
AZ 1868- ÉS 1869-DIK ÉVI KÖLTSÉGVETÉSEK 

MIKÉNTI TÁRGYALÁSÁRÓL. 

l. 

A képviselőház 1868. szeptember 19-dikón tartott ülésében Deák 
Ferencz a következő indítványt tette le a ház asztalára : 

INDÍTVÁNY 

AZ 1868- ÉS 1869-DIia KÖLTSÉGVETÉS MIKÉNTI TÁRGYALÁSÁRA NÉZVE. 

Számosak és fontosak azon tárgyak, melyeket az országgyűlés- 
nek ezen ülésszaka alatt be kellene végeznünk, pedig az idő rövid, 
alig halad meg harmadfél hónapot. 

Mit leszünk képesek e rövid idő alatt elvégezni, azt előre ki- 
számítani lehetetlen ; de kétséget nem szenved, hogy különösen két 
fontos tárgy van, melyet a jövő ülésszakra semmi szín alatt nem ha- 
laszthatunk, hanem f. évi deczember 10-dikéig okvetetlenül be kell 
fejeznünk: e két tárgy az 1868. évi és az 1869. évi költségvetések, 
mert mind az 1848. évi IV., mind az 1867. évi X..t.-cz. világos ren- 
delete szerint minden évben az országgyűlés elé terjesztendő s meg- 
állapítandó a következő évi költségvetés is. Ha mi e két költség- 
vetést, mindeniket külön, egész részletességgel tárgyaljuk, tartok tőle, 
hogy az időből teljesen kifogyunk, s föladatunkat be nem yégezhet- 
jük; ez pedig kétségtelenül törvény- és alkotmányellenes mulasz- 
tás volna. 

Figyelembe veendő azon körülmény is, hogy a meghatalmazáfi, 
melyet az 1868-diki költségekre és azok fedezésére nézve a minisz- 
tériumnak adott a törvényhozás, már e hó végével, azaz tíz nap 
múlva lejár ; ezen idő alatt pedig lehetetlen volna az 1868. éyi költ- 

ségyetést részletesen tárgyalni s végleg megállapítani ; vagy az évnek 
végéig terjedő újabb meghatalmazást kellene tehát adnunk a minisz- 
tériumnak, vagy e részben más módról kell gondoskodnunk, hogy a 
közigazgatás egy napig se akadjon meg, vagy a minisztérium eljárása 
az államköltségek meg nem szavazása miatt alkotmányellenes ne 
legyen. 

A meghatalmazásnak ezen év utolsó napjáig terjedő megújítá- 
sát sem czélszerűnek, sem lehetőnek nem tartom: mert az 1867. évi 
XII. t.-cz. értelmében a delegatio által magállapított közös költsé- 
gekből a magyar korona országaira eső összeg s az államadósság 
után elvállalt járulék a f. évi költségvetésbe is fölveendő, mi az egy- 
szerű meghatalmazás mellett alig történhetnék meg. 

Indítványom tehát e folyó 1868. évi költségvetés miként tár- 
gyalására nézve az : hogy miután ezen évnek három negyede már 
lefolyt, és csak három hónap van még hátra, a ház e költségvetést 
ezúttal, mellőzve a részletes tárgyalásokat, csak átalános összegek- 
ben szavazza meg; hogy pedig a ház ily módon járhasson el, föl- 
szólítandónak vélem a minisztériumot, hogy mielőbb terjeszszen a 
ház elé a folyó 1 868. évre oly átalános budget-törvényt, mely tekin- 
tettel a pénzügyi bizottság által kifejezett kivánatokra, a részletek 
mellőzése mellett, minden egyéb tekintetben megfeleljen azon kellé- 
keknek, a melyeket hasonló pénzüg^'i törvényeknél megkíván az 
alkotmányos gyakorlat. 

Kivételes ugyan ezen eljárás a költségvetés megállapításánál ; 
de arra az idő rövidsége s a nagyobb baj elkerülése kényszerít ben- 
nünket ; s minden ebből eredhető aggodalmat eloszlathat azon kö- 
rülmény, hogy az 1869. évre szóló költségvetés néhány hét múlva 
úgy is tárgyaltatni fog, kimeritőleg, teljes részletességgel, s ha vala- 
mely elvi kérdések fordulnának elő, azok e részletes tárgyalásnál 
meg fognak vitattatni s állapíttatni; abból tehát, hogy az 1868-dik 
évi költségvetés, mely már úgy is csak három hónapra terjed, részle- 
tesen nem tárgyaltathatott, sem elvi, sem anyagi bajok és nehézsé- 
gek jövőre nem következhetnek. 

A mi pedig az 1869. évre szóló költségvetést illeti : azt lehet is, 
kell is teljes részletességgel tárgyalni. 

Az 1869-dik évi budget-törvényt csak akkor lehet ugyan végle- 
gesen megalkotni, ha már a delegatio a közös költségeket megállapí- 
totta; de mivel a delegatiók novemberig munkájokat valószínűleg be 
nem végezhetik, ha pedig a költségvetés azon részeit, melyek a dele- 



^ati ókkal s a még nem szentesített védelmi törvényekkel összefüggés- 
ben nincsenek, addig nem tárgyaljuk, míg a delegatiók munkájokat 
be nem fejezték, könnyen megtörténhetik, hogy az időből kifogyunk, 
indítványozom : 

Szólíttassék föl a minisztérium, hogy az 1801)-dik évre a mi- 
niszterek költségvetéseit és mindazokat, mik a delegatiókkal s a még 
nem szentesített védelmi törvényekkel nincsenek kapcsolatban, mi- 
előbb terjeszsze elő ; a t. ház pedig határozat által mondja ki, hogy 
a költségvetésnek ezen részeit a delegatiók működése előtt is részle- 
tes tárgyalás alá veendi, a budget- törvény végleges szerkesztését 
pedig akkorra halasztja, ha majd a delegatio munkája is be lesz 
fejezve. 

n. 

A képviselőház szeptember 21-dikén tárgyalta az indítványt. Ráday 
László gr. az 1868-diki államköltségvetést illetőleg a törvényhozás móltó- 
ságának megfelelőbbnek tartotta, ha az év első három negyedére adott föl- 
hatalmazást még az év végéig meghosszabbítja, mint azt, ha minden ala- 
posabb megfontolás nélkül számtételeket fogad el. Bohory Károly pedig az 
1868-dik évi költségvetést egész részletességgel akarta tárgyalni. Tisza Kál- 
mán úgy találta, hogy Ráday gr. indítványának elfogadása vezet legbiz- 
tosabban azon czélhoz, hogy az országnak alkotmányosan megállapított 
költségvetése legyen. 

Deák Ferencz : T. ház ! Sem a fölhatalmazás megújítása s 
az esztendő végére kiterjesztése, sem az én indítványom szorosan 
véve nem normális, mert a normális állapot a költségvetésnek rész- 
letes tárgyalása és elhatározása volna. Nem normális : mert a helyzet 
sem normális. 

Bemélem, Magyarország nem fog jövendőben azon eshetőségbe 
jutni, hogy egyszerre, úgyszólván, vagy legalább közel egy pár hó kü- 
lönbséggel, két évi költségvetés álljon előtte : az egyik az, mely a már 
majdnem lefolji;, a másik, mely a jövő évre szól. 

A helyzet, a körülmények okozták ezen nem normális állapotot. 
1867-ben s 1868-nak eddig lefolyt idejében, ha akartuk volna, sem 
tárgyalhattuk volna a költségvetést sem részletesen, sem átalánosság- 
ban, mert az esztendő elején még nem volt kész a költségvetés. Április- 
iban azt a minisztérium beadván, a ház egy, a maga kebeléből válasz- 

tott bizottságra bizta megvizsgálását ; s éppen azért, mivel új a tárgy ; 
éppen azért, mert átmeneti korszakra vonatkozik ; éppen azért, mert 
a különféle nehézségekkel megismerkedni és azokon áthatolni volt 
kénytelen a bizottság : elhaladt annak bevégzése mostanig. E nem 
normális helyzetből lehetőleg kimenekülni ismét nem normális mó- 
don leszünk kénytelenek, mert ha normális úton akarnánk és tud- 
nánk abból kimenekülni, akkor Bobory Károly képviselő úr állitása 
helyes volna, s kétségtelenül részletesen kellene azt tárgyalni, és 
ennek nincs is más akadálya, mint az idő rövidsége miatti lehetet- 
lenség. 

A nem normális két mód közül tehát, az a kérdés, melyik ezél- 
szerűbb, és melyik — hogy úgy szóljak — alkotmányosabb ? 

A költségvetés megállapítása nemcsak joga a t. háznak, hanem 
kötelessége is, és a mely pillanatban a megállapítás lehetővé válik,, 
azon pillanatban minden más mód, mint a megállapítás, alkotmány- 
ellenes. A minisztériumnak meghatalmazása semmi szín alatt, semmi 
tekintetben nem megállapítása a költségvetésnek, hanem egyszerűen 
az, a minek nevezzük : meghatalmazás arra, hogy míg a költségvetés 
elkészülhet, a közigazgatást folytassa bizonyos korlátok közt. Most 
azonban előttünk van a költségvetés, megvizsgálva a ház azon tagjai 
által, kiket a ház maga választott. Mondhatjuk-e most, hogy az esz- 
tendő végéig meghatalmazást adunk, azaz nem állapítunk meg semmi 
költségvetést, hanem megbízzuk a minisztériumot, hogy a közigazga- 
tást vezesse az eddigi módon, és utólag feleljen róla ? Ezt, hiszem,, 
mondani jogunk nincsen. A háznak, mondom, joga és kötelessége 
megállapítani a költségvetést ; de azt mondania, hogy nem állapítja 
meg egész az esztendő végéig és a jövő országgyűlésig, ós azon inter- 
calaris időre is, mely a jelen országgyűlés berekesztése és a jövő 
országgyűlés kezdete közt le fog folyni, a mi hónapokat tesz, azt 
mondania, hogy mi erre nézve nem hozunk határozatot, járjanak el 
a minisztériumok felelősség mellett : arra, azt hiszem, szorosan véve 
alkotmányosan nincs joga a háznak (Elénk helyeslés a jobb oldalon),, 
hanem arra igen is van joga a háznak, hogy a költségvetés tárgya- 
lásának módját meghatározza; van joga, hogy azt mondja: meghatá- 
rozom a költségvetést fő tételeiben, mert rá nem érek a részletekbe 
bele menni. Különösen nem veszélyes és nem káros ez, minthogy, a. 
mint az indítványban is említettem, néhány hét múlva az 1869-diki 
költségvetést fogjuk tárgyalni, annak részleteibe pedig bele megyünk. 
Ha tehát valakinek az elvek ellen van kifogása, azon elveket meg- 



állapíthatjuk az 1869-diki költségvetésben, és igy a jövendőre ez semmi 
Mrt nem okoz. 

Nem ereszkedem bővebben a dologba, mert nem tartom szük- 
ségesnek a hosszas vitatkozást ; röviden csak azt mondom, hogy a 
nem normális két mód között én sokkal alkotmányosabbnak tartom 
azt, ha a ház meghatározza a tárg^^alásnak oly módját, mely a rész- 
letek mellőzésével a fő tételekre szorítkozik, de mégis megállapítja a 
budgetet, és határozottan kimondja a költségvetés összegét, mint ha 
ismét csak fölhatalmazást adunk az esztendő végéig, a jövő ország- 
gyűlésig, úgy, hogy ezen országgyűlés az 1868-diki budgetre nézve 
semmi határozatot nem hozna. 

En tehát indítványozom, méltóztassanak az általam ajánlott 
módot elfogadni. (Élénk helyeslés a középen. Elfogadjuk !) 

A képviselőház átalánosságban elfogadta Deák Ferencz indítványát. 
A részletes vitánál elfogadtatott Nyáry Pál indítványa, a mely szerint az 
•ötödik bekezdés negyedik sorában levő ezen szó után : « összegekben • tétes- 
senek a következő szavak: « minden, ebből a jövő 1869-diki költségvetésre 
vonható következtetés nélkül » ; elfogadtatott továbbá Deák Ferencz föl- 
szólalása után Ráday László gr. indítványa, a mely szerint az utolsó be- 
kezdés harmadik sorában ezen szó után : « kapcsolatban* tétessenek a kö- 
Tetkező szavak: «az 1867-dik évi államszámadásokkal egyetemben*. 



A POLGÁRI TÖRVÉNYKEZÉSI RENDTARTÁS 
SZAKASZONKINTI TÁRGYALÁSA MELLŐZTESSÉK. 

A képviselőház igazságügyi bizottsága jelentékeny módosításokat tett 
:az igazságügyi miniszternek a polgári törvénykezési rendtartás tárgyában 
•előterjesztett javaslatán és saját alkotásaiból és a miniszteri tervezetből új 
perrendet állított össze. 

A képviselőház 1868. szept. 24-dikén tartott ülésében Eötvös József b. 
Tallás- és közoktatásügyi miniszter annak elhatározását kérte, hogy a nép- 
nevelésről szóló és a törvénykezésre vonatkozó törvényjavaslatokat, mint 
különösen sürgőseket, az osztályok mindenekelőtt vegyék tárgyalás alá. 

Deák Ferencz : T. ház ! A perrendtartásra vonatkozó tör- 
vényjavaslat kétségenkivül a legsürgősebbek egyike, mert tán semmi 

sincs oly rossz állapotban, mint éppen a perrendtartás. Ez átalánoff- 
hang az egész országban. 

Én azon munkálatot átnéztem, és azon meggyőződésre jutot- 
tam, hogy ha mi azt szakaszonkint tárgyaljuk, minden szakaszt külön 
vitatkozás alá veszünk, minthogy a szakaszok száma szinte 600 : ez 
oly óriási hosszú időt vesz igénybe, hogy ezen ülésszak alatt lehe- 
tetlen rajta keresztül mennünk; és igy ismét bizonytalan időre a 
zavart perrendtartás bonyodalmaiban maradnánk. Én úgy vettem 
tekintetbe a dolgot, hogy ilyen rendszeres munkánál, ha valamely 
pontot megváltoztat az ember, akkor igen sokat kell megváltoztatni : 
mert szoros összefüggésben kell különösen a perrendtartási törvény 
egyes részeinek lenni. Én tehát azt tartanám czélszerűnek, hogy bíz- 
zuk meg azon bizottságot, mely e munkát készítette, azzal, hogy 
jelölje ki azon fő és irányadó kérdéseket — ez alig lesz egynehány, 
talán 3 — 4 — melyek az egész munkának mintegy vezérelvül szol- 
gálnak, vagy a melyeknek gyakorlatilag eldöntése hosszabb vitatko- 
zást kíván. Ilyen például — a mi hosszabb vitatkozást fog kívánni — 
az, hogy a királyi tábla egy maradjon-e vagy több appellatorium állít- 
tassék-e föl? Jelölje ki a bízottság ezen néhány pontot, azok fölött 
tanácskozzanak az osztályok, s azután országos ülésben vitassuk meg 
s áUapítsuk meg, s annak alapján a többit en bloc fogadjuk el. (Ata- 
lános helyeslés.) 

A képviselőház elfogadta Deák Ferencz indítványát. 



A HOKVÁT EGYEZMÉNYRŐL ÉS FIÚMÉRÓL. 

I. 

A Magyarország s Horvát-, Sziavon- és Dalmátországok között fön- 
forgó közjogi kérdések kiegyenlítése ügyében választott országos küldött- 
ség 1868. julius 24-dikcn fejezte be tanácskozásait, s Mailáih Antal gr. 
elnök záróbeszédében visszapillantást vetett a szerencsés eredményű tár- 
gyalásokra, s azután így folytatta : «Van nékem e fölött egy tisztem telje- 
sítendő, és pedig ez a legfőbb hálának tisztje. Áldom mindenek fölött az 
isteni gondviselést, mely nékem elérni engedé, hogy éltem estéjén talál- 
kozhassam a közélet terén azokkal, kikhez az érzelemnek és hálának köte- 
lékei csatolnak. Találkoztam itt azzal, kihez ifjúságom zsengéjében a sym- 



patbiának erŐs és tartós hatalma csatolt ; növelte ez érzést és tiszteletre 
buzditá később a férfikorban ez egyénnek lelki tehetsége, képzettsége, ön- 
zetlen hazafisága ; végre magához ragadá legújabb időben az a meggyőző- 
dés^ hogy az isteni gondviselés, mely a népek boldogsága fölött őrködik, 
választotta légyen Őt azon eszközéül, mely annyira óhajtott szabadságun- 
kat kivívja, s így nemzeti jólétünknek valódi nemtője legyen. • 

A horvát országgyűlés szeptember 24-dikén — miként Anker ország- 
gyűlési képviselő a Pesti Naplónak szeptember 30-dikán megjelent számá- 
ban Írja — « szűnni nem akaró zsiviók és tapsok vihara közt mind a terem- 
ben, mind a karzaton leírhatatlan lelkesedéssel elfogadta az egyezményi 
javaslatot egész terjedelmében, és pedig 69 szavazattal 5 ellenében. Ennek 
következtében este az egész város fényesen ki volt világítva. Az ország több 
részéből táviratilag hála- föliratok érkeztek a ház elnökéhez, !26-dikán pedig 
nagyszerű fáklyásmenet zenével rendeztetett*. 

A magyar országgyűlés képviselőháza szeptember 28-dikán tárgyalta 
küldöttsége jelentését és az egyezményi javaslatot. A küldöttség jelentésé- 
ben előadta, hogy Horvát-, Sziavon- és Dalmátországok küldöttségével f. évi 
április 28-dikán tartotta első Ülését, s hogy itt abban történt megállapodás, 
hogy a fönforgó közjogi kérdések fölött magánértekezletben folytattassanak 
a tanácskozások. E barátságos magánértekezések eredménye az előterjesz- 
tett egyezményi javaslat. Horvát-, Sziavon- és Dalmátországok küldöttségé- 
nek nagy többsége, teljes belenyugvással, megelégedéssel járult e javaslat 
elfogadásához. 

Csupán egy pont van, melyre nézve ez egyezményi javaslatban egyez- 
ség nem jöhetett létre. Fiume városára és kerületére nézve a horvát-szlavón 
küldöttség nem tért el azon nézettől, mely az 1866-diki egyezkedések al- 
kalmával Horvát-, Sziavon- és Dalmátországok küldöttsége által kifejtetett. 
A nélkül, hogy a jogtörténeti vitát folytatni szükségesnek látta volna, a 
magyar országos küldöttség is elégnek tartá, egyszerűen kifejezni ragasz- 
kodását azon törvényes állásponthoz, melyet a magyar törvényhozás min- 
dig szem előtt tartott, mióta Fiume és kerülete, mint a horvát Buccaritól 
megkülönböztetett, határozottan Magyarországhoz tartozó terület, Mária 
Terézia intézkedése folytán, az országhoz utóbb törvény által is vissza- 
csatoltatott. Minthogy a nézetek ily elágazása mellett a küldöttségek közt 
egyezség nem jöhetett létre : abban történt a megállapodás, hogy e kérdés- 
ben a határozás, mind a két részről, minden egyezkedési javaslat mellő- 
zésével, közvetlenül az illető törvényhozásoknak tartassék fönn. 

Finme és kerülete kivételével azonban, az óhajtott kiegyezés létre- 
jöhetése tekintetéből is, elismerendőnek véli a magyar országos küldöttség 
Horvát-Szlavonországok jogát azon egész területre, a melyhez az egyez- 
menyi javaslat 66. §-a szerint a nevezett országok igényt tartanak. Sőt, 
a mennyiben e terület egy része most tettleg el van választva Horvát - 
Szlavonországoktól : ez országok területi épsége helyreállításának és kiegé- 
szítésének sürgetését is annyival inkább megigérhetni vélte, küldői nevé- 
ben, a magyar országos küldöttség, mivel ez által a magyar országgyűlés- 
nek eddig is minden alkalommal sürgetett kivánata teljesíttetnék, az or- 
szágnak egyik régi sérelme orvosoltatnék. Jól tudja az országos küldöttség, 
hogy Dalmatia visszacsatolását illetőleg, a mire nézve a nevezett ország 
maga is meghallgatandó, még némi előzmények szükségesek ; ismeretesek 
előtte azon nehézségek is, melyek a határőrség teljes föloszlatását, s azon 
országokkal, a melyekhez tartozik, közigazgatási egyesítését eddig gátol- 
ták ; azonban úgy vélekedik, hogy a magyar korona területi épségének 
visszaállítása magában is elég fontos indok, hogy az érintett előzmények 
Dalmatiára nézve siettettessenek ; míg az utóbb említett nehézségek, a 
határőrség föloszlatására nézve, az átalános védkötelezettség szabályozása 
által nagy részben meg lesznek szüntetve. E reform után, mely a védköte- 
lezettséget minden védképes állampolgárra kiterjeszti, a határőrség intéz- 
ménye többé katonai szempontból sem védhető. Nem tartja szükségesnek 
az országos küldöttség ismételni mindazon socialis és magánjogi szempon- 
tokat, melyek a kérdéses intézmény megszüntetése mellett annyiszor föl- 
hozattak : csak egyszerűen utal azon közjogi állapot tarthatatlanságára, 
mely szerint ő felsége két állama mellett egy absolut katonai hatóság alatt 
álló külön terület létezik, kívül a dualismus azon alkotmányos rendszerén, 
melyen a monarchia újabb szervezete nyugszik ; egyszerűen utal a súrló- 
dásokra, összeütközésekre, a melyek ez állapotból folyvást szükségképp szár- 
maznak. A magyar országos bizottság ez okokból idején látja, hogy a határ- 
őrség föloszlatása és polgári közigazgatás alá helyezése átalában kimon- 
datván, ez átalakítás mindenütt készíttessék elő, s a hol a körülmények 
engedik, azonnal végre is hajtassék. Meg van győződve a magyar országos 
küldöttség, hogy e föloszlatás és közigazgatási egyesítés a horvát-szlavón 
határőrség mindazon területeire nézve, melyek a polgári Horvát- és Szlavón- 
országok területébe mintegy beékelvék, mint a varasdkőrösi és szentgyörgyi 
ezredekre és a szluini ezred két századára, valamint az úgynevezett katonai 
községekre nézve is, minden legkisebb akadály nélkül, azonnal eszközöl- 
hető ; meg van győződve, hogy e beolvasztás, a mint a helyi körülmények 
engedik és a lakosok érdeke magával hozza, rendre a határőrvidék többi 

részeire is ki terjesztethetik. S míg a teljes közigazgatási egyesítés az egész 
határőrvidékre nézve végrehajtatnék is : semmi sem gátolja, hogy az összes 
horvát-szlavón határőrség, polgári viszonyait illetőleg, a közös ügyekre 
nézve a magyar kir. minisztériumnak, egyéb ügyeire nézve pedig a horvát- 
szlavón közigazgatásnak és törvényszékeknek rendeltessék alá. 

A horvát-szlavón országos küldöttség által fölkéretve, még egy tárgyra 
hívta föl a küldöttség az országgyűlés figyelmét. Horvát-, Sziavon- és Dalmát- 
országokban az újonczozás 1867-ben az 1866. deczember 28-dikán kelt leg- 
felső kézirat s az ennek alapját képező átalános hadkötelezettség értelmé- 
ben hajtatván végre, a nevezett országokból az utóállítással együtt 1000 
emberrel több soroztatott a hadseregbe, mint 1865-ben ; Horvát-, Szlavón- 
országok azt kívánják, hogy ezen ezer fŐnyi többlet a közelebbi újonczozás 
alkalmával nekik tudassék be. A magyar országos küldöttség a társországok 
e kivánatát ajánlotta az országgyűlés figyelmébe és pártolásába. 

Várady Gábor az előterjesztett egyezményt úgy átalánosságban, 
mint részleteiben kész volt elfogadni ; a küldöttség jelentésének Fiúméra 
vonatkozó pontját azonban kiegészítendőnek tartotta, s indítványozta, 
mondja ki a ház, hogy t kötelességévé tétetik a kormánynak Fiume és a 
fiumei kerület Magyarországhoz visszacsatolásának haladék nélkül leendő 
eszközlése, minek megtörténtével a képviselőház szeptember 28-dikai ülésé- 
ben elfogadott egyezmény legfelső szentesítés alá terjesztetvén, azonnal 
életbe lép » . 

Bezerédj László szintén ajánlotta az egyezmény elfogadását, s ma- 
cáévá tette Várady indítványát. 

Zichy Antal valódi hazafiúi örömmel csatlakozott azokhoz, kik az 
egyezményi javaslatot en bloc elfogadják. Mint Somogymegye egyik kerü- 
lete képviselője azonban, tisztán csak azért, hogy a naplóban fölszóla- 
lásának nyoma legyen, megjegyzést tett az egyezmény 66. §-ára. E szakasz 
elősorolja mindazon területeket, melyek ezentúl Horvát-, Sziavon- és 
Dalmátországok területéhez tartozóknak ismertetnek, és ezek közt a 8-dik 
pont alatt a varasd-szentgyörgyi határőri ezredet. Különösen üdvözölte a 
törvényjavaslatnak éppen azon intentióját, hogy a határezredek idővel föl- 
oszlassanak és a jogegyenlőség elve ott is életbe lépjen ; de minthogy 
Somogymegye a régi időkben két területre nézve, mely a várasd- szent - 
györgyi határezrednek tettleg birtokában van, úgymint Répás és Eéthely 
területekre nézve az országgyűléshez fölterjesztéseket intézett, és ezen föl- 

terjesztéseket, illetőleg gravameneket az országgyűlések pártolták is, a. 
mint az 1751 : 13., 1791 : 63., 1802 : i27. t.-czikkek tanúsítják : kérte azon 
kijelentésének tudomásul vételét, bogy eme rendelkezés által a jövőnek ne 
prsBJudicaltassék. 

Deák Ferencz : A^t gondolom, e kiegyezési javaslat a határ- 
beli kérdéseknek nem prsejudieál. Ha azon két terület, Bépás és Két- 
hely, csakugyan Somogymegyét illeti, mint ezt az országgyűlés ismé- 
telve kimondotta, majd, midőn azon ezred föloszlattatik, az, a mi 
Somogymegjét illeti, Somogymegyéé lesz, a mi pedig Körös vár- 
megyét illeti, Horvátországnál marad. Hanem helyesnek tartom 
igenis, hogy a képviselő úr ezen megjegyzésének a jegyzőkönyvben 
is nyoma legyen ; és részemről azt kivánnám, mondjuk ki a jegyző- 
könyvben, hogy ezen eg^^ezség a netalán előfordulható határbeli kér- 
déseknek ne prsejudicálhasson. (Helyeslés.) 

Radics Ákos Fiume városának és kerületének Magyarországba leendő- 
tényleges és teljes visszakebelezése iránt terjedelmesen megokolt indít- 
ványt terjesztett elő, a mely érdemére nézve megegyezett a Váradyéval. 

Deák Ferencz : Úgy hiszem, Várady Gábor képviselőtársunk 
indítványát elfogadottnak tekinthetem. Várady képviselő úr indítvá- 
nyában kiterjeszkedett a jelentés többi pontjaira is, melyeket a ház, 
azt hiszem, szintén el fog fogadni. Csak ahhoz kívánok tehát szólni, 
hogy ezt a határozatban oly módon mondjuk ki, hogy a ház elfogadja 
a küldöttség jelentésében foglaltakat Dalmátiára és a határőrség föl- 
oszlatására vonatkozólag — mert ezekről szólanak a pontok — külö- 
nösen azon határőrvidékekre nézve, melyek mintegy be vannak ékelve 
a polgári Horvátországba, és fölszólítja a minisztériumot, hogy ezen 
jogos kívánalmakat, melyeket az országgyűlés már ismételve külön 
is fölterjesztett ő felségének, sikeresen érvényesíteni igyekezzék. 

Horvátországnak továbbá egy kívánalma van, mely fölött posi- 
tive addig nem intézkedhetünk, míg ez eg^'ezség életbe léptetve nem 
lesz, de melyet előmozdíthatunk. Azt mondják ug^^anis, hogy a múlt 
évben ezer emberrel többet adtak a katonasághoz, mint tartoztak 
volna, és kérik, hogy ez nekik a mostani katonaállításnál beszámít- 
tassék. Ezen kívánságot küldöttségünk méltányosnak találta s az 
országgyűlés is helyeselte. Czélszerűnek vélem ennélfogva határo- 
zatilag fölszólítani a minisztériumot arra is, hogy Horvát- és Sziavon- 



ir 

országoknak ezen méltányos és igazságos kívánságát ő felségénél 
mozdítsa elő. (Helyeslés.) 

Ezek a mondottak folytán a határozatba lennének iktatandók. 

(Köztetszés.) 

A képviselőház elfogadta az egyezményt, s magáévá tette a küldöttség 
jelentését is, még pedig Deák Ferencznek a batárbeli kérdésekre és Várady 
Gábornak Fiúméra vonatkozó indítvánvaival. 

O felsége Budán november 7-dikén kelt és a magyar országgyűléshez 
intézett leiratában őszinte örömének és megnyugvásának adott kifejezést^ 
hogy Magyarország országgyűlése, valamint Horvát-, Dalmát- és Szlavón- 
országok gyűlése is a közöttük újabb időben fölmerült közjogi kérdések 
iránt oly egyezményt állapítottak meg, mely által a magyar korona orszá- 
gai közt évszázadokon át fönállott s a pragmatica sanctio által is megerősí- 
tett törvényes kapocs, mindkét félnek megnyugtatására s megelégedésére ,^ 
újabban is biztosíttatik és megszilárdíttatik. 

Csak Fiume városára, a hozzá tartozó kikötő- és kerületre nézve nem 
sikerült mindkét országgyűlésen megnyugtató egyességet létrehozni : miután 
a magyar országgyűlés azt óhajtja, hogy Fiume városa, kikötője s kerülete,^ 
mint közvetlenül Magyarországhoz tartozó, azonnal Magyarországhoz tett- 
leg is visszakapcsoltassék ; Horvát- és Szlavonországok pedig f. évi szep- 
tember hó 26-dikán kelt országgyűlési feliratukban újólag azon kérelmet 
terjesztették elŐ, hogy az említett város, kikötő és kerület közvetlenül 
Horvátországhoz és így csak közvetve a magyar koronához tartozónak 
ismertessék el. 

felsége újabban is meg akarta kisérleni a barátságos egyezkedést, 
s azért fölszólította mind Magyarországnak, mind Horvát-, Dalmát-, Szlavón- 
országoknak országgyűléseit, hogy szem előtt tartva azon előnyöket, melyek- 
nek ily barátságos egyezség létrejöttéből az összes érdeklettekre nézve szár- 
mazniok kell ; tekintve továbbá azt, hogy a Mária Terézia által kiadott 
diploma, melyre az 1807. 4. t.-cz. alapítva van, világosan azt mondja, hogy 
t Fiume kereskedői város, kerületével együtt, továbbá is úgy tekintessék, 
mint Magyarország szent koronájához kapcsolt külön test, és mindenekben 
így kezeltessék! (separatum sacrap regni coron® adnexum corpus): mellőz- 
vén a történelmi vitatásokat s az azokra alapított következtetéseket, egyesül- 
jenek azon alapeszmében, melyet mindegyik fél kétkedés nélkül igaznak 
elismer, hogy t, i. Fiume városa, kikötője és kerülete a magyar koronához 
csatolt külön testet képez ; és egyezzenek abba, hogy Fiume közreműködése 

mellett barátságos úton közöttük mindaz megállapíttassék, mit az illetők 
méltányos kivánalmai és a magyar szent korona összes országainak közös 
érdekei követelnek. 

Ezen királyi elő térj észt vény elfogadását annál biztosabban remélte 
<> felsége, minthogy azon közjogi egyezményben, melyet már mindkét 
törvényhozási testület elfogadott, világosan ki van mondva, hogy a had- 
ügyi, pénzügyi, tengerészeti és kereskedelmi ügyek, mint a magyar szent 
korona országait közösen érdeklők, törvényhozási tekintetben a közös 
országgyűlésen intéztessenek el, a végrehajtást illetőleg pedig a közös 
magyar-horvát minisztérium alá tartozzanak. Ugyanez áll Fiúméra nézve 
is ; és így azon nézetkülönbség, mely Fiumét illetőleg Magyar- s Horvát- 
ország közt jelenleg létezik, csak azon tárgyakra vonatkozhatik, melyekre 
nézve a többször említett egyezmény szerint Horvátországnak is külön 
autonómiája, külön törvényhozása és kormányzata van. 

Minthogy pedig ezen tárgyak állandóan legbiztosabban az illető felek 
között barátságos egyezkedés által állapíthatók meg : ennélfogva ő felsége 
fölszólította mind Magyarország, mind Horvátország országgyűléseit, válasz- 
szón e végből mindegyik saját kebeléből egy-egy országos küldöttséget ; és 
föl fogja szólítani Fiume városát is, hogy saját küldöttségével ezen barát- 
ságos egyezség iránti tárgyalásokban részt vegyen, hogy ekkint kölcsönös 
egyetértéssel oly módozat találtassék, mely által a teljes kiegyenlítésnek 
€zen utolsó akadálya is elhárítható leend. Addig is pedig, míg ez sikeresen 
bevégeztetnék, a Magyar-, Horvát- és Szlavonországok közt létre jött egyez- 
ményt életbe léptethetik. 

Semmi nem gátolja, hogy a magyar korona országainak az egyez- 
ményben megállapított közös ügyei s érdekei a közös magyar-horvát ország- 
gyűlésen tárgyaltassanak ; semmi nem gátolja, hogy a horvát országgyűlés 
a maga képviselőit a közös magyar-horvát országgyűlésre, onnan pedig 
a legközelebb összeülendő delegatióba elküldje, s ezen közös ügyekben a 
közös magyar-horvát minisztérium vigye a kormányzatot. 

Arra nézve sincs semmi akadály, hogy Horvát-Szlavonországok az 
egyezményben részökre föntartott autonómiát minden, Fiumét és kerületét 
nem illető kérdések tekintetében saját országgyűlésökön, saját kormányuk 
által valósággal gyakorlatba vegyék. 

Nem forog fönn tehát semmi ok, hogy azon egyezkedések miatt, 
melyek ő felségének ezen előterjesztménye folytán a fiumei kérdésre nézve 
kölcsönös értekezletek alapján meg lesznek indí tandók, a Magyarország s 
Horvát-Szlavonországok közti közjogi kiegyezkedés többi része azonnal 
hatályba ne lépjen. 



Ugyanazért ő felsége óhajtotta, hogy a két országgyűlés által már 
elfogadott egyezmény mielőbb kir. helybenhagyása és szentesítése alá ter- 
jesztessék s annak bekövetkeztével azonnal életbe is lépjen. 

A k&pviselőház november 11-dikén tárgyalta a kir. leiratot, s a benne- 
foglalt előterjesztéseket azon kijelentéssel fogadta el: «hogy ezen elfogadás 
Magyarország jogának Fiúméhoz nem prsBJudicálhat ; ennek folytán a- 
minisztérium utasíttatik, hogy a Magyarország és Horvát-, Dalmát- és 
Szlavonországok között létrejött egyezmény legfelső szentesítését kieszkö- 
zölvén, annak törvénybe iktatása iránt terjeszszen a ház elé javaslatot. 
A Fiume iránt még fönforgó közjogi kérdés kiegyenlítésére a kegy. kir. 
leiratban Magyarország, Horvát-, Dalmát- s Szlavonországok és Fiume- 
küldöttségeibŐl alakuló bizottsághoz Magyarország részéről négy tagnak 
választását hozza a képviselőház javaslatba, oly módon, hogy ezek közül 
három a képviselőház, egy a főrendiház részéről választassék. Ezen hatá- 
rozat hozzájárulás végett a főrendiházzal szokott módon közöltetni rendel- 
tetik, és annak a főrendiház által történt elfogadása után a bizottsági tagok 
meg fognak választatnia. 

A főrendiház november 13-dikán hozzájárult a képviselőház határo- 
zatához. Miután az erre vonatkozó üzenet a képviselőháznak ugyanazon a. 
napon tartott ülésében fölolvastatott, Andrőissy Gyula gr. miniszterelnök 
benyújtotta a Magyarország, Horvát-, Dalmát- és Szlavonországok közt 
fönforgott közjogi kérdések kiegyenlítése iránt létrejött egyezmény beczik- 
kelyezéséröl szóló törvényjavaslatot. A képviselőház november 14-dikén 
tárgyalta a törvényjavaslatot, s azt közakarattal elfogadta. felsége novem- 
ber 17-dikén szentesítette azt. 

A horvát országgyűlés, a mely már szeptember 24-dikén fogadta el 
az egyezményt, s szeptember 25-dikén elhatározta, hogy megkéri ő felségét, 
hogy a fiumei képviselők a zágrábi országgyűlésre meghivassanak, novem- 
ber 18-dikán tartott ülésében két föliratot intézett Ő felségéhez ; az egyikben 
azt mondja, hogy a Magyarországgal való egyezmény szentesítése t felséged 
minden hű alattvalója kebelében örömet és megelégedést kelti; a másikban 
elfogadja a fiumei kérdésben kelt legfelsőbb javaslatot, s jelenti, hogy e 
tárgyban négy tagú regnicoláris küldöttséget választ. 

Magyarország képviselőháza november 22-diken választotta meg a 
Fiume tárgyában kirendelt küldöttségbe a három tagot. November 24-dikéu 

Horvát- Szlavonország képviselői elfoglalták helyüket a magyar országgyűlés 
képviselőházában. 

n. 

November 26-dikán a horvát országgyűlés képviselői s a magyar ország- 
gyűlésen megjelent horvát főispánok s főurak tisztelegtek Deák Ferencznél, 
s I^jácsevics László gr. a következő beszédet intézte hozzá : t Előtted áll- 
nak Horvátország és Szlavónia képviselői, főméi tóságai és főurai, kik meg- 
jelentek, hogy nyilvánítsák irántad tiszteletüket és bensŐ rokonszenvüket. 
Te vagy az a férfiú, a ki a magyar nemzet élén állva, helyreállította a meg- 
zavart békét, a fölfüggesztett alkotmányt, s zászlójára irva a szabadság, 
törvényesség és rend igéit, e zászló alatt kivívta a legdicsőbb harczot, mely 
Magyarország közjogi alapjának megerősödésében találta diadalát. Horvát- 
ország és Szlavónia újabb egyesülése Magyarországgal inaugurál tátott és 
örömmel ismerjük el bölcseségednek és igazságérzetednek részét a kiegyen- 
lítésben. A magyar nemzet, az országgyűlés nagy többsége elismer téged 
vezetőjének a törvényhozás terén, és miután Horvátország és Szlavónia 
képviselői ugyanazon állásponton állnak, mint e többség és ragaszkodnak a 
mostani alkotmányos kormány elveihez, mint te, óhajtjuk, hogy alattad, 
zászlód alatt, és, ha Isten is úgy akarja, a jövő ülésszakban is az általunk 
nagyrabecsült közös kormány mellett mozdíthassuk elő a haza javát. Tart- 
son meg tehát az örökkévaló gondviselés a közjólét számára. • 

Deák Ferencz : Barátaim és testvéreim 1 Köszönöm ragasz- 
kodástok e jelét, melyet mélyen érzek és becsülök ; nem fogadhatom 
el úgy, mint személyemet illetőt ; e rokonszenv teljes kifejezése a 
többség és a közös kormány ernyedetlen törekvését illeti. Sokkal 
tovább élek már, hogy sem reményem volna, hogy még működhetném 
a király és haza javára; de rendületlen akaratom, napjaim végét is e 
szentségeknek szentelni. A mit ti mondtatok, az engem megifjit és 
büszkévé tesz ; egy nemes testvérnemzet nyilatkozata ez, mely engem 
méltányol ; legyetek meggyőződve, hogy bizalmatokat hű baráti kebelbe 
plántáltátok. Adja Isten, hogy a kiegyezkedés áldásdús eredményeit 
mindinkább zavartalanul élvezhessük, s egyesült erővel mozdíthas- 
suk elő a haza javát, mint egy szeretetben és bizalomban egyesült 
nemzet. 

A SZÖLÖBELI ADÓZÁSOK MEGSZÜNTETÉSÉRŐL. 

A képviselőház 1868. szeptember 16-dikán tartott ülésének elején 
fölszólalt Deák Ferencz. 

Deák Ferencz : Nem gyakran terhelem interpellatiókkal a 
t. minisztériumot ; de most kötelességemnek tartom haladék nélkül 
fölszólítást intézni a t. minisztériumhoz oly tárgyban, melyet én nagy 
fontosságúnak s halasztást nem szenvedőnek tartok. (Halljuk !) 

A szabad föld múlhatatlan postulatuma a politikai szabadság- 
nak. Ezen elvet vallotta az 1848-diki országgyűlés, ezt vallja jelen 
országgyűlésünk is. 

Kimondotta már ismételten a t. ház, hogy elvárja a minisztérium- 
tól, hogy azon adózásoknak, melyek az úrbériekkel bármi tekintetben 
rokon természetűek, kárpótlás melletti teljes megszüntetésére nézve 
ezen ülésszak alatt törvényjavaslatot terjeszszen elő. 

Egyedül a sürgetős tárgyak halmazának tulajdonítható, hogy 
ily törvényt még nem tett a ház asztalára ; de meg vagyok győződve, 
hogy ez még ezen ülésszak alatt meg fog történni. 

Van azonban a megszüntetni óhajtott ilynemű adózások között 
egy, melynek megszüntetését éppen nem lehet halasztani : ez a szőlő- 
beli adózás, hegyvám, tized, kilenczed. (Élénk helyeslés.) 

A szüret már küszöbön van, sőt némely vidéken már meg is 
kezdődött. Pedig nagyfontosságúnak tartom, hogy a szőlőbeli adózások 
már ezen évre is megszüntettessenek. (Helyeslés.) Az adózás e neme 
sok bajjal, kellemetlenséggel, sőt néhol súrlódással is jár, s annak, ki 
az adózásokat szedi, nem hoz aránylag annyi hasznot, mennyi kárt 
a föld szabad használatának e lebilincselése a szőlőbirtokosoknak 
okoz. 

Fölszólitom tehát a minisztériumot, terjeszszen mindenek előtt, 
még pedig haladék nélkül, törvényjavaslatot a ház elé a szőlőbeli adó- 
zásoknak kárpótlás melletti megszüntetéséről. (Atalános helyeslés.) 
Mondassék ki e törvényben, hogy az említett adózások már az 1868-dik 
évre megszűnnek, (Tetszés) állapíttassanak meg az elvek, melyek 
szerint a föld tulajdonosa az állam által, az állam pedig hosszabb idő, 
például 20 év alatt a szőlőbirtokosok által kártalanittassék. 

E kárpótlásra vonatkozó szabályokat aztán a tél folytán ki lehet 

dolgozni, 8 életbe léptetni ; de a megszüntetést magát már ezen folyó* 
évre is kimondani és életbe léptetni szükséges. 

Nem is példa nélküli ezen eljárás, ugyanez történt az úrbéri 
tartozásokkal. A tartozások megszüntettettek, s a kárpótlás szabályai 
a következő országgyűlésre halasztattak. Most ez sokkal gyorsabban 
történhetik, s kérem a t. minisztériumot, nyújtson segédkezet, hogy 
ez meg is történhessék. 

A többi ilynemű adózásokra nézve is óhajtom és remélem, hogy 
a törvényjavaslat még ezen ülésszak alatt előterjesztetik. 

Eötvös József báró, vallás- és közoktatásügyi miniszter, kijelentette, 
hogy a törvényjavaslat az úrbéri tartozásokhoz hasonló tartozásoknak kár- 
mentesítés mellett való megszüntetésére nézve már elkészült és a kormány 
csak a tárgyak halmaza miatt nem tette le eddig a ház asztalára; ez azon- 
ban e napokban meg fog történni. Azt hitte, semmi nehézség nem lesz 
arra nézve, hogy a szőlődézsmát illető szabályok ezen törvényjavaslatból 
kivétessenek, s hogy e tárgyban minden haladék nélkül határozat hozassék. 

II. 

Gorove István közgazdasági miniszter szeptember 21-dikén terjesz- 
tette a képviselőház elé a szőlők megváltásáról szóló törvényjavaslatot. 

Ghyczy Kálmán az irtványok kérdését, az úgynevezett curiális zsel- 
lérek, telepítvényesek jövendőbeli állapotát, a kir. kisebb haszonvételek 
ügyét épp oly fontosnak és sürgősnek mondotta, mint az előterjesztett 
törvényjavaslatot, és semmi okot nem látott arra, hogy amaz ügyek tárgya- 
lása bizonytalan időre maradjon el. 

Deák Ferencz : T. ház ! A szőlöbeli adózások megszünteté- 
séről szóló törvényjavaslat tárgyalása rögtön szükséges, mert nem 
mindegy, ha azt a napokban végezzük be, vagy októberben ; a többi, 
úrbérrel hasonló természetű adózások megszüntetésére nézve pedig 
nem nagy különbséget tesz, ha most veszszük-e elő, vagy októberben. 

A szőlöbeli adózások megszüntetését most kell elővennünk, ez 
nem halasztható. Utána jön, vagy azzal egyúttal felveendő a mai 
indítvány, mely elfogadtatott, és a törvényjavaslat, mely benyujtatoti 
az 1868-diki költségvetés miképpeni tárgyalására; mert erre is csak 
8 — 9 nap van. 

Ugyanazért én indítványomban világosan kimondottam, hogy a 
többi úrbéri és hasonló természetű adózásokra nézve is a javaslat még 
ezen országgyűlés alatt elkészíttessék. 

En úgy tudom, maga ezen szölötized iránti törvényjavaslat azon 
törvénycomplexusból vétetett ki előleg ; újabb fölszólítás, határozat 
arra tehát alig lesz szükséges : mert a hiiniszterium úgy is kijelentette, 
hogy még ezen ülésszak alatt tárgyaltathatik ; legalább rajta nem 
múlik, hogy tárgyaltassék. (Helyeslés.) 

En tehát azt tartom, ezen szőlőbeli adóztatást minél előbb min- 
denekelőtt tárgyaljuk, és azt kinyomatván, minthogy ez is törvény- 
javaslat, most erre határozzuk el, hogy ezennel az osztályokhoz uta- 
síttassék, valamint ezt határoztuk el ma az 1868-diki költségvetésre 
nézve is. Hiszen már az egyiket holnap elővehetik az osztályok, hogy 
minél előbb ide juthasson. (Helyeslés.) 

A k&pmselőház a törvényjavaslatot sürgős voltánál fogva azonnali 
tárgyalás végett az osztályokhoz utasította. 

III. 

A képviselőház szeptember 29-dikén tárgyalta a szőlők megváltásáról 
szóló törvényjavaslatot. 

Az 1. §. a következő szerkezetben fogadtatott el: • Mindazon tarto- 
zások, melyeket a szőlőbirtokosok szőlőiktől s azok aljától és feljétŐl akár 
szőlőhegyben, akár szőlőkertekben a föld tulajdonosának szerződés (föladó 
levelek stb.) vagy gyakorlat szerint adni kötelesek, az alább körülirt meg- 
váltás mellett végképp megszüntettetnek. Mennyiben van kivételnek helye 
ez átalános szabály alól, a 32. §. határozza meg.i 

A törvényjavaslat 2. §-a a központi bizottság szövegében így szólott: 
«A váltságtőkét az évi tartozás megállapított értékének húszszoros összege 
képezi, melyből azonban beszedési és kezelési költségek fejében egy hatod 
rész levonatik.i 

A 3. §. megállapította, hogy az évi tartozás minŐ elvek szerint számít- 
tatik ki. 

Lónyay Gábor a 2. §-ra nézve indítványozta, hogy kivételes állásá- 
nál fogva Tokaj -Hegyaljára nézve a 21. §-ban említett választott bíróság 
által a váltsági összeg akként állapíttassék meg, hogy az ott levő szőlők 
minőségökhöz képest öt osztályba soroztatván, katastrahs holdankint 

Deák Ferencs Beszédei. VI. ^^^^^ 2 

30 frttól 60 frtig, a pariiig- szolok pedig 8 frttól 12 frtig terjedhető összeg- 
gel váltassanak meg. 

Halász Boldizsár egyebek közt tekintettel arra is, hogy az 1848-diki 
pesti országgyűlés egyetértŐleg elhatározta, hogy a dézsmás szőlőket ille- 
tőleg a megváltás alapjául ne a szolgálmányokkal fölérő tőke, mint ez az 
úrbériekre nézve fölvétetett, hanem a föld becsára szolgáljon, a 2. §-nak 
következő módosítását indítványozta : « A váltság, illetőleg kisajátítás tőké- 
jét a szőlővel bizonyos szolgálmányok teljesítésének föltétele alatt beül- 
tetett földnek az alább megszabott módon becslés útján megállapítandó és 
törlesztendő örök ára teszi. » 

Nyáty Pál nem tartotta lehetőnek, hogy a törvényjavaslat alapját 
képező 2. §. tárgyalásánál a törvényhozás ne vegye figyelembe azon szabad 
egyezkedés utján megállapított szerződéseket, a melyek a felek közt a meg- 
váltásra nézve eddig már létre jöttek, s azért a következő módosítványt 
terjesztette elő: t A váltságdíj t a 3. §. rendelete szerint megállapított évi 
átlagnak öt százalékkal számított tőkéje képezi, kivonva abból a beszedési 
és kezelési költségek fejében egy hatod részt. A váltság-tőke oly helyeken, 
hol a megváltás egy részben már ezelőtt történt, a jelenleg még meg nem 
váltott szőlőket illetőleg a többiekre a felek által szabad egyezkedés útján 
megállapított mennyiségre leszállítandó ; ott pedig, hol helyben magán- 
megváltás eddig nem jött létre, a váltságdíj meghatározásánál a legköze- 
lebbi vidéken a felek által kötött magánszerződésekben megállapított ár 
is figyelembe vétessék. • 

Deák Ferencz : T. ház ! A mo8t előadott módosítványok, 
hitem szerint, inkább a 3-dik szakaszhoz tartoztak volna, mint a 
2-dikhoz, kivévén azt az eszmét, melyek többek között Lónyay Gábor 
képviselőtársunk előhozott, s némely mások is, hogy a föld vétessék 
becsű alá, és nem tudom minő számítás alapján váltassék meg. 

En ezen módot nem tartom igazságosnak, czélszerűnek és ki- 
vihetőnek. 

Mindenekelőtt azon kérdést teszem, mit tesz a földet meg- 
becsülni ? A földnek becsára adatokból számíttatik ki, és ezen ada- 
toknál az első és legfontosabb : tőkéje annak, a mit a föld hoz, AJ^ár- 
mely utolsó földmivest kérdezünk meg valamely mezőröl, kaszálóról, 
hogy mit ér? azt fogja mondani: «Urara, ennyit hoz, vagy ezért 
évenkint bérben kapni ennyit, tehát ennek tőkéjét éri meg.* Már pe- 

<lig azon birtokoknál, azon földrészeknél, melyek szőlő alá adattak, 
<3onstál az úrbér, t. i. azon bér, a raely mellett az, a ki azt szőlővel 
beültette, a tulajdonostól bérbe kivette. A dézsmás szőlőket nem 
erőltették senkire, nem competentiába assignáltattak valakinek, mint 
az úrbéri birtok, hanem szabad egyezség útján vették ki a szőlőt 
mivelni akarók a földet, és ettől bizonyos bért Ígértek. Ez a legbizto- 
sabb számítás. A föld annyit ér, a mennyi jövedelmet hoz. Mi a meg- 
becslés egyébkint?Ha ezt mellőzzük, miképp becsüljük meg? Ha 
elmegy valaki Liptóba, a meredek hegyeket megbecsülni, és ott kérdi 
valakitől, hogy az mennyit ér? a becsüs azt fogja felelni: oLegelő- 
nek ennyit ér, uram, egyébre semmire nem való.» Ha Badacsonyra 
vagy Somlyóra megy az ember, és meg akarja becsülni, és így a 
Heg3'alján is a meredek oldalakat : az más használatra nem alkalmas, 
búzatermelésre nem ér semmit, káposztás kertnek nem való, kaszáló- 
nak szintén nem alkalmazható, de bort jót terem. A helyzet, föld- 
keverék olyan, hogy a legkitűnőbb bort adja, annak tehát sokat ér. 
Hiszen éppen a tokaji vidékről szakértők azt állítják, hogy a világon 
nincs talaj, mely nemes bortermelésére oly alkalmatos volna. Ha 
ilyen szempontból veszszük a becslést, mit nyernek vele a szőlő- 
birtokosok? kétségkívül olcsóbbra nem becsüljük, mint a mostani 
jövedelmek tőkéjére. 

A fölhozott mód tehát impractikus, kivihetetlen dolog volna, 
\sigy pedig szóban volna oly játék, mit azon képviselőkről nem 
teszek föl, hogy t. i. ily becslést értenek : mit érne az a föld, ha nem 
tízölővel plántálnák be ? Hát az bizony semmit sem érne. 

A mi a kivételes állapotot illeti: ilyen helyzet nem csak a 
Hegyalján van, hanem van igen sok, és leginkább a nemes borokat 
tennő helyeken. 

A mi a föld becsét illeti, a földet mindig azon szempontból be- 
csülik meg, mely szempontból az leghasznosabb. Téglagyárt állít va- 
laki. A téglagyár mellett van, nem tudom, mennyi hold föld, téglá- 
nak igen alkalmatos agyagu, azt bizonyosan drágábban veszik meg, 
mint azon agyagot, mely nem azon helyen van : mert annak, a ki 
téglát akar gyártani, azon arra alkalmas föld igen sokkal többet ér. 
Habár tehát amaz ag^^agföld szántás-vetés szempontjából tekintve, 
kevesebbet ér, mint pl. a bánsági, de a téglagyárosra nagyobb értékű. 

Tévedés van a fogalomban. Azt mondják, ez kisajátítás. Bocsá- 
natot kérek, nem kisajátítás ez. A kisajátítást igen ritkán használja 
az állam, mert coercitiv eszköz, a hol a törvény megengedi a kisajátí- 

tást. Nézzünk végig a gyakorlatban, minden ilyen kisajátításoknál 
kétszeres, háromszoros árát adják meg a földnek, mint a mit az más 
embernek érne. A vasúti kisajitásoknál pl. megköszönnék a földbirto- 
kosok, ha földjükért annyit kapnának, mennyi ugyanazon határbeli 
vagy éppen oly qualitású föld holdjáért adásvevés szerint adatnék 
másoknak. 

Alapja ezen törvény eszméjének a kárpótlás, ez pedig nem új 
eszme, nem most állítottuk föl. (Helyeslés jobbról.) 

Hivatkozott egyik képviselőtársunk az 1848-diki korszakra, éa 
azt mondta, hogy akkor a kisajátítás volt alapja a határozatnak. 
Én kivontam azon határozatot az 1848-diki országgyűlési irományok- 
ból, és ime 86-dik szám alatt ez áll. (Közbeszólás : Miféle iromány- 
ból ?) A képviselőháznak 1848. évi szeptember 15-dikén tartott ülése 
jegyzőkönyvéből. (Olvassa:) « Közegyetértéssel határozatilag kimon- 
datni rendeltetett, hogy addig is, míg a hűbériség hátralevő marad- 
ványairól szóló törvényjavaslatok tüzetes tárgyalása befejeztetnék, 
a képviselőház határozatilag kinyilatkoztatja, hogy a szőlők után 
járó dézsma, vám és másnemű adózások a törvény által határozandó 
méltányos kárpótlás mellett teljesen megszüntettetni rendeltetnek,, 
és e határozatnak kinyomatása is elrendeltetett. » 

Tehát e törvénynek már akkor alapeszméje a méltányos kár- 
pótlás volt; a méltányos kárpótlásnak pedig nincs más alapja, mint 
a valóságos, tiszta, kétségtelen, biztos jövedelem kiszámítása és az a 
szerint megállapítandó tőkemennyiség. 

Hanem Nyáry képviselő úrnak nézetem szerint is igazsága van 
abban, hogy miután a szőlő váltságokra nézve az országnak majdnem 
minden vidékén történtek barátságos egyezségek, ugyanazért azon 
barátságos eg^^ezség útján történt megváltásokat figyelmen kívül 
hagyni nem lehet : mert utoljára is ily egyezségek nagy útmutatásul 
szolgálnak arra nézve, hogy a két fél körülbelül mennyire becsül ily 
jövedelmet és mekkora tehernek tekinti az adózást. 

Száraz, szoros kiszámítás szerint eljárni igen sok helyütt nagy 
igaztalanság volna. En magam is voltam hegy-vámos és kilenczedes 
szőlőbirtokos. Bizony, kérem, el merem mondani, hogy a hegy-vámos 
szőlőknél, ha a kezelési költség fejében ^/lo levonatik, én akkor, mint 
birtokos, szívesen elengedtem volna az egy tizedet a víz fejében, a 
mi a must közé van keverve. (Atalános derültség.) Az a bor, melyet 
hegy-vámban behoztak, az ugyan messze volt attól, mit a szölö- 
mivelő magának megtartott. Lehetetlen az ár kiszámításánál azon 

irt fölvenni a hegyvám-borra nézve, melyen a határbeli szőlőbirto- 
kosok a maguk borát eladják. 

Valószinűleg olcsóbban történtek az eddigi megváltások, mint 
a szoros kiszámítás hozná magával : mert tudták a földtulajdonosok, 
hogy a hegy-vám, kilenezed és tized fejében nagyon silány bort kap- 
nak, nem olyat, a milyet a szőlőbirtokosok a magok részére meg- 
tartottak ; tehát ez minden esetre figyelembe veendő oly zsinórmérté- 
kül, hogy mindenütt e szerint történjék a számítás. 

Vájjon azon határban vagy vidéken ilyen egyezség történt-e, 
•azt nem szeretném megállapítani ; különösen nem szeretném pedig a 
szőlőmívelők érdekében : mert minden vidéken van egj' kiemelkedő, 
különösen jó minőségű szőlőheg}', ennek a megváltása sokkal drá- 
gább, mint a szomszéd hegyek kevés értékű boraira nézve lehet a 
megváltás. Ontapasztalásból tudom, hogy a badacsonyi hegyeknél az 
■egyik hegysor szőlőinél a megváltási összeg sokkal nagyobb, mint a 
közel eső másik hegysor szőlőinél. így a Badacsony egyik részén oly 
árakat adtak, melyek a másik részre nézve nagy igazságtalanságot 
foglalnának magokban, p. o. a korkoványi részén, melyet azért nevez- 
nek így, mert midőn a német megkóstolta, azt mondotta: «Gar ka 
Wein». (Derültség.) 

A kivitelt illetőleg tehát a következő módosítványt ajánlom. 
•(Olvassa:) Az első sorban e szavakat után: «Az évi tartozása e sza- 
vak iktattassanak be : 

•tekintettel a vidéken netalán létrejött egyezségben megállapí- 
tott váltságdíj akra is.» 

A bíróság majd alkalmat talál ezt figyelembe venni és a számí- 
i;ást a szerint eszközölni ; a hol pedig az oda nem illik, mint a bada- 
-csonyi és a szomszéd vidékeken, ezt figyelembe nem veheti. A többit 
:& bíróság eljárására bíznám. (Helyeslés.) 

A képviselőház a 2. §-t Deák Ferencz módosítváuvával fogadta el. 

IV. 

A képviselőház szeptember íiO-dikán folytatta a szőlők megváltásáról 
-szóló törvényjavaslat részletes tárgyalását. A 13. §. így szólott: « Szabad- 
ságában áll a váltságkötelezettnek azon esetben, ha a fölszámított váltság- 
tokét magára nézve terhesnek találná, váltság helyett magát a szölőbirto- 
kot a váltságdíjra jogosítottnak visszabocsátani, mi iránt a váltságfölszámi- 

tás tárgyában hozott határozat jogerőre emelkedése után 15 nap alatfr 
nyilatkozni tartozik. • 

Halász Boldizsár a §-ban világosan ki akarta fejezni, hogy vissza- 
bocsátás esetében a beruházásokért senki megtérítést nem követelheti 
Lator Gábornak ellenkező volt a véleménye, s hogy a törvény semmi 
irányban ne gerjeszszen keserűséget, a §-t a következő új ponttal akarta 
megtoldani : «Ha az ily visszabocsátott szőlőbirtok nem parlag, s abban a 
váltságkötelezettnek haszonhajtó befektetései vannak, ezek értékét a 
váltságjogosított egyezségileg, vagy ha ez nem sikerülne, a 21. §-ban emlí- 
tett választott biróság megállapítása szerint, megtéríteni tartozik. » 

Deák Ferencz : T. ház ! E szakasz tartalmát illetőleg e sza- 
kasz tárgyalásánál különösen a hatodik osztályban is fölhozatott azon 
kérdés : vájjon mi történik az elpusztult szőlőkkel, melyek nem 
annyira hanyagság, hanem sokszor az elemi viszonyok által lettek 
használhatatlanokká ? Például vízmosások, sokszor sziklás helyeken 
egy sziklarész lehengeredése által nemcsak elpusztult a szőlő, ha- 
nem használhatatlanná lett. A hatodik osztályban azon indítvány 
történt — mert a kik ezt az észrevételt ott tették, hogy ily esetben a 
váltságot az tartoznék megfizetni, a ki a szőlőt birta, pedig ennek 
hasznát nem vehetné, mert használhatatlanná lett — hogy a hol a 
szőlőtulajdonos azt állítja, hogy az egész szőlőbirtok nem ér annyit, 
mint a váltságdíj, s neki abban kára van, erről lemondhasson — a mi 
igen igazságos is — s ekkor a föld visszaszálljon a szőlőtulajdonosra,, 
s ez tegyen vele, a mi neki tetszik. Volt ugyan ellenvetés, hogy hi- 
szen ez azért szükségtelen, mert ha nem lehetett ama szőlőnek hasz- 
nát venni, akkor kilenczedet sem fizetett ; de azok, kik ez észrevételt 
tették, megfeledkeztek arról, hogy az országnak igen nagy részében 
nemcsak kilenczed és tízed van, hanem e helyett szabott hegy-vám 
is van, néhol egy akó, vagy több, kisebb-nagyobb mennyiségű bor- 
adózás egy hold után, akármilyen az. Ilyen esetekben a földesúr azt 
mondaná : aEz az ember tartozott nekem egy hold után egy akó bort 
fizetni, nekem ahhoz semmi közöm, terem-e valami a szőlőben vagy 
nem, ő restantiában maradt és én kárpótlást kérek. » Ennek elkerülése 
végett szükséges volt arról gondoskodni, hogy a hol a szőlőbirtokos 
azt hiszi, hogy többet nyer azzal, ha egészen visszabocsátja azon sző- 
lőt, mintsem ha a váltságdíjat, p. o. a mondott esetben egy akó bor 
kapitálisát, megfizeti : ezt ilyen esetben tehesse. Épp azért igen he- 

lyes volt Halász képviselő úr észrevétele, hogy minden kétség elkerü- 
lése végett be kell iktatni, hogy ez ingyen történjék. 

A mi Lator Gábor képviselő úr indítványát illeti, hogy a birto- 
kos a beruházások megfizetése mellett mondhasson le : azt először 
Í8 nem tartom igazságosnak ; másodszor nem tartom rationabiliter 
kivihetőnek. 

Talán az első kiindulási pont, az enyém t. i. különbözik az 
övétől. Azt mondják, a talaj illeti a földtulajdonost, a beruházás a 
szőlőbirtokost. Gyakorlati szempontból, és azon elveknél fogva, me- 
lyekből a törvényhozás kiindult, ez nem így áll ; hanem a földes^ urat 
illeti azon jövedelemnek kártalanítása, melyet a szőlő föladásakor 
kikötött, a mit a szőlőföladó levél szerint, vagyis szerződés szerint a 
szőlőbirtokos fizetni tartozott. 

Hova vezetne, ha az indítványt elfogadnók? Nem puszta, ha- 
nem középszerű szőlőknél, kivált a ki egy kissé pénzre szorult, száz 
meg ezer hegy vámos azt mondaná: «En bizony nem fizetek váltsá- 
got, becsüljék meg a szőlőt. » Kezeskedem érte, hogy az ország leg- 
nagyobb részében a becsük oly magasra rúgnának, hogy az ember 
a szőlőt eladni nem tudná készpénzen, és így csak a nyerészkedés- 
nek, nem pedig igazságos kárpótlásnak nyitnánk utat. (Ugy van !) 

A mi azt illeti, hogy e törvény keserűséget ne okozzon : én azt 
hiszem, azt, hogy a törvény a politika és az igazság követelésének 
megfeleljen, a törvényhozásnak szem előtt kell tartania; de azt, hogy 
senkinek keserűséget ne okozzon, elérni lehetetlen. A nyár folytán 
egy olyan szőlőbirtokos, a kinek, mint hallom, 40 hold szőlője van 
hegyvám alatt, ismételve megjelent nálam, könyezett, átkozódott a 
törvényhozás ellen, ha a törvényhozás még ez esztendőben meg nem 
szünteti a helybeli adózásokat. Türelemre kértem, mondottam, hogy 
hiszen sok fontos dolog van, a mi okvetlenül elébb elintézendő ; 
figyelmeztettem, hogy az ingyen úgy sem történik. « Az Isten mentsen, 
hogy azt kívánjuk, megfizetjük mi szívesen a váltságdíjat, nem kíván- 
juk, hogy más fizesse helyettünk. » Mindez megtörtént, és mikor már 
a törvényjavaslat tárgyalás alá került, akkor kaptam ugyanazon úr- 
tól egy levelet, melyben keserűen kifakad, hogy nem azt határoztuk, 
hogy az ország váltsa meg a szőlőt. Ilyenek az emberek kedélyei. 
Kezdetben megnyugodnának valamiben, és ha elérték, kifakadnak. 

En helyeslem Halász képviselőtársam észrevétele szerint> 
hogy az «ingyen»> szót tegyük bele; de ne terjeszkedjünk ki arra, 
hogy a kinek nem tetszik a szőlője, az nyakára becsültesse földes 

urának és ne fizessen érte kárpótlást, hanem az tartozzék neki viszont 
a beruházásokat visszatéríteni. Ha meg akarja valaki tartani szőlőjét, 
fizesse a váltságdíj t ; ha meg nem akarja tartani, lemondhat róla, 
ha olyan a szőlő, hogy hasznát venni nem lehet. (Helyeslés.) 

A képviselőház Deák Ferencz fölszólalása értelmében határozott. 

V. 

A kormánytól előterjesztett törvényjavaslat 15. § ának első bekezdése 
így szólott : «AzoD váltságszerződések, a melyek a szőlők iránt eddigelé ke- 
letkeztek, ha különben a jogérvényessóg törvényes kellékeivel bírnak, lénye- 
gökre 8 a váltságtartozás összegére nézve, a törvény által érintetlenül 
hagyatnak ugyan, de ha a volt földesúr, illetőleg földtulajdonos és a váltsiig- 
kö telesek közt megegyezés jön létre az iránt, hogy a már megállapított 
váltságösszegnek, vagy hátralevő részének törlesztésére nézve a jelen tör- 
vénj' 4-dik és következő §§-ban szabályozott országos közvetítést igénybe 
vegyék : ezen kívánságukat érvényesíthetik. » 

E szöveg ellenében a központi bizottság a következő szerkezetet 
ajánlotta : tAzon váltságszerzŐdések, a melyek a szőlők iránt eddigelé ke- 
letkeztek, a mennyiben a jogérvényesség törvényes kellékeivel bírnak, 
lényegökre s a váltságtartozás összegére nézve, a törvény által érintetlenül 
hagyatnak ugyan, de ha a szerződő felek egyike, s a hol együttleges szer- 
ződés áll fönn, a kötelezettek azon része, mely a váltságtőke nagyobb ré- 
szét viseli, a megállapított váltságösszeg vagy a hátralevŐség törlesztésére 
nézve a jelen törvényben szabályozott országos közvetítést kéri : a kérelem- 
nek helyt kell adni. » 

Inkey József átalános törvényes axiómának mondotta, hogy « pactum 
paciscentibus legem ponit* ; és ez megköveteli, hogy jogérvényességre 
emelt szerződéseknél mindkét félnek beleegyezése szükséges arra, hogy 
azok vagy megváltoztassanak, vagy megszüntessenek. Minthogy pedig a 
központi bizottság szövege ezt csak egyoldalulag teszi meg, a miniszteri 
javaslat szerkezetének elfogadását kérte. 

Deák Ferencz: Részemről ezen IG-dik szakasznak tartal- 
mát nem fogadom el, t. i. nem fogadom el azt, hogy^ az egyik félnek 
álljon jogában az átváltoztatást követelni, hanem azt óhajtom, «ha 
mindkét fél kívánja ». 

Vegyük föl gyakorlati szempontból. Megkötötték a szerződést a 
föld tulajdonosa és a szőlőbirtokosok egyesekkel, mert olyanok is 
vannak, vagy egész községekkel, mert olyanok is léteznek ; most ezen 
törvény szerint az egyik félnek a másik beleegyezése nélkül joga van 
ezen szerződést nem a fizetendő összegre, mert gondolom, ez úgy 
sem értetik alatta, hanem a fizetés módjára nézve megváltoztatni. 
A szerződés határozott, világos. Lehet, hog;y' a fizetés módja egyikre 
nézve kedvező, a másikra nézve terhes, vagy megfordítva. Ezen szer- 
ződést, ezen egyezséget egyik lényeges pontjában, mihez bizonyosan 
tartozik a fizetési mód is, megváltoztatni, azt hiszem, nem igen czél- 
szerű és nem is hasznos. 

Lehet, hogy a szerződésben az van kikötve, hogy a szőlőbirto- 
kos tartozik két év alatt lefizetni az összeget. Ezt meg akarják vál- 
toztatni. A tulajdonos kényszeríttethetik a heg}'vámot vagy a szőlő- 
adózást teljesítők részéről, hog^^ menjen át ezen megváltoztatás úgy, 
hogy ő papirt kap. Igen, de azt mondhatja a földtulajdonos, hogy : «Én 
ugyan két esztendő alatt kapnám meg a váltságösszeget, de kétség- 
telenül teljes értékben; abban pedig nem vagyok bizonyos, hogy 
azon papír, melyet most kapok, teljes értékű lesz-e ?» Itt tehát oly 
valamire kényszerítjük a földtulajdonost, mire a szerződés világos 
megkötösének ellenére beleegyezése nélkül nem igen volna jogunk őt 
kényszeríteni. 

Más helyütt a szerződésben bizonyos évi fizetések lehetnek kö- 
telezve. Már most a földes úr a szerződést ezen törvény szerint meg 
akarja változtatni. Igaz, hogy a váltságkötelezettek ezen törvény sze- 
rint 22 év alatt tartoznak lefizetni a váltságösszeget; de meglehet, 
hogy azoknak van oly szerződésök, mely szerint 25 esztendő alatt 
apró részletekben fizették volna le a váltságösszeget, s nem fizettek 
volna kezelési költséget, mi mégis az egésznél fél százalékot tesz. 

Az eg^'ik részre tehát egy esetben, a másik részre másik eset- 
ben nem igazságos, hogy az egyik fél kényszeríthesse a másikat a 
már megkötött szerződés valamely lényeges pontjának megváltozta- 
tására. Egyik esetben az egyiknek, a másik esetben a másiknak válik 
belőle kára. Miért forgassunk föl ily szerződéseket ? 

Igen, ha mind a két fél igénybe akarja venni az állam segélyét, 
akkor nincs kifogásom ellene, hog^^ a szerződés megváltoztattassék ; 
(Helyeslés) de ha nem akarja mind a két fél, hanem csak az egyik, 
akkor nem tartom igazságosmik, hogy a másik fél kényszeríttethes- 
sék szerződésétől elállani. (^Helyeslés.) 

Vita után, a melyben Horváth Boldizsár igazságügyminiszter és má> 
sok is a központi bizottság szövege mellett szólottak, a képviselőház a mi- 
niszteri javaslat szerkezetet fogadta eL 

VI. 

A törvényjavaslat 20. és 21. §-ai így szólottak : 

20. §. «A kitűzött határnapon a biztos a netalán időközben a felek 
közt létrejött egyezséget hitelesíti és a további eljárás alapjául följegyzi ; 
ilyen nem létében a tartozás mennyiségének és árának átlagára nézve a felek 
által előadott adatok alapján az egyezséget megkísérli ; s ha nem sikerül, 
egy részről a jogosítottat vagj' jogosítottakat, mint egyik felet, másrészről 
a kötelezettet, vagy kötelezetteket, mint másik felet, utasítja, hogy azonnal 
egy-egy birót válaszszanak. » 

21. §. «A megjelent felek által a meg nem jelentekre nézve is kötelező- 
leg megválasztott két biró az általok választott elnökkel képezi a választott 
bíróságot, mely e törvény értelmében s annak alapján kiadandó miniszteri 
utasítás szerint a vidék összes váltságdíjjogosítottaira s kötelezettéire nézve 
a váltságdíjakat megállapítja. 

Ha a jogosítottak vagy kötelezettek a kitűzött határidőben birót nem 
választanának, vagy ha a választott birák az elnök személyére nézve meg- 
egyezni nem tudnának: az eljáró biztos a mulasztó fél részére birót, illető- 
leg elnököt nevez.* 

Kacskovics Ignácz a következő pótszakaszt indítványozta : «A meg- 
váltási összegek kiszámítása s megállapítása hegységenkint történik akképp, 
hogy minden hegység — figyelve a fekvés, talajminőség, termőképesség s 
egyéb helyi előnyökre — osztályoztatik, s az évi középtartozás osztályon- 
kint s holdankint fölosztatván, állapíttatik meg a váltság összege. * 

Somssich Pál azt tartotta, hogy practice alig lehet másképpen 
eljárni, mint hogy a szőlő után községenkint kiszámíttatik a jövedelem ; 
az annak megfelelő tőke azután individualiter kivettetik azon promon- 
toriumra azon classificatio szerint, a mint a hegyek jobbak vagy rosszab- 
bak ; mert ha minden egyes félnek a birákkal kellene érintkeznie, nagyon 
hosszadalmas lenne az eljárás. 

Horváth Boldizsár igazságügyminiszter nem fogadta el Kacskovics 
indítványát. Ebben hivatkozás történik a talaj minőségérc ; de a törvény- 

javaslat nem a föld értékét és minőségét veszi alapul, hauem az évi tarto- 
zásokat, tehát csak ezek erualásáról van szó. Továbbá azért nem fogadta el 
az indítványt, mert ugyanazon promontoriumban is a tartozás igen külön- 
böző lehet, mert nem mindenütt adnak dézsmát, vagy kilenczedet, vagy 
ötödöt, hanem adnak hegyvámot; a hegyvám pedig sokkal kisebb lehet 
néhol ugyanazon promontoriumon, mint az ötöd vagy kilenczed ; ezen pót- 
szakasz szerint pedig az egész hegységben egyszerre állapíttatnék meg a 
tartozás évi mennyisége. Ez teljes lehetetlen ott, hol az egyes szőlő- 
birtokosok szerződései különbözők. Az illető biztosokra és azon utasításra^ 
melyet a minisztérium a biztosok számára ki fog dolgozni, kell bízni, hogy 
oly promontoriumokban, hol az egyes szőlőkre nézve különböző természetű 
tartozások voltak, minden esetre minden egyes szőlőbirtokossal külön kell 
a megváltási műveletet végig tárgyalni. 

Bónis Sámuel a váltságdij alapját a jövedelemre nem fektette volna ; 
de mivel a ház e tekintetben már azt határozta, hogy minden tulajdonos- 
nak jövedelme téríttessék meg a megváltás által, Kacskovics indítványát 
nem fogadhatta el, mert ez tökéletesen megsemmisítené a ház határozatát, 
így például egy promontoriumot két vagy több földbirtokos bir, s az egyik- 
nek szerencsésebb fekvésű szőlei vannak, mint a másiknak, s jövedelmök 
tetemesen különbözik, habár kiterjedése a szőlőknek egyforma lett volna 
is ; így, ha az egész szőlőcomplexum vétetnék föl és aránylag osztatnék föl 
a váltságdíj, akkor az egyiknek nem jövedelme váltatnék meg; ő kevesebb 
váltságdíjt kapna ; s akkor azon elv sértetnék meg, melyre a képviselőház 
határozatát alapította. Ebben tehát tökéletesen egyetértett az igazságügy- 
miniszterrel. 

Nyáry Pál nem hitte, hogy a mint ő a törvény ezen szakaszát érti^ 
lehető volna a becslésnek és a tőketartozás megállapításának kivitele más- 
képp, mint ha az egész promontoriumra in concreto, vagy egy egész vidék- 
beli szőlőkre nézve eszközöltetik. Hogy minden egyes szőlőbirtokosra 
nézve külön biróság állíttassék föl, ezt valami szép és igazságos gondolat- 
nak elfogadhatni ugyan, de nem foganatosítható. De képtelenségekre is 
vezet, mert ezen megváltásnak egyik fŐczélja, hogy mielőbb essünk keresz- 
tül ezen krisisen. A másik pedig az, hogy a megváltásnál a szorgalom ne 
büntettessék és a hanyagság ne jutalmaztassék. Már pedig, ha az állana, a 
mit Bónis mond, ez következnék. Vegyünk p. o. egymás mellett fekvő, 
tökéletesen egyforma talajú földbe ültetett két szőlőt : egyikébe a birtokos 
véghetetlen sok szorgalmat investiált s ennek termőképességét a legmaga- 

sabb fokra emelte ; a másikba úgyszólván alig ültetett bele egyueháuy 
tőkét. A földtalaj tökéletesen e^enlő : ebből az következik, hogy itten meg 
fog büntettetni a szorgalom ; amott pedig meg fog jutalmaztatni a hanyag- 
ság. Mi következik ebből ? Az, hogy a mint egyhelyütt a szőlőket össze- 
írják, nagyon természetes, hogj' a jövedelem fog számba vétetni, meglesz 
ez az első, második s nem tudom hányadik esetnél, s a szerint fogják meg- 
állapítani azt az értéket, vagy azt a díjt, a mely fizettetik az 1 -ső, 2-dik s a 
többiektől. Ez által lesz kiegyenlítve az, hogy túlságosan az ipar nem fog 
büntettetni, s túlságosan nem fog jutalmaztatni a hanyagság. 

Deák Ferencz : T. ház ! Többször hallottam emliteni, hogj- 
a szőlöbeli adózásoknál, ha az eddigi jövedelem vétetik alapul a meg- 
Táltásoknál, a szorgalom büntettetik, a hanyagság jutalmaztatik. En 
^zt mai napig sem foghatom meg. 

Kiadta a földtulajdonos a földet szőlő alá, s azt mondta: 
« Szerződünk, ti adjátok a termés kilenczed- vag}' tizedrészét. » Az 
egyik szorgalmas volt, a másik hanyag. Ha valakinek lehetne a ha- 
nyagság ellen panaszkodni : a föld tulajdonosának lehet, mert keve- 
sebb jövedelmet kap az ö bűne nélkül. 

Hanem hog}' áll a dolog? Az eg}'iknek, mint Nyáry képviselő úr 
mondotta, igen jól mívelt szőleje van, s ad eg,v bizonyos terrénum 
terméséből átlagosan, mei*t sokat terem a szőlője, dézsmául öt akót ; 
a másiknak nag^'on rossz a szőlője, s ad csak egy akót : s most meg 
volna büntetve, a ki öt akót adott. Engedelmet kérek, annak, a ki 
öt akót kiadott, 45 akó maradt, s annak, a ki eg,v akót kiadott, maradt 
kilencz akója. 

Ha ezen elven indulunk, akkor kárhoztatnom kell mindazon 
szerződéseket, melyekben valaki földjét felében adja ki, mert akkor 
is bünteti a szorgalmat s megjutalmazza a hanyagot. Mindenik ma- 
gának tesz hasznot, ha jól mivel, s e haszonból, a hol tizedet ad, 
kilencz tizedrész marad. Ez éiTet nem tekinthetem elfogadhatónak, s 
az engem nem tartóztat. 

A becslések módja s ennek folytán a megállapítás, a részletes 
kivetés különböző tekintet alá esik.' A hol szabott hegyvámok van- 
nak, ott mennyiségről nincs szó, csak alkalmazni kell a lajstromokat, 
ott a becslési ár nem fog kipuhat oltat ni ; a kilenczed és tizedrésznél 
ellenben a mennyiség kipuhatolása szükséges ; s ez a legterhesebb : 
mert szoros igazság szerint úg}' kellene eljárni, hogy minden ember- 
nél a quantitást kellene kipuhatolni, mivel mindenki annyit tartozik 

fizetni, a mennyit adózott. Hanem attól félek, hogy ezt átalános sza- 
bálykínt föláUitani bajos, mert kivihetetlen ; mert ahhoz, hogy & 
középmennyiség kipuhatoltassék, individualiter szükséges, hogy a 
lefolyt tíz esztendőről az individuális kilenczed, tízed lajstroma a föl- 
des uraságnál meglegyen. Ez jól rendezett nagy uradalmakban meg- 
van, de a középosztályú uradalmak nagy részében nincs meg. Ott 
már tehát lehetetlen. 

Azért sokkal egyszerűbbnek látnám azt a módot, hogy a hegy- 
ségek vessék ki magok közt, a hol ez lehet. Ez sem lehet azonban 
mindenütt, mert a mint a miniszter úr megjegyezte, különfélék az 
adózások. 

Engem a szerkezet elfogadására csak az visz, a mit a miniszter 
úr mondott : hogy a minisztérium által kiadott utasítás gondoskodni 
fog ilyen esetekről, valószínűleg részletes utasítást ad, hogy a hol 
lehet, ezt kövessék, a hol ezt nem lehet, egy másikat, a hol egyiket 
sem lehet a kettő közül, egy harmadik módot. Mert hiszen mínutiákrar 
kiterjeszkedni a törvényhozásnak nem lehet. Hagyjuk ezen kérdést a^ 
miniszter úrra, akkor megnyugszom a szerkezetben. 

A képviselőház Kacskovics indítványának mellőzésével a törvény- 
javaslat szerkezetét fogadta el. 

VII. 

A 23. §. tárgyalásánál Halmossy Endre figyelmeztette a házat, hogy 
a törvényjavaslat nem intézkedik arról, ki fizesse a megváltási eljárás költ- 
ségeit, s azért a §-t a következőkkel kívánta megbővíteni : « A megváltási 
eljárás és egyenkinti kivetés körül a községeknél fölmerült költségeket felé- 
ben a jogosult, másik felében a kötelezettek viseljék, az utóbbiak birtok- 
arány szerint. » 

Deák Ferencz : T. ház ! Én igazságosnak azt tartom, hogy 
a birtokosoknak és a felebbviteli bíróságoknak költségeit viselje az 
állam, mert fél százalékot kap kezelési költségek fejében, és abból a 
mindennapi folytonos kezelésen kívül valószínűleg ez is kikerül. 
A választott bíróságok költségeit, tanuk, becsüsök, szóval az egész 
eljárás költségeit viseljék a felek, vagy mindegyik a magáét, vagy 
pedig közösen együtt; de egyikről a másikra hárítani nem tartom 
jogosnak. Én tehát azt hiszem, mondjuk ki, hogy a biztos kiküldése 



és eljárása költségeit és a fölebbviteli bíróságét viselje az állam, mert 
kap érte kárpótlást, a compromissionarius bíróságok költségeit és az 
ottani eljárási becsüsök stb. költségeit viseljék a felek közösen. 

A képviselőház a 23. §-t a következő toldalékkal fogadta el: «A jog- 
biztos és felebbviteli biróság költségeit az állam, ellenben az első biróság 
költségeit az érdekelt felek közösen viselik.* 



vm. 

A törvényjavaslat 32. §-a így szólott: « Jelen törvény rendelete alá 
nem esnek : 

a) azon szőlőbirtokok, melyeket a tulajdonos irott szerződésben azon 
liatározott és világosan kifejezett föltétel alatt adott ki, bogy azok bizonyos 
évek múlva, vagy bizonyos batáridőben reá visszaszálljanak ; 

bj azon szőlők, melyeket a tulajdonos batározatlan időre adott 
ugyan ki, de 1848 óta s irott szerződésben a visszaváltást maga részére 
világosan és határozottan kikötötte. 

Tartozik azonban minden ilyen tulajdonos, ba a kikötött batáridő 
már lejárt, vagy ha batáridő kikötve nincs, a jelen törvény kihirdetésétől 
számított egy év alatt, ha pedig a kikötött határidő le nem járt, a lejárat- 
tól számított egy év alatt visszaváltási jogát érvényesíteni, mit ha elmu- 
lasztana, visszaváltási jogát elveszti, s a föld a szőlőbirtokos tulajdona lesz, 
fl a rajta fekvő tartozások végleges megváltása minden tekintetben a jelen 
törvény rendelete szerint fog eszközöltetni.* 

Manojlavics Emil e §-hoz a következő módosítványt terjesztette elŐ : 
• Az a) alatti pont utolsó sorában foglalt ezen szavak : « vagy bizonyos határ- 
időben* hagyassanak ki, ellenben a következők adassanak hozzá: «ha a 
kikötött határidő a jelen törvény kihirdetését megelőző egy év elŐtt még le 
nem járt*. A b) alatti pont második bekezdésének elsŐ része helyébe a 
következő tétessék : « Tartozik azonban minden ilyen tulajdonos az a) alatti 
szakasz esetében a kikötött határidő lejártától, a b) alatti esetben pedig a 
jelen törvény kihirdetésétől egy év alatt* stb. 

Simonyi Lajos b. a 32. §. második bekezdését ekkint akarta módo- 
sítani : tb) azon szőlők, melyeket a tulajdonos 1848 óta határozatlan időre 
Adott ugyan ki, de irott szerződésben* stb. 

Deák Ferencz : Ezen szerkezet b) pontja engem sem elégít 
ki azért, mert részint homályos, részint pedig igen sok csűrés-csava- 
rásra adhat okot. (Olvassa): <«Azon szőlők, melyeket a tulajdonos 
határozatlan időre adott ugyan ki, de 1848 óta s irott szerződésben a 
visszaváltást a maga részére világosan és határozottan kikötötte.* Már 
kérem, ahhoz a visszaváltáshoz oda lehet számítani a kibecsülést is. 
ügy lehet értelmezni a dolgot, hogy a földes úr a maga részére ki- 
becsülheti a szőlőt, s akkor minden szőlő, mely azóta kiadatott, ily 
kivétel alá tartozik, mert mindenütt megvolt azon kibecsülés. Azért 
óhajtottam volna, hogy a mi nem határozott időre volt kötve, úgy 
hogy a határozott idő lefolytával szálljon vissza a földes úrra, az 
többé visszaváltható ne legyen ; vagy ha éppen ezt akarjuk kimon- 
dani, akkor világosan ki kell mondanunk, hogy az egész szőlő reá 
visszaszállhasson, ha ki van kötve ; egyes kibecsüléseknek azonban 
ne legyen helye : mert éppen a szőlőbeli szerződéseknek legkellemet- 
lenebb része az volt, hogy a szőlőbirtokos azon szőlőt, mely neki tet- 
szett, kibecsültethette. Én tehát inkább szeretném e b) pontot egészen 
kihagyatni ; ha pedig ki nem hagynók, akkor szükségesnek tartom, 
hogy a kibecsülésre nézve külön provisio legyen. 

Simonyi Lajos b. a maga nézetének megfelelőnek tartotta a b) pont 
kihagyását, s azért visszavonta módosítványát. 

Zsedényi Ede Deák indítványának elfogadása esetében törlendők- 
nek tartotta a harmadik bekezdés ezen szavait: «vagy ha a határidő ki- 
kötve nincs ». 

Vadnay Lajos a 32. §. után külön §-ban a következőket kívánta 
kimondani : « Jövendőre pedig, hogy a mostaniakhoz hasonló viszonyok 
s ezekre nézve a törvényhozás intézkedésének szüksége ismét elő ne áll- 
hassanak, a szőlő alá való térek kiosztása csupán irott, s a föltételeket is 
magokban foglaló szerződés mellett történhetik ; s az e tárgyban fölmerül- 
hető minden kérdés bírói eldöntésénél egyedül a szerződés tartalma fog 
zsinórmértékül szolgálni. » 

Lónyay Menyhért pénzügyminiszter azon hozzáadással fogadta el az 
indítványt, hogy minden ilyen viszony, miután telekkönyvek vannak be- 
hozva, egyszersmind telekkönyveztessék. Ez tökéletesen evideutiában fog 
tartani minden jövőben kötendő szerződést. 

Manojlovics Emil Vadnay indítványát fölöslegesnek tartotta, mert 
ha a törvényhozó testület az iirbóriséget minden maradványaival együtt 
megszünteti, azt magúnszerződések útján többé visszaállítani nem lehet. 
Minden efféle szerződések a magánjog körébe esnek, következőleg nem tár- 
gyalhatók. 

Ivánka Imre osztozott Manojlovics nézetében. Miként kivánja a 
magánszerződő biztosítani jogát, az az ő dolga ; ha nem biztosítja, hadd 
veszszen el ; ha pedig valakinek ezen előzmények után kedve telik még 
ezután szőlőt dézsmára kiadni, az veszítse el. 

Deák Ferencz : T. ház ! A szőlőknél, melyeknek adózásai 
most megváltatni s átalakíttatni rendeltettek, az eddigi tartozások 
igen nagyrésze szerződésen alapult. Sok helyütt a szerződés tudva 
sincsen, hanem csak gyakorlatban van. Azon viszonyokra nézve, 
melyeket sokan hűbéri, mások az urbórrel rokon természetüeknek 
neveznek, minők az úgynevezett curialis zsellérek, telepítvények és 
effélék, szintén úgy áll, hogy a legnagyobb nehézséget, confusiót az 
teszi, hogy irott szerződések nincsenek és a föltételek nem világosak. 
Ideiglenesek-e e szerződések vagy örökösek, ez nem tudható. Midőn 
majd ezen kérdéseket tárgj^aljuk, elő fog kerülni azon nehézség, hog^ 
éppen ezen zavar miatt nehéz lesz eldönteni, mi legyen a teendő ? 
Most mi ezen szőlöbeli szerződéseket megváltás útján átalakítottuk^ 
némileg megszüntettük ezen szerződéseket. Az a kérdés : azt akaija-e 
a ház, hogy jövőre semmi birtokot szőlő alá ne adhassanak bérbe,, 
hanem vagy eladja, vagy pedig más bérbe adja, de szőlöbeli adózás 
vagy tartozás mellett ki ne adhassa ? Ha ezt akarja a ház, ki kell 
mondani ; de én nem tanácslom : mert a szegény népet vernők meg 
vele. A népesség szaporodik, az industria növekszik ; csupán agricul- 
tur industriánál, ott, hol szorgalmas nép van és a hely kedvező, a 
szőlőindustria jobban kifizeti magát, s ettől a népet elzárni nem volna 
tanácsos. Ha azt akarjuk, hogy ettől ne zárassék el a nép, hogy jövő- 
ben is legyen alkalma akármily birtokot, úgy mint eddig, szerződés 
mellett kivehetni, habár szőlő alá is, akkor azon kérdés támad : akar- 
juk-e, hogy 50 vagy 100 óv múlva ily zavart viszonyok jöjjenek ismét 
létre? akarjuk-e, hogy az emberek ne tudják, hogyan keletkezett a 
viszony ? mi a gyakorlat ? örök időre, rövid időre, vagy határozott 
évekre adatott-e ki a szőlő ? Azért szükségesnek látnám, hogy a tör- 
vényhozás mondja ki, hogy igenis kiadathatnak a birtokok, de csak 

Írott szerződés mellett, csak határozott időre, nem pedig bizony- 
talanra, stb. (Helyeslés.) Két mód van erről gondoskodni : (Halljuk I) 
vagy itt a szőlőknél a szőlőkre nézve intézkedni, és mivel ezen kér- 
dés mindig ismétlődik, ha azon úgynevezett urbériséggel rokonság- 
ban levő törvényekről fogunk tanácskozni, miknek még ezen ülésszak 
alatt leendő beadását reméljük és ígérve is van a minisztérium által, 
ott minden ilyen egyes törvénynél, hol előfordul ezen kérdés, intéz- 
kedjünk erre nézve ; vagy pedig valamennyi ilyen tárgyra nézve egy 
külön törvényt kell tervezni. (Külön törvényt!) Ha külön törvényt 
akar a ház, én ettől sem idegenkedem, nem pedig azért, mert a többi 
tárgyra nézve épp úgy szükséges intézkedni, mint erre. (Külön tör- 
vényt !) 

A képmselőház a 32. §-t a 6^ pont kihagyásával és a c) pontra nézve 
Zsedényi módosításával fogadta el. Vadnaynak indítványozott új §-át pedig 
azon kijelentéssel mellőzte, hogy ha a föuálló telekkönyvi intézmény mel- 
lett a birtokviszonyok rendezése egy ily értelmű intézkedés megállapítását 
átalában szükségessé és kívánatossá tenné, az külön törvényben lenne 
foganatosítandó. 



A TEMESVÁRI FAKÉRDÉSRÖL. 

A képviselőház 1S68. június 17-dikén tartott ülésében Nikolics Sán- 
dor a következő interpellatiót intézte a pénzügyminiszterhez : 1 1 . Igaz-e, 
hogy a temesmegyei kincstári fausztató-csatoma, az ezen szállítandó fával 
együtt, két bécsi kereskedőnek tíz évre visszavonhatlanul bérbe adatott? 

2. Mi indította a pénzügyminisztériumot arra, hogy ezen fontos és messze- 
ható szerződést minden előleges kihirdetés és árverés nélkül megkösse? 

3. Ha valóban visszavonhatlanul megköttetett e haszonbéri szerződés, mi- 
képp gondoskodott a pénzügyminisztérium, hogy Temesvár városának, 
Temes- és Torontálmegyék nagy részének lakói nélkülözhetetlen tüzi- 
fájokra nézve a haszonbérlők nyerészkedő egyedárus kodása ellen meg- 
óvassanak ? 9 

Lómjay Menyhért pénzügyminiszter válaszában előadta, hogy midőn 
átvette a kincstári uradalmakat, azt tapasztalta, hogy, nem számítva ide a 
határőrvidéki erdőségeket, a több mint két millió holdra menő roppant ter- 
jedelmű erdőségek az eddigi öt évi átlag szerint katasztrális holdankint 

liV'i krajozárnál többet nem hoznak, s az összes tiszta jövedelem csak 
291 ,000 frtot tesz. A Nikolicstól szóba hozott bégamenti erdőségnél, mely 
a kincstári összes erdőségeknek Vs része, a most kötött szerződésnél fogv^a 
ezentúl évi 157,000 frt jövedelemszaporulat áll elő, mi az összes magyar 
kincstári erdőség jövedelméhez arányosítva, ennek 54o/o-át teszi. A vállal- 
kozók teljes biztosságot nyújtanak, s a szerződés szerint még több más 
kedvező föltétebe állottak rá, s Ő ennélfogva ajánlatukat nem utasíthatta 
vissza. Minthogy Lónyay úgy látta, hogy az interpellatio egész súlya arra 
van fektetve, hogy a kevés gonddal folytatott erdei gazdálkodás következ- 
tében egy bizonyos vidéktől eddig a piaczi árakon alul élvezett faárak 
előnye ezen vidéknek továbbra is biztosíttassék, kiemelte a pénzügyminisz- 
ternek abbeli kötelességét, hogy az állam vagjf ónból a lehető legnagyobb 
jövedelmet igyekezzék elérni, hogy igy az összes adózók terhén könnyitsen. 
De e mellett figyelemmel volt Temesvár érdekére is. Eddig a város összes 
fogyasztása kincstári fából évenkint 18,000 ölet tett, a Béga mentében 
elterülő vidéké pedig 692 ölet, s a kincstár nem értékesíthetett annyi fát, 
a mennyi vágás alá kerülhetett volna, mert ezen erdőségeknek évenkinti 
termőképessége legalább 70,000 öl fára tehető. A vállalkozók biztosították 
az államot, hogy évenkint legalább 50,000 Öl fát, s ezenkívül a vágásokban 
levő épület- és haszonfát is át fogják venni, s e mellett nagyobb árt fizet- 
nek, mint a melyet az utóbbi években el lehetett érni. A szerződós gondos- 
kodik arról, hogy évenkint 18,000 öl fa adassék el Temesvárra. Továbbá, a 
temesvári piaczot nemcsak kincstári fával lehet ellátni, mert a közelievő 
csákovai alapítványi uradalom is évenkint 15,000 öl fát képes előállítani, s 
vannak közelben más nagy erdőségek is, arról nem is szólva, hogy Temes- 
váron az oraviczai kőszénnek mázsája 60 — 70 krajczárért kapható. 

Midőn Temesvár városa értesült, hogy a faeladási szerződés már 
pontozva van és a pénzügyminiszternek jóváhagyása alá van terjesztve, 
küldöttséget menesztett hozzá. E küldöttségnek ő fölajánlotta, hogy az 
általa jóváhagyni szándékolt szerződést kellő biztosítás mellett vegye át 
maga Temesvár városa, a küldöttség azonban ezen ajánlatot visszautasí- 
totta. 18,000 öl fának átvételére hajlandónak nyilatkozott ugyan; de a ki 
az erdei kezeléssel ismeretes, tudja, hogy az erdő értékesítésénél nem az a 
föladat, hogy az évi termelés egy része biztosan eladassék, hanem a jöve- 
delem csak akkor érhető el teljes mértékben, ha az összes évi termelés biz- 
tosan eladható. 

Megkötötte tehát a szerződést a vállalkozókkal, még pedig azért, 
mert űgy találta, hogy az állam érdekében cselekszik, s megkötötte vissza- 
vonhatatlanul. 

Az árverést azért is mellőzte, mert midőn oly tárgy iránti szerző- 
-désről van szó, a melynél verseny nem igen van, összejátszástól lehet tar- 
tani. Ezen kérdés a felelősség és a bizalom kérdése, s a míg a ház több- 
ségének bizalma lesz hozzá, mindig azon utat fogja választani, a melyet az 
ülam érdekében a legczélszerűbbnek tart. 

NikoUcs Sándor nem tartotta az állam föladatának, hogy primse 
necessitatis czikkeket oly szerződéssel adjon bérbe, a mely mellett az állam 
haszna igen csekély, a vállalkozóké roppant nagy, a vidék kára pedig igen 
jelentékeny. A csákovai alapítványi uradalmak erdei nem versenyezhet- 
nek az államkincstár erdeivel, mert ezek csatornán úsztatnak fát Temes- 
várra, azok pedig tengelyen. A pénzügyminiszter azt mondotta, hogy a 
temesváriak tudták, mikor köttetett a szerződés, s erre nézve nem tettek 
semmit. Az ő értesülése szerint másként áll a dolog. A vállalkozókkal a 
szerződés ápril 12:dikén köttetett. Temesvár városa ápril 15-dikén tartott 
közgyűlést, s azonnal táviratot indított a miniszterhez, a melyet, hallomás 
szerint, a miniszter nem kapott meg ; a küldöttség 16-dikán volt a minisz- 
ternél, mikor a szerződés már meg volt kötve. 

Hogy nyilvános árverés mellett a kincstárra nagyobb haszon és a 
vidékre kevesebb kár háramlott volna, kitűnik a következőből : Azóta össze- 
állott Temesvártt tekintélyes pénzemberekből és kereskedőkből álló con- 
sortium, mely bizonyára szintannyi biztosítékot adhat, mint a mennyit a 
bécsi kereskedők nyújtanak. E consortium a pénzügyminiszter úrnak a 
következő ajánlatot tette : ők készek a bécsi vállalkozóknak 30,000 frtot 
^dni, ha a szerződéstől elállanak ; azonkívül kötelezik magokat azon szerző- 
•dést elfogadni, azon különbséggel, hogy az ölfa árát 5o/o-kal fogják drágáb- 
ban fizetni, mint ezek, az épületfa árát pedig 15^.0 -kai; e fölött arra is 
kötelezik magokat, hogy Temesvártt a fát lO^/u-kal drágábban soha sem 
fogják árulni, mint a hogy a kincstártól megveszik. 

Mindezek következtében az volt a véleménye, hogy vagy föl kell bon- 
tani a szerződést, s jövőben is házilag kezelni az erdőt ; vagy pedig oly tár- 
sulatnak adni bérbe, mely meghatározza a maximumot, melyen fölül a fát 
nem fogja árulni. Föntartotta magának a jogot, hogy e tárgyban indítványt 
terjeszszen elő. 

A képviselőház a napirendre tért át. 

iVi/foZic*? Sándor szeptember 25-dikén a következő indítványt terjesz- 
tette a ház elé : « Miután a fausztató Béga-csatorna és a krassó- és temeB- 

megyei kincstári erdŐk bérbeadását tartalmazó, a kir. pénzügyminiszteriünk 
és Baiersdorf s Biach bécsi kereskedők közt folyó évi április 1 2-dikén tíz 
évre kötött szerződés, a kincstári javak bérbeadása módját megállapító 
rendszeres szabályok ellenére, a nyilvánosság kizárásával, árverés vagy zárt 
ajánlatok beküldésére fölszólító hirdetés nélkül köttetett; miután ezen 
szerződés ellen, mely véleményem szerint az államra nézve nem hasznot, 
de tetemes kárt eredményezend, Temes- és Torontálmegyék és Temesvár 
városa az összes minisztériumhoz, Ejrassómegye pedig a képviselőházhoz 
fölterjesztést intéztek : indítványozom, szólítsa föl a képviselőház a pénz> 
ügyminiszter urat, hogy a fönidézett szerződésre vonatkozó minden hiva- 
talos iratokat, megvizsgálás végett, a képviselőház elé terjeszsze.* 

A képviselőház október 1-sején tárgyalta az indítványt. 

Nikolics Sándor a pénzügyminiszter érdekének is mondotta, hogy a. 
homályos ügyben világosság legyen. 

Lónyay Menyhért hosszabb beszédben világította meg az ügyet. 
Április 16-dikán bárkit megkinálhatott a szerződés átvételével, nemcsak 
azért, mert ekkor a vállalkozóknak irott szerződés még másolatban sem 
volt birtokukban, hanem azért is, mert itt még adott szó se forgott fönn^ 
minthogy a vállalkozókat nem is látta, s őket csakis a hivatalos tárgyalá- 
sokból ismerte. Az iratokat Nikolics bármikor megtekintheti. 

Piilszky Ferencz indítványozta, hogy mivel Lónyay fölvilágosításai- 
val meggyőzött mindenkit, hogy eljárása az ország háztartásának javára 
volt, mondja ki a ház, hogy megelégedve a miniszter nyilatkozatával, a 
további tárgyalást mellőzi és a napirendre tér át. 

Vukovics Sebő azt tartotta, hogy ha Magyarországon a parlamen- 
tális kormányformák tökéletesen ki volnának fejlődve, a fölvetett kérdés- 
ben egyátalában helye sem volna a legkisebb tanácskozásnak sem : mert 
valamint joga van minden egyes követnek kérdést intézni akármelyikhez 
a miniszter urak közül, a mit nálunk interpellatiónak szoktak nevezni,, 
úgy joga van minden képviselőnek bármily tárgyban az iratok előmuta- 
tását követelni és e követelésének másképpen egyik miniszter sem állhat 
ellent, ha csak az állam érdekében álló titokkal nem igazolja annak vissza- 
tartását. Hogy egyszeri hallásra képes legyen azt mondani, hogy a minisz- 
ter szóbeli előterjesztése által a tárgy tökéletesen föl van derítve, és már 

teljesen bevégzett nek tekintendő, ezt a parlamentális formákkal merőben 
-összeütközőnek tartotta. Ha így volna a dolog, akkor a mi parlamentális 
formánk nem egyéb, mint szójáték. Míg az iratokat nem olvassa, a pénz- 
ügyminiszter előterjesztését nem tekinti olyannak, a mi fölött legkisebb 
véleményt mondhatna. 

Missics János előadta, hogy a temesvári küldöttség legelőször is 
Oraenzenstein osztályfőnökkel értekezett, s tóle azt hallotta, hogy a város 
elkésett, mert a szerződés már meg van kötve. A szónoknak azon meg- 
jegyzésére, hogy a város táviratot is küldött, Graenzenstein azt felelte, 
hogy ez is elkésve érkezett volna, mivel a szerződés akkor már meg volt 
kötve. A miniszter is azt mondotta a küldöttségnek, hogy följövetelével 
megkésett, mert a szerződés már meg van kötve, sőt ezen a nyert fölvilá- 
gosítások után sajnálkozását fejezte ki, mert ha, mint mondotta, a tény- 
iLllást tudta volna, a szerződést nem kötötte volna meg. Midőn a küldöttség 
megemlítette, hogy a város távirata nem érkezett meg, a miniszter azt 
jegyezte meg, hogy ha megérkezett volna, sem használt volna, mert a 
szerződés akkor már meg volt kötve. A szónok bizonyítgatta, hogy a 
szerződés 16-ik pontja szerint a szerződés, a mint alá van irva, azonnal 
jogerőre lép, már pedig a szerződés április 12-dikén a miniszter által alá- 
iratott. A miniszternek magának van érdekében, hogy az iratok a ház elé 
terjesztessenek. 

Deák Ferencz : T. ház ! Arról van a kérdés, hogy tárg^'a- 
lásába ereszkedjünk-e az indítványnak, vagy ne ereszkedjünk? A ház- 
szabályok szerint mindenekelőtt e felett kell döntenünk. 

En nem tartom szükségesnek az indítvány tárgyalásába bo- 
csátkozni. 

Még azon nézet sem változtatja meg véleményemet, melyet 
Vukovics képviselő úr felhozott, midőn azt mondta, hogy akkor nincs 
parlamentalismus, ha a követ kívánatára az iratok elő nem terjesz- 
tétnek. Lehet, hogy ez külföldön így van, nálunk nem így van. Es ha 
ilyenkor nincs parlamentalismus, akkor annak nem mi vagyunk az 
oka, hanem az 1848-diki törvény. Olvassuk az 1848-diki törvények- 
nek erre vonatkozó szakaszát: «A miniszterek hivatalos irataikat az 
országgyűlés mindenik táblájának kívánatára magának a táblának, 
vagy a tábla által kinevezett küldöttségnek megvizsgálása alá bocsá- 
tani köteleztetnek. » Tehát nem az egj^es követ kívánatára, hanem 
magának a táblának kívánatára; és éppen efelett foly most a tanács- 

kozás : mert az a kérdés, kivánjuk-e ezen üg}'eket tárgyaltatni, vagy 
nem? Ha nem kívánjuk tárgyaltatni, akkor a ház nem kíván ezzel a 
jogával élni, és nem kívánja az iratokat a ház asztalára tétetni. 

Ehhez a ház többségének van joga, s ennek mindenki hódolni 
tartozik. Sokszor van valaki azon helyzetben, hogy nincs eléggé tisz-^ 
tában, hogy valami dolog fölött szavazhasson ; ez szerencsétlensége- 
annak, a ki nem tudja elhatározni magát, mire szavazzon (Tetszés 
jobbról), de csak a háznak, a ház többségének van joga valamely tárgy 
felől az iratok előterjesztését követelni. (Úgy van ! jobb felöl.) 

Megmondom, miért nem kívánom ezen dolgot tárgyalás alá vé- 
tetni. (Halljuk !) 

Éppen azoknál fogva, a mik eddig itt előadattak, én úgy tekin- 
tem a dolgot, hogy mindenekelőtt legalább magamnak azon kérdést 
tettem fel, ha . mindazon tények, melyeket Nicolics és Missics kép- 
viselő urak előadtak, betüszerint úgy vannak is, van-e ok e felől akár 
az iratokat előterjesztetni, akár a kérdésbe bővebben beereszkedni ? 
En nem ereszkedem, mondom, abba, úgy van-e, nem úgy van-e a 
dolog, az ő dátumaik alaposak-e, vagy a miniszter úréi helyesek ? 
Azok helyesek-e, vagy ezek ? ez most hozzám nem tartozik, minthogy 
azon meggyőződésben vagyok, hogy ha mind úgy van is, a mint elő- 
adattak, még sincs oka a háznak ezen indítványt tárgj'alni és el- 
fogadni, mert a vád még úgy is teljesen, tökéletesen alaptalan (He- 
lyeslés jobb felől) ; alaptalan pedig azért — ha úgy van is, a mint ők 
mondják — mert sehol nincs megírva az, hogy a miniszter licitálni 
tartozik az eladásokat, sehol sincs kimondva az, hogy az általa ki- 
adott szabályok alól nem tehet kivételt, hogy egyik terménynek el- 
adásánál licitálni tartozik, a másiknál pedig nem. Ez eddig is g^'a- 
korlatban volt. Hisz különben nevetségig jutnánk, mert akkor min- 
den mérő gabonát, minden akó bort licitálni kellene, a mi senkinek 
eszében nincs ; tehát az nem áll, hogy a miniszter köteles lett volna 
Temesvár lakosait vagy bárkit megkínálni. (Helyeslés jobb felől.) 
Tette-e, nem tette-e? nem ide tartozik; ha nem tette is, élt jogával. 
(Helyeslés jobb felől.) 

A másik meg az, hogy a miniszter, mint a ki meg van bízva 
ő felsége által és az ország hozzájárulásával arra, hogy az ország 
pénzügyeit és az államjószágokat kezelje úgy, a hogy legjobb lelki- 
ismerete szerint hasznosnak hiszi, midőn szerződést kötött, kimutatta, 
hogy ez elönyösebb, mint az előbbení állapot. Dy szerződések meg- 
ítélésénél nevetséges volna azon szempontból kiindulni, hogy még 

előnyösebbet is köthetett volna. (Tetszés.) Ez átalában nem is állít- 
tatik, mert mindazokból, miket én itt előadatni hallottam, legfölebb 
18,000 öl fáról volt szó, nem az 50,000 ölről és azonkívül a szerszámfa 
és üzleti fáról. 

Azt hiszem tehát, hogy a miniszter úr nem ment túl hatalma 
körén, midőn termékről, mire joga volt, kötött szerződést, és kötött 
avval, a kinél biztossága volt, és kötött olyant, mely több hasznot 
nynjtott, mint az eddigi eljárás, s azt, hogy megkinálta-e a temes- 
váriakat vagy nem, nem keresi a ház. 

Az egész kérdés, a mint itt fölhozatott, igen kellemetlen színű, 
és pedig azért kellemetlen, mert nagyon közel áll a gyanúsításokhoz, 
azokat pedig kerüljük el, mert én éppen úgy nem szeretem alap nél- 
kül a minisztériumot, mint távol van tőlem azon két képviselő urat, 
vagy azokat, kiknek nevében beszéltek, valami magánérdek-vadászat- 
ról gyanúsítani, mert azt rólok feltenni nem szabad. 

Ne ereszkedjünk a tárgyba. Ha az illető irományok előterjesz- 
tetnek, megtekinthetjük mindnyájan ; de én e kellemetlen discussiót 
se tanácsosnak, se szükségesnek nem látom, és azért óhajtom, hogy 
a ház mondja ki többséggel, hogy a tárgyalásba nem ereszkedik. 
(Elénk helyeslés.) 

Nyáry Pál megemlékezett Július CaBsarról, a ki midőn feleségétől 
elvált, azaz őt magától eltaszította, okul azt hozta fel, hogy Július Caesar 
feleségének gyanúba esni sem szabad. Alkalmazta ezt magára a nemzetre. 
A kik a nemzet nevében működnek, azoknak oly tisztáknak keU lenni, 
hogy gyanú alá ne essenek. Távol volt tőle, hogy a miniszter előadása 
iránt kétségben legyen ; de éppen azért meg nem foghatta, hogy miért nem 
vetett véget ezen discussiónak a miniszter azzal, hogy az iratokat a ház 
asztalára leteszi. Ha ezt teszi a miniszter, itt többé nem lehet senkinek 
szava : mert bár a miniszter személyében ő is bízik, tökéletesen azon véle- 
ményben van, mint Vukovics, hogy itt nem személyről, hanem az ügyről 
van szó. A gyanakodás nem éppen erénye az emberi természetnek ; de a 
gyanakodás ösztöne vele születik az emberrel, és ezen gyanakodás eloszla- 
tása csak egy úton történhetik : az igazság földerítésével. Az igazságot föl- 
deríteni magok a tárgyalási irományok fogják, és az indítványnak ez lévén 
tárgya : pártolta azt. 

Elnök : A kérdés az, kiván-e a t. ház a házszabályok 35. §-a értelmé- 
ben a napirendre átmenni, vagy nem ? (Zajos ellenmondás a bal oldalon.) 

Halász Boldizsár : Az elnöknek ezen kérdést akkor kellett volna 
tennie, midőn az indítványozó kifejtette indítványát, mert a házszabályok 
35. §-a azt mondja, hogy ha az indítvány napirendje elérkezett, az indít- 
ványozó kifejti azt, és akkor a ház szavaz a fölött: tárgyaltassék-e az indít- 
vány, vagy ne? De az indítványozón kívül a tárgy érdekébe belebocsátko- 
zott a miniszter, belebocsátkozott Missics, Deák Ferencz és Nyáry Pál. 
Most már nem az a kérdés, hogy a miniszter eljárása helyes-e, vagy nem ? 
hanem, mint Nyáry Pál mondotta, csak arról van kérdés, hogy az indít- 
vány azon része, mely az irományoknak a ház asztalára tételét kívánja, 
eifogadtassék-e, vagy ne ? És szavazásra ezen kérdést kell kitűzni. 

Az elnök azt tartotta, hogy mivel a vélemények kétfelé oszlanak a 
fölteendő kérdésre nézve, mindenekelőtt a fölött kell szavazni : kiván-e a 
ház áttérni a napirendre, vagy nem ? 

DeáJk Ferencz : Ha valaki a mi tanácskozásainkat hallaná 
a dolog teljes ismerete nélkül, azt gondolhatná, hogy itt két párt áll 
egymás ellenében, mely a kérdés föltevésével akar többséget szerezni 
magának. Pedig azt hiszem, ez minden becsületes embertől távol van. 
Az eredmény az lesz, ha akár így, akár úgy tétetik fel a kérdés, csak 
tisztán lehessen felelni. 

Menjünk a logika rendjében. Indítvány tétetett : az első kérdés 
tehát az lett volna, hogy az indítványt akarjuk-e tárgyalni ? E fölött 
kellett volna szavazni. De már tárgyaltuk azon indítványt, melyben 
az irományok előmutatása kéretett; tárgyalni pedig kénytelenek vol- 
tunk, mert egy vádra a miniszter úr felelni akart ; ehhez mások is 
hozzá szólottak. Tehát nem magát a vád meritumát tárgyaltuk, ha- 
nem tárgyaltuk azon indítványt, hogy előmutattassanak-e az illető 
irományok, vagy ne? Most a tárgyalás, úgy látszik, be van fejezve, 
a kérdés tehát az : kivánja-e a ház többsége az iratok előterjesztését, 
vagy nem? (Helyeslés. Úgy van!) 

Én előbb is azt mondtam, hogy nem kívánom, és megmondtam 
okát is. (Helyeslés.) 

Az elnök így tette föl a kérdést : Kivánja-e a ház az irományok elő- 
terjesztését vagy nem? A ház többsége nem kívánta az irományok elő- 
terjesztését. 

Lónyay Menyhért ezután kijelentette, hogy, miként már beszédében 

is érintette, az ezen ügyre vonatkozó irományokat megtekintés végett a 
képviselők közül bárkinek is felajánlja, részletesebb fölvilágosításra is ké- 
szen van, s ennek bebizonyítására az irományokat az elnökség kezébe 
leteszi. Azon kéréssel járult az elnökséghez, hogy azokat az elnöki szobá- 
ban, vagy bárhol kitegye, hogy bárki is az irományokat megtekinthesse, 
8 ő minden fölvilágosítást bárkinek, a ki fölvilágosítást kivan, szívesen 
megad. 

Ivánka Imre : Kár volt elŐbb meg nem tenni. 

Lónyay Menyhért megtette volna előbb, de az indítványban az is 
volt, hogy « vizsgálat végett*, tehát föltételezve volt, hogy oly dolog tör- 
tént a minisztérium részéről, mely vizsgálat tárgyát képezheti. Egyedül ez 
tartóztatta. Minthogy azonban a ház többsége az indítványt elvetette, kö- 
telességének tartotta az irományok előterjesztését. 

Vukovics Sebő kijelentette, hogy, ha Lónyay nem azért nyújtotta be 
3,z iratokat, hogy azok kinyomassanak, ő a miniszter leereszkedésével élni 
nem fog, és az irományokba bele sem fog tekinteni. ^ 

Az elnök kimondotta, hogy a pénzügyminisztertől neki átadott iro- 
mányok az irodában le lesznek téve : a kik akarják, megtekinthetik. 

Bónis Sámuel : A ház többsége az előterjesztett indítványt nem fo- 
:gadta el, azaz az iratok elŐmutatását nem kívánta. Ez a ház határozata, 
és ennyi mondathatik ki az elnöki székből. A többi, a mit a miniszter ön- 
szántából tett, magándolog, az a ház határozatára nem tartozik, és az elnök 
Azt ki sem jelentheti. 

Elnök: Ennélfogva ez a ház magántudomására szolgál. 

FERENCZ-NAPJÁN. 

I. 

A Pesti Napló 1868. október 7-dikén megjelent esti kiadásában eze- 
ket irta : 

«Deák Ferencz f. hó 4-dikén legfelsőbb kéziratot kapott, melyben 
<) felsége szerenosekivánatait fejezi ki névnapjára.! 

«1868 október i-dikén reggel 9 órakor — irják az K^ti Lapok — a 
jobboldali képviselők szokatlanul számosan gyűltek össze a kör helyiségei- 
ben ; vezéröket valának üdvözlendők nevenapján. A szokottnál még ünne- 
pélyesebb színt kölcsönzött az összejövetelnek azon körülmény, hogy a 
jelen országgyűlés folyama alatt utoljára történik e névnapi üdvözlés. 

Nagy seregben, többen kétszáznál, indultunk Deák szilllására, a ház 
és a kör elnöke, Szentiványi ós Somssich vezetése alatt, kik, valamint a 
tagok közül is igen sokan, díszruhába voltak öltözve, s számunk útközben 
egész az « Angol királyné* lépcsőjéig folyvást szaporodott. 

A nagy polgár szűk s egyszerű bérszobája csakis igen kis részét fo- 
gadhatta be a tisztelgŐknek, a legtöbben a folyosón s a lépcsőn kénysze- 
rültek megállni, csak a nyitott ajtón át inthették üdvözletüket barátjuk- 
nak s vezérüknek. De baráti tisztelgésünket nem akarók megfosztani szí- 
vélyes jellemétül azzal, hogy színhelyét az öreg úr lareseitől egy idegen 
nagy terembe tegyük át. 

Deákot mindig egyforma egyszerűségében találtuk egy pár reggeli 
látogatójával, köztük Bancrofttal, a világhírű amerikai történetiróval és 
berlini amerikai követtel, ki látható gyönyörrel és valódi amerikai érzékkel 
a polgári becsű kitüntetések iránt látszott szemlélni a kibontakozó meg- 
ható jelenetet. 

Deák egypár lépést tett előre, s kis szobája közepén állt, a körüle ké- 
pezett szoros körből pedig Szentiványi Károly, a képviselőház köztisztelet- 
ben álló elnöke szólítá meg őt. 

« Tisztelt hazafi, szeretett barátunk (monda körülbelől), vannak na- 
pok az esztendő során, melyeket a szeretet, tisztelet, hála és kegyelet tesz 
nagy napokká. Ránk nézve, kik itt tiszteletedre összegyűltünk, ilyen ez a 
mai nap. Te évek hosszú során át vezére voltál s vagy a politikai téren 
hazánknak, nemzetünknek. A legnehezebb időkben, a legbonyolultabb 
viszonyok közepette úgy vezetted a nemzetet, hogy az ismét egy jobb idő 
s szerencsés kifejlődés révpartjába jutott. Oly ritka bölcsességgel oldottad 
meg a nehézségeket, hogy az általad ajánlt megoldás a nemzet megnyug- 
vására szolgál, s még a kételyeket is, melyek ellene támadtak, az élet maga 
czáfolja meg. (Atalános helyeslés.} Ezért e nap, neved napja nemcsak a 
tisztelet, hanem az ima napja is nekünk, az imáé, melylyel kérjük a Minden- 
hatót, az egek urát, hogy a te becses életedet és munkaerődet még sok, 
igen sok éveken át tartsa meg a hazának. • 

E szűnni nem akaró éljenekkel kisért beszéd után Deák megindulás- 
tól rezgő hangon szólalt meg. Beszédét egy hallás után csak igen tökélet- 
lenül jegyezhetjük fel : 

Kedves barátim ! Mélyen meghatva köszönöm meg nektek szí- 
ves, barátságos megemlékezésteket. Közületek sokakkal egy hosszú 
életpályán, sokakkal a jelen országgyűlés folyama alatt, a barátság, 
a közös törekvések és ugyanazon meggyőződés kötelékei kapcsoltak 
össze. Azt tettük, a mit legjobb tehetségünk szerint tennünk kellett,. 
a mit hazánkra nézve az adott viszonyok és körülmények között leg-^ 
üdvösebbnek véltünk. Higgadt és érett megfontolás vezette minden 
lépéseinket s ebben minket sem nehézségek, sem a küzdelem kime- 
netelének bizonytalan volta, sem félreértések és gyanúsításoktól valá 
félelem vissza nem riasztott, mert azon meggyőződésből merítettünk 
erőt, hogy a lehető legjobbat akarjuk. Nekünk is adott Isten élénk 
phantasiát, mi is láttunk lebegni magunk előtt oly állapotokat, me- 
lyeket a Yágy legfénylőbb színeivel festett ki ; de éppen az a különb- 
ség az óhajtás és az akarat között, hogy az óhajtás nem ismer hatá- 
rokat, az akarat pedig mindig a lehetőség határai között marad, mert 
azon akarat, mely a kivihetőt számba nem venné, nem volna többé 
akarat, hanem ábránd. 

Az országgyűlésnek, mely hazánk azelőtti helyzetét oly lénye- 
gesen megváltoztatta, végperczeihez közeledünk. Mi azon megnyugtató 
öntudattal tekintünk vissza munkánkra, hogy kötelességünket tőlünk 
telhetőleg teljesítettük. A jövő országgyűlésre is még a teendők hosz- 
szú sora marad fenn ; de a jövőről most még nem szólhatunk, közü- 
lünk senki meg nem mondhatja, minő szerepet fog játszani az ország- 
gyűlésen, mert egyátalában azt sem tudhatja, jut-e neki szerep 
azon ? Arról én sem szólhatok ; szólok csak mint egyszerű polgára 
hazámnak, s kimondom, hogy mint ilyen bármely körben jusson tér 
tevékenységemnek, alkotmányunk jelenleg biztosított alapjait fönn 
kivánom tartani. Lehet, hogy egy vagy más, nem lényeges, mellékes 
kérdésben helyesnek és lehetőnek találandjuk valami jobbal cserélni 
ki a létezőt ; de meg vagyok győződve, hogy alkotmányunk jelen alap- 
jait és rendszerét fönn kell tartanunk, mert eddiggelé nem ismerünk 
még oly kivihető módokat, melyek ezeknél jobbat nyújthatnának ha- 
zánk és alkotmányunk biztosítására; egyes föoszlopokat pedig az 
épületből kivenni, míg tudnók, pótolhatjuk-e czélszerűbbekkel, az^ 
egésznek romlása nélkül nem lehet. 

Együtt működhetünk-e tovább is hazánk javára, nem tudhatjuk. 
De nekem a nehéz és fáradalmas munkában a legnagyobb örömet 
nyújtotta, s a legédesebb emlék marad a ti barátságtok ; közös törek- 
vés, ugyanazon elvek, egyenlő hazaszeretet, ezek képezik a férfi ba- 

rátságának legméltóbb és legerősebb kapcsait, s minket ezek kötöttek 
össze. Tartsátok meg, kérlek, barátságtokat irántam ezután is. Ha 
munkánknak vége, az áldásért már csak az imádság a miénk, s mi 
együtt és egyaránt imádkozunk, hogy Isten áldja meg s boldogítsa e 
hazát, akár a mi munkánkkal és általunk, akár mások által, csakhogy 
Isten áldja meg e hazát. 

Deák egyszerű, szívből fakadt beszédét több ízben éljenzés és he- 
lyeslés szakította félbe. Végén pedig, míg barátai közül a közelebb állókkal 
kezet szorított s szemébe az elérzékenyülés könyei gyülekeztek, megszűnés 
nélkül hangzott az éljen. 

Bancroft némán, mosolyogva szemlélte a jelenetet. Az amerikai egy- 
szerűségű nagy polgár s a körüle nyilvánuló lelkesült tisztelet, úgy látszik, 
nagy benyomást tettek reá. » 



n. 

A Pesti Napló Deák Ferencz beszédét a következő szövegben tette 
közzé : 

A legőszintébb hálaérzettől áthatva mondok szíves köszönetet 
barátságtokért. 

Egj'ütt működünk évek óta a törvényhozás terén hazánk szent 
ügyében. Működésünknek egyedül meggyőződésünk adott irányt, 
melytől sem a fölmerült nehézségek, sem a félreértés fájdalmas ér- 
zete soha el nem riasztottak bennünket. Tettük, a mit tehettünk, csüg- 
gedés nélkül, tiszta szándékkal s lelkünk mélyéből eredett erős aka- 
rattal. 

Voltak talán s vannak nekünk is az elérhető valót messze túl- 
haladó óhajtásaink, mert ki az, ki hazáját minél nagyobbnak, minél 
boldogabbnak ne óhajtaná? De a vágyak és óhajtások nem ismerik 
azon korlátokat, melyeket a lehetőség szab a tettel párosulni kész 
komoly akaratnak. E korlátokat képviselői állásunkban a törvény- 
hozás terén, hol nem elég óhajtani, hanem cselekedni is kell, figye- 
lem nélkül nem hagyhattuk, s azt, a mi hazánk javára létesíthető 
volt, az óhajtások tündérképeinek fel nem áldozhattuk. 

A jelen országgyűlés végnapjai közelednek, s megszűnik rövid 
idő múlva képviselői állásunk. Kiket fog a nemzet jövőre megtisztelni 
bizalmával, nem tudjuk. Azon politikáról tehát, melyet a jövő ország- 

gyűlés követend, előre nem szólhatunk. De erős és ingatlan hitem 
az : hogy jelen kül- és belviszonyaink között föelveiben csak azon 
politika hasznos és lehető, melyet tiszta szándékkal eddig követ- 
tünk. 

Alkotmányos fejlődésünk nem tespedhet, sem visszalépést nem 
tehet ; belügyeink rendezése sok, igen sok fontos javítást igényel. Sok 
szép reményt lehet e tekintetben veszély nélkül valósítani ; sok bajt 
kell orvosolni ; de a politikának azon fő elveit, melyek a jelen ország- 
gyűlésen alkotott alaptörvényeinkben vannak megállapítva, fölfor- 
gatni sem czélszerűnek nem tekintem, sem a hazára következhető 
súlyos veszély nélkül kiyihetönek nem tartom. Jövőnk Isten kezében 
van. Kéljük a Mindenhatót, óvja meg hazánkat minden bajtól s ve- 
szélytől, de mi is teljesítsük polgári kötelességünket akár képviselői, 
akár egyszerűen magánpolgári állásban leendünk, s elveinkhez, meg- 
győződésünkhöz híven, tegyük, a mit tenni képesek vagyunk a haza 
javára. 

Az évek óta együtt végzett munka, a közös aggodalmak és fára- 
dozások a szeretet és barátság erős kötelékeit hozták létre közöttünk, 
s napjaim legszebb emléke fog maradni előttem a Ti bizalmatok, hű 
i*agaszkodástok és barátságtok irántam. Fogadjátok ismételt kijelen- 
tését forró köszönetemnek s Isten áldása legyen veletek. 



A JÁSZ-KUNOK ÖRÖKVÁLTSÁGÁNAK 
\1SSZATÉRÍTÉSÉRÖL. 

A képviselőház 1868. október 9-dikén tartott ülésében, az úrbéri 
váltságok megtérítéséről szóló törvényjavaslat részletes tárgyalása alkalmá- 
val, Pap Mór új §-t indítványozott, a mely szerint: «az 1715-diki 34. t.-cz. 
értelmében a jász -kunok váltsági összege kifizetését a nemzet magára vál- 
lalván, s ezen összeg az 1751-diki 25. t.-cz. -ben 515,000 frtból állónak 
elismertetvén, ezen 515,000 frt a jász-kun kerületek részére ezennel vissza- 
fizettetni rendeltetik, mely közöttük egyes községeik váltsága redemtiója 
arányában lészen fölosztandó*. 

Deák Ferencz : T. ház I A jász-kun kerület kivánata, ille- 
tőleg követelése nem e helyre tartozik ; az külön intézkedés tárgya. 

A jász-kun kerületet, mely koronái birtok s az ország tulajdona 
Yolt, eladta az akkori kormány a németrend lovagjainak örökáron. 
Az ország rendéi utóbb ez ellen felszólaltak ; ö felsége egy bizottságot 
nevezett ki, ez közbenjái*t a dologban és a német lovagrend elállott 
örök vételi jogától, és azt mondotta, hogj' fizessék meg neki azt, mit ő 
készpénzben kifizetett a kincstárnak s ö akkor igen szívesen kibocsátja. 
Az ország rendéi ezt törvénybe iktatták, és odatették a törvény világos 
Hzavaiba, hogy n addig pedig, míg a visszaváltás törtc^nik, nem örök- 
vételi, hanem zálogjog czímén birhatja és használhatja a jász-kun 
kerületet a német lovagrend* ; a kiváltásra pedig, ámbár az 1608-diki 
koronázás előtti törvény szerint ezen visszaváltás is, mint korona- 
jószág visszaváltása, az ország rendéit illetné — ezek a törvény 
szavai — ö felsége az ezen fekvő summának felét a maga kincstárára 
átveszi ; a másik fél lerovására nézve, mely miután felét ő felsége át- 
vette, a rendeket illetné, beleegyezik ő felsége, hogy azon összeg, melyet 
a jász-kunok fizetni tartoznak a neoaquistica commissióba, arra 
fordíttatnék ; a felülmaradt részt pedig, vagy mint a törvény mondja : 
«a felesleget* az ország rendéi fogják kárpótolni az ország közjöve- 
delmeiböl. 

A jász-kun kerület addig is előteremtette ezen kiváltási össze- 
get, s most ezt akarja kárpótoltatni. 

A törvény Kzavai, az én nézetem szerint, igen világosak ; mert 
azt mondja az 1715. 34. t.-cz. : « Jóllehet a kunok és filiszteusok, a 
korábbi időkben bizonyos közszükségekre előlegezett pénzösszegért, 
a nemes német rendnek — más koronái birtokokra nézve ez előtt 
gj^akorolt példa szerint — eladattak volna ; de mivel az említett rend, 
a karoknak s rendeknek az ellen tett hathatós f eltérj eszt<3sére, és az e 
végett rendelt királyi bizottság közbenjárására, a követelt örökvóteli 
jogról való lemondásának készségét kijelentette, csakhogy az általa 
letett pénzösszegnek visszanyeréséről biztosíttassék : 

«1. szakasz. Annálfogva azon kunok összes birtokában s jöve- 
delmek behajtásában, csupán felpénz, vagy zálogjog és czím alatt, 
még az általa előlegezett és királyi kamarákkal eszközlendő számadás 
mellett kitudandó teljes összeg letételéig s visszaadásáig, meghagyatik 
fi megállapíttatik. 

«2. szakasz. Jóllehet ugyanezen felpénz és zálogos összeg meg- 
térítése s annálfogva az ország közjavára s előmenetelére elidegení- 
tett koronái javaknak visszaváltása a koronázás előtti 1608-dik évi 
22. t.-cz. értelmében és hasonlóságánál fog\'a, egyedül az ország 

rendéi kötelességének tartatik : mindazonáltal azoknak legalázatosabb 
kérelmökre, ő sz. felsége, azon összegnek felét királyi kincstára és 
ügyészségére kegyelmesen átveszi, és a másik a karok és rendek által 
megtérítendő felerészhez való járulás tekintetéből, azon pénzmennyi- 
séget, melyet a jelenlegi országgyűlés 10. törvény czikkének erejénél 
fogva, az új szerzeményi birtokoktól, az annyira költséges vissza- 
szerzésnek megtérítésére fizetni tartoznának, különös kegyelméből 
szintén arra fordítani kegyelmesen megengedi, s a mely felesleg ösz- 
szeg kívántatni fog, a rendek által, az ország közjövedelmeiből pót- 
landó. » 

Ez, úgy hiszem, alapja a jász-kun kerület követelésének. 

Nem úrbéri, nem is azzal rokon természetű, nem is olyan örök- 
váltság, mint az úrbéri örökváltság, hanem olyan kötelezettség, melyet 
1715-ben elvállaltak a rendek; és én ezt, mint törvényben gyökerező 
követelést pártolom. (Helyeslés.) De nem ide, hanem külön törvény- 
czikkbe kívánnám azt iktattatni. ^ 

Mivel pedig itt számításnak van helye, mert először ki kell 
számítani, mennyi volt azon idő, és mekkora a váltságösszeg? továbbá 
mivel ennek felét a kincstár vállalta magára, másik felére nézve 
pedig a neoaquistikus jövedelmeket assignálta ő felsége, ki kell számí- 
tani, mennyi volt azon commissiónak jövedelme ? Szóval : mi azon 
felesleg, melyet akkor az ország elfogadott? Azért jelenleg csak azt 
kívánom elvben kimondani, hogy a jász-kun kerület ezen kivánatát 
pártolom. Az erről szóló törvényjavaslat részletes kidolgozását leg- 
inkább szeretném magára a minisztériumra bízni. (Átalános helyeslés.) 

Pap Mór belenyugodott a Deák Ferencztől ajánlott módba. 



AZ ESZTERGOMI DEÁK-KÖRHÖZ. 

Miként a Pesti Hírnök irta, 1 868 október 1 1 -dikén Esztergommegye 
és városa Deák -körének harmincz tagból álló küldöttsége jelent meg Deák 
Ferencznél, s Hamar Pál üdvözlő beszédében a kör azon meggyőződésót 
fejezte ki, hogy a képviselőház többségének támogatása a haza föntartásá- 
nak és a már megszerzett közjogok megőrzésének egyedüli föltétele. A kör 
magasztos példány képül maga elé Deák Ferenczet állítja föl, valamint az ő 
elveit politikai hit vallásakin t fogadja el. s törekvéseit minden erejével 
támogatni igyekezik. A szónok az esztergommegyei nép nevében egyúttal 



48 

hálás köszönetet mondott, hogy Deák a szőlőbirtokokon fekvő szolgálmá- 
nyok természetbeli kij áruitatásának megszüntetését nem csak átaJában^ 
hanem már 1868-ra is kieszközölte. 

Deák Ferencz megköszönve az iránta táplált érzelmeket^ 
megérintette, hogy az országnak a megkezdett békés úton való hala- 
dása az egyedüli föltétel, a mely mellett elérhetni a legszebb kilátásba 
helyezett jólétet. Dicső ugyan a hazáért elhalni és a nép boldogságá- 
ért elvérezni, de mégis ez a csata zajában sokkal könnyebb, mint békés 
úton, hosszú évek során át, azon összes akadályokat, a melyek az átala- 
kulás elé tornyosulnak, legyőzni. Minden változásnál támadnak oly 
nehézségek, melyeket egyedül az önzés nélküli tiszta hazafiság, tevé- 
keny munka és ügybuzgalom győzhetnek le. Reményét fejezte ki, 
hogy a haza boldoguland, minthogy fiai nemcsak a csatában hősök^. 
hanem a politikai téren is higgadt lelkülettel és dicséretes kitűréssel 
járnak el. Az országgyűlés a szőlőszolgálmány megváltása s más 
egyéb még fönmaradt hűbéri kötelékek megoldása által a nagybirtok 
és a nép közti egyensúlyt lehetőleg kiegyenlíteni igyekezett. A mennyi- 
ben pedig ez a jelen törvényhozási idény alatt minden egyes apró rész- 
letre nézve végképp megoldható nem lenne, azon biztos reményét 
fejezte ki, hogy ez érdemben a jövő törvényhozás sikeresen fog intéz- 
kedni. Sajátságos körülményeink közt a legnehezebb volt a személyt 
és a vagyont szabaddá tenni ; de miután ez a nemzet példás türelme 
és szilárd kitartása által eléretett, az ebből folyó jólét, valamint biz- 
tosabban eszközölhető, úgy könnyeben is elérhető. Megjegyezte, hogy 
a jó hazafinak el kell magát arra is szánni, hogy félreértessék; de 
azért feltételeiben és önzetlen hazafiságában magát megingatni hagyni 
nem szabad. 



AZ EGYHÁZI bíróságok HATÁSKÖRÉRŐL. 

A képviselőház 1 8G8. október 20-dikán tárgyalta a polgári törvénykezési 
rendtartás főbb irányelveit. X jogügyi bizottság, eltérőleg a miniszteri ter- 
vezettől, teljesen megszüntetni vélte az egyházi biróságok eddigi hatáskörét, 
s tőlük nem csak a vegyesházassági válópöröket, hanem a nem vegyes- 
házassági pöröket is elvonván, kivétel nélkül minden válópört a világi 
biróságokhoz utasított. Ennek ellenében a központi bizottság, a mint egy- 
részről nem kivánta elvitatni azon tekintetek fontosságát, a melyek az első 

folyamodású világi biróságok szervezésére nézve, a megyei és községi rende- 
zés függő kérdésévei szemben, bizonyos óvatosságot ajánlanak: viszont 
nem tartotta tanácsosnak, hogy oly fontos kérdést, minŐ a törvényesen 
fönálló egyházi biróság intézménye, egy ideiglenes perrendtartás fonalán és 
ennek keretében mintegy rögtönözve megoldjon, s egyelőre föntartandónak 
vélte a miniszteri tervezetnek a szentszékek hatáskörére vonatkozó rendel- 
. kezeseit, s mellőzendőknek a jogügyi bizottság munkálatának ugyané 
tárgyban formulázott szakaszait ; de mert e kérdés hangosan követeli a meg- 
oldást, egyszersmind utasíttatni kivánta a minisztériumot, hogy a házas- 
sági pörökben való biráskodás, s átalában a házassági ügyek tárgyában, 
tekintettel az 1848. XX. törvényczikkben kimondott egyenlőség és viszo- 
nosság követelményeire, mielőbb külön törvényjavaslatot terjeszszen elŐ. 

Tisza Kálmán ragaszkodott a jogügyi bizottság véleményéhez, s 
kivánta, hogy a házassági kérdések minden különbség nélkül világi törvény- 
székek előtt tárgyaltassanak. Mivel azonban belátta, hogy ezzel minden 
házassági kérdés még nincs megoldva, indítványozta, hogy midŐn a ház a 
perrendtartásra nézve a jogügyi bizottság véleményét elfogadja, egyúttal 
mondja ki : « Miután a házassági ügyek kérdése még a szent székek eltörlése 
iiltal megoldottnak nem tekinthető ; miután teljes megoldása e kérdésnek 
csakis a polgári házasság behozatala által eszközölhető : oda utasítja a 
minisztériumot, hogy a házassági ügyek tárgyában az egyházi biróságok 
eltörlése után még fönmaradt kérdéseknek a polgári házasság behozatalá- 
val és az 1848. XX. t.-cz. által kimondott egyenlőség és viszonosság köve- 
telményei figyelemben tartásával leendő elintézése iránt még ezen ülésszak 
alatt, még pedig úgy terjeszsze be javaslatát, hogy azt még tárgyalni s felette 
törvényhozásilag intézkedni lehessen. • 

Geduly Lajos ideiglenesen, míg más testvérfelekezetek gyakorolják 
e jogot, a protestánsoknak is vissza kivánta adatni a házassági ügyek fölött 
a biráskodást, s azért a következő indítványt tette : «A jogügyi bizottság 
javaslatának 22-dik szakasza a miniszteri javaslat 12-dik szakaszával cse- 
réltessék fel, de úgy, hogy az utóbbi javaslat első három sorának helyébe 
következő szavak tétessenek : «míg a házassági biráskodásról a törvényhozás 
véglegesen fog intézkedni, a házassági válóperek különféle hitfelekezetű 
egyházi törvényszékek által kezeltessenek, minek folytán a magyarországi 
mindkét hitvallású evangélikusok válóperei is, ezek régi joggyakorlatukhoz 
képest és az 1791-diki 27. t.-cz. 11-dik szakasza értelmében, saját egyházi 
törvényszékeikhez tétetnek át. Vegyesházassági válópereknél mindenik 

Deák Ferencz BeHzédeL VI. 4 

fölött, saját hitelvei szerint, saját törvényszéke itél. A házassági perek 
azonban az egyházi Ítélőszékek alá csak annyiban tartoznak », stb. 

Várady Gábor fölöslegesnek tartotta annak megokolását, miért csel- 
szerűtlen, hogy a válóperekben minden hitfelekezetre nézve egyházi bíró- 
ságok Ítéljenek. A központi bizottság véleménye ellen nyilatkozott, s 
pártolta Tisza indítványát. 

Deák Ferencz : T. képviselőház I (Halljuk !) Sehol a vitat- 
kozásokban annyi óvatosságra nincs szükség, mint azon tárgyaknál, 
melyek közvetve vagy közvetlenül vallási ügyekkel vannak kapcsolat- 
ban. Éppen azért jelen vitatkozásainknál is semmit sem akarok szólni 
dogmatikus kérdésekről, mert ezek fölött határozni nem a mi körünk- 
höz tartozik és nem is szükséges. * 

Figyelembe kell vennünk mindenekelőtt, hogy Magyarországban 
a házasság nem kizárólag polgári szerződés, még az állammal szem- 
ben sem : mert maga az állam törvény által parancsolta, hogy a 
házasságok az egyház előtt köttessenek ; parancsolta ezt minden fele- 
kezeteknél, még a vegyes házasoknál is. Sőt az újabb törvény is, mely 
ott, hol a katholikus pap nem akarja összeadni a vegyes házasságot, 
megengedi, hogy az a protestáns egyház előtt köttessék, minden 
esetre az egyházhoz utasítja a házasságot. 

Tekintetbe veendő tehát a házasságnak mind polgári, mind egy- 
házi része. 

Mindaddig, míg e kettő össze lesz szőve, megparancsolni az 
egyháznak, hogy a házasokat adja össze a maga egyházi szabályai 
szerint és azután azt mondani, hogy: «Te ezen házassági ügyekben 
nem fogsz ítélni, hanem ítélni fognak mások », talán jogtalanság, de 
minden esetre nem igen logikai dolog. (Helyeslés.) 

Ha a házassági bíróságokra nézve tisztába akarunk jőni, ha azt 
akarjuk, hog^' a házasságok érvénye fölött semmi esetben se Ítél- 
jenek az egyházi bíróságok, s e részben az eddigi törvényt meg akar- 
juk változtatni : következetesek csak akkor leszünk, ha más államok 
példájára a házasságnak polgári részét a tisztán és szorosan vallásitól 
elválasztjuk. A hol az állam úgy intézkedik, mint intézkedett Franczia- 
országban, Belgiumban és a rajnai tartományokban, a hol a törvény- 
hozás határozottan kimondja, hogy a házasságot, szemben az állam- 
hatalommal, úgy kivánja tekinteni, mint polgári szerződést, a vallási 
dolgokba nem avatkozik, hanem azokat végezzék el a hívők saját eg}'- 

házukkal saját lelkiismeretök szerint; a hol ezen elvek alapján köte- 
lezőleg kimondatik, hogy minden házasságnak, mint polgári szerző- 
désnek, a polgári hatóság előtt kell köttetni : ott igen természetes, 
hogy a házasságnak, mint polgári szerződésnek fölbontása is a polgári 
biróságok elé tartozik. De mig ez meg nem történik, e nagyfontosságú 
kérdést a perrendtartás megállapításánál, bővebb vitatás, kifejtés és 
minden tekintetek, minden érdekek megfontolása nélkül mintegy 
mellesleg eldönteni valóban idő előtti volna. (Helyeslés.) 

Egyik főérv, mely az egyházi itélő székeknek most azonnal a 
perrendtartás szabályai közt kimondandó eltörlése mellett fölhoza- 
tott, az volt, hogy ezen eszme liberális, hogy azt a jogegyenlőség 
megkívánja, hogy előre kell haladnunk, az eldöntés elhalasztása pedig 
hátralépés volna. Hosszas politikai pályámon tapasztaltam, hogy 
■egyetlen egy szóval sem történik annyi visszaélés, mint e szóval 
* liberális ». 

Gyakran oly eszmékre ragasztatik e czim, melyek, ha mé- 
lyebben vizsgáljuk azokat, éppen nem liberálisak, s a gyakorlati 
életben államok intézkedéseinél is nem mindig a liberalismus utáni 
vágy, hanem az ország érdekei szoktak döntők lenni. íme közelebb is 
azon korban, midőn itt Európában liberális eszmének a szabad keres- 
kedést tarija a világ, Észak-Amerika, melyet illiberalisnak nem szoktak 
nevezni, védvámokat állított föl, s azokat oly magasságra emelte, 
hogy az európai védvámokéit sok tekintetben meghaladja. 

Taglaljuk hát a liberális szónak valódi értelmét a jelen kérdésre 
vonatkozólag. (Halljuk !) 

Egyik fél azt mondja, hogy liberális eszme különbség nélkül 
polgári bíróságokra bízni a házasságok érvényének megítélését, egj' 
szóval minden a házasságra vonatkozó perlekedést és ennélfogva el- 
törölni e részben az egyházi bíróságokat, mert ezt kívánja a vallások 
jogegyenlősége, melyet az 1848-díki törvény is kimondott, az ellen- 
kező pedig visszalépés volna s a jogegyenlőséget sértené. 

Ennek ellenében kijelentem én is, mit tartok e téren valódílag 
liberálisnak s a vallások jogegyenlőségéből szorosan következőnek. 
<HaUjuk !) 

Szabad egyház szabad államban, ez az én jelszavam. (Elénk 
helyeslés.) Ebből indulok ki, s a mi ezzel ellenkezik, azt sem liberá- 
lisnak, sem a vallások jogegyenlőségével megférőnek nem tartom. 
Absolutismus is behozhatja formákban az egyenlőséget s eltörölheti 
az egyházi törvényszékeket, (Fölkiáltások : Meg is tette !) de nem álla- 

pitotta meg a szabad államot és a szabad egyházat, pedig ez, úgy 
hiszem, a dolog lényege. (Helyeslés.) 

A vallások egyenlőségét szent és sérthetetlen elvnek tartom én 
is, s ha azt az 1848-diki törvény ki nem mondotta volna, nem szűn- 
ném meg annak kimondását sürgetni. De a szabad egyház eszméje s 
a vallások egyenjogúsága azt kivánja, hogy a hon minden polgára, 
bármely hitfelekezethez tartozzék is, szabadon élhessen saját vallásá- 
nak szabályai szerint, ha azok az állam czéljával nem ellenkeznek és 
mások hasonló jogait nem sértik. (Helyeslés.) Ezen előttem kétség- 
telen igazságot alkalmazva a jelen esetre, ha vannak e hazában hit- 
felekezetek, melyek vallási szabályaik közé számítják azt is, hogy az 
ő házasságuk éiTénye fölött a megállapított vaUási elvek szerint egy- 
házi bíróság Ítéljen, helyes volna-e, ha a törvény azt mondaná: «Te 
nem élhetsz vallásod ezen szabálya szerint, mert én a formában 
egyenlőséget akarok s ennek amazt fel kell áldoznodi», holott az a 
szabály sem az állam czéljával nem ellenkezik, sem más vallásfeleke- 
zetűek hasonló jogait nem sérti ? (Elénk helyeslés.) Már pedig vannak 
igenis hitfelekezetek hazánkban, melyek az említett nézetet vallásuk 
szabályának tekintik, vannak pedig igen számosak : ilyenek a római 
katholikusok és a nem egyesült keleti egyház hívei. Nem vizsgálom, 
e szabály dogma-e és mennyire dogma ; de annyi igaz, hogy azt e két 
hítfelekezet hazánkban vallási szabálynak, kánonnak tekinti. Váj- 
jon czélszerű volna-e mindezek nyugalmát, vallási meggyőződését 
szükség nélkül, nem a jogegjenlőségéi-t, hanem a forma egyenlőségé- 
ért felzavarni ? (Elénk helyeslés.) 

Magától értetik, hogy én mindezeket tiszta és nem vegyes házas- 
ságokra kívánom értetni, s nem látom által, hogy ha két római ka- 
tholikus házassága fölött a római kathoUkus szent szék, két nem 
egyesült keleti vallású házasságú fölött a keleti eg^'háznak szent 
széke ítél, miképp volna ez által sértve más vallások egyenjogúsága. 
(Helyeslés.) 

Más tekintetet érdemel a vegyes házasságok kérdése. (Halljuk ! 
Halljuk!) Sem a szabad egyház eszméjével, sem a vallások törvény- 
ben kimondott jogegyenlőségével meg nem egyezik a törvénynek 
eddig fönálló azon rendelete, hogy a római katholikus szent szék 
ítéljen vegyes házasságokban a nem római katholikus fél fölött, s 
egyedül azért, mert a római katholikus fél saját hitelvei szerint más 
házasságra nem léphet, a bíróság ítélete a másik, nem római 
katholikus félt is kötelezze saját hite elveinek ellenére. Hasonló a 

törvénynek a vegyes házasságokból született gyermekekre vonatkozó 
rendelete, miszerint ha az aiya katholikus, minden gyermeke a római 
katholikus vallásban nevelendő, ellenkező esetben pedig nincs meg a 
viszonosság. 

Ezek azok, mik a vallások jogegyenlőségét sértik, s a szabad 
egyház fogalmával ellenkeznek, mert felsőbbséget tulajdonítanak a 
római katholikus egyháznak, s más egyházakat, legalább e részben, a 
római katholikus egyháznak alárendelnek. 

E jogtalanság ellen évek óta küzdöttem szakadatlanul s küzdeni 
fogok mindig, éppen azért, mert a szabad egyháznak és a vallások 
jogegyenlőségének elvét szentnek, sérthetetlennek tartom. Egyik egy- 
háznak a többiek fölötti jogi felsőbbséget bármi tekintetben fön- 
tartatni akarni, ez volna illiberalis eszme; de hogy a valódi liberalismus 
azt kivánná, hogy mielőtt azon törvény és törvényes gyakorlat, mely 
szerint a házasságok minden hitfelekezetnél az egyház papja előtt kö- 
tendők, megváltoztattatnék ; mielőtt a házasság kötésének polgári része 
az egyházitól törvény által elválasztatnék ; mielőtt törvény által ki- 
mondatnék, hogy az állam a házassági szerződést az állammal szem- 
ben tisztán polgári szerződésnek tekinti, s ennek vallási részébe nem 
Avatkozik, ugyanazért a házasságokat, mint polgári szerződéseket, a 
polgári hatóságok előtt kötendőknek rendeli; hogy, mondom, mi- 
előtt mindezek kimondatnának, az egyházi biróságok a házasságok 
érvényére nézve minden hitfelekezetnél most a perrendtartásról szóló 
törvények közt rögtön eltöröltessenek : valóban nem értem, sőt erős 
meggyőződésem az, hogy éppen az ily módon idő előtt eszközlött eltör- 
lés volna illiberalis, mert ellenkeznék a szabad egyház fogalmával és 
a vallások jogegyenlőségével. (Élénk helyeslés.) 

De a törvényhozásnál oly igen szükséges óvatosság sem engedi, 
hogy e részben bármit rögtönözzünk, s részletes, alapos megfontolás 
nélkül intézkedjünk. Hazánk polgárainak legnagyobb része azon egy- 
házakhoz tartózik, melyek vallási szabálynak tekintik azt, hogy, mi- 
után az érvényes házasság kötéséhez törvényeink szerint is szükséges 
az egyház papjainak közbejötte, miután a házasság a törvények sze- 
rint is nem egyedül polgári szerződés, hanem vallásos elvekkel és 
szertartásokkal is kapcsolatban áll : annak érvénye fölött az egyházi 
biróság Ítéljen. Nem volna czélszerű mellesleg egy, a körülmények 
bővebb megfontolása nélkül rögtönözött törvénynyel ezen egyházak 
híveinek vallásos nyugalmát minden szükség, sőt minden, az országra 
háramló valódi haszon nélkül zavarni akarni. Hiszen csak nem rég, 

midőn a népnevelési törvény került szőnyegre, többen e ház tagjai 
közül a különféle vallásfelekezeteket kivánták meghallgattatni, s a 
ház többsége, sőt mondhatni, az egész ház elhatározta, hogy a vallás- 
felekezetek szakférfiai minden esetre hallgattassanak meg. Nem érde- 
mel-e a jelen kérdés ugyanannyi figyelmet? Hiszen ez ellen is vallási 
nézetek hozatnak fel, melyeket egyszerűen mellőznünk alig lehet. 
Nem tudom tehát helyeselni, hogy a jogügyi bizottság javaslata sze- 
rint most itt, e helyen, a törvénykezési szabályok között rögtön mon- 
dassék ki, hogy minden házassági ügyek, még az érvényesség kérdé- 
sére nézve is, a világi biróságok elé tartozzanak ; hanem ha a magj^ar 
törvényhozás az ország érdekében czélszerűbbnek tartja, az egyházi 
bíráskodást minden házassági ügyekre nézve eltörülni, s minden ily 
ügyet világi biráskodás alá rendelni : csak akkor teheti ezt alaposan 
és következetesen, ha előbb a polgári házasság elvét állapítja meg és 
ebből kiindulva törvény által elhatározza, hogy az államhatalom minden 
házasságot az állammal szemben tisztán polgári szerződésnek tekint, 
8 ennélfogva megkivánja, hogy minden házasság, bármely vallásúak 
között is jőjön létre, a polgári hatóságok előtt köttessék, s a vallási 
szertartások a felek vallási és lelkiismereti dolga levén, ezt mindenki 
saját egyházával rendezze. Ha ez meg lesz egyszer állapítva, a házas- 
sági összeköttetésnek, mint polgári szerződésnek kérdései természetök- 
nél fogva a világi biróságok elé tartoznak. 

Ezen eszméket, úgy a mint azokat előadtam, pártolom és. 
pártolni fogom mindenkor. (Helyeslés.) 

Azt mondták némelyek : állapítsuk meg azonnal a polgári házas- 
ságot az említett módon. Nekem elvileg semmi kifogásom sem volna 
ez ellen, de a kivitelt sok nehézséggel járónak tartom, s e nehézségek 
miatt a törvény rögtöni megalkotását és életbeléptetését nem hiszem 
lehetőnek. 

Eddig a házasság kötésének formái felett, különösen pedig azon 
elvek fölött, melyektől a házasság érvénye függ, minők az elválasztó 
akadályok, impedimenta dirimentia, nagyrészt nem világos hazai tör- 
vények, hanem kanonok és némely felsőbb rendeletek intézkedtek, 
még pedig minden vallásfelekezetekre nézve. Ezt, ha a polgári házas- 
ság behozatik, rendes polgári törvényekkel kell szabályozni ; ki kell 
dolgozni a formát, az érvényesség kellékeit, megállapítani az elválasz- 
tás alapelveit, s világosan meghatározni az elválasztó akadályokat. 

S nem is volna czélszerű e részben az eddigi kanonok és egj'- 
házi vagy világi kormányrendeletek átvétele. Vannak azok között 

olyanok, melyekre nézve új rendelkezés szükséges, minő pl. az im- 
pedimenta dirimentia sorában a cultus disparitas. Keresztyén és nem 
keresztyén között semmi egyház nem engedett eddig házasságot ; de 
nem hiszem, hogy e szabályt a polgári házasságra nézve is fön- 
tartaná jövendőre a törvényhozás : mert hiszen a zsidó és keresztyén 
között minden házassági kapcsolat lehetetlenné tétetnék. 

Vannak a fönálló szabályoknak más pontjai is, melyeket, ha 
polgári házasságot akarunk, át kell dolgozni és polgári törvények 
alakjában megállapítani. 

Gondoskodni kell arról is, hogy a polgári házasságokban az 
elválás könnyű ne. legyen, mert ez a házasságon alapuló családi élet 
és az erkölcsiség kárával történnék. Hiszen, ha tekintjük azon orszá- 
gokat, melyekben a polgári házasság megállapíttatott, tapasztalni 
fogjuk, hogy ott a polgári házasságok elválasztása annyi nehézséggel 
jár, s az elválasztásról szóló törvények oly szigorúak, hogy ennél- 
fogva az elválás esetei is nagyon, igen nagyon ritkák. 

A másik, mire figyelnünk kell, az, hogy miután a polgári házas- 
ság nem az egyházi hatóság előtt lesz kötendő, gondoskodni kell 
polgári hatóságról, mely előtt a házasságok köttessenek. E polgári 
hatóságnak teljesen biztosnak és hitelesnek kell lennie, különben a 
rendetlenségből a legszomorúbb következések származhatnának a 
felekre és ártatlan g^^ermekeikre. 

Szükséges továbbá, hogy ily hatóságok számosabb helyeken 
létezzenek : mert ha kevés helyre volnának szorítva, a házasulóknak 
nagyobb távolságokból, költséges, fáradságos utazással kellene azok- 
hoz járulni. 

Nem is szabad a polgári házasság költségeinek tetemes- 
beknek lenniök, mint az eddigi házasságokéi voltak, mert ez csak a 
népet terhelné és a házasulok számát kevesbítené. 

Mi legyen tehát azon hatóság ? A megyei törvényszékek a megye 
több részétől igen távol esnek. A szolgabírói hivatalok sem bírnának 
ebbeli kötelezettségöknek megfelelni, részint az egyes helységek 
távolsága miatt, részint azért, mert a szolgabíró nem mindig ül ott- 
hon, 8 így gyakran a felek által sikertelenül kerestetnék. A mi pedig 
a községeket illeti : ha egész hazánk oly községekből állana, mint 
például Békésmegye, nem kételkedném a polgári házasságok meg- 
kötését a községi hatóságlioz utasítani ; de miután országunkban 
annyifélék a községek számra, vagyonra és művelődésre nézve : nem 
tudnék megnyugvást találni abban, hogy oly nagyfontosságú dolgot 

a község bírája és jegyzőjére bízzak é^ a házassági jegyzőkönyvek 
vezetését az ő kezükbe tegyem le. 

Gondoskodni kell tehát előbb valamely módról, valamely ható- 
ság felállításáról e részben. A nótáriusokhoz, minők Franczíaország- 
ban léteznek, lesz-e hasonló ezen intézet, vagj^ a békebirákéhoz ? azt 
nem tudom ; de nagy megfontolást igényel minden esetre, s rögtönözni 
azt, vagy kivihetetlen törvényt alkotni, nem volna czélszerű. 

Voltak, kik a szomszéd ausztriai törvényhozás példáját hozták 
fel ellenünk, s azt mondták, hogy mi hátra maradunk liberalismus- 
ban azok mögött, miután ők, noha buzgó katholikusok, a világi biró- 
ságokat állapíták meg a házasságok érvényére nézve és a polgári 
házasságot törvény által behozták. Versenyzés a liberalismusban nem 
egyedüli feladata a törvényhozásnak. 

Minden törvényhozás saját hazája körülményei szerint intéz- 
kedik. (Helyeslés.) A helyzet köztünk és köztök sokban különböző ; de 
leginkább különböző abban, hogy nálok előbb is polgári bíróság itélt 
a házasságok érvénye felett; csak a római concordatum akart e rész- 
ben változtatást tenni. Hogy ők ezen változtatást el nem fogadták, 
mert el nem ismerték azt, hogy a concordatum alkotmányos ország- 
ban törvényes szabályt állapítson meg, azt igen természetesnek tar- 
tom, valamint azt is, hogy az el nem ismert concordatum ellenében 
az addig létezett törvényes állapotot sürgették föntartatni. Mi ellen- 
kezőleg, nem vagyunk ezen helyzetben ; nálunk az egyházi Ítélőszékek 
biráskodása nem a concordatumon, hanem alkotmányos törvényeink 
egyikén alapul. Jogunk van e törvényt megváltoztatni ; de miután 
okunk van nem rögtönözni a változtatást, várhatunk az egyházi ítélő 
székek eltörlésével azért, mert részletesebb és alaposabb kimunkálást 
tartunk szükségesnek, s az eddigi törvények alapján állunk; míg 
szomszédaink, ha nem követelték volna a törvényes állapot vissza- 
állítását, a concordatum alapján állottak volna, a mit pedig ők el nem 
fogadhattak. Egyébiránt ők is szükségesnek tartották a polgári házas- 
ság eszméjét létrehozni, valamint más országokban is a polgári bíró- 
ságok ítélő hatalma házassági ügyekben a polgári házasságok fogalmá- 
val van párosítva. 

A mi már a szomszéd Ausztriában létrehozott polgári házassá- 
gok módját, vagyis, a mint ők nevezik : «Noth-Civilehe»-t illeti, 
abban én nem szeretnék követőjök lenni ; mert sokkal természete- 
sebbnek tartom, hogy az állam azt mondja ki: « Minden házasságot 
az állammal szemben polgári szerződésnek tekintek, s mint ilyent a 

polgári hatóság előtt kötendőnek rendelem, vallási szertartások és 
elvek az egyes felekhez s azon egyházhoz tartozván, melynek ők 
hívei » ; ezt, mondom, sokkal egyszerűbbnek s következetesebbnek 
tartom, mint azt mondani, hogy: «A házasságokat az egyház, pap 
előtt kell kötni; de ha ez a feleket összeadni nem akarja, akkor én, 
állam, fogom a házasulok összeadását polgári hatóságom által telje- 
síttetni, a házassági kérdések fölött pedig egyik esetben úgj-, mint a 
másikban, nem az egyházi, hanem a világi biróság Ítéljen ». En, még 
liberalismus szempontjából is, ha már arról kell szólni, az első mó- 
dot ezen másodiknál jobbnak tartom. (Helyeslés.) 

A központi bizottság azon indokolása ellen, hogy valamint 
több első birósági itélő széket, minők a megyei és városi törvény- 
székek, nem rendezett ezen perrendtartási javaslat, úgy nem kell e 
részben kivételt tenni az egyházi itélő székekre nézve sem, hanem 
ezek úgy, mint amazok fölött utóbb külön törvényben kell rendel- 
kezni, fölhozták némelyek, hogy hiszen, mind a miniszteri javaslat, 
mind a központi bizottság némileg már beleereszkedett a szent szé- 
kek rendezésébe, miután azoktól több, a házasság polgári következé- 
seit illető tárgyakat, s más eddig azokhoz tai*tozó kérdéseket elvesz s 
a világi itélő székekhez utasít. Igaz, hogy legegyszerűbb volna ez- 
úttal az egyházi itélő székekre nézve semmit nem mondani ; de nagy 
különbség van mégis a közt, a mit a központi bizottság javasol, s az 
egyházi itélő székek teljes függetlensége közt. Az említett kérdések 
tisztán világiak, semmi legkisebb kapcsolatban nem állnak a vallási 
szertartásokkal, nem is követeltetnek természetöknél fogva egyházi 
biróság elé tartozóknak, és ha azok a világi bíróságokhoz tétetnek 
is át, legkisebb zavar vagy nyugtalanság, vagy eg^^házi féltékeny- 
ség nem idéztetik elő ; de kétségtelenül másként áll a házasságok 
érvényének kérdése. 

Ismétlem tehát, hogy az alapelv, a melyből én e tárgyra nézve 
kiindulok, a szabad állam s szabad egyház eszméje, s a vallásfeleke- 
zetek jogegyenlősége, melynél fogva szükséges, hogy ki-ki saját val- 
lásának szabályai szerint élhessen, a menüidben azok az állam czél- 
jával s mások hasonló jogaival nem eUenkeznek. 

Ugyanazért eddigi törvényeink azon részét, mely a vegyes há- 
zasságokat is a róm. kath. szent székek által rendeli elitéltetni, úgy- 
szintén azon elvet, hogj- mivel a kath. fél saját hitelvei szerint újabb 
házasságra nem léphet, az a protest. félnek se engedtessék meg, még 
akkor se, ha azt az ő valláselvei is megengednék s a törvénynek 

azon rendeletét, mely szerint vegyes házasságoknál római katliol. 
atyának minden gyermeke a róm. kath. vallásban nevelendő, de ha 
az atya nem róm. kath., e részben viszonosság nincs : mindezeket 
a szabad egyház fogalmával s a vallások jogegyenlőségével ellenke- 
zőknek tartom, s e rendelkezéseket mielőbb eltöröltetni óhajtom. 
(Elénk helyeslés.) 

Továbbá azon eszmét, hogy minden házassági ügy, bármely 
vallásúak közt forog is fönn, egyedül s teljesen a polgári biróságok 
által Ítéltessék el s erre nézve az egyházi itélő székek eltöröltesse- 
nek, csak úgy s akkor tartom czélszerűnek, ha ezen rendelkezéssel a 
polgári házasság egyszerre s együtt létesíttetik, (Helyeslés) s a törvény- 
hozás kimondja, hogy minden házasságot az állammal szemben pol- 
gári szerződésnek tekint, s annak megkötését a polgári hatóság elé 
tartozónak rendeli, megállapítván egyszersmind világos törv^ény által 
a megkötés módját, az érvényesség kellékeit s az elválaszthatás szi- 
gorú föltételeit. (Helyeslés.) Míg ez meg nem történik, amazt eg}'- 
oldalú s idő előtti káros intézkedésnek tartom, melyben sem libera- 
lismust, sem jogegyenlőséget nem látok, sőt éppen a szabaaelvűséggel, 
a szabad egyháznak fogalmával s ennélfogva a vallások valódi jog- 
egyenlőségével ellenkezőnek találom azt. 

En tehát inkább a központi bizottság véleményét fogadom el, 
mint a jogügyi bizottságnak erre vonatkozó javaslatát. (Élénk helyeslés). 

(^sanády Sándor a jogügyi bizottság véleményét pártolta. 

Szász Károly úgy nyilatkozott, <hogy a házasság a jelen pillanatban 
még nem tisztán polgári, sőt nem is túlnyomóan polgári, hanem túlnyomó - 
lag egyházi ÍQtézkedés, a mennyiben az egyházi hatóságok elŐtt köttetik, 
és azért, ha a szent székek, a kath. egyházi törvényszékek a válóperekben 
föntartatnak, akkor az 1848 : XX. törvényczikkben kimondott jogegyenlő- 
ség elve a többi felekezetre nézve is csak az által juthat érvényre, ha 
ugyanazon jog a protestánsoknak is megadatik.* Ennélfogva Geduly mó- 
dosítványához, mint ideiglenes rendszabályhoz járult. 

Bohory Károly Tisza indítványát támogatta. 

Dohrzánszky Adolf a jogegyenlőségnek és viszonosságnak szent elvét 
az egyházak szabadságát nem sértŐ, sőt szilárdító amaz úton kívánta ér- 
vényre juttatni, a melyet Geduly ajánlott. 

Ihpp Zsigmond a miniszteri szerkezetet pártolta. 

Nyáry Pál csodálkozott, hogyan vetemedhetik valaki azon kívánatra, 
hogy az áUam, a mely 1848-ban visszavette önmagának a kívüle már sen- 
kit nem illető biráskodás jogát, most ismét adja vissza e jogot azoknak, a 
kiket meg nem illet. A pr'otestantismusnak semmi értelme nincs, ha vezér- 
eszméje nem a szabadság. Nem akarta, hogy a magyar protestantismust 
igazságtalanságokban osztozkodó félnek tekinthessék. Tisza indítványát 
támogatta. 

Vuchetich István a jogügyi bizottság ellenében a központi bizottság 
véleményét pártolta. 

Tisza Kálmán a vita befejezése után mint indítványt tevő élt a zár- 
szó jogával, s a lefolyt «discussiónak mindenesetre legszebb, legérdeke- 
sebb, legalaposabb részére, Deák Ferencz beszédére » kivánt néhány meg- 
jegyzést tenni. Annak, hogy Deák a polgári házasság behozatala mellett, s 
pedig nem mint szükségben segítő, hanem mint kötelező intézmény mel- 
lett oly határozottan nyilatkozott, ő teljes szivéből örült, és a jövő szá- 
mára, a jövő nevében teljes lélekkel constatálta ezen tényt. De midőn 
azokban, a miket mint elveket elmondott, vele tökéletesen egyetért, tartott 
attól, hogy a mint Deák beszédébe ezen eszmét beleszőtte, ebből még 
valamikor, talán a közel jövőben, igen sok baj, igen sok nehézség támad- 
hat. Deák ugyanis azt mondta, hogy a törvényhozás rendelkezései nem- 
csak a dogmát nem illethetik — a miben vele mindenki egyetért — de azt 
is mondta, hogy szabályaik vannak az egyházaknak, melyekkel kell, 
hogy az állam ellenkezőt ne határozzon. Ennek ellenében Tisza azt mon- 
dotta, hogy cha azt fölállítanók, hogy ha csak valamely szabály nem éppen 
ellenkezik az állam fönállásával, érdekeivel, már akkor gátolhatja a 
törvényhozást abban, hogy az előhaladás, s egyátalában a civilisatio kérdé- 
seit megoldhassa, önmagunk építenénk akadályt magunk elé, mert ha 
egyik egyház hozott, hozhat a másik is oly szabályt, mely gátul lehetne az 
államra nézve*. Különben a törvényhozás minden intézkedése okvetlen 
kellékének tartotta, hogy szabadelvíí irányban haladjon ; de azt, hogy 
ezen egyetlen egy szempont miatt a gyakorlatiasság és lehetőség szem- 
ügyön kívül hagyassék, és e miatt az egész czéltalan s a megsemmisítés- 
nek kitéve legyen, nem akarta. Meg volt azonban győződve, hogy a jogügyi 
bizottság javaslata, midőn egyfelől szabadelvű, megfelel másfelől az általa 
főleg kiemelt kelléknek is, és éppen azért a jogügyi bizottság nézetét óhaj- 



totta elfogadtatni, és kiváuta kimondatni azt is, hogy a polgári házasság 
behozatala által látván a ház ezen kérdéseket teljesen megoldhatóknak, a 
minisztériumot utasítja, hogy azon részleteket, a melyeket hirtelen elintézni 
nem lehet, összeszedve, javaslatát mentül előbb a ház asztalára letegye. 

Deák Ferencz : Mindenekelőtt azt a kérdést vagyok bátor a 
t. ház elé terjeszteni magam ahhoz tartása végett, hogy ha valakinek 
valamely állítása éppen ellenkezőleg, vagy teljesen hibásan fogatik 
föl a czáfolatban, ha ezt tekinti-e a t. ház, és ad-e jogot erre felelni ? 
(Adunk I) Tisza Kálmán képviselő úr előadásában egy szó sem volt, a 
mit én bármi tekintetben személyességnek vehetnék. Csak kijelentett 
véleményemnek fölfogását akarom helyrehozni: mert azt hiszem, 
hogy engem rosszul értett. (HaUjuk !) 

Egy szóval sem mondtam azt, hogy az államnak nincs joga 
intézkedni, mihelyt valamely vallásnak szabályai azzal ellenkeznek. 
En ezt soha nem állítottam. . . . 

Tisza Kálmán : Akkor rosszul értettem. 

Deák Ferencz : . . . . hanem azt mondtam, hogy nem tartom 
a liberalismus kívánalmának azt, hogy midőn az ország egy nem cse- 
kély részénél vallási szabálynak tekintetik a házasságok fölötti bírás- 
kodás, mindaddig, míg az egyház előtt köttetnek, az eltöröltessék. 
Ezt nem tartom liberális eszmének. Mert én liberális eszmének azt 
tartom, hogj' ki-ki a maga vallása szabályai szerint élhessen, a 
mennyiben ezek az állam czéljával és mások hasonló jogával nem 
ellenkeznek. (Helyeslés.) 

Ennyit állítottam ; és ehhez csak azt teszem, hogy Magj'arország 
15 millió lakosából körülbelül 10 — 11 millió van ezen esetben, mert 
a római katholíkusok — és úgy tudom, hallom, hogy a keleti egyház 
is — (Többen : Igen !) ezek körülbelül 1 1 milliót képeznek legalább 
ezen 15 milliós országban, ha Horvátországot is ide számítjuk. Ezek 
pedig, és a mint a mai discussióból és magán értekezésekből is 
tudom, az erdélyi protestánsok is, szintén óhajtják az eddigi gyakor- 
latot megtai-tani, és úgy látom, hogy az evangélikusok egy része, az 
ágostaiak szintén azt kívánják. (Felkiáltások : Csak Geduly kívánja !) 
Én legalább úgy vettem ki ; s egy része bizonyosan kívánja. Bocsá- 
nat, ha másképp mondottam, mint a hogy tényleg van ; hanem egy 
egyházférfíu úgy nyilatkozott ; és az az érdemes képviselő úr, a ki azt 

mondja, hogy «nem kívánják*, nem nyilatkozott, én meg az ő lelkébe 
nem látok, fönn akarja-e tartani vagy nem ? Elég az hozzá, hogy a 
római katholikus és a görög egyház ezt a vallás szabályai közé 
számítja. 

Azt mondottam tehát, hogy éppen nem volna szabadelvüség, 
hogy addig, míg a polgári házasság behozatala által alaposan és gyö- 
keresen nem segítünk a dolgon, mintegy mellékesen, minden körül- 
mény bővebb megfontolása mellőzésével, kimondanék a szent székek 
eltörlését. Csak ez a véleményem, a mit mondottam, (Helyeslés) és 
ezt akartam helyreigazítani. 

Az elnök következőleg tette föl a kérdést : Elfogadja-e a ház a jog- 
ügyi bizottság jelentésének g.) pontját, hogy az egyházi bíróság végképp 
megszüntettessék s a házassági perek kivétel nélkül a világi bíróságokhoz 
utasíttassanak*? Igennel szavazott 81, nemmel 153 képviselő. A ház ezután 
egész terjedelmében elfogadta a központi bizottságnak e tárgyra vonatkozó 
véleményét. 



A BIKODALMI MINISZTERI CZÍTklRÖL. 

A képviselőház 1868. november 5-dikón tartott ülésében az elnök, a 
miniszterelnöktől vett értesítés következtében, jelentette, hogy ő felsége a 
közös ügyek tárgyalására kiküldött bizottság tagjait működésök folytatása 
végett november hó 12-díkére Pestre egybehívta. 

November 6-díkán Ghtjczy Kálmán a maga és Bőnis Sámuel, Tisza 
Kálmán, I^czel Mór, Váí'ody Gábor, Ivánka Imre, Szontágh Pál, Manoj- 
lovics Emil, Pap Lajos, Somossy Ignácz és Simonyi Lajos b. nevében a 
következő indítványt terjesztette a képviselőház elé : 

•Már ez év elején megsértetett az 1867 : XII. t.-cz, az által, hogy a 
közös miniszterek az ezen törvénynyel, s Magyarország önállóságával meg 
nem férő « birodalmi miniszter >» czímet vették föl. Azok, kik közülünk a 
delegatio megnyitásakor Bécsben voltak, azonnal interpellálták is ezért a 
költségvetést előterjesztett minisztereket és azok feleletével csakis a dele- 
gatiónak törvény által korlátolt jogkörére való tekintetből elégedtek meg ; 
akkor is azonban s azóta is az volt a meggyőződésünk, hogy a képviselő- 
ház sem azt meg nem engedheti, hogy az általa választott bizottsági tagok 
működésöket folytassák, sem újakat nem választhat addig, míg a törvény 
ide vonatkozó rendeleteinek elég téve nem lesz. Késtünk ez iránt indít- 

ványt tenni, mert a miniszterelnök úrnak több hóval ezelőtt tett nyilatko- 
zata folytán reméltük, hogy a ozímzés és elnevezési kérdések s azok kap- 
<;sában ezen kérdés is meg fognak hazánk állami létének és önállóságának 
megfelelŐleg oldatni. Miután azonban ezen reményünk mind e mai napig 
nem teljesült ; miután a bizottság munkálatainak folytatása végett f. hó 
12-dikére összehívatott: indítványozzuk, hogy mondja ki határozatilag a 
képviselőház, hogy : 

az általa választott bizottsági tagoknak azt, hogy munkálataikat 
folytassák, mindaddig meg nem engedheti, míg az 1867 : XII. t.-cz. rendel- 
kezései teljesítve nem lesznek. » 

A képviselőház november 9-dikén tárgyalta az indítványt, s Ghyczy 
Kálmán kifejtette, hogy azon minisztérium, mely nem azon néven nevezi 
magát, melyen a törvény nevezi, nem alakult a törvény értelmében, nem 
azon minisztérium, melyet a törvény állapított meg ; a magyar ország- 
gyűlésnek joga van meg nem engedni az általa választott tagoknak, hogy 
ezen minisztériummal érintkezésbe bocsátkozzanak mindaddig, míg a 
törvény rendelete teljesíttetni nem fog. Kifejtette továbbá, hogy a közös 
minisztériumnak birodalmi minisztériummá átalakítása kivetkőzteti a 
^elegatiót is törvényes jelleméből, és azt birodalmi képviselet jellemével 
ruházza föl, mely azt semmi tekintetben meg nem illeti ; joga van tehát 
az országgyűlésnek meg nem engedni, hogy ily delegatio működésében tag- 
jai részt vegyenek mindaddig, míg a törvény rendeletének elég téve 
nem lesz. 

Deák Ferencz : T. ház I A tanácskozás alatt levő indítvány 
végkövetelése az, hogy a delegatio tagjainak ne engedjük meg, hogy 
munkálataikat folytassák. Ez kétségen kívül nagyfontosságú kivánat 
mind magában, mind következéseiben. Az 1848 :iy. és az 18G7 : 
X. törv.-czikkek határozottan azt rendelik, hogy minden országgyűlé- 
sen megállapítandó a jövő évnek költségvetése. Ez az alkotmánynak 
annyira sarkalatos törvénye, hogy a parlamentális kormány, az alkot- 
mányos élet ezen törvény teljesítése nélkül fönn sem állhat. Ha mi 
ezen törvény teljesítését bármi úton-módon lehetetlenné teszszük, 
fölforgatjuk magunk az alkotmány egyik sarkkövét, és akkor hozunk 
igazán veszélyt az országra, melyet, nem tudom, mikor és hogyan 
fogunk megorvosolni. (Helyeslés a jobb oldalon.) 

A delegatiók működésének bevégzése nélkül a költségvetést 
megállapítani nem lehet ; a jelen országgyűlés képviselőinek mandá- 
tuma néhány hét múlva letelik. 

Ha tehát mi magunk akadályozzuk a delegatiót működésében, 
ha mi oly határozatot hozunk, mely mellett az munkálkodását még el 
sem kezdheti, s ez által lehetetlenné teszszük, hogy az országgyűlés 
még ezen néhány hét alatt megállapíthassa a jövő év költségvetését : 
mi fog akkor történni ? A jövő évre nem lesz országgyűlésileg meg- 
állapított költségvetés, e nélkül nem lesz adó, nem lesz kül- és bei- 
biztosság, nem folyhat a közigazgatás, s az alkotmány alapjában meg 
lesz rendítve. 

Nagyon fontosaknak kell tehát lenni azon okoknak, a melyek- 
nél fogva az indítvány, annyi baj és nehézségek s ily súlyos követke- 
zések daczára is, elfogadható legyen : mert ha azon veszély, mely az 
indítvány mellőzéséből az indítványozók aggo.dalma szerint az or- 
szágra származhatik, nem oly nagy, mint a mit annak elfogadása 
hozhat a hazára, akkor, úgy hiszem, a ház az indítványt mellőzni 
lesz kénytelen. (Elénk helyeslés jobb felöl.) 

Az indítvány elfogadásának, a delegatiók működését eltiltó ha- 
tározatnak káros, sőt veszélyes következései, mint említem, szembe- 
ötlők. Az a kérdés, vájjon azon veszély, melyet az indítványozók lát- 
nak, valóságos-e? s nagyobb-e a most említett rossz következéseknél? 

Azon t. képviselők, kik az indítványt beadták, azt állítják, hogj" 
az 1867. évi XII. törvényczikk már ez év elején megsértetett, mert a 
közös miniszterek az ezen törvénynyel s Magyarország önállásával 
meg nem férő birodalmi miniszteri czímet vették föl, és ez által az 
indítványozó urak annyira veszélyeztetve látják hazánk alkotmányos 
önállását, hogy addig, míg a törvény ide vonatkozó rendeletének 
elég nem lesz téve, meg akarják gátolni a delegatiók működésének 
folytatását. 

Mennyire sértetett meg e részben a törvény, azt úgy fogjuk leg- 
inkább megítélhetni, ha magának a törvénynek tartalmát, szavait 
veszszük tekintetbe. (Halljuk!) A közös minisztériumról az említett 
törvény 27-dik szakasza szól leginkább. 

Ebben az rendeltetik, hog}' egy közös minisztérium állíttassék 
föl azon tárgyakra nézve, melyek, mint valósággal közösek, sem a 
magyar korona országainak, sem ő felsége többi országainak külön 
kormányzata alá nem tartoznak. Meg lett-e a törvény ezen rendelete 
sértve? Nem: mert a közös minisztérium kineveztetett s a közös 
ügyek kezelését átvette. 

Azt rendeli továbbá az említett törvény, hogy e minisztérium a 
közös üg}'ek mellett sem egyik, sem másik résznek külön kormány- 

zati üg}^eit nem viheti, azokra befolyáBt nem gyakorolhat. Séi*tve 
van-e a törvénynek ezen rendelete ? Felelet : nincs -sértve, mert még 
az indítványozók sem állítják, hogy e részben a közös minisztérium 
a közös ügyek mellett egyik vagy másik résznek külön kormányzati 
ügyeibe avatkozott volna. 

Azt mondja végre ugyanazon törvény, hogy felelős lesz a közös 
minisztérium minden tagja mindazokra nézve, a mik köréhez tartoz- 
nak; felelős lesz az egész minisztérium is együtt oly hivatalos intéz- 
kedéseire nézve, melyeket együtt állapított meg. Megtagadta-e a kö- 
zös minisztérium e felelősséget? Nem; erről, legalább tudtomra, 
soha még nem is vádoltatott. 

Miből áll tehát azon súlyos sérelem, mely a törvény rende- 
letén ejtetett ? Az indítványozók azt állítják, hogy a minisztérium, 
midőn magát a magyar delegatio előtt közös miniszternek nevezte, 
egyebütt azonban birodalmi miniszter czímet használt, megsértette 
a törvényt, mert oly czímmel élt, mely az említett törvényben elő nem 
fordul. De sérelem-e ez valósággal? és pedig oly sérelem-e, mely miatt 
a törik-Bzakad politika ösvényére kellene térnünk, s nem törődve azon 
súlyos veszélylyel, mely a delegatiók működésének meggátlásából 
származhatnék, egyedül arra kellene törekednünk, hogy a birodalmi 
miniszter elnevezés mellőztessék, habár az ezen törekvésből szár- 
mazó késedelem miatt a költségvetésnek ezen országgyűlésen leendő 
megállapítása lehetetlenné válnék ? (Elénk tetszés a jobb oldalon.) 

Ha az említett XII. t.-cz. határozottan kimondaná, hogy a kö- 
zös miniszterek mindenütt és minden esetben közös miniszteri czím- 
mel éljenek és magokat birodalmi minisztereknek ne nevezzék ; vagj' 
ha ők magokat osztrák birodalmi minisztereknek nevezték volna ; 
vagy ha a birodalom, mint név és fogalom, ellentétben állana azon 
viszonyokkal, melyekben ő felsége többi országai és tartományaival 
állunk : indokoltnak tartanám az indítványozók aggodalmát, ámbár 
akkor is komoly megfontolást és nagy óvatosságot igényelne az orvos- 
lás módjának megválasztása. De a törvény a közös miniszterek czi- 
méről és a birodalmi miniszter czímének kizárásáról semmi határo- 
zott szabályt nem foglal magában ; a közös miniszterek nem osztrák 
birodalmi, hanem egyszerűen birodalmi minisztereknek nevezték 
magokat az osztrák delegatio előtt; a birodalom pedig a mi törvé- 
nyeinkben több helyütt megemlíttetik. Már az 1848. évi 11. t.-cz. föu- 
tartandónak rendeli a birodalom kapcsolatát. Az 1867-diki törvény 
és pedig különösen a XII. t.-cz. több helyütt szól a birodalomról. 

Név szerint a bevezetésben említés tétetik a birodalom biztosságának 
és együttmaradásának életföltételeiröl ; ugyanott szó van a birodalmi 
kapcsolathoz tartozó országok- és tartományoknak az 1723. évi 1. és 
2. t.-cz. értelmében együttes és elválaszthatatlan birtoklásáról; a 
8-dik szakaszban kimondatik, hogy a birodalom diplomatiai és keres- 
kedelmi képviseltetése a külföld irányában, és a nemzetközi szerző- 
dések tekintetében fölmerülő intézkedések mindkét fél minisztériu- 
mával egyetértöleg s azok beleegyezése mellett a közös külügyminiszter 
teendői közé tartoznak. Mindezekben a birodalom szó, és a fogalom, 
mely e szóban kifejeztetik, nem tőlünk teljesen elkülönzött testüle- 
tet, hanem az ő felsége uralkodása alatt álló országok összegét jelenti, 
és ily értelemben az a miniszter, ki ő felsége összes országai közös 
ügyét vezeti, csakugyan a birodalom minisztere ; az a közös külügy- 
miniszter, kinek teendői közé sorolja a fönnebb említett 8-dik szakasz 
a birodalom diplomatiai és kereskedelmi képviseltetését, csakugyan 
birodalmi miniszter. Ezt, úgy hiszem, tagadni nem lehet, és a ki e 
részben más nézetben van is, a birodalmi miniszter kifejezésnek ily 
értelemben vett használatát alig tekintheti oly törvénysértésnek, mely 
a végletekig menő orvoslási eszközök használatát igazolná. 

Azon sérelem, hogy a közös minisztérium, midőn magát az osz- 
trák delegatio előtt birodalmi minisztériumnak nevezi, tán túl akarja 
terjeszteni hatáskörét a közös ügyek törvényszabta korlátain, tán 
Magyarország alkotmányos önállását akarja kétségbevonni, gerjeszt- 
hetett kezdetben aggodalmakat némelyek keblében ; de ezen aggodal- 
makat a közös miniszteriunmak az első delegatio alkalmával tett 
nyilatkozata, úgy hiszem, méltán eloszlathatta. Ugyanis f. évi január 
29-dikén a magyar delegatio ötödik ülésében két oldalról intéztetett 
interpellatio a közös miniszterekhez a birodalmi minisztérium czí- 
mének használatára nézve. Egyiket Ghyczy Kálmán képviselő adta 
be a maga és elvtársai nevében ; a másikat Kerkapoly Károly kép- 
viselő ugyancsak a maga és elvtársai nevében. Ezen kettős interpel- 
latióra felelt a közös minisztérium, mindegyikre külön, a hatodik 
ülésben január 31-dikén ; s feleletében ezt monda : «A magyar ország- 
gyűlés delegatiójához intézett előterjesztésekben e kifejezések hasz- 
náltattak : közös minisztérium és közös miniszterek, megfelelöleg 
az 1867. évi XII. t.-cz. szavainak. Ha a birodalmi tanácsban kép- 
viselt országok és tartományok delegatiójához tett előterjesztésekben 
az általa nem neheztelt « birodalmi minisztérium*) és « birodalmi 
miniszterek* kifejezések használtattak, ez által nem volt czélba véve 

Magyarország alkotmányos önáJlásával összeférbetlen elnevezések 
használata; sőt ellenkezőleg, a használt kifejezés németben egyértel- 
műnek vétetett ezzel: «a monarchia mindkét felével közös ügyek ». 
Ennélfogva a közös minisztérium határozottan visszautasítja azon 
föltevést, mintha ezáltal a közös ügyeken túlterjedő hatáskört szán- 
dékolt volna igényelni. » E válaszra Kerkapoly Károly képviselő a 
maga és elvtársai nevében azonnal kijelentette, hogy azzal teljesen 
meg van elégedve ; Ghyczy Kálmán képviselő pedig a maga és elv- 
társai nevében azt jelentette ki, hogy azon, akár nyilatkozatot, akár 
inditványt, melyet ezen válasz folytán teendőnek vélendenek, érett 
megfontolás után közelebbi alkalommal fogják előterjeszteni. A t. kép- 
viselő úr tehát nem rögtönözte a feleletet, hanem, a mint tőle mél- 
tán lehetett várni, érett megfontolás után nyilatkozott. Annál fonto- 
sabb tehát azon nyilatkozat, melyet más napon érett megfontolás 
után tett. Ezen nyilatkozat pedig következő volt: « Kijelentettem 
tegnap, hogy a közös minisztériumnak az általam s több elvbarátom 
által beadott interpellatio folytán adott válaszára nyilatkozatunkat a 
legközelebbi alkalommal megteszszük. Bátor vagyok ezt magam s 
elvtársaim nevében ezennel teljesíteni. Interpellatiónk első pontját, a 
minisztérium által használt czimeket illetőleg : miután a t. miniszté- 
rium válaszában kijelenti, hogy a közös miniszteri czimek használa- 
tában a « birodalmi » szót a « monarchia* szóval, mely a létező tény- 
állásnak nézetünk szerint is megfelel, egyértelműnek veszi ; kijelenti 
továbbá, hogy azok által Magyarország alkotmányos önállásával 
meg nem egyeztethető elnevezés használatát czélba nem véve, vissza- 
utasítja azon föltevést, mintha azok által a törvényben körvonalozott 
közös ügyeken túlterjedő hatáskört szándékoznék igényelni, s e 
bizottsághoz intézett előterjesztéseiben a törvény rendeletének meg- 
felelő « közös minisztérium » czimmel él, míg az általunk kérdésbe 
vett ezimet ő felsége többi országai delegatiójának irányában hasz- 
nálja : ezen választ, tekintettel a delegatiónak törvény által korlátolt 
jogkörére is, kielégítőnek találjuk. » 

Megnyugodtak tehát a közös miniszterek válaszában a delega- 
tiónak mind jobboldali, mind baloldali tagjai. Megemlítette ugyan 
nyilatkozatában Ghyczy Kálmán képviselő úr a delegatiók törvény- 
szabta jogkörének korlátait is ; de hogy megelégedésének nem ez volt 
egyedül alapja, mutatja nyilatkozatának azon kifejezése : «ezen vá- 
laszt, tekintettel a delegatiónak törvény által korlátolt jogkörére is, 
kielégítőnek találj uki». Tehát nemcsak a korlátolt jogkör miatt, ha- 

nem megnyugtató tartalma miatt is találta kielégítőnek a választ, kü- 
lönben bizonyosan máskint és óvatosabban nyilatkozott volna. A biro- 
dalmi miniszter czím használatát tehát a delegatiónak tagjai, a bal- 
oldaliakat is oda értve, még sem találták oly veszélyesnek, minőnek 
azt indítványukban most állítják, s részemről kinyilatkoztatom én is, 
hogy a közös minisztereknek említett megnyugtató válasza után aggo- 
dalomra e részben alapos okot nem találok; oly veszélyt pedig 
;8emmi esetre nem látok, mely miatt végletekhez kellene nyúlnunk s 
még a delegatio működését is meg kellene gátolnunk, noha előre lát- 
liatjuk, hogy még a késedelem is, melyet ez által okoznánk, könnyen 
lehetetlenné tenné a jövő évi költségvetésnek még ezen országgyűlé- 
sen leendő megállapítását, a mi pedig alkotmánjrunk sarkalatos törvé- 
nyeinek megszegésével s magának az alkotmánynak megrendítésével 
járna. (Tetszés a jobb oldalon.) 

Azon czímekre nézve, melyekkel ő felsége, mint az uralkodása 
lalatt álló országok és tartományok fejedelme, a jelen alkotmányos 
dualistikus helyzetnek megfelelőleg ezentúl élni fog, és azon diplo- 
matiai elnevezésre nézve, mely ő felsége országai és tartományai 
•összegének egyetemes kifejezésére használandó, törvényeink határo- 
zott szabályokat még eddig nem foglalnak magokban. 

Fontosaknak tartom én is e czímeket, és meg vagyok győződve, 
hogy a minisztérium már megtette a tőle kitelhető lépéseket ezen 
<;zímek kérdésének kielégítő megoldására, s hiszem, hogy azokat 
most is erélyesen folytatja. Reményiem, hogy a megoldás rövid időn 
be fog következni s meg fog felelni az ország jogos kivánatainak. 
Ezt azonban be kell várnunk, s a delegatio működését ezen meg- 
oldással most már előre összekötni s ez által is, mint annyiszor em- 
lítem, a költségvetés megállapításának lehetőségét koczkáztatni, sem 
helyes, sem indokolható nem volna. (Helyeslés a jobb oldalon.) 

Nézetem szerint tehát az indítványt kárgs következések és sú- 
lyos veszély nélkül el nem fogadhatjuk. (Helyeslés a jobb oldalon.) 
Ugyanazért indítványozok indokolt áttérést a napirendre. Az indoko- 
lásra sem czélszerűbb, sem jobban szerkesztett indokokat nem talál- 
hatnék, mint a minők azok, melyeket Ghyczy Kálmán képviselő úr 
a delegatiónak említett hatodik ülésben érett megfontolás után tett 
nyilatkozatában elsorolt, (Derültség) és melyeket én most is helye- 
seknek s alaposaknak tartok. Bemutatom tehát ezennel az általam 
javaslatba hozott indokolt áttérést a napirendre, melyet a ház enge- 
delmével föl fogok olvasni. (Halljuk I) 

(Olvassa) : « Miután a közös minisztérium már az első delegatió- 
nak f. évi január 31-dikén tartott hatodik ülésében a magyar delega- 
tio interpellatiójára adott válaszában kijelentette azt, hogy a kérdé- 
ses czimek használatában a « birodalom » szót a « monarchia* szóval^ 
mely a létező tényállásnak megfelel, egyértelműnek veszi ; kijelen- 
tette továbbá, hogy azok által Magyarország alkotmánya önállásával 
meg nem egyeztethető elnevezés használatát czélba nem vette, sőt 
visszautasította azon föltevést, mintha a kérdéses czimek által a 
törvényben körvonalozott közös ügyeken túl terjedő hatáskört igé- 
nyelt volna, és egyébiránt a magyar delegatióhoz intézett előterjesz- 
tésében mindig a közös minisztérium nevezetét használta : a ház. 
abban, hogy a közös miniszterek ő felsége többi országainak delega- 
tiója előtt birodalmi minisztereknek nevezték magokat, nem lát 
Magyarország alkotmányos önállását fenyegető veszélyt, s nem talál 
elegendő okot arra, hogy a delegatiót működésének folytatásá- 
tól eltiltsa, s ez által törvényszabta kötelességének teljesítésében 
gátolja. 

•Alkotmányunk alaptörvényei, az 1848-dik évi IV., s az 1867-dik 
évi X. törvényczikkek azt rendelik, hogy minden országgyűlésen 
megállapittassék a jövő évi költségvetés. A delegatiók végleges meg- 
állapodása nélkül a költségvetést sem lehet megállapítani. 

mA képviselők mandátuma néhány hét múlva lejár; ha tehát 
a delegatiót működésétől eltiltjuk, történjék bár ezen eltiltás csak 
ideiglenesen, lehetetlenné teszszük a költségvetésnek még ezen or- 
szággyűlésen leendő megállapítását, magunk szegjük meg az emlí- 
tett törvények rendeletét, s alkotmányunk lényegét nagyobb veszély- 
nek teszszük ki, mint a mit abból következtetnek, hogy a közös 
miniszterek ő felsége többi országainak delegatiója előtt magokat 
birodalmi minisztereknek nevezték, kivált miután, mint föntebb 
említtetett, az első c^^lögatio alkalmával e részben olyan megnyug- 
tató magyarázatot s nyilatkozatot adtak. 

«Azon czímekre nézve, melyekkel ő felsége, mint az uralkodása 
alatt álló összes országok s tartományok fejedelme, a jelen alkotmá- 
nyos és dualista helyzetnek megfelelőleg, ezentúl élni fog, és azon 
diplomatiai elnevezésre nézve, mely ő felsége országai s tartományai 
összegének egyetemes kifejezésére használandó, törvényeink határo- 
zott szabályokat még eddig nem foglalnak magokban. 

«Beményb*, sőt elvárja a ház, hogy a minisztérium e részben 
rövid időn olyan megoldást eszközöl, mely az ország alkotmányos. 

önállásának megfelel ; addig azonban, míg ez megtörténnék, s most 
máx előre a delegatiónak működését e tárgyhoz kötni, s még e kés- 
leltetés által is kitenni az országgyűlést azon veszélynek, hogy a 
költségvetést jövő évre meg nem állapithatja : sem czélszerűnek, sem 
igazolhatónak nem tartja a ház. 

•Ugyanazért a f. é. november 6-dikán több képviselő által e 
tárgyban beadott indítványt a ház el nem fogadván, a napirendre 
tér át.» 

Tisza Kálmán Deáknak azon okoskodásában, hogy az indítvány 
elfogadásával meggátoltatnék az országgyűlés abban, hogy az 184^ : lY. és 
1867 : X. t.-cz. szerint az évi költségvetést megszavazhassa, egy, az eddigi 
alkotmányos gyakorlattal nem nálunk, de az egész világon ellenkező poli- 
tikai elvnek alapját látta, mert ez azt teszi, hogy a költségvetésmegszava- 
zási jog és kölelezettség nem arra való, mire a történetben még mindig 
volt, hogy a nemzetek azon joggal egyéb jogaikat megvédjék, hanem arra 
való, hogy Őket oda szorítsa, hogy jogaikat ne követeljék. Deáknak azon 
megjegyzésére, hogy ő nem látja, miért kelljen e dologért ily törik-szakad 
utat választani, azt felelte, hogy nagyon szomorúnak találja, hogy már a 
magyar országgyűlésen Magyarország törvényei végrehajtása mellett föl- 
szólalni sem szabad, a nélkül, hogy törjék és szakadjon. A közös miniszté- 
rium befelé, Magyarország felé, mint olyan mutatja magát, a melynek 
léte megegyez a törvénynyel ; ellenben kifelé, a világ előtt, olyannak mu- 
tatja magát, a mely ellenkezik a törvénynyel. Az 1848-diki törvényben 
-t birodalmi kapcsolat* van, tehát tisztán meg van mondva, hogy itt nem 
értethetik egy birodalom, mert ha egy birodalom van, a közt kapcsolatot 
nem képzelhetni. Az 1867-diki törvény, igaz, említi több helyen a birodal- 
mat, de azon kormánynak, melyet fölállít, nem a « birodalmi », hanem a 
« közös » czímet adja. A mi azt illeti, hogy be kellett volna várni, míg a minisz- 
térium aczímek kérdését megoldja, megjegyezte, hogy elvrokonai éső,kiknél 
ily indítványnak megtétele több mint nyolcz hó óta elhatározva volt, vártak 
eleget, vártak több hónapon át a ház óhajtása folytán tett igéret beváltá- 
sára, őket tehát azon vád, hogy ne lettek volna készek várakozni, nem 
illetheti. Többé várniok nem lehetett, mert az idő rövid. Ha a birodalmi 
czímmel kapcsolatban valóban nem létezik semmi rossz szándék, csakis 
éppen az illetőktől függ, hogy ezen kérdés akadályul ne szolgáljon az adó 
megszavazásánál ; ha pedig van szándék rossz következtetést hozni ki be- 
lőle, akkor a veszély oly nagy, hogy azt minden áron meg kell előzni. 

Andrássy Gyula gr. miniszterelnök úgy látta, hogy az indítványnak 
reá vonatkozó szavai közösséget állítanak föl a nemzetközi szerződések 
czímkérdése és azon czímek kérdése közt, melyeket a közös miniszterek 
használnak, holott e két kérdésnek egymáshoz semmi köze sincs. Nem is 
Ígérte ő meg, mint az indítvány tévesen mondja, hogy a kormány a nem- 
zetközi szerződések czímkérdésével kapcsolatban újra fogja tárgyalni a kö- 
zös miniszterektől használt czímet is. Nem Ígérte meg már azért sem, 
mert a közös miniszterektől nem is a magyar, hanem a lajtántúli delega- 
tióban használt czímeknek egyátalában nagy fontosságot már kezdetben 
sem tulajdonított. De még kevésbbé tulajdoníthatott akkor, midőn a közös 
minisztérium világosan kijelentette, a mit Ghyczy hallgatással mellőzött, 
hogy a «Beichsministeriam» czímet csak fordításnak tekinti. pedig 
azon kérdésbe, miképpen fordítsák a mi törvényes kitételeinket, már azért 
sem szeretne beleszólani, nehogy megfordítva a birodalmi tanács tagjai is 
beleszóljanak abba, vájjon a tőlünk használt kifejezések megfelelnek-e 
azoknak, melyeket ők használnak, miből utoljára is csak grammatikáUs 
vita eredhetne. De végképpen nem lehetett e kérdés iránt aggodalma, és 
nem Ígérhette, hogy e kérdést a kormány újólag tárgyalni fogja, azért sem, 
mert ha aggodalma lett volna, Ghyczynek a delegatio előtt tett nyilatko- 
zata, a melyben a maga és elvtársai nevében belenyugvást fejezett ki, őt 
tökéletesen megnyugtatta. Azt pedig, hogy Ghyczy hat hónap múlva ismét 
más nézeten lesz, előre nem láthatta. De nem Ígérhette meg a kormány 
nevében már azért sem, mert véghetetlen felelősséggel járónak tartotta, 
hogy midőn az országgyűlés minden percze a legsürgetősebb kérdések 
megoldása által van igénybe véve, mind e kérdéseket, melyeket az ország - 
gyíilés alig tud bevégezni, mellőzve, más térre vigye a discussiót. 

A miniszterelnök tévesnek mondotta az indítványnak azon állí- 
tását is, hogy a kormány a czímek megoldása szempontjából nyújtott 
reményeket nem teljesítette. A kormány Ígéretéhez képest már régen 
megkezdette a tárgyalásokat e kérdések fölött, és e tárgyalások az 
ő felségének legfelsőbb kézirata által tett kezdeményezés folytán a fŐbb 
vitális kérdésekre nézve már megállapodást is hoztak létre a két 
minisztérium és a közös külügyminisztérium között. Csak némi rész- 
letekre nézve nem történt meg a megállapodás, de ez is a napokban 
várható. Hogy ezt a kormány a háznak bejelentse, arra semmi oka sem 
volt. Ha interpellálják vala, akkor igen is válaszolt volna ; de minthogy 
nem interpellálták, nem volt oka, miért dicsekedjék munkásságával, és 
miért ne várja be azon időszakot, midőn a szerződések a ház elé kerül- 
nek, a mikor minden egyes tagnak jogában álland, ha azok szövegében 

oly kitételek használtatnának, melyek az illetők nézete szerint Magyar- 
ország államjogi állásának meg nem felelnek, ezek ellen fölszólalni. Nem 
akarta tagadni senkinek azon jogát, hogy a kormánynak nehézségeket csi- 
nálhasson ; de ez alkalommal helyesehbnek tartotta volna ezt nem tenni 
azért is, mert oly indítványt tenni, mely azon szempontból indul ki, hogy 
a kormány adott szavát be nem váltja, a nélkül, hogy a kormányt ez iránt 
előbb interpellálják, oly eljárás, melyre az illetőknek joguk lehet ugyan, 
de melyet méltányosnak elismerni képes nem volt. 

Ivánka Imre, Bónis Sámuel és Simonyi Lajos b. Ghyezy indítványát 
támogatták, Somssich Pál és Trefort Ágost a Deákét pártolták. 

Ghyezy Kálmán záró beszédében tévesnek mondotta Andrássynak 
azon állítását, hogy a ezím, melylyel az országok összege neveztetik, nincs 
összeköttetésben a közös minisztériummal, mert mindaddig, míg ama 
közös czím törvényszeríüeg megállapítva nem lesz : a birodalmi szó alatt 
csak az osztrák birodalom értethetik. Ha azon czím meg lesz állapítva, 
akkor a közös minisztériumok czíme ahhoz fog idomíttatni. Ha ő követte 
volna is Andrássy tanácsát, s ínterpellatiót intézett volna hozzá, ugyanott 
állana, a hol ma áll : mert Andrássy nyilatkozatából is csak az vehető ki, 
hogy igyekezett, hogy működött, a mit teljes őszinteséggel föl is tesz felőle, 
de eredményt fölmutatni mind ez időig nem bírt. 

Deák tévedésben van, midŐn azt mondja, hogy a fő hiány ott van, 
hogy a közös minisztérium a birodalmi tanács delegatiója elŐtt magát biro- 
dalmi minisztériumnak nevezi. Igaz, a kérdés fölelevenítésére, megindí- 
tására ez adott okot. Azóta azonban már nem ott áll a dolog : mert azóta 
minden nyilatkozataikban, minden érintkezéseikben a közös minisztérium 
tagjai a birodalmi miniszter czímét használják. Hivatkozott a Hof- és 
Staatsschematismusra, mely ha nem is nálunk, de a maga körében hiva- 
talos ; ott a közös miniszterek Eeichsministereknek neveztetnek. A közös 
hadügyminiszter mindig birodalmi hadügyminiszternek nevezi magát. 
A közös pénzügyminiszternek is minden kiadványában, hivatalos pecsét- 
jén íReichsfinanzministerium* áll. 

Ezen tendentia megvilágítása czéljából mellékesen interpellálta 
a miniszterelnököt. Az észak-német szövetséggel kötött szerződés a ház 
elé terjesztetett, a központi bizottság javaslata folytán abban neve- 
zetes és nem csupán stiláris észrevételek tétettek. Az ország ezen szerző- 
dést csak úgy hagyta helyben, hogy ezen észrevételek a szerződésbe beik- 
tattassanak. Azóta ratificáltatott ez a szerződés; a íReichsgesetzblattt-ban 

közzététetett ; de azon módosításoknak, a üielyek itt tétettek, abban semmi 
nyomuk. Azonfölül említve volt, hogy ezen szerződés be is lesz czikkelye- 
zendő. tehát szükségesnek tartotta, hogy ha már ezen szerződés egyik 
példánya a Lajtán túl beezikkelyeztetett úgy, a mint nekünk nem tetszik, 
ha csakugyan létezik egy másik példány, mely a mi óhajtásunk szerint van 
szerkesztve, az annak idejében nálunk is czikkelyeztessék be. Kérte a mi- 
niszterelnököt, hogy ezen szerződés beczikkelyeztetése iránt annak idejé- 
ben, a mint ezt a ház határozata is kivánja, intézkedjék. 

Deák különösnek találta, hogy mikor a közös minisztérium a dele- 
gátlóban válaszolt, Ghyezy és elvbarátai megnyugodtak a válaszban, most 
meg fölszólalnak ellene. Ghyezy megengedte, hogy ez argumentum lehet 
ad hominem, de nem argumentum ad rem. Csekély jelentőségű, miként 
nyilatkozott, miként vélekedett ő. Az ő nyilatkozata, az ő véleménye lehet 
helyes, lehet téves, de Magyarország közjogának állására semmi befolyás- 
sal nincs. Magyarország jogkörét az ő nyilatkozata, az ő vélekedése sem 
nem öregbítheti, sem nem kevesbíti. A kérdés itt az : helyes-e vagy nem a 
kérdéses miniszteri czím? van-e joga az országgyűlésnek az illetéktelen 
czímezés ellen fölszólalni ? Ha az országgyűlésnek erre joga van, ezen jogot 
nem szüntethetné meg az, ha ő vagy elvbarátai bármikor ellenkező véle- 
ményben lettek volna. De ezzel ellenkező véleményben soha sem voltak. 
A delegatióban is azon elveket vitatták, a melyeket vitatnak most. Ha a 
nyilatkozat, melyet a delegatio előtt tettek, mostani indítványuktól külön- 
böző, ennek oka az, hogy különböző az álláspont, melyen állottak ott, és a 
melyen állanak itt. A delegatio jogköre különböző az országgyűlés jog- 
körétől : ott nyilatkoztak mint egyes tagjai a delegatiónak, itt nyilatkoznak 
úgy, mint országgyűlési képviselők. Az országgyűlés teljesen illetékes Ítélni 
a czímkérdés fölött ; ezen jogkörhöz mérve tették tehát és támogatják a 
tanácskozás stádiumain keresztül indítványukat. A delegatióban a föl- 
merült kérdést elhallgatni nem lehetett ; de ott a kérdést tovább vitatni 
nem lehetett, mert a delegatio ezen kérdés elitélésére illetéktelen. 

Van azonban a delegatióban tett nyilatkozatnak egy más oka is. 
Nézete szerint nekik vagy úgy kellett nyilatkozniok, a mint nyilatkoztak, 
vagy tömegesen elhagyniok a delegatiót. A delegatio tömeges elhagyása 
nem egyéniségük fontossága, hanem az országgyűlés által rájuk ruházott 
állásnak, akkori helyzetüknek fontossága miatt némi zavart idézhetett 
volna elő a delegatio tárgyalásainak további folyamában, sőt az ország- 
gyűlés akkori szünetelése mellett, midőn elégséges póttagokról sem volt 
gondoskodva, némi zavart idézhetett volna elő az országgyíilés további 
folyamában, s a közigazgatás úgy is döczögőn mozgó gépezetének haladá- 

aában. ezt figyelembe veendőnek vélte, s ha Deák szemére veti. hogy ezt 
tévé, hogy nem ártott az Ő művének, nem ártott annyit, a mennyit akkori 
•esetleges helyzetében árthatott volna, erre nem azt mondja, hogy Deák 
nem méltányos irányában, hanem őszintén bevallja, hogy e szemrehányás 
után maga is kétkedni kezd abban, vájjon helyesen cselekedett-e akkor, 
midőn személyes meggyőződését alárendelte azon érdeknek, melyet a haza 
erdekének lenni vélt. De ha hibázott volna is azon nyilatkozatban, melyet 
a delegatióban tett, mit el nem ismer, helyrehozta e hibát most az indít- 
ványban, melyet előterjesztett, s midőn ezt azon veszélynek kitéve tévé, 
hogy a delegationalis nyilatkozat szemére vettethetik, és így oly körül- 
mények között tévé, melyekben személyes tekintetek neki tán hallgatást 
tanácsolhattak volna, akkor is polgári kötelességét oly módon teljesítette, 
mely elég áldozatkészséggel bír arra, hogy személyes érdekét alárendelje a 
közérdeknek. 

Deák Ferencz : (Halljuk ! Halljuk ! Elnök csenget.) T. ház ! 
Legelőször is arra teszek észrevételt, mit az előttem szólott érdemes 
képviselő fölhozott : hogy mi heljielenül állítjuk, hogy az indítvány 
súlya arra volna fektetve, hogy a közös minisztérium magát biro- 
dalmi minisztériumnak nevezi. így értettem legalább szavait. Hogy 
erre fekteti a fősúlyt az indítvány, azt minden szava mutatja : (Helyes- 
lés jobbról) a túloldalon előttem szólott valamennyi t. képviselő úr 
azt állította, hogy midőn a közös minisztérium magát birodalmi 
minisztériumnak nevezé, törvényt sértett. 

Ha csakugyan törvénjrt sértett, törvény szerint felelős és felelős- 
ségre vonása éppen a delegatio föladata lett volna. (Élénk he- 
lyeslés.) 

Világosan mondja a törvény : « A mi a közös minisztérium fele- 
lősségét s annak módját illeti, mindenik bízottságnak jogában leend 
oly esetekben, midőn az alkotmányos törvények megsértése miatt 
szükségesnek látja, a közös minisztériumnak vag}' a minisztérium 
•egyes tagjának pörbe fogatását indítványozni s ezen indítván^i; írás- 
ban a másik bizottsággal közölni. » 

Már most, ha igaz az, hogy a közös minisztérium megsértette a 
törvényt akkor, mikor közös minisztérium helyett birodalmi minisz- 
tériumnak nevezte magát, kötelessége lett volna Magyarország dele- 
gatiójának a pörbe fogást indítványozni és azt a másik delegatióval 
közölni. (Hosszantartó élénk helyeslés.) Tette ezt a delegatio ? Nem 
tette. (Élénk helyeslés.) 

Es ha nem tette, azért nem tette-e, mert a többség más véle- 
ményben volt ? De legalább indítványozta- e azt a kisebbség ? elvet- 
tetett-e indítványa a többség által ? (Elénk helyeslés a középen.) Nem. 
Hanem mind a többség, mind a kisebbség megnyugodott a miniszter 
válaszában. Mert ha abban meg nem nyugodott volna, ha az ország 
alkotmányos törvényeit megsértve látta volna, továbbra is éppen az 
ő köréhez tartozott volna pörbe fogást indítványozni. 

A törvény világosan azt mondja, hogy a közös minisztérium 
feleletrevonását, midőn ennek helye van, akármelyik delegatio indít- 
ványozhatja, de indítványát a másikkal köteles közölni. 

De nem azt vetem én bárkinek szemére, hogy ezt a delegatió- 
ban nem tette ; nem azt mondom, hog}' Ghyczy Kálmán képviselő úr,, 
mert akkor másképp beszélt és most másképp beszél, helytelenül 
cselekedett ; hanem azt mondom, hogy én annak a Ghyczy Kálmán- 
nak a véleményét pártolom, ki ott a delegatióban beszélt. (Elénk tet- 
szés a középen.) Egyes embernek, legyen az bármily bölcseségű, bár- 
mily állású, nem szégyen, sőt kötelessége véleményét akkor változ- 
tatni, mikor első véleményének helytelenségéről meg van győződve. 
Sohasem fogom Ghyczy Kálmánnak szemére vetni, hogy más véle- 
ménye volt és ezt megváltoztatta; hanem azt teljes joggal mond- 
hatom, hogy az ő két véleménye közöl neki ezen második, nekem az 
ö első véleménye tetszik jobban. (Élénk tetszés a középen.) 

Nem mondtam én soha, hogy az ő fölszólalásukat gáncsolom^ 
mert az törik-szakad politika ; hanem azt mondom, hogy ha a ház az 
ő indítványukat jelen helyzetünkben elfogadná, azt én törik-szakad 
politikának tekinteném. 

Nem állítottam én azt, s azt hiszem, nem is fogja senki állítani, 
hogy a czim kérdésében semmi sem fekszik. Igenis, igen sok fekszik 
a czím kérdésében, mert az ország és az alkotmányos állás kifejezése 
egyszersmind a czím is. Igen fontosnak tartom azt, hogy ő felsége, 
mint az ő uralkodása alatt álló valamennyi országok fejedelme, minő 
czímet használ. Igen nagyfontosságúnak tartom azt, hogy ezen, ő fel- 
sége uralkodása alatt álló országok és tartományok összessége egye- 
temesen diplomatice miként neveztetik. De nem tartom azt nagyfon- 
tosságúnak, hogy azon minisztérium, mely a közös ügj^ek minisz-^ 
teriuma, birodalmi minisztériumnak nevezi-e magát vagy nem. 

Azon állítást, mit Ghyczy Kálmán képviselő úr mondott, hogy 
mindaddig, míg a törvény erről nem határoz, a « birodalom* annyit 
tesz, mint «osztrák birodalomn, merőben tagadom. (Helyeslés jobb- 

ról.) Mert ha ez annyit tenne, akkor az 1867 : XII. t.-ez., mikor e szót 
«birodalom» ismételve használta, mindig osztrák birodalmat értett 
volna. (Tetszés a középen.) Hogy pedig ezt nem értett, világosan meg- 
mutatják a törvény szavai, melyeket fölolvastam első előadásom alkal- 
mával, t. i. különösen a 8-dik szakasz igy szól: « Ennélfogva a biro- 
dalom diplomatiai és kereskedelmi képviseltetése a külföld irányában 
és a nemzetközi szerződések tekintetében fölmerülő intézkedések 
mindkét fél minisztériumával egyetértésben és azok beleegyezése 
mellett a közös külügyminiszter teendőihez tartozik. » Kérdem: «a 
birodalom diplomatiai képviseltetése » annyit tesz-e, mint az osztrák 
birodalom ? vagy az alatt ő felsége minden országainak s igy Magyar- 
országnak is közös és egyetemes képviseltetéséről szól azon törvény ? 

Egyébiránt, a mi némelyeknek azon állítását illeti, hogy 
1848-ban csak a kapcsolat volt említve, és nem a birodalom, mert 
egy birodalomnak kapcsolat nem szükséges, ezt éppen oly logikával 
meg lehetne fordítani, s azt mondani, hogy ha birodalom nincs, 
minek a kapcsolat? (Derültség.) Nem azt mondja a törvény, hogy 
azon kapcsolat tartassék fönn, melylyel Magyarország a különálló 
birodalomhoz kapcsoltatik, hanem azon kapcsolat, mely a pragmatica 
sanctióban az összes birodalmat összefoglalja. 

Fontosságot tulajdonítok én ezen kérdésnek, és ha a közösügyí 
miniszter azt mondotta volna hivatalos irataiban, hogy ő osztrák biro- 
dalmi miniszter, komolyan kifogást tennék ellene ; de hiszen ő csak 
azt mondotta : birodalmi miniszter. Már pedig bocsássanak meg, tisz- 
teleky becsülök minden meggyőződést, hanem azt soha sem fogad- 
hatom el, hogy Magyarország önállása, alkotmánya és ezzel együtt 
létele veszélyeztetve legyen az által, ha a közös miniszter magát biro- 
dalmi miniszternek nevezi. A fölött, hogy helyes-e vagy nem a « biro- 
dalmi miniszter » nevezete, vitatkozni lehet ; hanem engem az egész 
dologban csak az lep meg, hogy most, az országgyűlésnek utolsá 
stádiumában, midőn úgyis annyi aggodalommal nézünk az idő rövid- 
sége miatt a teendők elé, hogy, mondom, most a közös miniszterek* 
nek ezen czíme által, a közös minisztériumnak az első delegatiónál 
tett nyilatkozata után is, annyira veszélyeztetve látják némelyek az 
orsság önállóságát és függetlenségét, hogy inkább készek arra, hogy,. 
míg e czímet megváltoztatni nem sikerül, ne működjék a delegatio, 
habár e miatt lehetetlenné volna is téve a jövő évi költségvetésnek 
ezen országgyűlésén leendő megállapítása. 

Azt mondják: hiszen egyezzenek bele, álljanak el azon elneve- 

zéstől, s akkor majd megszűnik minden akadály. Ha most az esz- 
tendő közepén volnánk s még nebány hónap előttünk volna, azt 
mondanám magam is, hogy ezzel nem koczkáztatunk semmit; de az 
esztendő végén vagyunk s ez a kérdés a legjobb esetben is legalább 
egynehány hetet vesz igénybe, a delegatiók működését pedig egy pár 
hétig elhalasztani, s csak azután fogni a dologhoz, annyit tesz, mint 
a budgetet meg nem állapítani. (Helyeslés.) 

Azt mondja Tisza Kálmán képviselőtársam, hogy ő mindig azon 
tant hallotta és tartotta, hogy az adómegajánlás joga eszköz az ország 
jogainak megtartására és kivívására, s hogy nem az adó megajánlása 
a fő kötelesség, hanem fő kötelességaz ország jogainak s önállásának 
megtartása. 

Tisza Kálmán : Ezt nem mondottam. 

Deák Ferencz : Ha csak az első felét mondta volna s a 
másikat nem, akkor nem beszélt volna logice, én pedig Tisza Kál- 
mántól logikus beszédet várok, s azért meg vagyok győződve, hog\' 
igenis így mondta. 

Én is azt tartom, hogy az ország jogai megvédésére és f ön- 
tartására az adómegajánlás igen fontos eszköz ; de azt is tanultam, 
s követtem is mindig, hogy éppen azért, mert ez annyira éles és 
erős fegyver, nagyon óvatosan kell azt használni, s hogy azért, 
mielőtt ezen eszközhöz nyúlna az országgyűlés, meg kell fontolni, 
hogy előnyösebb-e, ha ezt a fegyvert használja? vagy nagyobb-e a 
kár, mit azon fegyver használásával okoz ? (Helyeslés.) 

Es itt áll köztünk a különbség, hogy a túlsó oldalon lévő urak 
azt hiszik, hogy az által, mert a miniszterek birodalmi miniszter czí- 
met használnak, nem osztrák birodalmi czímet, annyira van veszé- 
lyeztetve az ország önállása és függetlensége, hogy ez sokkal fonto- 
sabb, mint az, hogy az országgyűlés, eloszlása s mandátumának 
megszűnése előtt, a költségvetést megállapítsa. Ez az ő nézetök ; az 
én nézetem pedig az, hogy akár helyes, akár nem helyes a birodalmi 
miniszter ezímnek használata, ebből sokkal kevesebb kár következik, 
mint a mi következnék abból, ha ez az országgyűlés szétmegy a nél- 
kül, hogy a költségvetést megállapítja. 

E részben, úgy látszik, aligha fogjuk egymást capaeitálni. Én 
csak tiltakoztam olyan ráfogások ellen, melyeket én nem mondottam. 
Példának okáért, hogy a czímet nem tartom fontosnak. Igen is fon- 

tosnak tartom, hanem nem azt, hogy a miniszter itt magát birodalmi 
miniszternek nevezi vagy nem? vagy legalább nem tartom olyan 
fontosnak, hogy azt, a mit az indítvány magában foglal, elfo- 
gadjam. 

Még csak egy megjegyzést vagyok bátor tenni. (Halljuk !) 
Vagy én tévedtem, vagy Ghyczy Kálmán képviselő úr, azt állít* 
ván, hogy a miniszterelnök úr előadta ugyan, hogy ő a czím kérdé- 
sében működött, de működésének eredményéről nem szólott, ha tehát 
ők, t. i. Ghyczy és elvbarátai, indítvány helyett interpellatiót intéztek 
volna is a miniszterelnökhöz, ily felelet után az indítványt mégis meg 
kellett volna tenni. Vagy Ghyczy Kálmán képviselő úr tévedett, midőn 
a miniszterelnök úr szavait ekkint idézte, vagy én tévedtem, midőn 
szavait úgy értettem, hogy a czím kérdésének leglényegesebb részeire 
sikerült már a megállapodást kieszközölni, csak némely kevésbbé 
lényeges pontok vannak még elintézetlenül, és míg ezek is tisztába 
nem hozatnak, interpellatio nélkül ő a dolgot föl nem hozhatta s a 
félig befejezett tárgyat a ház elé nem terjeszthette. (Ugy van !) 

Ismétlem tehát, hogy miután kiindulási pontunk különböző; 
miután abban, hogy a közös miniszterek magokat birodalmi minisz- 
tereknek, de nem osztrák birodalmiaknak nevezik, oly súlyos veszélyt 
nem látunk, mint az indítványozó urak, hogy e miatt a delegatiók 
működésének meggátlását és ennek következtében a jövő évi költség- 
vetés megállapításának lehetetlenné tételét indokoltnak s igazolható- 
nak tekinthetnők : nincs egyéb hátra, mint szavazás által dönteni el 
az ügyet, melyre nézve indítványomat a t. háznak ajánlom. (Elénk 
helyeslés.) 

Txsza Kálmán kijelentette, hogy beszédében azt mondotta, és azt 
hiszi, hogy a logika így is megvolt benne, hogy ő azt tanulta, úgy tudja, 
hogy az adómegajánlási jog azon jog, melylyel a nemzetek egyéb jogaikat 
védeni és szerezni szokták, és egészen új dolog azon tekintetben hivat- 
kozni reá, hogy ne kérjük jogainkat, mert különben nem szavazhatjuk meg 
az adót. 

Midőn ezután Andrássy Gyula gróf miniszterelnök emelkedett föl 
székéről, Tuza Kálmán odakiáltotta neki : Nincs joga szólani. Andrássy 
legalább is méltatlannak tartotta, hogy Tisza, a ki az imént abban talált 
jogot a fölszólalásra, hogy magyarázatát adja egyik mondatának, meg- 
akarja tagadni a fölszólalás jogát a minisztériumtól, a mely nem egy mag^^a- 

rázatban, hanem a dolog lényegében van megtámadva. Neki kétszeres joga 
van a szóláshoz, először mert a minisztériumnak fönn van tartva a jog, 
hogy bármikor szót kérhet, másodszor mert ő felelni akar Ghyczy inter- 
pellatiójára. Ha Ghyczy emlékezett volna az ügyre, interpellatiójára fölös- 
legessé vált volna a válasz. A szóban levŐ szerződés és kötés alkalmával a 
porosz kormány részéről jegyzőkönyvi fölhatalmazás adatott az illető meg- 
hatalmazottaknak a tekintetben, hogy azon szerződés oly szövegben ter- 
jesztessék a magyar országgyűlés elé, mint a mely a közös külügyi minisz- 
térium részéről e czélból velők közöltetett ; egyszermind kimondatott akkor 
az is, és ő felsége kézirata által megerősíttetett, hogy ezen szerződés azon 
szövegezésben, melyben itt a magyar törvényhozás által elfogadtatott, jőjön 
-a magyar törvénykönyvbe. Ghyczynek ezen aggodalma tehát már régen 
mellőzve volt, s e tekintetben nem lehet többé semmi aggodalma, mert a 
szerződés azon szövegben van beczikkelyezve, melyben a törvényhozás által 
elfogadtatott. 

Tisza Kálmán tagadta, hogy a minisztereknek mindig van joguk a 
szólásra. A házszabályok szerint joguk van szólani t tárgyalás közben », 
tehát nem befejezés után. A gyakorlat szerint is az indítványozót illeti az 
utolsó szó, s mikor az beszélt, be van rekesztve a vita. 

IIo7n)áth Boldizsár igazságügyminiszter tiltakozott a minisztérium 
törvényes jogának megszorítása ellen. A házszabályok szerint a minisz- 
terek c tárgyalás közben bármikor kérhetnek szót», a tárgyalás pedig tart 
mindaddig, míg a tárgy szavazás által eldöntve nincs. Hivatkozott továbbá 
az 1848: ni. t.-czikk 28. §-ára, melyben ez áll: tA miniszterek az ország- 
gyűlés mindenik tábláján üléssel bírnak és nyilatkozni kívánván, meg- 
hallgatandó k. » 

Ghyczy Kálmán idézte a házszabályok 41. §-át, mely így szól: 
« A bizottmányi előadó után először az indítványozót illeti a szó, kinek a 
tanácskozás berekesztése előtt joga van még egyszer szót emelni. » Az indít- 
ványozó rekeszti be tehát a tanácskozást. 

SoniKsich Pál úgy találta, hogy az 1848-diki törvénynyel nem ellen- 
kezik az idézett 41. §., mert ebben nincs az, hogy az utolsó szó illeti az 
indítványozót, hanem az van, hogy ő a tanácskozás berekesztése elŐtt még 
egyszer kérhet szót. 

Zaj közepett Deák Ferencz, Ghyczy Ignácz és Csiky Sándor egy- 
szerre jelentkeztek szólásra. 

Deák Ferencz: T. házi Igen keveset fogok szólani. Négy 
liétig tart még ez az országgyűlés. Nem tudnánk egy kissé hasznosabb 
dolgokkal foglalkozni, mint a ház szabályainak mag^'arázásával ? 
Aztán még ha volna ennek valami practikus következése. A minisz- 
terelnök követelte a szólási jogot nem azon emlegetett jognál fogva, 
hanem mert az interpellatióra kivánt felelni. A házszabályokat úgy 
is át akarjuk vizsgálni, ha ráérünk; hát ne disputáljunk rajta, hanem 
tegyünk hasznosabb dolgot, s legelsőbben is szavazzunk. (Helyeslés. 
Szavazzunk !) 

A képviselőház elvetette Ghyczy Kálmán indítványát és a Deák 
Perenczét fogadta eL 



OHYCZY ÉS TÁRSAI LEMONDANAK DELEGATIÓBELI 

TAGSÁGUKRÓL. 

A képviselőház 1868. november 10-dikén tartott ülésében Ghyczy 
Xálmán, Bónis Sámuel, Perczel Mór, Tisza Kálmán, Simonyí Lajos b., 
Manojlovics Emil, Várady Gábor, Pap Lajos, Somossy Ignácz, Ivánka 
Imre ós Szontágh Pál a következő Írásbeli nyilatkozatot terjesztették elŐ : 

•Bár, miként azt a t. ház tudni méltóztatik, az 1867 :Xn. t.-cz. nem 
hozzájárulásunkkal, de sőt ellenzésünk daczára alkottatott, a múlt évben 
•elvállaltuk a bizottsági tagságot, mert azt hivők, hogy a törvény mindenki 
által és minden irányban meg fog tartatni, egy ily törvény kötelező erejét 
pedig magunkra nézve is elismertük. E törvény azonban megsértetett, és a 
tisztelt ház tegnapi ülésében e sérelem orvoslására intézett indítványunkat 
elvetette, minek folytán meggyőződésünkből folyó kötelességünknek ismer- 
jük a bizottságból kilépni, s a bizottsági tagságról lemondásunkat teljes 
tisztelettel beadjuk. » 

A képviselőház november 1 1 -dikén tárgyalta e nyilatkozatot. 

Deák Ferencz : T. ház ! A lemondó levélben fölhozott azon 
indokot, hogy az 1867 : XIL t.-cz. megsértetett, részemről sem való- 
naky sem alapos indoknak el nem ismerhetem. (Helyeslés a jobbolda- 

Ion.) A ház, a házszabályok 67-dik szakasza szerint is, határozatai 
ellen semminemű ellenmondást el nem fogadhat. De mivel azt hiszem,, 
nem lehet szándékunk a háznak bármely tagját arra kényszeríteni, 
hogy akaratja ellen vegyen részt a delegatio működésében: én a 
lemondást elfogadandónak hiszem, és óhajtom, hogy a t. ház hatá- 
rozza el, hogy a lemondott t. tagok helyét új választás által pótoljuk. 
Erre nézve a következő egyszeioí határozatot vagyok bátor indít- 
ványozni. (Olvassa): kA lemondásban fölhozott azon indokot, hogy az 
1867 : XII. t.-cz. megsértetett, valónak, alapos indoknak el nem ismeri 
a képviselőház, s határozatai ellen a házszabályok 67-dik szakasza 
szerint semmiféle ellenmondást el nem fogad. Mivel azonban a kép- 
viselőház egyik tagját sem akarja kényszeríteni arra, hogy a dele- 
gatio törvényszabta működésében akarata ellen is részt vegyen, el- 
fogadja a beadott lemondást, s a lemondott tagok helyett új tagok 
választását rendeli el, a szavazatok beadására a folyó hó 12-dikén 
délelőtt tartandó ülést tűzvén ki.» 

Bónis Sámuel kötelességének tartotta kijelenteni, hogy ő a ház hatá- 
rozatát mindenkor tiszteletben tartja ; valamint azonban egyrészről tiszteli 
a ház határozatát, úgy másrészről képviselői állását, az ebbeli jogot és az 
ezzel járó kötelességet is ismeri. Ellenmondást a ház határozatával nem 
vettek föl nyilatkozatukba, mivel a ház indokolt határozatában csak az 
volt kiemelve, micsoda káros következése lenne, ha a delegatio munkál- 
kodása elmaradna. Kijelentette továbbá, hogy a törvény megsértésére 
vonatkozó kifejezés sem a házat nem ülette, nem illethette, mert a ház a 
czím dolgában úgy a porosz egyezkedési kérdésnél, mint az angol egyez- 
kedési kérdésnél szintén fölszólalt; sem a magyar kormányt nem illet- 
hette, mert hiszen a magyar kormány a legközelebbi alkalommal is kijelen- 
tette, hogy a czím kérdésében most is működik. De nem is illethette a 
magyar kormányt, mert ha azt illette volna a vád, akkor nem ezt az utat 
választották volna. Sajnálta, hogy ezen kérdés a ház tagjai közt anuyi 
ingerültségre adott alkalmat ; a hol azonban egyéni meggyőződése szerint 
a haza érdeke valamit kivan, ezt elhallgatni kötelességmulasztásnak tartaná. 

Tisza Kálmán eltagadhatatlan ingerültség jelének tartotta azt, midőn 
a ház egyik része nem elégszik meg azzal, hogy a másiknak fölfogását téves- 
nek állítja, hanem azt valótlannak bélyegzi. A mi Deák határozati javas- 
latának azon szavait illeti, hogy a ház határozatai ellen semminemű óvást 
el nem fogad, ő a háznak hozott határozatát a legnagyobb figyelemmel és 

a ház szabályainak ismeretével olvasta végig ; de ő legalább azt, hogy a 
ház kimondotta volna, hogy a « birodalmi miniszter » elnevezés törvényes, 
sehol nem látta. A ház kimondotta igen is azt, hogy nem lát benne oly 
nagy veszélyt, hogy azért a delegatio tárgyalását elhalaszsza; és ez elég 
indok lehet azokra nézve, a kik a veszélyt nem látják oly nagynak, hogy a 
delegatio működését folytatni akarják ; de viszont rá nézve, ki a veszélyt 
oly nagynak látja, elég indok arra, hogy részt ne vegyen a delegatio mű- 
ködésében. 

Deák Perencz : Csak akkor szólhatok, ha senki sem akar 
többé a tárgyhoz szólani ; mert én, mint indítványozó, utolsó föl- 
Hzólalási jogommal kívánok élni. (Halljuk !) 

Egj^szerűen ázt jegyzem meg, hogy a lemondásban foglalt egyik 
indok, mely szerint a ház indítványukat — ámbár ők a törvénysér- 
tést előadták — uem fogadta el, csakugyan a ház határozata ellen 
szól, mert a háznak mintegy szemére veti, hogy nem fogadta el indít- 
ványukat. 

En azt állítottam beadott határozati javaslatomban — egyéb- 
iránt ez egyéni véleményem, és a ház fog iránta határozni — azt áUí- 
tottam, hogy nem tai-tom valónak azon állítást, hogy az 1867-diki 
törvény megsértetett. Vannak, kik ezt valónak tartják. Majd a ház 
többsége fogja kimondani a határozat elfogadása vagy el nem foga- 
dása által nézetét. 

Továbbá azt állítottam, hogy a lemondás alapos indokának sem 
tekintem én ezt. Nem gondoltam szükségesnek indokaimat kifejteni ; 
de most pár szóval megmondom. íme, most az mondatott, hogy ezen 
szavak és ezen kifejezés nem a ház, nem az országgyűlés, nem a 
minisztérium ellen intéztettek, és hogy nem ezek vádoltattak a tör- 
vény meg nem tartásával. A lemondás elején az van kifejezve, hogy 
a kiegyenlítési törvény, az 18G7 : XII. törvényczikk, azon képviselő 
urak beleegyezése nélkül, sőt egyéni nézetök daczára alkottatott. Ez 
tény. Minden törvény, melyre nézve nincs közmegegyezés, így alkot- 
tatik. De azt mondják ők, hogy mégis kötelességöknek ismerték be- 
lépni a delegatióba azon bizalomnál fogva, hogy a törvény meg fog 
tartatni. Most azonban ez nem tartatott meg. Ki által ? Bónis kép- 
viselő úr szavai szerint nem a kormány és nem az országgyűlés 
vádoltatik, hanem, szerinte, mások nem tartották azt meg. Nem 
helyeslem azon nézetet, hogy én, ha valamely törvényt törvényes erő- 
vel és kötelezettséggel bírónak elismerek, azért, mert az valaki által 

Deák FerencK B«8zéd«i. VI. 6 

meg nem tartatik : én se tartsam meg azon törvényt. (Helyeslés jobb- 
ról.) Erre nézve én más nézetben vagjok, és ezen nézetet terjesztet- 
tem a ház elé. 

Az elnök fölszólította azokat, a kik a határozati javaslatot elfogad- 
ják, a fölállásra, s ennek megtörténte után kimondotta, hogy a ház elfogadta 
Deák Ferencz határozati javaslatát. 

Bónis Sámuel megkérte az elnököt, hogy ezentúl szavazás előtt kér- 
dezze meg a házat, akar-e valaki a kérdés mikénti föltevéséhez szólani? 

Deák Ferencz : Nem első eset, hogy a szavazás megtörténte 
után akar egyik vagy másik képviselő a kérdésre észrevételt tenni. 
Miért történt ez ? Egyszerűen azért, mert a föltett kérdés után rögtön 
következett a szavazás. Én igen helyeslem azon módot, melyet Bónis 
Sámuel képviselőtársam indítványozott : hogy midőn az elnök a kér- 
dést fölteszi, mielőtt a szavazás megtörténnék, legyen szives meg- 
kérdezni a házat, van-e valakinek a kérdésre észrevétele. Hozzuk ezt 
ezentúl gyakorlatba, és kérjük meg az elnököt, hogy e szerint jár- 
jon el. (Helyeslés.) 



Ö FELSÉGÉNEK ÉS A MONAECHIÁNAK CZÍMÉRÖL. 

Ö felsége Bécsben 1868. november 14*dikén a következő kéziratot 
intézte Beust b. közős külügyminiszterhez : 

« Miután az újonnan rendezett alkotmányos viszonyok igénylik, hogy 
a felségi jogaim körébe tartozó cselekvényeknél, s különösen az idegen 
hatalmakkal nevemben kötendő állam -szerződésekben megfelelő czímezé- 
sek és elnevezések vétessenek alkalmazásba : rendelem, hogy ezen szerző- 
dések bevezetésében, ott, hol személyemre, mint szerződő félre s meg- 
hatalmazóra történik hivatkozás, czímem jövőre a következő szerkezetben 
használtassék : c Ausztriai császár, Csehország királya, stb. és Magyar- 
ország apostoli királyai ; a szerződések szövegében pedig a diplomatiai 
gyakorlathoz idomítandó rövidebb szerkezet alkalmaztassék, névszerint e 
czím : < Ausztriai császár és Magyarország apostoli királya » ; rövid megneve- 
zésül pedig: «ő felsége a császár és király*, vagy: «ő császári és apostoli 
királyi felsége ». Elhatároztam továbbá, hogy az uralkodásom alatt alkot- 

mányosaD egyesült királyságok és országok összeségének megjelölésére föl- 
Táltva ezen elnevezések használtassanak: « osztrák-magyar monarchia » és 
«osztrák-mag}'ar birodalom ». 

Ezen elhatározásomról Ön mind a birodalmi tanácsban képviselt 
királyságok s országok minisztertanácsát, mind a magyar minisztériumot 
«rtesítendi s intézkedni fog az iránt, hogy a megváltoztatott czímnek meg- 
felelő kifejezések és elnevezések követségeim által a külföldön notifícáltas- 
sanak, s hogy azok az államjogi és diplomatiai okmányokban is egyaránt 
használatba vétessenek. » -^ 



A PESTI MAGYAE KIRÁLYI EGYETEM ÁLLAMI 

TANINTÉZET. 

A képviselőház 1868. november 13-dikán tárgyalta Tisza Kálmán 
indítványát, melyet a vallás- és közoktatásügyi minisztérium költségveté- 
sének a tanintézetek föntartása és segélyezése alatti rovatához tett, s mely 
így szólott : i A ház az egyetemre kért 50,000 frtot megszavazza, miután az 



* A balközép egyik vezető tagja pártjának ez ügyben tanúsított maga- 
tartásáról a következőket irja e gyűjtemény szerkesztőjének: 

t Mikor a balközéppártnak a delegatióban való részvétel kérdése miatt 
szétvált tagjai egymással újra egyesültek, a párt egyenesen kimondotta, hogy 
a delegatióban való részvétel vagy az ettől való tartózkodás pártkérdést többé 
nem képez, s mi, a kik tagjai voltunk a delegatiónak, határozottan benne is 
akartunk maradni, s nem is volt ehhez a párt részéről semmi föltétel kötve. 

Az idő haladván, midőn, az első delegatióban történtek ellenére, a czím- 
kérdésben nem mutatkozott semmi megfelelő intézkedés, csakis mi delegátusok 
beszéltük meg, hogy, ha ez ügyben semmi positit^imot neiu htdunk meg, ki- 
lépünk a delegatióból. 

És míg Andrássyék bona fide vélték, hogy mi a ezimkérdest ürügyül 
használjuk, addig mi, midőn pár nappal a delegatióból történt kilépésünk 
után a czímkérdés szerencsés megoldása nyilvánvalóvá lett, meg voltunk 
arról győződve, kissé haragudtunk is miatta, hogy Andrássy kijátszott ben- 
nünket, s ké8zakar\'a késett a legf. kézirat közzétételével, hogy minket igy a 
delegatióból kiugraszszon. 

Példa lehet ezen magában véve csekély fontosságú eset arra, hogy 
milyen könnyen érthetik és magyarázhatják félre egymás intentióit a parla- 
menti vita hevében még olyanok is, kik, ha egymás ellen néha éles politikai 
küzdelmet folytattak is, egymás személyét és hazafíságát sohasem támadták 
meg 8 maguk közt a baráti jó viszon^'t is föntartották.* 

egyetemet már az 1848: XIX. t.-cz. folytán, mely azt egyenesen a köz- 
oktatási miniszter hatósága alá rendeli, tisztán államintézetnek tartja ; de- 
éppen ezért elvárja, hogy a kultuszminiszter úr ez egyetem összes vagyo- 
náról, jövedelméről, kiadásáról mielőbb pontos kimutatást fog a ház elé 
terjeszteni.* 

Tanárky Gedeon államtitkár a közoktatás agyi miniszter nevében 
kijelentette, hogy a miniszter a m. kir. egyetem alapjairól és vagyonáról 
mielőbb kimerítő kimutatást fog a ház elé terjeszteni, s ezen nyilatkozata 
mellett kérte a pesti m. k. egyetem segélyezésére előirányzott 50,000 frt 
megszavazását. 

Gál János és Paczolay János előadták az egyetem keletkezése tör- 
ténetét, s méltánytalannak és igazságtalannak tartották, hogy a kath. hit- 
felekezet minden kihallgatás nélkül egyszerre egy tetemes alapítványtól 
megfosztassék, s ezért a Tisza indítványa fölötti határozathozatal elnapo- 
lását kérték. 

Deák Ferencz : T. ház ! (Halljuk ! Halljuk !) Ha ezen kérdést 
azon modorban tárgyaljuk, melyben Gál János képviselőtársunk kez- 
dette és Paczolay képviselő úr folytatta, akkor igen is azt mondom, 
halaszszuk el ezen kérdést minél későbbre, mert sokkal több lesz 
belőle a kár, mint a haszon. (Igaz !) 

Ha itt a törvényhozásnál valakinek azon szándéka lett volna^ 
hogy a kath. hitfelekezetet alapítványi javaitól megfoszsza, ennek 
én is határozottan ellene mondanék. Hanem a szenvedélynek ren- 
desen hibája az, hogy a kérdést nem fogja föl egyszerű tisztaságában,, 
hanem a külön eszméket összezavarja. (Helyeslés.) Ez történt a jelen 
esetben is azoknál, a kik azt mondják, hogy Pázmány, Szelepcsényi 
K több érsek katholikus alapit ványait az állam el akarja foglalni. Ezt 
itt senki sem akarja, nem is mondotta senki ; csak az volt említve^ 
hogy az eg>'etem állami tanintézet. Nem a Pázmány és Szelepcsényi 
által határozottan kath. czélokra alapított egyetemről, nem az emlí- 
tett érsekek által e czélra adott vagyonról van szó, hanem a jelenleg 
Pesten fönálló mag^^ar királyi egyetemről, mint állami tanintézetről. 
(Helyeslés.) 

Mária Terézia mint Magyarország királynéja alapította ezen 
egyetemet, s az említett érsekek által tett alapítványokat fölhasználta 
arra. S mi ezen egyetemnek a neve? Nem országos egyetem, mint Pa- 

<;zolay képviselőtársam is megjegyzé, banem mag^^ar királyi egyetem. 
Magán- vagy hitfelekezeti tanintézeteket szorosan véve királyi inté- 
seteknek nem hihatnak, mert a király fejedelme az egész országnak, 
s a mit alapít, mint feje az államnak, arról nem lehet állítani, hogy 
kizárólag az egyik vagy másik külön felekezet részére alapította, (Tet- 
i^zés) kivált ha az alapító levélben a czél és szándék nem is em- 
líttetik. 

Nem ereszkedem egyébiránt jelenleg históriai vitatkozásokba. 
Föl tudnék erre vonatkozólag némelyeket én is hozni, miket a kul- 
inszminiszter úr nálam részletesebben ismer, minthogy ő e kérdést 
különösen tanulmányozta. Megemlíthetném, hogy maga Mária Terézia 
agykor kérdést tett az egyetemnél föláUítandó protestáns tanszék iránt, 
nehogy a protestáns ifjak kénytelenek legyenek külföldre menni. 
(Igaz!) Megemlíthetnék több egyes adatot, miből világos, hogy az 
•egyetem Mária Terézia idejétől kezdve kizárólag hitfelekezeti taninté- 
zetnek nem tekinthető. 

De mellőzöm mindezeket, s csak azt kívánom megjegyezni, 
hogy felekezeti intézeteknél azon felekezetnek, a melyhez tartozik az 
illető intézet, túlnyomó, sőt az állam fölügyeleti jogát ide nem értve, 
minden egyebekben kizárólagos befolyása van az intézet minden 
iriszonyaira, a tanárok kinevezésére, a tanrendszer megállapítására. 
Hogj- an állott ez eddig is a magyar királyi egyetemre nézve ? A taná- 
jrok kinevezése, a tanrendszernek átalános és részletes meghatározása 
nem a kath. egyháztól függött, hanem egyenesen az állam kormányá- 
tól. Az 1848: XIX. t.-cz. ezt határozottan a közoktatási miniszter 
teendői közé sorozta, s az ő kötelességévé tette, mindezekben a tör- 
vényhozás közbenjárásával, a hol szükséges, intézkedni. 

Nem arról van itt tehát kérdés, hogy valamely alapítvány, mely 
jogilag a kath. eg}'házat illeti, ettől s ennek czéljaitól elvonassék, 
hanem egyenesen arról, hogy a magyar királyi egj^etemet állami tan- 
intézetnek tekintvén, megszavazzuk-e azon 50,000 frtot, melyet ezen 
intézetnek föntartására a minisztérium kér és a pénzügyi bizottság 
javaslatba hoz ? (Tetszéjs.) 

Én határozottan kijelentem, hogy a magyar királyi egyetemet 
Állami tanintézetnek tekintem, s ezen alapon a kért 50,000 frtot kész 
vagyok megszavaznia 

Ettől különvált kérdésnek tartom a vagj^onnak, jövedelmeknek 
^8 alapítványoknak kérdését. Mint a katholikus egyház híve sohasem 
iogom az állam vagyonát megesorbítani akarni, s mint képviselő 

nem fogok járulni ahhoz, hogy a kath. egyházat jogilag illető javak & 
alapítványok attól elvonassanak. (Helyeslés.) 

Ennélfogva szükségesnek látom határozat által a közoktatás- 
ügyi minisztériumot oda utasíttatni : teljesítse azon megbízást, melyet 
az említett 1848 : XIX. törvény különösen a tanrendszerre nézve fog- 
lal magában, terjeszsze elő részletesen a magj^ar királyi egyetem álla- 
potát, fejtse ki vagyoni állását, és érintkezvén e czélból a kath. egy- 
házzal, hozza tisztába, mik azon javak, jövedelmek és alapítványoké 
melyek az egyetem jelen vagyonából, mint tisztán római katholikus 
czélokra tett alapítványok, a római katholikus egyházat illetik, mik 
azok, melyek annak, mint államintézetnek, tulajdona gyanánt tekint- 
hetők, és mik a netalán kérdésesek? Mindezekről kimerítő jelentését 
az országgyűlésének adja be, mely azután a miniszter előterjesztését 
vagy helyeslendi, vagy a mennyiben szükséges leend, a netalán elő- 
forduló jogkérdéseknek — ha egyébkínt nem lehet, törvényes úton — 
leendő elhatározásáról is fog rendelkezni. (Élénk helyeslés.) 

Tisztába hozatván ezek szerint a magyar királyi egyetemnek^ 
mint állami tanintézetnek, vagyona és jövedelmei, ezeket a közok- 
tatási minisztérium jövő évi költségvetésébe vegye föl, mint bevéte- 
leket ; vegye föl továbbá minden, az egyetemre szükséges kiadásokat 
Í8, hogy azok szerint az országgyűlés elhatározhassa, szükséges-e, és 
mily összegben szükséges a jövedelmeken fölül a megkívántató költ- 
séget az ország egyéb jövedelmeiből pótolni. (Helyeslés.) 

Ezeken fölül szükségesnek tartom, kérdést intézni a közoktatás- 
ügyi miniszter úrhoz, vájjon azon 50,000 frtban, melyet ő jelenleg a 
magyar királyi egyetem költségeinek fedezésére megajánltatni kér^ 
benne foglaltatik-e azon összeg is, mely az egyetemi tanárok fizeté- 
sének a körülmények szerint s a méltányosság tekintetbe vételével 
leendő fölemelésére szükséges ? Ha ez az 50,000 frtban benne nem 
foglaltatik, akkor kérem a t. házat, mondja ki, hogy e fizetések föl- 
emelését szükségesnek látja, szólítsa föl a minisztériumot, hogy erre 
nézve tegyen javaslatot, s azt az állandó pénzügyi bizottságnak adja 
át, mely azután javaslatát a ház elé terjeszsze. (Helyeslés.) 

En részemről előre is kijelentem, hogy a fölemeléshez, melyet 
méltatlanság, sőt talán nem vétek, ha mondom, botrány nélkül meg- 
tagadni sem lehetne, szavazatommal hozzá fogok járulni. (Elénk 
helyeslés.) 

Deák Ferencz beszéde után iicv-ze Jáno», Púdmaniczki^ Frigyes b>^ 

Pulszky Ferencz, Berzenczey László, Manojlovics Emil elállottak a szótól 
ZsedényiEáe bizonyítgatta, hogy az egyetem az 1848 : XIX. t.-cz. által 
államintézetnek is kimondatott, mert a közoktatási miniszter rendelkezése 
alá bocsáttatott. Bón'vi Sámuel föntartván az országgyűlésnek az alapítvá- 
nyok természetéről előterjesztendő miniszteri jelentésre hozandó határozat 
jogát, elfogadta Deák indítványát. 

Eötvös József b. vallás- és közoktatásügyi miniszter kijelentette, hogy 
a legközelebbi napokban a pénzügyi bizottság elé fogja terjeszteni jelen- 
tését azon összegre nézve, mely a czélból szükséges, hogy az egyetem 
tanárai valamivel méltóbb fizetést kapjanak, mint a milyenben eddig ré- 
szesültek. 

Nyáry Pál nyilatkozatra hivta föl Deák Ferenczet, úgy érti-e indít- 
ványát, hogy a miniszter a legközelebbi országgyűlésen az egyetem álla- 
pota, constitutiv részei iránt terjeszsze elŐ jelentését, s ha akkor az köve- 
teltetnék, hogy a kath. alapítványok ne az egyetembe ruháztassanak be, s 
ne az egyetem alapjának legyenek kiegészítő részei, hanem felekezeti czé- 
lokra fordíttassanak, s belőlük külön tanintézet állíttassék föl : az egyetemet 
illetőleg pótolja az ország azt, a mi eddig a kath. alapítványokból pótoltatott. 

Deák Ferencz : Bátor vagyok kijelenteni, hogy én a véle- 
ménjrt egyszerűen ezen értelemben vettem : a minisztérium meg van 
bízva, hogy az egyetem állapotáról kimerítő jelentést terjeszszen a 
jövő országgyűlés elé. E jelentós egyik tárgyát az egyetem vagyoná- 
nak tisztába hozatala képezi ; ezt pedig nem lehet másképpen eszkö- 
zölni, mint úgy, hogy a minisztérium az addig, remélem, megalakult 
kath. autonóm egyházzal, vagy annak főpapjaival értekezik és tisz- 
tába hozzák, hogy ezen alapítvány tisztán katholikus, amaz kérdéses, 
a harmadik meg állami alapítvány. Vagy megegyeznek e részben, 
vagy nem. Egyik esetben úgy, mint a másikban, a miniszter jelen- 
tését ide terjesztendi, és az országgyűlésnek mindig szava lesz ahhoz, 
hogy akár ezen egyezkedést elfogadja, akár pedig, ha a kiegyezés nem 
sikerül, miképpen és micsoda bíróság által intéztesse el a fönforgó 
jogi kérdéseket. (Helyeslés.) 

A képviselőház a m. kir. egyetemre mint államintézetre 50,000 frtot 
szavazott meg, s az elnök Deák Ferencz indítványát akarta szavazás alá 
bocsátani. 

Gajzágó Salamon úgy fogta föl Deák indítványát, hogy a közokta- 
tási miniszter ne csak az egyetem vag\'oni állásáról tegyen jelentést, ha- 
nem értekezvén a róm. kath. egyház közegeivel, hozza tisztáha az egyetem 
vagyona természetét. 

Deák Ferencz : T. ház ! Én a miket előadtam, indokolásául 
adtam elő azon nézetnek, hogy szavazzuk meg az egj^etem mint állam- 
intézet részére a szükséges 50 ezer forintot. Ezen indokolásban elő- 
adtam a módot, melyet ez eljárásra nézve szükségesnek tartottam. 
Minthogy a ház számos tagjai, a mint észrevettem, azt kivánják, hogy 
az indokolás azon része, mely szorosan azon kérdéshez tartozik, a 
határozatba iktattassék : ezt nem ellenzem. Szükséges ez a felek s 
átalában minden rész megnyugtatására azért, mert ezek az indokok 
birták a ház egy részét arra, hogj' indítványomat elfogadja. Neveze- 
tesen sokan azt kivánják a határozatban világosan kimondatni, hogy 
a miniszter az egyetem vagyoni állapotáról tegj^en jelentést a jövő 
országgj'űlésnek, hozza tisztába, az egyetem vagj-^onából mi illeti azt 
egyenesen mint államintézetet, és mi az, mi csupán felekezeti vagjon- 
nak tekintendő : mert mi a felekezeti, a kath. autonóm egyház va- 
gyonából nem akarunk semmit elfoglalni, csak az állam vagj'onát 
akarjuk arra használni. Az indokolás ezen része tehát a határozat- 
ban megemlíthető. (Helyeslés.) 

Indítványom második részére nézve a miniszter úr kijelentette, 
hogy az 50 ezer forintból a tanárok fizetését nem lehet emelni. Erre 
nézve tehát ismétlem, hogy ez a i)énzügyi bizottsághoz volna utasí- 
tandó, hol erre nézve a miniszter javaslatot fog tenni, melyet a pénz- 
ügyi bizottság megvizsgálván, jelentését a ház elé fogja terjeszteni. 
(Helyeslés.) 

Ghyczy Kálmán kérte, hogy az indítvány azon pontjához, a mely ki- 
mondja, hogy hozza tisztába a közoktatási miniszter az eg>'etem vagyoni 
állapotát, tétessék még az, a mit Deák már maga is elfogadott, hogy a köz- 
oktatási miniszter jelentését további határozathozatal végett az ország- 
gyűlés elé terjeszsze. 

Somsf<ich Pál kifogást tett Ghyczy toldalékának ezen kifejezése ellen : 

• határozathozatal végett*, s azt a következő szavakkal kívánta fölcserélni* 

• további intézkedés végett ». Határozatról nem kell szólni, mert meglehet, 
bíróság elé kerül a kérdés. 

Az phiök kimondotta, hogy a ház Deák Ferencz indítványát Ghyczy 
líálmánnak Somssichtól módosított toldalékával fogadja el. 

A képviselőháznak e tárgyban hozott határozatát a ház jegyzőkönyve 
így adja elő : 

• A képviselőház határozatilag kimondja, hogy a pesti m. k. egye- 
temet államintézetnek tekinti, és részére nemcsak az előirányzatban fog- 
lalt 50,000 frtnyi segélyezést megszavazza ; de miután ezen összeg meg- 
állapítása alkalmával a közoktatási miniszter — saját nyilatkozata sze- 
rint — azt nem vette számításba, hogy az egyetemi tanárok fizetése, a 
körülményeknek megfelelŐleg s a méltányosság tekintetbe vételével, javít- 
tassék, fölhívja a minisztert, hogy az egyetemi tanárok fizetéseinek a kö- 
rülményekhez mért fölemelése iránt mielőbb készítsen javaslatot és azt 
tárgyalás végett terjeszsze elő, hogy a ház az e czélra szükséges póthitelt 
minél előbb megszavazhassa. 

•Egyszersmind utasíttatik a közoktatásügyi miniszter, hogy telje- 
sítse azdn megbizást, melyet az 1848 : XIX. t.-cz., különösen a tanrendszerre 
nézve, magában foglal ; e végből terjeszszen elő részletes kimutatást a 
m. k. egyetem állapotáról, fejtse ki annak vagyoni állását, és érintkezvén 
e ezélból a római katholikus egyházzal, hozza tisztába, melyek azon javak, 
jövedelmek és alapítványok, melyek az egyetem jelen vagyonából mint 
tisztán római katholikus czélokra tett alapítványok a róm. katholika egy- 
házat illetik? mik azon javak, melyek annak mint államintézetnek tulaj- 
dona gyanánt tekinthetők? és melyek a netalán kérdésesek? 

t Mindezekről kimerítő jelentését a jövő országgyíílésnek adja be, 
mely azután a miniszter előterjesztését vagy helyeslendi, vagy, a mennyi- 
ben szükséges leend, a netalán előforduló jogi kérdéseknek — ha egyéb - 
kint nem lehet — törvényes líton leendő elhatározásáról is fog intéz- 
kedni. 

• Tisztába hozatván ezek szerint a m. k. egyetemnek mint állami 
tanintézetnek vagyona és jövedelmei, azokat a közoktatásügyi miniszter a 
jövő évben előterjesztendő költség\'etésébe vegye föl mint bevételeket; ve- 
gye föl továbbá minden az egyetemre szükséges kiadásokat is, hogy azok 
szerint az országgyűlés elhatározhassa : szükséges-e és mily összegben a 

jövedelmen felül a megkivántató költségeket az állam egyéb jövedelmeiből 
pótolni.* 

A képviselőház 1868, november 14-dikén tartott ülésében az előtte 
való napon tartott ülés jegyzőkönyvének hitelesítése alkalmával Ghyczij 

Kálmán fölszólalt a jegyzőkönyvnek következő pontja ellen: tMindezekrőF 
kimerítő jelentését az országgyűlésnek adja be, mely azután a miniszter 
előterjesztését vagy helyeslendi, vagy a mennyiben szükséges leend, a ne- 
talán előforduló jogi kérdéseknek — ha egyébkint nem lehet — törv^ényes 
lUon leendő elhatározásáról is fog intézkedni*. Lehetőnek tartotta, hogy 
az egyetem vagyonának mikénti léte iránt hozandó végsŐ elhatározás előtt 
peres kérdések is fognak támadni ; de hivatkozott a házra, hogy a határozat 
kimondásánál perre utalásról szó nem volt, s azért az ide vonatkozó sza- 
vakat a jegyzőkönyvből kihagyandóknak vélte. 

Deák Ferencz : Én csak arról szólhatok határozottan, a mit 
mondtam. Azt pedig igenis világosan mondtam, ós — miután észre- 
vétel tétetett, hogy ne a minisztérium döntse el az egész dolgot, ha- 
nem a házhoz tegyen jelentést — ismételtem : hogy a minisztérium 
először teljesítse azokat, mik az 1848-diki törvényben különösen a 
tanrendszerre nézve reá vannak bízva; másodszor, hogy jelentést 
tegyen az egyetem állapotáról, hozza tisztába a magyar királjá egye- 
tem vagyonát, s pedig hozza azt tisztába a kath. egyházzal érint- 
kezve ; mondottam továbbá, hogy ezeket tisztába hozva, terjeszsze az 
országgyűléseié jelentését; elmondottam azt is, hogy ezek a javak 
lehetnek olyanok, melyek kétségtelenül katholikus alapítványok,, 
lehetnek olyanok, melyek az egyetemet mint állami tanintézetet ille- 
tik, és lehetnek kérdésesek. Mindezeket határozottan elmondtam, s 
kimondtam még azt is, hogy ha a miniszter jelentését beadja, azokat, 
a miket végzett s tisztába hozott, vagy helyeselni fogja a ház, vag}* 
intézkedni fog azok fölött. A kérdésesekre nézve pedig ezt a szót hasz- 
náltam : a biró elé utasítja. (Ugy van I) Hogy ezeket mondtam, erről 
kezeskedem, erre nézve hivatkozhatom a gyorsírókra, és ebben volt 
indítványom lényege. A motivátióban elmondtam azt — mert a mo- 
tivátióhoz tartozik — hogy ón sem mint kath. ember a status vagyo- 
nát valamiben megcsonkítani, sem mint képviselő a kath. egyház 
vagyonából valamit elvenni nem akarok. Ez volt motivatióm, és ebből 
következtettem azt, hogy a kérdésesekre nézve, ha egyébkint nem 
lehet, birói úton is kell intézkedni ; és nincs is más út, mert magának 
az országgyűlésnek sem ismerem el azon jogát, hogy a hol jogi kér- 
dések forognak fönn, hol a meum és tuumról van szó, a törvényhozás 
maga bíráskodjék. Elfogadta-e a ház ezen eszmét vagy nem? erről 
szólani az elnök, a jegyző stb. képviselő uraknak dolga; én erről ha- 
tározottan nem szólhatok. Hanem, hogy ezt indítványoztam, s hogy 

ez ellen észrevétel nem tétetett, és ellenkezőleg nem határoztatott, 
azt bizonyosan tudom. 

A jegyzőkönyv hitelesítéséről levén szó, szóljanak, a kik tudják, 
hogy ezen indítványomat e részben is elfogadta-e a t. ház, vagy nem ? 
(Helyeslés.) 

Mihályi Péter jegyző Deák Ferencznek az előtte való napon mondott 
beszédével igazolta a jegyzőkönyv helyességét. 

Ghyczy Kálmán hivatkozott arra, hogy midŐn az elnök föltette a 
kérdést, hogy elfogadja-e a ház Deák indítványát, Ő fölszólalt és az indít- 
ványhoz e szavakat kivánta hozzátétetni : «A miniszter jelentése további 
határozathozatal végett a ház elé terjesztendő •. Erre Somssich némi mó- 
dosítást tett, s az elnök a határozatot úgy mondotta ki, hogy : a ház a hozzá- 
tétellel, iigy a mint azt Somssich módosította. Deák Ferencz indítványát 
elfogadja. Ennélfogva úgy vélte, bátran követelheti, hogy a jegyzőkönyvbe 
ne jöjjön több annál, mint a mit az elnök kimondott : hogy t. i. «a minisz- 
ter jelentését további intézkedés végett a ház elé terjeszsze*. 

Somssich Pál éppen azért nem fogadta el Ghyczynek azon javaslatát, 
hogy az előterjesztendő jelentés fölött határozzon a ház, mert ez megsemmi- 
sítette volna magát Deák Ferencz indítványát, mely éppen nem foglalta 
magában azt, hogy e kérdések fölött a ház mintegy bíróság intézkedjék, és 
Deák Ferencz indítványát csak azért fogadta el a ház, mert ebben azon 
megnyugtató motivatio benne foglaltatott ; annálfogva szükségesnek tar- 
totta, hogy ez a jegyzőkönyvben is ben maradjon. Egyébiránt nem hitte, 
hogy Ghyczy, vagy bárki a bal oldalon azt kivánja, hogy egy magánjogi 
kérdésben a meum és tuum fölött valaha törvényhozási testület határozzon 
vagy ítéljen. Tehát alapos kifogást nem tehetni az ellen, a mi a jegyző- 
könyvben foglaltatik, kivált mikor az a ház nagy részét megnyugtatja. 

A képviselőház szavazás útján kimondotta, hogy a jegyzőkönyv szer- 
kezetét fogadja el. 

ADASSÉK-E SEGÉLYA SZERB NEMZETI SZÍNHÁZNAK? 

A képviselőház 186S. uovember 14'dikón tartott ülésének napirendjén 
volt a bolü^-miniszterhim 18G9-dik évi költségvetésének részletes táigya- 
lása. A költség^'etés :i « nemzeti szinbílzi nyugdíjalapja segélyezésére és a 
dili- és zencképezde támogatására 58,000 forintot irányzott elő. 

Dimitrifícics Milos elfogadta a tételt, de rámutatott arra, hogy a szerb 
nemzeti szinliáz is segélyt kért, ezt a folyamodást meg a pénzügyi bizottság 
nem vette íigyelcmhe. Minthogy a ház a vallás- és közoktatási miniszterinm 
költség\'etésében az egyházakra 290,000 frtot, különféle nemzeti intézetek 
segélyezésére és tudományos czélok előmozdítására 63,000 frtot, összesen 
353.000 frtot szavazott meg a nélkül, hogy ezen összegből a szónok egyháza 
és nemzete tudományos intézetei csak egy fillért is kaptak volna : méltá- 
nyosnak és igazságosnak tartotta, hogy a ház a szerb nemzeti színháznak 
A kért segélyt megszavazza s azért a következő új tételt indítványozta: 
• A szerb nemzeti színház segélyezésére 5000 frt állapíttatik megi. 

Wejickheim J^éla b. belügv-miniszter kiemelte, hogy nem a pesti 
nemzeti színház segélyezéséről van itt szó, hanem az ének- és zenészeti 
szaknak előmozdításáról. A zenének s éneknek nemzetisége nincs, s éppeu 
azt akarta kikerülni, nehogy a kassai, a debreczeni, a pozsonyi s még má? 
színházak is krivetelésekkel álljanak elő. Nem fogadta el az indítványt. 

SikoUcs Sándor azt tartotta, hogy mivel egy jelentékeny összeg nem- 
c-ak az ének- és zenészetre van szánva, hanem egyúttal a nyugdíjintézetre 
is. a segély nemcsak az énekesekre szól, hanem átalában minden szinészre. 
Maholnap egy tör\ényj avaslat kerül a ház elé, melynek czíme : ^A nemze- 
ti íégek oíjvenjogúságáróN, itt az alkalom tényleg és gyakorlatilag bebizo- 
nyítani a nemzetiségek egyenjogúságát. 

S*j*jry P:il meg volt győződve, hogy ha a szenvedélyesség, melyet a nem- 
z»ti5ég»k némely szóvivői tanúsítanak, egyszer le fog osillapulni, a nem- 
z*-riséiri kérdés legnagv'obb részben úgy fog tekintetni Magyarországon, 
mint kvilturkérdés. Magyarországot mindenki józanul mindig úgy fogja 
tekinttrui. hotry Magyarország egységes állam, amelynek lakosai nem mind 
^jyny./lvit beszélut-k. Ha egyik vagy másik ezen nemzetiségek közül a 
i'r-nne rrjl-l élttri'val<')s:iixuál fog\a a dur\aság. hátramaradás bilincseiből. 



associatio útján, s talán maga a nemzet által is segítve, előbb emancipálta 
magát, ebből nem az következik, hogy az jogosan követelje magának uz 
előnyt, hanem az következik, hogy ha elérte a szabadságot, hogy az 
egész államnak érdekében intézkedhetik, segítse elő azokat is, a kik elma- 
radtak. Ezen szempontból tekintve a kérdést, s azon föltevésben, hogy a 
szerbeknek a maguk erejéből már van ilyen intézetük, nem ugyan a • szerb 
nemzeti*, hanem az • újvidéki szerb* szinháznak megszavazta az 5()00 
forintot. 

Lónyay Menyhért pénzügyminiszter a takarékosság elvénél fogva 
nem kivánt segélyt adni egy szinháznak sem, a mely drámai előadásokra 
szorítkozik. A költségvetés a nemzeti szinház drámai előadásaira nem is 
irányoz elő semmit. Az ének- és zenésze ti szak előmozdítása az átalános 
kultúra érdeke. Ide járul, hogy a főváros művészeti állapota az egész nem- 
zetre nézve — értve minden nemzetiséget — nagyfontosságú ügy. 

Ilrábovszky Zsigmond a szerbeknek kivánságát nemcsak tökéloteseu 
méltányosnak, hanem jogosnak is találta. Mikor a magyar saját nyelve 
művelődésének emelésére a segélyezést bőkezűen megadja, azt tőlök sem 
lehet megtagadni. 

Ivánka Imre kivánta, hogy minden nemzetiség nyelvét a maga köré- 
ben kiművelhesse az által, hogy olyan közművelődési intézete legyen, minő- 
nek a színházat is tartotta. Az állam segélyezése bizonyosan azon nemze- 
tiség közművelődését mozdítja elŐ. Ezen szempontból tehát, és azon szem- 
pontból is, hogy ha az állam egy ily színházat segélyez, annak irányára is 
jogosan befolyhat, a segélyt megszavazandónak vélte. 

Deák Ferencz : T. ház ! (Halljuk ! Halljuk !) A nemzetiségi 
kérdés fölött alkalmunk lesz kimondani nézeteinket akkor, mikor a 
nemzetiségi kérdés tanácskozás alatt lesz. 

Én e részben azon elvet követem — a mint azt talán, ha szük- 
séges lesz, a nemzetiségi kérdés tárgyalásánál bővebben elöadan- 
dom — hogy mivel én az egységes osztatlan magyar nemzetet isme- 
rem el politikai nemzetnek, minden, a mi az állam nevében történik, 
menjen annak nyelvén is. De hogy a szinház oly politikai tér leg}-en, 
melynél ezen elvet alkalmazni kelljen, azt nem látom be. En a nem- 
zetiségi kérdésben sem akarok más elvet követni, mint azt, a mit 
igazságosnak látok. Engem nem az fog vezetni ott is, hog}' egyik vagy 

máBÍk nemzetiség tagjai mennyire lesznek megelégedve, hanem az, 
hogy az igazság érzetet követvén, mennyire leszek én magam azon 
véleménynyel megelégedve, mely előadatik, az igazság szempontjából ; 
de sehog}' sem tudom megegyeztetni az igazsággal azt, hogy az állam, 
mely politikai tekintetben egységes és osztatlan magyar állam, ma- 
gára a szinházra, mint a magyar nyelvet művelő s egyátalában mű- 
velődési intézetre, egyedül és kizárólag csak egyik nyelvű és nemzeti- 
ségű nép számára költsön a közös adókból. Erre nézve én azt gon- 
dolom, hogy vagy mindegyikre, vagy egyikre sem. (Helyeslés.) Ha nem 
vagjTink oly állapotban, hogy valamennyire adhassunk, akkor mond- 
juk ki, hogy kizárólag erre sem adunk. 

Szégyen, gyalázat volna Magyarország magyar népességére, ha 
azon néhány ezer forintot, úgy, mint egyes polgárai a magyar nem- 
zetnek, előteremteni nem tudnák. 

En tehát nem az indítványt akarom pártolni, hanem a javaslat- 
ban a magyar szinházra ajánlott segélyt nem akai*om elfogadni. 

Méltánylom azon tekintetet, hogj' itt az ének- és zene müvelé- 
sére van azon segélyezés, ez i)edig nem egy nemzetiségé. Igaz, bizo- 
nyos mértékig áll ; de átalánosságban nem igaz, mert az énekiskolák- 
ban bizonyosan semmit sem tanítanak németül, a gyakorlatok nem 
németül, nem más nyelven, hanem magyarul foljTiak, de a tagok is 
rendesen a nemzeti színházhoz kerülnek onnan. Ha ezen intézet oly 
alapú volna, Yiogy ott minden más nyelven is taníttatnék az ének,^ 
másképp állana a dolog. 

Én tehát azt óhajtom, hogy sem az, a mi javaslatban van, sem 
az, a mi indítványoztatott, el ne fogadtassék. 

Ha módunk volna valamennyinek adni, igenis ; ha módunk 
nincs, az államköltségvetésböl ne adjunk a magunk nyelveért se. 

A niűveltségi-e adakozott, és Isten kegyelméből a Magyar Aka- 
démiához igen szép összeggel tudott járulni a magyar nemzet. 

Töröljük ki az egészet, mert nem akarok semmi igazságtalan- 
ságot pártohii, még akkor sem, ha belőle hasznot húznánk. (Atalános 
helyeslés.) 

Dimitrievics Milos kijelentette, hogy indítványát nem azzal indokolta, 
hogy : íme, a magyar nemzeti színház részére 54 ezer forint van előirá- 
nyozva, következőleg a szerb nemzeti szinházra is adassék valami ; és így 
Deákkal nem lehetett egy nézetben, hogy a nemzeti színház részére elő- 
irányzott összeg töröltessék. O az 54,000 forintot a legnagyobb örömmel és 

készséggel meg akarta szavazni. Indítványát azzal indokolta, hogy a köz- 
oktatási miniszternek költségvetésében 353,000 forint szavaztatott meg 
•egyházi és tudományos czélokra és intézetek segélyezésére a nélkül, hogy 
saját egyháza és nemzete ezen összegből egy fillért is kapott volna. 

Hodosiu József azt tartotta, hogy ha a magyar szinháznak adnak 
-segélyt, adni kell minden más nemzetiségi szinháznak is. 

Az elnök szavazás alá bocsátotta az 58,000 frtnyi tételt, a mely 
-elfogadtatott ; ezután fölolvastatta Dimitrievics indítványát. 

Nyáry Pál megjegyezte, hogy az indítványra nézve azt a módosít- 
ványt tette, hogy ne « szerb nemzeti szinházi, hanem c újvidéki szerb szin- 
liáz 9 kifejezés használtassék. 

Dimitrievics Milos : Ha szeme előtt egyedül az lebegne, hogy a kért 
segély megadassék, azaz, hogy a szinházat pénzhez juttassa, és ha árúba 
bocsáthatná e szót : t nemzetit a kért segélyért, hozzájárulna Nyáry módo- 
sítványához. De mivel ezt nem teheti, és mivel indítványával egyszersmind 
azt czélozta, hogy a képviselőháznak egy létező tényről : a szerb nemzeti 
szinház fönállásáról tudomása legyen, e szerint nem is lehetséges az új- 
vidéki szerb szinháznak valamit megszavazni, mert ilyen nincs. (Felkiál- 
tások : Akkor nem adunk semmit !) Tartozott e felvilágosítással a háznak, 
mert ha a ház az újvidéki szerb szinháznak 50(X)frtot megszavazna, szavazna 
oly t<estületnek segélyt, mely tettleg, legalább ily czím alatt, nem áll fönn. 
Xérte, hogy a segély a szerb nemzeti szinház részére szavaztassék meg. 

Deák Ferencz : T. ház ! Több időt vesztünk, ha most e tárgy 
fölött tovább YÍtatkozunk. Ugy tetszik, az enyémen kívül még két 
indítvány van : egyik Dimitrievics képviselőtársunké, ki a szerb nem- 
zetnek kivan subventiót adni ; a másik Nyáry Pálé, ki az újvidéki 
szinháznak kíván subventiót adatni. E kérdéseken leghamarább át- 
esünk szavazás által: ha elesik Dimitrievics képviselő indítványa, 
következik Nyáry képviselő úré; s ha ez is elesik, úgy az enyém. 
(Helyeslés.) 

Nyáry Pál első fölszólalásának azon föltevés volt az alapja, hogy a 
szerb nemzetiségűek már Magyarországon megkezdették azt, mit a magyar 
nemzetiségűek már bevégeztek, t. i. hogy önerejökből már építettek szin- 
házat. Minthogy azonban ebben tévedt, s ilyen színház még nincs, azt gon- 



doha, ha a ház in principio elismerné, a mit Ő indítványozott, ha jegj'zó- 
könyvileg ki nem mondja is, hogy minden ily művelődési eszközre, s nem- 
csak egy nemzetiség, hanem mindenik részére igen szívesen fog segélylyer 
járulni ; ha a ház ezt elvben kijelenti, akkor nem marad egyéb hátra, mint 
az, hogy megkívánja az illető segélyzendő külön nemzetiségi intézetektől, 
hogy előbb létezzenek. Minthogy a fönforgó esetben módosítványának 
alapja nincs, azt visszavonja. 

A képviselőház nem fogadta cl Dimitrievics Milos indítványát. 



A NEMZETISÉGI EGYENJOGÚSÁGRÓL SZÓLÓ 
TÖRVÉNYJAVASLAT TÁRGYÁBAN. 

A központi bizottság 1868. november 12-dikén a képviselőház elé 
terjesztette jelentését a nemzetiségi egyenjogúságról szóló törvényjavaslat 
tárgyában. A központi bizottság átalános tanácskozás alapjául elfogadta a 
nemzetiségi bizottságtól kidolgozott törvényjavaslatot, s csak az ebben 
kifejtett elvek határai közt tett rajta módosításokat. 

A nenizetiségi bizottság törvényjavaslatában kimondotta az egyénre 
nézve a nyelv teljes egyenjogúságát. Ehhez képest : minden honpolgár sza- 
badon használhatja anyanyelvét szemben az államkonnánynyal, saját egy- 
házi, iskolai és törvényhatóságával és a községekkel, s anyanyelvén nyer érte- 
sülést és elintézést annak közegeitől ; a községek, egyletek, magánintézetek 
és egyházak szabadon választják jegyzőköny\4 és ügykezelési nyel vöket ; a 
törvényhatóságok az állam hivatalos nyelve mellett más nyelveken is vitet- 
hetik jegyzőkönyveiket ; anyanyelvén szólalhat föl mindenki a községi, 
törvényhatósági, egyházi és egyleti gyűléseken ; biztosíttatik a teljes jog- 
egyenlőség az egyesülés, a közoktatás s az egj'házi kormányzat terén, hogy 
az ország nem magyar ajkú lakosai szabadon fejleszthessék nemzetiségöket 
minden irányban. 

Ellenben óvakodott a bizottság minden olyan intézkedéstől, mely 
veszélyeztetné, vagy éppen lehetetlenné tenné az állam egységes kormány- 
zatát, a czélnak megfelelő közigazgatást s a jó és gyors igazságszolgáltatást. 
E végből megóvta a lehetőségig az állam hivatalos nyelvének természetes 
jogait mindenütt, hol az egyes polgár nem mint olyan, hanem mint tiszt- 
viselő, hivatalnok, vagy közvetítő közeg foglal helyet az állam gépezetében. 

A nemzetiségi bizottságnak román és szerb nemzetiségű három tagja. 



97 

Mocsonyi Antal, Branovácsky István és Miletics Szvetozár a következő 
törvényjavaslatot terjesztették elő : 

TÖRVÉNYJAVASLAT 

AZ ORSZÁGOS NElfZETISéOEENEK ÉS NYELVEKNEK MAOYABORSZiOBAN LEENDŐ 

SZABÁLYOZÁSÁRA ÉS BIZTOSÍTÁSÁRA. 

1. §. Magyarországban a következő történeti országos népségek, u. m. 
a magyarok, románok, szerbek, szlovákok, oroszok és németek, egyenjogú 
országos nemzeteknek ismertetnek el, a melyek számára a nemzetiség és 
nyelv politikai egyenjogúsága az állam területi épségének és politikai egy- 
ségének korlátai közt alaptörvényileg biztosíttatik. 

Minden nemzetnek joga van nemzeti zászlóját mint nemzetisége 
külső kifejezését használni ; nyilvános politikai ünnepélyek alkalmával és 
a nyilvános épületeken mindazonáltal a magyar korona zászlója mellett 

2. §. Az egyes nemzetiségek képviselése s a nyelvek térkörének meg- 
határozása és szabályozása czéljából a népesség lélekszám szerinti többsé- 
gének elve állíttatik föl, s a vármegyék, illetőleg kerületek és azokban a 
választókerületek kikerekítése oly módon rendeltetik, hogy azok, ha nem 
tisztán, úgy legnagyobb, vagy nagyobb részben azonegy nemzetiségből áll- 
janak. 

A kikerekítés gyakorlati kivitele külön törvény által fog szabályoz- 
tatni. Egy ez iránti törvényjavaslatnak kimerítő vizsgálatok alapján leendő 
kidolgozására haladéktalanul kiküldetik egy, az ország minden nemzeteiből 
egyenlő arányban alakítandó országos bizottság, mely az országgyűlés leg- 
közelebbi ülésszakában terjesztendi elő munkálatát. 

3. §. A falusi és városi községben, valamint a vármegyében, illető- 
leg kerületben is, az illető népesség többségének — még pedig az átalános- 
nak, a hol ilyen találtatik vagy az elrendelt kikerekítés útján eszközölhető, 
különben pedig a viszonylagosnak — nemzetisége az illető vidéken a nyil- 
vános nemzetiséget képezi, és nyelve úgy a politikai vagy politikai közigaz- 
gatási képviseletnek, valamint az ottani elöljáróknak és közhatóságoknak 
is hivatalos nyelve leend, föltéve, hogy ama többség a hat országos nemzeti- 
ség egyikéhez tartozik. 

Oly vegyes községekben, vármegyékben és kerületekben, a hol a 
döntő többség mellett az országos nemzetiség valamelyike amazt számra 
és jelentőségre nézve megközelíti, képviseleti tagjainak jogában áll köve- 
telni, hogy az illető községben, illetőleg vármegyében vagy kerületben, és 

DeÁk Ferencz Ben^L VI. 7 

különösen az ilyetén nemzetiségtől tdlnyomólag lakott részekben, az 6 
nyelve második hivatalos nyelvül használtassék. A többi országos nemzetek 
tagjainak egyébiránt a képviseleti gyűlésekben szabad nyelvhasználatuk van. 
Azon községek, a melyek többsége a hat országos nemzet egyikéhez 
se tartozik, községi beldolgaikban saját nyelvöket használhatják hivatalos 
nyelvül ; a közhivatalos nyelvet azonban nálok a vármegye nyelve képezi. 

4. §. Minden országos nemzet megfelelőleg legyen képviselve az 
országgyűlés felsőházában, a központi hatóságoknál, feltörvényszékeknél, a 
vármegyék, illetőleg kerületek élén, és egyátalában azon méltóságokban és 
hivatalokban, a melyek betöltése a korona, illetőleg a végrehajtó hatalom 
kinevezésétől függ. 

Az ország többségét képező országos magyar nemzet nyelve a törvény- 
hozásnak és a központi hatóságoknak hivatalos nyelve ; de az egyes osztályok- 
ban és tanácsokban, és különösen más nvelven szerkesztett mindennemű 
ügyekben a tanácskozásnak lehet, a határozatnak pedig kell ugyanabban 
történnie. 

Az országgyűlésen a kisebbségi nemzetek képviselőinek szabadsága- 
iban áll saját nemzeti nyel vökön is nyilatkozhatni. 

5. §. Az ország törvényei, továbbá a kormány és a központi hatóságok 
rendeletei és mindennemű intézvényei minden országos nemzettel, külö- 
nösen a törvényhatóságokkal, az eredeti szerkezeten kívül, saját nemzeti, 
illetőleg hivatalos nyelvökön szintén hiteles szövegben közlendők, illetőleg 
kihirdetendők. A két szöveg közt netalán támadó kétség eseteiben az ere- 
deti szöveg határoz. 

6. §. A vármegyék és kerületek, úgyszintén a városi hatóságok kép- 
viseletei, tisztikarai és elöljárói, továbbá a városi, megyei, kerületi és járás- 
bíróságok, valamint minden alsóbb közigazgatási hatóságok is fölfelé a 
felebbvaló hatóságokkal saját hivatalos nyelvökön közlekednek, és (az 5. §. 
eseteinek kivételével) ugyanazon nyelven fogadják a határozatokat, meg- 
bízásokat és bárminemű közléseket. Épen így közlekednek saját hivatalos 
nyelvökön az egyenrangú hatóságok, ha ug>'anazon hivatalos nyelvök van ; 
ellenkező esetben a tulajdon nyelv eredeti szövege mellett a központi ható- 
ságok nyelvét használják. Ugyanez áll a falusi községekre és elöljáróikra 
nézve is, ha az ő hivatalos nyelvök a vármegyében, illetőleg kerületben 
divatozó nyelvnek el van ismerve. Ellenkező esetben a községek külső 
érintkezésökben a vármegyében, illetőleg kerületben divatozó nyelvek eg>'i- 
kével kötelesek élni. 

7. §. A felek ügyeire nézve átalános szabályul kimondatik, hogy a 
felek saját nyelvöket használhatják, és a hatóságok, illetőleg törvényszékek 

$k felek nyelvén viszik a tárgyalásokat s ugyanazon hozzák a határozatokat. 
Ha a vitás ügyek felei az illető hatóság területén divatozó, de különböző 
nyelvekhez tartoznak, mindenik saját nyelvével élhet. A tárgyalás és elinté- 
zés mindamellett is az elsŐ beadvány nyelvén történik. 

Azon félnek, a melynek nyelve az illető hatóság területén nem 
-divatos, jogában áll vagy az ellenfél va^ az illető hatóság vagy a központi 
hatóságok nyelvét használni. 

Ha a felek egyike különböző nemzetekhez tartozó több személyből 
áll, ezek az ott dívó nyelvek egyikében egyesülni, különben a hivatalos 
nyelvei használni kötelesek. 

Bünfenyítő ügyekben a vizsgálatok mindennemű tárgyalásokkal 
•együtt a vádlott nyelvén folynak, s az Ítéletek, valamint minden egyéb hatá- 
rozatok is, a vádlott nyelvén hozandók, ha ez az illető hatóság területén 
dívó nyelvek egyike, különben azon ott dívó országos nyelven, a melyet a 
vádlott saját kijelentése szerint legjobban ért. 

Azon esetekben, a hol különböző nemzetiségű több vádlott van, az 
ott divatozó nyelvek egyikét beszélők ezen lesznek kihallgatandók, és a tár- 
^alás rajok nézve az Ő nyelvökön, a többire nézve pedig tolmácsok hasz- 
nálata mellett a törvényszék hivatalos nyelvén viendő ; az Ítélet azonban 
saját nyelvökön közlendő. Ugyanezen intézkedések állanak a tanuvallatást 
illetőleg is. 

8. §. A nemzeti oktatás a közművelődés, a közjóllét czéljából állami 
feladatnak ismertetik el, és ehhez képest előmozdítása, valamint mindenik 
nemzet saját ereje, úgy az állam vagyonából leendő egyarányú segélyezés 
által is elrendeltetik. 

Ennélfogva minden országos nemzetnek joga van, összességében 
vagy részben, e czélra egyesülni, iskolákat és intézeteket, társulatokat és 
•egyleteket a szellemi és anyagi művelődés, úgymint a műveltség, tudomány, 
szépirodalom, művészet és népgazdaság fejlesztésére alapítani, pénzalapokat 
-és alapítványokat létesíteni, és e végre felállított saját közegei útján ön- 
állóan kezelni. 

Különösen pedig szabadságában áll minden országos nemzetnek a 
népoktatás, nemzeti művelődés és felvilágosodás czéljából valamennyi fen- 
tebbi ágban szervesen egyesülni, nemzeti gyűlésben vagy nemzeti congres- 
susban nemzeti egységének közegét megalakítani és szervezni, azon joggal, 
hogy a fentebbi czélra, a korona jóváhagyásával és legfelsőbb felügyelete 
alatt, a congressusban képviseltekre pénzkivetéseket tehessen, nemzetisége, 
nemzeti művelődése és fejlődése érdekeit a korona, országgyűlés és állam - 
kormány elŐtt előterjesztések, sérelmek és javaslatok útján mozdíthassa elő. 

7* 

A nemzeti oktatásnak azon ágaiban, melyek a vallás terét érintik, a 
nemzeti és vaUási közegek egyetértőleg fogják azon módot megállapítani, a 
melyen az ezen minőségű ügyek ugyanazon egy congressuson vagy elkúlö- 
nített gyülekezetekben tárgyalandók és elintézendŐk. 

9. §. A hat országos nemzet minden népiskoláiban, felsőbb művelési 
és tanintézeteiben saját nemzeti nyelvök az oktatási nyelv. Az egyes nem- 
zetek nemzeti és illetőleg vallásbeli művelő és tanintézetei, a tanterv átalában 
való öszhangzásának föltétele alatt, hasonló államintézetekkel egyenlőknek 
nyilváníttatnak, és mindazokban a melyekben az ország pragmatikai törté- 
nelme előadatik, egyúttal saját nemzeti történelmök is kötelezőleges tárgy- 
kint előadandó. 

Az egyházi és iskolai községek, hatóságok és intézetek, valamint 
minden a 8. §-ban kitett czélokra szolgáló intézetek, társulatok és egyletek 
jogában áll belső és külsŐ közlekedésökben, magok közt, a kormánynyal ós 
illetékes hatóságokkal szemben, saját nemzeti nyelvőket használni, s a kor- 
mánytól és az illetékes hatóságoktól ugyanazon nyelven szerkesztett hatá- 
rozatokat és válaszokat kivánni. 

10. §. Az országos egyetemnél az orszilgos nemzetiségek számára 
való nyelvi és szépirodalmi tanszékek mellett még a hazai törvényeknek 
nemzeti nyelvökön való előadására is tanszékek állíttassanak, ugyanezen 
nyelveken megengedtetvén egyszersmind más szakok számára is a magán- 
tanítások (docenturák), valamint a vizsgák letétele is minden előadási nyel- 
ven. Ugyanez rendeltetik az országos jogakadémiákra nézve is, de csak az 
illető országrészekben erősen képviselt nemzetiségeket illetőleg. A fönálló 
állami közép- és felső -iskoláknál vagy tanintézeteknél, az azokban teteme- 
sen képviselt nemzeti elemek tekintetbe vétele mellett, tannyelvül szintúgy 
azon népesség nyelve lesz behozandó, a melynek körében azok találtatnak : 
és olyan országos nemzetek közepett, a hol ilyetén intézetek hiányzanak, 
azok megfelelő számban országos erővel, vagy, a körülményekhez méné, 
áUamsegélylyel lesznek felállítandók. 

11. §. A jelen törvény alaprendeletei, jelesül az 1. és í2. §§-ban fog- 
laltak, az ország alkotmányának alkatrészét képezik. 

12. §. Eme törvény a 2. §-ban elrendelt kikerekítés előtt is fogana- 
tosítható intézkedéseire nézve azonnal, a többieket illetőleg pedig annak 
idejében fog végrehajtatni ; s e törvény rendeleteivel ellenkező minden 
előbbi törvények és rendeletek ezennel eltörlötteknek nyilváníttatnak. 

A központi bizottság jelentésének előterjesztése után fölszólalt 
Morsonyi Sándor és előadta, hogy mivel egy osztályban sem sikerült a 

nemzetiségi bizottság kisebbségi javaslatának többséget szerezni, másfelől 
^azonban kivánatos, hogy a tárgyalásnál az is a ház asztalán legyen, ő a 
ház minden tagját megillető kezdeményezési jog alapján a kisebbségi 
javaslatot mint saját indítványát azon kéréssel terjeszti elŐ, hogy azt is 
kinyomassák és tárgyalásra kitűzzék. 

Az elnök kijelentette, hogy a kisebbségi javaslatot már is kinyomatta, 
s hogy a ház azt a tárgyalásnál szintén föl fogja venni. 

A képviselőház november 24-dikén kezdte meg a központi bizottság 
jelentésének és a törvényjavaslatnak tárgyalását. 

Deák Ferencz : T. ház ! Gyakran fordul elő a parlamenta- 
lis életben az, hogy valamely törvényjavaslat vagy indítvány fölött a 
határvonalakat, melyek az átalános tárgyalást a részletes tárgyalás- 
tól elválasztják, alig lehet szorosan megállapítani. Ilyen helyzetben 
vagyok én most a jelen törvényjavaslatra nézve. A beadott törvény- 
javaslat, különösen az, melyet a központi bizottság készített, igen 
sok pontjaiban megegyez az én nézetemmel ; de nem egyez meg a 
szövegnek fölosztására, a szerkezetnek logikai folyamára nézve. Ezen 
kívül vannak némely egyes pontok, a melyekben az én véleményem 
más. A részletes tárgyalásnál mondottam volna el az egyes szaka- 
szokra észrevételeimet ; de éppen azéi-t, mivel én a szerkezetet egé- 
szen máskint akarom állítani, s a mi a központi bizottságnál a szer- 
kezet végén van, azt én előre óhajtom tenni, némely dolgot pedig ki 
fkkarnék mondatni, a mi a szerkezetben nem mondatik ki : azért tehát 
szükséges itt az átalános tárgyalásnál fölszólalnom. (Halljuk !) 

Az idő rövid, hosszas szónoklattal nem fogom ezt az időt paza- 
rolni ; egyszerűen azt mondom, hogy az én meggyőződésem a fön- 
forgó kérdésekben az, hogy Magyarországban egy politikai nemzet 
létezik : az egységes, oszthatatlan magyar nemzet, melynek a hon 
minden polgára, bármi nemzetiséghez tartozzék, egyenjogú tagja. 
{Helyeslés.) 

A másik, a mit tartok és hiszek : hogy ezen egyenjogúságot csak 
az országban dívó többféle nyelvek hivatalos használatára nézve, s 
erre nézve is csak annyiban lehet külön szabályok alá vonni, a 
mennyiben ezt az ország egysége, a kormányzat lehetősége, czél- 
szerűsége s az igazság pontos kiszolgáltatása szükségessé teszi. 
{Helyeslés.) 

Ezen két elvből kiindulva nem új dolgot mondok, mert eddig is 

az alkotmány alapelve szerint úgy állott, hog>% mint említem^ 
Magyarország összes honpolgárai egy politikai nemzetet képeznek, s. 
ez a magyar, s ezen politikai nemzetnek minden honpolgár egyen- 
jogú tagja. Kimondom továbbá, hogy a nemzet emiitett politikai 
egységénél fogva az, a mi az állam összes nevében történik, nem tör- 
ténhetik többféle nyelven : annak az állam nyelvén, magyar nyelven 
kell történnie. Ennélfogva valamint eddig, úgy ezentúl is, Magyar- 
országban a törvényhozás nyelvének a törvényhozási tanácskozá- 
sokban és minden működésekben a magyar nyelvnek kell lenni ; ma- 
gyar nyelven kell alkotni a törvényeket, melyek hiteles fordításban 
más nyelveken is kiadandók. A kormány nyelve pedig a kormányzás 
minden ágaiban szintén a magyar. 

Lefelé azonban, a megyéknél, törvényhatóságoknál, községek- 
nél, egyháznál én nem idegenkedem semmit az egyenjogúságot nem 
korlátolni s annak tág tért adni ; úgy az igazságszolgáltatásnál is az 
alsóbb bíróságokat illetőleg, de nem a fölebbvitelieket. 

Nem indokolom mindezeket, mert ha szükséges lesz még vala- 
mit az indokolásra mondani, el fogom azt mondani a tanácskozások 
végével, a tán engem is megillető zárbeszéd folytán, minthogy külön 
indítványt teszek. 

Ezúttal csak egyet jegyzek meg : hogy az első bíróságok előtti 
törvénykezést illetőleg én kész volnék s óhajtanám, hogy mindenütt, 
a hol több jegyzőkönyv van a megyében, mivel több a nemzetiség, 
az első bírósági perlekedés a jegyzökönyvek bármelyik nyelvén en- 
gedtessék meg. Én ebben semmi káros következménytől nem félnék, 
s azon tekintet is előttem áll, hogy ha Magyarország be akarja hozni 
az esküdtszéki intézményt, a szóbeli eljárást, elkerülhetetlen lesz a 
magyar nyelven kivül más nyelveken is megengedni a perlekedést. 
Azon véleményt pedig, hogy a hol nem magyar a lakosság nyelve, 
magyar nyelven kelljen okvetetlenül perlekedni, kivihetetlennek^ 
helytelennek tartom, s a magyar nemzet érdekében nem látom szük- 
ségesnek. (Helyeslés.) 

Nehézségeket támasztottak ugyan ez ellen az osztályokban s 
másutt is. Azon ellenvetések czáfolásába most nem bocsátkozom. 
Óhajtanám, hogy a perlekedés ott, hol nem magyar a lakosság, az 
ottani lakosság nyelvén is megengedtessék ; de mivel, ismerve a han- 
gulatot, ezt most alig hiszem kivihetőnek, én pedig eredményt aka- 
rok, vagy pedig oly megállapodást, mely óhajtásom jövendő teljesíté- 
sét legalább ne koczkáztassa : a jelen körülmények között megnyug- 

törvénykezésre nézve a szóbeliség s esküdtszéki eljárás behozva, s az 
alsó bíróságok rendezve nem lesznek. Mert meg vagyok győződve, 
hogy a mint ezen tárgyakat rendezni fogjuk, az, a mit óhajtok, hogy 
t. i. mindenütt megengedtessék a lakosság nyelvén a perlekedés, 
magától be fog következni, s az országgyűlés azt törvény által is ki 
fogja mondani. 

De nem ereszkedem ennek további vitatásába. 
Bátorkodom a t. háznak indítványkint külön törvényjavaslatot 
előterjeszteni a nemzetiségi egyenjogúság tárgyában, megjegyezvén, 
hogy ezen külön javaslatnak igen nagy része megegyez a központi 
bizottság javaslatával, de némely dolgokban szükségesnek tartottam 
eltérni tőle, különösen fölosztására vonatkozólag. 

Én a törvényjavaslatot így szeretném kezdeni. (Olvassa.) 
•Törvényjavaslat a nemzetiségi egyenjogúság tárgyában. Minthogy 
Magyarosszág összes honpolgárai az alkotmány alapelvei szerint is 
politikai tekintetben egy nemzetet képeznek, az oszthatatlan egysé- 
ges magyar nemzetet, melynek a hon minden polgára, bármely nem- 
zetiséghez tartozzék is, egyenjogú tagja ; minthogy továbbá ezen 
egyenjogúság egyedül az országban divatozó többféle nyelvek hivata- 
los használatára nézve és csak annyiban eshetik külön szabályok alá, 
a mennyiben ezt az ország egysége, a kormányzás és közigazgatás 
gyakorlati lehetősége, és a pontos igazság kiszolgáltatásának igényei 
szükségessé teszik : a honpolgárok teljes egyenjogúsága, minden 
egyéb viszonyokat illetőleg épségben maradván, a különféle nyel- 
vek hivatalos használatára nézve a következő szabályok fognak 
zsinórmértékül szolgálni. » 

Itt nem azt mondom ki, hogy most határozzuk el, hogy Magyar- 
ország összes lakosai egy politikai nemzetet képeznek, hanem hivat- 
kozom rá az elkezdésnél mint valóságos tényre. (Helyeslés.) 

(Olvassa tovább:) «l-ső szakasz. A nemzet politikai egységénél 
fogva Magyarország államnyelve a magyar lévén, a magyar orszá^í- 
gyülés tanácskozási és ügykezelési nyelve ezentúl is egyedül a ma- 
gyar. A törvények magyar nyelven alkottatnak ; de az országban lakó 
minden más nemzetiségek nyelvén is hiteles fordításban kiadandók. 
Az ország kormányának hivatalos nyelve a kormányzat minden ága- 
zatában ezentúl is a magyar. » 

Itt sem mondok ujat ; nem úgy mondom ki mint ujat, hanem 
hivatkozom rá mint meglevőre. (Helyeslés.) 

Ha valaki azt mondja : hiszen ezen törvények már fenállottak, 
igaza van ; de nemzetiségi törvény még eddig nem volt. S midőn azt 
akarjuk mondani, hogy az egyenjogúság csak annyiban szabályozta- 
tik a nyelv használatára nézve, a mennjdben ezt szükségessé teszi az 
ország egysége és az ott elszámlált tekintetek : akkor nem csak azt 
kell kimondanunk, hogy mi új szabályt csinálunk, hanem mint meg- 
levőre hivatkoznunk kell arra is, a mit a meglevőből megtartunk. 

Ezután átmegyek a megyékre. Ez a központi bizottság szövege- 
zése szerint megmarad. 

Végén pedig ezt kivánom kimondatni : (Olvassa :) «Ezen törvény 
rendeletei a külön területtel biró és politikai tekintetben is külön 
nemzetet képező Horvát-Szlavon és Dalmát országokra ki nem ter- 
jednek ; hanem ezekre nézve nyelv tekintetében is azon egyezmény 
szolgáland szabályul, mely egyrészről a magyar országgyűlés, más 
részről a horvát-szlavón országgyűlés között létrejött, és meljmél 
fogva azok képviselői a közös magyar országgyűlésen saját anyanyel- 
vökön is szólhatnak. » (Helyeslés.) 

Indított engem e törvényjavaslat beadására, mint mondom, 
az, hogy először a szerkezetnek egész menetrendét nem találtam ki- 
elégítőnek ; másodszor meg, midőn el akarjuk kerülni bizonyos jogok, 
törvények megemlítését : akkor attól félek, hogy homályt hozunk a 
dologba. 

Méltóztassanak figyelemmel kisérni a központi bizottság munkájá- 
nak bevezetését. (Olvassa :) «Azon egyenjogúság, melyet Magj^aror szag 
bármely nemzetiségű polgárai, politikai és polgári jogok tekintetében, 
különbség nélkül élveznek, egyedül az országban divatozó nyelvek 
hivatalos használatára nézve és csak annyiban esik külön szabályok 
alá, a mennyiben ezt az ország egysége, a kormányzat és köz- 
igazgatás gyakorlati lehetősége, úgy szintén az igazság gyors és pon- 
tos kiszolgáltatásának igényei szükségessé teszik. » Ez a bevezetés 
a központi bizottság javaslatában. Ki van itt mondva azon elv, hogy 
az ország minden polgára, bármely nemzetiséghez tartozzék, egyen- 
jogú; ki van mondva azon elv, hogy ezen egyenjogúság egyedül a 
nyelv használatára nézve eshetik külön szabályok alá ; ki van mondva 
azon elv, hogy e tekintetben is csak annyiban eshetik külön szabá- 
lyok alá, a mennyiben azt az ország egysége és az ott felhozott többi 
tekintet kívánja. 

Folytatólag ezután mondja a központi bizottság javaslata: 
« Ugyanazért* és elmondja a szabályokat. 

E bevezetésből mindenki azt következteti, hogy az egv'enjoguság 
az átalános elv, a fölhozott szabályok az egyenjogúságra nézve 
kivételt képeznek ; a mi tehát ezen szabályok folytán az átalános elv 
alól világosan nem vétetik ki, az egyenjogúság kategóriájába tartozik; 

De ezen munkálatban az országgyűlésnek nyelve p. o. sehol 
sincs megemlítve. 

Nem fogják-e ebből azon következést vonni, hogy : «Ime, az 
egyenjogúság átalános elvét kimondottátok ; elmondottátok, hogy 
egyedül a nyelv használatára tétethetnek külön szabályok s csak 
annyiban, a mennyiben az ország egj^sége s egj-éb ott elősorolt tekin- 
tetek azt múlhatatlanul megkivánják ; elmondottátok a szabályokat ; a 
mely szabályt tehát oda be nem tettetek, abban nem korlátoztátok az 
egyenjogúságot; mivel pedig ott nem említettétek meg az ország- 
gyűlési nyelvet, ez természetesen az egyenjogúság alól nem véte- 
tik ki.» 

És még erősebbé teszi ezen következtetést az, hogy kimondja a 
törvényjavaslat, hogy a korábbi törvényeknek a fennebbi határoza- 
tokkal ellenkező rendeletei azonnal eltörültetnek. Ha tehát áll, hogA* 
az egyenjogúság a szabály ezen munkában s ebből kivételek vannak 
a nyelv használatára nézve ; azon kivételek elősoroltatnak, s azok 
közt nincs ott az országgyűlés nyelve megemlítve, minden tönény 
pedig, mely a most hozandó törvénynyel ellenkezik, eltöröltetik : még 
az 1844-diki törvényre sem hivatkozhatunk. (Igaz !) 

Fölhozhatnák némelyek ez ellen, hogy hiszen a központi bizott- 
ság javaslatában is csak azon polgári és politikai jogok vannak meg- 
említve, melyeket e hon minden polgárai külömbség nélkül élveznek, 
már pedig az országgyűlésen más nyelven törvény szerint senki nem 
szólhat csak magyar nyelven : tehát az említett következtetést a 
javaslott törvény szövegéből kivonni nem lehet. A vitatkozás folytán 
föl lehetne hozni ezen érvet, s ez nem volna fontosság nélküli ; de 
miért alkossunk oly törvényt, melynek értelme fölött utóbb majd 
vitatkoznunk kellene, midőn ezt elkerülhetjük az által, hogj'' a tör- 
vényben azt, a mit határozni vagy föntartani akarunk, világosan és 
minden vitatkozást kizáró szabatossággal kimondjuk. (Helyeslés.) 

De nem szólok többet ; bátorkodom törvényjavaslatomat a ház 
asztalára letenni. 

Nekem mindegy, akár a t. ház a tárgyalásnál erre is figyel- 
mezve, azonnal bele ereszkedik, akár pedig azt kinyomatni rendeli, 
hogy a másikkal együtt combinative lehessen tárgyalás alá venni. 

Ajánlom módosítványoraat a t. ház figyelmébe. (Helyeslés.) 

Az átalános vitában az úgynevezett nemzetiségi képviselők élénken 
vettek részt. A nemzetiségi bizottság kisebbsége törvényjavaslatának 
elveit pártolták : Mocsonyi Sándor, Dimitrievics Milos, Tnfunácz Pííl. 
Sztratimirovics György, Borlea Zsigmond, íTodosin József, Miletics Szve- 
tozár. Román Sándor, Stojácskovics Sándor, Babes Vinczc, Varga Fló- 
rián, Papp Zsigmond, Pópovics-Desseánu János, Maniu Aurél, Medán 
Endre és Papovics Zsigmond. 

Nikolics Sándor egyik javaslatot sem fogadta el, mert azt tartotta, 
hogy «míg a nemzetiségek fejlésökben az állam eszméjét meg nem támad- 
ják, törek vésők jogosult, s e kereten belől minden kivánságuk méltányos*, 
ezen elvnek pedig egyik javaslat sem felel meg. A központi bizottságé és 
Deáké azért nem, mert meg sem közelítik a határt, a melyet elérni a nem- 
zetiségek megnyugtatására okvetetlenül szükséges ; a kisebbségé pedig 
azért nem, mert nagyon is meglazíthatná az állami kapcsot. 

Dohrzánfizky Adolf a központi bizottság törvényjavaslatát, mint a 
mely egyrészt az ország nemzeteit nem említi, hanem egyedül a honpolgá- 
rok egyéni szabadságának a nyelv használata körüli megszorítását szabá- 
lyozza, másrészt pedig az e javaslattal ellenkező törvények, s így talán a 
nemzetek létét s egyenjogúságát biztosító sarkalatos törvények megszünte- 
tését is kimondja, az államra nézve veszélyesnek, a nem-magyar nemze- 
tekre nézve méltatlannak, azonkívül pedig positiv törvényeinkkel, s ezred- 
éves alkotmányimk vezérelveivel annyira megférhetetlennek tartotta, hogy 
ennek megszavazásához, fölfogása szerint, a ház jogosan nem is járulhat. 
Ellenben a kisebbségi javaslat, mely egyrészt biztosítja az ország nemze- 
teinek alkotmányimkban gyökerező létét s fejlődhetését, sőt biztosítja a 
kisebb nemzeti töredékek jogos nemzetiségi igényeit is, másrészt pedig 
nem kivan az egyes nemzetek számára territóriumokat, mit pedig a törté- 
nelem és törvény alapján igényelhetne, sőt megállapítja a magyar nyelv- 
nek mind a törvényhozás, mind a központi kormány ügykezelése terén 
kizárólagos használatát, mit pedig szintén ellenezhetne, igen alkalmatos 
alapja a részletes tárgyalásnak. 

Ha azonban a ház többsége a kisebbségi javaslatban, mely az egyes 
nemzetek számára sokkal kevesebbet vesz igénybe, mint a mennyit ők, 
akár az e részbeli számos petitiókban kértek, akár a szabadalmi okmányok, 
törvényeink, sőt alkotmányunk elvei alapján igényelhetnének, mégis 

találna olyasmit, mi csak aggodalomra is szolgáltathatna alkalmat : ő kész- 
nek nyilatkozott mindenben, mi a nem-magyar nemzetek szellemi halálát 
magában nem foglalja, engedni. Ha például nem tetszik a külön nemzeti 
zászlóknak az ország zászlója melletti használata, mi pedig minden ható- 
ságnak, községnek, sőt minden egyháznak, minden iskolának és minden 
czéhnek meg van engedve : szívesen elállott ezen igénytől. Ha nem tetszik 
a törvényhatóságok területeinek kikerekítése, mely pedig az 1500 : 
28. t.-czikk tanúsága szerint törvényhozáson kívül is, annál inkább 
tehát a törvényhozás által bármikor elrendeltethetett, melyre egyébiránt, 
tekintettel némely megyék székhelyeinek ugyané megyék széleitől k(")zel 
20 mértföldnyi távolságára, s átalában az igazgatás és jogszolgáltatás jogo- 
sult igényeire is, elkerülhetetlen szükség van : kész volt ezen igénytől is 
elállani. Minden más irányban is szívesen meghajolt a többség akarata 
előtt, sőt azon egyetlen pontra nézve is, mely a törvényesen s tényleg 
létező nemzetek létét biztosítja, melynek kihagyásához tehát öngyilkosság 
bűne nélkül nem járulhatott, késznek nyilatkozott minden lehető változbi- 
tás elfogadására, s meg lett volna elégedve annak kimondásával: 

1 . hogy mind azon nemzetek, melyek a hármas törvénykönyv 3-dik 
részének 25-dik fejezetében mint ilyenek (nationes) elŐsorolvák, képezik 
az egységes föloszbhatlan Magyarország népét (populus) ; 

2. hogy e nemzetek egyedül nyelvök s nemzetiségök fejlesztésére, 
tehát a közművelődés terén működésre vannak testületileg hivatva, s hogy 
e tekintetben is minden nemzet saját erejére van utalva a nélkül, hogy 
más nemzet vagy az állam bárminemű közvetetlen vagy közvetített se- 
gélyzésére igényt tarthatna ; 

3. hogy e nemzeteket bárminemű más, jelesül a politikai jogok 
gyakorlata testületileg meg nem illeti, miután a politikai tényező az egész 
országra nézve az ország népének, a törvényhatóságokban s egyes közsé- 
gekben a törvényhatóság, illetőleg a község népének törvényesen egybe- 
gyűlt képviselete, különben pedig minden honpolgár egyénileg, a nemze- 
tiségre minden tekintet nélkül. 

E három pont nem foglal egyebet magában, mint a nemzetekről s az 
ország népéről szóló sarkalatos törvényeink f ön tartását azon világos meg- 
szorítással, miszerint a nemzeteket a politikai jogok gyakorlata meg nem 
illeti ; és mégis, daczára e lényeges megszorításnak, késznek nyilat- 
kozott a központi bizottság által helyesbített törvényjavaslatot, mihelyt az 
az érintett három pontokkal megbővíttetnék, minden változtatás nélkül 
elfogadni, úgy lévén meggyőződve, hogy az ilyetén törvényjavaslat leg- 
alább a mérsékeltebb, higgadtabb nemzetiségi pártokat megnyugtathatná,. 

s hogy c* pártok hathatnának azután sikercsen a többiek megnyugtatá- 
sára is. 

Wlád Alajos sem a központi bizottságnak, sem Deáknak törv^ény- 
javaslatát nem fogadta el a részletes tárgyalás alapjául. A központi bizott- 
ság munkálatának bevezetésében még több kiméletét látta a nemzetiségi 
susceptibilitásnak, mint Deák munkálatának bevezetésében. De nem pár- 
tolta egész terjedelmében a kisebbség javaslatát sem, mert ebben oly néze- 
tek is vannak, a melyekben Ő nem osztozott. A nemzetiségi kérdés meg- 
oldása tekintetében véleményét a következőkben fejezte ki : Az alkotmány 
pyramisának csúcsát magyarnak akarta, magyarnak azon értelemben és 
mérvben, hogy a minisztériumok és az országgyűlés nyelve magyar legyen, 
8 ez utóbbit különösen azért, mert belátta szükségét, hogy hat külön nyelvű 
nemzetiségek képviselőiből alakult országgyűlésen egy átalánosan ismert 
nyelven kell folyni a tárgyalásoknak, s a törvényeknek eredeti szövegök- 
ben a tanácskozás nyelvén kell szerkesztetniök, s mert nem akarta nevet- 
ség tárgyává sülyeszteni a 2>arlaiiientet : már pedig ha itt hat nyelven be- 
szélnének, egyik a másikát nem értené meg, mint ez a minap is történt, 
midőn egy horvát képviselő horvátul beszélt. Ennyit igényel az állam- 
egység elve. De azuttln, a miképpen a vita folyamában Eitel Frigyes naivul 
ugyan, de helyesen mondotta, az ő házába, az az a törv'ényhatóságába, a 
községébe, egyházába, tanodájába más nyelvnek behozatalába, mint az ővé. 
s a vele együtt lakóké, beleegyezését nem adhatta. Bizza a törvényhozás a 
törvényhatóságok és községek nyelve meghatíirozását azokra, kik a törvény- 
hatóságokban vagy községekben közösen együtt laknak. Eötvös József b. 
miniszter azon állítása ellenében, hogy a többség javaslata jobb, mint a 
kisebbségé, mert nem oszt kiváltsíigokat, megjegyezte, hogy éppen az oszt 
kiváltságokat, mert azt határozza, hogy a törvényhatóságokban a jegyző- 
könyv-, a belső ügykezelés stb. nyelve a magyar legyen, és csak annyi- 
ban enged kivételt, a mennyiben egyik vagy másik tisztviselő nem tudja 
a nyelvet, világos ellentétben az 1861-ben éppen Eötvös b. elnöklete alatt 
készített törvényjavaslattal, melynek tartalma szerint a törvényhatóságok 
és községek szabadon választhatják nyelvöket. 

Ezek alapján azt indítványozta, vesse el a ház a központi bizottság- 
nak javaslatát, vesse el a Deákét, vesse el a kisebbségét is, és fogadja el az 
1861-dik évben a nemzetiségi bizottság által készített javaslatot, még j^e- 
dig Dobrzánszkynak a vita folyamában előadott, s engesztelékeny és mér- 
sékelt közvetítő szellemben szerkesztett módosításaival. 

Manojlovics Emil a kisebbség javaslatát pártolta, mivel azt a részle- 
tes tárgyalás utján ezélszerűbben tartotta kijavíthatónak, mint akár a 
központi bizottság javaslatát, akár Deák indítványát. 

Bömches Frigyes a szászok nevében kívánta, hogy a tárgyalt törvény- 
javaslat megváltoztatásával, az 1847. erdélyi I. t.-cz. a szászokra és nyel- 
vök használatára nézve teljes joghatályban tartassék fönn, még pedig any- 
nyival inkább, mivel a hazában élo minden nem -magyar nemzetiség a 
maga nyelvére nézve e törvényjavaslattal nyerne, s csak a szász nemzetiség 
volna egyedül vesztes, a melynek pedig nyelvére nézve annyiszor biztosí- 
tott joga van. Ennél fogva indítványozta, hogy az utolsó §., a mely így 
szól : « A korábbi törvényeknek a fönnebbi határozatokkal ellenkező rende- 
letei ezennel eltöröltetnek*, a következő szavakkal bővíttessék : « kivéve a 
szász nemzetiség és ágostai vallás egyház nyelvi viszonyait szabályozó 
erdélyi 1847 -béli I. t.-cz.-nek rendeletei*. 

Rannicher Jakab mindaddig, míg a községi és helyhatósági autonó- 
mia ügye nem rendeztetik, s e tekintetekben a törvényhozás a valódi sza- 
badsági és művelődési állam követelményeinek meg nem felel, a nemzeti- 
ségi kérdésnek megnyugtató megoldására czélzó bármely kísérletet idő elŐtt 
valónak tartott. Milyen nehéz csak a nyelvkérdés is, mutatja a napirenden 
levő javaslat. Azért óhajtotta volna, hogy ezen nyelvkörüli dolgozat, a 
melynek igen helytelenül adták «a nemzetiség egyenjogúságról szóló 
törvényjavaslat* pompás czímét, inkább ne is hozatott volna a ház elé. 

Áttérve Erdélyre, ennek az 1847 : 1. t.-cz.-ben van egy a magyar 
nyelv érdekében hozott törvénye, mely ezen nyelvnek tágas jogkört en- 
gedve, egyszersmind azt is határozza, hogy a szász nemzet kebelében mií- 
ködő minden törvényhatóságok, minden törvényszékek és polgári hivata- 
lok, valamint a tárgyalásoknál és a jegyzőkönyvek szerkesztésénél, szintúgy 
jelentéseik és intézvényeikben a német nyelvet használják, a mi pedig a 
más törvényhatóságokkal való levelezését illeti, meghagyta a nemzetet az 
addig követett szokásban. E törvény a szászoknak nem valamely enged- 
ményeket szerzett, hanem csak megóvja számukra a velők született és 
általok mindig birt anyanyelvök használatát a közéletök terén előforduló 
minden ügyeikben. A napirenden levő javaslat ellenben e nemzetet nem- 
csak saját nyelve ősrégi gyakorlatában akarta megszorítani » sőt arra is 
akarja kényszeríteni, hogy még ott is, hol ez eddigelé soha sem történt, 
az államnyelvet alkalmazzák, melyet a szász földnek nevezett területen 
legfölebb 30,000 szétszórva lakó magyarajkú polgártárs képvisel, míg 

a túlnyomó többi 300,000-et fölülmúló lakosság kizárólag majdnem csak a 
német vagy román nyelvet érti és beszéli. Annál mélyebben vág pedig az 
ügy Erdélynek a túlnyomó többséget képező nem-magyarajkú lakossága 
életébe, mivel ez országban ez óráig tettleg mind a három nyelv, a ma- 
gyar, román és német egymás közt és az állam irányában is jogegyenlő- 
ségnek örvend, a mindennapi tapasztalás pedig mutatja, hogy e miatt 
sem a közigazgatás, sem a törvénykezés, sem a kormány ereje semmi- 
ben sem szenved, de az ország békéje és polgárainak megelégedése éppen 
e három nyelv ^zen egyenjogúságában találja szilárd támaszát. 

Mindezeknél fogva indítványozta, hogy a ház a napirenden levő 
törvényjavaslat megállapításánál Erdélyt érintetlenül hagyja. Ha pedig a 
ház máskint határozna, ünnepélyesen kijelentette, hogy ő és elvtársai az 
előterjesztett törvényjavaslatok egyikéhez sem adhatják beleegyezésöket. 

Bohetielu Sándor helyeseknek tartotta a kisebbségi javaslat elveit, s 
Erdélyre nézve Rannicher indítványát fogadta el. 

Piiskariu János csatlakozott Bohetielu nyilatkozatához. 

MacellaHu Illés szintén pártolta Rannicher indítványát, s az esetre, 
ha az alakítandó törvény hatása Erdélyre is kiterjesztetnék, már előre a 
kisebbség javaslata mellett nyilatkozott. 

Öt najn vita után az elnök befejezettnek mondotta ki az átalános 
tárgyalást. 

Deák Ferencz : T. ház I A tanácskozások régen folynak 
^s, fájdalom, sok olyan mondatott e tárgy fölött, mit igen óhajtanék, 
hogy ne mondatott volna. (Igaz !) 

Nem tartom szükségesnek indítványomat ujabban indokolni, 
tették ezt számosan, kik előttem szólottak ; minélfogva én felszólalási 
jogomat csak arra használom fel, hogy kérjem a t. házat : szavaz- 
isunk. (Átalános helyeslés.) 

EőtvőH József b. vallás- és közoktatásügyi miniszter kijelentette, 
hogy Deák indítványát, mint a központi bizottság többségének indítványá- 
-val elvben megegyezőt, egész kiterjedésében elfogadja. 

A képviselőház 267 szavazattal 24 ellenében elvetette Mocsonyi Sán- 

-dor indítványát, s a Deák Ferencztől módosított törvényjavaslatot átalá- 
nosságban a részletes tárgyalás alapjául elfogadta. 



A VÁLASZTÓ-KEKÜLETEK KÉPVISELŐI 

NEM EGYES NEMZETISÉGEKET, HANEM AZ ORSZÁGOT 

KÉPVISELIK. 

A képviselőház 1868. november 29-dikén tartott ülésének napirend- 
jén volt : a nemzetiségi egyenjogúságról szóló törvényjavaslat részletes tár- 
gyalása. 

Mocsonyi Sándor kijelentette, hogy mivel Deák Ferencz átalánosság- 
ban elfogadott torvényjavaslatának alapelve egyenes ellentétben áU az ő és 
társai meggyőződésével, s mivel másfelől a részletes vita alkalmával tehető 
módosításokkal az alapelvet megváltoztatni nem lehet : ő és elvtársai nem 
tudják lelkiismeretükkel összeegyeztetni, hogy az e kérdés tárgyalásával 
járó nagy felelősséget magukra vállalják, s ezért a részletes vitában nem 
vesznek részt. 

MÜetics Szvetozár nem akarta bővebben fejtegetni, mily reményekkel 
és mily bizalommal jöttek ők Pestre három évvel a königgrátzi csata előtt, 
és mily reménytelenséggel, s mily bizalmatlansággal térnek ismét haza. 
Örömmel constatálta, hogy többé nem lehet azon taktikát practisálni, hogy 
a tőle helyeselt programmot csak két-három, úgynevezett túlzó ember pro- 
grammjának mondják, mivel az öt napi vita megmutatta, hogy az minden 
román és szerb programmja. (Fölkiáltások : Összesen csak 24.) Egy és más 
kivételével valamennyi szerb s román nemzetiségű tag programmja az, és 
meg volt győződve, hogy az az egész román és szerb nép programmja volt 
és lesz. 

Ezután Miletics Szvetozár elvtársaival együtt nagy zaj között távo- 
zott a teremből. 

Ivácskovics György óvást tett Mocsonyi és Miletics azon állítása elleu, 
hogy valamennyi szerb s román ajkú képviselő ellene van Deák törvény- 
javaslatának, s egyszersmind kinyilatkoztatta, hogy itt nem nemzetiségi, 
hanem országos képviselők vannak. Az ő választókerületében román, bolgár, 
szerb, magyar s német ajkú polgártársai választották meg, s mint az ország 



képviselőjének kötelessége is a törvényhozásban részt venni, s annyit tenni, 
a mennyi tehetségében van. A többi választókerületben is nem kizárólag 
egy nemzetiség van, hanem több, s ha a távozott képviselők kizárólag csak 
egy-egy nemzetiséget akarnak képviselni, tanácsolná nekik, tegyék le a 
mandátumot. 

Deák Ferencz : T. ház ! Minden egyes képviselőnek teljes 
joga van valamely tárgy fölötti tanácskozásokban s határozatokban 
részt venni, s ha ezt teszi vagy nem teszi, arról nem nekünk felelős. 
Most eltávozott egynehány követ, 24 vagy hány, kik nem akarnak 
részt venni a tárgyalásban. Ez már más esetekben is többször történt ; 
íi ki nem akart részt venni, hallgatott, vagy ha unta magát, kiment : 
ehhez nekünk semmi közünk. Ha azonban azon érdemes urak úg.y 
gerálják magokat, mint, nem tudom micsoda nemzetek vagy nemzeti- 
ségek képviselői, e részben azt hiszem, Magyarországban a nemzeti- 
ségeknek mint ilyeneknek képviselői nincsenek. (Helyeslés.) Ha a 
választókat tekintjük, akkor igen sok érdemes úr ül itt, kiket vegyes 
ajkú, sőt tíilán túlnyomólag vegyes nemzetiségű választók választot- 
tak. Magyarországban igen sok választókerület van, hol majd a ro- 
mán, majd a szerb, majd a szláv, majd a német nyelv van túlnyomó 
többségben, de azért azon választókerületek képviselői nem egyes 
nemzetiségek képviselői, hanem képviselői az országnak, és elvégre 
az egész különbség legfölebb csak az, hogy azon érdemes urak magok, 
kik részt venni nem akarnak, román, szerb, vagy más ajkú nemzeti- 
ségű férfiak ; ehhez azonban az országgyűlésnek semmi köze sincs. 
Mi nem kérdezzük, melyik követ milyen nemzetiségű, hanem csak 
azt kérdezzük, olyan képviselö-e, kit a kerület törvényesen meg- 
választott ? Az egésznek következése az, hogy a mit azon urak mond- 
tak, a mit én mondok, vagy mások elmondanak az országgyűlésen, 
belejön a naplóba ; de előre kijelentem, hogj' a jegyzőkönyvben en- 
nek helye nincs. (Helyeslés.) 

Pap Simon tiltakozott a román nemzetiségű képviselők nevében tett 
nyilatkozat ellen, mert ő a haza érdekét mindenkor a nemzetiségek igényei 
fölé helyezi. 

A h'pviiselöház ezután megkezdette a részletes tárgyalást. 

A NEMZETISÉGI EGYENJOGÚSÁGBÓL 

SZÓLÓ TÖRVÉNYJAVASLAT RÉSZLETES TÁRGYALÁSAKOR. 

I. 

A képviselőház 1868. november 29-dikéii a nemzetiségi egyenjogúság- 
ról szóló törvényjavaslat részleteit tárgyalta. A 4. §. így szólott : t A törvény- 
hatóságok az államkormányhoz intézett irataikban az állam hivatalos nyel- 
vét használják ; de használhatják a mellett hasábosán még azon nyelvek 
bámelyikét is, melyet jegyzőkönyveikben használnak. • 

Gál János a szakaszt a következő rendelkezéssel kivánta megtol- 
dani : « Egymásközti irataikban pedig akár az állam^nyelvét, akár pedig azon 
nyelvek egyikét használják, a mely azon törvényhatóság által, melyhez az 
irat intéztetik, a 2-dik §. szerint jegyzőkönyvei vitelére elfogadtatott.* 

Deák Ferencz : Gál János módosítványát részemről hajlandó 
vagyok elfogadni, mert egyátalában nem látom át, hogy például két 
szász szék, hol a szász nyelv honos, miért ne levelezhessen egymással 
szász nyelven. A szerkezet ezt nem akarta kizárni, és minthogy a be- 
adott módosítvány a dolgot csak világosabbá teszi, nincs ellene semmi 
kifogásom. (Helyeslés.) 

A kápvüielöház elfogadta Gál János toldalékát. 

U. 

Deák Ferencz átalánosságban elfogadott törvényjavaslatának 7. §-a 
így szólott: «A törvénykezést illetőleg, az első biróságoknál, mind az ügy- 
kezelés nyelvére mind a polgári s bűnvádi perekben, akár ügyvéd közbe- 
jöttével, akár a nélkül folytattatnak, a perlekedésnek és a hozandó Ítéletek- 
nek nyelvére nézve, addig, míg az elsőbiróságok végleges rendezése és a 
szóbeli eljárás behozatala fölött a törvényhozás nem határoz, az eddigi 
gyakorlat lesz mindenütt fentartandó. > 

Tisza Kálmán nem óhajtotta, hogy a ház a központi bizottság szö- 
vegének elejtésével úgy járjon el, hogy míg egyfelől az elsó'biróságok előtt 
használandó nyelvet illetőleg, szerinte is helyesen, kiméli azokat, kik a 

Deák Ferencz Beuédei. VI. ^ 

törvénykezés körében eddig fönáUott törvényeinken túlmentek, addig azo- 
kat, kik a törvények rendeleteit eddig megtartották, megfoszsza attól is, 
a mit számukra a nemzetiségi bizottság és a központi bizottság kilátásba 
helyezett, ő a kettőt egyesíteni óhajtotta, s ezért a 6. §. után fölvétetni 
indítványozta a központi bizottság javaslatának 14. és 15-dik szakaszait. 
E §§. így szólottak : 

tl4. §. Az ország minden lakosa, azon esetekben, a melyekben ügy- 
véd közbejötte nélkül, akár felperesi, akár alperesi, akár folyamodó minő- 
ségben, személyesen vagy megbizott által veszi és veheti igénybe a törvény 
ótalmát és a biró segélyét : 

a) saját községi bírósága előtt anyanyelvét ; 

b) más községi biróság előtt az illető község ügykezelési vagy jegyző- 
könyvi nyelvét ; 

c) saját járási birósága előtt saját községének ügykezelési vagy jegyző- 
könyvi nyelvét ; 

d) más bíróságok elŐtt, akár legyenek azok saját törvényhatóságának, 
akár pedig más törvényhatóságnak bíróságai, azon törvényhatóság jegyző- 
könyvi nyelvét használhatja, a melyhez az illető biróság tartozik. 

15. §. A biró a 14. §. eseteiben a panaszt vagy kérelmet a panasz 
vagy kérelem nyelvén intézi el ; a kihallgatást, tanuhallgatást, szemlét és 
más bírói cselekményeket, úgy a peres, mint a perenkívüli, valamint a 
bűnvádi eljárásoknál a pörben álló felek, illetőleg a kihallgatott személyek 
nyelvén eszközli ; a perek tárgyalási jegyzőkönyveit azonban azon a nyel- 
ven vezeti, melyet a perlekedő felek a törvényhatóságok jegyzőkönyvi 
nyelvei közül kölcsönös megegyezéssel választanak. Ha e tekintetben meg- 
egyezés létre nem jönne, a biró a tárgyalási jegyzőkönyvet a törvényhatóság 
jegyzőkönyvi nyelveinek bármelyikén vezetheti ; tartozik azonban annak 
ta.rtalmát a feleknek, szükség esetén tolmács segélyével is, megmag}'arázni. 

Szintúgy tartozik a biró a felek előtt megmagyarázni s illetőleg tol- 
mácsoltatni a pör fontosabb okmányait is, ha ezek olyan nyelven volnának 
szerkesztve, melyet a perben álló felek egyike vagy másika nem ért. 

Az idézési végzés, a megidézendő fél érdekében, ha rögtön kitudható, 
annak anyanyelvén, különben pedig azon községnek, a melyben a megidé- 
zendő fél lakik, jegyzőkönyvi nyelvén, vagy pedig az állam hivatalos nyel- 
vén fogalmazandó. 

A birói határozat a tárgyalási jegyzőkönyv nyelvén hozandó ; de kö- 
teles azt a biró minden egyes félnek azon a nyelven is kihirdetni, illetőleg 
kiadni, a melyen kívánja, a mennyiben azon nyelv a törvényhatóságnak, 
a melyhez a bíró tartozik, jegyzőkönyvi nyelveinek egyikét képezi. » 

Ezután következnék mint 9. §. a mostani 7. §., még pedig a követ- 
kező szerkezetben: «Az első biróságnál mind az ügykezelés nyelvét, mind 
a polgári s bűnvádi perekben, akár ügyvéd közbejöttével, akár a nélkül 
folytattatnak a perlekedések, s a hozandó Ítéletre nézve ott, hol az anya- 
nyelvnek használata a fönnebbi szakaszokban meghatározottnál szélesebb 
körben volt gyakorlatban, addig, míg az elsőbiróságok végleges rendezése s 
a szóbeli eljárás behozatala fölött a törvényhozás nem határoz, az eddigi 
g[yakorlat lesz föntartandó. » 

Indítványa magában véve a 7. §-nak egész szerkezetét megtartotta, 
csak azon különbséggel, hogy azon vidékek számára, melyek eddig a tör- 
vény tiszteletben tartásánál fogva annyit sem élveztek anyanyel vöket ille- 
tőleg, a mennyit nekik már egyszer megadni szándékoztunk, ezen en- 
gedményt beleiktatta ; míg oly helyekre nézve, hol az anyanyelv tágabb 
körben volt használatban, érvényben kivánta hagyatni a 7. §. rendel- 
kezését. 

Deák Ferencz : T. ház ! Az általam benyújtott törvényjavas- 
lat szövege és a Tisza Kálmán úr által beadott módositvány közt az 
a lényeges különbség, hogy én a perlekedésre nézve minden különb- 
ség nélkül, akár ügj^véd közbejöttével, akár a nélkül folytattatnak a 
perek, addig is, míg az első bii-óságok végleges rendezése és a szóbeli 
-eljárás behozatala fölött a törvényhozás nem határoz, az eddigi gya- 
korlatot kivántam föntartatni. Tisza Kálmán képviselő úr ezen kettőt 
megkülönbözteti, és azon perekre, vagyis perbeli eljárásokra nézve, 
melyek ügjrvéd közbejötte nélkül folytattatnak, a központi bizottság 
14 — 15-dik szakaszait akarja megállapittatni. Ezen szakaszoknak 
hatásköre éppen oly messzire terjed, a mit én részemről nem ellen- 
zék ; mert én azt óhajtottam és elsőbben is kimondtam, a midőn be- 
nynjtottam a törvényjavaslatot, hogy én szeretném, ha a perlekedés 
mindenkinek megengedtetnék a maga nyelvén, azon nyelven, a mely 
a jegyzőkönyvek egyikéé. Csak azért nem vettem föl ezen pontot indít- 
ványomba, mert én sikert akarok ; ismervén pedig a hangulatot, előre 
tudtam, hogy ez nem fog elfogadtatni, azért kivántam én addig is az 
eddigi gyakorlatot meghagyni, mert hiszem, hogy a midőn az első 
bíróságok rendezve lesznek és a szóbeliség be lesz hozva, ez magától, 
fog következni. Ezen 14. és 15-dik szakasz éppen azon értelemben 
van a központi bizottság által szerkesztve, hogy t. i. mindenkinek a 
maga nyelvén történik a kiadás, stb. Ez ellen nekem semmi kifogá- 
som nincs; a mi azonban a 7-dik szakaszt illeti, hogy t. i. : «a tör- 

8* 

vénykezést illetőleg azon perekre nézve, a melyek ügyvéd közbejötté- 
vel folytattatnak*, erre nézve már igenis ragaszkodnám a magam 
javaslatához, mely inkább csak stílusra nézve különbözik. Es ha azon 
két szakasz, mely az ügyvéd közbejöttével folytatandó perekre vonat- 
kozik, elfogadtatnék, akkor a 7-dik szakaszba ezt kellene betenni vál- 
toztatásul a törvénykezést illetőleg az első bíróságoknál : « azon pe- 
rekre nézve, melyek ügyvéd közbejöttével folytattatnak, az eddigi gya- 
korlat hagyatik meg». Ha tehát kivánja a t. ház a 14. és 15-dik sza- 
kaszokat a törvényjavaslatba beletenni, én nem ellenzem, hanem a 
7-dik szakaszt ezen módosítással óhajtanám megtartatni. (Marad t) 

Bemáth Zsigmond nem képzelhetett oly embert, a ki, ha igazságát 
keresni kénytelen, azon módokat és azon eszközöket ne használná föl, me- 
lyek mellett legsikeresebben gondolja megnyerhetni igazságát, s ezért a 
14. §. mellőzését és a 7. §. változatlan megtartását kivánta. 

Tisza Kálmán véghetetlen nagy fontosságúnak tartotta az ügyet és 
éppen azért ismételve kérte a házat, fogadja el az ő módosítványát, ha 
oly fogalmazással is, mint Deák előadta. Azért, hogy előnyöket nyújtsunk 
azoknak, kik a törvényt nem tartották meg, ne büntessük meg azokat, kik 
megtartották. Már pedig ha a ház a szerkezetet fogadja el, utoljára is azon 
eset fog beállni. 

Az elnök föltette a kérdést, hogy a ház elfogadja-e a 7. §-t úgy, a. 
mint van, s úgy vette észre, hogy a többség nem fogadja el. 

Deák Ferencz : Ily módon nehéz lesz tisztába jönni, hacsak 
a kérdést el nem különözzük. Az első különbség az, hogy Tisza Kál- 
mán képviselő úr módosít ványában különbséget tesz az ügyvéd közbe- 
jöttével, vagy annak közbejötte nélkül való perekre nézve ; és az ügyvéd 
közbejötte nélküli perekre kivánja a központi bizottság szerkezetét, 
t. i. a 14. és 15-dik szakaszt. En pedig ezek között nem tettem 
különbséget, hanem mindenre nézve a gyakorlatot kívántam meg- 
tartatni. Tisza Kálmán indítványa szerint előre bocsátandó volna 
az a két szakasz, a 14. és 15-dik szakasz, mely hosszasabban le- 
írja az ügyvéd közbejötte nélküli perekben az eljárást. En nekem 
ezek ellen semmi kifogásom nincs, és én ennek a két szakasznak be- 
igtatását kész vagyok elfogadni. A másik indítvány szól magáról a 
mostani 7-dik szakaszról, mely következnék ezen két szakasz után,. 

és erre nézve azt óhajtom, hogy ha a két szakasz közbejön, a 14. és 
15-dik, akkor ez a mostani 7-dik szakasz csak annyiban módosíttas- 
sék, hogy az hagyassék ki, «akár ügyvéd közbejöttével, akár a nélkül 
folytattatnak », hanem az mondassék, hogy «azon perekben, melyek 
ügyvéd közbejöttével foljrtatandók, az eddigi gyakorlat mindaddig* 
«tb. (Helyeslés.) Azért tehát, miután a t. elnök úr maga is úgy jelen- 
tette ki, hogy a többség szórói-szóra, a mint van, a 7-dik szakaszt 
nem fogadta el, első kérdés az volna, hogy elfogadja-e a többség Tisza 
£álmán indítványának azon részét, mely a 14. és 15-dik szakaszok- 
nak közbeszúrását tárgyazza? Ha ezt a t. ház elfogadja, akkor jön a 
másik kérdés, hogy az előbbi 7-dik szakasz, mely most már 9-dik, 
10-dik lesz, úgy maradjon-e? Ez nem kérdés már, mert nem marad- 
hat úgy, hanem úgy fogadjuk el, hogy : ügyvéd közbejöttével. 

A képviselőház Tisza Kálmán indítványát Deák Ferencz módosításá- 
val fogadta el. 



A KÖZÖS NYUGDÍJAKRÓL SZÓLÓ TÖRVÉNYJAVASLAT 

TÁRGYÁBAN. 

A képviselőház 1868. deczember 2-dikán tartott ülésében tárgyalta a 
közös nyugdíjakról szóló törvényjavaslatot, s elfogadta az 1. §-t, mely így 
szól : « Közös nyugdíj aknák a múltra nézve csupán a had- és külügyi minisz- 
tériumok, a központi hadi számvevőség személyzetének, és a volt rendőri 
minisztérium azon osztályának nyugdíjai tekintendők, a mely osztály jelen- 
leg a közös külügyminisztériumhoz van beosztva. E nyugdíjak a delegatiók 
által megállapítandó közös költségvetésbe vétetnek föl.» 

A minisztérium törvényjavaslatának 2. §-a ez volt: «Az előbbi sza- 
kaszban elsorolt központi közegeken kívül voltak 1867 elŐtt más központi 
közegek is, melyeknek míiködése Magyarországra is kiterjedt. Ily köz- 
ponti közegek voltak a miniszteri tanács, az államtanács, a cs. kir. bel- és 
igazságügyi, rendőri, pénz- és kereskedelmi minisztériumok, a legfelső 
számvevőszék és a kanczelláriák. Ezen központi közegek Magyarországra 
nézve törvényesek nem levén, nyugdíjaik sem terhelhetik jogilag a magyar 
korona országait. Azon politikai és méltányossági tekintetekből mindazáltal, 
a melyek a magyar országgyűlést arra birták, hogy az államadósságok 
után, melyek Magyarországot jogilag szintén nem terhelhetik, bizonyos évi 
járulékot vállaljon el, kész Magyarország ez egyezménynél fogva, minden 

innen vonható következtetés nélkül, a fentebb elősorolt központi közegek 
személyzetének nyugdíjaiból 23 százalékot elvállalni. Az ezen szakaszban 
érintett nyugdíjasok névjegyzéke és nyugdíj -illetmény ökrŐl szóló kimutatás 
a. függő adósság ellenőrzésére kiküldött bizottság által folyvást nyilván 
tartatik, s az ekképp igazolt összeg 23 százaléka a magyar kir. pénzügy- 
miniszter által évenkint a magyar korona országai költségvetésébe vé- 
tetik fel.» 

E §. ellenében a központi bizottság a következő véleményt terjesztette 
a ház elé : 

« A jelen országgyűlésen, melynek még oly sok és mulhatlanul el- 
végezni valója van, de a melynek napjai már annyira megszámlálvák, nincs 
többé idő és lehetőség, hogy az 1867-dik évig létezett miniszteri tanács, 
államtanács, cs. kir. bel- és igazságügyi, rendőri, pénzügyi és kereskedelmi 
minisztériumok, legfelső számvevőszék és udvari kanczelláriák személy- 
zetének nyugdíjai iránt, melyek ezen 2. §-ban érintve vannak, részletes 
kimutatások alapján és kellő áttekintéssel lehessen határozni. Addig pedig, 
míg ez tüzetesen eszközölhető volna, mind azon szempont, miszerint semmi 
ne tétessék ezúttal, a mi a jövőbeli beható intézkedésnek elébe vágna, mind 
a politikai és méltányossági tekintetek egyaránt megkívánják, hogy a jelen- 
legi állapot, s így a minisztériumnak e részbeli felhatalmaz tatása tartassék 
fönn továbbra is. 

A központi bizottság tehát, a 2. §. első sorainak meghagyásával, és 
a többi résznek megváltoztatásával, ezen szakasznak következő újabb szer- 
kezetét hozza javaslatba : 

«Az előbbi szakaszban említett központi közegeken kívül voltak az 
1867. év előtt más központi közegek is, melyeknek működése Magyar- 
országra is kiterjedett. Dy központi közegek voltak a miniszteri tanács, az 
államtanács, a cs. kir. bel- és igazságügyi, rendőri, pénzügyi és kereske- 
delmi minisztériumok, a legfelső számvevőszék és a kanczelláriák. Ezen 
központi közegek Magyarországra törvényesek nem lévén, nyugdíjaik sem 
terhelhetik jogilag a magyar korona országait. Politikai és méltányossági 
tekintetekből mindazáltal fölhatalmaztatik a minisztérium, hogy a fentebbi 
elősorolt központi közegek személyzetének nyugdíjai a közelebbi 1869-dik 
évre is azon mód szerint fizettessenek, a mely szerint a jelen év folytán 
fizettettek. 

•Jövőre nézve pedig oda utasíttatik a minisztérium, hogy ezen nyug- 
díjakról részletes összeírást és kimutatást készítvén, mind ezt, mind a nyug- 
díjak mi módon leendő fedezésére vonatkozó javaslatát terjeszsze az ország- 
gyűlés elé.» 

Tisza Kálmán nem fogadta el sem az eredeti szerkezetet, sem a köz- 
ponti bizottságtól módosítottat, hanem az egész szakaszt egyszerűen ki- 
hagyatni kivánta. Nem tudta, mivel lehetne indokolni, hogy az ország pénz- 
ügyi szegénysége mellett nyngdíj szavaztassék meg azoknak, a kikről csak- 
ugyan áll, hogy nagyobb részben és minden esetre teljes átalánosságban 
csakis a haza ellen tett szolgálataikkal szerezhettek érdemeket. Ha talán 
úgy tekintik ezt némelyek, mint a kiegyenlítés kifolyását, ez esetben az 
lett volna a helyes, hogy akkor, midőn a kiegyenlítés köttetett, ismerhet- 
tük volna annak föltételeit, hogy legalább tudhatnók már egyszer, hogy 
vájjon mikor fogjuk már a kiegyenlítés folytán hozandó anyagi áldozatokat 
bevégezni. Már sokszor voltunk oly helyzetben, például az államadósságok 
megszavazásakor, hogy azt kellé hinni, hogy rendben vagyunk, s nem kell 
többet fizetnünk a kiegyezkedés árában, és íme most újra jön egy törvény- 
javaslat, mely újabb terheket ró ránk, ismét azon a czímen, hogy ez a ki- 
egyezés egyik ára. Ha a fátyolborító eszméből indulnak ki, ő nem tartozik 
azokhoz, kik soha és semmi szín alatt megbocsátani nem tudnának, csak- 
hogy akkor azt szerette volna és szeretné, hogy a fátyolborítás mindkét 
részről történjék, hogy ne csak azokról akarjunk gondoskodni, kik a tör- 
vényjavaslat által érintetnek, hanem gondoskodni akarjunk azokról is, kik 
e javaslat által nem érintetnek, a kik azon nehéz időben, melyre most fá- 
tyolt akarunk vetni, a hazát szolgálták. Minthogy pedig ez nincs a törvény- 
javaslatban, s minthogy azt hiszi, ideje már valahára határt vetni az áldo- 
zatoknak : a 2. §-t egyszerűen kihagyatni kérte. 

Nyáry Pál nem szavazott meg jutalmat azoknak, a kiknek még csak 
a neveit sem merte a minisztérium a ház emlékezetébe hozni. 

Simonyi Ernő a törvényjavaslatot alapjánál fogva és elvből ellenezte. 
Ha a ház a visszanyert alkotmányos életet föntartani kivánja, ne szavaz- 
zon meg jutalmakat azoknak, kik alkotmányának legnagyobb ellenségei 
voltak, és ne teremtsen ily példa által magának új ellenségeket. 

Deák Ferencz : T. ház I A minisztérium egy más tartalmú 
törvényjavaslatot adott be ; az osztályok azt tárgyalták is, a központi 
bizottság pedig ezen előttünk levő törvényjavaslatot terjesztette elő. 
(Halljuk ! Halljuk I) Ezen törvényjavaslat egészen más szempontból 
indul ki, mint a minisztériumtól beadott törvényjavaslat. 

A nyugdíjak kérdése nem egyszerű, hanem bonyolódott kérdés. 
Igen sok tagja van a t. háznak, ki a minisztérium által beadott tör- 

vényjavaslatot pártolni nem akarta, nem azon szempontokból, melye- 
ket Simonyi képviselő úr felhozott, mert azon szempontokat már az 
1. §. elfogadásával mellőzte a t. ház. Azon szempontok azok, hogy 
csak olyanokat lehessen nyugdíjazni, kik a törvényt és alkotmányt 
szolgálták, nem pedig azokat, kik ellene szolgáltak. Az 1. §-ban, me- 
lyet a ház ma már elfogadott, a volt külügyminisztérium, a központi 
hadi számvevőség, a volt rendőri minisztérium bizonyos tagjainak 
nyugdíjaztatását, ugyanazon osztály nyugdíjaztatásának tekinti, mely 
osztály jelenleg a közös külügyminisztériumba van beosztva. Ezek 
épp úgy nem alkotmányos alapon állottak, ezek éppen úgy nem szol- 
gálták a torvényt, nem szolgálták az alkotmányt, sőt működésükben 
a mi alkotmányunk és alkotmányos fogalmaink ellen jártak el, mégis 
szükségesnek tartotta a ház ezek nyugdíjaztatását elrendelni, elismerni 
ezen nyugdíjazást a múltra nézve. Tehát azon elvet, melyet Simonyi 
képviselő úr előhozott, a ház, előbbi határozatában, már elvetette. 

Nem is azon szempontból indult ki a központi bizottság, úgy 
hiszem, midőn ezen törvényjavaslatot előterjesztette, hogy melyik 
milyen körülmények közt, minő szellemben, minő alkotmányos vag}' 
nem törvényes alapon szolgált, hanem éppen azért, mert a nyug- 
díjak kérdése igen bonyolódott, éppen azért, mert ezen nyug- 
díjak minden ágazatának, minden nemének tisztába hozatalára nézve 
az idő rövid, azt kívánta, hogy a dolog jelen helyzetében hagyatván, 
a minisztérium a jövő országgyűlés elé kimerítő törvényjavaslatot 
terjeszszen ezen nyugdíjakról. Vannak olyan nyugdíjak, melyek 48 
előttiek, ezekre, úgy hiszem, senki sem akarja a megtagadás elvét 
kimondani. Némelyek a magyar kanczellária 1861-ben működött tag- 
jainak akartak az osztályokban nyugdíjakat adni. Az elv ugyanaz. (Nem 
lehet !) Engedelmet kérek, hogy ezt akarták az osztályokban, hogy kö- 
vetelték az osztályok némelyikében, azt én határozottsággal mond- 
hatom. Az a kérdés, hogy beleereszkedhetünk-e ezekbe részletesen ? 

Szerettem volna, ha a minisztérium a nyugdíjak kérdését hó- 
napok előtt adta volna elő; szerettem volna, ha azt az előterjesztést, 
mit tőle most kívánunk, már előbb beterjesztette volna ; de ez nem 
történt. Nincs tehát más választásunk, mint vagy átalában kimondani 
azon elvet, hogy semmiféle nyugdíjat nem fizetünk, vagy úgy tekin- 
teni ezt, mint a központi bizottság tekintette, mint maga a minisz- 
térium tekintette, hogy az államadósságokkal egy természetű, mely a 
kiegyenlítés által megszüntetett régi állapotnak ránk is súlyosodó 
következménye. (Helyeslés jobb felől. 1) 

En azt hiszem, e két mód közül egyiket kell választani. Az első, 
hogy átalában valamennyi nyugdíj megszüntetését kimondjuk, alig 
hiszem, hogy a ház többségének akarata legyen ; először azért, mert 
mégis bizonyosan lesznek nyugdijak, melyeket a ház is meg akar 
hagyni ; másodszor azért, mert Magyarország a magyar királynak 
szavát beváltani mindenütt, a hol lehet, kész leend mindenkor. (He- 
lyeslés.) 

Ez a törvényjavaslat nem vágja el a háznak azon hatalmát, 
hogy a nyugdíjakat részletesen tárgj^alja, sőt egyenesen föntartja, és 
ha a névsorozat, a szolgálatok ideje, a szolgálatok természete az elő- 
terjesztésben ki fog fejtetni, akkor szólhatunk hozzá, akkor gondos- 
kodhatunk olyan módról is, a melylyel ezt leginkább fedezni tudjuk, 
úgy, hogy ez az országnak minél kevesebb terhére legj'en. 

En éppen e törvényjavaslatot látom olyannak, mely azt a leg- 
fontosabb ellenvetést kikerüli, melyet a miniszteri törvényjavaslat 
ellen föl lehet hozni, azt t. i., hogy azt sem tudjuk kik, azt sem tudjuk, 
hányan vannak, azt sem tudjuk, mennyi átalában. (Felkiáltások bal- 
ról : Es mégis megszavazzuk !) Engedelmet kérek, méltóztattak volna 
ezt tavaly mondani, hisz a múlt évben is a minisztériumnak adott 
fölhatalmazás folytán fizettük őket. 

Tovább megyek. Azon elvet, melyet egyik képviselő, gondolom 
éppen Simonyi Ernő képviselő úr fölhozott, hog>' a kik nem alkotmá- 
nyos téren, nem az alkotmány és törvény mellett, hanem ellene szol- 
gáltak, azoknak nem kell semmi. nyngdíjat megszavazni: ezen elvet 
a t. ház már egy más alkalommal elmellőzte. Kérdem, a hadsereg 
alkotmányos alapon szolgált-e? Kérdem, az mellettünk szolgált-e? 
Felelet : nem. Ha valaki, ez szolgált ellenünk, és az országgyűlés, a 
pensions-fondot, melyet az alkotmányellenes időkben elköltöttek, 
úgy tekintvén mint államadósságot, ezen katonaságnak nyugdíjai 
alapjára — én nem tudom hány milliót — megszavazott. Kérdem, 
mi különbség van egyik és másik között elvre nézve ? 

Egy valaki azt mondta nekem, hogy a katonaságot jövőre is 
meg akarja tartani, s azért megadja részére a nyugdíjat. Igaz, de nem 
azoknak adja a nyugdíjat, a kik jövőre fognak az alkotmány mellett 
szolgálni, hanem azoknak, a kik a múltban szolgáltak az alkot- 
mány ellen. 

A katonatiszteknek nyugdíjai bizonyos pénzalapból kerültek ki. 
Ez a pénzalap elköltetett, s azt Magyarország is pótolja. A polgári 
tisztviselőknek nyugdíjai egy más pénzalapból fizettettek ; ez is el- 



költetett. Nem látom okát, hogy ez más természetű legyen, mint az. 
a másik. 

Én részletekbe, ezen nyugdijakra vonatkozólag, nem tudok bo- 
csátkozni, mert nincsenek előttem az adatok. Én óhajtok ebben, min- 
den körülményről felvilágosítva, alaposan határozni. Erre az idő rö- 
vid. Átalában azt nem mondhatom, hogy minden nyugdíj megszűnik, 
mert annyi családot szerencsétlenné, özvegyet és árvát kenyértelenné 
tenni én sem szeretek. En tehát azt hiszem, hogy éppen ez a javas- 
lata a központi bizottságnak az, mely hatalmunkba adja és szá- 
munkra föntartja, hogy a dologról kimeritőleg részletesen intézked- 
jünk, addig pedig csak annyit tesz, mint a múlt évi országgyűlés tett,, 
t. i. a dolgot jelen állapotában hagyja. 

Én ezt fogom pártolni. (Helyeslés jobb felől.) 

Keserű vita után a képviselőház 194 szavazattal 102 ellenében el- 
fogadta a központi bizottság szerkezetét. 



A KATONAI bíróságokról. 

A kép\iselöház 1868. november 29-dikén tartott ülésében Horváth 
Boldizsár igazságügyminiszter törvényjavaslatot terjesztett elő a katonai 
bíróságok hatásköréről. Félve teszi ezt — mondotta — mert aggódik, hogy 
a ház türelmével él vissza, midőn a törvényhozás utolsó óráiban, annyi 
munkahalmaz közepett, új törvényjavaslattal áll elŐ. De mivel az nagy 
alkotmányos előlépés, s mivel összesen 1 7 szakaszból áll, remélte, hogy » 
ház előzetesen fogja tárgyalni. Tartalmából megemlítette, hogy a katonai 
bíróságoknak civil hatáskörét teljesen megszünteti, a büntető ügyekben 
pedig tüzetesen szabályozza, s ezzel jövőre a gyakorlati életben igen sok 
conflictusnak teljesen elejét fogja venni. 

A képviselőház deczember C-dikán tárgyalta a törvényjavaslatot, a 
melyet Szt'U Kálmán előadó a központi bizottság nevében átalánosságban 
elfogadás végett ajánlott. 

Ivánka Imre a következő indítványt terjesztette elŐ : 
t Miután a tvéderőrőli szóló országos határozat, mely ez idő szerint 
e napokban fog ő felsége a király szentesítése alá terjesztetni, azon előre- 
látással hozatott meg, *hogy a szabadságon lóvŐ katonák, a tettleg szolgá- 
latban nem álló tartdékosok és honvédek mind polgári, bűnvádi és rendőri 

ügyekben a polgári törvények és hatóságok alatt állanak, és csak azon 
megszorításoknak vannak alávetve, melyek a nyilvántartás czéljából 
szükségesek*, s ez irányban külön törvény hozatala rendeltetik el; 

(54. §.) 

• miután az előttünk fekvŐ törvényjavaslat a fentebbi rendelkezéssel 

ellentétben áll, és a Í2. §-banazt rendeli, hogy: <az esküt letett katonák 
katonai bűnök vagy vétségek tekintetében mindaddig katonai biróság ha- 
tósága alatt maradnak, míg a katonasághoz tartoznak, ha nincsenek is 
tényleges katonai szolgálatban* ; 

•miután az előttünk fekvő törvényjavaslat az itt érintett • katonai 
bűnöket és vétségeket* nem részletezi, sem az azokra kiszabandó bünte- 
tések mértékét meg nem határozza ; 

• miután a véderÖrol szóló 54. §-ban rendelt törvényjavaslat, mely a 
nyilvántartás czéljából szükséges megszorításokat tartalmazza, mindeddig 
beterjesztve nincsen ; és 

• a védtörvény 42., 45., 4G., 47., 48., 54. s a honvédségi törvény 22., 
23., 24. §-ai azon rendelkezéseket tartalmazzák, melyek a besorozás, nyil- 
vántartás és szolgálatbalépés kötelezettségét az állam részére biztosítsák : 

• indítványozom : 

« 1 -szőr, utasíttassék a minisztérium, hogy az országgyűlés elé tör- 
vényjavaslatot térj eszszen, melyben «azon megszorítások, melyek a véd- 
törvényben alapuló nyilvántartás szükségéből* folynak, szabályozva, s a 
kimérendő büntetések meghatározva legyenek ; 

• 2-8zor, ugyanakkor terjesztessék a ház elé törvényjavaslat, mely a 
• katonai bűnöket és vétségeket* kijelölvén, az azokra mérendő büntetése- 
ket szabályozza ; 

«3-szor, ugyanakkor terjesztessék a ház elé törvényjavaslat, mely «a 
hadbirósági hatáskör kiterjesztésének eseteit* szabályozza ; végre 

• 4-szer, «A katonai biróságok hatásköréről* rendelkező törvény- 
javaslat a fentebbi három törvényjavaslattal egy időben terjesztendő újra 
a képviselőház elé, hogy e szorosan összetartozó négy törvény együttesen 
tárgyaltassék. * 

Simonyi ErnŐ «a katonai biróságok hatásköréről* törvényjavaslatot 
terjesztett elő, a mely így szól : 

« 1. §. A Talóságos hadi szolgálatban álló katonák a szorosan vett sze- 
mélyes s bűnvádi keresetekre és szolgálati vétségeikre nézve katonai biró- 
ságok alá vannak vetve. 

• 2. §. Minden más esetekben az 1847/8 : XXIII. t.-cz. 2. §-ának ron- 

-delkezése az összes magyarországi törvényhatóságokra kiterjesztve alkal- 
mazandó. » 

Beszédében Simonyi a miniszteri törvényjavaslatnak különösen 6. §-a 
ellen fordult, mint a melynek harmadik bekezdése belsŐ zavarok eseteiben, 
vagy ha külháború fenyeget, a szakaszban fölsorolt bűntettek miatt a pol- 
gárokat is katonai biróságok elé utasítja. Alkotmányos kormányok közt 
alkotmányos országokban az újkorban ezt az első esetnek mondotta, midőn 
népképviseletet fölszólítanak arra, hogy a polgárok fölötti biráskodást 
katonai törvényszékekre bízza. Ha ezt azzal akarják védelmezni, hogy itt 
csak belzavarok, csak háború eseteiről van szó, kérte a házat, tekintsen 
vissza Magyarország történetére, és azt fogja látni, hogy a mohácsi vész 
óta Magyarország csak az uralkodó házzal is, Magyarország Ausztriának 
absorbeáló tendentiái ellen is együttvéve összesen közel 100 évig állott há- 
borúban, ha nem is egy huzamban, hanem megszakítva. Ezen hosszantartó 
belháborúk ideje alatt számtalan eset volt, melyek irányadóul szolgálhattak 
a törvényhozásnak oly törvények alkotására, melyek hasonló esetekben 
jövőre alkalmazhatók lennének. De mindezek ellenére Magyarország ország- 
gyűlése oly törvényczikket sohasem hozott, melyben egy betűvel is meg- 
engedte volna, hogy a polgárok fölött katonai biróságok Ítéljenek. Az 
1791-diki törvényczikk pedig, a mely úgy tekinthető, mint a mely mind 
ezen zavarokat befejezte, mert az utolsót, az 1848-diki forradalmat kivéve, 
•ezentúl a hazában komolyabb csendháborítás nem volt, e törvényczikk 
mindazon tapasztalatok után is, melyeket egy század nyújtott, a 6. §-ban 
említett vétségeknek megitélésére egyenesen a királyi táblát jelölte ki. Ott 
elő van sorolva a nyilt pártütés, a nyilt lázadás, fegyverfogás stb. s az 1 723 : 
7. töwényczikk még sem mondja ki, hogy háború esetében a polgárok 
élete a katonai bíróságoktól függjön, hanem egyenesen a királyi táblát je- 
löli ki ezen bűntények birájául. A 6. §. elfogadása nem volna egyéb, mint 
törvényesített ostromállapot. 1848 óta Ausztriában és Magyarországban alig 
volt pillanat, mikor az egész területnek egyik vagy másik része nem lett 
volna kivételes állapotban, contumacirozásban, provisoriumban, szóval : 
minden névvel nevezhető ostromállapotban. Emez ostromállapotos politiká- 
nak az lett a következése, hogy Ausztria elvesztette Olaszországot, kirekesz- 
tetett Németországból és három milliárdnyi adóssággal terheltetett. Meg 
volt győződve, hogy ez is egyike azon törvényjavaslatoknak, melyek nem 
egyenesen a magyar kormánytól erednek, hanem a melyek azon viszony- 
nak következései, melyet az 1867 : XII. t.-cz. létesített. A törvényjavaslat 
szerint az ostromállapotnak meghatározása, a területnek és idejének meg- 
szabása addig, míg a törvényhozás errŐl nem intézkedik, a minisztérium 

belátásától volna föltételezve. Bárki legyen a miniszter, bármennyi bizo- 
dalommal viseltetnék is iránta, ennyi hatalommal soha sem fogja föl- 
ruházni. 

Deák Ferencz : T. ház ! A minisztérium által beadott tör- 
vényjavaslatot a hadbiróságokra nézve átalánosságban a részletes 
tárgyalás alapjául elfogadom, de nem azért, mintha én annak minden 
részét, minden rendeletét helyeselném, hanem azért, hogy alkalmam 
legyen az egyes pontoknál megmondani, mit nem helyeslek, és mit 
szeretnék másképp alakíttatni. Mert ha részletes tárgyalás alapjául 
nem fogadtatik el e törvényjavaslat, akkor kiesik kezünkből azon mód, 
mely szerint azt jobbá, czélszerűbbé és az ország közjogára kedve- 
zőbbé vagy éppen nem károssá tennünk lehessen. 

Gzáfolgatásokba nem bocsátkozom; csak azt jegyzem meg, hogy 
az ostromállapot, mint minden kivételes állapot, szerencsétlenség ; de 
valóban nem most találták fel. Emlékeztetem azokat, kik velem együtt 
1848-ban a képviselőház tagjai voltak, arra, hogy engem, mint akkori 
minisztert, a ház sürgetett, készítsek szabályokat az ostromállapot 
mikénti behozatalára nézve ; azokat el is készítettem ; nagy részben 
a szerint lett behozva, és ott fekszik a 48-diki acták között. Az ostrom- 
állapot szomorú kényszerűség; Isten mentse a hazát, hogy rá szük- 
sége legyen; de az ostromállapotnál még súlyosabb állapot az, ha 
nincs törvény, mely azt szabályozza, és ha az ostromállapoti törvény 
helyett önkény lép a sorompóba. (Élénk helyeslés.) 

De, a mint mondom, czáfolgatásokba nem ereszkedem ; rá nem 
érünk arra, hogy akár theoretikus, akár practikus vitatkozásokba és 
elmélkedésekbe a magasabb vagy nem magas politika felett beeresz- 
kedjünk. Egyszerűen csak azt mondom ki, hogy igenis, a törvény- 
javaslatot a részletes tárgyalás alapjául elfogadom. 

Jelezem most mindjárt néhány pontját a javaslatnak, melyeket 
különösen nem szeretek. (Halljuk I) 

Egyik például a 2-dik szakasz, hol a katonai bűnök vannak 
említve, de nincsenek elsorolva, ezt pedig múlhatatlanul szükséges- 
nek tartom. (Helyeslés.) Mert az átalános kifejezés kétségkívül igen 
sok önkényre, s a magyarázatok által sok bajra adhatna okot. 

A másik, a mit nem szeretek, az, hogy ha valaki a katonaság 
alatt, azaz akkor, midőn még fegyveres szolgálatban volt, követett el 
úgynevezett katonai bűnt, azért még akkor is üldözőbe vétethessék 
végtelenül, mikor már a katonaságot elhagyta. Én is minden crimi- 

nulitásnál szükségesnek tartom az antiquálást, itt pedig ez esetben az 
elévülésnek, vagyis az antiquálásnak lehető rövid idejét kivánom. 
(Helyeslés.) 

A harmadik, a mi bennem legtöbb aggodalmat keltett, és a mire 
nézve sok tekintetben egyetértek Simonyi Ernő t. képviselőtársam- 
mal, a G-dik szakasz, melyet ő is leginkább kiemelt. 

Egyik kifejezés, a mit nem szeretek abban a szakaszban: a « fe- 
nyegető háború*. Ki tagadja, hogy jelenleg is már fenyegető háború 
korában élünk, mert majd innen, majd onnan tartunk a háborútól? 
A « kiütött háború » ez nem elég prsecis, mert a kiütött háború már 
akkor van, mikor egymással verekedik a két ellenséges sereg. Van a 
fenyegető és a kiütött háború között valami közép : mikor már kétség- 
telen a háború kiütése, a nélkül, hogy még ágyúztak volna. 

Másodszor nem tartom tisztának e szakaszban a « belzavarok » 
kifejezését. Belzavarok sokfélék lehetnek. 

Egyik lehet a lázadás. Már ez, kérem, belháború, éppen úgy 
háború, mint a külháboru ; s mindazon szabályok, melyek a kül- 
háborunál állanak, a valósággal kiütött lázadásnál szinten alkalmaz- 
hatók. 

Másik neme a belzavaroknak, mint a törvényjavaslatban is em- 
líttetik, olyan, mely még fegyveres lázadássá nem fajult, de mégis oly 
mérvű, hogy csak ostromállapottal lehet rajta segíteni, s az a szomorú 
kényszerűség áll elő, hogy gyors, erős, és csakis az ostromáUapotnál 
alkalmazható eszközök által nyomható el vagy csillapítható le. 

Ilyen eseteket én nem szeretnék akár a minisztériumnak, akár 
a katonai hatalomnak önkényére bízni, hanem szükségesnek tartom, 
hog}' azon szomorú kényszerűség eseteit is a törvény szabályozza. 
(Helyeslés.) Törvény mondja meg : mikor lehet ostromállapotot hir- 
detni? meddig terjedhet az ostromállapot? és melyek azon szabályok, 
melyek szerint az ostromállapot megrendelendő ? Magában a törvény- 
ben kell meghatározva lenni a bíróságnak ; ez pedig, rendesen leg- 
alább, nem tisztán katonai bíróság ; például 48-ban is vegyes bíró- 
ságok állitattak föl, a törvény által állítattak föl, s csak azon terü- 
letre, melyre az ostromállapot ki volt terjesztve. Mert azt éppen nem 
látom szükségesnek, hogy ha az ország egyik szögletében zavar van 
és akkor ott ostromállapotot hirdetnek ki, ugyanakkor az ország 
másik szélén is ostromállapot alatt legyenek a polgárok. 

Harmadik neme a zavaroknak olyan, melyeknél még ostrom- 
állapot sem szükséges. Az ilyenek rendes törvényes eszközök által is 

lecsillapíthatok, s itt már csakugyan nem látom okát annak, hogy a 
polgárok bármi czím alatt a rendes biróság alól elvonassanak. (He- 
Iveslés.) 

Én tehát, hogy rövidebb legyek, föl fogom olvasni, a mint a 
6-dik szakaszt módosítani szeretném. (Halljuk!) Nem azért olvasom 
föl, mintha itt látnám ennek helyét, hanem előre is bejelentem, hogy 
midőn a 6-dik szakaszra kerülünk — föltéve, hogy a ház a javaslatot 
a részletes tárgyalás alapjául elfogadja — akkor elő fogom adni mint 
akkor tárgyalás alá veendőt. Szerintem ezen G-dik szakasznak alkot- 
mányos szempontból is így kellene hangzani : 

(Olvassa:) «Külháboru és bellázadás eseteiben, sha a külháború 
kiütése már kétségtelen, a jelen szakaszban elsorolt bűntettek miatt 
a polgári személyek is katonai biróságok alatt állnak. Olyan belzava- 
roknál, melyek még nyílt lázadássá nem fajultak, lia a zavarok olyan 
mérvűek, hogy ostromállapotot tesznek szükségessé, a polgári szemé- 
lyek fölötti bíráskodást is az ostromállapoti törvény fogja megálla- 
pítani. Ugyanazért meghagyatik a minisztériumnak, hogy a legköze- 
lebbi országgj'űlésre az ostromállapotot illetőleg részletes és kimerítő 
törvényjavaslatot terjeszszen elő, mely jövendőben állandó szabályul 
szolgáland. Olyan belzavarok eseteiben pedig, melyek ostromállapot 
nélkül is rendes és törvényes eszközökkel lecsillapíthatok, senkit ren- 
des bírósága alól elvonni nem letet. Addig, míg az ostromállapotról 
szóló részletes törvény a legközelebbi országgyíilésen végleg el nem 
határoztatik, a minisztérium az ostromállapotot, a kezdet idejének, 
a követendő eljárásnak, a területnek, a melyre az ostromállapot ki- 
terjed, a bűneseteknek, melyek az ostromállapot szabályai alá esnek, 
részletes és pontos meghatározása mellett, ha az országgyűlés együtt 
van, annak hozzájárulásával, ha pedig az országgyűlés együtt nincs, 
saját felelőssége alatt kihirdetni, de ez esetben azt indokolva a leg- 
közelebbi országgyűlés kezdetén haladék nélkül bejelenteni köteles. »> 

Ha a 2-dik szakasznál a katonai bűntettek határozottan kijelöl- 
tetnek ; ha az elévülés azon bűntettekért, melyeket valaki akkor, mi- 
dőn fegyvert viselt, követett el, rövid időre határozottan kimondatik : 
ha a 6-dik szakasz az általam fölolvasott szerkezet értelmében átala- 
kíttatik, e törvényjavaslatot a részletes tárgyalás alapjául elfogadom. 
{Elénk helyeslés a jobb oldalon.) 

Vita után a képinselöház a törvényjavaslatot átaláuosságbau el- 
fogadta. 

II. 

A törvényjavaslat 1. §-a így szólott : 

<A katonai birói hatóságnak büntető ügyekben alárendelvék : 

1 . A hadseregnél és a hadi tengerészetnél valóságos szolgálatban álló 
katonai személyek, kik a hadszolgálati különös esküt letették ; továbbá az 
ezen törvényhez csatolt sorozatban megjelölt, a katonai közigazgatásnál 
állandóul vagy ideiglen alkalmazott, valóságos szolgálatban lévő katonai 
személyek. 

2. Mindazok, kik a hadilábra helyezett, vagy a birodalom határain 
kívül álló valamely hadosztály kiséretében vannak, vagy valamely hadihajó 
szolgálati személyzetéhez tartoznak. 

3. A hadifoglyok s a katonai őrizet alatt álló túszok. 

4. A hadi tengerészet által elfogott tengeri rablók.* 

Széli Kálmán előadó : Az 1. §. 1. pontjának vége a központi bizott- 
ság javaslata szerint e szavakkal toldassék meg : <a mennyiben a jelen tör- 
vényhez csatolt sorozatban foglaltatnak* ; a §. 2. pontjában pedig e szó után : 
• helyezett* közbe volna szúrandó : «vagy a monarchia határán kívül álló*. 

Patay István nem értette, mit jelentenek e szavak : • különös esküt 
letettek* s azért kihagyásukat kérte. 

Deák Ferencz: T. ház! Ez a «különösi» szó, véleményem 
szerint éppen nincs helyén, mert hadi szolgálati eskü annyi, mint 
hadi szolgálati eskü, az tehát nem lehet különös meg átalános, annak 
egyformának kell lenni. Azért nyilvánítom, hogy ezt a szót, mint 
éppen nem ide valót és olyat, mely az értelmet könnyen megzavar- 
hatja, hagyjuk el. Az értelem ugyanaz marad, ha kihagyjuk. Elfoga- 
dom Patay képviselő úr véleményét. (Helyeslés.) 

A képviselőház a §-t a központi bizottság szerkezetében, Patay István 
módosításával fogadta el. 

m. 

A törvényjavaslat 2. §-a így szólott : 

c A jelen törvény 1. §-ának 1. pontja szerint a katonai birói hatóság- 
nak alárendelt katonai személyek katonai bűnök vagy vétség tekintetében 
mindaddig, míg a katonasághoz tartoznak, ezen bíróság hatóságának ma- 
radnak alárendelve, habár a valóságos szolgálatból kiléptek volna.* 

Bónis Sámuel figyelmeztetett arra, hogy az 1. §. csak azokról szól, 
kik tényleges katonai szolgálatban vannak, ellenben a 2. §. visszavisz olya- 
nokra, a kik nincsenek tényleges katonai szolgálatban. EbbŐl az a confusio 
fog eredni, hogy mindazok, kik hosszabb szabadsággal odahaza vannak, el 
fognak vonatni a polgári bíráskodás alól, és ez egyébre nem fog alkalmat 
szolgáltatni, hanem arra, a mit ki akarunk kerülni, hogy a birói illeték 
fölött örökös controversia legyen a polgári és a katonai hatóság közt. 
Ezért a §-t, mint a mely tökéletesen fölösleges, mert más esetet nem is 
említ, kihagyatni kivan ta. 

Ivánka Imre haladást látott a törvényjavaslatban, mert elkülöníti a 
polgári hatóságok hatáskörét a katonai hatóságok hatáskörétől ; de benne 
még nem látta elérve a czélt, a melyre törekedni kell. A katonának akkor, 
a midőn a zászló alatt áll, azon szoros fegyelem alatt kell lennie, melyet 
fegyverrel ellátott tömörített erÖnél fönn kell tartani. De azon perczben, 
midőn a katona a tettleges szolgálatot elhagyja és polgári körébe vissza- 
lép, a szigorú fegyelemre többé nincs szükség, s nem lehet azt követelni, 
hogy midőn az egész nemzetnek minden hadképes fia 20-dik évétől 32-dik 
évéig fegyverben áll, akkor is, midőn tűzhelyénél tartózkodik, nem ugyan 
a káplárpálcza alatt, hanem mégis sok tekintetben a szigorú katonai bíró- 
ság alatt álljon. Arra az esetre, ha a ház nem fogadná el Bónis indítvá- 
nyát, a következő módosítványt ajánlotta: «2. §. A jelen törvény 1. §-ának 
1 . pontjában elősorolt katonai egyének azon naptól kezdve, a melyre tény- 
leges szolgálat teljesítésére behivatnak : a katonai biróság hatósága alatt 
állanak azon napig, a melyre az abból való kilépés elrendeltetik. (Véd- 
törvény 54. szakasz.) » 

Horváth Boldizsár igazságügyminiszter teljesen méltányolta Bónis ós 
Ivánka kiinduló pontját, s azt hitte, hogy ha a 2. §. szabatosabban formulázta- 
tik, s benne világosan kimondatik, mely katonai bűntények és vétségek azok, 
melyekre nézve a szabadságra bocsátott katona is katonai hatóság alatt áll, 
akkor a félreértés mellőzve lesz. Ezen okból a 2. §-ra nézve a következő módo- 
sítványt terjesztette elŐ : « A jelen törvény 1 . §-ában elsorolt katonai egyének 
az alább következő bűntények és vétségek tekintetében mindaddig katonai 
biróság alatt maradnak, míg a katonasághoz tartoznak, habár azokat akkor 
követték volna is el, mikor nincsenek tényleges katonai szolgálatban. 
Ezen katonai bűntények és vétségek a következők : a) a fegyelem áthágása 
akkor, mikor a katonai egyenruhát viseli ; b) zendülés és fölkelés a katonai 
felsőbbség ellen ; cj a katonai őrség elleni ellenszegülés, bántalmazás vagy 

tiszteletlenség ; d) szökés, vagy összeesküvés a szökésre ; e) öncsonkítás ; 
f) a behivási rendelet elleni engedetlenség ; g) a katonai kar becsületét 
koczkáztató cselekvények. • 

Tisza Kálmán azt tartotta, hogy ha a ház akár az igazságügyminisz.- 
ter módosítása szerint is állapítaná meg a 2. §-t, mindenki 19 — 90 vagy 
32 éves koráig katonai biróság alatt állana, s az ország nem lenne más, 
mint egy nagy kaszárnya ; ezt pedig ő nem akarta, s azért a §. kihagyására 
szavazott. 

Nyáry Pál ellentétben levőnek mondotta a védrendszerről szóló tör- 
vény 54. §-át a törvényjavaslat 2. §-ával, s ennek törlését kivánta. 

Berzenczey László a 2. §-t, a mely a leghajmeresztŐbb önkénykedés- 
nek nyithat tágas kört, semmi szin alatt nem fogadta el. 

Horváth Boldizsár igazságügyminiszter ragaszkodott a 2. §-ra nézve 
beadott módosítványához. Nem akarta a besorozott katonákat polgári 
jogaik gyakorlatában akadályoztatni ; de lehetetlen tagadni, hogy a ki be 
van sorozva, mindaddig, míg a katonai szolgálatra nézve törvény által 
meghatározott évek le nem járnak, a katonasághoz tartozik. Módosítvá- 
nyában kihagyta az úgynevezett katonai bűntények és vétségek közöl 
mindazokat, a melyeket a szabadságra bocsátott katona, a helyzet termé- 
szeténél fogva, nem követhet el ; de kénytelen, mint lényeges pontokhoz, 
azokhoz ragaszkodni, melyeket a szabadságra bocsátott katona is elkövet- 
het, és melyekre nézve a közönséges büntető törvények semmi büntetést 
magukban nem foglalnak. A szabadságra bocsátott katona például két 
ujját vághatná el, hogy többé katonai szolgálatra képes ne legyen. Mind- 
addig, míg ennek lehetősége fönforog — pedig ozt nem vonhatja senki 
kétségbe — minden lehető esetről gondoskodni kell. Vagy például : ha a 
szabadsággal hazabocsátott katona megunván a katonáskodást, idő közben 
megszökik, vagy például, úgy vélvén, hogy az alatt, míg ő a zászló alatt 
volt, valamelyik elöljárója által bizonyos sérelem követtetett el rajta, sza- 
badság idejét arra használja föl, hogy katonai elöljárója ellen boszuját 
büntetlenül töltse. Ha például valaki megittasodik és a közúton találtatik, 
ily kihágásra a köztörvény nem szab büntetést, és mégis, ha tiszt találtat- 
nék ily állapotban, lehetetlen, hogy a katonai kar ez ellen föl ne szólaljon, 
és hogy ő fegyelmi eljárás alá ne vonassék. Mindezeknél fogva kérte mó- 
dosítványa elfogadását. 

Simonyi Ernő a kormány érdeke és a ház méltósága ellen valónak 
■mondta, hogy a védrendszerrŐl csak az imént elfogadott törvény máris 
módosíttassék, s azért a 2. §. kihagyását kívánta. 

Várady Gáhor figyelmeztette az igazságügyminisztert, hogy nem- 
•csak azt sorolják a katonai kar becsületét koczkáztató és büntethető cse- 
lekvények közé, a mit Ő előadott, hanem igen sok mást is, és éppen ezért 
veszedelmes, mert igen tág, a törvényjavaslatnak erre vonatkozó kifeje- 
zése. Ha például a szabadságon levŐ katona egyenruhában, tehát fegyver- 
ben, insultátatott, vagy azt hiszi és ráfogja, hogy insultáltatott, s azt a 
polgári egyént, ki őt insultálta, — főképpen ha ez nyilvánosan történt — 
<>ssze nem vagdalta, akkor a katonaságnál feleletre vonják. De kérdezte, 
hogy ha összevagdalta az illetőt, ezen büntetendő cselekvényeért is a ka- 
tonai bíróság bíráskodása alá tartozik-e a katona? Átalános panasz az 
országban, hogy béke idején a katona fegyveresen jár, és ezzel fölzavarja 
s. polgárok nyugalmát ; és ime, most törvényt akarunk alkotni : hogy a 
katona, midőn a békés polgár nyugalmát otthon fölzavarta, midŐn testileg 
is bántalmazott, ily cselekvényeért a katonai törvényszékek birósága alá 
tartozzék. 

Csiky Sándor a 2. §. kihagyását kívánta. 

Somogyi László úgy vélekedett, Bónís is elismeri, hogy a tárgyalt 
törvényjavaslat a katonai bíróságok hatáskörét akarja körülírni ; továbbá, 
hogy a hadi szolgálati esküt letett katona, míg szolgálatban áll, ha szabad- 
ságon van is, katonai bíróság alá tartozik. S kérdezte Bónístól, föltehető-e 
hogy a katona azon idő alatt, míg rendes szolgálatban nincs, katonai vét- 
ségeket és bűnöket elkövethet ? Ha elkövethet, s a 2. §. kimarad, ugyan 
micsoda bíróság fog az ilyen fölött ítélni ? 

Bónis Sámuel azért fogadta el a törvényjavaslatot a részletes tárgya- 
lás alapjául, mivel szükségesnek tartotta, hogy a katonai hatóság és pol- 
gári hatóság bírói illetékessége fölött a controversiák valahára megszűnje- 
nek, 8 mivel remélte, hogy sikerülend a törvényjavaslatot úgy módosítani, 
hogy míg a katona tényleges szolgálatban van, katonai törvények alatt 
álljon, midőn azonban nincs tényleges szolgálatban és visszatér a polgári 
tűzhelyhez, a polgári hatósághoz tartozzék. Ha azonban az igazságügy- 
miniszter oly akadályokat lát, a melyek a 2. §. kihagyását lehetetlenné 
teszik, arra kérte őt, vegye vissza inkább törvényjavaslatát addig, míg a 

9* 

törványhozás a katonai büntető törvényt is elkészítette, hogy sem közre- 
munkáljon azon eszmének megörökítésére, hogy a ki egyszer katonaköteles, 
katonai törvény alatt álljon akkor is, midőn tényleges szolgálatban nincs. 

Horváth Boldizsár igazságügyminiszter nem akarta az országgyűlés 
végső napjaiban megzavarni a házban f önálló egyetértést, s noha me^ 
volt győződve, hogy azoknak, a kik az ő módosítványát ellenzik, nincs 
erre elegendő alapos okuk : mindamellett megkérte az elnököt, halaszsza 
el a tárgyalást a következő napra. Míg azonban a kormány is egy részről 
szükségesnek tartja, hogy a kérdést a maga kebelében még egyszer tüzete- 
sen tárgyalás alá vegye : másrészről nem árt, ha azt a képviselőháznak 
tagjai is komoly megfontolás alá veszik ; épp azért felelni akart egy ellen- 
vetésre. Nem ismerhette el, hogy a védtörvény 54. §-a a törvényjavaslat 
2. §-ával ellentétben áll. A védtörvény 54. §-a a közönséges bűntényekről 
szól, mint például a lopás, rablás, gyilkosság s ehhez hasonlókról, de a 
speciális katonai bűntényekről nem rendelkezik. Figyelembe veendő, hogy 
a hadseregnél a fegyelem f ön tartására mindenesetre szigorúbb rendelke- 
zések szükségesek, mint a polgári társaság egyéb tagjainál ; hogy továbbá 
vannak bizonyos katonai bűntények, melyeket a fegyelem meglazításának 
veszélye nélkül büntetlenül hagyni nem lehet, és melyekre nézve most 
fönálló büntető törvénykönyvünk, vagy a praxis criminalis semmi ren- 
delkezést nem foglal magában : ilyen a szökés, ilyen a gyávaság vagy 
az öncsonkítás. Ha azon indítvány, mely szerint a hadi biróságok 
külön bíráskodása fönn nem tartandó, akkor keletkeznék, midőn rende- 
zett büntető törvénykönyvünk van, szó nélkül megadná magát ; de így 
abban a legnagyobb aggodalom nélkül nem nyughatik meg. Kérte tehát a 
házat, hogy ezen okokat vegye figyelembe, és a kérdés fölött a tanácsko- 
zást a következő ülésig halaszsza el. 

Deák Ferencz : T. ház ! A 2. §. fogalmazását én sem tar- 
tom olyannak, a mely kielégítő volna. 

A hadsereg áll zászló alatti rendes katonákból, a kik folyton 
zászló alatt vannak ; ezekről, úgy hiszem, itt nincs szó. AH ezen- 
kívül szabadságosakból, a kik ideiglcn szabadságra hazabocsáttat- 
nak, áll harmadszor a tartalékseregből. Ha szabadságos behivatik* 
ismét zászló alá kerül s azon kategóriába esik, melyet a zászló alatt 
álló katonák képeznek. A tartaléksereg behivatik időnkint gyakor- 
latra ; s azt hiszem, mindaddig, a míg a gyakorlat tart, a szoros ka* 
tonai fegyelem alatt áll. 

A kérdés valóságos lényege tehát az, hogy a szabadságos és a 
tartalékos seregbeli katonák micsoda bíróság alá tartoznak akkor, 
mikor nincsenek fegyverben, mikor otthon vannak ? 

Az elősorolt hadi bűntettek — a mint neveztetnek — igen 
tágasak, s én olyan tág értelemben soha sem vettem volna a hadi 
biróság alá tartozást. 

En a szabadságosra, midőn otthon van, s a tartalókseregie, 
kivévén a gyakorlatok idejét, alig látok más esetet, midőn az hadi 
biróság alá tartozhatnék, mint: először ha megtagadja az enge- 
delmességet, midőn berendeltetik, másodszor ha elszökik vagy össze- 
esküszik a szökésre, harmadszor ha magát a katonáskodás alól 
elvonni akarván, szándékosan megcsonkítja valamely tagját. Ezek 
pedig, úgy tudom, már a véderőről szóló törvényben mint bűntettek 
ki vannak jelölve. 

A többi esetet nem tartom olyannak, melyre nézve hadi bíró- 
ság alá kész volnék minden szabadságost, annál kevésbbé minden 
tartalékost állítani. (Helyeslés.) Ha például valaki megrészegszik, 
midőn zászló alatt van, bizonyosan megbüntettetik ; nem szép tulaj- 
don ugyan a részegeskedés, hanem már mégis midőn nincsen szolgá- 
latban, mikor otthon van, midőn kenyerét keresi, mint béres, mint 
cseléd, ha ez a szerencsétlenség megtörténik rajta, nem tartom mél- 
tónak arra, hogy katonai biróság elé állíttassék. (Helyeslés.) Ha két 
szabadságos vagy a tartaléksereghez tartozó két katona a korcsmá- 
ban, a búcsún vagy akármi alkalommal összevesz, s ha véletlenül az 
egyik káplár, s a közlegény erősebb talál lenni s megveri a káplárt : 
ezt sem tartom hadi törvényszék alá tartozónak (Derültség) ; ámbár, 
igen természetesen, a tényt magát nem helyeslem, még akkor sem, 
ha a káplár vemé meg a közlegényt. (Derültség.) 

En tehát nem gondolom, hogy a hadi bíróságokról szóló tör- 
vény valami nagy hiányt szenvedne, ha a második szakasz kimaradna. 

A miniszter tudja azonban legjobban, mik lényeges részei a 
törvényjavaslatnak, a melyeknek elbukása mellett a törvényjavasla- 
tot talán nem is óhajtja még ezen országgyűlésen keresztül vinni : 
azért a minisztériumnak kell, hogy ideje legyen értekeznie. Nekem 
az ellen legkisebb kifogásom sincs, hogy függeszszük föl a határozatot 
<Elénk fölkiáltások a szélső baloldalon : Csak végezzük be ma I), míg 
vagy a minisztérium megjelenik oly módosítással, a melyet elfogad- 
hatunk, vagy beleegyezik a mi véleményünkbe, vagy visszavonja a 
törvényjavaslatot, a mit tőle megtagadni nem lehet. (Helyeslés.) 

A képviselőház a tárgyalás folytatását a legközelebbi ülésre halasz- 
totta el. 

A képviselőház deczember 7-dikén tartott ülésének elején az elnök 
a következő kijelentést tette: cEérem at. házat, hogy a napirendre kitű- 
zött tárgyak sorozatát sziveskedjenek megváltoztatni. Ugyanis a katonai 
biróságok hatáskörére vonatkozó törvényjavaslatra nézve azon fontos ok- 
ból, mivel e tekintetben végleges megállapodás nincs, a minisztérium arra 
kéri a t. házat, hogy ezt későbben méltóztassék tárgyalni.* (Helyeslés.) 

Az ülés folyamában szót emelt e tárgyban az igazságügyminiszter is. 

Horváth Boldizsár igazságügyminiszter : T. ház I Méltóztattak tegnap 
a hadbiróságok hatásköréről szóló törvényjavaslat további tárgyalását föl- 
függeszteni. 

E törvényjavaslatot a kormány azért terjesztette a ház elé, mert az 
1848-dik évi törvényeknek intézkedései e téren hiányosak és mert e hiá- 
nyok a gyakorlati élet terén a katonai és polgári biróságok között tömér- 
dek összeütközésre adtak okot. A kormány azt gondolta, hogy a törvény- 
javaslat elfogadása által a nemzet alkotmányos vivmányai egygyel szapo- 
rodnak, a törvényjavaslat tárgyalása közben azonban oly kívánalmak 
merültek föl, melyeknek teljesítése a kormányra nézve e pillanatban lehe- 
tetlen, lehetetlen azért, mert a törvényjavaslat oly cselekvényekről szóL 
melyekről semmiféle más codex nem rendelkezik, csak a katonai codex. 

A kormány igen szivesen teljesítené a nemzetnek minden jogosult 
kívánalmát, de éppen azért, mert e kérdés körül a részletek tanulmányo- 
zásába kell bocsátkoznia és erre hosszabb idő igényeltetik, melyről sem a 
kormány, sem pedig a t. ház most nem rendelkezhetik : kénytelennek látja 
magát és szivesen teljesíti a tegnapi tanácskozás alatt fölmerült azon kívá- 
nalmat, mely szerint eme törvényjavaslat a tárgyalás alól visszavonassak. 
(Hosszasan tartó élénk éljcnzések a ház minden oldaláról.) 



AZ INCOMPATIBIIilTÁSRÓL. 

A képviselőház 1 808. deczember 7-dikén tartott ülésének napirendjén 
volt Boho'ry Károlynak a képviselői összeférhetetlenségről szóló törvény- 
javaslata. A központi bizottság az idő rövidsége miatt, az országgyűlés 
utolsó három napja alatt, e kérdést nem hitte alaposan elintézhetŐnek, s 
azért a törvényjavaslatot átalában, de egyoldalúsága miatt sem fogadta eL 

hanem utasítani akarta a minisztériumot, hogy ez ügyhen a közelehhi 
országgyűlés elé terjeszszen törvényjavaslatot. 

Nyáry Pál a következed törvényjavaslatot tette le a ház asztalára : 
<Az országgyűlési képviselői állásnak és a királyi kinevezéstől függő 
hivatalok, úgy a nyugdijak és más fizetések élvezetének megférhetlen- 
ségéről. 

• Az 1848 : V. t.-cz. 3. §-a értelmében választható ugyan mind az, ki 
választó : azon esetben azonban, ha megválasztott képviselő királyi kineve- 
zéstől függő birói, miniszteri, pénzügyi, vagy bármely néven nevezendő 
hivatalt visel vagy a koronától nyugiíjat vagy bármily czím alatt fizetést 
liúz : képviselői igazoltatása után tartozik hivataláról, nyugdíjáról vagy 
fizetéséről azonnal lemondani. Kivételnek csak a miniszterekre és az 
államtikárokra nézve van helye. » 

Bohory Károly elfogadta Nyáry törvényjavaslatát és a magáét vissza- 
vonta. 

Deák Ferencz : T. ház ! Mindig azt hittem, hogy az incom- 
patibilitáBÍ törvény szükséges, s hittem egyszersmind, hogy ez igen 
fontos, hogy nagy óvatossággal kell benne a részleteket megállapí- 
tani, s hogy nem lehet három sorral elvégezni, hogy ez nem lehet 
egyoldalú ; s hogy ez nem lehet olyan, mely csak úgy darabokban 
hozatik, majd erre, majd arra, hanem elvből kell kiindulnia és áta- 
lánosnak lennie. Még inkább meggyőződtem erről az utolsó na- 
pokban. 

Igen természetes, hogy ha az ember oly törvényjavaslatot vesz 
fontolóra, melyhez hasonló más országokban is, alkotmányos orszá- 
gokban létezik, olyan országokban, melyeknek gyakorlati parlamenti 
élete régibb : azt nem azért teszi, mintha nem tudná, hogy a viszo- 
nyok különbözősége egyik és másik országban módosítja a hozandó 
törvények elveit, hanem azért, mert mégis óhajtaná az ember a leg- 
jobbat választani, és azt alkalmazni a mi viszonyainkra. En átnézve 
a más országokban létező efféle ineompatibilitási törvényeket, lát- 
tam, hogy azok rendkívül bonyolódott kérdéseket oldottak meg ; de 
nem találtam egyetlen egy olyan megoldást sem, mely engem kielégí- 
tett volna. Az egyik igen messze megy, a másik sokat elhagy, a har- 
madik pedig századokon keresztül időnkint alkottatott, és a mit ré- 
gebben alkottak, fönáll ugyan most is, de senkinek sem tetszik. 

Azon meggj'őződésre jutottam, hogy pár szóval a dolgot elvé- 
gezni nem lehet; arra nagy és fontos tanulmányozás szükséges, 
(ügy van!) Megerősített e hitemben a magam tapasztalása; hivatko- 
zom a \T[. osztály tagjaira. Mi ezt a kérdést komoly megfontolás ahi 
akartuk venni, elkezdettünk tanácskozni, s mielőtt mélyebben be- 
merültünk volna a tanácskozásokba, a többi osztályok elvégezték, a 
központi osztály kimondotta véleményét, s a mi tanácskozásunk 
félbeszakadt. 

Azt mondhatná valaki, hog>' ha nem lehet mindent, legalább 
tegyük meg egy részét. Ez éppen a törvényhozásnál nem mindig 
alkalmatos elv ; mert midőn a törvénynek több ágának s részének 
kell lenni s ezek egj'mással összefüggenek, akkor az átalános elv 
egyes kivételeket, részleteket kizárván, több kárt tesz mint hasznot. 

Az előttünk levő törvényjavaslatnak, valamint a Nyárjától elő- 
terjesztett módosítványnak is, úgy, a mint szerkesztve vannak, ón 
részemről tartalmához nem járulhatok, mert az nem határozott : ré- 
szint kevés, részint sok. 

Nem határozott, mert átalános kifejezésekkel él, s azt mondja, 
hogy képviselővé ne legyen választható, a ki királyi kinevezéstől függő 
birói, miniszteri, pénzügyi vagy bármely néven nevezendő hivatalt 
visel, vag}^ a koronától nyugdíjat, vagy bármi czímen fizetést húz. 
Ezt sem szövegezésében nem látom határozottan formulázottnak, 
sem tartalmában nem vélem elfogadhatónak : mert messzebb meg}', 
mint én menni szeretnék, s mert nem minden pontját lehet azon 
elvvel, melyből, úgy látszik, kiindult, indokolni. 

Például, én részemről nem fognék abba egyezni, hogy a kép- 
viselőházból kizárjuk a tanárokat, a közintézetek felügyelőit, például 
a múzeum igazgatóját, a polytechníkum igazgatóját, tanárait. Nem 
látom át, hogy az ország ez által nyerne, pedig ezen fogalmazásban 
ez is benne volna. 

Itt azonban a bírói hivatal is ki van véve, ezt pedig a függet- 
lenség hiánya miatt nem lehet kivenni : mert ha van állás független, 
a birói állás valóban az. A birák elmozdíthatatlanok : tehát nem 
látom át, mért félünk attól, hogy kinevezésök után is a kormánytól 
fognak függni ? Ha lélektanilag fogjuk föl a dolgot, sokkal kevésbbé 
függetlenek azok, a kik akarnak hivatalba lépni, mint azok, a kik 
benne vannak. (Derültség.) Nem is szeretném, ha az országgyűlés a 
birói állást azzal bélyegezné meg, hog>' az nem független a kormány- 
tól. A közigazgatási tisztviselő nem teljesen független a kormán}i;ól, 

unnak parancsolnak, az a kormány rendelete alatt áll ; s habár a 
törvényhozás körében nem függ a kormánytól, mégis igen nehéz az 
egyiket a másiktól az életben elválasztani. De a birákról ne mond- 
juk ki soha, hogy nem függetlenek a kormánytól : mert először tör- 
vényeink kimondották, hogy függetlenek legyenek ; másodszor alap- 
elv, hogy függetlenek legyenek, tehát azon okból, mert függenek a 
kormánytól, nem lehet őket kizárni. Ha pedig más okok vannak, a 
miért a birákat kizárják, mint pl. Angliában is kizáratnak, akkor azon 
okot kell fölvenni alapul, s azon ösvényen járni ; akkor nem látok 
különbséget a királyi kinevezéstől függő s a választott birák között ; 
sőt a választott biró sokkal kevésbbé független bizonyos emberektől, 
mint a kormánytól kinevezett. (Elénk helyeslés.) Akkor meg kell fon- 
tolnunk : vájjon a birákat, a kik nem királyi kinevezéstől veszik 
állásukat, ne zárjuk-e ki? Nem állítom, hogy ezt megteg>'ük; de meg 
kellene ezt fontolnunk, vitatnunk. 

Továbbá van még valami a függetlenséget illetőleg, mit igen fon- 
fosnak tartok. (Halljuk !) Óhajtom, hogy független legyen az ország- 
gNHÍílés minden tagja ; átalában szeretném, ha e részben a törvény- . 
hozás részletesen intézkednék. Hogy legközelebbi tapasztalásunk e 
részben nem erre az eredményre vezetett volna, azt tagadni nem 
lehet ; mert van e házban kormányhivatalnok, és pedig nem egy, a 
ki az egész országgyűlés alatt éppen nem azon elvek mellett szóno- 
kolt, melyeket a minisztérium követett. Megnevezni nem szükséges ; 
úgyis tudjuk, kik azok az urak. (Zaj. Ellenmondás balfelől.) Tud- 
tomra ezt még eddig a koimány se szemükre nem vetette, se egyet 
azért állomásától meg nem fosztott. Óhajtom, hog}' ilyen okból ne is 
tegye. Hanem, a mint mondom, én a ház függetlenségét meg aka- 
rom óvni; e függetlenségnek azonban nemcsak a kormányban 
látom — hogy úgy szóljak — ellenségét, hanem látom máshol is, és 
pedig oly ellenségét, a ki veszélyesebb s mondjuk ki az igazat, botrá- 
nyosabb lehet. (Helyeslés.) Én például nem tudnék abban megegyezni, 
hogy ha incompatibilitási törvényt hozunk, abból kimaradjon azok 
kizárása, a kik akármely vállalatra nézve az országgyűlés beleegye- 
zését sürgetik, tőle engedélyt várnak. (Helyeslés.) Ez nagyobb ellen- 
sége a függetlenségnek még annál is, a mi a kormánytól származha- 
tik. (Igaz !) 

Ezeket azért hoztam föl, hogy röviden ábrázoljam, hogy ily 
incompatibilitási törvény nem egy óra munkája, nem egy-két sorral 
elvégezhető ; de minden ága-boga megfontolandó. (Ugy van !) 

Vannak például országok, hol a papok ki vannak zárva. (He- 
lyeslés balról.) Én nem vagyok abban a nézetben, hogy a papságot- 
átalában ki kelljen zárni ; mások abban a nézetben lehetnek. Vannak 
továbbá országok, hol a katonaság nem egészen, hanem csak részben 
van kizárv'a. így pl. Olaszországban ; úgy emlékszem legalább, hogy 
ott egy részben ki van zárva és specializálva van, hogy kik vannak 
kizárva. Még Angliában sem átalános a kizárás, még a hivatalno- 
kokra nézve sem, hanem a kizárandó hivatalnokok ott is specificálva 
vannak. Angliában meg se választják a hivatalnokot ; de nem azért, 
mert incompatibilitási törvény van, hanem, mert másokban van a 
bizalom és azokban nincs. 

Nyáry Pál képviselőtársunk azon érvének, hogy a kormányt a 
bizalom által erősnek óhajtja és több bizalom lesz irányában, ha 
tagjai nem lesznek az országgyűlésen és függetlenek fogják helye- 
selni a kormány eljárását, van egy részben súlya ; de más részben 
éppen úgy lehet súlyul fölhozni az ellenkezőt, t. i. : ha a kormány- 
nak hivatalnokait a nép megválasztja, az bizalom nyilatkozata. (Ug.v 
van !) Tehát az egyik a másikat ellensúlyozza. (Helyeslés jobbf elől. V 

Eg^'ébiránt én azt mondom ki, a mit mindig kimondottam : 
óhajtom az incompatibilitási törvényt, de abban részletesen kivánom 
megvitatni, elhatározni, hogy kik azok, kik kizáratnak? a hivatalno- 
kok mind-e, vagy csak egy részök ? és mely részök ? 

íme, a módosítvány sem zár ki minden hivatalnokot : mert 
nem zárja ki a minisztert, nem az államtitkárt. Pedig ezek legszo- 
rosabban képezik a kormányt, ezeknek legtöbb érdekök van a kor- 
mány mellett szavazni ; tehát ők sem szavazhatnak e szerint függet- 
lenül. Én tehát osztályozni akarom : minő hivatalnokok választhatók, 
minők nem? vag}' minő hivatalok viselése fér meg a képviselőséggel, 
minő nem fér meg ? 

Például, a mint említettem, soha sem tudnék l)eleegyezni abba, 
hogy akkor, midőn más országokban példa van arra, hogy az egyete- 
mek, mint választó-testületek, külön állanak, mi az egyetem taná- 
rait, a közintézetek minden tagját kizárjuk a képviselőségből. Oly 
nagy bőségében vag}'unk-e mi a tudományos műveltségnek az egész 
országban, hogy azokat nélkülözhessük? Én azt gondolom, midöu 
túlságos félelmünkben függetlenségünk miatt magunkat éppen a 
legjobb erőktől a tudományos szakokban megfosztjuk, nem teszünk 
hasznot az országnak. Ha valaki, midőn egy ablak nyitva van, na- 
gyon takaródzik, mert egy kis légvonat van, arról bizonyosan elmon- 

dom, hogy hajlandó a rheumatísmusra : a ki a függetlenséget min- 
den kicsiségtől félti, arról azt kell mondanom, ha nem is magára, 
hanem az egészre, hogy nem bizik azon testület független érzésében, 
a melyhez tartozik. (Helyeslés.) 

Tegyük meg, a mi szükséges : csináljunk törvényt az incompa- 
tibilitásról. Ez elvet én is elfogadom, valamint a központi bizottság 
is elfogadta. De készítsünk részletes, kimerítő törvényt, mely nem 
egyoldalú, ne egy tárgjTól szóljon, hanem az egészre kiterjedjen, 
hogy a függetlenséget, mely mindenesetre szükséges, leginkább 
megóvja. Ha időnk volna, ez órában mindjárt segédkezet nyújtanék 
a kidolgozáshoz ; de mivel előreláthatólag az holnap nem történhetik, 
holnapután pedig már késő : én elfogadom a központi bizottság 
javaslatát. (Helyeslés jobbfelől.) 

n. 

Záró beszédében Nyáry Pál kiemelte törvényjavaslatának azon czél- 
zatát, hogy biztosítsa a képviselőtestület függetlenségét. Fölhozta, hogy a 
katonai bíróságokra vonatkozó törvényjavaslat tárgyalása alkalmával a ház 
legnagyobb részben már türelmetlenül hallgatta a kisebbség ellenvélemé- 
nyét, s némileg biztatta a minisztert e közbekiáltással: « szavazzunk », s 
néhány egyszerű, független képviselőnek fölszólalása gondolkozóba ejtette 
a minisztert, s arra bírta, hogy a törvényjavaslatot visszavonja. 

Az elnök félbeszakította a szónokot és az igazság érdekében meg- 
jegyezte, hogy e szót: «szavazzunk» nemcsak a jobb oldalról kiáltották, 
hanem a leghatbatósabban éppen a szélső bal oldalról. 

Nyáry Pál nem abban helyezte az erőt, hogy lulnyan és honnan 
kiáltották, hanem abban, hogy szerencsére oly miniszter hallotta meg né- 
hány egyszerű független képviselő szavait, a ki azokat elegendőknek 
tartotta arra, hogy az általa többször már átvizsgált törvényjavaslatot még 
egyszer és újra átvizsgálja, s megfontolva még egyszer a következéseket, 
arra határozza el magát, a miért az egész nemzet neki köszönetet mond. 
Ebből az következik, hogy ha ama miniszter elégnek tartotta, volna, hogy 
helyeslő szavazatok támogatják, olyat követett volna el, a mit sem a feje- 
delem, sem pedig a nemzet nem köszönt volna meg. De nem mindig tör- 
ténik, hogy a miniszter ilyen legyen ; van miniszter, a ki megnyugtatja 
lelkiismeretét azzal, hogy miután bármi módon többséget csinált, s ke- 

resztül vitt a házban oly rendszabályt, mely az államnak veszélyes, azt 
mondja: «A következésekért feleljenek azok, kik engem azon rendszabály 
létesítésében nem tanácsoltak, hanem elősegítettek*. Éppen ezért magá- 
nak a többségnek kellene mindig függetlennek lennie. 

Somssieh Pál fölszólalt Nyárynak azon gyanúsítása ellen, mintha a 
jobb oldal « szavazzunk* fölkiáltásokkal a minisztert törvényjavaslata vissza 
nom vételére késztette volna. Ez nem való. A miniszter mindaddig nem 
mondotta, hogy időt kér arra, hogy magát a visszavétel iránt elhatároz- 
hassa, míg e párt többségének vezére. Deák Ferencz (Zajos éljenzés a jobb 
oldalon) indokolva föl nem kérte. (Helyeslés a jobb oldalon.) Igy tehát a 
miniszter nem volt függetlenebb pártjánál, hanem engedett azon többség- 
nek, melynek a kormány kifolyása, (Helyeslés a jobb oldalon) és midŐn 
látta, hogy e többség sem pártolja, hanem aggódva megfontolásra inti, ak- 
kor vette vissza törvényjavaslatát, (ügy van !) 

Deák Ferencz : T. ház ! Engedjék meg, hogj' én nézetemet 
e^íy dolog fölött tartózkodás nélkül mondjam ki. (Halljuk ! Halljuk !) 

Én közjogilag e házban sem páj-tot, sem pártvezért nem isme- 
rek. (Elénk helyeslés.) Egyenjogú, egyenállású képviselők vannak itt, 
és azok meggyőződésük szerint szavaznak, és majd igy, majd amúgy 
alakul a többség ; ennélfogva van itt e házban többség és kisebbség ; 
de, a mint mondám, közjogilag sem párt, sem pártvezér nincs. (Elénk 
helyeslés.) 

Magára a dologra vonatkozólag, hogy miért vette vissza a mi- 
niszter törvényjavaslatát, az alig tartozik a mai tanácskozás köréhez. 
(Helyeslés.) Valószinűleg azért vette vissza, mert czélszerűbbnek tar- 
totta azt visszavenni, mint részleteiben is szavazás alá bocsátani, és 
kitenni magát két lehető veszélynek : annak, hogyjavaslata kisebbség- 
ben marad, vagy annak, hogj'^ az ország képviselői véleményével merő- 
ben ellenkező oly törvényjavaslatot vigyen keresztül, melyet e terem- 
ben számos képviselő, kiknek szava, mint képviselőké, természetesen 
fontos, az országra nézve veszélyesnek tartott. Akár miért vette 
vissza, visszavette azt, s az sem az eg> ik félnek, sem a másiknak — ha 
félről beszélünk — nem kizárólagos érdeme, (Helyeslés) hanem termé- 
szetes következése annak, hogy meghallgatván a vitatkozást, ebből 
fontos okot merített, mely fontos ok őt a tárgj^nak visszavételére 
indította. EitőI tehát most ne szóljunk, mert Nyáiy képviselő úr is, 
úgy hiszem, ezt nem mint meritoriális dolgot hozta föl, hanem mint 



érvet arra, hog^' mennyire szükséges, hogy a ház tagjai a lehetőségig 
függetlenek legj^enek. (Helyeslés.) A jelen fönforgó kérdésnél mi, a 
kik nem akarjuk módosítványát elfogadni, nem azért nem fogadjuk 
el, mert azt hiszszük, hogy nem szükséges, hogy a ház tagjai a lehető- 
ségig függetlenek legyenek, hanem, mert azt hiszszük, hogy az nem 
elegendő azon czél elérésére, melyet mi is elérni óhajtunk. 

Eg}'ébiránt jelenleg mellőznünk kell minden oly kérdést, mely 
a tárgyhoz nem tartozik. E tárgyat, azt hiszem, elegendőleg megvitat- 
tuk, határozzuk el tehát az egyetlen alkotmányos úton, tudniillik sza- 
vazással, és a mit a többség elhatároz, az előtt a kisebbség meg fog 
hajolni. 

A képv'ifielöház névszerinti szavazás útján 209 szavazattal 110 ellené- 
ben a központi bizottság véleményét fogadta el. 



KÖSZÖNET A KÉPVISELŐHÁZ ELNÖKSÉGÉNEK. 

Az 1865. deczember 10-dikére hirdetett országgyűlésnek képviselő- 
háza 1868. deczember 9-dikén tartotta utolsó ülését. Szcntiványi Károly 
elnöknek búcsúzó beszéde után szót emelt Deák Ferencz. 

Deák Ferencz : T. ház ! Meg vagyok győződve, hogy a t. ház 
összes tagjainak érzelmét fejezem ki, midőn köszönetet mondok t. el- 
nökünknek ezen hosszú idő alatti gondos fáradozásáért és tapintatos 
eljárásáért, melylyel valamennyiünk tiszteletét a legnagyobb mérték- 
ben kiérdemelte. (Hosszantartó viharos éljenzés.) Mellőzöm a szó- 
noklat virágait, mert a szív érzelmeinek kifejezésére néhány szó is 
elég, kivált azon érzelmekére, melyeket valamennyien együtt táplá- 
lunk és melyeken senki sem kételkedik. Isten kisérje az élet utain 
t. elnökünket. Adja Isten, hogy ép erővel, egészséggel, békével és 
nyugalommal pihenhesse ki ezen évek terheit. Adja Isten, hogy min- 
dig körünkben mint szeretett barátunkat és ha lehet társunkat is 
tisztelhessük. (Éljenzés.) 

De félig teljesíteném kötelességemet, ha egyúttal köszönetet 
nem mondanék épp oly meleg érzelemmel a t. ház két alelnökének is. 
(Hosszantartó lelkes éljenzés.) Ök együtt osztoztak elnökünkkel a terhes 
hivatal viselésében épp oly ügyesen, épp oly fáradhatatlanul, és az ő 
emiékezetök is szívünkbe vésve marad mindörökké. (Elénk éljenzés.) 

Végre köszönetet mondok a szintén fáradságos hivataloB köte- 
lességekkelterhelt jegyzőknek. (Élénk éljenzés.) Adja Isten, hogy amit 
mi most megkezdettünk, és a minek alapját letettük, azt ők, jobbára 
fiatalkorú emberek, még hosszú időig előmozdíthassák és tovább fej- 
lesztheasék. Isten áldja meg őket. (Éljen Deák Ferencz !) 



AZ 1 865/68 -DIKI OKSZÁGGYŰLÉST BEFEJEZŐ 

TRÓNBESZÉD. 

felsége 1868. deczember 10-dikén a következő beszéddel fejezte be 
az 1865/68-diki országgyűlést: 

Uraim ! főrendek és képviselők ! 

A jelen törvényhozás működése a mai nappal megszűnvén, szemé- 
lyesen kivántuk befejezni azon országgyűlést, melynek gyümölcsöző tevé- 
kenysége példátlanul áll Magyarország több százados történetében. 

Nehéz és komoly viszonyok között hivtuk egybe ezelőtt három évvel 
önöket egy nagy feladat megoldására. 

Közös czélunk és törekvésünk vala : megoldani mindazon kérdéseket, 
melvek nemcsak a közelebbi idők, de évszázadok óta kutforrásai voltak a 
bizalmatlanságnak, tespedésnek és súrlódásoknak. 

Es noha a múltból öröklött balitéletek, a szokás hatalma, az esemé- 
nyek által élesztett féltékenység és az érdekek szinleges ellentéte a helyzet 
bonyodalmát még növelték : mégis sikerült a nehéz föladatot szerencsésen 
megoldanunk. 

A király és nemzet őszinte szövetkezése vívta ki az eredményt. 

Ez országgyűlést illeti meg azon dicsőség, hogy véget vetett a poli- 
tikai helyzet bizonytalanságának, mely a nemzet legnemesebb erőit tétlen- 
ségre kárhoztatá. 

A közjogi súrlódásokat birodalmunk két állama között a kölcsönös 
barátság és becsülés viszonya váltotta föl. 

Az osztrák-magyar monarchia mindkét állama, alkotmányos parla- 
menti kormányzat mellett, önállóan intézi saját közügyeit, míg azon nagy- 
fontosságvi kérdésekre, a melyek a monarchia kölcsönösen megállapított 
közös ügyeit érintik, alkotmányos befolyását mindkét államterület egyenlő 
mérvben gyakorolja. 

A monarchia, súlypontját kebelében keresve és találva, ifjúit erővel 
halad előre az új pályatéren, melynek czélpontja a béke és jóllét, egyúttal 

pedig megőrzése azon állásnak, melyet az eurÓ2)ai államok sorában elfog- 
lalni hivatva van. 

Ekkint azon forrás, melyből a múlt bajai eredtek, be van temetve, 
s fölébe a magyar hűség, hazaszeretet és mérséklet állandó emléke emel- 
kedett, melyre a történelem már is egész sorát jegyzé fel a nagy és üdvös 
sikereknek. 

Szent Istvánnak őseinktől öröklött koronájával ünnepélyesen meg- 
koronáztatva, Magyarország alkotmánya teljességébe lépett, mi pedig vissza- 
állítottuk a magyar király czímének régi súlyát és érvényét, és bizton érez- 
zük, hogy ez által birodalmunk nem gyöngíttetett, hanem csak régi alapját 
és erejét nyerte vissza. 

£ czélból a külföld irányában birodalmunk czímét a törvényeknek és 
2vz életerős tényezőknek megfelelőleg állapítottuk meg. 

Horvát- és Szlavonországgal a kölcsönös érdekek méltányos kiegyen- 
lítésének alapján közjogi egyezmény jött létre, mely a két testvémemzet 
között dicsőségben és balsorsban századokon át fönállott kapcsolatot meg- 
újítá. Bizton reméljük, hogy ezen frigy benső őszintesége századokon át 
fogja ismét egyesíteni a magyar és horvát nemzetet királyi házunk és a 
közhaza szeretetében. 

Magyarország és Erdély egyesülése a bevégzett tények sorába emel- 
kedett. 

Ekkint Szent István birodalmának épsége oly mérvben lett érvénye- 
sítve, minőnek az ország több mint három század óta nem örvendhetett. 

A magyar korona úgy, mint birodalmunk épségének egyik biztosítéka 
az új védtörvény. 

A véderő szervezésénél bizalommal és mély belátással ismerték el 
önök a közös hadsereg szükségét, és így a monarchia fejlődését oltalmazó 
védhatalmat létesítettek. 

Ennek támogatására a honvédség van hivatva, új cselekvési tért 
nyitván a veszély perczeiben az Ősi vitézségnek, melyről a nemzeti törté- 
nelem fényes lapjai tanúskodnak. 

Magyarországunk és birodalmunk állását ekkint megszilárdítva, ebben 
a külbéke biztosítékát is találjuk, melynek zavartalan föntartását királyi 
legfőbb gondjaink közé soroljuk. 

A nemzet szellemi fejlődését mozdították elő önök, a midŐn oly tör- 
vényt hoztak a népoktatás ügyében, mely, ha áldozatokat kivan is egyes 
külön-érdekektől, de egyszersmind egy oly népnevelési rendszer alapját 
veti meg, mely hivatva lesz az ország szellemi és anyagi haladásának táma- 
szául szolgálni. 

A jogegyenlőséget, melyet a különböző nemzetiségi bonpolgárok po- 
litikai és polgjiri tekintetben eddig is élveztek, kiterjesztek önök nyelvök 
basználaüira is, törvény által biztosítván mindazon kivánataikat, a melyek 
a kormányzat és törvénykezés föltételeivel ellentétben nem állanak. 

Reméljük, bogy nem magyar ajkú biveink teljes megnyugvásukat 
találják azon tudatban, miszerint az alkotmány minden bonpolgárnak n 
szabadságot és az anyanyelv fejlődését egyaránt biztosítja. 

Az egyenjogúság elvét követték önök, midőn az alkotmányos jogok 
gyakorlatát kiterjesztették az izraelita bonpolgárokra, kik eddig az alkot- 
mánynak csak terbeit, de jótéteményeit nem ismerték. 

A keresztény bitfelekezetek viszonyainak szabályozását önök a pol- 
gári és vallási jogegyenlőség elvére fektetek. 

A bosszabb időt igénylő jogreformok alkotmányos tárgyalását be nem 
várva, az új törvénykezési eljárás megállapítása által a gyors igazságszolgjil- 
tatást és a magánbitel emelését tették lébe tövé. 

A szőlődézsma megváltását szabályozva és elrendelve, a bazai ter- 
melés egy nevezetes ágának önálló fejlődését biztosíták. 

A pénzügyek terén önök üdvös tapintattal találták fel a belyes utat. 
s míg egyrészt megszavazták mindazon költségeket, melyeket az ország 
kormányzata és bitelének föntartása szükségessé tett, másrészt gondos 
vizsgálatnak vetették alá az országgyűlés elé terjesztett költségvetéseket. 

Magyarország baladása eddig az anyagi téren nem állott párhuzam- 
ban gazdag természeti kincsforrásaival, de a törvénybozás fölfogtji az anyagi 
baladás egész fontosságát. 

Uj vasutvonalak építését rendelte el és több külftildi állammal ked- 
vező kereskedési szerződéseket kötött. 

Mindezen intézkedések az államháztartás megzavarása nélkül tör- 
téntek, sőt a nép terbein némi tekintetben, mint például a só árára nézve,, 
még könnyíteni is lebetett. 

Nagy és nehéz munkát végzett az országgyűlés, és ez eredmény azon 
meggyőződést erősítette meg bennünk, bogy az alap, melyen oly rövid 
idő alatt ennyi üdvös intézkedést lehetett valósítani, a teljes életképesség 
minden kellékével bir : hogy ezen alaj) jó, és a nemzet valódi érdekeinek 
megfelel. 

Uraim ! főrendek és képviselők ! 

A leélt napok fáradalmai után önök visszatérnek házi tűzhelyeikhez. 
A nemzet szellemi s anyagi emelkedésének már is mutatkozó jelen- 
ségei hazafiúi örömmel tölthetik el keblöket, és ha majd bekövetkezik a 

teljes siker, melylyel az isteni gondviselés az erélyt ós kitartást jutalmazni 
szokta, az utókor hálásan fog megemlékezni azokról, kik az ország felvirág- 
zásának eszközlői valának. 

Es most fogadják őszinte királyi köszönetünket és adják át azt az 
összes nemzetnek is, mely hagyományos politikai tapintattal támogatva 
önöket, lehetővé tette azon nagyfontosságú törvények alkotását, melyeket 
fejedelmi hatalmunkkal szentesiténk. 

Tegye a Mindenható maradandóvá azon őszinte egyetértést, mely 
nemcsak a politikai téren vezetett nagyszerű eredményekhez, de a fejedel- 
met éb a nemzetet kölcsönös hizalom és szeretet kötelékeivel fŰzte össze, 
és újahhan érezteté velünk : hogy boldog fejedelme csak boldog nemzet- 
nek lehet. 

Ezzel a jelen országgyűlést berekesztettnek nyilvánítjuk. 



A PÁKT TISZTELGÉSE DEÁK FERENCZNÉL. 

A képviselőházi Deák-párt tagjai 1868. deczember 10-dikén búcsúz- 
tak el Deák Ferencztől. A Deák-kör elnöke, Somssich Pál, reámutatott az 

f 

elért eredményekre, s ezután így folytatta ; 

És most szabad legyen néhány perczet még a kegyelet és hála érzé- 
seinek szentelni. A sikert, a melyet közösen vívtunk ki, s a mely teljes meg- 
győződésünk szerint hazánknak századok óta nem élvezett jogait szerezte 
vissza, mindenek fölött egy férfiú bölcseségének köszönjük, a ki pártunk 
vezérévé Ion. (A párt tagjai föláUanak és perczekig tartó lelkes éljenekbe 
törnek ki.) Ismétlem, vezérévé lőn, mert nem kereste ő azt soha, annál ke- 
vésbbé követelte, sőt nem egyszer tiltakozott ellene, mi pedig nem válasz- 
tottuk őt, mert választani csak ott lehet, hol többek közt oszlik meg a vé- 
lemény. (Fölkiáltások : Nagyon helyes !) 

A gondviselés küldötte őt közénk, mely, midőn Deák Ferenczczel 
ajándékozott meg bennünket, egyszersmind keblünkbe oltotta a hit, re- 
mény és szeretetnek érzéseit, s ezeknek varázserejével csatolt bennünket 
hozzája. (Viharos éljenzés.) 

így lőn ő pártunk vezére, a nélkül, hogy vagy ő kereste, vagy mi vá- 
lasztottuk volna. Mondom, Isten küldötte, s mert hűséggel járt el külde- 
tésében, s az örök bölcseség vezérelte eszét és szívét : sikerrel áldotta meg 
munkáját. (Zajos tetszésnyilvánítások.) 

Mi mindnyájan tiszteljük, szeretjük e jeles férfiút, önként követjük 
tanácsát, oly örömmel és készséggel, a minőt csak az ő nyájas felsőbbsóge 

Deák Fer«nc2 Besiédei. VI. H> 

volt képes megnyerni, s az az ő kitűnő tulajdonainak egyik legfényesbike, 
hogy felsőbbségét sohasem érezteti tanácsával, nem aláz meg vezérletével, 
nem parancsol, hanem fölemel, föl az ő nézeteinek magas színvonalára, 
úgy, hogy midőn utána indulnak hívei, nem őt, hanem saját meggyőző- 
désüket követik ; midŐn vele egy nézetben nyilatkoznak, nem az ő, hanem 
saját nézeteiket nyilvánítják. (Élénk tetszés.) 

Mit mondjak bölcseségéről ? Midőn küzdelmeink közepette vész és 
vihar hányta sajkánkat, midőn elsötétült látkörünk, s a kitűzött czélra 
vezető igaz utakat eltalálni oly kétes volt ; midőn valódi nehézségekkel 
állottunk szemben, vagy ármánynyal kellé küzdenünk és fondorkodók 
veszélyeztették a sikert : nem volt-e ő a nyugodt lelkű, erős karú kormá- 
nyos, a biztos kalauz, a bátor, ki az igazság pajzsával vértezve, sohasem 
csüggedett, a bölcs, kinek óvatosságán megtört az ármány és gonoszság ? 
Szóljak-e önzéstelen hazaiiságáról? Hozzá hasonlót a történelem csak ke- 
veset mutat föl. (Zajos helyeslés.) 

Mondjátok meg, tisztelt barátaim, mondjátok meg, kérlek, inkább 
tisztelitek őt, mint szeretitek, vagy inkább szeretitek, mint tisztelitek? 
(Altalános zajos fölkiáltások : Mindkettőt !) Én megmondani nem tudnám ; 
de azt tudom, hogy csak ily bölcs férfiúnak vezérlete mellett sikerülhetett 
kivívni mai helyzetünket és ennek naponkint növekedő előnyeit. S ne en- 
gedje az ég, hogy akár a fiatal heves meggondolatlanságnak, akár a bŰnös 
nagyravágyásnak, akár aljas önérdeknek, vagy a mérges, még a haza javá- 
ért sem engesztelődő gyŰlölségnek sikerüljön valaha azokat ismét koczkára 
tenni. (Perczekig tartó viharos éljenzés.) 

8 e férfiutói, szeretetünk, tiszteletünk e drága kincsétől kellene ne- 
kem ma nevetekben elbúcsúzni ? Adjatok hát szót nyelvemre, a mely ki- 
fejezze azt, a mit keblem érez most, vagy a mit ti saját kebletekben éreztek 
e pillanatban. Én nem találok ilyent, s ha ti sem találtok, úgy hát, érzel- 
mektől elfogult kebellel, csak egy néma kézszorítással búcsúznak, tisztelt 
férfiú, tőled hiveid. Élj boldogul. Isten veled. (Lelkes éljenzés.) 

Deák Ferencz : T. barátim ! Keblem mélyéből mondok kevés 
Hzavakkal mélyen érzett köszönetet barátságtokért, szivességtekért, 
bizalmatokért. Pirulnom kellene öngyöngeségem érzetében azon ma- 
gas vélemény miatt, melyet felőlem elnökünk és általa ti nyilvání- 
tottatok, ha nem tudnám és nem hinném, hogy hiszen ezt a szeretet 
mondatta veletek, azon szeretet, mely a gyöngéket, a hibákat el- 
takarja és a mi netalán jó, azt még a valónál is kedvezőbb színben 
tünteti föl. 

Csak azért és főképp azért esik nekem nyilatkozatotok nagyon, 
igen nagyon jól, mert az a szeretet kifolyása, pedig ha van valami, a 
mi boldogít, az polgártársaink bizalma és barátaink meleg, buzgó, 
barátságos szeretete. 

Együtt éltünk három nehéz esztendőt nagy munkában, éltük 
szivélyes baráti viszonyok között. Ei mondja, hogy mi csak társak 
voltunk? Nem, mi egyszersmind barátok voltunk. Midőn a barát jó 
barátjától búcsúzik, nehéz a búcsúzás pillanata; felmerül az ember 
•emlékében mindaz a jóság, mindaz a szivesség, a mit három esztendő 
alatt tapasztalt ; elviszi magával a magányba, elhozza ismét, ha Isten 
visszahozza e pályára, hanem emléke kiolthatatlan marad mindig 
szivében. 

Ismétlem tehát, kevés szavakkal, meleg és forrón érzett köszö- 
netet mondok nektek mindazon szívességért, barátságért, melyet e 
nehéz három év súlyos munkája közben irányomban tanúsítottatok. 

A munka nincs bevégezve ; de a mi be van végezve, az elegendő 
arra, hogy reményt nyújtson a további sikerre. A pihenés rövid órái- 
ban visszatekinthetünk a bevégzett munkára, de főképpen azért, hog^'^ 
mindenek előtt hálát adjunk a Mindenhatónak rendkívüli segélyeért 
•és azért, hogy új ösztönt nyerjünk azon munkára, mely még előttünk 
áll. Figyelmünket a múlt egészen ne kösse le ; figyelmünket most 
már a jövőre kell irányoznunk. 

Az irány kijelölése, melyen ezentúl haladnunk kell, azt hiszem, 
itt, e helyen talán egészen fölösleges, kijelöli azt három évi működé- 
:Hünk és ennek eredménye : a törvények. (Élénk helyeslés.) 

Frogrammunk nem lehet más, mint azon alaptörvényeknek, 
melyeket alkottunk, föntartása mellett tovább fejleszteni az alkotmá- 
nyos életet, ínstitutióinkat, és előmozdítani az ország anyagi és szel- 
lemi érdekeit, szem előtt tartva mindig a népjogokat és a törvények 
•előtti teljes egyenjogúságot. (Átalános helyeslés.) 

Sok nehézséget kellé leküzdenünk, míg ennyi eredményre jutot- 
tunk. A gyakorlati élet fogja igazolni, ha azon törvények, melyeket 
alkottunk, az ország érdekeinek megfelelnek-e. 

Legfőbb és legszentebb bíróság cselekvényeink fölött önlelki- 
ismeretünk. Ha tetteinkre nézve ez előtt nem bírunk tisztán meg- 
állani, semmi hatalom föl nem menthet a legsúlyosabb vád alól: 
saját öntudatunk vádja alól. De ha visszatekintünk a történtekre, 
nyugodtan állunk ezen bíróság előtt, mert erős meggyőződésemet 
mondom ki, hogy a legtisztább szándékkal működtünk, lépteinket 

10* 



148 

Bem boszu, sem önérdek nem vezette, s egyedül hazánk érdekében 
működtünk jó szándékkal, tiszta lélekkel. 

Még csak az hiányzik, hogy egy másik biróság, t. i. a közvéle- 
mény, helyeselje a közérdekeknek megfelelő czélszerúség tekintetéből 
eljárásunkat. Ez a közvélemény főképp a közelebbi választásokban 
fog nyilatkozni. Ha a közvélemény e nyilatkozata higgadt megfonto- 
lásból eredő benső meggyőződés szava volna mindenkor, a közvéle- 
mény bíróságának Ítélete fölött nem volna okunk aggódni. De nem. 
mindenki képes folytonos figyelemmel kisérni a politikai föladatokat 
B azok megoldása módját, nem mindenki ismeri az indokokat, melyek 
a történteknek alapul szolgálnak, magukat a tényeket is gyakran 
izgatások, szenvedélyek elferdítve magyarázzák. Ezt kell nekünk el- 
hárítanunk, B otthoni működéseink legfőbb feladata legyen fölvilágo- 
sítani a netalán hiányos fölfogást, elmondani az indokokat, meg- 
magyarázni a tényeket és azoknak horderejét. Nem szabad, de nem 
is akarjuk erőltetni a közvéleményt, csak arra törekszünk, hogy az 
tiszta, valóságos tényeken alapult, elferditésektől ment, s valóságos 
meggyőződésből eredő közvélemény legyen. Ettől azután nem lesz 
mit tartanunk. 

Kezet fogva, egyetértve kell tehát működnünk. 

Még egyet szükségesnek tartok megemlíteni. (Halljuk I Halljuk!) 
Nagy hibának tartanám, ha megtörténnék, mitől Isten őrizzen, hogy 
ugyanazon politikának hívei egymás ellen lépnének föl mint követ- 
jelöltek, s ez által megosztva a választókat, egymást megbuktatva, 
egy harmadiknak, ki más politikát követ, szereznének többséget. Le- 
gyen mindenkiben annyi hazafiúság, ha szükséges, annyi férfias ön- 
megtagadás, hogy ily esetben számot vetve magával és a körülmé- 
nyekkel, rendelje alá vágyait a közérdeknek s ha vetélytársának vá- 
lasztása valószínűbb, segítse azt elő saját visszalépésével, s ha lehet, 
közreműködésével, mert az egyenetlenség hozhat minden időben leg- 
nagyobb veszélyt reánk. (Atalános helyeslés.) 

Van az egyenetlenségen kívül még egy hibája fajunknak, mely 
könnyen kárt okozhat, és ez a tétlenség. A magyar szívós, erélyes 
veszély idejében, s ekkor életét is kész föláldozni ; de midőn a ve- 
szélyt távolnak hiszi, midőn azt még nem látja, gyakran hajlandó a 
tevékenységet tétlenséggel váltani föl. Hivatkozom reátok, hogy ezen 
országgyűlésen is kárt tehetett volna nekünk fajunk e hibája, ha sze- 
rencsénkre a többség, mely együtt állott, oly erős nem lett volna, hogy 
többeknek tétlensége azt meg nem csorbíthatta. Ha tehát hazatértek. 

l)arátim, polgártársaitok közé, e tétlenségtől éppen úgy óvakodjatok, 
mint az egyenetlenségtől. Ne áltassa magát senki azzal, hogy hiszen 
a többség úgy is meglesz, mert még ez esetben is nagy fontossággal 
bir az, hogy az el nem fogúit közvéleménynek minél nagyobb összege 
támogassa azon politikát, melyet mi hazánk érdekében múlhatatlanul 
szükségesnek tartunk ; szám szerint csekély különbség sokkal keve- 
sebb nyomatékot adna annak. Ne mentegesse tétlenségét senki azzal, 
hogy hiszen mások úgy is cselekszenek, hanem tekintse a dolgot úgy, 
hogy egyesült erőre csak akkor számíthatunk, ha mindenki szükséges- 
nek tekinti magát és saját körében a maga működését a kivánt ered- 
mény előidézésére. 

Vezessen Isten titeket vissza polgártársaitok körébe, és adjon 
erőt és kitartást a még hátralévő nehéz munkához. Kérjük a Minden- 
hatót, hogy, a mint megáldotta eddigi működésünket, oltalmazzon ben- 
nünket ezentúl is szent hatalmával, s ne engedje, hogy az, ami történt, 
jó és hazánk érdekében szükséges, az, habár rövid időre is, meghiu- 
síttassék, mert ha az, mi eddig alakult, ismét felbomlanék és e miatt 
azon tevékenység, azon élénk mozgalom, mely hazánk érdekében a 
szellemi és anyagi téren megindult, ismét visszataszíttatnék, vagy 
további haladásában meggátoltatnék, ez nagyobb csapás lenne ha- 
zánkra nézve, mintha éppen semmi sem történt volna. 

Isten vezéreljen benneteket! Vegyétek forró köszönetemet és 
l)arát8ágos kézszoritásomat. (Hosszantartó lelkes éljenzés.) 



A FŐRENDEK ÜDVÖZLIK DEÁK FERENCZET. 

A főrendek, miként a Pesti Napló 1868. deczember 10-dikén meg- 
jelent számában írja, deczember 9-dikén tartott utolsó úlésök berekesztése 
után, testületileg üdvözölték Deák Ferenczet a nemzeti kaszinó helyiségé- 
ben. Ez alkalommal Vay Miklós b. velŐs szónoklatban köszönte meg a 
haza nagy fiának a közügy terén tanúsított ernyedetlen fáradozásait, ki- 
emelve a nagyszerű eredményeket, melyeket a lefolyt törvényhozás, e láng- 
elmétől és mély bölcseségtől vezetve, fölmutatni képes lehetett. Deák Fe- 
rencz szokott szívességével köszönte meg a bizalomnak e legértékesebb nyi- 
latkozatát. 



löO 



PEST VÁROSA POLGÁRAINAK TISZTELGÉSE 

DEÁK FERENCZNÉL. 

Pest város polgársága 1868. deczember 17-dikén nagy számmal jelent 
meg Deák Ferencz lakásán, hogy kijelentse iránta való változatlan bizal- 
mát, tiszteletét és szeretetét. A polgárság vezetője, ScJwjendtner Mihály 
prépost, ez alkalommal a következőket mondotta : 

«Mi azért jövünk mélyen tisztelt polgártársunk színe elé, hogy ue 
csak elismerésünket, hanem szívünk mélyéből forrásozó hálánkat is ki- 
fejezzük, sajnálva, hogy ezt csak gyenge szavakkal tehetjük. Érdemeit tettel 
meghálálni az utókor feladata ; de nemcsak feladata, hanem legszentebb 
kötelessége is. S ha egykor a szülék gyermekeiket e városba hozandják. 
megmutatják majd nekik a nagy tért, mely a Ferencz József nevét viseli, 
s ekképp fognak hozzájuk szólani : £ tér azon királytól nyerte nevét, kinek 
fiatal korával a bérenczek visszaéltek, úgy, hogy e hazában sok vér, sok 
ártatlan vér folyt. De később e dicső király belátta, hogy e nemzet ártat- 
lanul szenved, s feléje nyujtá jobbját s kibékült vele, visszaadva a nemzet- 
nek a hazát és vele a szabadságot, függetlenséget. S tudjátok-e, ki volt 
akkor a nemzet vezetője ? Látjátok ott azt az óriás emlékszobrot ? Azt a 
nemzeti kegyelet, a nemzeti hála emelte azon férfiúnak, kinél dicsőbbet, 
nagyobbat e haza még nem látott, kinek neve kell, hogy arany betűkkel 
bevésve maradjon ez országnak minden gyermeke, minden férfia szívé- 
ben. £ férfiú Deák Ferencz. Nem ismert Ő czímet, nem rangot, nem ki- 
tüntetést; szive csak egyet ismert: szeretni hazáját. Ugy szerette hazáját, 
mint Krisztus a világot. Lépjetek nyomdokiba. Az ugyan nem lehettek, a 
mi Ő volt, mert az Isten ritkán, igen ritkán küld Deák Ferenczet a világra: 
de legalább utánozzátok erényeit, jellemét, hazafiuságát. így fogja az utó- 
kor ön iránt leróni a tiszteletet és hálát. Mi pedig jelenleg csak gyenge 
szavakkal mondhatjuk köszönetünket azon fáradságáért, buzgalmáért és 
kitartásáért, melyet a lefolyt országgyűlésen oly férfiasan tanúsított, s le- 
gyen meggyőződve, hogy legmelegebb szívből jő a hang, melylyel fölkiál- 
tunk : Éljen a király, éljen a status -iskolában a legkitűnőbb deák, az elsc>< 
eminens : Deák Ferencz. Adja Isten, hogy még sokáig legyen a nemzet 
nem tője, vezére. 

Deák Ferencz : Tisztelve szeretett polgártársaim t Igénytelen 
egyszerűségem érzetében pirulnék a reám halmozott dicséreten, ha 

« 

uem tudnám, hogy az a hazafíuságuak, a szeretetnek szózata, mely 
még akkor is, ha túlzott, forrásáért a legnagyobb tiszteletet érdemli. 
A mi történt, az isteni gondviselés műve. Sokszor a nehéz időkben 
aggódva, sőt remegve a jövendő miatt, állottunk a teendők nagy hal- 
máza előtt. Es az isteni gondviselés segített ott, hol nem reményiet- 
tük, úgy, a mint ezt előre kiszámítani lehetetlen volt. Az övé tehát a 
dicsőség, a mienk a jóakarat volt, gyenge tehetséggel párosulva, mely 
csak azért lőn sikeres, mert Isten segített. 

Ha visszatekintünk azon időre, mely ezen országgyűlést meg- 
előzte, be kell vallanunk, hogy súlyos és nehéz körülmények közt 
voltunk. Ezen nehéz körülmények enyhültek, és a mit én nagy 
nyereségnek tartok, az történt meg, hogy előttünk a tér, melyen mű- 
ködhetünk, akadálytalan. A leigázott szellem, a hátratolt anyagi érde- 
kek, a megingatott hitel és bizalom, a külföldnek irántunk való nem 
kedvező véleménye, ezek mind eltűntek, ezektől megszabadultunk. 
De még csak a tér szabad, melyre építenünk kell; a jóakarat van 
meg, és talán az idők viszontagságai között megedzett, vagy az újra 
megszerzett szakképessége az egyes polgároknak, párosulva határo- 
zott akarattal. Tehát ismét az Isten segítségére lesz szükségünk, hogy 
e fölszabadult téren tovább emelhessük alkotmányunk, valamint 
anyagi és szellemi jólétünk épületét. Isten mentsen meg attól, hogy 
akár megütközzünk, akár búsuljunk azért, mert mindenki nincs ki- 
elégítve. Hiszen ez természetes. Az emberi kebel akkor szűnnék meg 
emberi kebel lenni, ha minden vágyai teljesen ki volnának elégítve ; 
hiszen a vágyak azok az ösztönök, melyek az embert tevékenységre 
indítják ; nélkülök henye puhaságba sülyednek egyes emberek úgy, 
mint egész nemzetek, és akkor volna csak igazi ok a meg nem elé- 
gedésre. 

A meg nem elégedés szülte vág^'ak és óhajok az ész mérséklése 
mellett leginkább előmozdítják egy ország kifejlődését, s én erősen 
hiszem, hogy ez így lesz nálunk is. Mérsékletre nagy szükségünk van, 
s különösen szükséges, hogy meg tanuljuk különböztetni az óhajokat 
az akarattól. Az óhaj nem ismer határt, még a lehetőség határát sem, 
H azért igen hamar a phantasia szárnyain repül s a végtelenig viszi 
az embert ; az akarat, a józan akarat, ismer határokat, ismeri a lehető- 
ség határát. Elábrándozhat valaki az óhajok merengéseibe ; de ha 
tehetségünket és erőnket megfeszítve arra pazaroljuk, a mit elérni 
nem lehet, akkor, úgy hiszem, igen hibásan cselekszünk. (Élénk 
helyeslés.) 

A jelen országgyűlésnek az volt szerintem egyik legfőbb érdeme, 
hogy meg tudta különböztetni az óhajtást az akarattól, s erejét csak 
annak kivitelére igyekezett fordítani, a mi kivihető volt; tudva, hogy 
sok nehézséget kell leküzdeni, nem ment messzebb, mint a lehetőség 
határáig; sőt, valljuk meg az igazat, talán egyik legfőbb érdeme a 
nemzetnek s az országgyűlésnek az, hogy még a pillanatnyi lehető- 
ség határáig sem ment, hanem ment addig, a meddig menve biztosan 
hiheté, hogy állandó alapot vetend meg. (Elénk tetszés.) A jelen 
országgyűlés kezdetén hogyan állottunk? Válaszunkban a trón- 
beszédre kifejeztük óhajainkat, a fejedelem e szellemben Ígéreteket 
tőn, s a nemzet elég tapintattal bírt, ez ígéreteket működése alapjául 
elfogadni. Megkezdvén működésünket, megkezdvén a kiegyenlítés 
munkáját, már az első pillanatokban, mindjárt az első időben nehéz- 
ségekkel találkoztunk. 

Tekintse bárki az 1865 — 66-dik évi kir. válaszokat és látni fogja, 
hogy még azok is, miket annyi joggal követeltünk, részint megtagad- 
tattak, részint elhalasztattak. A nemzet erélyesen megmaradt nézetei- 
nél, követelte azt, mit joggal követelhetett, s ragaszkodott ahhoz, 
minek alapja a törvényekben megvolt, minden ellenzés daczára. 
Események jöttek közbe, melyek a birodalmat a veszély örvényének 
szélére sodorták. A győzelmes ellen még országunkba is behatolt. Mit 
tett akkor a magyar nemzet ? Fölhasználta talán az alkalmat, hogy a 
bomladozó monarchia uralkodója és annak az ellenség kezében levő 
részei irányában több meg több követeléssel álljon elő és minél töb- 
bet kicsikarjon? Nem. Volt a nemzetnek egész erélye mellett annyi 
tapintata is, hogy nem csigázta föl követeléseit, hanem továbbá is 
csak azt követelte, a mit előbb követelt és mit akkor követelt volna, 
ha a birodalmat e szerencsétlenség nem éri. Tette pedig ezt azért, 
mert tudta, hogy arra joga van, hogy azt méltán kívánhatja a biro- 
dalom veszélyeztetése nélkül ; igen jól tudva, hogy ha sikerül is töb- 
bet kicsikami, ezen kicsikart engedményekben meg lett volna az 
isméti fölbomlás magva, a mint benne volt egykor, mint ezt szo- 
morúan tapasztaltuk. (Úgy van I) 

Az országgyűlésnek legfőbb érdeme az, hogy erélyesen meg 
tudta védeni, a mit jogának vélt, és tudott mértéket tartani akkor, 
midőn az okosság mérsékletet parancsolt. Adja Isten, hogy a magyar 
nemzet és a magyar országgyűlés folytonosan ezen ösvényen járjon* 
s hogy a magyar politikusok tanulják meg a kereskedelmi világ azon 
egyszerű szabályát : hogy minden vállalatnál, a mit létesítünk, nem 

csak azt kell számba venni, mit nyerhetünk, hanem azt is, mit veszt- 
hetünk. Ebben áll a józan politika épp úgy, mint a józanság a keres- 
kedésben s más vállalatokban. 

A tér, mondom, nyitva áll előttünk ; adja Isten, hogy az ország 
és annak képviselői azt mindig mérséklettel bár, de erélylyel is föl 
tudják használni; mert úgy áU helyzetünk, hogy ha valaha, most 
elmondhatjuk, hogy sorsunk saját kezünkbe van letéve. 

Ha ügyesen tudjuk az alkalmat fölhasználni, akkor kétségkívül 
a kivánt eredmény be fog következni ; ha ügyetlenül használjuk föl, 
az eredmény kevésbbé lesz kedvező ; ha pedig kellő mérséklet nélkül 
járunk el, akkor a nyertet is koczkáztathatjuk jelen viszonyaink 
között. 

Az én meggyőződésem e részben az, hogy nekünk Ausztria 
fönállása épp úgy szükséges, mint a mi fönáUásunk szükséges Ausz- 
triának. E közös érdek szorosabban köt egymáshoz bennünket, mint 
minden egyéb más viszonyok ; és szerencsésen sikerült is mindkét 
részről ezen viszonyokat most a legtisztább alkotmányos alapra fek- 
tetni; mert elmondhatjuk, hogy az alkotmányos szabadság, mely 
jelenleg Magyarországban úgy, mint Ausztriában létezik, s a jogi 
▼iszonyok, melyeken az alapszik, olyanok, minőknél szabadabbak 
alig vannak Európában. (Helyeslő éljenzés.) Hogy ennek erőt adjon a 
nemzet akarata, a nemzet erélye, az magától a nemzettől függ. 

Sokan még többet is óhajtanának. Igen, én is kivánnám a töb- 
bet, de azt nem úgy lehet elérni, hogy ha azt, a mi van is, koczkáz- 
tatjuk, hanem csak úgy, ha a meglevőnek alapján építve, tovább 
haladunk. 

Egyszer egy hírneves orvoshoz ment egy úr, tőle tanácsot s orvos- 
lást kérve betegségében ; az orvos hajlott kérelmére s fölszólitá, mon- 
daná el baját. A beteg elmondá, hogy neki sem valami súlyos, sem foly- 
tonos fájdalmai nincsenek ; elmondá, hogy étvágya különösen jó, hogy 
minden orgánumai betöltik hivatásukat, hogy álma nagyon jó s hábor- 
gatás nélkül alszik reggelig; hogy erőteljesen mozoghat, hogy va- 
dászni, lovagolni képes fáradság nélkül ; hogy neki kedély baj a nincs, 
sőt inkább kedélye derült. Erre az orvos belevág: aHisz' ha mind- 
ettől meg akar menekülni, erre az orvosság igen könnyű. Igen köny- 
nyen el lehet azt érni, hogy sem étvágya, sem nyugodt álma ne 
legyen, s kedélye is le legyen hangolva. » Ezt felelem én részemről is 
azoknak, kik a meglevő állapotot ócsárolják. El lehet nekik mondani, 
hogy közjogi tekintetben tettleg soha sem voltunk oly helyzetben, 

mint most. El lehet mondani, hogy a mohácsi vész óta Szt. Istváo 
koronájának országai így együtt soha nem voltak, mint most. El lehet 
mondani, hogy ily bizalmas viszonyban fejedelem és nemzet, mióta 
az osztrák dynastia uralkodik, soha sem volt. El lehet mondani, hogy 
ily kevés súrlódás és keserűség köztünk s Ausztria közt sohasem volt^ 
mint most. El lehet mondani, hogy az a külföldi tőke, mely még a 
határszélig is óvakodott eljönni, most mégis nagyobb mértékben és 
könnyebben foly be az országba, és a mi népünk elég ügyes, elég 
eszes ezt a haza javára fölhasználni. A kereskedelmi eszközök, a vas- 
utak olyan mérvben terveztetnek és vannak munkában, a mint ezelőtt 
lehetségesnek is alig hittük Nézzünk végig különösen Pest utczáin, 
látni fogjuk azon élénk forgalmat, azon iparkodást, mely magva egy 
szebb jövő kifejlődésének ; menjünk el a kereskedőkhöz : nem fognak 
panaszkodni, legalább nem azon mértékben, mint ezelőtt. El lehet 
mondani, hogy Isten irgalmából és segélyével a valósággal szegény 
emberek száma is nagyon megfogyott, s a munkaképes ember keres- 
het annyit, hogy becsületesen élhessen belőle. 

Ha mindezeket meg akarjuk dönteni, akkor támadjuk meg az 
alapot : a kiegyezkedést, és valószínűleg meg lesz döntve. (Éljenzés.) 

Nem szükséges, hogy mindezek bővebb fejtegetésébe bocsátkoz- 
zam, hisz mindnyájan érezzük ezt. A közelebbi választásokra én nem 

tudok jobb programmot az 1867 — 68-ban alkotott törvényeknél. 

» 

A kit azok meg nem győznek, annak úgy is hiába beszélne az ember. 
NincH tehát egyéb hátra, mint hogy tiszteletteljes mély köszö- 
netemet s hálámat fejezzem ki önök előtt, tisztelt polgártársak, azon 
szivességért, bizalomért és szeretetért, melylyel irántam viseltetnek, a 
mely bizalom legerősebb támaszom volt minden működéseimben. Ed 
egyszerű harczosa vagyok az ügynek, az igazságnak és az maradok, 
míg erőm engedi. Ezen működésemben pedig erősebb, sőt mond- 
hatom, biztosabb támaszom nincs, polgártársaim bizalmánál, haj- 
landóságánál és szereteténél, melyre kérem, hogy ezután is méltas- 
sanak és abban tartsanak meg. (Lelkesült éljenzés.) 

BUDA VÁEOS KÜLDÖTTSÉGÉNEK TISZTELGÉSE 

DEÁK FERENCZNÉL. 

Buda város küldöttsége 1868. deczember 21-dikón tisztelkedett Deák 
Ferencznél. Házmán Ferencz főpolgármester beszédére Deák Ferencz a 
következőleg válaszolt : 

T. barátaim és polgártársaim ! Keblem mélyéből eredő köszö- 
netet mondok a megtisztelésért, a bizalomért és szeretetért, mely 
titeket ide vezetett. Igaz, hogy alig van ország, mely századokon 
keresztül annyit szenvedett, mint Magyarország, s a hazának alig 
van része, melyre e szenvedésből annyi súlyosodott volna, mint ős 
Buda városára. A legsúlyosabb csapások, melyek alatt egykor az 
ország 8 főképp Buda városa oly hosszú ideig nyögött, egy gyászos 
napnak voltak következései, a szerencsétlen mohácsi vésznapnak s az 
arra következett nehéz időknek. S mi okozta főképp hajdan is e gyá- 
szos napot? Sok más kedvezőtlen körülmények közt a józan számítás 
nélküli vakbuzgóság, s azon túlbizakodás, melylyel akkor a nemzet 
vitézségének érzetében túlbecsülte erejét, s egyedül buzgóságát kö- 
vetve, nem vette tekintetbe a körülményeket, nem keresett szövet- 
ségeseket, nem várta be, hogy az egész haza egyesült erejével álljon 
sikra a fenyegető ellenség túlsúlya ellen, s e számítás nélküli túl- 
bizakodás miatt elvérzettek a nemzet jobbjai. Ez hozta reánk vég- 
telen tengerét azon szenvedéseknek, melyek az ország erejét el- 
gyengitették, a folytonos viszályok magvát elvetették, s csak az 
isteni gondviselés különös kegyelme mentett meg bennünket a vég- 
enyészettől. 

A történelem csak száraz elősorolása volna a történt esemé- 
nyeknek tanulság és haszon nélkül, ha a multak példáján az újabb 
nemzedékek nem tudnának okulni. Sokat szenvedtünk mi is a lefolyt 
húsz év alatt, talán nagy részben elhibázott számításaink miatt ; szel- 
lemi erőnk s anyagi jólétünk napról-napra gyengült és alábbszállott 
és ismét a végenyészet örvénye szélén állottunk ; de tudtunk tűrni és 
kitartani, és ismét az isteni gondviselés nyújtott alkalmat, hogy szen- 
vedéseink enyhüljenek, s ha a Mindenható úgy akarja, elenyész- 
szenek. Nekünk, kik tanultunk a multak példáján, nem volt szabad 
az alkalmat ellöknünk, és vétek lett volna azon hibába esnünk, mely 

egykor oly súlyos következéseket vont az országra, a rossz számítás- 
sal párosult túlbizakodottság hibájába. 

Körültekintve kül- és belviszonyainkon, meg kellett győződ- 
nünk, hogy egyedül a külföld támasza e hazát meg nem mentheti, s 
hogy onnan biztató szónál egyebet alig remélhetünk. Körülnéztünk a 
hazában s láttuk, hogy itt is voltak, kik azon rendszert, mely ben- 
nünket elnyomott, pártolták, elősegítették. Önmagunk között is hiány- 
zott azon egyetértés, melyre szükségünk vala, s ily zilált állapotban 
a kiegyezés idejét s alkalmát, melyet az események kedvezővé tettek, 
magunktól el nem lökhettük, sőt ezt meg kellett ragadnunk, s így 
jutottunk azon eredményhez, hogy lehetővé lett békés úton elérni azt, 
a mit más úton megkisérleni fonákság lett volna. 

A hajdankorban fegyverrel vívták a harczokat népek és álla- 
mok; most a nemzeteket nagyokká, erősekké és szabadokká nem 
egyedül a fegyver teszi. Nagy és túlnyomó része van abban a szel- 
lemi erő kifejlődésének, az iparnak, szorgalomnak és kereskedésnek, 
mely a népeket vagyonosakká s önállókká teszi. Ezeknek kívántunk 
mi is tárt kaput nyitni, s módot nyújtani Magyarországnak, hogy 
benső megerősödése által lehessen alkotmánya biztos. 

Működésünk eredményeit nem fejtegetem előttetek barátaim ; 
nyilvánosak azok, s fejedelmünk által szentesített törvényeinkben 
vannak letéve. De a mi a törvényekben ki van mondva, csak úgy 
megy át az életbe, csak úgy lehet áldást hozó, ha a végrehajtás teljes 
mértékben életet ad annak, mit a törvény kimondott és az ország 
érdeke kíván. A végrehajtás felelős miniszterek kezébe van letéve, de 
hogy ezek híven, pontosan és sikerrel teljesíthessék e szent köteles- 
séget, kötelességünk nekünk is egyes polgároknak közreműködni, nem 
szabad helytelen nehézségeket gördítenünk a kormány törvényes 
törekvései ellenébe, sőt, a mennyire tőlünk telik, igyekeznünk kell 
azon, hogy a törvény áldása puszta szó ne maradjon. Kölcsönös 
közreműködés tehát az, a mit a haza tőlünk vár, s ezt annál köny- 
nyebben tehetjük, minthogy saját érdekünkben fekszik előmozdítani 
a közös czélt. Kölcsönös türelem a másik kötelesség. Ne higyje senki, 
hogy a mit századokon keresztül a hanyagság, néha talán a rossz 
akarat elnyomott, azt néhány hó, sőt néhány év is teljes erőben ismét 
kifejthesse. (Helyeslés.) Az ipar meggátolt fejlődését, a pangásra jutott 
kereskedést néhány törvény rögtön virágzóvá nem teheti, őseink vég- 
telen türelmet és szívósságot fejtettek ki a harcz terén ; kövessük szép 
példájukat benső fejlődésünk szellemi és anyagi terén mi is emyedet- 

lenül. Ne csüggedjünk, ha valamely intézkedés a következő órában 
még meg nem hozza gyümölcsét, vagy ha a gyümölcs még nem érett, 
mert megérleléséhez hosszabb idő kívántatik. 

A kiegyenlítés nem fegyverrel, hanem békés úton eszközöltetett, 
s ennek múlhatatlan postulatuma a kölcsönös engesztelődés ; de hogy 
ez megszilárduljon és meghozza azon áldást, melyet tőle remélhetünk, 
hogy a szabad téren, melyet a törvények megnyitottak, szabadon és 
sikerrel működhessünk, állandó és biztos békére van szükségünk. 
Békére itt benn a honban, békére a külföld irányában. Legyünk itt- 
hon testvérek a honszeretetben, s egyesült erővel és akarattal működ- 
jünk közre hazánk közjavára. Az alkalom előttünk van, az eredmény 
önmagunktól függ ; béke az, a mit mindenekelőtt óhajtanunk kell. 
A magyar államférfiaknak, kik viszonyainkat ismerik, minden törek- 
véseiket arra kell forditaniok, s hiszem, arra is forditandják, hogy a 
béke minél tovább, s a lehető leghosszabb időig zavartalanul fön- 
álljon. Ezt kell kérnünk a Mindenható kegyelmétől, s ezt reméljük 
fejedelmünk és államférfíaink bölcseségétől, s erősen hiszem, hogy e 
reményeket sem véletlen félreértések, sem álcsillogásu remények 
meghiúsítani nem fogják. Engedjétek hinni barátaim, hogy elmondott 
nézeteimben Buda városa derék polgárai őszintén osztoznak velem. 
(Éljenzés.) 

Ismétlem, hogy a történteket, melyek az ország kifejlődésének 
csak talapzatát képezik, fejtegetni feleslegesnek tartanám ; csak azzal 
rekesztem be eg}'szerű szavaimat, hogy a megtisztelésért, melyben 
most részesítettetek, köszönetet mondva, szíves bizodalmatokat és barát- 
ságtokat igénytelen személyem iránt jövőre is kérjem. (Zajos éljenzés.) 

A BALOLDALI KÖR NYILATKOZATA AZ ORSZÁG- 
GYŰLÉS BEREKESZTÉSEKOR. 

Az országgyűlési baloldali kör 1868. deczember 9-dikén tartott érte- 
kezletén egyhangúlag a következő nyilatkozat közzétételét határozta el : 

Az országgyűlés három é\i együttlét után elérte működésének tör- 
vény szerinti végét. 

E működés és a képviselőház egyes tagjai fölött nemsokára a nemzet 
fog nyilatkozni. 

E nyilatkozatot megelőzni, s az országgyűlési pártok eljárását bírál- 
gatni nem most szándékozunk. 

Ezen uyilatkozás a nemzet joga, s e joga gyakorlatában részt veen- 
4ünk mi is az által, hogy mint egyszerű polgárok kezet fogva polgártár- 
sainkkal, saját irányunkat diadalra juttatni fogunk törekedni. 

Most csak ismételni akarjuk azt, a mit a f. év ápril havában kinyilat- 
koztattunk, hogy « kiindulási pontunk nem lehet más, mintáz, hogy Magyar- 
ország semmi más nemzetnek vagy országnak alá nem vetett szabad és füg- 
getlen ország, 

hogy ennélfogva közjogi szempontból mindenekelőtti föladatunk, 
minden alkotmányos eszközzel odahatni : 

a) hogy mindazon törvények, melyek hazánk emiitett függetlenségé- 
vel ellentétben állanak, megszüntettessenek ; 

megszüntettessék jelesen : 
a delegatio intézménye, 
és a közös minisztérium ; 

b) hogy azon törvényes intézkedések, melyek biztosításunkra szük- 
ségesek, létesíttessenek ; 

létesíttessék jelesen : 

a magyar hadsereg, 

pénz- és kereskedelmi ügyeink függetlensége, 

s hazánk törvényes függetlenségének diplomatiai elismertetése ; 

hogy az ezen czélból egyesült párt határozottan fog a kitűzött irány- 
ban haladni, de higgadtan fogja megválasztani működéseire az idŐt és az 
jilkotmányos eszközöket, kerülve mindazt, a mi ingadozásra lenne magya- 
rázható, de kerülve oly izgalmak előidézését is, melyek az alkotmányos küz- 
delmet lehetetlenítik, s hazánkra nézve veszélyesekké válhatnának.! 

Ezt mondottuk ápril elején, s ezt mondjuk ma, hozzátéve, hogy itt 
az idő arra, hogy azok, a kik a föntebbi nézeteket helyeslik, egyesüljenek 
velünk oly czélból, hogy egyetértve és közreműködve igyekezzünk diadalra 
segíteni amaz elveket, melyeket magunkéinak vallunk, melyeknek alapján 
hiszszük hazánk önállását és függetlenségét biztosíthatni. 



tiJÉVI TISZTELGÉS. 

1869. január 1-sején az országos Deák-párt központi bizottsága tes- 
tületileg tisztelgett Deák Ferencznél. Szapáry Antal gr. üdvözlő beszédére 
Deák Ferencz így felelt : 

Tisztelt barátaim ! 
Fogadjátok mindenekelőtt szives köszönetemet barátságtokért 
•es minden jó kivánataitokért. Tartson meg az Isten titeket is egész- 
ségben, boldogságban és békében, hogy a haza közjaváért tovább is 
együtt működhessünk. Sértenélek benneteket, ha a lefolyt dolgokról 
szólanék ; hisz velem együtt és én veletek együtt tettük azt, a mit 
lehetett, egymásnak bókolni pedig a politikai téren nem fogunk. Mind 
unnak, mi a jövőt illeti, gyökere a múltban van, s mivel meggyőződ- 
tünk arról, hogy csak ez úton lehet az ország javát előmozdítani, s 
talán a hazát megmenteni, a míg e meggyőződésünk tart, ugyanazon 
ösvényt is fogjuk követni. E meggyőződés fönáll nálatok és nálam, s 
így a dolog poUtikaí oldalára nézve mást nem felelhetek, mint hog>' 
maradjunk a régiek, munkálkodjunk együtt, összetartólag a haza 
javára. Az Isten áldjon meg benneteket. 



PEST BELVÁKOSA VÁLASZTÓIHOZ. 

Pest belvárosának választó polgárai, Scbwendtner Mihály belvárosi 
plébános és apát vezetése mellett, 1869. január 5-dikén megjelentek Deák 
Ferencznél, s megkérték, hogy fogadja el a jövő országgyűlésre a képviselői 
jelöltséget. 

Deák Fe^^encz a fölhivásra a következőleg felelt : 

Tisztelt választók ! 

Mélyen meghat e megtisztelés és meleg köszönetet mondok érte. 
K megtisztelés helyeslését foglalja magában azon politikának, melyet 
én is többekkel együtb az ország javára szükségesnek láttam. Fájna, 
ha eljárásom helyeslésre nem talált volna ; annál nagyobb örömmel 
veszem azt, hogy polgártársaim, kik a bizalommal engem megtisztel- 
tek, e bizalmat megcsalva nem látják, és megnyugszanak azon politi- 
kában, a melyet követtünk. Köszönettel fogadom és elfogadom a meg- 
hívást. Azon politika alapján, a melyet követtünk, a mely választóim 
helyeslésével is találkozik, az ország közjavára működni, annak anyagi 
és szellemi fejlődését előbbre vinni polgári kötelességemnek tartom, 
mindaddig, míg erőm és egészségem engedik. Programmot nem tar- 
tok szükségesnek kiadni, mert helyeselvén eddigi eljárásomat, helye- 
selték eddig követett programmomat, melyhez ezentúl is ragaszkodom. 

Ha Isten segít bennünket, igyekezni fogunk megtenni mindazt, 

mit a haza javára tehetünk, és én mindig első kötelességenmek tar- 
tottam polgártársaim bizalmát azzal tisztelni meg, hogy azt, mit a 
haza javára szükségesnek láttam, emyedetlenül és minden kétkedés 
nélkül kövessem, azon tiszta, buzgó érzéssel, mely eddigi eljárásom- 
ban vezetett és ezután is vezetni fog. 

Ismételve köszönöm szives bizalmukat, és ha a választókerület 
bizalma úgy akarja, igenis képviselője leszek a jövő országgyűlésen. 



A ROMÁNOK VEGYENEK RÉSZT A VÁLASZTÁSOKBAN. 

A Pesti Napló 1869. január 28-dikán megjelent esti kiadása élén a 
következőket közölte : 

Az «U. Monatsschrift* «An Preussen» ozimŰ czikkébeu Deák Ferenci 
egy magánlevelének következő sorait közli : 

Mélyen sajnálnám, ba a románok távol tartanák magukat a 
választásoktól, mert kivánom, hogy hazánk alkotmányos szervezete^ 
mely minden nemzetiségű bonpolgárra kiterjed, tényleges gyakorlat- 
ban föntartassék. 

A hazának békére van szüksége, b a mi teendő még hátra van^ 
azt testvéries úton, sine ira et studio, polgártársainkkal való egyet- 
értésben kell megállapítanunk. » 



WAHRMANN VÁLASZTÁSA ÉRDEKÉBEN. 

18G9. január havában a pesti lipótvárosi kerületben két Deák-párti 
képviselőjelölt állott eg3rmással szemben : Falk Miksa és Wabrmann Mór. 
Falkot nobány barátja, utalással az emancipationális törvény gyakorlati 
érvényesülésének fontosságára, reá akarta venni, hogy lépjen vissza a 
jelöltségtől. Falk erre kijelentette, hogy tekintettel azon barátaira, a kik 
fölléptették, csak akkor léphetne vissza, ha Deák Ferencz n3álatkoznék 
Wabrmann mellett. így keletkezett a következő levél : 

Nagyságos Deák Ferencz orsz. képviselő úrnak. 

Mélyen tisztelt uram ! 
Engedje meg, hogy a következő kérelemmel forduljak Nagyságodhoz: 
A Lipótvárosban két Deák-párti képviselőjelölt lépett föl. Az egyik 

hazánk egyik legkitűnőbb és legérdemesebb publicistája, dr. Falk Miksa, a 
másik a kereskedelmi kar egyik legkiválóbb képviselője, Wahrmann Mór. 
Fölkérem mély tisztelettel Nagyságodat, kegyeskedjék véleményét az iránt 
nyilvánítani, szükségesnek tartja-e a kereskedő megválasztatását és hogy 
fontosnak tartja-e ez által is a zsidók egyenjogosíttatásának gyakorlati* 
érvényesülését. 

Kegyes válaszát kérve, maradtam 

határtalan tisztelettel 

Pesten, 1869. január 29. 

Tenczer Púl, 

Deák Ferencz válasza ez volt : 

Pest, jan. 29. 
T. ez. Tenczer Pál úrnak. 
A választások szabadságát s részrehaj latlanságát annyira tisz- 
telem, hogy azokra sem közvetve, sem közvetlen befolyást gyakorolni 
nem kívánok. Önnek hozzám intézett kérdéseire tehát egész átalá- 
nosságban felelek. 

Igenis óhajtom, hogy a közelebbi országgyűlésre, legalább a 
főváros részéről, ha lehet, valamely kereskedelmi notabilitas is válasz- 
tassék, mert a kereskedelmi érdekek hazánkra nézve a legnagyobb 
fontosságúak. 

Kívánatosnak tartom, hogy a zsidók egyenjogúsága e részben is 
tettleg életbe lépjen, s minthogy közöttük oly sok kitűnő capacitas 
van, óhajtom, hogy ezen intelligens férfiak a törvényhozás terén is 
működhessenek az ország javára. 

A mi a lipótvárosi választást illeti, ez már speciális kérdés, 
melyhez irány adólag nem szólhatok. Mindenik jelölt kitűnő egyéni- 
ség, s óhajtásom az volna, hogy az országgyűlés tagja legyen min- 
denik, mert Wahrmann úr mint kereskedő, Falk úr pedig mint pub- 
licista és államgazdász nyereség lenne a törvényhozásnál. Egy kerü- 
letből ez természetesen nem történhetik ; de hogyan lehetne azt elérni, 
azt nem tudom. Isten áldja. 

Tisztelettel 

alázatos szolgája 

Deák Ferencz. 

Falk Miksa visszalépett a jelöltségtől és a lipótvárosi választók egy- 
hangúlag Wahrmann Mórt választották meg országgyűlési képviselőnek. 

Deák Tmmez Bauidai. VL ^^ 

VÁLASZTÓIHOZ. 

A képviselőválasztások az 1869. ápril 20-dikára egybehívott ország- 
gyűlésre lázas izgalom közt indultak meg. Irányi Dániel január 10-dikére 
Pest városa öt választókerületének baloldali polgárait • minden pártámya- 
latra való tekintet nélkül* tanácskozásra hívta össze. A tanácskozmány, a 
melyben Jókai Mór elnökölt, Irányi indítványára kimondotta, hogy noha 
számtalan kérdésre nézve elágaznak a balpárti árnyalatok nézetei, de mivel 
az alkotmányt aláásó közösügyi törvény eltörlését mindnyájan óhajtják, 
ennélfogva mint közös és egyesült ellenzék lépnek föl a választásoknál. 
Január 17-dikén Pesten • országos baloldali értekezlet* volt, a melynek 
tanácskozásaiban Tisza Kálmán, Nyáry Pál, Jókai Mór, Eeglevich Béla gr., 
Ivánka Imre, Szontágh Pál, Szilágyi Virgil és mások vettek részt. Az érte- 
kezlet nyilatkozatot tett közzé, a mely azon óhajtást fejezte ki, hogy taz 
ellenzék külön két árnyalata és annak hírlapjai is egymást a jobb oldal 
javára ne rontsák*. Az országban a bal oldal és a Deák-párt mint ellenséges 
táborok állottak egymással szemben, s a pártszenvedély sok helyütt vad 
tettlegességben tört ki. A Deák -pártról széltiben hirdették, hogy elárulta a 
hazát, föladta az ország ezredéves jogait, s Magyarországot Ausztriába 
olvasztotta. Az ellenzéki szónokok közül sokan a nemzeti felelős kormányt 
egy vonalba állították a magyar nemzet ellenségeivel. Terjesztették, hogy 
a bal oldal többségre jutásával majdnem semmire devalválódnának a nép 
terhei, hogy tehát jó hazafi nem szavazhat Deák-párti jelöltre, mert ezzel 
hazája vesztét mozdítaná elő. Somogymegy ében meg a földmivelő nép a 
következő jelszavakat hangoztatta : Forradalmat akarunk ; ezután több 
holdból fog állani a sessio ; legelőt kapunk ; ha a mi pártunk nyer, oszto- 
zunk ; az urak vissza akarják állítani a robotot. 

Csemátony Lajos a Pest-belvárosi ellenzéknek január 24-dikén tar- 
tott értekezletén indítványozta, hogy Deák Ferencz ellen is állítsanak jelöl- 
tet. Jókai Mór tartott attól, hogy az ellenzéki erőknek concentrálódása a 
belvárosban veszélyeztethetné a külvárosi ellenzéki jelöltek megválasztását, 
8 ezért elégségesnek tartotta, hogy a belvárosi ellenzékiek Írásban nyilat- 
koztassák ki, hogy Deákra nem fognak szavazni. Az értekezlet Csemátony 
indítványát fogadta el. Pest belvárosa választói márczius 23-dikán Deák 
Ferenczet választották meg országgyűlési képviselőnek. Ellenjelöltje, 
XJjházy László, 214 szavazatot kapott. 

A választás befejeztével a választók riadó éljeneket hangoztatva men- 

tek a \igadó nagytermébe, s itt Deák Ferencz a választási elnöknek, Várady 
Károlynak, beszédére a következőket felelte : 

Tisztelt választók I Mélyen érzett hálával fogadom el a kép- 
viselői állást, melyre engem a mai napon bizalmatok megválasztott, 
mert bűnnek tartanám hazánk jelen helyzetében, mig erőm engedi s 
mig azon remény el nem hagy, hogy a törvényhozás terén talán tehe- 
tek valamit az ország javára, e megtiszteltetést visszautasítani. 

Aggodalommal lépek most a törvényhozás terére ; nem azért, 
mert sokan más úton, más eszközökkel akarják előmozdítani a haza 
Javát, mint a melyeket én czélszerűeknek és lehetőknek tartok. 
Hiszen ki az, a^ ki csalhatatlannak merné magát tartani ? Az eszme- 
Hurlódások az igazságot derítik ki, a mozgalom alkotmányos életünk- 
nek éltető levegője és mig ez az alkotmányosság körében forog, csak 
szerencse, nem kár a nemzetre nézve. 

A fölzaklatott szenvedélyek azok, mik keblemet aggodalommal 
töltik el. A szenvedély mindenkor rossz tanácsadó s a törvényhozás 
terén, hol komoly és nyugodt megfontolás szükséges, gyakran vészé- 
lyes is lehet. (Elénk helyeslő nyilatkozatok.) 

Szabadság és rend az alkotmányos élet sarkkövei, e kettőt össz- 
hangzásban kell tartani ; nem szabad az egyiket a másikkal ellen- 
tétbe hozni, nem szabad az egyiket a másikért föláldozni. (Tetszés- 
nyilvánítások.) 

Óhajtásunk és törekvésünk az leend, hogy szabadság és rend 
egyesülten álljanak fönn sértetlenül s egymást értve, tegyék lehetővé 
A nemzet fölvirágzását. (Helyeslés.) Adja Isten, hogy e czél elérésé- 
ben a pártszenvedély akadályul ne szolgáljon. 

Eddig követett politikánk alapelveire nézve ingatlan most is 
meggyőződésem s híven ragaszkodom azokhoz most is, mert más 
úton, más irányban hazánk jövendőjét hiszem veszélyeztetve. (Zajos 
helyeslés.) Hazánk sorsa Isten után a nemzet kezében van. Ha a 
nemzet nem fog bennünket támogatni, ha ellenünk fordul, akkor 
minden erőnk és tehetségünk zsibbasztva van, és tennünk azt, mit 
czélszerűnek s a haza javára vezetőnek hiszünk, nem lesz többé 
lehető; de mig ez nem történik, elveimhez és meggyőződésemhez 
híven, csüggedetlenül a törvényhozás terén ezután is arra fogok töre- 
kedni, mit az ország fölvirágzására és nemzetünk biztosítására és 
kifejlődésére lelkem benső meggyőződése szerint jónak, szükséges- 
nek tartok. (Hosszasan tartó lelkes éljenzés.) 

11* 

Nincs egyéb bátra, mint bogy újra elmondjam köszönetemet 
választóim szives bizalmáért, s kívánjam a Mindenbatótól» bogy 
áldja meg őket a bazának javára és fölvirágzására. (Perczekig tartó 
lelkes fölkiáltások : Éljen Deák Ferencz !) 



A PÁRTFEGYELEMRÖL. 

Az 1 869. ápril 20-dikára egybehívott országgyűlés képviselőházának 
Deák-pártja ápril 21-dikéQ tartotta elsŐ értekezletét. 

Somssich Pál a párt tagjai zajos éljenzése közben üdvözölte Deák 
Ferenczet, a párt vezérét, s kiemelte, hogy a párt, vereségei ellenére is, 
még most is oly jelentékeny többségben van a többi párttal szemben, hogy, 
ha buzgón teljesíti föladatát, mindig képes lesz egy rokonelvű kormány 
támogatására és föntartására. 

Deák Ferencz : Ha meg volna győződve, hogy a haza javát 
más úton jobban lehet biztosítani, ő maga is segédkezet nyújtana 
azon mű lerontására, melyet az utolsó országgyűlés alkotott. Szor- 
galomra és kitartásra serkentette a képviselőket a törvényhozás érde- 
kében. Fölszólította őket, fontolják meg jól, melyik párthoz kivannak 
csatlakozni, mielőtt ebben határoznak; de ha már egyszer határoz- 
tak, legyenek állhatatosak és rendeljék magukat a pártfegyelem alá. 
Szükséges, hogy kisebb kérdésekben saját meggyőződésünket az ösz- 
szesség akaratának alárendeljük. Pártfegyelem nélkül föloszlanék a 
párt, s ha ez föloszlik, akkor a kormány is válság elé sodortatik, s 
vele a haza is bizonytalan sorsnak megy eléje. 



AZ OESZÁGGYŰLÉS MEGNYITÁSA HELYÉRŐL 
ÉS A FEKETE-SÁRGA ZÁSZLÓRÓL. 

Az 1869-dik évi ápril 20-dikára hirdetett országgyűlés képviselő- 
házának ápril 22-dikén tartott első ülésében Pribék Antal korelnök jelen- 
tette, hogy 6 felsége 24-dikén Budán a várpalotában fogja az országgyűlést 
ünnepélyesen megnyitni. 

Irányi Dániel az 1848: IV. t.-czikk-nek azon rendeletéből, hogy az 
országgyűlés Pesten tartassék, azt következtette, hogy annak Pesten is kell 
megnyittatnia. Az 1865-diki országgyűlés megnyitása és bezárása Bndán 
ment ngyan véghez, de ezen két példa az élő törvényt nem erőtlenítheti 
meg. Szóba hozta továbbá, hogy a várpalotán, a hová az országgyűlést meg- 
hívják, nem a nemzeti lobogó lengedez. Még ha a fekete-sárga zászló az 
uralkodó család jelvénye volna is, a mi pedig nincs úgy, legfölebb az ural- 
kodó-ház magánépületein lehetne helye, de az 1848: XXI. t.-cz.-nél fogva 
nem lehetne helye az országnak valamely középületén, minő a budai vár- 
lak is, s különösen nincs helyén az országgyűlés megnyitásakor. Főlszólí- 
tandónak tartotta ennélfogva a minisztériumot, eszközölje ki ő felségénél, 
hogy vétesse le a budai várpalotáról a fekete-sárga zászlót és pótoltassa a 
nemzeti lobogóval. Egyúttal kijelentette, hogy ő és barátai nem hajlandók 
a fekete-sárga lobogó alatt az országgyűlés megnyitásában részt venni. 

Aridrássy Gyula gr. miniszterelnök szűkkeblűnek tartotta azt a néze- 
tet, a mely Pestet és Budát nem Magyarország egyetemes fővárosának 
tekinti, s szőrszálhasogatásnak azt az okoskodást, a mely szerint az ország- 
gyűlés nem a fővárosban nyittatik meg, ha Budán lesz megnyitva. A budai 
várat Andrássy nem közintézetnek, hanem a király palotájának mondotta, 
s igen természetesnek tartotta, hogy a királyi palotán ő felségének magán- 
czímere és színei használtatnak, éppen úgy, mint más saját lakán saját 
ezímerét tűzi ki. fAzon lobogó, melyet Buda vára ormain látunk, Ő felsége, 
a dynastia fejének magánlobogója, és ha föltüzetik, azt jelenti, hogy az 
uralkodó-család feje, ki magyar király és osztrák császár egy személyben, 
Budán tartózkodik. » 

Deák FereBCZ : A mi az országgyűléB megnyitását illeti, ha 
az országgyűlés szükségesnek látja, hogy e részben határozzon és 
végleg intézkedjék, tegye meg ez iránt intézkedését akkor, midőn már 
alakulva lesz. (Helyeslés.) Most megalakulva nem vagyunk, és így a 
ceremonialéknál, habár törvényen alapuló dolgoknál is, az eddigi 
gyakorlatot megváltoztatni nekünk jogunk nincs is. Irányi Dániel 
képviselő úr eltalálta az igaz utat. A kinek meggyőződése ellen van, 
az nem fog Budán megjelenni, a ki pedig meggyőződésével megegyez- 
tetheti, az meg fog jelenni. (Helyeslés.) 

A mi a lobogót illeti, én azon zászlót ő felsége lobogójának 
tekintettem és tekintem mindig ; de nem nyomhatom el azon óhajtá- 
som kijelentését, hogy azon tény közben, midőn az országgyűlés meg- 

nyittatik, a magyar lobogó is fölbuzassék (Zajos helyeslés és taps)^ 
mert habár az királyi palota, de ezen tény alatt egyszersmind a ma- 
gyar törvényhozás összeségének, a nemzetnek és a fejedelemnek sziu* 
helye. (Tartós helyeslés és éljenzés.) 

Véleményem az, hogy n^ ereszkedjünk most olyan vitatkozá- 
sokba, melyek fölött, szemben a közelebbi gyakorlattal, úgy sem ha- 
tározhatnánk, hanem a ki megegyeztetheti a maga saját meggyőző- 
désével, az el fog mennni az országgyűlés megnyitására, a ki nem 
egyeztetheti meg, az nem fog elmenni. Sem a házszabályok, sem a 
törvény nem parancsolja, hogy valamennyi képviselőnek ott kell lenni* 
Nem is volt ott soha valamennyi a megnyitáson, annál kevésbbé a 
berekesztésen. (Derültség.) Elmennek azok, a kik jónak látják az el* 
menést, és elmaradnak, a kik nem akarnak elmenni ; a megnyitás 
megtörténik. Ha jövőre más intézkedést akarunk tenni, szabadságá- 
ban áll mindenkinek inditvánjrt tenni a megalakult országgyűlésnek^ 
melyet azután maga rendé szerint tárgyalni fogunk, és a ház hatá- 
rozni fog. Most azonban az ilyennel csak az időt vesztegetnők. 

Én arra kérem a t. elnökséget, hogy a mi még a házszabályok 
szerint teendő, az történjék, azaz méltóztassék kijelenteni, mely na- 
pon és mely órában tartatik a megnyitás utáni legelső ülés, hol 
azután megbizó-leveleinket is bemutatjuk. (Atalános helyeslés.) 

Anárássy Gyula gr. minisztereluök Deák Ferencz beszéde után ki- 
jelentette, hogy taz intézkedések már meg is tétettek arra nézve, hogy 
akkor, midőn az országgyűlés Budán meg fog nyittatni, és így a királyi 
palota egyszersmind az országgyűlés színhelyévé is lesz, ott a magyar és- 
horvát zászló tűzessék ki » . 

A korelnök kimondotta, hogy mivel a ház nincs megalakulva, hatá- 
rozatot nem is hozhat. 



A KÉPVISELŐHÁZ NEM BOCSÁTKOZHATIK ABBA, 

HOGY AZ OSZTÁLYOKNAK A MEGBÍZÓ LEVELEK HOVÁ SOROZÁ- 
SÁRA NÉZVE ADOTT VÉLEMÉNYE HELYES-E, VAGY NEM. 

A képviselőház 1869. április 30-dikán tartott Ülésének napirendjén 
voltak az osztályok jelentései a képviselők megbizó-leveleinek vizsgálatáról. 

Tisza Kálmán fölvetette a kérdést : úgy fogja-e föl a ház az osztályok 
föladatát, hogy a meghizó-leveleknek csak alaki kiállítására tartoznak 
figyelemmel lenni ? Mert ha tartalmakra is figyelmet kell fordítani, akkor 
Pásztélyi János választását, mint a melyről maga a választási elnök bizo- 
nyítja, hogy a szavazási lajstrom eltévedése következtében egy egész köz- 
séget nem bocsátottak szavazásra, nem lehet azokéi közé sorozni, a kiknek 
jegyzökönyve rendben van, miként a El. osztály tette. Midőn valamely 
jegyzőkönyv tartalma egyenes törvénytelenséget vall be, ezt figyelembe 
veendőnek tartotta. Fölhozta továbbá, hogy a m. osztály a kifogástalan 
képviselők közé iktatta Klapka Györgyöt, a ki az országgyűlés megnyitása 
után, április 26-dikán választatott meg, s kivánta, hogy ily választásokra 
nézve mondja ki a ház a kérvények benyújtására megszabott 30 nap fön- 
tartását. 

Deák Ferencz : T. ház ! Az országgyűlés, a mióta páriá- 
in entáJis alapon jő össze, átalános elv gyanánt tekintette azt, hogy 
a meg nem alakult ház a választások fölött nem hozhat határo- 
zatot. így volt ez 1848-ban, 1861-ben és 1865-ben, és még az előbbi 
házszabályokban is világosan ki volt mondva, hogy alakulása előtt a 
ház nem határozhat a választások fölött. 186o-ben viták támadtak 
egyes kérdések fölött, és a ház elhatározta, hogy ezek iránt a ház 
majd akkor hoz végzést, ha megalakult. Az új szabályok, melyeket a 
múlt országgyűlés alkotott, ezen tekintetet még inkább figyelembe 
vették, mert okulva a múlt tapasztalatain, a ház magát meg akarta 
menteni az igazolások mindennemű kellemetlenségeitől. Előbb a vá- 
lasztások érvénye fölött a ház maga bíráskodott, most nem a ház 
bíráskodik, hanem bíróságok alakittatnak. Az osztályoknak kiadat- 
nak a megbizó-levelek. Ezek a szabályok szerint jegyzőkönyvbe veszik, 
még pedig : a) pont alá a kifogástalanokat, azaz a kiknek választása, 
vagyis jegyzőkönyvök rendben van és kérvény sem adatott be ellenök ; 
b) alá azokat, kiknek jegyzőkönyve rendben van ugyan, de kérvény 
adatott be ellenök ; c) alá azokat, kik ellen kérvény nincs ugyan be- 
adva, de kiknek jegyzőkönyve akár tartalomra, akár kiállításra nézve 
törvényes kifogás alá vehető. Az osztályok a ház elé terjesztik ezekről 
szóló jelentésöket. 

Yan-e a háznak joga ma és most ezen állapotában az osztályok 
eljárását fölülvizsgálni ? (Felkiáltások : Nincs I) Én azt hiszem, nincs, 
nincs pedig azért, mert a házszabályok egészen másként rendel- 
keznek. 

így a 18. §. ezt mondja: «Az osztályok jelentései a ház által 
tárgyaltatván, a korelnök a kifogástalan megbizó-levelek bemutatóit 
igazolt képviselőknek jelenti ki». Nem mondja tehát a szabály, hogy 
a ház azok fölött vitatkozik, azok fölött határoz. (Közbeszólás : Azt 
mondják a szabályok : Tárgyaltatván I) A tárgyalás nem mindig invol- 
válja a határozat hozatalát a választás érvényessége fölött, sőt éppen 
nem involválja azt. 

A szabályok igen világosak e tekintetben. A c) pont kijelenti : 
«Azon választási jegyzőkönyvek érvényessége fölött, melyek akár tar- 
talmokra, akár kiállításokra nézve törvényes kifogás alá vehetők, a 
ház alakulása után fog intézkedés történni*. Ez egyenesen kizárja 
azt, hogy a meg nem alakult ház azok fölött intézkedjék. (Helyeslés.) 

De még világosabban tisztába hozza ezen kérdést a 27.§.: «Azon 
megbizó-levelek, melyek ellen kérvény nem adatott be, de a melyek 
akár tartalmokra, akár kiállításokra nézve az osztályokban kifogás 
alá vehetők, azokhoz soroztassanak, melyeknek érvényessége ellen 
kérvény adatott be, s azok ezen esetben az előbbiekkel egyenlő mó- 
don tárgyaltatnak ». 

A következő 30. §. megmondja, hogyan tárgyaltatnak : t. i. «mind 
a választások érvényessége ellen beadott kérvényeket, mind a 27. §. 
értelmében — a mit éppen most olvastam el — kifogás alá vett meg- 
bízó-leveleket a ház elnöke az egyes bíráló-bizottságok közt sorshúzás 
útján kiosztatja». Ezen szabálytól elállani nem lehet. 

Most tehát nincs egyéb hátra, mint tisztán a szabályok értelmé- 
ben azon választásokat, a melyeket az osztályok kifogástalanoknak 
találtak — mert mi nem superrevideálhatjuk, a nem igazolt ház éppen 
nem superrevideálhatja azokat — kifogástalanoknak nyilvánítani; 
azon megbizó-levelek bemutatóit pedig, kik ellen kérvény adatott be, 
de jegyzőkönyvük rendben van, vagyis a b) alá jegyzetteket, az ala- 
kulásban részt venni engedni, a kérvények a biráló-bizottság elé tar- 
tozván ; végre azon választásokra nézve, melyeknek jegyzőkönyveit 
rendben nem találta az osztály a 27. §. alapján, a ház alakulása után 
rendelkezik a 30. §. értelmében. (Helyeslés.) 

Nem alakult állapotban semmi határozat hozatalára se most 
nincs, se az előbbi országgyűléseken nem volt jogosítva a ház. 

Itt az országgyűlési napló, melyből látjuk, hogy ezen kérdések 
fölött már a múlt országgyűlésen is viták keletkeztek. Többek közt 
Nyáry képviselő világosan kijelentette, hogy: «nem lehet a háznak, 
míg alakulva nincsen, a választások fölött határozatot hoznit. így 

nyilatkozott azon időben Böszörményi László képviselő, hasonló ér- 
telemben nyilatkoztam én is, szóval, az akkori háznak minden színe- 
zete ; és csakugyan ez állapíttatott meg. Például Nyáry Pál képviselő 
az 1865-diki országgyűlés 3-dik ülésében így nyilatkozott: «Azt gon- 
dolom, mindenekelőtt ezen kérdésekkel kell tisztába jönnünk : i-ör 
van-e különbség a kifogástalan és az igazolt választások között ? Azt 
hiszem, ezen kérdésre igennel felelhetünk. 2-or az a kérdés, hogy ha- 
tározati joga a háznak mikor kezdődik? Azt hiszem, erre a házszabály- 
nak értelmében mindenki azt mondja : akkor, mikor a ház megala- 
kult.* És ez akkor mint a háznak, a még nem igazolt háznak, véle- 
ménye átalában elfogadtatott. 

A szabályokban már akkor is az foglaltatott, hogy csak a meg- 
alakult ház hozhat határozatot. Most pedig még világosabban ki van 
mondva, hogy : a kiknek jegyzökönyve ellen az osztály nem talált ki- 
fogást, ha kérvény nincs beadva ellenök, a korelnök igazoltaknak 
jelenti ki ; a kik ellen kérvény van beadva, de jegyzőkönyvök rendben 
van, a ház alakulásába befolynak, kérvényeik a bíróság elé tartozván ; 
azok pedig, a kiknek jegyzőkönyve ellen az osztályok kifogást tettek, 
a ház alakulása után esnek rendelkezés alá, még pedig az új szabá- 
lyok 30. §-a szerint úgy, hogy a bíróságok közé beosztatnak. 

Mi tehát ezen dolgok megvizsgálására nem alakult állapotban 
nem vagyunk jogosítva. 

Egyik osztály például Kossuth Ferencz választási jegyzőkönyvét 
kifogástalannak találta, de azt mondja, hog>' nem annak rendjén és 
útján került a ház elé. E fölött sem határozhatunk most; ha a ház 
megalakult, akkor szólhatunk ezen körülményhez is ; de ahhoz, ha 
kifogástalannak nyilváníttatott valamely képviselő az osztály részéről, 
mi nem szólhatunk, az osztály ezen határozatát meg nem változtat- 
hatjuk, és nem akadályozhatjuk, ha eljön azon képviselő, hogy részt 
vegyen a ház alakulásában, és így, ha nem lesz ellene kérvény, iga- 
zoltatni fog ; arról pedig, hogy elmulasztá okát adni távollétének, és 
ez hogyan pótoltassék, majd az alakult ház fog határozni. 

Azon esetből, mely előadatott, hogy némely választások a napok- 
ban történtek, és így a kérvény beadására nem volt elég idő, azon 
kérdés támadt, vájjon az illető választók kérvényt beadhatnak-e utóbb 
is, B nem lesz-e elzárva a kérvény ezés útja azon szabály által, hogy 
a ház megalakulása után a már igazoltak ellen nem lehet kérvényt 
beadni. Ezen kérdés utólagos megvitatása szintén az alakult ház elé 
tartozik. Ha akkor ezen kérdés szóba hozatik, a megalakult ház fogja 

megmagyarázni a szabályokat, és — ha szükségesnek látja — a 
30 napi határidőt föntarthatja. De a nem alakult ház tartozik a ház- 
szabályok szerint eljárni, e szabályokat nem magyarázhatja, a válasz- 
tások fölött nem határozhat. 

Ez a szabályok világos tartalmára alapított véleményem. (He- 
lyeslés a jobb oldalon.) 

A kérdéshez sokan szólottak hozzá. Az ellenzékiek azt vitatták, hogy 
a fölött, vájjon törvényes szempontból kérdés alá vehető-e valamely meg- 
bízó-levél, véleményt mondhat az osztály ; ha pedig az osztályoknak van 
joguk véleményöket nyilvánítani, vagy akár megállapodásukat is kijelen- 
teni, akkor ezen jogot az összes háztól annyival kevésbbé lehet megtagadni., 
mert a háznak magának több jogának kell lenni, mint egy-egy részének, 
az egyes osztályoknak. Ehhez képest a háznak joga van reá, hogy úgy 
Pásztélyinak, mint Klapkának megbízó-levelét ne az o^, hanem a c) pont 
alá sorozza, hogy azután a választás érvényességének kérdésében a majdan 
megválasztandó bíróságok ítélhessenek. Tisza Kálmán kifejtette, hogy ha 
az osztályok a megbízó -leveleknek hová sorolása tárgyában végleg határoz- 
hatnának, akkor mindazon esetekben, midőn kérvény nincs beadva, a 
fölebbezés kizárásával, teljes hatalommal, korlátlanul döntenének, még 
pedig nyilvános tárgyalás, és így minden biztosíték nélkül. Ragaszkodott 
tehát ahhoz, hogy a fölött, hogy egyik vagy másik választás melyik pont 
alá soroztassék, a ház határozzon. 

A korelnök, Zsedényi Ede fölszólaiásával megegyezŐleg, kimondandó- 
nak vélte, a mit a házszabályok 18. §-a az a), b) és c) pont alatt rendel, 
azaz, hogy «azok, kiknek megbízó-levelei kifogástalanok, igazolvák; a kik- 
nek megbízó-leveí kifogástalanok ugyan, de kérvény van ellenök beadva, 
a h) betű alá sorolandók, de tagságukat megtartják ; a c) betű alá pedig 
azok fognak kerülni, kiknek jegyzőkönyvei ellen kifogás tétethetik, de csak 
a ház alakulása után fog a választás érvényessége fölött intézkedés tör- 
ténni*, s ezzel a korelnök a tárgyat befejezettnek tartotta. 

Tisza Kálmán : E szerint tehát a lU. osztály jelentésére azt méltóz- 
tatik kimondani, hogy a ház semmit sem mond. 

Irányi Dániel lehetőnek mondotta, hogy a fölvetett kérdésben nem: 
a kormánypártnak, hanem az ellenzéknek van a házban többsége, és sza- 
vazást sürgetett. 



171 

Ghyczy Kálmán szintén azt tartotta, hogy a megkezdett tanácskozást 
be kell fejezni, ez pedig csak szavazás útján lehetséges, cmert utoljára még 
azon kérdést is, hogy vájjon szavazhatunk-e e tárgyban, vagy nem, csakis 
szavazás útján lehet eldönteni*. Tény lévén, hogy a IQ. osztály előter- 
jesztette jelentését a reá bízottakról, a fölteendő első kérdés az lenne : el- 
fogadja-e a ház a jelentést. Ha elfogadja, a többi kérdés elesnék. Ha nem 
fogadja el, akkor sorban reá kellene menni a többi kérdésre, jelesül arra, 
van-e joga a háznak e tárgyban határozni, vagy nem. 

Dietrich Ignácz javasolta, éljen a ház azon joggal, hogy eme vagy 
ama választás hová sorsolása kérdését a ház megalakulása után újra tár- 
gyalás alá veszi. 

Deák Ferencz : T. képviselők I Hogy ezen mai ülést magunk 
Bem éppen olyan ülésnek tekintjük, mint a minők a megalakulás 
utáni ülések, mutatja azon körülmény, hogy derüre-borura kétszer- 
háromszor is hozzá szólunk a kérdéshez, mi a szabályok szerint nem 
volna szabad. Egyébiránt a kérdésre vonatkozólag a fölött nem forog 
fönnköztünk vitatkozás, hogy pl. Pásztélyi jegyzőkönyve kifogástalan-e, 
vagy nem ? hogy pl. Klapka képviselő ellen lehet-e még 30 nap alatt 
kérvényt beadni, vagy nem ? ez nem tárgya mostani tanácskozásunk- 
nak ; hanem tárgya mai tanácskozásunknak az, hogy az osztályok 
által beadott jelentések tárgy altatván, mi történjék? 

EUőre bocsátom, hogy azon úton és eszközzel, melyet egyik, ha 
nem csalódom, baranyamegyei képviselő úr előadott, hogy most ebbe 
a ház, nem lévén határozatképes, mert nincs alakulva, nem bocsát- 
kozhatik, hanem alakulás után kérdés alá veheti a most kifogástala- 
noknak nyilvánított jegyzőkönyveket is, megvallom, furcsa circuluB 
vitiosusba jutnánk. Mert a ház szabályai szerint a kifogástalan jegyzö- 
könyvűek által alakul a ház. Már most, ha valakinek jegyzőkönyvét 
utóbb veszszük kifogás alá, az hogyan törültetik ki a képviselők sorá- 
ból, mikor már a ház alakulásában részt vett ? Más az, a ki ellen 
kérvény van, mert a házszabály világosan kimondja, hogy ha kérvény 
van is ellene, de a jegyzőkönyv rendben van, a ház alakulásában 
részt vesz. Ellenben, a kinek a jegyzőkönyve kifogás alá esik, szabály 
szerint nem vehet részt a ház alakulásában. Mi lesz abból, ha az ala- 
kulás után sorban vizsgáljuk a jegyzőkönyveket? Azt mondják, csak 
azokat, melyek ellen kifogás van. Kit illet a kifogás a választások 
ellen ? Első joguk van kifogást tenni a választóknak. Ha a választók 

akarnak kifogást tenni, kérvényt adnak be ; ha nem adnak be, nem 
akarnak azon joggal élni, hogy kifogást tegyenek. A ház egyes tagjai 
azt mondják, hogy ők, azon urak, szintén tehetnek kifogást. Mi ennek 
eredménye ? Hogy megalakultunk kifogástalan képviselőkből és kér- 
vénynyel sebzett jegyzőkönyvűek számából, kiknek jegyzőkönyve rend- 
ben van. Hanem akkor azon theoria szerint újra elő kell vennünk 
minden jegyzőkönyvet, mert nem tudhatjuk, hogy az osztály egyik 
vagy másik jegyzőkönyvvel helyesen járt-e el ? akkor újra elkezdőnk 
igazolni végtelenig, és azon czélt, melyet el akartunk a házszabályok 
készítésével érni, hogy a ház ne legyen tartóztatva, ne legyen kelle- 
metlenségeknek kitéve, ha ezen igazolási kérdések vitatásában az ala- 
kulás után újra eljárva, végig megyünk rajta, éppen nem érjük eL 
Azt mondják, hogy az osztályoknak azon hatalma, hogy ők a kifogás- 
talan jegyzökönyvekre nézve, tehát a melyek rendben vannak, el- 
döntő hatalommal birjanak, valami rettenetes dolog; de kérem* 
1 848-tól fogva mindig így volt. Méltóztassanak visszaemlékezni : ma- 
gok a szabályok szerint is a ház addig nem alakulhatott, míg az ab- 
solut többség kifogástalan nem volt ; még pedig azok se folytak be, 
kik ellen kérvény volt, habár jegyzőkönyvök rendben volt is. Az osz- 
tályok előterjesztették jelentésöket, és az elnök minden további hatá- 
rozat hozatala nélkül bejelentette : ennyi képviselő van, kinek jegyzö- 
könyve is rendben van, s ki ellen kérvény sincs, tehát kifogástalan ai 
absolut többség ; a ház megalakult, s ezek választási jegyzőkönyvét 
utóbb sem vette soha a ház semmi kérdés, tanácskozás és határozat 
alá. Ez mindig így volt, tessék megnézni az actákat, én ma vizsgáltam 
át azokat. 

De visszatérek magára a kérdésre, arra, a mit Komárom városa 
érdemes képviselője előadott. Hogy megállapodásnak kell köztünk 
létre jönni, az igaz, hanem a megállapodást reducálni kell a diffe- 
rentiára. 

Mi például azt áilitjuk, hogy a 18. §. szerint az osztályok jelen- 
tései a ház által tárgyaltatván, a korelnök a kifogástalan megbízó- 
levelek bemutatóit igazolt képviselőknek jelenti ki. A másik rész azt 
mondja, hogy ezt addig nem jelentheti ki, míg ezen kifogástalan 
megbizó-le vélek fölött a ház nem határoz. Ez az első és lényeges kü- 
lönbség köztünk. Mi azt hiszszük, a házszabályok szerint ezt kijelen- 
teni a korelnök kötelessége, és a megbizó-leveleket újabb vizsgálat ali 
venni nem tartozik a képviselőház köréhez, mely még alakulva nincs. 
A másik fél azt hiszi, hogy a kifogástalan megbízó-levelek bemutatóit 

igazolt képviselőknek csak akkor jelentheti ki a korelnök, ha a ház 
azok fölött már Ítéletet hozott, azokat újra átvizsgálta és határozata 
által helybenhagyta. Ez köztünk a különbség. Ha tehát a kérdés föl-* 
teendő lesz, akkor ezen pontra nézve az a kérdés : kivánja-e a ház, 
hogy a 18. §. értelmében a kifogástalan megbizó-le vélek bemutatóit 
a korelnök azonnal igazolt képviselőknek jelentse-e ki, vagy ne? Mert 
ha a ház ezt nem kivánja, akkor újabb discussio alá kerül, hogy mit 
és mennyiben veszünk vizsgálat alá. Ez az első. 

A második kérdésnél, t. i. azon választások tekintetében, melyek 
ellen kérvény van, nem lesz nézetkülönbség. 

Ha a harmadiknál lesz, azt elővehetjük ; de úgy hiszem, hogy 
ebben sem lesz, mert ezen pont a legnagyobb világossággal kijelenti, 
hogy azon választási jegyzőkönyvek érvényessége fölött, melyek akár 
tartalmokra, akár kiállításokra nézve törvényes kifogás alá vehetők, 
a ház alakulása után fog intézkedés történni. 

Legelőbb azt kell tehát eldönteni, kivánjuk-e, hogy a korelnök 
az osztályok jelentéséhez csatolt jegyzékben elősoroltakat, melyben 
a kifogástalan megbizó-levelek bemutatói foglaltatnak, igazolt kép- 
viselőknek jelentse ki, vagy nem? 

Erre nézve a ház njdlatkozhatik. Ez nem olyan nyilatkozat 
lesz, milyen a megalakult ház határozata ; hanem abban igazsága van 
azon képviselő úrnak, a ki mondotta, hogy mindenesetre tudni kell, 
hogy mit akar tulajdonképp a többség. Ha nem is vagyunk megala- 
kult ház, ha csak magántársulat volnánk is, ha csak tanácskozásképp 
jönnénk is össze : azt fölteszem mégis mindenkiről, hogy látván, mily 
véleményben van a többség, annak subordinálni fogja magát, és mi- 
dőn arra szólítanak föl, hogy ezt látni akarják, ezt nem lehet meg- 
akadályoztatni. Beménylem, névszerinti szavazásra nem kerül a dolog. 

Tehát kérem a korelnök urat, tegye föl azon kérdést, kivánja-e 
a ház, hogy a kifogástalan megbizó-levelek bemutatói igazolt kép- 
viselőknek jelentessenek ki, vagy nem ? (Helyeslés.) Ha a ház ezen 
kérdésre igennel felel, akkor tovább megyünk ; ha nem, akkor tovább 
tanácskozunk. 

Deák Ferencz beszéde után a képviselőház szavazás útján kimon- 
dotta, hogy a házszabályok 18. §-a értelmében mindazon képviselőket, kik- 
nek választását az osztályok kifogástalannak találták, a korelnök igazolt kép- 
viselőknek jelentse ki. 

A képviselőháznak ugyanazon Ülésében fölolvastatott a VI. osztály 
jelentése, a mely szerint az osztály Berecz Ferencznek, Gyöngyös városa 
képviselőjének, törvényes kifogás alá esŐ megbizó-levelét a 18. §. c) xK>ntja 
alá sorolta. 

Ghyczy Ignácz azt tartotta, hogy a háznak joga van, hogy hozsá- 
szóljon az osztályok jelentéseihez. Mivel pedig a Heves vármegye területén 
titkos szavazattal választott több képviselő igazoltatott, s ezen a czünen 
egyedül csak a YI. osztály támaszt nehézséget, kivánta, hogy a ház Berecz 
választását azonnal a kifogástalanok közé sorozza. 

Németh Albert előadta, hogy Gyöngyös városa központi bizottsága 
éppen a kormánypártiak indítványára határozta el a titkos szavazást, s 
midőn ezen szavaira a házban nyugtalanság támadt és többen fölkiáltottak : 
cNem tartozik ide>, Németh gúnyosan megjegyezte, hogy ha nem is akarta 
volna előadni, miért tartozik az, a mit mondott, a tárgyhoz, lovagias köte- 
lességének tartja ezt azon közbekiáltásoknál fogva, hogy minek hozta föl. 
A miniszteriiim — folytatta — a központi bizottság határozatára semmit 
se felelt, s így hallgatag annyival inkább ismerte el a titkos szavazás jogos 
és törvényes voltát, mert 18i8-ban, 1861 és 1865-ben a képviselőház iga- 
zolta az ily módon megválasztott képviselőket. Csodálkozását fejezte ki, 
hogy Szlávy József belügyminiszteri államtitkár és képviselő, a ki tagja a 
VI. osztálynak, ott el nem mondotta, hogy a minisztérium a központi bi- 
zottság határozatát « sanctionálta, jóváhagyta, mert különben oda éppen 
úgy küldött volna intimatumokat, mint széles e hazába, úgy mint Heves- 
megyébe többrendbelieket leküldött, ha tehát ezt nem tette, szentesitette 
a szavazást. Ezen figyelmeztetés által Szlávy képviselő úr, mint azon osz- 
tály tagja és mint államtitkár elmetszette volna annak útját, hogy Berecz 
a c) pontba sorozta tv án, megfősz tassék azon jogtól, hogy a ház alakulása 
alkalmával mint igazolt képviselő a tisztviselőknek megválasztásában sza- 
vazati jogával élhessen*. 

Deák Ferencz : Én azt hittem, hogy midőn az előbbi alka- 
lommal a többség oda nyilatkozott, hogy az elnök az a), b)^ c) pontba 
foglaltakat illetőleg jelentse ki azt, mit a szabályok 18. §-a mond, azok 
is, kik más véleményben voltak, megnyugodtak a többség akaratában 
ós magokat annak alárendelték. Úgy látom, hogy ez nagyrészt úgy is 

áll, hogy ezt mmt elvet elhatározott kérdésnek tekintjük ; és nagyon 
sajnálom, hogy ezen elvtől eltérőleg, ezen megállapodással ellen- 
kezőleg, mégis történnek egyes fölszólalások. (Helyeslés.) Hiszen ha 
szükséges, e tekintetben szintén határozhatunk. Németh Albert kép- 
viselő ur lovagiasnak és szükségesnek tartotta olyan tárgyakat hozni 
föl, melyek ehhez a kérdéshez nem tartoznak. (Helyeslés.) Ha ma 
tárgyalnék, hogy lehet-e titkosan szavazni, vagy nem, avagy helyes-e 
A titkos szavazás, vagy nem ? elmondanám véleményemet, hogy vala- 
mint 1848-ban, 1861-ben és 1865-ben az országgyűlés maga bele- 
nyugodott oly választásokba, melyek titkos szavazás útján történtek, 
-én most is arra szavaznék, hogy e választást helyben kell hagyni. De 
ez most nem kérdés. Ha az osztály többsége máskint vélekedett, arról 
én nem tehetek, az én nézetem nem egyezik meg vele ; de nem is 
voltam tagja annak az osztálynak; hanem fölösleges volt előhozni 
azon tárgyat, mely fölött discussio most nem foly, fölösleges volt a 
Hevesmegyébe küldött királyi biztost belehozni. 

Németh Albert : Arról nem szóltam. (Rendre !) 

Deák Ferencz: Valószinűleg hosszabb vitatkozások lesz- 
nek, hol Németh Albert úr kifejtheti nézeteit; ezt teheti akkor; de az 
€gyik osztály egyes tagjának szemrehányást tenni, hogy miért nem 
figyelmeztette az osztáljrt erre vagy arra, miért volt ebben vagy amab- 
ban a nézetben? mennyire lovagias, mennyire parlamentaris ez, azt 
tessék megítélni. (Jobbról zajos helyeslés.) 

Németh Albert kijelentette, hogy csodálkozása nem arra vonatkozott, 
hogy Szlávy nem világosította föl az osztályt, hanem hogy éppen Ő volt az, 
A ki Berecz választásának igazolása ellenébe azon nehézséget gördítette, 
hogy az titkos szavazással ejtetett meg. 

Irányi Dániel elmondotta, hogy a Berecz esetéhez hasonló nyolcz 
vagy kilencz fordult elő, a többi közt egy a VII. osztályban, a melynek Deák 
is tagja, s hogy valamennyiben az osztályok a megbizó-leveleket rendben 
találták. 

Simonyi Lajos b. szavazást sürgetett azon kérdés fölött, hogy he- 
lyesli-e a ház a VI. osztály véleményét, vagy nem ? 

Deák Ferencz: Nem a fölött lehet nyilatkozni, hogy he- 
lyesli-e a ház az osztály véleményét, vagy nem ? mert ha e fölött nyi- 
latkozunk, akkor az előbbi határozatot semmivé teszszük. Ne akarjon 
senki minket oda vinni vissza, a min már átmentünk, ha akarjuk-e 
azt, hogy ezen osztályra nézve teljesítse-e a korelnök azt, mit a har- 
madiknál kimondottunk, hogy jelentse ki, hogy ez csak az a), ez a b), 
ez a c) alá tartozik-e ? Erre szükség nincs, mert ezt már elhatároztak, 
különben minden egyes kérdésnél újra meg újra el kell döntenünk 
az elvi kérdést, melyre nézve már határoztunk. (Helyeslés.) Mi, a ház 
többségének előbb kimondott határozata szerint, nem ereszkedhetünk 
abba, hog>' az osztályoknak az a), h) vagy c) alá sorozást illetőleg 
adott véleménye helyes volt-e, vagy nem? Mi azt határoztuk el előbb 
szótöbbséggel, hogy az elnök a 18. §. szerint jelentse ki az a), b) és 
c) alatti lajstromokba foglaltakat úgy, mint azt a házszabályok pa- 
rancsolják. Ebben állapodtunk meg előbb : tartsuk meg ezt, és ne 
újítsuk meg minden lépten-nyomon a harezot. (Elénk helyeslés jobb 
felől.) 

Tisza Káimáu azt tartotta, hogy az előbbi kérdés fölött történt sza- 
vazással a ház már kimondotta, hogy az osztályok teljes hatalommal bír- 
nak, a képviselőház pedig csak hallgatóság. E határozatnak szomorú követ- 
kezése az olyan abnormitas, mint a minő a fönforgó esetben mutatkozik. 
A szégyen, az igaz, az egész házat éri ; de ezen már nem segíthetni, hanem 
tovább kell menni. 

A krpv'iselöház íittért a napirendre. 



A TORTÚRÁBÓL. 

A képviselőház 1869. május 13-dikán tartott ülésében Schvarcz Gyula 
a következő intcrpellatiót intézte az igazságügyminiszterhez : • Van-e tudo- 
mása az igazságügyminiszter úrnak azon kínzó vallatásokról, melyeket 
egyes megyékben egyes szolgabirák, esküdtek és törvényszéki birák a vizs- 
gálati fogságban letartóztatott vádlottak, főleg földmívesek és iparosok 
ellenében, botozás, korbácsolás stb. alakjában alkalmaznak ? s ha van tudo- 
mása, szándékozik-e az igazságügyminiszter úr addig is, míg a büntető 
törvénykönyv elkészül, e szégyenletes visszaélések megakadályozására no- 
vella által a ház elé törvényjavaslatot terjeszteni.* 

tank, új törvényjavaslat nélkül, a nélkül, hogy a tárgy külön meg- 
vitattatnék : ezt nem tartom helyesnek s a f önálló formákkal meg- 
egyezőnek. (Atalános helyeslés.) 

Még helytelenebb volna ezt éppen ezen pontnál kimondani. 
A válaszfölirat ezen pontja azt mondja (Olvassa): «Sok időt, nehéz 
munkát vesznek igénybe azon fontos tárgyak, melyek a leg- 
magasabb trónbeszédben különösen meg vannak emlitve; de még 
ezeken kivül számos és nem csekélyebb fontosságú kérdés meg- 
oldására kell a törvényhozás figyelmének kiterjedni; fordulhatnak 
8 valószinűleg fordulnak is időnkint elő ily tárgyak tanácskozásaink- 
ban, 8 mi ezekre nézve is fel fogjuk terjeszteni Felségedhez megálla- 
podásainkat.* 

Ha ezen tárgy is azok közé tartozónak tekintetik, szintén lehet 
indítványozni új törvényt, és a ház fog fölötte határozni. Nem csak 
ezen egy, hanem sok más törvényre nézve is történhetik az, hogy 
valaki indítványt tesz, és felvételét és a ré^i törvény megváltozta- 
tását sürgeti. Miért tehát egyet különösen megemlíteni éppen ezen 
pontnál, a nélkül, hegy a többit is megemlítenők? 

Ha, mint említem, nem volna joguk a képviselőknek, bármely 
törvény megváltoztatását indítványozni : akkor még érteném a fel- 
szólalást, de ez a joga megvan minden képviselőnek. Ezen kérdésnek 
most, minden előleges vita nélkül elfogadása nem tartozik a politikai 
lehetőségek sorába : mert a ház bizonyosan csak akkor határozhat 
fölötte, ha az új tervet, új javaslatot és ennek indokait látja. Azt tar- 
tom tehát: ne keverjük össze ezen tárgyat a válaszfölirattal. Ha 
indítvány fog tétetni, akkor szólhatunk hozzá. (Élénk helyeslés.) 

Vita után, a melyben főleg az úgynevezett nemzetiségi képviselők 
vettek élénken részt, a képvisclŐJiáz az indítványt elvetette. 



A TÖRVÉNYEK MAGYAEÁZÁSÁNAK JOGÁRÓL. 

Andrássy Gyula gr. miniszterelnök, a képviselőháznak 1 8G9. június 
2-dikán tartott Ülésében, a válaszfölirat tárgyalása alkalmával, felelt az 
előtte szólott Tisza Kálmánnak azon vádjára, hogy a kormány rendeletei- 
vel a választásokra a törvény által nem engedett befolyást gyakorolt, s 
válaszában a többek között azt mondotta, hogy: • midőn az országgyűlés 
együtt nincs, a tőrvényt magyarázni joga csakis a kormánynak leheti. 

Dc&k Foenei BmaMti. VI. 13 

A képviselőháznak június 3-dikán tartott ülésében Simonyi Ernő a 
miniszterelnök nyilatkozata ellené oen hivatkozott az 1790/1. 12. törvény- 
czikkre, a mely szerint a törvényeket magyarázni az országgyűlésen kívúl 
nem szabad, s fejtegette, hogy ha a kormánynak joga van a törvényeket 
magyarázni, akkor vége van az alkotmánynak. Simonyi után fölszólalt 
Andrássy gr. és kijelentette, hogy ő nem azt mondotta, hogy a törvények ma- 
gyarázatának joga a kormányé és nem a fejedelemé, nem az országgyűlésé ; 
hanem azt mondotta, hogy ha az országgyűlés nincs együtt, minthogy a 
végrehajtás a kormány kötelessége, egyszersmind a törvények magyarázata 
is a kormány kötelessége. Alkalmazva ezen elvet az esetre, a melyre Tisza 
ezélozott, Andrássy kifejtette, hogy az 1848-diki ideiglenes választási tor- 
vény különböző magyarázatokra adott alkalmat, s a megyék és városok 
különféleképpen magyarázták azt. A kérdés már most az, hogy midŐn azon 
tényezők, a melyek a törvénynél fogva hivatva vannak a törvény értelmé- 
ről magyarázatot adni, nincsenek jelen, kinek van joga erre a magyará- 
zatra olyankor, midőn a magyarázat absolute szükséges, mert a törvény 
kétes. Helycsebb-e azon nézet, hogy minden megyének, minden városnak 
külön van joga magyarázni a törvényt saját kedve szerint; vagy pedig 
helyesebb azon értelmezés, hogy ilyenkor a kormánynak van arra joga? 
Minthogy az előtte való napon tett nyilatkozatát csakis így értette, úgy 
vélte, hogy az egyátalában nem ütközik a törvénybe. 

A képviselőháznak június 8-dikán tartott ülésében Ttsza Kálmán 
előadta, hogy a miniszterelnöknek június 2. és 3-dikán tett nyilatkozatai, 
€ valódi értelmökben véve, megsértik a törvényt, veszélyeztetik magát ai 
alkotmányosságot, a kormány azon törekvését jelzik, hogy magát a törvény 
és a törvényhozás fölé helyezze, s arra mutatnak, hogy a végrehajtási és 
törvén3rmagyarázási jogkört nem helyesen értelmezi*. Az aggodalmak el- 
oszlatása czéljából fölszólította tehát a miniszterelnököt, fejtse ki tisztán és 
részletesen, minő értelmet kivan szavainak tulajdonítani. 

Andrássy gr. június 1 1-dikén következőleg felelt a kérdésre : tÉn egy 
perczig sem vontam kétségbe azt, hogy a jog, törvényt alkotni, eltörölni, 
módosítani és törvényszerűleg magyarázni, egyedül és kizárólag a törvény- 
hozást illeti. De más részről állítottam és állítom, hogy a kormánynak nem 
csak joga, de kötelessége is az iránt intézkedni, hogy a törvény minden 
akaratlan vagy szándékos félreértés ellenében megvédve, a maga valódi 
értelmében hajtassék végre, a mi pedig nem képzelhető a nélkül, begy a 
végrehajtó közegek a törvények értelme iránt kellőleg tájékozva legyenek* 

E két tételből önként következik, hogy midőn azt mondám, hogy a kor- 
mánynak bizonyos esetekben joga van a végrehajtásra szükséges magya- 
rázatot adnia: nem törvényerejű magyarázatot értettem és érthettem, 
hanem csakis azon magyarázatot, mely arra szükséges, hogy a törvény 
híven és pontosan hajtassék végre. Ezen jog gyakorlatát pedig úgy értem, 
hogy a kormánynak minden egyes concret esetben kötelessége és joga, 
midőn azt a törvénynek pontos végrehajtása szükségessé teszi, saját fele- 
lősségére utasítást és valahányszor szükséges, abban és az által magyará- 
zatot adnia.* 

Ezen nyilatkozat után, amelyről azt hitte, hogy megnyugtatja a kép- 
viselőket az iránt, hogy neki nem volt szándéka a kormány részére oly 
tért elfoglalni, a mely őt törvényesen meg nem illeti, azon czélból, hogy 
ezen incidensnek a közügyre hasznos eredménye lehessen, Tiszához és 
azokhoz, a kiknek nevében interpellatióját előterjesztette, a következő 
kérdést intézte: • Vájjon a t. képviselő urak nézete szerint jogában áll-e 
a kormánynak, midŐn egyes törvényt a végrehajtás orgánumai különbö- 
zőleg, sőt a törvénytől eltéróleg s néha azzal ellenkezőleg magyaráznak, 
minden egyes concret esetben saját felelősségére utasítást adni, s tartoz- 
nak-e az illető közegek azt elfogadni ? Igen, vagy nem?I* 

Andrássy gr. nyilatkozata után Tisza azt kérte, hogy midőn a 
miniszterelnök egyfelől felelt az interpellatióra, másfelől meg ő hozzá inté* 
zett interpellatiót : a válasz tárgyalása a legközelebbi napok valamelyikére 
tűzessék ki, mire az elnök a következő kijelentést tette: • Minthogy az 
interpelláló képviselő úr sem azt nem jelentette ki, hogy megnyugszik a 
feleletben, sem azt, hogy nem : a miniszterelnök úr válaszára a legközelebbi 
napokra tartja fönn nyilatkozatát, s ez akkor napirendre fog tűzetni. » 
Midőn ezután a jobboldali képviselők közül többen a miniszterelnök válaszá- 
nak tudomásul vételét sürgették, Tisza kijelentette, hogy ha ezen fegyver- 
rel akarják őket elnémítani, más úton szereznek majd alkalmat a kérdés- 
nek szőnyegrehozatalára. 

Deák Ferencz : T. ház ! (Halljuk !) A miniszterelnök úr a 
hozzá intézett interpellatióra felelt. A házszabályok szerint válaszát 
vagy tudomásul kell vennünk, vagy tárgyalásra kitűznünk. Mindenek- 
előtt tehát az a kérdés, hogy magát az interpellatióra adott feleletet 
tudomásul veszszük-e, vagy külön akarjuk tárgyalni? 

Ez az egyik része a dolognak. 

Ettől egészen különböző a másik rész. Mert miután a minisztet- 

13* 

elnök úr felelt az iuterpellatióra, ő kérdést intézett az interpelláló 
úrhoz, még pedig nagyfontosságú kérdést, és az interpelláló úr erre 
azt felelte, hogy e kérdésre igenis felel. A miniszterelnök úr nem 
azért intézte e kérdést, hogy rhetorikai phrasis legyen ; hanem azért, 
hogy midőn e kérdésre az interpelláló felel, a ház nyilatkozhassék. 
A miniszternek tudnia kell, hányadán van a ház nézetével erre a 
dologra nézve. Azért az interpelláló előtt, kihez kérdést intéztek, el- 
zárni az utat, hogy arra felelhessen, absolute nem lehet; annál 
kevésbbé, mert a miniszterelnök maga is azért intézte e kérdést, hogy 
feleletet kapjon. 

Én tehát azt hiszem, mondja ki a ház a miniszterelnök úrnak 
az interpellatióra adott feleletét illetőleg, hogy azt tudomásul veszi-e, 
vagy új tárgyalásra akarja kitűzni. Én részemről megnyugszom benne, 
és tudomásul veszem. Azonfölül, a miniszterelnök úrnak Tisza Kál- 
mán képviselő úrhoz és általa többekhez intézett kérdésére nézve 
Tisza Kálmán képviselő úrnak fönmarad joga, nyilatkozata szerint 
feleletét előterjeszteni. (Elénk helyeslés balfelől.) 

n. 

Ghyczfj Kálmán nem tartotta lehetőnek, hogy határozatilag el válasz- 
tassék egymástól az összefüggő két tárgy: az interpellatióra adott válasz és 
az újonnan tett interpellatióra adandó felelet. E kettő együtt tárgyalandó, 
mert a miniszter válasza iránt csak akkor hozhatni határozatot, ha majd 
az ellenzék megadja a nyilatkozatot, melyre a miniszter éppen válaszában 
fölhívta. Kérte tehát, hogy a ház vagy vegye tudomásul a miniszterelnök 
válaszát, vagy tŰzze ki egész terjedelmében napirendre. 

Az ellenzékiek közül többen csodálkozásukat fejezték ki, hogy a 
miniszterelnök Tiszához interpellatiót intézett, s ezt formailag lehetetlen- 
nek mondották. Úgy vélekedtek, hogy a miniszterelnök azzal, hogy kér- 
dést intézett Tiszához, nem kívánhatott mást elérni, mint a maga feleleté- 
nek egy részét akarta a kérdéssel kifejezni. Ennek következtében nem is 
lehet azt mondani, hogy itt egymástól elválasztható két tárgy van. 

Ezen megjegyzésekre Andrássy gr. azt felelte, hogy ő nem intézett és 
nem is intézhetett interpellatiót Tiszához, hanem egyszerűen kérdést tett, 
8 így az interpellatio értelmezéséből folyó következtetést nem ismerhette 
el. Világosan megmondotta, miképpen értelmezendő június 2-dikán tett 

nyilatkozata, az ezzel kapcsolatban Tiszához intézett kérdése azonban 
válaszától független. Mindamellett lovagiassági érzetével nem egyeztethette 
meg, hogy midőn valakihez kérdést intéznek, ettől megtagadtassék a válasz 
joga. Azok, kik a válaszszal meg vannak elégedve, nem foszthatják meg 
azokat, a kik a hozzájuk intézett kérdésre felelni akarnak, attól, hogy nekik 
e nyilatkozatra alkalmuk legyen. 

Tisza Kálmán úgy magyarázta a házszabályokat, hogy jogot adnak 
neki arra, hogy az egész interpellatióra feleljen, de hogy nem adnak neki 
jogot arra, hogy csak a miniszterelnöknek speciális kérdésére válaszoljon, 
s ennélfogva kijelentette, hogy nem akarja válaszát oly módon előadni, a 
mely a házszabályokkal meg nem egyezik. Vagy vegye tudomásul a ház 
az egész választ, vagy tűzze ki az egész tárgyat napirendre. 

Az elnök előadta, hogy ő már kimondotta, hogy ki fog tűzetni a 
határidő, a mikor Tisza a hozzá intézett kérdésre feleletét előterjesztheti, s 
mivel az az indítvány tétetett, hogy a ház vegye tudomásul a miniszter- 
elnök válaszát, ezt a kérdést akarta szavazásra bocsátani. 

Ghyc2y Kálmán tagadta a háznak azon jogát, hogy valamely kép- 
viselőt válaszra kényszerítsen, sőt a válaszra határidőt tűzzön ki. Ezen 
nyilatkozata nem azt jelenti, hogy ők a választ ki akarják kerülni, hanem 
hogy a tárgyra egész terjedelmében akarnak válaszolni, nem pedig úgy, 
hogy in pricipio már el legyen döntve a kérdés, midőn ők arra válaszolnak. 
A házszabályok szerint csak egy kérdést látott lehetségesnek : tudomásul 
veszi-e a ház a választ, vagy pedig külön tárgyalását napirendre tűzi-e? 

Deák Ferencz : T. ház ! Én is a kérdéshez szólok. 

Mindenek előtt előre bocsátom, hogy úgy, a mint Ghyczy Kál- 
mán képviselő úr a kérdést formulázta, azt föltenni nem lehet : mert 
éppen a házszabályok szerint úgy kell e kérdést föltenni, hogy igen- 
nel vagy nemmel lehessen rá felelni. Vagy egyiket, vagy a másikat 
kell magában kérdésül föltenni, de a kettőt összetéve fölállítani nem 
lehet. (Helyeslés jobb felől.) A házszabályokhoz kell magunkat tar- 
tani akkor, midőn éppen a házszabályokra hivatkozunk. (Helyeslés, 
derültség.) 

A mi a dolog lefolyását illeti, az a következő : A miniszterelnök 
úr felelt az interpellatióra, mert némely képviselők aggodalmukat 
fejezték ki némely kijelentésére nézve a törvény magyarázatát illető- 

leg. Én megvallom, a tárgynak oly nagy fontosságot nem tulajdoní- 
tottam, mint sokan tulajdonítottak. Mert tegyük föl, hogy a miniszter 
azt mondotta volna — úgy most, mint az első alkalommal — hog^ 
igenis, ő bir azon joggal, miszerint a törvényeket magyarázza: akkor 
is igen egyszerű lett volna az eljárás. En részemről, és valószínűleg 
az egész ház, azt mondotta volna, hogy a miniszter nem bír azon 
joggal, hogy a törvényeket magyarázza, és ha egyes esetekben tette 
volna ezt, ezen egyes esetekben feleletre vontuk volna őt ; ha pedig 
nem tudott volna felelni, a háznak joga lenne őt vád alá helyezni, 
(Helyeslés a jobb oldalon) ha a törvényen túl megy. 

Azért tehát az interpellatiónak semmi más czélja nem volt, mint 
az, hogy alkalmat adjon a miniszternek, miszerint azon kijelentést, 
melyet netán félre lehetett volna érteni, ő magyarázza meg, azon 
czélból, hogy azok is, a kiknek ez iránt aggodalmok volt, meg lehes- 
senek nyugtatva. 

Erre a miniszter felelt. Azt felelte pedig lényegben, hogy concret 
esetben az, a ki végrehajtja, köteles a törvényt annak valódi értelmé- 
ben végrehajtani és így köteles azt értelmezni is. 

Vannak köztünk elegen, kik bírák voltak. Ezek mindnyájan 
végrehajtották a törvényt annak valódi értelmében. A concret esetben 
tehát az alsó tisztviselő, az alsó bíró magyarázza a törvényt a maga 
értelmében. 

Ha helytelenül magyarázta, akkor a felsőbb bíróság vagy ható- 
ság megváltoztatja az ítéletet, és más értelmet ad annak a törvény- 
nek, mint az első bíró. Épp így cselekszik ezen másod ítélettel a 
törvénykezési ügyekben a legfelső bíró, kitől aztán felebbvitel nincs. 
A politikai igazgatásban pedig minden egyes tisztviselő, a ki a végre- 
hajtással meg van bízva, magyarázza a törvényt. Ha ő concret eset- 
ben úgy magyarázta a törvényt, hogy sérelmet okozott valakinek, as 
illető lépéseket tesz azon hatóságnál, mely alatt azon tisztviselő áU. 
Ez ismét azt mondja : helyes vagy nem helyes volt a magyarázat 
Végre az egész kormányzásra nézve a minisztérium köteles végrehaj- 
tani a törvényt azon értelemben, melyben azt helyesnek látja. Ha 
rosszul magyarázta, feleletre vonathatik. 

Ezen concret esetben való magyarázat egészen más dolog, mint 
azon magyarázása a törvénynek, melyet az 1790-diki törvény a 
törvényhozásra bízott. A legnagyobb fonákság volna, ha az idézett 
törvény azt értette volna, hogy mihelyt kétség támad valamely tör- 
vény értelme fölött, az mindaddig függőben maradjon, mig a törvény- 

hozás meg nem magyarázza. Ha ez állana, egyetlen peres esetet sem 
lehetne eldönteni és a közigazgatásban számos dolog elintézetlenül 
maradna. 

A miniszter úr felelt az interpellatióra. Ezen feleletre nézve a 
háznak joga van nyilvánítani, hogy tudomásul veszi-e azt, vagy nem? 
mert ha nem veszi tudomásul, akkor majd tárgyalásra fog az ki- 
tűzetni. Vannak, a kik nem akarják csupán tudomásul venni a fele- 
letet, hanem tárgyalásul akarják kitűzni ; vannak, a kik a felelettel 
meg levén elégedve, azt csupán tudomásul veszik. Azt pedig, hogy a 
ház töhbsége mit akar, vájjon tárgyalni akarja-e a feleletet, vagy 
tudomásul veszi-e, csak szavazás útján lehet kitudni. A correct ki- 
fejezés ugyan az, mely a házszabályokban is foglaltatik, t. i. hogy 
tudomásul veszi-e? de azért ne csináljunk magunknak illusiót: mert, 
a ki azt mondja, hogy tudomásul veszi a feleletet, az azt is mondja, 
hogy meg van nyugtatva általa ; mert ha nem volna megnyugtatva a 
felelet által, kötelessége volna megmondani, hogy miért nincs, h 
akkor azt tárgyalni kellene. (Helyeslés a jobb oldalon.) 

Ez a dolog lényegére vonatkozik. 

A mi már most a miniszterelnöknek beszéde végén oda vetett 
kérdését illeti : arra nézve és az egész tárgyalásba belebocsátkozni 
minden képviselőnek joga van, és így Tisza Kálmán képviselő úrnak 
is. azonban nem ereszkedett bele, hanem azt mondta a miniszter 
nyilatkozatára, hogy utóbb fog felelni. (Helyeslés a jobb oldalon. 
Felkiáltások : Igaz ! ügy van ! Ellenmondás a bal oldalon. Nem úgy 
van !) Jelen voltam, figyelemmel kisértem a vitát és úgy tudom, hogy 
a dolog így volt. A t. képviselő úr azonnal felelhetett volna mind 
magára az interpellatióra, mind az interpellatio után odavetett kér- 
désre. A ház nem akarta elütni Tisza Kálmán képviselő urat attól, 
hogy arra a kérdésre utóbb is felelhessen ; senki sem kényszeríti, 
hogy feleljen, nem is azért akarja a ház többsége a határidőt kitűzni, 
hogy akkor tartozik Tisza képviselő űr felelni : mert ez csak tőle függ. 

Ha azonban Tisza Kálmán képviselő úr úgy tekinti a miniszter- 
elnök úr kérdését, mint új tárgyat, akkor arra felelhet; ha nem akarja 
azt úgy tekinteni és nem akar rá felelni, kényszeríteni bizony nem 
lehet, nem is akarja ezt senki. 

Hanem akár most, akár máskor felel a t. képviselő úr, és akár 
felel a miniszteri nyilatkozatra, akár nem, végre mégis csak azon 
kérdést kell feltenni: vájjon a ház tudomásul veszi-e a miniszter 
úrnak az interpellatióra adott feleletét vagy nem ? Ha a többség azt 

határozza, hogy tudomásul veszi, akkor természetesen az interpel- 
latio további tárgyalásának nincs helye. Ha ellenkezőt határoz, alikor 
minden esetre tárgyalási napra tűzi azt ki. Tehát azt kell kitudnunk, 
hogy azok vannak-e többségben, a kik tudomásul veszik a miniszter 
úr feleletét, vagy azok, a kik azt tárgyalni kívánják ? 

A kérdés tehát e szerint lenne felteendő és ezen kérdést kell 
eldönteni mindenek előtt. (Helyeblés jobb felől.) 

A kí^visclőház névszerinti szavazás utján 212 szavazattal 124 ellené- 
ben tudomásul vette a miniszterelnök válaszát. 



NÖI MINTATANODA FÖLÁLLÍTÁSA TÁRGYÁBAN. 

(A képviselőháznak 1869. június 14dikén tartott ülésébÓl.) 

Deák Ferencz : T. ház ! (Halljuk !) Van szerencsém egy kér- 
vényt a ház asztalára letenni ; a nőképző-egylet kérvényét egy női 
minta-fötanoda fölállítása tárgyában, mely kéiTény kétezer nő alá- 
irásával van ellátva. (Derültség és élénk éljenzés.) Sérteném a tisztelt 
házat, ha hosszasb okokat hoznék föl e kérvény mellett, mert, hogy 
ilyen női minta-tanoda szükséges, úgy hiszem, valamennyien érez- 
zük ; ha csak magát azon körülményt említem is, hogy Magyarorszá- 
gon képzett és a magyar viszonyokkal ismerős nevelőnőt alig lehet 
kapni az országban, vagy csak itt-ott egyet. Pedig, a kik e dologban 
sokszor aggodalommal látják leányaiknak egészen idegenszerű mo- 
dorban való fölneveltetését, azok bizonyára érezni fogják a hiányt. 
(Helyeslés.) A szabályok szerint a kérvény bővebb fejtegetésének úgy 
sem levén helye, egyszerűen a t. ház asztalára teszem azt le, és a 
t. ház pártfogásába ajánlom. (Éljenzés.) 

A képv'uiclőház november 26-dikán tartott ülésében a kérvényt 
intézkedés és használat végett a vallás- és közoktatásügyi minisztériumhoz 
tette át. 

A KÉPVISELŐT AZ ORSZÁGGYŰLÉSEN 
MONDOTTAKÉRT A HÁZ FELELETRE VONHATJA. 

A képviselőháznak 18G9. június 24-dikén tartott ülésében, a birói 
hatalom gyakorlásáról szóló törvényjavaslat tárgyalása alkalmával, Irányi 
Dániel a többek között azt mondotta, hogy a kormány kinevezésének az a 
következése szokott lenni, hogy a bírák magukat iránta lekötve érzik, s 
tó'le nem minden esetben függetlenek. tNem akarok — így folytatta — 
hazai példákat idézni, pedig lehetne, lehetne különösen nekem, ki azon 
férfiúnak utóda vagyok egy politikai lap szerkesztésében, a ki a kormány 
által kinevezett bírák áldozata lett. • 

Irányi D/inzörményi Lászlót értette, kit azért, mert lapjában, a Magyar 
Újságban, közzétette Kossuth Lajosnak a váczi választókhoz 1867. augusz- 
tus 20-dikán intézett és Magyarország függetlenségét és önállását az osz- 
trák ház uralmával incompatibilisnek hirdető levelét, a budapesti esküdt- 
szék 1868. február 27-dikén 11 szóval 1 egy ellen vétkesnek mondott ki és 
az esküdtszéki bíróság egy évi fogságra itélt el. Böszörményi 1869. már- 
czius 24-dikén a fogságban halt meg. 

Irányi beszédét így fejezte be : tÉs most néhány szót intézek az 
igazságügyminiszter úrhoz. Ö oly melegen, oly fényesen dicsérte a 48-diki 
törvényhozást, a 48-diki törvényekel, hogy már köszönetet valék neki mon- 
dandó ezen elismeréseért, midőn lezárta ajkamat azon tudat, miszerint 
azon kormánynak tagja ő, mely ezen 48-diki törvények legbecsesebb részét 
föláldozá. Es elhalt ajkamon a szó, midőn meggondolám, hogy a 48 diki 
törvények dicsőitője ugyanazon igazságügyminiszter, ki az 18 i8- diki tőr- 
vények egyik leghívebb, legjelesebb, legtisztább jellemű bajnokát, elődömet, 
törvénytelen Ítélet következtében halálra kínozta, t 

Lrányi ezen szavai után a johh oldalon nagy zaj támadt, a képviselők 
fölugrottak helyökrői és ilyen kiáltásokat hangoztattak: Ez gyalázat I 
Kendre! Rendre! Ilorválh Boldizsár igazságügyminiszter szót kórt, az 
elnök azonban rendre utasítván Irányit, az ülést bezárta. 

A következő ülésben, június 25-dikén, Horváth Boldizsár a napirend 
előtt kijelentette, hogy állásánál fogva nem tűrheti, hogy valamely birói 

testületnek becsülete akárhol büntetlenül megtámadtassék. Minden más 
téren találna orvoslást, föl tudná keresni a törvény oltalmát ; hanem a 
támadás oly helyen történt, hol a támadó a képviselői immunitás sánczai 
közé vonult, hol őt az igazságügyminiszter föl nem keresheti. Kénytelen 
tehát a ház segélyét kérni. 

A mi az ellene intézett támadást illeti, Őt nem személyes ambitio, 
hanem a kötelességérzete vitte a miniszteri padra, a melyen, tudta, nagy 
áldozatot kell hozni munkában, életerőben, örömökben. Arra azonban 
nem volt elkészülve, hogy becsülete is martalékul essék. A haza követelheti 
tőle életét és vérét, de becsületét nem. Horváthnak ezen szavai után a ház 
minden oldaláról zajos fölkiáltások hangzottak, hogy ő minden megtáma- 
dás fölött áU. 

Horváth ezután így folytatta: <Én nem tudom, a ház bölcsesége mit 
fog határozni; de érzem, hogy sem a miniszteri széket, sem képviselői 
helyemet e teremben addig el nem foglalhatom, míg igazolásomra út nem 
nyittatván, nyilvános pályám becsülete azon fórum előtt, és által, hol a sér- 
tés történt, helyre nem állíttatik. (Élénk helyeslés.) Az ország és a ház 
méltósága követeli, hogy egy pillanatig se foglalhasson akár a vörös szé- 
ken, akár ama padokon helyet oly férfiú, ki a közvélemény előtt gyilkos- 
nak van bélyegezve. > (Élénk helyeslés.) 

Horváth eltávozása után fölszólalt Gajzágó Salamon és a következő 
indítványt terjesztette elő : • Tekintve, hogy Irányi Dániel képviselő úr 
f. hó 24-dikén a birói hatalom gyakorlásáról szóló törvényjavaslat fölötti 
vita alkalmával tartott beszédének következő tartalmú társzavaiban: tÉs 
elhalt ajkaimon a szó, midőn meggondolám, hogy a 48-diki törvények 
dicsőitője ugyanazon igazságügyminiszter, ki az 1848-diki törvények egyik 
leghívebb, legjelesebb, legtisztább bajnokát, elődömet, törvénytelen Ítélet 
következtében, halálra kínoztat, a legkomolyabb sértés foglaltatik nem 
csak azon bíróság ellen, a melynek Ítéletére itt czélzat történik, ha- 
nem egyúttal az ország felelős igazságügyminiszterének személye ellen 
is, a midőn arról vádoltatik, hogy egy meg nem nevezett egyént 
törvénytelen úton halálra kínza; tekintve, hogy e sértés által a 
legnagyobb visszaélés követtetett el a képviselőket megillető immunitás- 
sal, a melyet nem lehet és nem szabad arra fölhasználni, hogy valaki 
büntetlenül követhessen el akár testületek, akár egyének ellen olynemű 
sértéseket, a melyek minden más téren a fönálló törvények torló szigora 
alá esnének ; tekintve, hogy a törvényhozás méltósága is követeli, hogy ily- 
nemű sértésekért komoly és azonnali elégtételt szerezzen ; tekintve, hogy 



203 

a házszabályokban ezen elégtételről kellő gondoskodás nem foglaltatik; 
tekintve elvégre, hogy a háznak souverain jogaihoz tartozik, a maga méltó- 
ságát, saját tagjainak a tőrvényhozás termében elkövetett visszaélései ellen, 
mind óvó, mind torló rendszabályok által megvédeni, a következő határo- 
zatot hozom indítványba: A ház immunitási bizottsága oda utasíttatik, 
hogy a jelen esetben adandó elégtétel neme és módja iránt véleményt 
adjon, a mely a hasonló esetekben jövőre követendő eljárás szabályozására 
is kiterjedjen. » 

Szilágyi Virgil, az ellenzéknek egyik tagja, előadta, hogy Böször- 
ményit, a kivel a legbensőbb barátságban élt, a múlt őszszel oly betegen 
találta, hogy fölszólította valamely fürdő használatára, s fölhatalmazást 
kért tőle, hogy megtudakolja, forognak-e fönn akadályok ezen kivánság 
teljesülése ellen. Böszörményi fölhatalmazása alapján ezután az igazság - 
ügyminiszterhez fordult, s ez az Ő legelső szavaira kinyilatkoztatta, hogy 
semmiféle folyamodványt nem kivan Böszörményitől, hanem megelégszik 
azzal, ha akár ő, akár részéről bármely barátja egyszerű magánlevélben 
értesíti őt Böszörményinek azon óhajtásáról, hogy valamely bel- vagy kül- 
földi fürdőbe akar menni. Böszörményi bele is egyezett, hogy Szilágyi ily 
tartalmú magánlevelet irjon az igazságügyminiszternek, csak látni kivánta 
azt, mielőtt elküldetik. Másnap elvitte tehát Szilágyi a fogalmazványt 
Böszörményihez, a ki azonban ekkor kijelentette, hogy értekezvén mások- 
kal barátai közül, egyátalában nem akar semmiféle kegyet még ezen az 
úton sem elfogadni. 

Mindehhez Szilágyi hozzátette, hogy okai vannak hinni, hogy ezen 
tényeket valószínűleg Irányi is megtudta, nem akkor, de később. 

Irányi Dániel, a ki a teremben jelen volt, nem válaszolt Szilágyi 
beszédére. 

Vukovics Sebő hivatkozott azokra, kik a régi pozsonyi országgyűlések 
tagjai voltak, hogy a magyar országgyűlés mindenkor egyik legszentebb 
joga gyanánt vallotta azon elvet, a mely szerint bármit jelent is ki vala- 
mely követ valamely ülésben, ezen ülés föloszlása után az ő kijelentéséről 
többé szó nem lehet. Gajzágó indítványát annyira a képviselők jogai 
ellen intézettnek tartotta, hogy azt sem kinyomatni, sem fölvétetni nem 
óhajtotta. 

Tisza Kálmán a házszabályok értelmében az indítvány kinyomatását 



nem tartotta megtagadbatónak ; de addig is, míg tárgyalása napirendre 
tűzetik, megjegyezte, hogy az még a tegnapi kellemetlen és szomorú eset- 
nél is szomorúbb benyomást keltett benne, s hogy vajha ne kellett volna 
megérnie, hogy e házban ily indítvány tétetik. 

Sini07vji Ernő azt tartotta, hogy az indítvány a ház lételének lénye- 
gét, a szólásszabadságot támadja meg. Vannak dolgok, melyeket a ház nem 
határozhat el, mert a törvény tiltja. <Onök uraim, — így szólott — a kép- 
viselői felelősséget akarják megállapítani. És miért? Hogy ne történhessék 
támadás a miniszterre, hogy a miniszter ne legyen felelőségre vonható. De 
mit fognak önök mondani, ha az én igen t. barátom Irányi, föntartván ki- 
mondását, azt formaszerinti vádképpen terjeszti a képviselőház elé?i Az 
indítványt még tárg^'alás alá sem akarta vétetni. 

Deák Ferencz : T. ház ! (Halljuk !) Megromlott egészségem 
nem engedte, hogy az ülést tegnap végig várjam, s így nem voltam 
tanuja azon jelenetnek, mely most szóban forog. De ha igaz az, hogy 
Irányi képviselő úr tegnapi előadásának végén a következőket mon- 
dotta : hegy (olvassa) : « a miniszter — Horváth Be Idizsár — ugyanaz, ki 
a 48-diki törvények egyik leghívebb, legjelesebb és legtisztább jellemű 
bajnokát, elődömet, törvénytelen itélet következtében balálra kinczta* ; 
ha ezek voltak, mondom, szavai: akkor lehetetlen, hegy erre nézve 
én is ne nyilatkozzam. (Halljuk !) 

Nekem nincs szükségem arra, hogy e részben véleményt kérjek 
a mentelmi bizottságtól; a dolog a ház előtt történt, a háznak akkor 
jelen volt tagjai tudják, hogy így történt, és tudják azt is, hogy az 
elnök akkor rendreutasította a szólót, és hogy többen, maga a minisz- 
ter úr is fölkelt, hogy nyilatkozzék, azonban az elnök, hihetőleg azért, 
hogy az első fölhevülésből keletkezhető keserűségek kikerültessenek, 
az idő is későre járván, az ülést föloszlatta. 

Ha valaki azt kérdi : szabad-e, és kinek szabad a képviselőt az 
országgyűlésen mondottakért feleletre vonni? én erre azt fogom 
felelni, hogy sem törvényeink, sem parlamentális gyakorlatunk sze- 
rint, a képviselőt feleletre más nem vonhatja, és felette más nem 
határozhat, mint a ház. (Helyeslés a jobb oldalon.) Ez volt mindig a 
gyakorlat. 

Azt mondja Simonyi képviselő úr, hogy hasonló eset nem tör- 
tént. Történt, és pedig igen kellemetlen eset történt, mely vajha soha 
se ismételtetnék. Történt az 1833-diki országgyűlés kezdetén. Tagén, 

nagyváradi prépost ügyében, midőn ő Beöthy Ödön követnek szavaira 
olyan módon felelt, vagyis inkább beleszólott, melyet az akkori ország- 
gyűlési követek sértésnek tartottak. 

De nem megyek oda vissza, mert nem akarom a régi megyei 
actiózások korszakát a mostani parlamentális korszakra alkalmazni. 

A miniszter, hivatalos állásánál fogva, nem oly személy, a kit 
megtámadni ne lehetne: ö felelős, tehát igen természetes, felelős- 
ségre is vonható. Erre két utat jelölt ki az alkotmányos törvény és 
gyakorlat : egyik az interpellatio ; a másik — ha az nem történik, 
vagy a felelet ki nem elégítő — a miniszternek vád alá vétele. 

Ha Irányi Dániel fölkelt és azt mondotta volna, hogy a minisz- 
ter ezen cselekvénye a törvénybe ütközik, ő ilyen vagy olyan bűnt 
követett el, én őt a ház által kivánom vád alá vétetni, akkor igenis 
tanácskozni kellett volna indítványa fölött, és a ház elhatározta volna : 
van-e a vád alá vételnek helye, vagy nincs ? Ez az alkotmányos mód. 

Hanem akár minisztert, akár mást a tanácskozás folytán az 
immunitás pajzsa alatt oly kemény váddal támadni meg, hogy valakit 
törvénytelen ítélet folytán halálra kínzott volna : oly vád, a melynél 
súlyosabbat alig lehet valaki ellen mondani, (Úgy van!) és ezen 
vádat csak úgy a discussio folyamában odavetni, ez, úgy hiszem, még 
sem helyes, még sem tűrhető el. (Halljuk !) 

Ha a parlamentális immunitást, magát a parlament magas állá- 
sát akarjuk védeni, kérdem : vájjon védjük-e azzal, ha mi magunk 
ilyen megtámadásoknak, melyek sem alakj okban, sem tartalmokban 
nem törvényesek, tág tért engedünk ? 

A törvény gondoskodott róla, ha valakit megsértettek, hogy a 
sértett miképp járjon el ; a törvény gondoskodott arról, ha valaki a 
sajtó útján bántalmaztatik, hogy miképp állítsa biró elé azt, a ki meg- 
sértette. A gyakorlat gondoskodott, hogy a megyei gyűléseken is, ha 
valaki megsértetett, minő eljárásnak van helye. A képviselőház tanács- 
kozásaira nézve a törvény ilyenekről nem gondoskodott ; mert föl- 
tette, hogy az efféle dolgok képviselők körében nem is történhetnek. 
(Úgy van ! Élénk helyeslés jobb felől.) 

Kettőt nem lehet hallgatással mellőzni : egyik az, hogy a ház 
méltósága kérdésen kívül le volna alacsonyítva, ha itt mindent, akár 
helyesen, akár helytelenül személyekre vonatkozólag sértő kifejezés- 
ben mondani lehetne ; a másik meg az, hogy nekünk kötelességünk 
fölügyelni, hogy a miniszter törvénytelenséget ne kövessen el, köte- 
lességünk őt, ha azt látjuk, hogy törvényt sértett, feleletre vonni, vád 

alá helyezni ; de kötelességünk őt meg is ótalmazni az ellen, hogy a 
vád alá helyezés esetén kívül ne sértethessék oly kifejezésekkel, a 
melyek őt a legnagyobb bűnnel vádolják. (Helyeslés jobbfelől.) Mert 
ne felejtsük el, hogy a parlamentális kormány a nemzet többségének 
kifolyása lévén, annak tekintélyét, méltóságát nekünk is ótalmaznunk 
és megőriznünk kell. (Élénk helyeslés.) 

Kérdem : mi lesz annak következése, ha most a tegnap mondott 
szavakért a ház éppen nem szól ? Az lesz következése hallgatásának, 
hogy azt mondják : vagy a factumot, a vádat nem vonta kétségbe ; 
vagy pedig azt, hogy a vádat oly csekélységnek tartotta a ház, mely- 
ről nem is érdemes szólani. Itt pedig egyik eset sem forog fönn. En 
legalább reménylem, hogy a ház többsége nincs azon véleményben, 
hogy a vád igaz; nincs azon véleményben sem, hogy a fölött, a 
mi mint vád adatik elő, másképp, mint törvényesen lehetne itélni ; 
nincs azon véleményben, hogy az oly sértés, mely figyelmet nem 
érdemel. 

Nem a miniszter érzékenységéről van itt szó : ez magánügy ; 
hanem a ház tekintélyének és a minisztérium állásának nem tör- 
vényes formában történt megtámadásáról és sértéséről. (Helyeslés.) 

Én, mondom, nem tartom szükségesnek, hogy a mentelmi bi- 
zottság megkérdeztessék az iránt : miként lehessen itt elégtételt sze- 
rezni. Ezt nem tartom szükségesnek, mert én egyetlen egy módot 
látok csak, azt t. i., hogy a ház határozatilag mondja ki rosszalását. 
(Élénk helyeslés jobb felől.) 

Ez nem törvénytelen eljárás ; mert magokban a szabályokban 
íh van említés arról, hogy a ház megróhat egy szólót. 

Azt mondja valaki, a nyilatkozat tegnap történvén, ma már 
nem határozhatunk. Nem tartom helyesnek, hogy ily kényes és fon- 
tos ügyben ezen fogás alá, hogy úgy mondjam, magunkat elrejtsük. 
(Helyeslés.) A mint, mondom, igaz, hogy az actiók elrendelése a régi 
időkben akkor szokott történni, midőn a cselekvény történt, és mégis 
az 1833-diki országgyűlésen nem azon napon, hanem más napon 
történt a megrovás. Es miért nem történt az nap, hanem más nap ? 
Azért, — a miért most is más nap kell, hogy történjék, — mert t. i. 
az napon az elnök rendre utasítá a szólót, és az ülést azonnal elosz- 
latta, és így sem a miniszter, sem mások föl nem szólalhattak. 

Szabadságában áll az érdemes képviselőnek magyarázatot adni 
szavainak, és szavát, a mennyire az sértőnek találtatik, helyreiga- 
zítani, vagy visszavonni ; de arra őt kényszeríteni senki sem képes. 

Teheti ; és azt hiszem, ha ez megtörténik, akkor a háznak is, a minisz- 
ternek is nem szükséges a tárgygyal tovább foglalkoznia. De ha a 
yisszahúzás meg nem történik — a mire a képviselő urat föl sem 
merem hini, mert ez oly dolog, a mit mindenki magával végez el — 
akkor lehetetlen azon véleményt nem mondanom ki, hogy a háznak, 
ha a dolgot nem helyesli, ki kell mondania határozatilag rosszalását, 
hogy nyoma legyen, miszerint ezen vádat a ház ezen módon és igy 
előadva nem helyesli, hanem helytelennek tartván, rosszalja. (Helyes- 
lés jobb felől. Ellenzés a szélső bal oldalon.) 

Tehát mentelmi bizottsághoz utasítani, azzal vetni véget e való- 
ban fájdalmas és kellemetlen dolognak, nem tartom helyesnek, hanem 
azt vélem, hogy a ház mondja ki határozatilag rosszalását azon ki- 
fejezésekre, melyeket Irányi előadott. Én más módot nem látok. Hogy 
pedig a háznak kell valamit e tekintetben tenni, az kétségtelen. (Elénk 
helyeslés jobb felől.) 

Deák beszéde után Gajzágó visszavonta indítványát, s az elnök föl- 
szólította a képviselőket, szóljanak hozzá Deák Ferencz indítványához. 

Tisza Kálmán hivatkozott a házszabályokra, a melyek így szólanak : 
c Egyedül az elnöknek van joga a szólót, még pedig beszéde megszakításá- 
val is, rendreutasítani, s ha a rendreutasítás azon egy előadásban már két 
ízben megtörtént, a szónok előadván mentségét, a ház, az elnök kérdésére, 
a fönforgó tárgyban elvonhatja tőle a szót, s a körülményekhez képest 
jegyzőkönyvi megrovást is határozhat. » Minthogy e szabályoknak elég téve 
nem volt, a mennyiben csak egy megrovás történt ; minthogy arról, hogy a 
szóló mentségét előadhatta volna, szó sem volt, Tisza, noha egyénileg hely^ 
telennek tartotta Böszörményi nyilatkozatát, a szabályok értelmében lehe- 
tetlennek tartotta, hogy a ház rosszalását kifejezze. 

Többek fölszólalása után az elnök szavazásra kívánta bocsátani 
Deák Fereneznek Írásban is előterjesztett következő indítványát: t Irányi 
Dániel képviselő úrnak a tegnapi ülésben mondott azon sértő szavait: taz 
lS48-diki törvények dicsőitője ugyanazon igazságügyminiszter, ki azon tör- 
vények egyik legjelesebb, leghívebb és legtisztább jellemű bajnokát, elő- 
dömet törvénytelen ítélet következtében halálra kínoztat, a ház ezennel 
határozottan rosszalja • . 

Tisza Kálmán és Ghyczy Kálmán azt állították, hogy nem arról folyt 

a vita, rosszalja-e a ház Böszörményi nyilatkozatát vagy nem, hanem a 
házszabályok értelmében arról volt szó, hogy midőn már tegnap meg- 
történt a megrovás, de egyéb, a ml a házszabályokban van, nem történt 
meg, e megrovás a mai napon jegyzólsönyvbe iktattassék-e. Ha másképpen 
tétetnék föl a kérdés, ők nem szavazhatnának. 

Az elnök így tette föl a kérdést : elfogadja-e a t. ház Deák Ferencz 
indítványát vagy nem, mire a balközép és szélisöbal tagjai — Irányi Dániel, 
Károlyi Ede gr., Latinovics Yincze, Szalay Sándor és Szilágyi Virgil kivé- 
telével — elhagyták a termet. 

A képviselőház névszerinti szavazás útján 203 szavazattal elfogadta 
Deák Ferencz indítványát. Irányi Dániel tartózkodott a szavazástól. 

Huszár István a jegyzőkönyvbe bevétetni kivánta, hogy az elfogadás 
egyhangúlag történt. 

Deák Ferencz : Midőn névszerinti szavazás történik, bele- 
jön a jegyzőkönyvbe, hogy kik miként szavaztak ; ilyenkor tehát azon 
szó « egyhangúlag* minden értelem nélküli, mert mindenki meglátja, 
hány képviselő és kiki miképp szavazott. Én tehát azt hiszem, a jelen 
esetben azt, hogy mindenki egyenlően szavazott, jegyzőkönyvbe vé- 
tetni egészen fölösleges. (Helyeslés.) 



AZ IGAZSÁGSZOLGÁLTATÁSNAK A KÖZIGAZGATÁS- 
TÓL VALÓ ELKÜLÖNÍTÉSÉRŐL ÉS A BÍRÁK KINEVE- 
ZÉSÉRŐL. 

A képviselőház 1870. június 23-dikán tartott ülésének napirendjén 
volt a birói hatalom gyakorlatáról szóló törvényjavaslat. 

Ghyczy Kálmán kérte, döntsön a ház az átalános vita megkezdése 
Őtt azon indítványa fölött, hogy a ház mindaddig ne vegye tárgyalás alá 
á birói hatalom gyakorlatáról szóló törvényjavaslatot, mint a mely as 
igazságszolgáltatásnak a politikai közigazgatástól való teljes elkülönítését 
tervezi, míg a kormány a törvényhatóságok rendezéséről, valamint a biró' 
8ágok szervezéséről törvényjavaslatokat nem terjeszt elŐ. 

A képviselőház, élénk vita után, mellőzte az indítványt. 

Horvátii Boldizsár igazságügyminiszter ezután megokolta a törvény- 
javaslatot, a melynek főel veiül a következőket jelölte meg : az igazságszol- 
gáltatás a közigazgatástól elkülöníttetik ; a birákat az igazságügyminiszter 
ellenjegyzése mellett a király nevezi ki; a biró eltiltatik minden oly mű- 
ködéstol, a mely Őt hivatásának teljesítésében gátolhatná ; a birói qualifí- 
catio szigorúan és szabatosan megállapíttatik ; teljesen biztosíttatik a biró 
függetlensége fölfelé a hatalom irányában, s biztosíttatik lefelé is azok irá- 
nyában, a kik fölött Ítéletet mond ; a biró hatalmát az állam megbizásából 
veszi át ; a biró a tekintélynek és elfogulatlanságnak oly magaslatára emel- 
tetik, hová a párt- és egyéb szenvedélyek hullámai egykönnyen föl nem 
csaphatnak ; végre kiterjesztetik a személyes felelősség elve a biróra is. 

Horváth továbbá kijelentette, hogy a kormány nem akar kitérni a 
megyei szervezés kérdése elől, s előadta azon elveket, a melyeket a kormány 
a megyék rendezésénél követni fog. 

A balközép és a szélsőbal szónokai szenvedélyesen támadták a kor- 
mány javaslatát. Készeknek nyilatkoztak ők is a reformra, de a szabad 
választás alapján, nem pedig a népszabadság megszorításával. A rend- 
szer, a melyet a törvényjavaslat a bíróságokra nézve tervez, maga után 
vonná a közigazgatásnak is hasonló alapra helyezését, vagyis az ősi megyei 
szerkezet megváltoztatását, megsemmisítését. A kormány, mely híjával 
van az alkotmányos érzületnek, a miniszteri befolyás növelése kedvéért 
halomra dönti a nemzetnek ezredéves alkotmányos szervezetét, föladja a 
biztosítékokat, a melyeket ama szervezet a nemzet szabadságának nyújt, s 
kezén-lábán megnyügözi a nemzetet. 

•A főirány — mondotta Tisza Kálmán — mely a törvényjavaslaton 
átvonul, ez : semmisíttessék meg a választás, a bírák kinevezése és elő- 
léptetése összpontosíttassék a miniszter kezében, és az így kínevezett biró 
szigeteitessék el a társadalmi és politikai élettel való minden nyilvános 
érintkezéstől, de legyen alárendelve eljárásában a miniszter rendeleteinek 
és összeütközési esetekben a miniszter intézkedéseinek ; vagyis más szó- 
val : eltöröltetvén a választás, a kinevezett bírót tegyük oly helyzetbe, hogy 
legkisebb oka se legyen valamit tartani polgártársai véleményére, de min- 
den oka legyen keresni a miniszter kegyét. » 

Ghyczy Kálmán az igazságügyminiszter ellenében, ki az európai con- 
tinens államainak rendszerét tűzte ki követendő például, az angol közigaz - 

Dflik Feranes Bessédei. VI. 14 

gatás és igazságszolgáltatás rendszerének elveit és lényegét tartotta, a ma- 
gyar viszonyokhoz alkalmazva, életbeléptetendőknek. A continensen az 
igazságszolgáltatást a közigazgatástól nem az állam eszméjének, hanem az 
absolutismusnak érdekében választották el. 

f A históriára — így folytatta — hivatkozom. A középkorban a klas- 
sikai literatura maradványaival együtt terjedt el Európában a római jog- 
nak ismerete, azon jog ismerete, mely a magánjogi viszonyok legtísztultabb 
fogalmát foglalja magában, de a közjogi téren a fejedelmek teljhatalmának, 
az absolutismusnak, a népek szolgaságának elvéből indul ki. így történt, 
hogy midőn egy részről a szabadelvű férfiak a klassikai literatura manid- 
ványaiból merítették a szabadságnak azon magas eszméit, melyeket az 
ókornak bölcsei az utókor számára műveikben letettek, akkor az idő sze- 
rinti hatalomnak mindig hű bálványozói koránjokból, a római jogból, ta 
imperátorok teljhatalmának tanát hirdették. És így történt, hogy ezen tan- 
nak nagy befolyása is lett az európai civilisatio fejleményére, a mit azon 
tény is tanúsít, hogy századokon keresztül az alkotmányosságnak elve csak 
azon országokban tartatott fönn, a melyekben, mint Magyarországon, éppen 
nem, vagy, mint Angliában, csak egy részben vétetett be a római jog.> 

• Azon korban történt, melyet említettem, hogy a római jogtudósok 
ennek törvénykönyvéből, a theologiának hozzájok csatlakozott tanárai a 
szentirásból a fejedelmek teljhatalmát és ezen hatalomnak isteni eredetét 
hirdetek azon czélból, hogy az ama korban már valóságosan kárhozatossá 
vált feudális állam helyébe, a középkornak aristokratiája által korlátolt 
monarchia helyébe, a fejedelmek absolut hatalmának elve állíttassék föl. 
Életbe is lépte ttetett Európaszerte csaknem mindenütt ez absolut hatalom, 
s korlátlanul uralkodott mindaddig, míg igen sok idŐ és szenvedés után, a 
közjogi fogalmaknak tisztultával s a demokratia elveinek előtérbe lépésé- 
vel, az új állam eszméje, a fejedelmi souverainitásnak helyébe a népek sou- 
verainitásának eszméje, az alkotmányosságnak elve, az ennek föntartására 
szükséges egyéb alkotmányos intézményekkel életbe nem lettek léptetve.* 

•Ezen sok ideig fön tartott fejedelmi teljhatalom úgy eredetében, 
mint folyamában egyik legfőbb támaszát az igazságszolgiUtatásnak a köz- 
igazgatástól oly módon történt elválasztásában találta föl, mely szerint a 
közigazgatás az igazságszolgáltatás fölé helyeztetett, s midŐn mi az igazság- 
szolgáltatásnak a közigazgatástól a beterjesztett törvényjavaslatban is ily 
módon tervezett elkülönítése ellen fölszólalunk, azt teszszük egyenesen, a 
mit a kultuszminiszter úr kivánt : nem a törvényhatóságokat, hanem a sza- 
badságot akarjuk megmenteni.* 

Ghyczy után, a vita hetedik napján, július 1- sej én, fölszólalt Deák 
Ferencz. 

Deák Ferencz : Tisztelt ház I (Halljuk ! Halljuk !) Tudjuk s 
érezzük valamennyien, hogy belrendezésünk minden ágában sok a 
hiba, melyeket javítanunk kell, sok a lényeges hiány, melyeknek pót- 
lása múlhatatlanul szükséges. 

Nehéz a munka, mely reánk vár és nem halasztható, mert min- 
den halasztás az ország tetemes kárával jár. 

Eltérők lehetnek a vélemények arra nézve, hogy a közigazgatás- 
nak melyik ágát szükséges mindenekelőtt javítani s átalakítani? 

Mind fontosak s múlhatatlanul szükségesek a közigazgatás kü- 
lönféle ágaiban a javítások ; de valamennyit ugyanazon egy időben, 
egyszerre nem tárgyalhatjuk, s véleményem szerint a sok szükséges 
közt legszükségesebb és legsürgetősebb az igazságszolgáltatásnak 
czélszerűbb átalakítása, mert közigazgatásunk egyik ága sincs oly 
zilált állapotban, mint éppen az igazságszolgáltatás. (Helyeslés a jobb 
oldalon.) Büntető törvénykönyvünk nincs, nagy részben a gyakorlat 
szerint járnak el bíráink. Polgári magán törvénykönyvünk nincs, 
ideiglenesek azon szabályok, melyek törvény gyanánt szolgálnak. Sok 
más egyes törvény vagy éppen hiányzik, vagy változtatást igényel. 
Bíróságaink rendezése, a régi korból reánk maradt alakjában, az 
igazságszolgáltatás gyors és biztos eszköze nem lehet. 

Pedig az államélet legaggasztóbb kórjele a zilált igazságszolgál- 
tatás, és a mely állam nem tud, vagy nem akar akkint intézkedni, 
hogy mindenkinek, a ki személyére vagy vagyonára nézve a törvény 
oltalmát veszi igénybe, a bírói hatalom törvényszerűen, gyorsan és 
pontosan szolgáltassa ki az igazságot, azon állam ne számítson benső 
fejlődésre, ne számítson arra, hogy hitele mások előtt meg fog szilár- 
dulni, ne számítson a polgárok jólétének biztosságára. (Tetszés.) 

Az igazságszolgáltatásra vonatkozó törvényjavaslatok egyike, 
mely a birói hatalom gyakorlásáról szól, íme előttünk van. Legfonto- 
sabb 8 legelső része ez a törvénykezés rendezésének, legnagyobb figyel- 
met s óvatosságot kíván, mert a birói hatalom nagy hatalom, végle- 
gesen intézkedik a polgárok személye és vagyona fölött ; szükséges 
tehát, hogy a polgároknak a törvény is, de a biró személye is nyújtson 
e részben garantiát, s ezért fontos azon kérdés, hogy kitől függjön a 
bírák kinevezése? 

Ezen kérdésről mondom el elsőbben is véleményemet, mert ez a 

14* 

legfőbb és legfontosabb elv az egész törvényjavaslatban. (Halljuk t 
HaDjuk !) 

Eét mód áll előttünk, mely egymással némileg ellenkező: egyik 
a választás, mely némely biróságokra nézve, különösen a megyéknél 
és városoknál, eddig gyakorlatban volt ; a másik a királyi kinevezés, 
melyet az igazságügyminiszter úr hoz javaslatba. 

Meghatározhatja a törvény azon kellékeket, melyek a bíróban 
szükségesek, gondoskodhatik annak törvényes függetlenségéről, körül- 
írhatja, szigorúan megszabhatja a szakképzettségnek postulatumait, 
megállapíthatja a módot, melylyel e szakképzettség bebizonyítandó ; 
de a törvény ezen rendeleteinek csak a gyakorlati alkalmazás ad 
életet. Ismerek egyéneket, pedig nem keveset, kik azt képesek bebizo- 
nyítani, hogy az ügyvédi vizsgát letették, s jó lélekkel még sem mer- 
ném kezökbe tenni a bírói hatalmat, éppen a szakképzettség hiánya 
miatt. 

Tévedések, csalódások mindig lesznek, akár úgy neveztessenek 
a bírák, akár úgy választassanak. Csak az a kérdés, melyik mód nyújt 
több reményt, hogy az ily tévedések, csalódások elkerültetnek ? 

A kik a választást tartják czélszerübbnek, azt állítják, hogy a 
választók jobban ismerhetik a köztük élők személyeit, mint a minisz- 
térium az országban szerte lakó százakat vagy ezreket. 

Ha biztosan lehetne remélni, hogy a választók mindig lelkiisme- 
retesen, saját meggyőződésük szerint s annálfogva, mert a bírói hiva- 
talba lépni akarót mint alkalmast ismerik, fognak választani, nem 
volna fontosság nélküli az említett ok ; ámbár még akkor is igaz, hogy 
azon sok száz választó közül, kik egy megyében vannak, sokan, igen 
sokan egyet sem ismernek azon tagok közöl, a kikre szavaznak, sokan 
azok valóságos képességét megítélni sem tudják. (Ugy van ! jobb felől.) 

De azon fölül tudjuk, hogy a választások egyes nagyobb be- 
folyással bírók által vezettetnek, s a választók azok szava után indul- 
nak és könnyen hibásan indulnak. (Úgy van ! jobb felől.) 

A tévedésen kívül szándékosan is történhetik valamely nem 
alkalmas bírónak megválasztása. 

Ha mi biztosak volnánk, hogy a választásoknál ily szándékosság 
nem fordul elő, talán nem szólanánk ily határozottan a választások 
ellen, valamint ha az ellenkező véleményüek nem tartanák lehetőnek, 
hogy a miniszter — nem a személyről, hanem a hivatalról van itt 
szó — egyszer vagy másszor pártérdekből, vagy bármi más tekinte- 
tekből szándékosan is tehet a kinevezés alá oly előterjesztést, mely- 

ben azután nem lesz köszönet, ők is kevésbbé támadnák meg a tör- 
yénTJavaslat eme pontját. 

De, midőn óvatosság szükséges, az ily hibákat s emberi gyenge- 
séget, önérdeket és szenvedélyeket nem lehet kihagyni a számításból. 
Tekintsük tehát, hol fordulhatcak elő könnyebben és számosabban 
az efféle visszaélések ? (Halljuk ! Halljuk I) 

A választó testületek megyékben és városokban rendesen na- 
gyobb számúak, azok között sokan találkoznak, kiknek érdekükben 
van oly birót választani, a ki az ő érdekeiknek kedvezni fog. Gyakran 
éppen azok, kik legnagyc bb befolyással birnak a választásokra, van- 
nak ily esetben, s az ő befolyásuk alatt könnyen megtörténhetik a 
hibás választás. Példákat tudnék fölhozni, tudnék eseteket említeni, 
melyekben egy hatalmas, gazdag földesúr, kinek tetemes úrbéri pöre 
volt folyamatban, nemcsak a szolgabírónak, hanem a törvényszéki 
tagoknak megválasztására is nagy összegeket költött, hogy ily módon 
ügyének kedvező, s e részben nem független birót válaszszon. Tudok 
ellenkező esetet is, hogy számos község nagyfontosságú úrbéri pőréi- 
nek érdekében azok által, kik közülök a megyei bizottságban voltak, 
részrehajló befolyást gyakorolt a bíró választásra. Ez — fájdalom — 
így ^olty s a választások mellett így lenne jövendőben is. 

Ellenben a miniszternek nincs éidekében rossz birót neveztetni 
ki, nemcsak azért, mert felelős, de azért is, mert kiválólag becsületébe 
vág, hogy a bírák alkalmas tagokból alakíttassanak. (Helyeslés a jobb 
oldalon.) És ha talán valaki azt mondaná, hegy a miniszternek is 
lehet pöre : erre egyszerű feleletem az, hogy még, ha ily . esetben el- 
térne is kötelessége ösvényéről a miniszter, ez sajnálatos, de csak egy 
eset volna, azon sok száz esettel szemben, melyek ily módon a me- 
gyei és városi választásoknál előfordulhatnak. 

Állítják némelyek, hogy a bírák választása biztosabb garantiája 
az egyéni s az alkotmányos szabadságnak, mint a kinevezés. Vonjunk 
párhuzamot a két mód között. (Halljuk I) 

A bíróságok pörös tárgyak fölött ítélnek. 

E pörök vagy személyre vonatkoznak, mint különösen a bűn- 
vádiak, vagy értéket tárgyaznak. 

Bűnvádi esetekben, úgy hiszem, hogy jövőre hazánkban is 
esküdtszékek fognak ítélni. A miniszter tehát, ha szándéka volna is 
valakit boszuból vagy pártérdekből üldözőbe venni, ezt bűnvádi úton 
nem tehetné. Egyébiránt ily üldözések legkönnyebben fordulhatnak 
elő politikai bűntettek eseteinél ; de ezekre nézve biztosan remény- 

lem, hogy a minisztérium mielőbb törvényjavaslatot fog elénk te 
jeBzteni egy áilambiróság alakításáról, melynek felerészét az orszá 
gyűlés válaszsza meg, másik felerészét pedig ő felsége nevezze ki, 
minden politikai bűntett és vétség fölött ez a biróság leg^'en hivat' 
Ítéletet mondani. így azuián sem politikai, sem egyéb bűnvádi esete 
ben nincs mit tartani a többi bíróságoknak ő felsége által leendő 1 
nevezésétől. (Élénk helyeslés a jobb oldalon.) 

A mi pedig a vagyoni kérdéseket s a polgári pöröket illeti, i 
érdeke volna a minisztériumnak már előre részrehajló bírákat n 
vezni ki, hogy azok az ő befolyása alatt helytelenül ítéljenek maga: 
személyek között fönforgó vagyoni kérdések fölött, oly kérdések fölöl 
melyek most még nem is léteznek, vagy legalább a miniszter ele 
tudva nem lehetnek ? Másrészről azonban a választóknál s azok v 
zetőinél sokkal könnyebben föltehető az ilyen érdek és tekinti 
Egyébiránt hazánkban némely bíróságok választás útján töltettek 1 
ugyan eddig, de a legfőbb bíróságok mindig kinevezéstől függtek és 
választás elvének pártolói most sem akarják a választást a legfől 
bíróságokra is kiterjeszteni. Ha már volna is garantia a megyei bír 
ságok választásában, minő sikertelen volna az, ha a választott eli 
bíróságok ítéletét a kinevezett felsőbb és legfelsőbb bíróságok mej 
változtathatják? (Helyeslés a jobb oldalon.) 

A választás tehát az egyéni szabadságnak semmivel nem nyu 
több garantiát, mint a kínevezett bíró, sőt a mondottak szerint sokk 
kevesebbet. 

Alkotipányos garantiát is keresnek némelyek az első biróságc 
választásában, de én abban ilyen garantiát éppen nem látok, nemese 
az imént említett fölebbvitel miatt, hanem azért sem, mert nem látó: 
át, mennyivel volna több oka a kinevezett bírónak az alkotmán; 
gyöngíteni, mint a választott bírónak'? (Helyeslés a jobb oldalon.) 

Fölhozzák, hogy a kínevezett bíró nem független, mert a m 
niszterium által a törvényszabta esetekben elmozdittathatík s mej 
érdemlett előmozdításában mellőztethetik. De az elmozdítás cs£ 
visszaélések, hivatalos vétségek folytán s csak törvényes úton törtéi 
hetik, ennek pedig még akkor is fönn kellene állni, ha az elsőbiróságc 
tagjai választatnának, mert azt csak nem akarhatja senki, hogy az l 
bírák még bűntett vagy vétség, vagy hivatalos visszaélések esetébe 
se legyenek elmozdíthatók. (Helyeslés.) Úgyszintén, ha az alsó bir< 
ságok választatnak, a felsőbbek kineveztetnek, előmenetelükben 
minisztériumtól függnek és szintúgy mellőztethetnek. Ez az egéi 

ellenvetés tehát egyik módra nézve csak annyit nyom, mint a má- 
sikra. (Élénk helyeslés a jobb oldalon.) 

Azt állítják némelyek, hogy a biróságok választása a megyék- 
nek jogához 8 autonómiájához tartozik. (Halljuk !) 

En az önkormányzatot nagyfontosságúnak tartom, fönn kivánom 
tartani azt a megyéknél, sőt óhajtom kiterjeszteni, törvényszabta kor- 
látok között, a községekre is, a mennyiben ez a parlamentális rend- 
szerrel összeegyeztethető. De nézetem szerint a megyék nem coordi- 
nált testületek a statushatalom irányában ; (Élénk helyeslés a jobb 
oldalon) hanem oly testületek, melyek az összes kormányzati rend- 
szemek alkatrészét képezik, melyeknek az állam a kormányzat czél- 
Bzerűsége tekintetéből is autonómiát adott. A megye jogokkal s ha- 
talommal bir egyes polgárok irányában, jogokkal bir a kormány irá- 
nyában, de az állam irányában jogokat nem érvényesíthet. (Hosszas 
élénk helyeslés a jobb oldalon.) A megyék nem fa»derativ részei az 
összes államnak, s nem bírhatnak az államtól eikülönzött, vagy azzal 
éppen ellenkező jogokkal. (Elénk helyeslés a jobb oldalon.) 

Elég legyen erre egy példát fölhoznom. 1848 előtt joga volt 
minden megyének két követet választani s őket utasítással ellátni és 
így némileg egyenes befolyást gyakorolni a törvényhozásra. Ezt a 
jogot éppen az 1848-diki törvény törlötte el. A megyének mint me- 
gyének nincs többé határozó befolyása magára a törvényhozásra, 
utasítást nem adhat, s a választási jog nem a megyét, hanem külön 
kerületekben az egyes polgárokat illeti. És miért határozott így az 
1848-dik évi országgyűlés? Mert az állam közérdeke ily határozatot 
kívánt. Csorbult-e ez által alkotmányunk, s panaszkodhattak-e e miatt 
a megyék jogsérelemről ? (Élénk helyeslés a jobb oldalon.) 

A biróságok miként alakításánál első és főtekintetnek tartom 
az igazságszolgáltatás érdekeit, s e tekintetet semmi más tekintetnek 
Yagy régibb gyakorlatnak alárendelni nem lehet. (Hosszas helyeslés 
a jobb oldalon.) 

Ha valaki azt mondja, hogy a választást az igazságszolgál- 
tatás érdekében tartja czélszerűbbnek s ezt okokkal támogatja, 
meghajlok azon joga előtt, hogy e részben meggyőződését kövesse s 
talán fontosaknak is tekinthetem érveinek egyikét vagy másikát ; de 
azt, ha valaki érv gyanánt nem az igazságszolgáltatás érdekeire, ha- 
nem a megyéknek jogára hivatkozik, nem tartom sem helyesnek, sem 
alkotmányosnak. (Hosszas helyeslés a jobb oldalon.) 

Másik főelv az előttünk levő törvényjavaslatban az, hogy az 

igazságszolgáltatás a közigazgatástól elkülönittessék. Ezen elvet is 
egész terjedelmében helyeslem. 

Hajdan, midőn a megyei biróságok választása részint törvény, 
részint gyakorlat által érvényre jutott, a perlekedők száma nagyon 
csekély volt ; akkor ugyanazon tisztviselők, kik a politikai közigazga- 
tást vitték, a biráskodást is könnyen teljesíthették. Még ifjabb korom- 
ban is, midőn a megyében éltem, a száz négyszögmértföld területű 
Zala vármegyében, melynek kétszáznyolczvanezer lakosa van, éven- 
kint négyszer, s mindenkor csak két hétig tartottak a törvényszékek, 
s képesek voltak ellátni az oda tartozó elsőbirósági és fölebbvitelí 
porokét, t^hát nyolcz hét alatt egy esztendőben. De most a népesedés 
szaporc dása, a növekedő ipar és forgalom, a kereskedés, az élénkebb 
mozgás annyira megszaporította a pöröket, hogy egész évi folytonos 
működés mellett is alig képesek a biróságok az igazságszolgáltatást 
kellően ellátni. A politikai közigazgatás annyi munkát ad, hogy a 
politikai tisztviselőknek egész idejét, erejét elfoglalja. Hogyan lehetne 
azoknál még ezentúl is meghagyni a biráskodást? 

Míg az igazságszolgáltatás a politikai közigazgatástól el nem 
választatik, Magyarországban a jó igazságszolgáltatás lehetetlen. 
(Hosszas helyeslés a jobb oldalon.) 

Azt hozzák föl némelyek ellenvetésül, hogy szükséges elhatá- 
rozni, hogy az egyes polgárok a politikai tisztviselőket azon károkért 
és sérelmekért, melyeket helyiden vagy jogtalan eljárásuk által nekik 
okoznak, a bíróság előtt pörbe foghassák s ez által a bírói hatalomnál 
oltalmat találjanak, ez pedig nem volna lehető, ha a politikai köz- 
igazgatás és igazságszolgáltatás egymástól teljesen elválasztatnék. 
Véleményem szerint a megyék és törvényhatóságok rendezéséhez 
tartozik elhatározni, mi úton szerezzen magának kárpótlást vagy 
elégtételt az egyes polgár a politikai tisztviselők visszaélései ellen. 
Erről tehát akkor szólhatunk tüzetesen, de ezt az említett elválasztás 
nem gátolhatja; mert hiszen ha ez a jog megadatik is az egyes polgár- 
nak, az a bírósághoz úgy fordul, mint bírósághoz, ez pedig úgy jár 
el, mint bíróság, nem mint politikai testület. 

Minthogy tehát az előttünk fekvő törvényjavaslat alapelvei né- 
zetemmel megegyeznek, egyéb tartalmára nézve pedig a részletes 
tárgyaláskor tehetjük meg észrevételeinket, én e törvényjavaslatot a 
részletes tárgyalás alapjául elfogadom. 

Egyes állítások czáfolásába nem bocsátkozom. Tudnék talán 
ellenokokat fölhozni azok ellen, de sem a ház, sem az ország nem 

nyerne vele annyit, mint a mennyit nyer, ba megkíméljük az időt, 
melyet erre fordítanék. Csak egy párt szükséges még fölemlítenem. 
[Halljuk ! Halljuk !) 

A külföld példájára hivatkoznak némelyek. Nézetem szerint az 
ily példákat mindig óvatosan s nagy megfontolással lehet csak föl- 
[lasználni ; mert minden államnak külön helyzete van és különbözők 
dszonyai, népének geniusa, miket figyelem nélkül hagyni nem lehet. 
Helyeslés.) 

Fölhozták a választás elvére nézve Svájczot és Amerikát, de 
megjegyzem, hogy Svájcz és Amerika foederativ államok. A foederatío 
kagjai egészen máskint állanak az összes állam irányában, mint ná- 
lunk a megyék, melyek nem kantonok, nem külön államok, hanem 
teljesen és minden tekintetben bele vannak olvadva az országba. 
ÍUénk helyeslés a jobb oldalon.) 

Sokat emlegetik Anglia példáját; de ez nem a választások elve 
meUett szól, mert Angliában a bírák nem választatnak, hanem nevez- 
tetnek. (Úgy van ! a jobb oldalon.) 

Némelyek az előttem szólottak közül nem annyira a kineve- 
zés elve ellen szólaltak föl, mint inkább annak módját bizonyos sza- 
bályokhoz kívánják kötni, s azok által talán némi korlátokat óhajta- 
nak megállapíttatni. De, nézetem szerint, a módozatok s efiféle sza- 
bályok a részletes tárgyaláshoz tartoznak. Magam is óhajtom, hogy 
törvény által mondassék ki, hogy a kinevezés előtt a bírói kineve- 
sésre pályázók vagy jelöltek fölött az állambiróság lesz hivatva az 
igazságügymíniszternek véleményt adni. Ez az állambiróság kihall- 
gathat másokat, kérhet véleményt az illető megyéktől. De, a mint 
mondám, ezek és ílyfélék a részletes tárgyaláshoz tartoznak, s néze- 
temet én is akkor fogom elmondani. 

Azon állítást sem hagyhatom szó nélkül, hogy az igazságszol- 
gáltatásnak a közigazgatástól lett elkülönzése nem a szabadság, ha- 
nem az absolutismus érdekében történt, a szabadság ellen. Ezt én 
nem értem, vagy legalább a motívumot föl nem fogom, mert nem 
látom be, hogy minő szüksége lett volna az absolut hatalomnak ilyen 
ölkülönzésre. Hiszen az absolut hatalom a közigazgatás fölött is kor- 
látlanul rendelkezett, még könnyebben rendelkezett, mint a bírák 
fölött. Az elkülönzés az igazságszolgáltatás érdekében történt, s nem 
áz absolut hatalom érdekében. (Élénk helyeslés a jobb oldalon.) 

Végre azon állítást illetőleg, hogy a minisztert a bírói hivatalok 
betöltésekor a denunciansok egész serege fogja megrohanni, egy- 

szerűen azt jegyzem meg, bogy paszta denuntiatiókra a miniszter 
sem fog hallgatni. Egj'ébiránt pedig oly számos rágalmazást és mocs- 
kos denunciatiót sehol nem tapasztaltam, mint a választásoknak 
(Élénk helyeslés a jobb oldalon.) A megyei életben gyakran volt alkal- 
mam látni, hogy egyesek ellen azok előtt, kik a választásokra túl- 
nyomó befolyással birtak, minő titkos vádak, rágalmak és epés kifaka- 
dások szórattak. A denuntiatiók mérge tehát, ha nem veszélyesebb^ 
de legalább épp oly veszélyes lehet a választásoknál, mint a kineve- 
zésnél. (Hosszas helyeslés a jobb oldalon.) 

De nem akarom bővebb fejtegetésekkel tölteni az időt, s egy- 
szerűen ismétlem, hogy az előttünk levő törvényjavaslatot átalános- 
Ságban a részletes tárgyalás alapjául elfogadom. (Hosszas élénk éljen- 
zés a jobb oldalon.) 

A képviselőliáz július 6- dilíÁUj névszerinti szavazás útján, 203 sza- 
vazattal 156 ellenében elfogadta a törvényjavaslatot a részletes tárgyalás 
alapjául. 



AZ ÁLLAMBIRÓSÁGRÓL. 

I. 

A képviselőház 1869. július 6-dikán tartott Ülésének napirendjén volt 
a birói hatalom gyakorlatáról szóló törvényjavaslat részletes tárgyalása. 

A 2. és 3. §. így szólottak : t2. §. A birói hatalom ő felsége a király 
nevében gyakoroltatik. 3. §. Az itélőbirákat, az igazságügyminiszter ellen- 
jegyzése mellett, a király nevezi ki.» 

Tisza Kálmán a következő indítványt terjesztette elő : A 2. és 3. §. 
töröltetvén, helyökbe ez tótessék: iS. §. Az elsŐ folyamodású törvény- 
székekhez az itélő birákat, valamint az egyes birákat is, az illető törvény- 
hatóságok, az azok rendezéséről szóló törvényben meghatározandó módon, 
fogják a jelen törvény 6. §-ában megállapított képességgel biró honpolgárok 
közül választani. 

3. §. A felső bíróságokhoz az itélőbirákat az igazságügyminiazter 
ellenjegyzése mellett a király minden egyes esetben azon négy egyén közül 
nevezi, kikből 

a) a kir. kúriához teendő kinevezéseknél kettőt a kir. kúria teljes 



ülésében, kettőt a felsőház rendezéséig a képviselőház, azontúl pedig a felső- 
ház fog kijelölni ; 

b) a kir. táblákhoz teendő kinevezéseknél kettőt az illető kir. tábla 
minden osztályainak összes Ülésében, kettőt pedig az annak biráskodása 
alá tartozó első folyamodása törvényszékkel biró törvényhatóságok, a tör- 
vény által megállapítandó sorrendben, fognak kijelölni ; 

c) a minden egyes esetben kijelölendők nevei legalább 15 nappal a 
kinevezés bekövetkezése előtt köztudomásra juttatandók. • 

Irányi Dániel a 3. §-hoz a következő módosítványt terjesztette elő : 
<Az első folyamodása birák a népképviseleti alapon újjászervezendő me- 
gyei bizottmányok s a városi képviselőtestületek által a birói minősítéssel 
biró személyek közül élethosszra titkos szavazás útján szabadon, és átalá- 
nos többséggel választatnak. 

A birói minősítést egy szintoly módon és élethosszra választott 5 tagú 
bizottmány itéli meg. 

Birói minősítéssel bimak : 

a) kik 2i éves korukat betöltötték, az ügyvédi vizsgát kiállották, s 
azóta legalább öt évig törvény tudománynyal foglalkoztak; 

b) kik ezen tulajdonokon felül feddhetetlen jelleműek. 

A királyi tábla, valamint a legfelső és semmítő törvényszékek biráit 
az országgyűlés két házának tagjaiból sorshúzás utján alakított és hatvan 
tagból álló bizottmány választja az erre minősített személyek közül, s az 
illető törvényszék meghallgatásával. 

A kir. táblai bíróságra minősítetteknek tekintendők, kik vagy mint 
első folyamodású birák legalább öt esztendeig szolgáltak, vagy mint ügy- 
védek, jogtanárok, vagy jogtani irók tíz év óta működnek, és feddhetlen 
jelleműek. 

A legfelső és semmítő törvényszéki biróságra pedig minősítettek 
azok, kik mint első fokú birák legalább 10, vagy mint kir. táblai birák leg- 
alább öt évig szolgáltak, vagy mint ügyvédek, jogtanárok, vagy jogtudo- 
mányi irók legalább tizenöt év óta működtek, és feddhetlen jelleműek. 

Az országgyűlési választó bizottmány két harmadrészben a képviselő, 
egy harmadrészben a felsőház tagjaiból fog állni. • 

Deák Ferencz : T. ház ! (Halljuk ! Halljuk !) A törvényjavaslat 
3. §-át, mely igy szól : « Az itélő bírákat az igazságügyminiszter ellen- 
jegyzése mellett a király nevezi ki», én egész terjedelmében az utolsó 
szóig, minden változtatás nélkül elfogadom. 

Okaimat elmondtam az átalános tárgyalásnál, s a 14 napi vita 
alatt azon okok, melyek e §. mellett szólnak, igen bőven ki voltak 
merítve ; én azért csak időt vesztegetnék, ha azokat ismételném. 

De ezen 3. §. után egy új pontot szeretnék igtattatni, mely így 
szólna: « A kinevezés előtt a bírói állomásra pályázók vagy jelöltek 
fölött az állambíróság lesz hivatva az igazságügyminisztemek véle- 
ményt adni. » 

Oly egyszerű és világos dolog ez, hogy azt indokolni nem tar- 
tom szükségesnek. 

Van tehát szerencsém ezen módositványt vagyis toldalékot a 
t. ház asztalára letenni. (Élénk helyeslés a jobb oldalon.) 



n. 



A július 6-dikán és 7-dikén tartott üléseket a 2. és 3. §. tárgyalása 
foglalta el. A képviselőház e szakaszokat, névszerinti szavazás útján, 195 sza- 
vazattal 131 ellenében, eredeti szerkezetökben fogadta el. Deák Ferencz 
indítványának tárgyalására csak július S-dikán került a sor. 

Deák Ferencz : T. ház ! Mielőtt a jelen törvényjavaslat 3. §-a 
után javaslatba hoztam toldalékról pár szót szólanék, előre bocsátom 
nézetemet az alakítandó állambiróságra nézve. (Halljuk !) 

A központi bizottság a törvényjavaslat 24. §-ára vonatkozólag 
azon óhaját fejezi ki, visszhangozva több osztály óhaját, határozza el 
a ház, hogy az igazságügyminiszter . egy felállítandó legfelső állam- 
biróság iránt mielőbb törvényjavaslatot tegyen le a ház asztalára. Bía 
ezen pontra érünk, el fogom mondani nézetemet arra nézve, mit kell 
ott kimondani az állambiróságra nézve ; most csak annyit jegyzek 
meg, hogy én oly állambiróságot óhajtok, a melynek felerészét az 
országgyűlés választja, másik felerészét ő felsége nevezi ki, s ezek* 
együtt választják meg az elnököt. Ezen bíróság hivatva lenne külö- 
nösen a politikai bűntettek és vétségek fölött ítélni, de némely más 
tárgyak is ezen bíróság alá lennének sorozandók. Az alakítás módja 
ezen vezérelvek alapján éppen az, mit a minisztériumtól én részem- 
ről kérek és várok. Óhajtom, hogy a miniszter a törvényjavaslatot 
mielőbb előtérj eszsze, hogy az esetre, ha a ház a bírói hatalom gya- 
korlatáról szóló javaslatot végleg elfogadja és azt ő felsége szentesíti, 
egyszerre és együtt járjon mindkettőnek végrehajtása, nem pedig el- 

kűlönítye, nem idők mulya. Ha a miniszter a törvényjavaslatot elő- 
terjeszti, az alakitás egyes részleteiről, a birák számáról, azon perek- 
ről és ügyekről, melyek oda tartoznak, akkor fogunk tanácskozni. Most 
.csak azért emlitem meg ezt, mint saját nézetemet, mert erre alapítom 
a most szóban forgó módositványt. 

Áttérve már a módositványra, én azért kivántam azt, a mi ab- 
ban foglaltatik, hogy t. i. egy állambiróság véleményt adjon a jelöltek, 
a folyamodók felől minden egyes birósági kinevezés esetében, mert 
azt hittem, ez némileg mégis legalább sokak megnyugtatására szolgál. 

Ha nem helyes bírói kinevezések történnek, ha azok a minisz- 
térium kezében vannak, mint ez a 3. §-ban el lőn fogadva, s mit az 
átalános tárgyalásnál kimondtunk; ha, mondom, nem helyes bírói 
kinevezések történnek, ez vagy a miniszter tévedéséből ered, vagy — 
a mit, midőn óvatosságról van szó, nem lehet figyelmen kívül hagyni, 
ámbár hiszem s reménylem, hogy mindig ritka eset lesz — a minisz- 
ter rosszakaratából. 

A mi a rosszakaratot illeti, ha a miniszter szándékosan alkal- 
matlan bírót akar kinevezni, annak ezen módosítványom ugyan elejét 
nem veszi, mert én nem állítom azt, hogy a miniszter a bíróság véle- 
ményéhez szorosan kötve legyen ; de nagyon ajánlatosnak hiszem 
ezen módositványt a tévedések ellen. 

Igaz ugyan, hogy a minszterium mindenfelé informatiókat sze- 
rezhet magának hivatalos és magánúton ; hanem először igen na- 
gyon alkalmatlan komolyabb embereknek, valakiről, még ha tudnak 
is, határozottan rosszat mondani, és ez okból a legtöbb ember el- 
hárítja magától a feleletet : vállat vonít; vagy azt mondja, hogy nem 
•ismerí, vagy ha ismeri, egy pár jó tulajdonát kiemeli, s a mi hibát 
4alál» azt elhallgatja. Azután sokkal nagyobb fontossága van, ha olyan 
tekintélyes testület, melynek felerészét az országgyűlés választja, fele- 
része pedig ő felsége bizalmának következése, ex officio tartozik és 
köteles véleményt adni. 

Elz egyedüli és főnyeresége ezen módosítványomnak, s a kik 
többet óhajtottak, azoknak bizony ez nem pótlék. 

Hozzá teszem még azt, hogy a miniszter felelőssége ezzel leg- 
kevésbbé sem csökken, mert az egyes tagok kinevezésénél, ha ez 
hibás is; majdnem elképzelhetetlen olyan eset, hogy e miatt a mi- 
niszter — hacsak maga a miniszter nem volna valaki által meg- 
vesztegetve — vád alá legyen helyezhető ; a tévedésekre nézve őt csak 
miorális felelősség nyomja; már ha valamely ilyen bírói tag ajánlása- 



nál a miniszter még ezen állambiróság véleménye ellenére is ki- 
nevezi az alkalmatlan tagot, akkor csakugyan sokkal súlyosabb reá 
nézve a morális felelősség, mint a nélkül volna. 

Nem akarok hosszas lenni ; csak azt mondom még, hogy az 
általam ajánlott módosítvány különösen a tévedésektől inkább meg- 
óvja a minisztériumot, mint a hogy a nélkül meg lenne óva. Eossz- 
akarat ellen igen természetesen nem használ semmit. 

Ezen okokból bátor vagyok elfogadás végett a háznak ajánlani. 
(Helyeslés jobb felől.) 

Thza Kálmán nem fogadta el a toldalékot, mert úgy vélekedett, hogy 
annak a testületnek, a melyről még nem tudni, hogy minő lesz, nem lehet 
befolyást adni a kinevezésekre ; de nem fogadta el azért sem, mert a mi- 
niszternek gondja volna reá, hogy azt ajánltassa, a kit ki akar neveztetni, 
8 a javasolt eljárás csak csökkentené az 6 erkölcsi felelősségét. Nem fogadta 
el végül azért sem, mert biztosítékot csak abban talált, ha valamely tes- 
tületnek joga van kijelölni és a miniszter köteles a kijelöltek közül valakit 
kinevezni. 

A képviselőház, vita után, 126 szavazattal 110 ellenében mellőzte az 
indítványt, 

MI A TEENDŐ A KATHOLIKUS AUTONÓMIA 

ELŐKÉSZÍTÉSÉRE. 

Eötvös József b. vallás- és közoktatásügyi miniszter 18G7. július havá- 
ban levelet intézett Magyarország prímásához és az egri és kalocsai érsekek- 
hez, a melyben kívánatosnak mondotta, hogy Erdély példájára Magyar- 
ország világi katholikusainak is az iskolai, vagyoni és egyéb egyházi kér- 
désekben és ügyekben befolyás adassék. E reform megoldásához támoga- 
tását ígérte. A hcrczcg prímás 1867. szeptember 8-dikán kelt válaszában 
kijelentette, hogy a püspöki karnak régen táplált meggyőződése, hogy 
a világiak bevonása az egyház világi vonatkozású ügyeibe csak hasznos 
és üdvös lehet, s hogy az amúgy is szándékba vett tanácskozást az autó* 
nomia ügyében az országgyűlés ülésezése idején az érdekeltekkel meg fogja 
tartani. 

A püspöki kar 1867. október havában meg is kezdette a tanácskozá- 
sokat és azokat deczember 8-án fejeztébe. A kathohkus autonómia szervezé- 

ér51 tervet dolgozott ki, a végleges megállapodást azonban a világiak ré- 
zéről kikérendő vélemények beérkezése után való időre halasztotta el. 

Eötvös József h. a képviselőház 1 868. június didikén tartott ülésé- 
én, Csanády Sándor interpellatiójára felelve, előadta, hogy míg a pro- 
estáns egyházak teljes autonómiája törvény által van biztosítva, s míg 
igyanazon autonómiát a görög keleti egyháznak a törvényhozás csak nem- 
ég biztosította, a katholikus egyháznak, éppen mert előbb privilegiált 
Ilást foglalt el az országban, ily törvényes biztosítása még nincs. Tekintve 
kzonban a mozgalmakat, melyek a katholikus egyház körében folynak, 
iekintve azt, hogy az autonómia utáni törekvéseknél maga a fels61)b egy- 
lázi rend lépett föl mint kezdeményező : teljes joggal hitte, hogy a katho- 
ikus egyház körében a világiaknak az egyház vagyonára és az iskolára az 
%et megillető befolyás megadatván, a törvényhozásnak lehetővé fog tétetni, 
logy a katholikus egyház autonómiáját éppen úgy törvény által biztosítsa, 
nint ezt tette más egyházak irányában. 

A püRpöki kar 1868. július havában elhatározta, hogy mielőtt a tőle 
kidolgozott autonóm szervezésnek tervét ő felségének, mint az egyház leg- 
főbb védnökének, fölterjeszti, • a javaslatot egy vegyes tanácskozmá'ny szá- 
nára föntartja, s abba a világi osztályból több oly hazánkfiát hivja meg, 
d mind vallásos érzelmei, mint statusférfíui emelkedettsége által azon re- 
nényre jogosít, hogy bölcs tanácsával és ügyrokon érdekeltségével e szint- 
)ly fontos, mint kényes kérdés megoldására segédkezet nyújtani készi. 

Az országgyűlés két házának a vegyes tanácskozmányra meghivott 
agjai szeptember 26-dikán Eötvös József b. elnöklete alatt az akadémia 
lelyiségében értekezletet tartottak, s itt a többség azon megállapodásra 
utott, hogy a vegyes tanácskozmányban Deák Ferencz indítványozni fogja, 
lOgy a püspöki kar egyelőre ne bocsátkozzék a katholikus autonómia szer- 
rezésébe, hanem szorítkozzék azon szabályok megállapítására, a melyek 
iserint a róm. kath. vallást követő egyháziak és világiak meghatározott 
usámú képviselőket válaszszanak, s ezen szám úgy állapíttassék meg, hogy 
k túlnyomó mennyiség a világiakat illesse. Miként a Pesti Napló 1868. szep- 
;6mber 30-dikán megjelent számában irja, az értekezleten Ghyczy Kálmán, 
Sichy Antal, Bezerédj László, Horváth Döme Deáknak véleményén voltak. 
■De nem úgy Cziráky gr. Ő föntartani kívánja a klérus régi befolyását ezen 
ügyekre 1. 

A vegyes tanácskozmány október 1 -sej én tartatott meg, és Simor 

János herczegprimás megnyitó beszédében fölszólította a megjelenteket, 
hogy vegyék tanácskozás alá a szőnyegre bocsátott tárgyai 

Károlyi György gr. a püspöki kar tervezetének fölolvasását kívánta. 
•Mielőtt azonban — irja a Pesti Himők — ez indítvány discussio alá vé- 
tetett volna, fölállott Deák Ferencz, s feszült figyelem között következőleg 
nyilatkozott. • 

Deák Ferencz : Örömmel, tisztelettel üdvözlöm egyhájzunk 
főpapjainak azon szándékát, hogy hazánkban a római katholikus 
egyház autonómiáját igyekeznek létesíteni. Az egyház főpász torai vet- 
ték magas hivatásukhoz képest kezükbe a kezdeményezést, az auto- 
nómia tervezetéről részletes javaslatot készítettek, s azt most e tanácA- 
kozmány elé terjesztették, hogy e fontos tárgy fölötti nézeteinket mi 
is előadhassuk. 

Megtiszteltetésnek tekintem saját személyemre nézve, hogy e 
tanácskozmányba meghivattam, s a főméltóságú herczegprimásnak e 
meghívásért köszönetet mondok, és az által vélem leginkább viszo- 
nozhatni a bizalmat és megtiszteltetést, ha tartózkodás nélkül mon- 
dom el teljes őszinteséggel nézeteimet. 

Vallásunk alapelve a szeretet. Krisztus vallása a szeretet val- 
lása, és e szent elvhez hűtlenek soha és senki irányában nem lehe- 
tünk. Mi, hazánk római katholikus vallású polgárai, egyháziak úgy- 
mint világiak, nem akarhatjuk, hogy egyházunk más egyházak fölött 
hatalmat gyakoroljon; mi másokat elnyomni nem akarunk, nem 
akarjuk, hogy az állam minket más egyház fölé emeljen és kiválólag 
pártoljon ; azt sem akaijuk, hogy gyámkodjék egyházi ügyeink fölött, 
azokat saját hatalmával intézze, s minket gyámkodása mellett azok 
törvényszerű rendezésében hatalmával gátoljon. Mi az államtól csak 
az oltalmat kívánjuk, melyet az államban létező minden hitfelekezet 
joggal kívánhat; tiszteletben tartjuk az állam törvényes hatalmát, de 
egyházunk ügyeinek szervezésére és vezetésére nézve szabadságot és 
egyenjogúságot kívánunk, független önállást. Ebből áll a katholika 
egyház autonómiája, melyhez jogunk van, s melyet elérni törek- 
szünk. 

£ fontos czélnak elérése s megszilárdítása egyesült erőt kivan, 
8 kölcsönös türelemmel s keresztényi szeretettel párosult közreműkö- 
dését egyháziaknak és világiaknak. Isten oltalmazzon attól, hogy a 
katholikus egyház világi és egyházi tagjai között e fontos és szüksé- 



ges tárgyban szakadás támadjon ; veszélyes volna ez mind az egy- 
házra, mind a hazára nézve. 

S éppen azért, hogy ily szakadásnak még lehetősége is megelöz- 
tessék, különös óvatosságot kívánnak már az első lépések, melyeknél 
leginkább a közben keletkezhető bizalmatlanságot kell kerülnünk- 
Korunknak, fájdalom, sajátságos szonorú jellege a gyanakodás és 
gyanúsítás, és ez hazánkban is gyakran előfordul. Ismeretlen és nem 
értett vagy félreértett dolgck iránt könnyen támad gyanú az emberek 
kebelében. 

Ennek folytán még a legjobb szándék is gyanúsítva lesz, 
és ez a várt gyümölcsöt már virágában elhervasztja. Óvakodjunk a 
lehetőségig ettől, hogy a viszálykodás károssá ne tegye, a mitől any- 
nyit reméltünk, s ne jöhessen idő, midőn mind az egyházi, mind a 
világi katholikusok megbánhatnák a kérdés megoldását. 

A katholíkus autonómia tettleges létesítése még új eszme ha- 
zánkban, melyet részleteiben és következéseiben sokan nem is érte- 
nek, ugyanazért igyekeznünk kell, hogy annak megállapítása minden 
bizalmatlanság és gyanú kizárásával jöjjön létre. 

A katholíkus autonómia az egész katholíkus egyházat illeti. 
A római katholíkus egyház pedig a római katholíkus vallást követő 
egyháziak és világiak összesége. Ezen összeségnek van joga az auto- 
nómiát megállapítani s annak jogait gyakorolni, s mivel ezt egész 
összeségében nem teljesítheti, képviselet által kell gyakorolnia. 

A katholíkus egyház ezen összeségének túlnyomólag nagyobb 
részét kétségtelenül a világiak teszik. Nem kívánhatjuk ugyan, hegy 
az összes egyházat illető ügyek vezetésében az egyházi rend csupán 
csak számaránya szerint bírjon befolyással; de azon kívánat, hogy 
minden ily ügyeknél a képviseletben a világiak legyenek túlnyomólag 
képviselve, méltányos és igazságos, ezt az eszmét maga a mélyen 
tisztelt püspöki kar is követte javaslatában. 

Mi, kik e tanácskozmányon együtt vagyunk, csak véleményt 
mondhatunk, de nem vagyunk jogosítva magunkat a katholíka egyház 
képviselőinek tekinteni és annak nevében határozólag fölszólalni. 

A dolgot azonban meg kellett valakinek kezdeni, és ezt megtette 
a nagyméltóságú püspöki kar, midőn javaslatot készített, mely sze- 
rint a katholíkus autonómia meg volna indítandó. 

De hogy a dolog ily megindulása ellen bizalmatlanság ne tá- 
madjon, azon vád ne emeltethessék, hogy az autonómiát nem az ösz- 
8zes római katholíkus egyház állapította meg szabadon választott 

Deák Ferencx Besiédei. VI. 15 

képviselői által, yéleményem, s ba szabad úgy szólnom, tanácsom a 
teendőkre s azok sorozatára nézve a következő : 

A mélyen tisztelt püspöki kar, mely magas egybázi állásánál 
fogva bivatva van a kezdeményezésre, most ne bocsátkozzék a javas- 
latban a katbolikus egybáz szervezésébe, banem csak azon szabályok 
megállapítására szorítkozzék, melyek szerint a római katbolikus val- 
lást követő egybázi és világi bonpolgárok megbatározott számú kép- 
viselőket válaszszanak. 

Ezen szám úgy állapittassék meg, bogy a túlnyomó mennyiség 
a világiakat illesse. E választási szabályoknak ő felsége által lett 
megerősítése után megválasztandó lesz a szabályokban körülirt módon 
az első gyülekezet. E gyülekezet azonban az autonómia szervezésébe 
szintén ne bocsátkozzék, mert az szorosan véve az összes római katbo- 
likus egybáz teljes képviseletének nem tekintetbetik, mintbogy né- 
mileg octroyált szabályok alapján leend választva, a mi az első kez- 
detnél másképp nem is történbetik. Hanem azon gyülekezet dolgozzék 
ki egy rendszeres választási módot, mely szerint azután a római katbo- 
likus egybáz összegének újabb gyülekezete lesz megválasztandó. Ez 
a másodszor választott gyülekezet fogja a magyarországi autonóm 
római katbolikus egybázat teljesen képviselni, ez fogja az autonómiá- 
nak szervezetét, kezelését, az egybáztanácsnak felállítását és hatás- 
körét, szóval az autonómiának minden részleteit megállapítani, kivéve 
azonban vallásunk dogmáit, az isteni szolgálatot, az egybázi szemé- 
lyek fegyelmét, s a papság nevelését, melyek az egybáz világi tagjai- 
nak batáskörébez nem fognak tartozni. 

Hiszem, bogy ily módon sok bizalmatlanságnak, kétségnek és 
gyanakodásnak eleje vétetvén, az egybáz világi és papi tagjainak 
őszinte közreműködése által az óbajtott czélt elérbetjük. 

A tanácskozmány további folyamáról a, Pesti Himök a következő- 
ket irta : 

iDeák Ferencz ezen javaslata általános helyesléssel találkozott ; föl- 
szólalt azonban I\*rczel Mór, s előre bocsátván őszinte elismerését a ma- 
gyar püspöki kar gondoskodása iránt, s részéről is hozzájárulván a yá- 
lasztások eszközlésére nézve azon előleges eljáráshoz, melyet Deák Ferencz 
nagy hazánkfia indítványozott, csupán azt kívánná, hogy a szervezendő 
autonómia intézkedési tárgyaiból ne záratnának ki a dogma és azon egyéb 
ügyek sem, melyeket Deák Ferencz mint nem a világi autonómia alá tar- 
tozandókat elsorolt. 

Erre az ország herczegprimása határozottan kijelenté, hogy mindaz, 
a mit az egyház a világi hívekkel a szervezendő autonómia körében meg- 
oszthat, a tervezett javaslat 1. §-ában elsoroltatik. Ezen határon túl azon- 
ban a világi elemet az egyház alkotmánya által a fŐ- és alpász toroknak 
kizárólag főntartott körbe bebocsátani nem lehet, s hogy a püspökök min- 
dent megtehetnek, csak azt nem, hogy megszűnjenek katholikus püspö- 
kök lenni. 

E nyilatkozat folyamában végre ő herczegsége azt indítványozá, hogy 
Deák Ferencz véleménye minden további vita nélkül határozattá emel- 
tessék. A herczegprimás ezen indítványa éljenzésekkel kisért egyetemes 
helyesléssel fogadtatván, a vegyes tanácskozmány e napi ülése bezáratott. » 

A püspöki kar kidolgozta a katholikus autonómiát előkészítő gyűlés 
tagjainak választására vonatkozó szabályokat, s ő fcUége 1869. január 
S8-dikán kelt elhatározásával megerősítette azokat. 

1869. május 9-dikén az országgyűlési katholikus képviselők értekez- 
letet tartottak, s Ghyczy Kálmán indítványára elhatározták, hogy a primás 
útján megkérik a püspöki kart az előkészítő gyűlés választási szabályai 
némely oly pontjának módosítására, melyek a katholikus hívek választási 
ssabadságának gyakorlatát részint nehezítik és korlátozzák, részint lehe- 
tetlenné teszik. A herczegprimáshoz intézett memorandumot hetven ország- 
gyűlési képviselő irta alá. A primás azonban már annálfogva som teljesí- 
tette a kívánságot, mivel ekkor a már ő felségétől is szentesített választási 
szabályok alapján több helyen megejtették a választást. 



A KATHOLIKUS AUTONÓMIÁT ELŐKÉSZÍTŐ 
GYŰLÉS MEGALAKULÁSÁRÓL. 

A katholikus autonómiát előkészítő gyűlés 1869. június 24-dikén tar- 
tott első ülésében Simor János herczegprimás ajánlotta, hogy bizottság 
küldessék ki a gyűlés tagjai megbízó leveleinek megvizsgálására, s meg- 
nevezte azokat, a kiket e bizottság tagjaiul kiküldendőknek vélt. Károlyi 
György gróf azon nézetét fejezte ki, hogy e bizottság rögtön megkezdhetné 
működését, s talán már egy óra múlva elő is terjeszthetné jelentését. 

Deák Ferencz : Tisztelt gyűlés ! Én némi nehézséget látok 
az ily rögtönzésben. Mint a megválasztottaknak előttem ismeretes 

névsorából kitűnik, vannak oly tagok is, kik két helyen választattak 
meg, a nélkül, hogy tudnók, melyik választást fogadták el ; már pedig 
ezzel tisztába kell jönnünk, mert különben a póttagok iránt sem lehet 
intézkedni. így két helyen lett megválasztva Cziráky János gr., Révay 
Simon báró, s én is hasonló megtiszteltetésben részesültem. Ghyczy 
Kálmán szintén két helyen lett megválasztva és — mint tőle tudcm — 
egyik választást sem fogadja el. Mindezek iránt már azért is tisztába 
kell jönnünk, mert a gyűlés első teendői közé tartozik egy alelnök s 
két jegyző választása is ; már pedig ha nem tudjuk, hogy kikre ter- 
jedhet a választás, azt helyesen meg sem ejthetjük. Hozzájárul még az 
is, hogy a már megjelentek közül sincsenek többen még a lajstromba 
bevezetve, mint például a veszprémi egyházmegye követe, ki, a mint 
látom, jelen van, sőt ha a lajstrom, mely kezemben volt, teljes, akkor 
a tagoknak még egy harmada hiányzik, mi mindenesetre tekintetbe- 
vételt igényel, mert nem lehet szándékunk ezeket kizárni. Ez néze- 
tem szerint annyi hiány, melyet egy óra alatt alig lehetend pótolni. 
(Helyeslés.) 

Az elnök fölvilágosításul előadta, hogy a hivatalos jelentések a vá- 
lasztásokról, a gyulafehérvári, szamosujvári és veszprémi kivételével, vala- 
mennyi egyházmegyéből beérkeztek. Veszprémmegyére nézve azonban 
tudja, hogy ott a választások megtörténtek, sőt ama megye egyik képviselője 
jelen van. 

Apponyi György gr. nagynak mondotta a gyíilés azon tagjainak szá- 
mát, a kiknek körülményeik nem engedik meg, hogy sokáig időzzenek 
a fővárosban, s óhajtotta, hogy az igazolás eredményének kihirdetése vé- 
gett legalább a következő napon tartassék ülés. 

A gyűlés elhatározta, hogy az igazoló bizottság csak a következő na- 
pon terjeszsze elő jelentését. 

n. 

Cziráky János gr. indítványozta, hogy a gyűlés tagjai előkészítőleg 
tanácskozzanak az iránt, a mi a legközelebbi ülésben órdemleg lesz meg- 
vitatandó. E tárgyak: egy alelnök ós két jegyző megválasztása, továbbá a 
tanácskozási szabályok megállapítása, i Mindezeket azon számos tagtárs 
iránti tekintetből hozta föl, kik messze vidékről jővén ide, itt sokáig nem 

időzhetnek, s a küszöbön levő aratási szorgos munkaidő tekintetéből már 
megjelenésökkel is áldozatot hoztak. » Kuuk Jenő ellenezte az indítványt, 
minthogy a tagok lajstroma a legközelebbi ülésig alig készülhet el, Apponyi 
György gr. azonban kívánatosnak mondotta, hogy a fölvetett kérdések tár- 
gyában tartassék zárt tanácskozmány. 

Deák Ferencz : Ha, t. gyülekezet, a szükséges rendet vesz- 
szük figyelembe, természetesen első föladata a gyűlésnek, hogy magát 
constituálja. Ma nem constituálhatja magát, mert mindenekelőtt a 
tagok számát kell tudnunk, s ezt tudva, majd meg fogjuk választani 
az alelnököt és jegyzőket, s akkor a gyűlés alakulva lesz. De valamint 
igaz az, hogy a gyűlés magát addig nem constituálhatja, míg a tagok 
száma tudva nincs, úgy igaz az is, hogy ha nincsenek szabályai, ezek 
alkotása a megalakulás után első teendője. Nem lesz ez oly nehéz 
dolog, t. gyülekezet, hiszen sok mindenféle szabály van előttünk, és 
ha alakulás után kiküldünk egy bizottságot, az egy nap alatt össze- 
állitbatja a szabályokat. Méltóztassanak fölvenni, hogy e most össze- 
hitt gyűlés föladata bár nagy fontosságú, de nem sokféle. Szabályokat 
dolgozand ki az iránt, hogy miképp választassék meg maga az auto- 
nómiai gyülekezet; ez ugyan maga kétségen kívül sok dolog és mellék- 
kérdésekkel jár, de más tárgy éppen nincs. A constituálás s a szabá- 
lyok megalkotása után pedig első föladatunk valószínűleg az lesz, 
hogy megbízzunk néhány egyént e gyülekezetből, hogy a választási 
szabályok iránt javaslatot készítsenek. Ez nem kis munka lesz, és 
csupán első tekintetre látszik csekélynek, mert sok tekintetet kell 
figyelembe venni, combinatiókat tenni, s kétségkívül statisztikai ada- 
tokat gyűjteni. Nem mondok most e tekintetben határozott véleményt, 
mert majd akkor szólunk róla, ha tárgyalás alatt lesz, csak például 
hozok föl egy körülményt. A mostani választási szabályzat szerint 
minden plébániának a választásoknál egy szavazata volt ; eddig ter- 
mészetesen alig lehetett is másképp ; de meglehet, hogy akadnak majd 
e gyülekezetben tagok, kiknek az leend a nézetük, hogy nem egészen 
igazságos és helyes eljárás, hogy midőn egyik plébániában van talán 
ezer katholikus lakó, ennek annyi szava legyen a választásokban, 
mint például Szegednek, hol 30,000 katholikus lélek van. 

Mindezekre statisztikai adatokkal kell készen lenni. Meglehet, 
hogy a majd megválasztandó küldöttség maga is változtat e szabá- 
lyokon, de ha nem is, legalább felvilágosítást adhat, ha majd valami 
kérdést intézünk hozzá. 

A dolog tehát nem lesz igen rövid. A küldöttségnek nehéz, fon- 
tos és sok feladata lesz ; addig pedig egyéb dolgunk alig lesz, mini 
hogy magunkat constituáljuk, a mi egy-két nap alatt végbe mehet. 
Én igen örülök annak, ha jöttek katholikus vagy nem katholikuí 
egyének az értekezletre, talán távol vidékről, hogy lássanak és tapasz- 
taljanak ; de igen sajnálom, hogy soká nem időzhetvén, keveset fog- 
nak itt tapasztalni. Mert a választási szabály tárgyában addig nem 
tanácskozhatunk, mig a kiküldendő bizottság munkálatát be nem 
adja. Az, tisztelt gyülekezet, nem szolgálhat nekünk ösztönül, hogj 
sokan vannak, kik látni, hallani akarnak, s nem időzhetvén soká 
kénytelenek haza menni a nélkül, hogy sokat tapasztaltak volna 
Nekünk más föladatunk nincs, mint a választási szabályokat elkészí- 
teni ; ezek formulázását pedig egy küldöttségre fogjuk bízni, és mí$ 
ez munkálatát el nem készíti, ha azon urak ez idő alatt itt maradnat 
is, nem hallhatnak semmit, mert nem lesz tárgy, a miről tanácskoz- 
hatnánk. 

Röviden összevonva a mondottakat, azt hiszem, hogy mi min- 
denekelőtt megbízunk egy küldöttséget, mely az irományokat meg- 
tekintvén, a tagok számát constatálja, és ha holnap vagy holnapután 
beadja munkálata eredményét, az kinyomatik. Csak akkor, ha ez ke- 
zünkben leend, térhetünk az alelnök és jegyzők, valamint a választási 
szabályok kidolgozására kiküldendő bizottság választására is. 

Ha conferentiát méltóztatnak kívánni, azt tarthatunk ; de con- 
ferentia minden positív tárgy és irány nélkül nem egyéb, mint barát- 
ságos beszélgetés majd minden eredmény nélkül; és alig tudom, 
hogy hol találunk rá tárgyat, mig az adatok, melyekből kiindulunk, 
nincsenek kezünkben, s azt sem tudjuk, hány tagból áll gyülekeze- 
tünk. (Helyeslés.) 

Cziráky János gr. ismételte, hogy vannak vidéki választottak, a kik 
nem mindnyájan tagjai az országgyűlésnek, ezeknek pedig nehezökre esik 
a hosszas időzés a fővárosban, s Apponyi György gr. sem látott abban meg- 
ütközni valót, ha mentől előbb történik meg, a minek meg kell történnie. 

Deák Ferencz : Mi is, a mennyire lehet, siettetni kívánjuk 
a dolgot ; de mindenekelőtt tudnunk kell e gyülekezet tagjaínak szá- 
mát, és constituálni kell magunkat. Azt alig kívánhatja valaki, hogy 
ugyanekkor fogjunk a küldöttség tagjaínak megválasztásába is, mert 
ebben sok tekintetre kell figyelemmel lenni. Lehet, hogy egy vag>' 

más tagnak egészsége, ha meg akarjuk választani, e tekintetben aka- 
dályul fog szolgálni, mások ismét az országgyűlésben vannak elfog- 
lalva, s talán utóbb a delegatióba is meg lesznek választva. Mind- 
ezekre tehát figyelemmel kell lenni, és így igen bajos e küldöttséget 
ma vagy holnap megválasztani. Ha pedig e választás megtörtént, ama 
küldöttségnek sok dolga leend, és in medias res mindaddig nem me- 
hetünk, míg az dolgait el nem végzi. Az tehát iukább megtörténhet- 
nék, hogy az illetők, kikről Cziráky János gróf szólott, addig men- 
jenek haza ; de ezt is csak 2 — 3 nap múlva tehetnék, mert előbb a 
küldöttséget kell megválasztani, és én nem tudom, miképp választ- 
hatnánk addig, míg a lajstrom nincs kezünkben, és míg nem beszél- 
tünk eleve azokkal, kikben bizalmunk van, vájjon elvállalják-e esetleg 
a választást vagy sem. 

Gonferentiát, ha méltóztatnak, lehet tartani, de mint már egy- 
szer mondtam, nem hiszem, hogj^ eredményre vezessen. (Helyeslés.) 

Károlyi György gr. biztosította a gyűlést, hogy a következő nap reg- 
gelén már ki lesz nyomatva a tagok lajstroma. 

Kuuk Jenő az aratás idejénél nagyobb fontosságúnak mondotta a 
kathoücismus érdekeit, s inkább cl akarta napoltatni a gyűlést, hogysem 
az nyakra-főre siessen. Nagy fontosságú az is, hogy vannak a gyülekezetnek 
görög nemegyesült szertartású tagjai, kik, mint a prímás említette, még 
nem jelentek meg. 

A gyűlés elhatározta, hogy a másnap tartandó ülés, az igazoló bizott- 
ság jelentésének előterjesztése után, értekezletté alakuljon, a melynek tár- 
gya az alelnök és a két jegyző személyei iránti tájékozódás legyen, ezek 
választása azonban osak a reá következő ülésben ejtessék meg. 



A KÁPTALANOK KÉPVISELTESSENEK-E 
AZ AUTONÓMIÁT SZERVEZŐ GYtlLÉSBEN? 

A katholikus autonómiát előkészítő gyűlés 1869. október 8-dikán 
tartott VI. ülésének napirendjén volt «a magyarországi katholikus egyház 
autonómiáját szervező gyűlés tagjainak választási módozata tárgyában* 
előterjesztett bizottsági javaslat részletes tárgyalása. A 4. §., mely a) pont- 

jában arról rendelkezett, hogy az egyházrend a szervező gyűlésben kép- 
viselve leend a négy érsek, húsz püspök és a pannonhalmi főapát által, 
h) pontjában így szólott: «az összes káptalanoknak a négy érseki tar- 
tomány szerint saját keblükből választott egy-egy küldöttje által. • 

Kúti Márton nem tartotta helyesnek külön választó-testületek fölállí- 
tását, s ezért a h) pont kihagyását indítványozta. Ugyanígy vélekedett az 
ezután tárgyalás alá kerülendő c) pontra nézve, mely a tanügygyei foglal- 
kozó öt szerzetes rendnek külön képviseltetésérŐl szól, s ellenezte a 1 1 . §. 
azon rendelkezését is, hogy a kegyurak szintén külön képviseltetésben 
részesíttessenek. 

Tóth Bálint tagadta a gyíílés illetékességét arra nézve, hogy az egy- 
házi kormányzat létező tényezőit a szervező gyűlésből kivoksolja. Az előzŐ 
év október 1 -sej én tartott értekezlet elhatározta, hogy a mostani gyűlés ne 
bocsátkozzék érdemleg az autonómia szervezetének kérdésébe, hanem egye- 
dül választási szabályokat dolgozzon ki, s hogy a világiak képviselete a 
szervező gyűlésnek kétharmadát, az egyháziaké pedig egy harmadát tegye. 
A mostani gyűlésnek tehát csak az lehet a föladata, hogy először a kép- 
viselőknek az egyháziakra eső egyharmadát az egyházi kormányzat tényezői 
közt aránylag föloszsza, mivel pedig ily tényező gyanánt szerepelnek a káp- 
talanok is, ezeket ignorálnia nem szabad ; másodszor, hogy a szervező gyű- 
lés tagjainak a világiak képviseletére eső kétharmadát illetőleg czélszerű, 
szabad és igazságos választásról gondoskodjék. A mostani gyűlés tehát 
nagyon helytelenül cselekednék, ha az egyházi kormányzatnak bármely 
jogosult tényezőjét a szervező gyűlésből kihagyná. A közhcszólásokray hogy: 
« Miféle jogosultságuk van a káptalanoknak külön képviseletre?* Tóth 
Bálint így felelt: «Én e jogosultságot csak az október 1-sején tartott érte- 
kezleten kimondott elvekből következtetem, hol éppen Deák Ferencz igen 
t. képviselőtársunk tette azon megnyugtató nyilatkozatot, hogy ezen gyűlés 
nem bocsátkozhatik másba, mint a választási szabályzat megállapításába, a 
választások rendezése tekintetéből pedig legkevésbbé sem szükséges, hogy 
a jogosítottakat a szervező gyűlésből kizárjuk. • A kőzheszólásokray hogy: 
• Miféle jogosítottakat?! Tóth így válaszolt: lA jogosítottak alatt az egy- 
házi kormányzatnak tényleges factorait értem, melyeket, miután nem 
vagyunk anarchiában, ignorálnunk nem szabad. Én tehát éppen ezért Deák 
Ferencz t. tagtársunkra hivatkozva, azt mondom : observa legem, quam 
tulisti*. 

Deák Ferencz : De hiszen a jogosítottakat senki sem akarja 
h'zárni. 

Tóth Bálint áttérve a káptalani képviselők számára, azt hitte, a 
cénytelenség vitte rá a bizottságot, hogy a káptalani képviselők számát a 
légy érseki tartomány szerint oszsza föl, minek következtében az összes 
káptalanoknak csak négy szavazatuk lesz a szervező gyűlésen, noha a 
étezŐ egyházi fokozat azt kivánta volna, hogy a bizottság a szavazatoknak 
endelkezésére állott egyharmadát azon sorrend szerint oszsza föl, mely az 
egyház kormányzatának factorai közt fontosságuk szerint létezik. E sor- 
end szerint a püspökök után következnek a káptalanok, s a káptalanok 
itán az alpapság. A fölhangzó nagy zajra és ellenmondásokra Tóth türel- 
net kért, «mert hiszen maga is méltányosnak tartja, hogy az alpapság kép- 
riselőinek összege az egyházmegyék számáéval egyenlő legyen, és mivel a 
nzottság ezen fölosztást szintén igazságosnak találta, a káptalanoknak 
»ak a fönmaradt négy szavazatot adhatta, mi csakugyan már a minimum- 
lak is minimuma.! 

Zichy Nándor gr. higgadt tárgyalást óhajtott, s mellőzni kivánta az 
ndulatoskodást. Jogokra e pontnál nem igen lehet hivatkozni : de még ha 
iz alkalommal a választási szabályok úgy fogadtatnának is el, hogy a káp- 
alanok a jövő szervező gyűlésen nem képviseltetnek, ezzel sem prapjudi- 
jáltatnék azon szerepnek, mely e tényezőt a szervezendő autonómiában 
ncgilletné. Mivel azonban a káptalanok az egyházi javak és alapítványok 
Kezelésében részt vesznek, nagyon kívánatosnak tartotta, hogy már a leg- 
közelebbi szervező gyűlésen képviseltessenek, ha nem is kételkedett benne, 
logy ha a káptalanok onnan ki is maradnak, a szervező gyűlés azon tár- 
sakban elég tájékozottsággal fog intézkedhetni. 

Fábián János utalt arra, hogy az iskolai és egyéb közalapítványokat, 
lémely városban pedig az ott létező kegyes alapítványokat is, a káptalanok 
cezelik, s azokat kezökből ki sem adhatnák a nélkül, hogy az alapítók szán- 
lékát meg ne hiúsítsák. Minthogy tehát a káptalanok ily ügyekben érde- 
celve vannak, igen kívánatos, hogy ez érdekeket a szervező gyűlésen kép- 
riselhessék. 

Palásthy Pál fejtegette, hogy a választási szabályok megállapításánál 
nem szabad taz egyházat egyszerűen papi és világi elemre osztani; mert a 
papi elem már történetileg erősen kifejlett, elkülönített, az egyház előtt 



234 

joggal, tekintélylyel fölruházott tényezőket mutat föl, mint a káptalanok 
8 tanító szerzetes rendek ; a világi elem pedig az egyszerű hívek mellett a 
kánoni törvényhozás által elismert és védett, a katholikus élet nagy tényező- 
jét mutatja föl : az egyházi kegjrurakatt. lErőszakot tennénk — folytatta — 
körünkhen az egyház szervezetén, ha ezen tényezőket mellőzve, a katho- 
likus egyházat egyszerűen papi és világi elemre osztva vennők, és a minek 
az egyetemesen érvényes katholikus eg}*házi fegyelemben elismert külön 
testületi állása van, azt intézkedéseinkben átalános fogalomba olvasztanánk, 
elvetvén az intézményt, esetleg elfogadva a személyt, holott nz egyház elŐtt 
nem a személy, hanem az intézmény a fő, fő, nem pedig esetleges a katho- 
likus életben. Ismerem, mert napjainknak terheit öntudattal viselem, a 
rejtélyes, de keresett rejtélyességében sem rejtélyes ellenszenvet a világban 
a káptalanok és a szerzetes rendek ellen ; igen károsan jellemzené kezde- 
ményünket, ha mi, a katholikus egyház hívei, ezen ellenszenvnek végre- 
hajtói lennénk e körben.* A választási szabályokkal be keli bizonyítani, 
hogy a létrehozandó autonómiának éle nem az egyházra, hanem kifelé 
lesz fordítva, s hogy az nem egyházi reformokra czéloz, melyek egyedül az 
egyházi törvényhozás tárgyai, hanem hogy némely egyházi ügyek vitelére, az 
államhatalom irányában jogainak, érdekeinek képviseletére indul. A katho- 
likus életet és szervezetet úgy kell elfogadni, a mint van, «hogy az auto- 
nómia eleven idegekkel és erekkel az egyházi szervezet minden fŐtényezői- 
hez hozzácsatolva, s úgyszintén minden fŐtényező az ő képviseltetésével 
itten központosítva legyen. így lüktethet az egész egyházi vér az autonó- 
miában és viszont ; ha egy tényezőnél fönakad a lüktetés, aléltság áll be a 
tagban, mely a mozgó tagokat is bénítja.* Hogy katholikus legyen a czélba 
vett autonómia, elkerülhetetlenül szükséges, hogy az egyetemes egyházi 
fegyelmi törvények, úgy a mint vannak, zsinórmértékül elfogadtassanak. 

Deák Ferencz : Ha a tanácBkozásnak eddigi folyama arra 
vonatkozott volna, hogy helyes-e, czélszerű-e a káptalanoknak nég}^ 
szavazatot adni, vagy nem, valóban igen szívesen szólottam volna 
részletesebben e tárgyhoz; de az eddigi vitatkozásoknak iránya na^on 
sajátságos helyzetbe hozta e gyűlés világi tagjait, a mint ezt legalább 
magamról mondhatom, a mennyiben, ha egy vagy más tárgybaD 
véleményünket nyilvánítjuk, mindjárt azzal állanak elő más oldalról, 
hogy ez hatáskörünket túlhaladja, hogy nekünk erről határoznunk 
nem szabad, hogy ezzel az egyház szervezetét fölforgatjuk ; ezt pedig, 
úgy hiszem, sem én, sem más tagja e gyűlésnek nem akarja. Nem 
tagadom én azt, hogy mi laikusok az egyház szervezetében kevésbbé 

Fagyunk jártasak, mint azok, kiknek ezt tudniok kell, részint mint 
tanároknak, részint mint lelkipásztoroknak; de éppen azért, mert 
járatlanabbak vagyunk, nem marad számunkra egyéb hátra, mint 
tekintély után indulni. 

Ha a katholika egyház szervezete csakugyan tiltja a káptalano- 
kat külön kép viselte tés nélkül hagyni ; ha azáltal, hogy kizárjuk a 
káptalanokat a külön képviseltetésből, fölforgatjuk az egyház szer- 
vezetét, túllépünk hatáskörünkön : akkor mi nagyon tévedtünk, midőn 
ezt indítványoztuk; de tévedtünk azért, mert oly auctoritas után 
indultunk, melyet vallási dolgokban én igen nagynak, és saját speciá- 
lis egyházi viszonyaink tekintetében a legnagyobbnak tartok. Ezen 
auctoritas a püspöki kar, mely az általa készített választási törvény- 
ben a káptalanok képviseltetéséről egy szót sem szólott. Ha tehát oly 
nagyon szükséges volna a káptalanok képviseltetése egyházunk szer- 
vezeténél fogva, akkor a püspöki kar, mely bizonyosan nagyon jól 
ismeri a katholika egyház szervezetét, a káptalanok képviseltetéséről 
azon választási törvényben sem feledkezett volna meg, melynek alap- 
ján a legelső választás történt. (Elénk helyeslés.) 

Egyébiránt én eddig azt hittem, hogy a katholika egyházban 
vannak püspökök, azaz a főpapok, és ezeken kívül van még az alklerus, 
melyek repraesentálva kell, hogy legyenek a jövendőben összeülendő 
szervező gyűlésben, és pedig amazok személyes megjelenés, ezek 
választott képviselők által ; de azt eddig nem tudtam, hogy az egy- 
házban a káptalanok úgyszólván egy középosztályt képeznek, melyet 
képviselet nélkül hagyni annyit tesz, mint fölforgatni az egyháznak 
szervezetét. Ezen eszme idegen volt előttem, de vigasztal e tekintet- 
ben azon körülmény, hogy nem tud arról semmit azon választási tör- 
vény sem, melyet maga a püspöki kar készített. 

Azt mondta egyik képviselőtársunk, hogy mi az október 1-sejón 
tartott értekezlet megállapodása szerint kizárólag csak a választási 
szabályokról tanácskozhatunk. Nem is szólimk egyébről. Azt mondta, 
hogy a szervező gyűlésből kizárni nem vagyunk hivatva semmiféle 
jogosult érdeket; ezért kérdeztem ismételve, mi jogosítja föl a káp- 
talanokat prseferenter arra, hogy ők nem az alpapsággal együtt válasz- 
tás útján, hanem külön képviseltessenek ; erre azonban mindeddig 
még választ nem kaptam. 

Tóth Bálint : Az autonómiában fekszik jogosultságuk. 

Deák Ferencz : Autonómiára nem lehet hivatkozni, mert ez 
ideig a főpapság kizárólag maga kezelte az egyház minden dolgait; 
autonómia alatt pedig nem azt értjük, hogy a világi elem mellőztes- 
sék, hanem, hogy tényleg közreműködjék bizonyos nagy fontosságú 
egyházi ügyek elintézésében. Az autonómia tehát, mely tényleg mind 
ez ideig nem létezett, nem adhatja meg a káptalanoknak azon jogo- 
sultságot, melyre Tóth Bálint képviselő úr oly gyakran hivatkozott. 
(Helyeslés.) 

A mi a káptalanok külön képviseltetésének azon practikus hasz- 
nát illeti, hogy azok bizonyos ügyekben, például egyes fundatiók tár- 
gyában, kimerítő fölvilágosításokat adhatnak, részemről legkevésbbé 
sem aggódom a fölött, hogy a szervező gyűlés a káptalanok testületi 
képviseltetése nélkül is elegendő fölvilágosításokat fog tudni magá- 
nak szerezni az ily fundatiók kérdésében. 

Fölemlíttetett Erdély és az ottani fundatiók, s elmondatott, 
hogy minő fölvilágosításokat fog adhatni e tekintetben az ottani káp- 
talan. De hiszen azon érseki tartományban, melyhez az erdélyi káp- 
talan tartozik, vannak még más káptalanok is ; hát ha azon káptala- 
nok nem erdélyi kanonokot fognak képviselőjükké megválasztani? 
(Tetszés.) 

Ezen esetben egy nem erdélyi kanonoknak kell adni fölvilágo- 
sítást az erdélyi alapítványok ügyében. Tehát a javaslat szerint is az 
erdélyi káptalannak eshetőleg egy idegen kanonokot kell megbíznia, 
hogy az általa kezelt alapítványok ügyében a szervező gyűlésen föl- 
világosításokkal szolgáljon ; ha pedig ezt megteheti egy más káptalan- 
hoz tartozó kanonok, nem látom át, miért ne tehetné meg azon megye 
papságának választott képviselője, melyhez az illető káptalan tar- 
tozik. (Elénk helyeslés.) 

Nem a világiak szavazati szám viszonyának érdekében szólok ; 
hanem az egyházi szavazatok kérdése lebeg szemem előtt. Ha az al- 
papsóg képviselete kétfelé oszlik, ha négy szavazatot adunk a káp- 
talanoknak mint testületnek, akkor ezen négy szavazatot a lelki 
pásztorkodással foglalkozó papságtól vettük el, mely az egyházban 
oly fontos szerepet játszik. En pedig nem akarok az autonomikus 
g}'űlésben az alpapság közt különbséget tenni, mert azt hiszem, hogy 
a szavazatok első sorban a papságnak azon részét iUetik meg, mely a 
lelkipásztorkodással foglalkozik, és mert a káptalanoknak mint tes- 
tületeknek képviseltetését nem tartom szükségesnek. Egyébiránt azon 
négy szavazat nem nagy különbséget tesz, mivel az egyházi és világi 

szavazatok aránya ez által nem változik ; azon calculust pedig, melyet 
tt egy képviselő úr fölemlített, hogy t. i. a bizottság azért adott négy 
izavazatot a káptalanoknak, mivel éppen ennyi maradt meg, nagyon 
levetségesnek tartom ; mert hiszen nem volt előzetesen megállapítva 
\ szavazatoknak összege, és hogy megadhassa a káptalanoknak a 
négy szavazatot, ahhoz nem kellett restantia. 

Ha arról volnék meggyőződve, hogy a káptalanok testületi kép- 
riseltetése szükséges és mellőzhetetlen, és ha arról volnék meg- 
^őződve, hogy megtagadván a káptalanok testületi képviseltetését, 
fölforgatjuk az egyház szervezetét. Isten mentsen, hogy ahhoz valaha 
hozzájárulnék ; de éppen erről nem vagyok meggj-^őződve, nem vagyc k 
pedig, ismétlem, azért, mert maga a püspöki kar sem tartotta ezt első 
választási munkálatában mellőzhetetlenül szükségesnek. 

A mi a patronusoknak és a tanítással foglalkozó eg^liázrendek- 
nek külön képviseletét illeti, ennek megtagadását szintén nem tartom 
az egyház szervezetébe ütközőnek. Egyébiránt erről bővebben majd a 
részleteknél fogok szólani. Itt csak annyit mondok, hogy én valamint 
a káptalanoknak, úgy a patronusoknak sem adnám meg a testületi 
képviseletet. 

En tehát, mivel nem vagyok arról meggyőződve, hogy a káp- 
talanok testületi képviseletének megtagadásával az egyház szervezetét 
támadnók meg, nem látom át, hogy az autonómiai gyűlés nem mű- 
ködhetnék a káptalanok külön képviseltetése nélkül ; nem látom szük- 
ségét annak, hogy a fő- és alpapság közti különbséget még a káp- 
talanok külön képviseltetése által szaporítsuk ; ennélfogva elhagyatni 
kívánom e szakasznak azon részét, mely a káptalanok képviseltetésére 
vonatkozik. 

Ne higyje különben senki, hogy azon határozat, melyet eshető- 
leg hozunk, örökös törvény lesz. Az élet és gyakorlat ki fogja mutatni 
annak hiányait ; meglehet, hogy más elemeket fog abba fölvétetni ; 
meglehet, hogy egyes elemeket teljesen ki fog abból szorítani. Jelen- 
leg azonban a szerkezetet úgy, mint azt a bizottság előterjesztette, 
nem fogadhatom el. (Éljenzés.) 

A gyűlés a 4. §. b) pontját eredeti szerkezetében fogadta el. 



i'»8 



A KATHOLIKÜS AUTONÓMIÁT 

SZERVEZŐ GYŰLÉS VILÁGI TAGJAINAK VÁLASZTÁSÁNÁL CSAK 
VHiÁGIAK, AZ EGYHÁZIAK VÁLASZTÁSÁNÁL CSAK EGYHÁZIAK 

GYAKOROLJÁK AZ ELLENŐRZÉST. 

A katholikus autonómiát előkészítő gyűlés 1869. október 9-dikén tar- 
tott ülésében folytatta ta magyarországi katholikus egyház autonómiáját 
szervező gyűlés tagjainak választási módozata tárgyában* előterjesztett 
bizottsági javaslat részletes tárgyalását. A javaslat 5. §-a így szólott : c A káp- 
talani képviselet titkos szavazat útján akképpen jön létre, hogy minden 
egyes káptalanban a tagok szavazatjegyei a káptalani gyűlésben össze- 
szedetvén, arról, ki mennyi szavazatot nyert, jegyzőkönyv vétetik föl, a 
mely a káptalani főnök által a megyéspüspök útján az illető tartományi 
érsekhez küldetik be, a ki egy öt tagból álló vegyes bizottság közbejöttével 
a szavazatokat összeszámítja, s annak, a ki legtöbb szavazatot nyert, a meg- 
bizó levelet kiállítja.* 

Zichy Antal kérdezte, kikből áll majd a §-ban említett vegyes bizott- 
ság? Kúti Márton a §-ban ki akarta mondatni, hogy minden ilyen vegye* 
bizottságot azon megválasztott képviselők képezik, kik a jelen előkészíti 
gyűlés tagjai voltak. A szervező gyűlésre megválasztott képviselők azután 
ismét ily bizottságokat képezhetnének a legközelebbi választás alkalmával. 
Szabó Imre szombathelyi püspök elfogadta Kúti javaslatát, s azt tartotta, 
hogy nem sérti a káptalanok tekintélyét, ha tagjaik szavazó jegyeinek össze- 
számításánál ellenőrzés végett világi tag is lesz jelen. 

Deák Ferencz : Én, ellenkezőleg némely előttem szólott 
képviselőkkel, a bizottsági javaslat 5. §-ának azon intézkedését, hogy 
a tartományi érsek egy öt tagú vegyes, tehát egyháziakból és világiak- 
ból álló bizottság közbejöttével számítja össze a szavazatokat, meUőz- 
tetni kivánom. Mellőztetni akarom pedig éppen azért, mert ott, hol a 
világi képviselőkről lesz szó, ismét az egyháziak közbejötte ellen 
akarok szavazni. (Helyeslés.) 

Az egyháziak járjanak el önállóan a választás eszközlésénél, 
éppen így a világiak is. Az egyháziak választásánál éppen úgy nem 
szeretném a vegyes bizottságok alkalmazását elvül kimondani, mint 
nem akarom, hog\' a világiak választásánál ott legyen ex officio a 

plébános vagy más egyházi férfiú. Mert ha itt, hol az egyháziak válasz- 
tásáról van szó, helybenhagyjuk a bizottságtól ajánlott eljárási módot, 
akkor csupa reciprocitásból kivánni fogják, hogy ott is, hol a világiak 
választásáról lesz szó, már előzetesen vegyes bizottságok mellett sza- 
vazzunk. 

Én nem eUenzem, hogy a világi választók az ily bizottságba 
papokat is válaszszanak, de hogy ex officio legyenek jelen papok a 
világiak szavazatainak összeszámításánál, arra nem fogok szavazni, 
és éppen azért kivánom, hogy e kifejezés: « vegyes bizottságok* már 
ezen szakaszból is kihagyassék. (Elénk helyeslés.) 

Apponyi György gr. elfogadta Deák Ferencz nézetét, Haynald Lajos 
kalocsai érsek ellenben a kölcsönös bizalom megőrzése szempontjából fönn 
akarta tartani a mostani választásoknál követett eljárást, s ezért a szer- 
kezetre szavazott. 

Zalka János győri püspök azt tartotta, hogy ha a §-ban említeti 
vegyes bizottság úgy alakíttatik meg, hogy a tartománybeli káptalanok is 
két vagy több tagot küldenek ki ellenőrzés végett a központi scrutatorok 
mellé, akkor nincs megsértve azon elv, hogy a világiak választásánál csak 
világiak, az egyháziak választásánál csak egyháziak míiködjenek közre. Dy 
értelmezés mellett a §. változatlanul megmaradhatna. 

Az elnök szavazás alá bocsátotta a bizottság szerkezetét, s ez kisebb- 
ségben maradt. 

Biró László szathmári püspök közraegnyiigtatásul ki akarta mon- 
datni, hogy az egyháziak választásánál világiak is működjenek közre, s 
viszont a világiak választásánál az esperes is legyen jelen, a mire többen 
közbekiáltottak: tErről már nem lehet szó.» 

Az elnök a szavazásra következőnek azon indítványt mondotta, a 
mely szerint a §-ból a • vegyes* szó kimaradna a nélkül, hogy közelebbről 
megjelöltetnék, kikből alakíttassék a bizottság. 

Deák Ferencz : Az kétségtelen, hogy a szerkezet, melynek 
alapeszméje a vegyes, azaz világiakból és egyháziakból álló bizottság 
volt, szótöbbséggel megbukott ; erről tehát nem lehet többé szólani. 
Nekem a « vegyese szó kihagyása ellen nincs ugyan ellenvetésem, 



de az ellen sincs kifogásom, ha bővebben kifejtetik az, hogy kikből és 
miképp alakittassék a bizottság. En csak az ellen vagyok, hogy e 
bizottság egyháziakból és világiakból álljon, és ennélfogva, ha a győri 
püspök indítványa többeket megnyugtat és a « káptalani vegyest ki- 
fejezést óhajtják elfogadni, erre is ráállok, de azt sem tartanám fölös- 
legesnek, ha kimondatnék, hogy az ily értelemben vett vegyes bizott- 
ságok összeállítása az illető érsek kinevezésétől fogna függni. Ha pedig 
az kívántatnék, hogy e bizottság ne kinevezett, hanem a káptalanok 
kebeléből választott tagokból álljon, ez ellen sem lenne kifogásom. 
A mit én óhajtottam, azt a többség már elhatározta, midőn a szer- 
kezet ellen nyilatkozott; a részletekre nézve méltóztassanak indít- 
vánvt adni be. 

A gyűlés az 5. §. vitatott pontját Kúti Márton indítványára a követ- 
kező szerkezetben fogadta cl : • .... az illető tartományi érsekhez küldetik 
be, a ki egy öt tagból álló, az érseki káptalan tagjaiból ugyanazon káptalan 
által választandó vegyes bizottság közbejöttével a szavazatokat össze- 
számítja, s annak, a ki legtöbb szavazatot nyert, a megbízó levelet kiállítja.* 



SE Ö FELSÉGE, SE A KEGYURAK NE KÉPVISELTESSE- 
NEK A KATH. AUTONÓMIÁT SZERVEZŐ GYŰLÉSBEN. 

A katholikuR autonómiát előkészítő gyűlés 1 869. október 9- dikén tar- 
tott ülésében folytatta «a magyarországi katholikus egyház autonómiáját 
szervező gyűlés tagjainak választási módozata tárgyában • előterjesztett 
bizottsági javaslat részletes tárgyalását. A javaslat 11. §-ának o^ pontja 
így szólott: «A világiak a szervező gyűlésen képviseltetnek: a) a világi 
katholikus kegyurak részéről választandó négy, s ő felsége által küldendő 
két képviselő által*. 

Deák Ferencz : Ugyanazon elvnél fogva, melyből ellenez- 
tem a káptalanok és szerzetesek külön képviseltetését az egyháziak 
között, ellenzem a kegyurak külön képviseltetését a világiak sorában. 
Ezt még sokkal kevésbbé lehetne indokolni, mint a szerzetes rend- 
beliek külön képviseltetését. Miért legyenek a kegyurak külön kép- 
viselve, azt nem látom át ; de még kevésbbé óhajtom, hogy ő felsége 
két képviselőt küldjön. Ö felségét, mint az ország fejedelmét, minden 

yallásfelekezet és egyház fölött a törvényes superinspectio illeti mep; ; 
de ne Horoljuk az ő személyét képviselői által pártok közé, melyek 
minoritásban is maradhatnak. Én tehát sem a kegyuraknak, sem ő 
felségének képviseltetését nem tartom szükségesnek. 

A kegyurak a világiak választásába csak úgy befolyhatnak, 
mint bármely más kathollkus ember. Óhajtom ennélfogva, hogy az 
ö felsége részére tervezett két és a kegyuraknak szánt négy külön 
képviselő mellőztetvén, a világi képviselők száma ehhez képest hattal 
fölemeltessék. (Helyeslés.) 

A gi/tlZf^^, vita után, 34 szavazattal 32 ellenében elfogadta a 11. §. 
alpontjának következő részét: « A világiak a szervező gyűlésen képvisel- 
tetnek : a) a világi katbolikus kegyurak részéről választandó négy kép- 
viselő által* ; ellenben egyszerű szavazás utján elvetette az a) pontnak 
azon részét, a mely Ő felsége képviseltetésére vonatkozik, s az elnök 
kimondotta, hogy az ő felsége részére javasolt két képviselő Deák Ferencz 
indítványa szerint a katholikus hivek képviseletéhez számíttatik. 



A « FEDDHETETLEN MAGAVISELETŰ* KIFEJEZÉS 

HATÁROZATLANSÁGÁRÓL. 

A kathohkus autonómiát előkészítő gyűlés 1869. október 1 1-dikén 
tartott ülésében folytatta az autonómiát szervező gyűlés tagjainak válasz- 
tási módozatáról előterjesztett bizottsági javaslatot. A javaslat 18. §-ának 
első pontja így szólott : « Választó minden 24 éves feddhetetlen magavise- 
letű ker. katholikus férfiú, a ki nem áll valamely bűnvádi kereset, illet()leg 
fenyíték alatt, vagy nem elmebeteg. » 

Beöthy Lajos attól tartott, hogy a feddhetetlenség fogalma igen tíig 
magyarázatokra adhat alkalmat, s azért e két szót : • feddhetetlen maga- 
viseletül kihagyandónak vélte. A gyűlés töbh tagja e módosítványt ellen- 
mondásokkal fogadta. 

DeáJi: Ferencz : Nekem nem az eszme ellen van kifogásom, 
mert én is azt óhajtom, hogy a megválasztandó képviselő jelleme 
feddhetetlen legyen. De a gyakorlatban annak megvizsgálása, hogy 
ki feddhetetlen, sok nehézséggel jár és viszálkodásra szolgáltat alkal- 

Deák Ferencz Beraédei. VI. 16 

mai, mert lehet, hogy valaki nem feddhetetlen egyházi értelemben, 
ki mégis feddhetetlen világi értelemben, míg ellenkezőleg az is lehet, 
hogy a világi hatóság előtt valaki bűnvádi kereset alá is vonatott s 
egyházi értelemben feddhetetlensége ellen még sem tétethetnék 
kifogás. Minthog}' tehát a feddhetetlenség megállapítása bajos s csak 
zavart idézhetne elő, én is a mellett szavazok, hogy e két szó : « fedd- 
hetetlen magaviseletűi kihagyassék. (Helyeslés.) 

A gyűlés a « feddhetetlen magaviseletű* szavak törlését határozta el. 

Deák Ferencz : Az elfogadott módosítás indokolásául a 
jegyzőkönyvben azt óhajtanám kiemeltetni, hogy a kérdéses két szó 
azért hagyatott ki, mert a feddhetetlenség megítélése majdnem lehe- 
tetlenséggel jár, s zavart okozna. (Helyeslés.) 



A KATH. AUTONÓMIÁT SZERVEZŐ GYŰLÉS 

VHiÁGI TAGJAINAK VÁLASZTÁSA AZ EGYHÁZIAKNAK ELŐRE 
KIKÖTÖTT BEFOLYÁSA NÉLKÜL EJTESSÉK MEG. 

A katholikus autonómiát előkészítő gyűlés 1869. október 11-dikén 
tartott ülésében folytatta az autonómiát szervező gyűlés tagjai választásá- 
nak módozatát tárgyazó bizottsági javaslat részletes tárgyalását. A javas- 
lat 19. §-ának első pontja így szólott: «A választók összeirását Ő berezeg- 
sége a primás által kitűzött batáridőben egy bizottság teljesíti, melynek 
elnöke a helybeli katholikus lelkész, tagjai a katholikus kegyúr vagy kép- 
viselője és ott, a hol választott egyházi tanács létezik, ennek két tagja, h 
hol az nincsen, a katholikus hitfolekezeti község által előre választandó két 
katholikus tag.» 

Kúti Márton azt tartotta, hogy a káptalanokra és az alpapságra 
vonatkozólag hozott határozatok után már a következetesség is azt kívánja, 
hogy a világi hivek szintén szabadon választhassák meg az ő szavazataikat 
összeszámító bizottságot. Minthogy azonban a lelkész már állásánál fogva 
is azon helyzetben van, hogy a kezdeményezést némi tekintetben szükség- 
képpen reá kell ruházni, s minthogy nagyon sok község van, a melyek 
önállólag nem nem is járhatnak el, ennél fogva hajlandó volt a lelkésznek 
adni meg a jogot, hogy a kitűzött határidőben a hiveket összehívja, s ezen 

olésen mint elnök szerepeljen, értesítvén a gyűlést, hogy azt a választás 
kihirdetése következtében a szavazatokat összeszámító bizottság meg- 
választása végett hívta össze. E bizottság megválasztásával azonban az ő 
3lnöki szerepe is megszűnnék. E bizottságba ugyan Ő is megválasztható, de 
nem szükségképpen megválasztandó. Kúti ezután elmondotta, hogy véle- 
ménye szerint az összeiró bizottság miképpen teljesítené föladatát és 
bogyan történnék a választás a központi bizottság tagjaira. Végül engedel- 
met kért reá, hogy indítványát a legközelebbi ülésben formulázva elő- 
terjeszthesse. 

Barta Béla nem szólhatott tüzetesen hozzá a módosítványhoz, a míg 
Dem formuláztatik. A bizottság álláspontját igyekezett megvédeni. 

Kőnek Sándor a napirenden levő szakaszt az egész javaslat sarkkövé- 
aek tekmtette. Igaz, hogy itt csak átmeneti intézkedésről van szó, mely az 
3lsŐ szervező gyűlésnek törvényes megalakulását van hívatva lehetővé 
:enni; tde éppen azért, mivel átmeneti, mivel nem köti le a katholikuso- 
kat örök időre, a bizottság kivánatosnak, sőt szükségesnek tartotta különö- 
}en most, midőn az autonómia terén még hiányzik az átalános tájékozott- 
tág, midőn alig egy-két kathoUkus ember képes a terra incognita gyanánt 
őlmerülő autonomikus eszmék iránt fölbuzdulni, midőn a rideg közönyös- 
lég, midőn lelketlen gyanúsítások és a szabadelvűség esküdt ellensége 
gyanánt híresztelt papság elleni bizalmatlanság nem engedi az önkormány- 
zatnak magasztos eszméjét öntudatos tiszta fogalomra s ehhez méltó 
dfejezésre juttatni — oly kezekbe tenni le a legközelebbi választások veze- 
ését, melyeket arra ily körülmények közt legalkalmasabbaknak hitt». 

Midőn a püspöki kar az autonómia ügyét kezdeményezte, czélja nem 
rolt más, «niint hogy az érdeksolidaritas iránti érzéket nagyobb mérvben 
celtse föl az egyháziak és világiak között, hogy szorosabbra fűzze az egyház- 
iak szétfutni készülő két elemét, hogy így egyesült erővel könnyebben sike- 
üljön kivívni az autonomikus önállóságot és függetlenséget; czélja volt tehát 
, püspöki karnak, hogy az ember dualistikus természetének élőképét tün- 
esse föl az autonómia szervezetében, hol lélek és test, szív és ész, értelem 
8 érzék kölcsönös összhangzásban törnek egy közös czél felé ; czélja volt, 
logy az egyházban a két szív legyen egy dobbanás, a két lélek egy gondo- 
lt. Hiszen éppen a modern szabadelvűség egyik kicsapongó elfajulása az, 
.ogy az állami és egyházi szervezet elkülönítésének ürügye alatt azoknak 
em elkülönítése, hanem oly szétszakítása czéloztatik, mely által az egyik 
ílek nélküU testté, a másik test nélküli lélekké válnék. Az volt tehát a 

püspöki kar czélja, hogy a két elem közti egygyéol vadast lehetővé tegye, s 
a bizottság megértvén a püspöki karnak ezen czélzatát, mindjárt ott aján- 
lotta ennek lehetővé tételét, hol arra leginkább szükség van : a legköze- 
lebbi választások alkalmával, midőn az érdekközösség iránti érzet még nem 
lesz oly átalános, és midőn a világiak, úgy szólván, még szemben fognak állani 
az egyházi renddel, a papsággal. Ha majd a szervező gyűlésen sikerülend 
az autonómiát egészséges alapokra fektetni, s az érdekközösség iránti érzet 
évről-évre, napról-napra szilárdulni és erősbödni fog, akkor nem lesz szük- 
ség arra, hogy a két elem közti lehető közeledés ily eszközök által segíttes- 
sék elő, mert akkor eddig u viszonyok rendezetlenségénél fogva még nem 
oly szembetűnő tények fogják a világiak előtt érdekközösségüket az egy- 
háziakkal feltüntetni, és akkor erős meggyőződése szerint az élet maga 
meg fogja hozni az érdekközösségnek ma még nem eléggé érett gyümölcsét.* 
Hivatkozott Angliára, hol daczára a reformatiónak, a kanonjog elvei- 
hez mai napig sokkal nagyobb szivóssággal ragaszkodnak, mint igen sok 
tisztán katholikus államban. Ott a kanonjog mai napig sok ügyben élő 
jogforrást képez ; ott a kanonjognak intézményei az egyháznak alapszerve- 
zetében, kezdve a vicariusi fokozattól egész a legjelentéktelenebb intézmé* 
nyékig, sokkal hivebban maradtak fönn, mint sok tisztán katholikus állam- 
ban, mert a brit nemzet jól tudja, hogy az egyháznak oszlopai egyszer- 
smind az államnak és társadalomnak is talpköveit képezik ; mert tudja és 
érzi, hogy az, mi az egyháznak alapja, egyszersmind a családi életnek biz- 
tosítéka. És midőn Anglia egy pár évtized előtt a szegény -ügyet újból ren- 
dezte, azt nem kirekesztőleg községi orgánumokra, hanem lelkészekre, 
egyházi orgánumokra bizta, és a brit nemzetnek nem jutott eszébe ebben 
illiberalismust látni, sőt helyesnek és czélszerűnek tartotta azt, hogy a 
szegényügy, melynek kezelése szoros összeköttetésben van az egyházi élet 
szervezetével, parochialis területenkint a lelkészek fővezetése mellett 
kezeltessék. És talán a magas angol episkopalis egyháznak klérusa, vagy 
szegényen dotált vicariusai nagyobb bizodalmat érdemelnek, mint a mi 
lelkészeink ? mint a mi jeles, buzgó, önföláldozó plébánosaink, kik nem- 
csak az anya-egyházakban, hanem azonkívül 4 — 5 fiók -egyházban is mint 
lelki orvosai és tanácsadói a népnek legnagyobb áldozatkészséggel fára- 
doznak. 

Deák Ferencz : Valóban nagyon nehéz e gyülekezetben 
tanácskozni. Ha nyiltan, szabadon kimondjuk nézetünket : vagy ana- 
themát mondanak reánk, mert benyúlunk az egyház belszervezetébe 
s föl akarjuk azt forgatni ; vagy személyes térre viszik a kérdést és 

azt mondják, hogy bizalmatlanságot tanúsítunk a püspöki kar, vagy 
a plébánosok iránt, noha azok jobban megérdemlik, vagy legalább 
nem érdemlik meg kevésbbé a bizodalmat, mint Anglia vicariusai. 

Kevésbbé lepett volna meg, bárki mondja ezt, ha nem éppen a 
magyar egyetem jogtanárától hallok ily nyilatkozatot, a ki tudja, 
vag}' legalább kellene tudnia, hogy midőn a törvényhozás garantiákat 
keres, nem bizalmatlanságból indul ki ; kinek már mint magyar pol- 
gárnak is kellene tudnia, hogy nálunk a fejedelmet is megesküdtetik 
az alkotmányra ; és ki fogná azt mondani, hogy ez sérti a fejedelmet, 
mert bizalmatlanságot árul el személye iránt? Az ő magyarázata 
szerint nagyobb bizalmatlanság volna ez a fejedelem iránt, mint az, 
a mit mi a plébánosra nézve akarunk kimondani. Es a tör\'ényhozá8 
mégis megkivánja, hogy a fejedelem megesküdjék az alkotmányra, 
mert a törvényhozás nem bizalmatlanságot fejez ki akkor, midőn 
garantiákról intézkedik. (Mozgás.) 

A t. képviselő úr előadására nézve, — a mennyiben a fönforgó 
kérdésre vonatkozik, — még csak azt akarom megjegyezni, hogy én 
az általa felhozott példa és a bizottság javaslatában ajánlott módozat 
közt analógiát nem találok ; de legkevésbbé is szeretném mintaképül 
venni a püspöki egyházat Angliában autonómiai kérdéseinkben, 
ha meggondolom, hogy Magyarország katholikusai, kik mind az 
ország népében, mind a törvényhozásban a többséget képezték, meny- 
nyivel tisztábban állottak mindez ideig az országban levő más feleke- 
zetek irányában, mint az angol püspöki egyház áll az irlandi katho- 
likusok iránt. (Helyeslés.) 

Azután mily óriási különbség van a szegényügy és eg^' autonó- 
miai választás között. Mi a katholikus autonómiát úgy akarjuk ren- 
dezni, hogy a világiak kétharmad részben, az egyháziak egyharmad 
részben legyenek képviselve a szervező gyűlésen. Ha tehát a bizalom 
és bizalmatlanság kérdése játssza ily esetekben a főszerepet, akkor már 
maga ezen képviseleti alap is a bizalmatlanságnak volna jele, és ha 
ily szempontból indulunk ki, legokosabb volna kimondani, hogy a 
püspöki kar vegyen maga mellé ennyi és ennyi világi férfiút, kikben 
bizalma van, és rendezze az autonómiát. 

Különben maga az egyház a házasulóktól esküt kivan, a tör- 
vény a hivatalnokoktól esküt kivan : tehát ez is a bizalmatlanságnak 
jele, mert az egyház, a törvény nem teszi föl róluk előre, hogy eskü 
nélkül nem teljesítenék azt, a mi kötelességük? 

Havalaki ezt így fogja föl, akkor nincs a törvényhozásnak egj'et- 



len intézkedése, mely nem a bizalmatlanságnak kifolyása gyanánt 
volna tekinthető. 

A mi a választás módját illeti, én nagyon természetesnek tar- 
tom, hogy midőn a világiak nem avatkoznak be az egyháziak 
választásába, a világiak választása is az egyháziaknak előre kikötött 
befolyása nélkül történjék. 

Euti indítványa az initiativát a plébánosra bizza, hihetőleg 
azért, mert nem lehetett másra bizni. A plébános hiyja össze a gyü- 
lekezetet, megmagyarázza nekik a választási törvényt, s fölszóUtja 
őket, hogy bizottságot válaszszanak. 

Ezen bizottságnak lehet tagja a plébános is, sok helyütt bizo- 
nyára meg fogják választani, hol a nép iránta bizalommal van, és ez 
ellen senki kifogást nem tehet ; de ha a nép bizalommal nincs a plé- 
bános iránt, és a törvény őt mégis reájuk erőszakolja, akkor ez ellen 
már joggal lehet tenni kifogást. (Helyeslés.) 

Mi gerjeszt nagyobb bizalmat? Az-e, midőn maga a választási 
törvény octroyál a népre olyan embert, kihez bizalma ninos, vagy az, 
midőn a törvény szabad tért enged a választásoknak és a bizalmat 
meg nem köti ? 

Ez, úgy hiszem, oly egyszerű, oly természetes, hogy én nem 
látom át, mi okból lehetne ezt ellenezni. 

Azon egyesülést, melyet itt többen az egyház világi és egyházi 
tagjai között óhajtanának, nem lehet törvény által keresztülvinni. 
Ez az élet dolga, és minél kevesebbet erőltetjük egyik vagy másik 
részt, s minél szabadabb tért hagyunk egyik vagy másik félnek a 
jogok terén, annál hamarabb fogjuk elérni a kitűzött czélt. 

Tekintsünk csak a lefolyt választásokra. A nép a legtöbb helyen 
nagy részvétlenséggel viseltetett azok iránt, nemcsak mivel a dolí^jot 
nem értette, hanem más okból is, a mint azt egy higgadt, nyugodt, 
értelmes katholikustól hallottam, ki nekem azt mondta: « miért men- 
jek oda, hiszen a pap úgyis azt küldi, a kit akar». 

Morális befolyása mindig lesz a plébánosnak, kell is, hog}' 
legyen, mert szükséges, hogy vezetője legyen a népnek az erkölcsi 
téren ; de e befolyás ne legyen parancsolt, ne legyen octroyált, s 
éppen ezért nem akarom, hogy ezen befolyás a választások hivatalos 
állásához legyen kötve. 

Barta képviselő úrnak azon észrevételét, hogy nem fekszik előt- 
tünk az indítvány szellemében formulázott szerkezet, s így nagyon 
bajos az indítvány kivitelének egyes részei fölött ítélni, én is alapos- 

ak tartom. E tekintetben két ut van előttünk. Azon kérdést, vájjon 
t officio legyen-e elnöke a plébános a bizottságnak, vagj' nem, úgy 
iszem, mint elvet, formulázás nélkül is eldönthetjük, a formulázást 
edig más napra halaszthatjuk. Vagy pedig elvileg sem határozunk 
[ semmit, hanem az egész kérdést holnapra halasztjuk. 

En jobban szeretném, ha az első módot követnők, különben 
edig kijelentem, hogy a szerkezetet nem pártolom. (Helyeslés.) 

Hosszabb vita után a gyűlés, szavazás utján, elvben kimondotta, hogy 
világi képviselők választásának megindítása a plébánost illeti meg, az 
sszeirás és a további eljárás vezetésére pedig bizottság választandó a 
elybeliekből, s e bizottság tagjává a plébános is megválasztható. Az in- 
ítvány formulázásával az indítványozó és az indítvány pártolói bizat- 
ik meg. 

Az október 12-dikén tartott ülésben /)eá/c Ferencz jelentette, hogy 
z indítványozók és az indítványt pártolók az indítványt a következő szö- 
egben kivánják megállapítani : «A választók összeírására Ő herczegsége a 
rimás tíizi ki a határnapot. Kitűzetvén a határnap, a választási eljárást 
ainden plébániában a helybeli lelkész azzal indítja meg, hogy a határnap 
lőtt legalább nyolcz nappal, úgy az anya-egyházban, valamint a népesebb 
s távolabb eső fiók-egyházakban is külön összehívja a katholikus híveket, 
lŐadja az összejövetel czélját, a választási szabályokat fölolvassa és a hive- 
let fölszólítja, hogy a szükséges összeírás teljesítésére és azután a választás 
'ezetésére a plébániai hivck magok közöl egy öt tagú bizottságot válaszsza- 
lak ; ezen választás a plébános elnöklete alatt nyilvánosan történik. E vá- 
asztmányba a plébános és a helybeli káplánok a világi hiveK által szintén 
negválaszthatók. Az így választott bízottság maga választja saját kebeléből 
kz elnököt és a jegyzőket. » 

A gyűlés elfogadta e szöveget. 

A líATH. AUTONÓMIÁT SZEKVEZŐ CONGRESSUS 

?AGJAINAK VÁLASZTÁSA TÁRGYÁBAN ALAKÍTANDÓ KÖZPONTI 

BIZOTTSÁGOKRÓL. 

A katholikus autonómiát előkészítő gyűlés 18G9. október 12-dikén 
ártott ülésében folytatta az autonómiát szervező gyűlés tagjainak válasz - 
^áról szóló bizottsági javaslat részletes tárgyalását. 



A gyűlés a 25. §.-t Deák Ferencz indítványára a következő szerke- 
zetben fogadta el : cA választó kerületek központjaiban a központon levő 
plébániai bizottságnak és a legközelebbi hat plébániai bizottságnak elnö- 
keiből központi bizottság alakul.* 

A javaslat 26. §-a így szólott: tA kerületek központján a püspökileg 
kijelölt esperes a 19. §. értelmében alakult helybeli szavazatszedő választ- 
mánynak és a kerületbeli vidéki választmányok részéről két vagy több tag- 
nak közreműködésével a beküldött szavazatokat teljes nyilvánossággal 
összeszámítja és az eredményt két példányban szerkesztendő jegyzőkönyvbe 
vezeti, melyek mindegyike az elnök és három választmányi tag által alá- 
irandó ; a kerületbeli vidéki választmányok bármely tagjának szabadságá- 
ban állván a központi választmány működésében részt venni. » 

Deák Ferencz : Erre nézve egy átalános, az egész szakaszra 
kiterjedő módosítványt van szerencsém benyújtani. 

Poüák János jegyző olvassa: lA 26. §. helyébe a következő szerke- 
zet tétessék : 

«Ezen bizottság kétszer tartja üléseit: először a kerületbeli szava- 
zók ösBzeirása után a 20. §-ban megengedett fölszólamlások eligazítása 
végett; és másodszor a beérkezett szavazatok teljes nyilvánossággal esz- 
közlendő összeszámítása végett. Ezen központi bizottság elnöke a ple- 
bániabeli bizottság elnöke is egyszersmind, kivévén a helybeli összeírás 
elleni panaszok esetét, mely esetben más tagját választja elnökül a bizott- 
ság. Az elnök kötelessége mindjárt a vidéki bizottságok megalakulása 
után a szomszéd bizottságok elnökeit meghívni, és ekként megalakí- 
tani a központi bizottságot. A központi bizottság mindjárt első össze- 
jövetelekor meghatározza ülései határidejét, és annak közhírré téte- 
léről gondoskodik, illetőleg azt a megyés püspöknek hivatalos köröz- 
tetés végett bejelenti. A bizottság jegyzőkönyvet tartozik vezetni; a 
választás eredményéről vezetett jegyzőkönyv pedig az elnökön és 
jegyzőn kívül még legalább egy bizottsági tag által is hitelesítendő, 
és két egyenlő példányban kiállítandó.* 

Schlauch Lőrincz úgy értette a fölolvasott módosítványt, hogy a 
központi bizottság hivatva lesz a fölszólamlások elintézésére ; ámde a 20. §. 
szerint az összeirt választók névjegyzéke csak egy példányban szerkeszte- 
tik, a központi bizottságnál tehát ily névjegyzék nem lesz. 



Deák Ferencz : Talán eloszlatja a nehézséget az, hogy a 
központi bizottság csak a fölebbviteli forumot képezi ; míg a tulajdon- 
képpeni reclamatíók, például az, hogy valaki kihagyatott, vagy jogta- 
lanul vétetett föl a szavazók jegyzékébe, és más ilyféle ellenvetések, 
a plebaniabeli bizottság fóruma elé tartoznak első sorban, és csak, 
ha ennek határozatával valaki meg nem elégszik, megy a központi 
bizottsághoz, mely esetben a plebaniabeli bizottság az illető jegyző- 
könyveket is fölterjeszti. (Fölkiáltások : Elfogadjuk I) 

A gyűlés elfogadta Deák Ferencz szövegét. 

A KATH. AUTONÓMIÁT SZERVEZŐ CONGRESSUS 
ALELNÖKÉT A VILÁGUK KÖZÜL VÁLASZTJA. 

A kathohkus autonómiát előkészítő gyűlés 1869. október 12-dikén 
tartott ülésében folytatta az autonómiát szervező gyűlés tagjainak válasz- 
tásáról szóló bizottsági javaslat részletes tárgyalását. A 31. §. így szólott: 

• A szervező gyülekezetnek elnöke az ország berczegprimása vagy e 
czélra megbízott helyettese. » 

Kúti Márton úgy emlékezett, hogy azon választási szabályokban, me- 
lyeket a püspöki kar dolgozott ki, arról is volt gondoskodva, hogy a gyű- 
lésnek világi másodelnöke is legyen. Nem tudja, mi oknál fogva mellőzte- 
tett ez a 31. §.-ban, mert mindenesetre szükséges annak kimondása, hogy 

• világi elnököt a gyűlés választ*. (Helyeslés.) 

Deák Ferencz : Részemről ezen indítványt azért is elfoga- 
dom, mert gyakran megeshetik, hogy egyik napról a másikra az elnöklő 
herczegprimás gátolva lesz, például betegség által, a gyűlésben meg- 
jelenni. 

Ha ezen esetről most nem intézkedünk, a helyettesítés nagy 
bajjal járna, míg ha van alelnök, ez végezhetné ez esetben az elnöki 
teendőket. Minthogy a szervező g}níilés egyháziakból és világiakból 
áll, minthogy továbbá ezen g^^űlésben is választottunk világi alelnö- 
köt, nem látok nehézséget abban, hogy a szervező gyűlésen is egy 
világi alelnök választassék. (Helyeslés.) 

A gyűlés elfogadta Kutí módosítványát. 

A KATH. AUTONÓMIÁT SZERVEZŐ OONGRESSUS 
TAGJAI RÉSZESÜLJENEK-E NAPIDÍJAKBAN? 

A katholikus autonómiát előkészítő gyűlés 1869. október 12-dikén 
tartott Ülésében befejezte az autonómiát szervező gyűlés tagjainak válasz- 
tásáról szóló bizottsági javaslat tárgyalását. 

Kúti Márton külön szakaszban azon elvet kivánta kimondani, hogy a 
szervező gyűlés tagjai napidíjban részesülnek. 

Gál János e kérdés eldöntését a szervező gyűlésre akarta bízni, a 
melynek föladata lesz alapítványi pénzekről is intézkedni, é's ha az egyházi 
és iskolai szükségek fedezése után még fönmaradna a szükséges összeg, 
akkor a szervező gyűlés fog határozni róla, hogy a képviselők napidíjban 
részesüljenek-e. Most azonban olyan fölött határozni, a mi fölött e gyűlés 
nem rendelkezik és a mire sehol praecedenst nem látott, nem tartotta he- 
lyesnek. 

Löherer Tamás pártolta Kúti indítványát, mert ha nem adatnak 
napidíjak, korlátozva lesz a választás szabadsága. Egyes kerületekben való- 
ban igen szegényen dotált plébánosok vannak, a kiknek alig van miből 
megélniök, s ha ezek nem kapnának napidíjakat, a választást el sem fogad- 
hatnák, és így a választók kényszerülve lesznek vagy a kegyurakat meg- 
választani, vagy olyanokat, kik Pesten laknak. 

Deák Ferencz : Nagyon nehéz e kérdésben úgy szavazni, hogy 
határozatunk fölületes ne legyen ; mert a választási szabályokban alig 
mondhatjuk ki azon elvet, hogy a képviselőknek napidijak adandók, 
a szervező gyűlésnek köréhez tartozván, hogy megfontolva minden 
körülményt, határozzon e kérdésben. Ha ugyanis napidíjat akarunk 
adni, akkor azt is kell tudnunk, hogy miből adjunk ; a jelen gyűlés- 
nek pedig nincs módjában határozni a fölött, hogy minő alapból lehet 
a napidíjakat fedezni. Annyi áll, hogy igen sok ok szól a napidíjak 
mellett, de igen sok szól ellene is : ennélfogva csak minden körűi- 
menynek megfontolása után lehet határozni e kérdés fölött. Eu tehát 
azt hiszem, hogy a napidíjakról választási szabályok nem intézked- 
hetnek akkor, midőn azon gyűlésnek, mely a választási szabályokat 
alkotja, nincs joga pénzről rendelkezni. Az országgyűlések igenis 



meghatározták a követek napidíját, de ugyanakkor, midőn a válasz- 
tási törvényt megalkották, határozhattak közadók útján bizonyos alap- 
ról, míg mi nem tudjuk, minő alapból fedezzük e költségeket. Ha mi 
jelenleg e kérdés fölött határoznánk, méltán azon vádat vennők ma- 
gunkra, hogy a szervező gyűlés elhatározásának elébe vágtunk. Az is 
könnyen megtörténhetnék, hogy mi kimondjuk az elvet, s a szervező 
gyűlés majd nem látja szükségét annak, hogy a képviselőknek napidíj 
adassék, s vagy azt fogja mondani, nincs miből adnunk, vagy azt, 
hogy az erre fordítandó költséget jobb czélra is lehet fordítani. Az 
pedig sokkal nagyobb baj volna, ha a választásoknál abban bíznának 
az emberek, hogy kapnak napidíjt, s a szervező gyűlés egyszerre el- 
határozná, hogy nem ad napidíjt, mintha a fölött, mit nem tudunk 
rögtön életbe léptetni, nem határozunk, hanem azt azon testületre 
bízzuk, mely képes lesz határozatát azonnal végre is hajtani. (He- 
lyeslés.) 

A gyűlés elvetette Kúti indítványát. 

AZ IGAZSÁGÜGYMINISZTER FÖLÜGYELETI 

JOGÁRÓL. 

A képviselőház 1869. október 27-dikén tartott ülésének napirendjén 
volt a bírák és bírósági hivatalnokok felelősségéről szóló törvényjavaslat 
részletes tárgyalása. Az 5. §. a központi bizottság szövegében így szólott : 
fAz igazságügyminiszter fölügyeleti joga, melynél fogva a bíróságok pon- 
tos és szabályszerű ügykezelése fölött őrködik, e részben a tapasztalt hiá- 
nyok orvoslásáról gondoskodik, az igazságügy átalános érdekében, vagy 
egyes panaszok esetében a szükséges adatok fölterjesztését elrendeli, a 
visszaélések megvizsgálása és megtorlása iránt intézkedik, jövőre is érin- 
tetlenül marad ; azonban bármely hivatali bűntett vagy vétség megf enyí- 
tóse csak a jelen törvényben szabályozott úton és módon eszközölhető.!) 

Várady Gábor kijelentette, hogy a szakasz szerkezetét még azon 
esetben sem fogadhatná el, ha meg tudna barátkozni azon elvvel, hogy az 
igazságszolgáltatás, különösen az ügykezelés eljárására vonatkozólag, az 
igazságügyminisztert illeti a fő felügyeleti jog. Nem fogadhatná el ezen sza- 
kaszt azért, mert e szerint az igazságügyminiszter «az igazságügy átalános 
érdekében* is bocsáthat ki rendeleteket, s elrendelheti az iratoknak s ok- 



mányoknak maga elé terjesztését. Az igazságügyminiszter ezen ^. rende- 
lete szerint csak akkor nem avatkozik be a birói körbe, mikor éppen nem 
akar. Nem fogadhatná el a szakaszt még azért sem, mert azt mondja, hogy 
az igazságügy-miniszternek föfelügyeleti joga érintetlenül hagyatik. Midőn 
az igazságügy miniszter jogkörének törvény útján való szabályozásáról van 
szó, akkor nem hivatkozhatni a múltból oly gyakorlatra, mely törvény által 
formulázva nincs. 

De a szakaszt még akkor sem fogadhatná el, ha ki is javíttatnék, mert 
nem osztozik a benne foglalt elvben, minthogy meggyőződése és jogi fogal- 
mai szerint az ezen §-ban elősorolt esetekben a felügyeleti jog az illető 
felső biróságokat illeti. 

Mindezeknél fogva az 5. §. helyébe a következő szerkezetet indítvá- 
nyozta : « A pontos és szabályszerű ügykezelés érdekéből az elsŐ folyamo- 
dása biróságok biráira és hivatal-személyzetére nézve a királyi tábla tagjai- 
ból, a másod folyamodásií biróságok biráira és hivatalszemélyzetére nézve 
pedig a királyi kúria tagjaiból alakult bizottság gyakorolja a föfelügyeleti 
jogot, melynél fogva az ezen körben tapasztalt hiányok orvoslásáról gon- 
doskodik, egyes panaszok esetében a szükséges adatok fölterjesztését elren- 
deli, a visszaélések megvizsgálása és megtorlása iránt a jelen törvényben 
megszabott úton és módon intézkedik. Ezen bizottság az elnökön kívül hat 
tagból áll; határozathozatalra az elnökkel együtt öt tag jelenléte szükséges. 
Az elnökséget a királyi tábla, illetőleg a legfőbb törvényszék elnöke, aka- 
dályoztatás esetében pedig az illető egyik tanác^selnök gyakorolja. • 

Miután még Horváth Boldizsár igazsj'igügyminiszter és Tisza Kálmán 
szólottak a tárgyhoz, s Horváth szemére vetette az ellenzéknek, hogy vala- 
hányszor a minisztérium A-t ajánl, az opi)ositio B-t mond, valahányszor 
pedig B-t proponál, az ellenzék A-t mond, s Tisza tagadta, hogy a tények 
igazolják a miniszternek ezen állítását, fölszólalt Deák Ferencz. 

Deák Ferencz : T. ház ! Tisztán és egyedül objective akarok 
a dologhoz szólni ; nem szeretem személyhez és személyre intézni 
szavaimat. Midőn törvényhozásról vagy egyes törvényről van szó, 
nincs párt, nincs ellenzék, hanem azon tárgynak igazsága vagy he- 
lyessége. (Helyeslés.) Az előttünk levő törvényben éppen nem látok 
pártkérdést, szólok tehát, a mint kezdtem, tisztán objective. 

Miért akarom én ezen 5. §-t megtartani? Azért, mert egyenes 
kifolyása egyik alaptörvényünknek, az 1848 : IH. t.-cz.-nek. Ezen 
ni. t.-cz. azt mondja: «0 felsége s az ő távollétében a nádor és ki- 



•ályi helytartó gyakorolja a végrehajtó hatalmat. » Kérdem : az igazság- 
szolgáltatás legfőbh felügyelete nem egyik tetemes része-e a végre- 
lajtó hatalomnak, s nem ő felségét illeti-e az a jog, azt a fejedelmet, 
rit a végrehajtó hatalom illet? De megmondja a törvény, hogy ezen 
ogot, mint minden jogot, az egész végrehajtó hatalmat, a törvény 
írtelmében, magyar független minisztérium által gyakorolja. Már ké- 
rem, az igazságszolgáltatásra való felügyelet nemcsak abban áll, hogy 
ízélszerű törvényt terjeszszen elő a minisztérium ; hanem abban is, 
logj' ügyeljen, vájjon rendes és pontos-e az igazságszolgáltás. Vegyük 
i gyakorlatot. Fanaszok esetében lehetne Várady módosítványát hasz- 
aálni ; de nemcsak abban áll a felügyeleti jog, mert könnyen meg- 
K)rténhetik, és fájdalom, sokszor megtörtént, hogy valamely törvény- 
ízéknél, még pedig a főbb törvényszéknél is, annyira megszaporodik 
i tárgyak restantiája, hogy az igazságszolgáltatás megakad. Erre 
aózve egyes ember nem fog port kezdeni, vagy panaszolkodni, hanem 
iz országgyűlés kit von feleletre? Azt fogja mondani, ugyan az 
1848-diki törvény értelmében, a minisztérium minden cselekvéséért, 
mulasztásáért felelős : az igazstigszolgáltatás hanyag, lassú, ezrek 
számára van restantia, feleljen érte. Hogy felelhessen, meg kell a 
niniszteriumnak azon jogának lenni, hogy mihelyt észre veszi, hogy 
összetorlódott a munka, hogs' hanyagok a birák az ellátásban, meg- 
rizsgálja az ügyet, kérdést tesz : miért ? és intézkedik, hogy vagy 
szorgalmasabban dolgozzanak, vagy pl. azért lassú, azért akadt meg 
%z igazság kiszolgáltatása, mert nincs elég segédegyén a biróságok- 
l)an, nincs elegendő számú irnok, segédszemélyzet stb., s ekkor, ha 
valamit törvény által kell megállapittatni, erre nézve javaslatot ter- 
jeszt elő. EgA'ik alapelve az alkotmányosságnak az, hogy minden cse- 
lekvés, mely a kormány végrehajtási körében történik, felelősség alatt 
börténjék, hogy az országgyűlés tudja : kitől kérhessen számot ? Ha 
már az igazságszolgáltatásra a felügA'eleti jog a biróságra bizatik, 
%kkor vagy azt kell kimondani, hogy a biróság felelős azért, vagy 
pedig nem lesz felelősség, mei*t a biróság in principio azért, mint ha- 
tározott, végzett, nem felelős. Ellenben a minisztérium azért, ha az 
igazságszolgáltatás hanyag, felelős az országgyűlés előtt, s őt a leg- 
szélsőbb esetben e miatt még perbe is lehet vonni. 

Ha tehát — összevonom egész okoskodásomat — ő felségét 
illeti a végrehajtó hatalom ; ha ő felsége ezen végrehajtó hatalmat a 
börvények értelmében a minisztérium által gyakorolja; ha az igazság- 
szolgáltatási felügyelet is a fejedelmi jogok közé tartozik és így a 



végrehajtó hatalom teendői közé : a fejedelem ezt is a minisztérium 
által kell hogy gyakorolja. Ha a minisztérium felelős minden cselekvé- 
séért, mulasztásaért : lehetetlen azt mondanom, hogy éppen az igazság- 
szolgáltatási felügyelet másképp történjék, mint azon a módon, mely 
a felelősségi törvény természetes eredménye. 

Ha ezen törvény a miniszternek hatalmat adna, a birót föl- 
függeszteni, megbüntetni, azonnal arra szavaznék, hogy vettessék el ; 
de azt mondja, hogy ott, hol hiányt lát, segiteni igyekezzék, és hol 
vétkes mulasztás vagy törvénybe ütköző cselekvés történt a törvény 
irányában, ő nem itél, hanem csak fölügyel. Ezt a szakaszt nemcsak 
helyesnek, czélszerűnek, hanem a törvényjavaslatban múlhatatlanul 
szükségesnek találom. (Zajos éljenzés a jobb oldalon.) 

A képviselőház az 5. §-t a központi bizottság szerkezetében fogadta el. 



A TESTI FENYÍTÉK ÉS BILINCS ELTÖRLÉSÉRŐL. 

A képviselőház 1869. november 3-dikán tartott ülésének napirendjén 
volt a büntető törvényre és gyakorlatra vonatkozó némely intézkedésről 
szóló törvényjavaslat tárgyalása. 

Széli Kálmán előadó elmondotta, hogy a központi bizottság előtt két 
törvényjavaslat volt : Irányi Dánielé a testi fenyíték eltörléséről, s az igazság- 
ügyminiszteró a büntető törvényre és gyakorlatra vonatkozó némely intéz- 
kedésről. Irányi javaslata 'csak a testi fenyíték és bilincs eltörléséről szól: 
ellenben az igazságtigjminiszteré ezeken kívül rendelkezéseket foglal magá- 
ban a kisebb hatalmaskodásról és becsületsértésről. A központi bizottság 
az igazságügyminiszter javaslatát fogadta el, mert ennek még azon része is, 
a mely az Irányiéval azonos elvű, inkább egyezik meg a központi bizottság 
nézeteivel. 

Horváth Boldizsár igazságügyminiszter megokolta javaslatát, egy- 
úttal azonban kijelentette, hogy noha helyesnek és czélszerűnek tartaná, 
hogy a feudális korszaknak, és különösen az ököljognak is mindannyi ma- 
radványai létezni megszűnjenek, s hogy például a kisebb hatalmaskodás 
ezentúl ne jogkérdésnek, hanem oly erőszaknak tekintessék, a mely a bün- 
tető törvény szigora alá esik, mindamellett el keU ismernie, hogy a kisebb 
hatalmaskodási esetek és a becsületsértési esetek helyes formulázása több 
időt vesz igénybe, s hogy ezek szabályozása inkább illeti az organikus bűn- 

tető codexet ; s éppen azért a javaslatnak a becsületsértés és kisebb hatal- 
maskodásra nézve tett intézkedéseit nem tartotta oly vitális kérdéseknek, 
melyekhez a kormány szorosan akarna ragaszkodni. 

Irányi Dániel ragaszkodott a maga javaslatához. 

Deák Ferencz: T. ház! Az előttünk levő törvényjavaslat 
átalános tárgyalásra levén kitűzve, annak indokolásába, hogy a bot- 
büntetés eltöröltessék, s a bilincs mint büntetés ne alkalmaztassék, 
teljesen fölöslegesnek tartom bocsátkozni ; (Helyeslés) mert nem tar- 
tom szükségesnek védelmezni azt, a mit — bizton föl merem tenni a 
t. házról — senki sem fog megtámadni. (Elénk helyeslés.) Most csak 
azt óhajtom, hogy a törvényjavaslat átalános elfogadása közakarattal 
történjék, a min nem is kételkedem. 

A két javaslat közül részemről czélszerübbnek tartom a minisz- 
teri javaslatot azért, mert különösen a fődologban, a miben külön- 
bözik, a bilincsre nézve, az elő vigyázatra és néha a fegyelmi eljárásra 
nézve practikusabb szabályokat foglal magában. 

Nem ereszkedem hosszabb vitatkozásba, s csak egyet jegyzek 
meg, mire nézve már a miniszter úr is nyilatkozott. Az első hét §-t 
szükségesnek és együtt elintézendőnek tartom. A 7. §. a vérdíjról szól, 
mely ámbár a botbüntetéssel szoros összefüggésben nincs, de ez is 
oly feudális maradvány, a mely két-három szóval eltörölhető, s ennek 
kimondása valóban nagyon kivánatos. 

A mi azonban a törvényjavaslat többi szakaszát illeti, ha intéz- 
kedni akarunk a hatalmaskodásról, vag}', mint hajdan nevezték, actus 
minoris violentiae és becsületsértésről, ezt mindenesetre külön törvény- 
javaslatban kell tenni, külön javaslatban és részletesebben, mert ezt 
néhány sorral nem lehet elvégezni. 

A hatalmaskodásnak oly sok neme van, és ezek annyira külön- 
bözők régi törvényeink szerint, hogy annak három §-ban kimondása 
nagy hézagot hagy a törvényhozásban. 

Némely esetben azt, mit a régi törvények, melyek talán nagy- 
részben most is fönállanak, violentiának tartottak, mindenekelőtt 
megkívánják, hogy az elfoglalt tárgyhoz való jog fölött hozassék Íté- 
let, s így előbb repositiót kellett kérni, s ha a jogi itélet kimondotta, 
hogy azt illeti, kitől elfoglalták, akkor volt helye a violentiának. 

Igaz, sokszor magában a violentialis pörben is ventilláltatott 
ama kérdés, és ott ítéltetett el, és korábbi időkben igen sok eset volt, 

hogy a civilÍH bíróság határozott benne ; hanem most büntető eljárás 
alá Yonatik, s így a violentiának, minden hatalmaskodásnak részletes 
és határozott megállapítása szükséges. Szükséges kimondani, hogy az 
nem ex ofíicio, hanem magánkérésre vétessék e büntetési eljárás 
alá. Hasonló természetű, vagy legalább egy tekintetben egyforma, a 
becsületsértési kereset is. Annak igen sok neme van. Lehetnek becsület- 
sértési esetek a törvényhozási testületek ellen, miképp toroltassanak 
meg ezek ? az egész külön provisiót kivan, hogy a szólásszabadság 
megóvassék. Hajdan voltak az úgynevezett széksértések ; hogy meny- 
nyire fentartandók ezek ? az bővebb elucubratiót kivan. Lehetnek 
becsületsértések más gyűléseken, lehetnek magánkörökben, lehetnek 
nyilvánosan, lehetnek Írásban, sajtó útján, melyekről azután a sajtó- 
törvény intézkedik. 

Ezeket mind csak combinálva együtt leliet törvényjavaslatba 
foglalni. 



En tehát igen szívesen járulok ahhoz, mit a miniszter úr mon- 
dott, hogy ő rááll arra, hogy e törvényjavaslatnak ezen hátulsó része 
hagyassék ki, és tárgyaljuk átalánosságban és részleteiben is a hét 
első §-t, a következőkre nézve pedig akár most, akár utóbb mondjuk 
ki, hogy azok külön törvény tárgyát képezvén, a minisztérium adjon 
azok iránt törvényjavaslatot. (Helyeslés.) 

Én meg nem kötném a míniszer kezét, hogy mikor adja be : 
külön adja-e, vag>' az annyira sürgetett és valóban óhajtandó criminal- 
codex javaslatába foglalja bele ? 

Most a törvényjavaslat ezen részét, a 8.-dik szakasztól végig, ki- 
hagynám, s az első hét szakaszt tárgyalás alá venném. Ezen első hét 
szakaszt pedig én is az átalános tárgyalás alapjául elfogadom. (Élénk 
helveslés.) 

n. 

A képviselőház átalánosságban elfogadta az igaz ságügyminiszter 
javaslatát és rátért a részletekre. A. 8. §. fölolvasása után fölszólalt Deák 
Ferencz. 

Deák Ferencz : Az általam előbb beadott módositvány foly- 
tán bátorkodom megjegyezni, hogy ezen 8 — 13. §§-ra bezárólag vo- 
natkozik az én módosítványom, hogy t. i. ezeket és a bennök foglalt 
tárgyakat hagyjuk el és utasítsuk arra a minisztériumot, hogy ezen 

tárgyakról részletes és kimerítő törvényjavaslatot terjeszszen elő. 
Mindenekelőtt azon kérdést kellene eldönteni, hogy ezen §§-at ki- 
hagyjuk-e, vagy nem? Mert ha a többség kihagyja, akkor minden 
további módosít vány fölösleges ; ha pedig nem hagyja ki, akkor át- 
mehetünk a §§-ra. (Helyeslés.) Megjegyzem azonban, hogy nem végig 
marad ki, mert már a 14. és 15. §. megmarad, mivel a botbüntetés 
eltörlésére vonatkozik a 14. §., a melyben az mondatik, hogy az ezen 
törvénynyel ellenkező törvények és szabályok eltöröltetnek, valamint 
a 15. §. is, mely szerint «ezen törvény végrehajtásával az igazságügy- 
miniszter bizatik meg». Kimaradnának tehát a 8., 9., 10., 11., 12., 
13. §§-ok. Ezen essünk tehát először át, s azután mehetünk tovább. 

Horváth Boldizsár igazságügy miniszter a ház átalános helyeslése 
közben kijelentette, hogy a 8 — 13. §§-at visszavonja. 



in. 



Várady Gábor a következő határozati javaslatot terjesztette elő : 
•Tekintettel arra, hogy a jogegyenlőség elve már az 1847 — 48-dik évi tör- 
vényczikkben kifejezést talált; tekintettel arra, hogy ezen elvnél fogva a 
hon polgárai között a törvény előtt semmi különbség nem tétethetik : uta- 
síttatik az igazságügyminiszter, hogy addig is, míg a büntető polgári tör- 
vénykönyvek törvényhozási úton rendszeresen megállapíttathatnának, a 
törvényes hitbér, mint a nagyobb hatalmaskodás, úgyszintén a kisebb ha- 
talmaskodás és becsületsértés eseteit, valamint a vértagadás és álarczosság 
büntetéseit és átalában mindazon eseteket illetőleg, melyekben a nemes és 
nem nemes között törvényeinkben különbség létezik, egy, a teljes jogegyenlő- 
ség elvének megfelelő törvényjavaslatot terjeszszen a képviselőház elé.t 

Horváth Boldizsár igazságügyminiszter addig is, míg a javaslatot ki- 
nyomatják, megjegyezte, hogy ő előbbi fölszólalásában nem azt Ígérte, hogy 
ezen tárgyakra vonatkozólag excerptive külön-külön törvényjavaslatot fog 
előterjeszteni ; hanem, midőn beleegyezett abba, hogy a 8—13. §§. kimarad- 
janak, azt emelte ki, hogy a büntető codexet, reméli, nemsokára a ház elé 
terjesztheti, s ezen tárgyak is részletesen és organice akkor fognak tárgyal- 
tatni. A határozati javaslatra nézve megjegyezte, hogy két módja van az 
eljárásnak : az egyik : per excerpta procedálni úgy, mint Várady is ajánlja ; 
a másik pedig a szerves működés. Akármelyikére határozza el magát a ház, 

DaÁk Ferenez B«8MdeL VI. 17 

ő, mint a nemzet szolgája, hajlandó a nemzet akaratát végrehajtani ; ha- 
nem mindkettőt egyszerre végrehajtani nincs emher, ki képes legyen. 

Tiíiza Kálmán kiemelte, hogy midőn Várady a szóhan levő tárgyak- 
nak csak egyik oldalát, a jogegyenlŐségit, akarja előzetesen megoldatni, 
nem hihette, hogy összeütközésbe jöjjön az igazságtigyminiszter né- 
zetével, a ki a tárgyalás alatt levő törvényjavaslattal ugyanazt az utat 
követte. 

DeáJí Ferencz : T. ház 1 A mi azon kérdést illeti, lebet-e per 
excerpta törvényt alkotni és azután codifícálni 9 e részben nézetem 
az, hogy a rendes eljárás ugyan a codifícatio volna, hanem ha a codi* 
fícatio a körülmények folytán messzebbre marad, nem látok semmi 
ineonvenientiát abban, hogy egyes tárgyakra nézve per excerpta al- 
kotunk törvényeket, a mi nem gátolhatja a codifícálást: mert ha egy 
codex elkészül, abba azon törvény, mely már per excerpta megalkot- 
tatott, bele fcg vétetni, vagy ha az elfogadott törvénytől eltérő más 
foglaltatik és fogadtatik el a codexben, az előbbi törvény meg fog 
szűnni. Azt azonban fontosnak tartom, hogy az ily dolgot per excerpta 
csak ritkán és legsürgetőbb esetben kell fölvenni, nemcsak azért, mert 
sok időt elvesz a legfontosabb tárg} aktól, hanem azért is, mert igen 
nehéz per excerpta egyes törvényt megalkotni a nélkül, hogy a töb- 
bire figyelem fordíttatnék, minthogy egyik törvény a másikkal szcro- 
san összefügg. 

Mivel a jelen törvényjavaslat fölötti vitát, különösen az emlí- 
tett szakaszokra nézve, befejezettnek tekintem, természetesnek tar- 
tom, hogy azt, mit Várady Gábor úr határozati javaslatában beadott, 
úgy tekintsük, mint külön indítványt, tárgyalására tűzzünk ki napot, 
8 akkor fogjuk majd elhatározni, beleereszkedünk-e tárgyalásába, 
vagy nem ? Előre azonban megjegyzem, hogy ezen kifejezések: omi- 
előbb, azonnal, haladék nélkül, tüstént », azon tárgyak egy részére 
nem illenek, merthogy a hitbér és a major potentise fölötti újabb ren- 
delkezés annyira szükséges legyen, hogy minden más tárgyat, vagy 
legalább sokat félre vetve, haladék nélkül kikapjuk a codifícatióból, 
azt én nem látom át. Azt pedig, hogy a miniszter, midőn törvény- 
javaslatot terjeszt a ház elé, szem előtt ne tartsa, hogy a jogegyenlő- 
ség alapján alkothassanak a törvények, és így a nemesek és nem ne- 
mesek közti minden különbség megszüntettessék : azt bűnnek tarta- 
nám a miniszter úrtól. (Élénk helyeslés jobb felől.) 

Ezen vitának tehát a tisztelt ház úgy vethet véget, ha azon 
indítvány fölvételére, melyet Várady Gábor képviselő úr beadott, 
határnapot tűz, akkor fogunk a házszabályok 99. és 100. §-ai értel- 
mében határozni. (Atalános helyeslés.) 

A képviseWiáz a határozati javaslat kinyom atását határozta el. 

ÚJ-ÉVI ÜDVÖZLET. 

A Deák-párt tagjai 1869. deczember 21-dikén tanácskozásra gyűltek 
össze, hogy a párt, az új -év beköszöntése alkalmából, minŐ módon adjon 
kifejezést jó kivánatainak Deák Ferencz iránt. Tekintetbe véve Deák 
Ferencz gyengélkedő egészségi állapotát, mely a párt tömeges tisztelkedé- 
sét gátolta, elhatározták, hogy aláirási iveket nyitnak, s hogy ezekre ki-ki 
följegyzi nevét. Megbízták továbbá Justh Józsefet, a párt elnökét, s Szent- 
iványi Károlyt, hogy az aláirási ivekkel együtt adják át a vezérnek a párt 
jó kivánatait, s fejezzék ki azon milliók ápolta buzgó óhajtást, hogy a 
Mindenható Deák Ferenczet a haza javára még sokáig éltesse. 

DEÁK NEM FOGADJA EL A VÁLASZTÁST A KATH. 
AUTONOIkDÁT SZERVEZŐ GYŰLÉSBE. 

Miként a • Pesti Naplót 1870. január 19-dikén megjelent számában 
irta, Lehoczky Tivadar Munkácsról a munkácsi katholikusok nevében föl- 
szólította Deák Ferenczet, hogy fogadja el a kath. autonómiai gyűlésbe 
való megválasztását. Deák Fereixcz a fölszólításra távirati utón a követke- 
zőleg felelt : 

Haladott korom, bomladozó egészségem és az országos kép- 
viselői állás teendői lehetetlenné teszik, hogy a közelebb tartandó 
katholikus gyűlésre a választást elfogadjam. Szives köszönetet mon- 
dok a bizalomért ; de e megbizást sem Szatmármegyéből, sem e hely- 
ről el nem fogadhatom. 

A KENDELKEZÉSI ALAPRÓL. 

A képviselőház 1870. január 20-dikán tartott ülésének napirendjén 
volt a miniszterelnökség 1 870. évi költségvetésének tárgyalása. A kormány 

új tételképpen rendelkezési alapul 120,000 frtot irányzott elő, és a pénz- 
ügyi bizottság ezen összeget megszavazandónak vélte. 

Tisza Kálmán nem szavazta meg a rendelkezési alapot. Minthogy a 
külügyeket Magyarországot illetőleg a magyar kormány nem vezetheti, 
nem látta ez alapot igazolhatónak. Egyébiránt, parlamentaris kormány- 
forma mellett, belátta annak lehetőségét, hogy a többség a kebeléből ala- 
kult kormánynak minden számolási kötelezettség nélkül nagyobb összege- 
ket bocsásson rendelkezésére ; de azt hitte, hogy viszont senki sem veheti 
rossz néven az ellenzéktől, ha az ily összegeket nem szavazza meg, mert 
még az iránt sincs teljesen biztosítva, hogy azokat nem fordítják-e majd 
éppen ő ellene. 

Többen szólottak a tárgyhoz és Schvatxz Gyula, ki a tételt szintén nem 
szavazta meg, fölhozta, hogy Angliában két föltételhez kötik az ily alap 
megajánlását. «Az egyik az, hogy a miniszterek megeskettetnek egyenesen 
arra, hogy azon titkos rendelkezési alapból csak oly czélokra fog pénz 
fordíttatni, melyekre nézve, ha felelősségre vonatnak, saját ressortjokból 
képesek igazolást nyújtani. A másik föltétel még lényegesebb. Ez, miként 
tudjuk, az, hogy a miniszterek vezetnek egy könyvet, melyben mindazok 
nevei, a kik ezen titkos alapból bármely csakély összeget is húznak, föl 
vannak jegyezve, és azon összegek is, a melyeket kapnak, és ámbár nem 
igen szokásos, sőt tán hamarjában meg sem történt, hogy a parlament 
egyik vagy másik háza követelte volna ezen könyvek előterjesztését, a par- 
lament azon jogot mégis vindicálja magának, hogy az esetben, ha akár- 
melyik képviselő vagy felsőházi tag kivánna azon könyvekbe betekinteni, 
ebben meg ne gátoltathassék. • 

Deák Ferencz : T. ház I (Halljuk ! HaUjuk !) Fölöslegesnek 
tartanám e tárgy fölött hosszas okoskodásokkal élni. Előttem a dolog 
igen egyszerű. 

Ez a szabad rendelkezési, vagy mint némelyek nevezik, titkos 
pénzalap oly tárgy, melyet nem azért, mert a minisztériumot bármi 
tekintetben dotálni akarnók, hanem : mert minden államéletben van- 
nak költségek, melyeket sem előre maghatározni, sem utólag, mint a 
magyar ember szokta mondani, dobra ütni nem lehet, a parlamen- 
tális monarchiákban mindenütt egy vagy más czim alatt megsza- 
vaznak. 

A hol és amíg virementek voltak, ezen alapot inkább el lehetett 

tán kerülni ; de bizony nem olyan módon, melyet én helyesnek, czél- 
szerünek tartanék, t. i. egyes positiv tételekre nagyobb összegeket 
szavaztattak meg és virement utján fordítják az ily költségek födözé- 
sére. Sokkal egyszerűbb, világosabb és őszintébb azonban, ha a ház 
áz összeget meghatározza, mely ily rendelkezési alapot képez, és a 
minisztérium discretiójára bízza, hogy csakis oly czélokra fordítsa, a 
melyekre az államkormányzat szükségli. 

Minden parlamentben, minden törvényhozásnál a költségek ke- 
vesbítése és az adózó nép lehető kímélése a fő tekintet a költségvetés 
megállapításánál ; és mind e mellett más országok sem menekülhet- 
tek meg ezen tehertől, mert azt szükségesnek tartották. 

Igaz, a mit az előttem szóló képviselő úr mondott, hogy Angliában 
a miniszterek könyvbe vezetnek minden ilyen kiadást. De fölteszem, 
hogy azt itt is megteszik, még pedig két okból: először azért, mert a 
rend megkívánja, másodszor azért, mert mindenki biztosítva akar 
lenni egyes emberek azon vádja ellen, hogy magának tartotta meg a 
pénzt ; hanem Angliában — a mint a képviselő úr szintén elismerte — 
á parlament soha sem kéri elő a könyvet, és a minisztérium soha sem 
adja elő. 

Es ez természetes is : mert azon eszmében, hogy titkos költsé- 
gek, benne van az, hegy nem adatnak a nyilvánosság elé. 

A kérdés tehát az, hogy szerencsésebb helyzetben vagyunk-e mi, 
mint más országok ? Magyarország nélkülözheti-e azon szükséges 
költségeket, melyeket más parlamentális országok rendesen megaján- 
lanak ? Véleményem szerint nemcsak az nem áll, hogy e tekintetben 
szerencsésebb helyzetben vagyunk, hanem ellenkezőleg az áll, hogy a 
mi helyzetünk kevésbbé kedvező. (Úgy van ! jobb felől.) 

Nem akarok részletekről szólani ; átalában említem csak meg : 
ki nem tudja, hogy nekünk, fájdalom, számos ellenségünk van? Ez 
ellenségek nem éppen az államhatalmak nevében lépnek föl, hanem 
hogy föllépnek itt mindenféle eszközökkel, pénzzel is, erről talán 
több van tudva, mint a mi gyanúra szükséges ; adatok is lehetnének 
ialán fölhozhatok, melyekbe azonban nem bocsátkozom. Bármely 
tnódon támadtatik meg valamely állam, vagy con8Ístentiája,belszerve- 
zete ; megtámadtatik gyakran nem azok által, a kik ezen államnak 
tagjai, polgárai és dolgaihoz joggal és szabadon hozzászólhatnak, 
lianem mások által : az ily megtámadások ellen védelem szükséges. 
Kérdem : mi a természetes védelem minden fondorkodó, titkos meg- 
támadás ellen? Fegyver, ágyú az ellenszer? Ez bizony nem képes 



yéleményeket megszerezni, agitatíókat, értem az ellenségeseket itt az 
országban, erőszak nélkül meggátolni. 

Azon kívül sok ember van, a ki múlt érdemeinél fogva is segé- 
lyezést érdemel, és nyiltan az államköltségvetésbe föl nem vétetett, és 
föl nem is vehető. Nem akarok senkit nevezni, de tudjuk, t. ház, hogy 
sokan vannak, nem e házban, hanem az országban özvegyek, elnyo- 
morodottak, kikre nézve ily segély néha bizony nagy fontosság és 
morális hatású. (Helyeslés.) Mindezek a rendelkezési alapból kerül- 
nek ki. 

A dolognak másik oldala pedig az, hogy megválogatja az ember 
azon embert, a kire a rendelkezési alapot bizza oly módon, hogy az ő 
discretiójától függ, hogy mire használja. 

Igen, de éppen azért, mert mi megválogatott emberekre akarjuk 
azt bizni, t. i. a Magyarország kormányát vezető minisztériumunkra, 
teljes hitem és meggyőződésem az, hogy ők e pénzalapot egyedül 
szükséges és az országra nézve hasznos czélokra fogják fordítani, 
hogy azzal soha semmiféle alacsony czélokra működni nem fognak: 
éppen azért állásuk, helyzetük, személyök iránti bizalommal <nerem 
rajok bizni ezen öszszeget. 

Én tehát a rendelkezési alapot átalában véve szükségesnek tar- 
tom, azt a jelen minisztériumnak^ éppen azon bizalomnál fogva, mely- 
lyel a minisztérium iránt én is viseltetem, igen szívesen megszava- 
zom, és a szakasz elfogadása mellett nyilatkozom. (Elénk helyeslés 
jobb felől.) 

A képviselőház névszerinti szavazás útján 169 szavazattal 102 ellené- 
ben megszavazta a rendelkezési alapra előirányzott összeget. 



A FIUMEI PROVISORIUMEÓL. 

Ő felségének 1868. november havában kelt fölszólításához képest 
mind a magyar, mind a horvát országgyűlés országos bizottságot küldöttek 
ki, s ezek Fiume városa küldöttségének részvétele mellett tárgyalásokat 
folytattak Fiume városa és kerülete kormányzati autonóm viszonyainak 
meghatározására. 

A kiegyez kedés érdekében mind a horvát, mind a fiumei küldöttség 
javaslatot terjesztett a magyar országos bizottság elé. Mivel e két javaslat 
csaknem homlokegyenest különbözött egymástól, a magyar küldöttség is 

készített javaslatot. Ehhez, a tárgyalások első stádiumában, sem a horvát, 
sem a fiumei küldöttség nem járult, s reá mindkét rész külön észrevétele- 
ket tett. A tanácskozások folyamában a magyar küldöttségnek sikerült a 
fiumeivel bizonyos pontokra nézve megállapodásra jutni. E javaslatot a 
horvát küldöttség kezdetben nem fogadta el, utóbb azonban némi módo- 
sításokkal hozzájárult e javaslat egyes pontjaihoz, s végre ultimátumot 
nyújtott át a magyar országos küldöttségnek, s ezután a horvátok a bizott- 
ságból kiléptek. Ezen időben a fiumeiek nem akarták elfogadni a horvát 
propositiót, későbben azonban mégis magukévá tették a horvát küldöttség- 
nek a provisorium iránt tett javaslatát. 

A képviselőház 1870. márczius 15-dikén tartott ülésében tárgyalta 
az országos bizottság jelentését. 

Váradíj Gábor az országos küldöttség jelentésének több pontjában 
elszórt elveket a következő indítványban foglalta össze : « A fiumei kérdés 
ügyében kiküldött magyar bizottság jelentése tudomásul vétetvén, föl- 
hatalmaztatik a minisztérium, hogy addig is, míg a függő kérdések végle- 
gesen jnegoldathatnának, egy provisoriumot állítson föl oly módon, hogy 
a királyi biztos működésének megszüntetésével haladék nélkül nevezzen 
ki kormányzót, továbbá a minisztérium Fiume várost és közigazgatását 
vegye át és intézze, Fiume vármegye pedig adassék át az autonóm horvát 
kormánynak. Végül utasíttatik a kormány, hogy miután a közös ügyek el- 
intézése kereskedelmi és tengerészeti tekintetben fönakadást nem szenved- 
het, az említett kereskedelmi és tengerészeti ügynek ellátásáról is kellőleg 
gondoskodjék.! 

Várady indítványa és az országos küldöttség jelentése között csak az 
volt a különbség, hogy a jelentés nem határozta meg az időpontot, a mi- 
kor a kormány életbe léptesse a jelentésben ajánlott provisoriumot ; ellen- 
ben Várady indítványa szerint azt a kormánynak, Horvátország meghallga- 
tása nélkül, « haladék nélkül* kellett volna létesítenie. 

Andrássy Gyula gr. miniszterelnök szívesen elfogadta Várady indít- 
ványát, azon kikötéssel azonban, hogy a benne foglaltakat a kormány csak 
azután teljesítse, miután a horvát országgyűlés is meghallgatta a maga 
küldöttsége jelentését. 

Tisza Kálmán azonnal végre akarta hajtatni a privisoriumot. tMert 
ha a fölött, hogy Fiúméra nézve, míg az egyesség létre jő, végrehaj tassék-e 

a törvény, vagy ne, valaki más határozhat, mint mi, akkor jogunk legalább 
is meg van csonkítva. > 

Deák Ferencz : T. ház ! Akkor, midőn Horvátországgal az 
egyesség megköttetett, szerencsés voltam én is tagja lenni azon kül- 
döttségnek. Az egyesség több hosszas tanácskozás után sikerült úgy, 
a mint az törvénybe van iktatva. Csak egy kérdés maradt fönn elinté- 
zetlenül, s ez Fiume város és kikötőre nézve maga a kezelés módja, 
mert az elv : hogy úgy tekintessék, mint külön test, a törvényben ki 
van mondva. 

Ismét tagja voltam a t. ház megbizásából azon küldöttségnek, 
mely Magyarország részéről ki volt küldve, hogy e kérdést Fiume 
város és Horvátország küldötteivel együtt barátságos egyesség utján 
kiegyenlítse. A kiegyenlítés, fájdalom, nem sikerült. Eészünkről semmi 
sem lőn elmulasztva, hogy az egyesség létrejöjjön, mert mi elmentünk 
a végső határokig, sőt odáig elmentünk, hogy annak az általunk is 
elfogadott egj'ezkedésnek némely pontját mi magunk sem szeretjük. 
Óhajtottuk volna, hogy ez másképp történjék ; de nem történhetett : 
mert egy részben talán a fiumeiek is mást óhajtottak ; de azok mégis 
jobbára elfogadták volna a mi nézeteinket; hanem Horvátország 
követei azt mondották, hogy ők a mi nézetünkbe véglegesen bele 
nem egyezhetnek. A kérdés tehát függőben maradt. 

Arra nézve, hogyan kezeltessék Fiume ? a törvény semmit sem 
rendel, csak elvet mond ki, de annak mikénti alkalmazásáról nem 
rendelkezik. Ha az országgyűlés akkor, midőn kiküldötte ezen vá- 
lasztmányt, azt akarta volna, hogy addig is a törvénynek azon kifeje- 
zése, hogy «tamquam separatum corpus* így vagy amúgy léptettes- 
sék életbe, ezt bizonyosan kimondta volna ; de ezt nem mondta ki : 
mert az egyezkedésre bízta, és azt az állapotot, mely akkor volt, azt 
a provisoriumot, mely akkor tényleg fönállott, minden egyezkedés 
természeténél fogva függőben kellett tartani, s azt egyoldalulag meg- 
változtatni nem lehetett. Most, nem sikerülvén az egyesség, hogy áll 
előttünk a dolog? 

Abba a provisoriumba, mely itt javasoltatik, beleegyezett a 
deputatiónak minden alkatrésze : a horvátok is, a fiumeiek is, mi is. 
Tehát ez kölcsönös egyetértéssel készült javaslat: mert hiszen csak 
javaslat. Már most a t. ház határoz. És micsoda alternatívái vannak? 
Vagy azt mondja, hogy elfogadjuk ezt a provisoriumot, vagy azt 
mondja, hogy visszavetjük. Ha visszavetjük, vagy azt mondja, hogy 

»vább is a mostani állapot maradjon fönn, vagy azt mondja, hogy 
lem tekintve Horvátország beleegyezésére, vagy nem egyezésére, a 
örvénynek kimondott elvét gyakorlatilag is úgy kell végrehajtani, 
nint azt talán sokan óhajtanák Fiúméban is, itt is, de a miben a 
lorvátok természetesen ellenkeznek. Arra, hogy azt mondjuk: igen is 
dfogadjuk ezen provisoriumot, egyik alap az, hogy abba a deputatió- 
lak mind a három alkatrésze, és így Horvátország küldöttjei is 
)eleegyeztek. Mi a czél? A végleges kiegyezés könnyítése és lehetővé 
«tele ; ez az egyik főczél. A másik igen fontos czél pedig az, hogy 
uldíg is a nyugalom és béke lehetőségig föntartassék, s a kedélyek 
)lyan izgatottsága, mely a végleges kiegyenlítést lehetetlenné vagy 
•endkívül nehézzé tenné, elkerültessék. (Élénk helyeslés.) Melyik mód 
felel meg ennek? melyik módon érhetjük el előbb ezen két végczélt? 
Ugy-e, ha azt a provisoriumot fogadjuk el, melyet a három résznek 
íüldöttsége már ideiglenesen elfogadott, helyesnek tartott ; vagy azt, 
i mi egyenesen és határozottan Horvátország ellen van irányozva? 

Sok keserű levét ittuk meg a viszálkodásnak Magyarország és 
Horvátország közt, és valóban minden honfi örült, hogy az egyez- 
kedés Horvátországgal annyira-mennyire sikerült. Most a fiumei 
kérdésre nézve vagy azt mondani, hogy az eddigi állapot tartassék 
fönn, — a mely, mondhatom, a legrosszabb állapotok közé tartozik, — 
vagy azt mondani, hogy nem tekintve Horvátország érzelmeit, érzé- 
kenységét, ellenszegülését, tettleg belemenjünk : úgy hiszem, egyik 
sem helyes, midőn előttünk van annak lehetősége, hogy ezen provi- 
soriumba ők is bele fognak egyezni, és a dolog megérve, végképp 
eldöntethetik. (Helyeslés.) 

Van egy harmadik ut : a most javaslatba hozott provisoriumot 
elfogadni. Mit fognak a horvát országgyűlésen ez iránt végezni, azt 
in előre nem mondhatom ; annyit azonban mondhatok : bizony több 
nint valószínű, hogy a mit küldötteik a javaslatba hozott provisori- 
imra nézve kijelentettek, azt ők is el fogják fogadni ; hanem azt, a 
léikül, hogy a jövendőbe lássak, határozottan mondhatom, hogy ha 
i másik utat akarjuk követni, csak fegyveres erővel vihetjük azt ki. 
Vájjon az ország, a monarchia helyzete és az európai körülmények 
ndicalják-e, hogy e kérdésben oly lépéshez nyúljunk, mely a végle- 
iekig vezethet? 

En törvényellenesnek nem tartom azon provisoriumot, a mely 
nőst javaslatba hozatik ; e provisorium csak olyan, mint a mostani 
Ulapot; csakhogy jobbnak tartom azt, mint a mostani állapotot: 



mert mind a három rész küldöttségének hozzájárulásával, beleegye- 
zésével állapíttatott meg. Hozzájárul még az, hogy, a mint remény- 
lem, Horvátország szintén el fogja fogadni. Én tehát nem törvény- 
ellenesnek, hanem az ország érdekében nagyon indicáltnak látom, 
hogy azon provisoriumot fogadjuk el, melylyel valószinűbb, hogy a 
béke és az egyetértés köztünk föntartatván, a kérdést majd véglege- 
sen és talán hamarább megoldani lehet. (Élénk helyeslés jobb felől.) 

Tisza Kálmán : T. ház ! A tárgyhoz szólni természetesen nincs jogom; 
nem is kísérlem meg. Csak azt vagyok bátor megjegyezni, hogy én nem 
szóltam a mellett, hogy más provísorium léptettessék életbe, mint a mely 
itt ajánl tátik ; Várady képviselő úr indítványa éppen ezen provisoriumot 
szándékozik életbe léptetni ; nem pártoltam tehát azt, hogy oly províso- 
rium léptettessék életbe, mely Horvátország ellen volna irányozva, ós mely 
ott izgalmat idézhetne éiö, (Helyeslés bal felől.) 

DeákFerencz : Épp oly jogtalanul (Felkiáltások balról : Nem 
volt jogtalan !), mint Tisza Kálmán képviselő úr, felszólalok először 
azért, hogy megjegyezzem, hogy én Tisza Kálmán képviselő urat sem 
néven, sem küldői nevén meg nem neveztem ; én egy szóval sem 
mondtam, hogy neki felelek ; ha tehát valami olyat mondtam, mit ő 
nem állított, azt az ő nem állított szavaira feleletül nem vehette ; a 
dolog motivátiójába, okoskodásába akárki beveheti nemcsak azt, a mi 
mondva volt, hanem azt is, mi fölhozathatnék, belevonhatja előadása 
keretébe. Másodszor megjegyzem, hogy, habár Tisza képviselő úr 
nem kívánt is új provisoriumot — legalább nem mondta, hogy bármi 
másféle provisoriumot kívánna — ha azt mondja, a mint mondja, 
hogy Horvátország beleegyezését be nem várva, ezen provisorium 
léptettessék azonnal életbe : hitem szerint ez Horvátország ellen van 
intézve. (Elénk helyeslés jobb felől.) 

A képviselőház elfogadta Várady Gábor indítványát Deák Ferencz- 
nek írásban előterjesztett azon módosítványával, hogy belőle e szavak 
«haladék nélküli hagyassanak ki, s hogy az utolsó mondatban levŐ e szó 
helyett tutasíttassékt tétessék «hatalmaztassék föl». 

A VÉGKEHAJTÓ HATALOMNAK KÖTELESSÉGE 
A TÖKVÉNYT, ÚGY A MINT VAN, VÉGKEHAJTANI. 

I. 

A képviselőháznak 1870. márczins 9-dikén tartott ülésében Deák 
Ferencz interpellatiót terjesztett elő. 

Deák Ferencz : T. ház ! Interpellatiót kivánok a t. pénzügy- 
miniszter úrhoz intézni a házadómentességre nézve, melyet az 1868. 
évi XII. törvény, különösen a 23. §. megad. 

A törvény így szól : 

«23. §. Tíz évi adómentességnek van helye, ha olyan helyen, a 
hol előbb épület nem létezett, új ház építtetik, vagy ha valamely fön- 
álló épület előbb beépítve még nem volt területén eszközlött épít- 
kezéssel, vagy toldással, vagy előbb nem létezett emelet fölépítésével 
olyan gyarapodást nyer, hogy ez által új adótárgy keletkezik — ezen 
utóbbi esetben azon újonan keletkezett adótárgyra való szorítással. 
Nyolcz évi adószabadság adatik akkor, ha előbb fönállott, de a föld- 
szineig lebontott épület helyébe ó-falak, vagy falrészek fölhasználása 
nélkül új épület állíttatik. » 

«24. §. Budapesten ily esetben az adómentesség új épületeknél 
és toldalék-építésnél tizenöt, lerombolt házak újból felépítésénél 
tizenkét évre terjed. » 

•25. §. A 23. és 24. §§-ban adott kedvezmény a jelen év elejé- 
től már építtetni kezdett, és építendő házakra alkalmazandó. » 

A pénzügyminisztérium azonban az adókivetésnél az ezen tör- 
vény által kimondott adómentességet 70o/o-ra szorította, 30o/oát pedig 
úrbéri kárpótlás czíme alatt az említett törvény szerint házadómen- 
tes épületekre is kivetette : holott a törvény e részben különbséget 
nem tesz, hanem átalában rendeli a házadóra nézve az adómentes- 
séget. 

Ez iránt fölterjesztést is tett a város a minisztériumhoz, de 
ezen fölterjesztésnek sikere nem volt. Nézetem szerint a törvény igen 
világos; nem mondja, hogy adatik 70^/0 adómentesség, hanem azt 
mondja, hogy adómentesség adatik. A régi gyakorlatra való hivatko- 
zás meg éppen alaptalan, mert a régi gyakorlatot ugyanezen törvény 
változtatta meg, és nem is regredeált a múltra, hanem azt mondja, 

hogy ezen kedvezmény áll azon házakra is, melyeket 1868. év elejé- 
től fogva kezdtek építtetni. 

Én tehát interpellálom a t. miniszter urat, hogy minő alapon 
tér el e részben a törvénytől ? és minő jogon vetett terhet törvény 
ellenére azon háztulajdonosokra, a kik ezen új építéseket eszközölték? 

n. 

A képviselőház márczius 18-dikán tartott ülésében tárgyalta Pest 
sz. királyi városnak ugyanebben az ügyben a házhoz intézett kérvényét. 
A kérv&nyi bizottságnak véleménye így szólott : • Minthogy a minisztérium 
a hozott törvényeket azok világos szavai szerint végrehajtani köteles, és 
azok világos rendelkezésétől eltérőleg a törvényt nem értelmezheti ; mint- 
hogy továbbá a jelen esetben az 18C8 : XII. t.-cz. 23. és 24. §-ai az új épü- 
letekre és építkezésekre nézve az adómentességet megszorítás nélkül meg- 
engedik, s tekintettel azon t.-cz. 23. és 25. §-aira a házbéradó alatt mind 
az állami, mind a földtehermentesítési pótlék értendő, s így a törvénynek 
szavai szerint az adómentesség úgy az államadóra, mind a földtehermen- 
tesítési pótlékra kiterjed, s minthogy végre a törvényt annak világos sza- 
vaitól eltérőleg értelmezni csak a törvényhozás van hivatva : ennélfogva 
Pest városa községe kérvényének hely adandó, és a kérvény a pénzügy- 
minisztériumhoz a föntebbi megjegyzéssel átteendŐ lenne. » 

Lónyay Menyhért pénzügyminiszter megokolta, miért magyarázza a 
törvényt úgy, hogy az újonnan épült házak fölmentvék az állami adótól, de 
nem a földtehermentesítési járuléktól. Megengedte, hogy a törvény szavai nem 
eléggé világosak ; de viszont állította, hogy az Ő értelmezése magán a törvé- 
nyen alapszik. 1 867 elŐtt az egyenes adók minden nemére meg volt állapítva 
a gyökadó és ennek voltak különböző pótlékai ; így az államadónak volt hadi- 
pótléka ; a gyökadó a hadipótlékkal együtt tette az állami adót, mely a biro- 
dalom szükségeinek födözésére fordíttatott. Azonkívül fönállott és a biro- 
dalomnak másik felében még most is fönáll az országos pótlék, mely az 
egyes koronaországok saját szükségeinek födözésére vettetik ki. Ezenkívül 
még kivetettek minden egyes adónemnél egy bizonyos aránylagos összeget 
földtehermentesítési járulék czímén. Midőn az egyenes adókra vonatkozó 
törvényjavaslatokat előterjesztette, azt az indítványt tette, hogy a változott 
viszonyok következtében az országos pótlékok megszűnjenek és olvadjanak 
egybe az állami adó tételébe, az állami adótól azonban, mely közszükségre 
vettetik ki, megkívánta különböztetni a földtehermentesítési pótlékot, ezért 

a költségvetésben külön volt kiróva a magyarországi és külön az erdélyi, 
űgj mint külön ki van róva a horvátországi földtehermentesítési pótlék 
önállóan és függetlenül az állami adótól. A házadónál azelőtt is fönállott, 
habár kevesebb számú évre, mint a hányra ő indítványozta, az államadótól 
való mentesség ; de sem Magyarországon, sem a birodalom másik felében 
nem voltak és nincsenek fölmentve az új építkezések a földtehermentesí- 
tési járuléktól. Midőn ő ugyanazon kedvezményeket indítványozta a pesti 
építkezések számára, a melyek megvannak Bécsben, annyival kevésbbé 
volt szándékában az építkezéseket még a földtehermentesítési járuléktól is 
fölmenteni, minthogy a tapasztalás tanúsága szerint az egyenes adókra 
kivetett földtehermentesítési járulék nem képes födözni a földtehermente- 
sítési adósság kamatait és törlesztési járulékait. Midőn a pénzügyi bizott- 
ság a házadót tárgyalta, a földtehermentesítési járuléktól való fölmentés 
szóba sem jött, s a házban sem magyarázták ily széles értelemben az adó- 
mentességet. Bizonyítja ezen állítását az a körülmény, hogy a házadóról 
szóló törvény 12. §a határozottan megkülönbözteti a 70o/o-ot a 30^/0 -tói, 
s azt mondja, hogy a házbéradó és házosztályadó tételek 70«>/o-a állami 
adóul, 30^/0 -a pedig a földtehermentesítési járulékul tekintetik, tehát a 
földtehermentesítés fejében teljesítendő fizetés nem adónak, hanem járu- 
léknak neveztetik. Minthogy a törvény 23. és 2i. §-ai csak adómentesség- 
ről és nem járulékmentességről szólanak, már maga a « járulék* szónak 
használata eléggé bizonyítja, hogy a törvényhozás minő értelmet kivánt a 
törvénynek adni. 

Hivatkozott továbbá az 1868 :XXn. t.-cz. 49. §-ára, mely fölhatal- 
mazza a minisztériumot, hogy a házadó kivetésének, beszedésének és 
kezelésének módjára vonatkozólag gyakorlatban levő szabályokat érvény- 
ben tartsa. Ennek következtében ő, rövid idővel a törvény kihirdetése 
atán, közzétette ezen szabályokat, és ezekben megfelelőleg azon gyakorlat- 
nak, mely a törvény hozatala előtt fönállott, kimondotta, hogy az adó- 
mentesség csupán a folyó állami házadóra szorítkozik. A szabályoknak 
éppen ezen értelménél fogva Pest városa maga községi adóul minden 
újonnan fölépült házra 100 frt házbér után 4.20 frt vetett ki és szedi mai 
nap is, már pedig ha az adómentességnek oly széles értelmet lehetne 
adni, mint a minőt annak Deák ad, az új házak ezen teherrel, a mely való- 
ban adó, nem volnának megróhatok. 

Figyelmeztette a házat, hogy az 1868-diki törvény helybenhagyta az 
előbb fönállott gyakorlatot, a mely szerint a földtehermentesítési járulék 
fizetésére a Magyarországban létező különböző természetű egyenes adók 
bizonyos százaléka jelöltetett ki alapul. 

Minthogy pedig a jövedelmi adó által a tőkére vetett adó hasonló 
arányban, t. i. mint 70 : 30-hoz földtehermentesítési adónak tekintetik* 
joga van az államnak, ha ezen tőkék ingatlanokba helyeztettek, pl. ház- 
építésbe ruháztattak, ezen adóról lemondani bizonyos czél végett, melyet 
az állam magának kitűzött ; de nem lenne helyes eljárás, ha azon részlet- 
ről is lemondana, mely a fölvállalt teher törlesztésére külön kijelöltetett. 
A földtehermentesítési alap amúgy sincs oly virágzó állapotban, hogy el 
lehetne engedni a házak után ezen járulékot. 

Noha a törvénynek valódi értelme reá nézve nem volt kétes, mégis, 
midőn Pest városa e tárgyban folyamodványt terjesztett a minisztérium 
elé, ez ügyben külön bizottságot rendelt ki, és ennek tárgyalásai őt arra as 
elhatározásra birták, hogy ne térjen el a törvény kihirdetése alkalmával 
közrebecsátott magyarázatától. 

Nem is oly súlyos ez a teher, a melyet 1868-ig minden fölszólalás 
nélkül viseltek az új házbirtokosok, mert 18ü9-ben a fővárosban 122,876 frtot 
tett, s csak egy pár év múlva fog több százezer forintra szaporodni. Más- 
felől azonban, ha 27 éven át, a mely idő alatt a földtehermentesítési járu- 
léknak törlesztetni kell, évenkint átlag csak 300,000 forint jövedelmet 
veszünk föl belőle, s ezt ama járuléknak gyorsabb törlesztésére fordítjuk, 
ez már maga a kamatok kamatjával 16 milliót meghaladó összegre rug. 

Ha mindezek ellenére a ház a kérvényi bizottság nézetét tartaná 
helyesnek, ő kötelességének ismerné a megállapítandó értelemben tör- 
vényjavaslatot terjeszteni a ház elé. 

Deák Ferencz : T. ház ! A pénzügyminiszter úr előadását 
úgy tekintem, mint egyszersmind feleletet az általam hozzá intézett 
interpellátióra, és e tekintetben kénytelen vagyok kijelenteni, hogy 
én az általa előadott magyarázatban meg nem nyugszom. (Helyeslés 
bal felöl.) 

En azt hiszem, nagyon bajos annak megítélésébe bocsátkozni: 
mit gondolt a pénzügyminiszter úv, mikor a törvényjavaslatot készí- 
tette ; ránk nézve elhatározó csak az lehet, hogy mit irt. (Tetszés.) 
Méltóztassanak visszagondolni azon időre, midőn a pénzügyminisz- 
ter úr a pótlékokat nem kívánta rendesen megkülöoböztetni az adó- 
tól ; nem vettetett ki külön pótlékot, hanem átalában kivettettek 
adók és egyes tárgyaknál a törvény által lett meghatározva, hogy 
abból az adóból hány százalék fordíttassék az úrbéri kárpótlás meg- 
térítésére. A kérdésben levő szakasz a házadóról szól s azt mondja : 
« Házadó alá tartoznak azon tárgyak, melyeket elősorol a második 

BzakaBz.» Mit mond a 12-dik szakasz, melyre maga a miniszter úr is 
hivatkozik ? 

Ez azt mondja : • A házbéradó- és a házosztályadó-tételek 70%-a 
állami adóul, 30o/o-a földtehermentesítési járadékul tekintetik.* Tehát 
a házadó teszi a 100%-ot; abból föl van hatalmazva a miniszter 
30o/o-ot fordítani a földtehermentesítésre, 70o/o-ot pedig az állam 
egyéb szükségeire. Itt nincs megkülönböztetve külön adó, ez a 30% 
nem mint külön adó említtetik, hanem egyszerűen az mondatik, 
hogy ezen adóból 30 7o úrbéri kárpótlásra fordítandó. 

Mit mond a 23-ik § ? «Tíz évi adómentességnek van helye, ha 
olyan helyen, a hol előbb épület nem létezett, új ház építtetik » stb. 
Tesz-e ez különbséget? Mondja-e ez azt, hogy 10 évi államadómen- 
tességnek van helye, vagy azt mondj a-e, hogy a házadónak csak 
70o/o-ára adatik adómentesség? Nem, hanem átalában azt mondja 
az előbbi szakasz, hogy a házadóból 70% állami szükségekre, 30% 
úrbéri kárpótlásra fordíttatik ; ezen utóbbi pedig egyszerűen azt 
mondja, hogy adómentességnek van helye. A miniszter úr azt 
mondta, hogy ez ellen nem szólalt föl sem a pénzügyi bizottság, sem 
az országgyűlés, midőn a törvény hozatott. Az ellen, hogy a 100% 
házi adóból 30% fordíttassék föld tehermentesítési pótlékra, senki 
nem akart fölszólalni, mert azt mindenki helyesnek tartotta. 

Miért nem szólalt föl senki az ellen, hogy a 30% és a 100% 
miképpen értetik az adómentességnél? Azért, mert senki sem magya- 
rázta másként. Megmondta-e itt akkor a miniszter úr, hogy ő azt úgy 
érti, hogy a házadóból csak 70% lesz elengedve ? En nem voltam a 
pénzügyi bizottságban, de úgy tudom, hogy ott sem mondta; itt 
pedig hogy nem mondotta sem ő, sem más, az bizonyos ; sőt merem 
állítani, hogy midőn e törvényt alkottuk, nekem, de azt hiszem, má- 
soknak sem jutott eszébe, hogy ezen átalános kifejezés: «adómentes- 
8ég» a percenteknek bizonyos aránya szerint számíttassék. 

A mi azt illeti, hogy nem szólaltak föl utóbb, méltóztatik tudni 
a gyakorlati életből, hogy a kit nyom a teher, egy darabig vár, sok 
ember pedig nem is bir annyi tájékozottsággal, hogy tudja, mikor 
szólaljon föl. De hiszen maguk a miniszter úr hivatalnokai szólaltak 
föl ez iránt, kérdést téve már októberben ; és ezeknek fölszólalására 
adta ki a rendeletet a miniszter úr, hogy a 30%-ot mégis csak szed- 
jék be. A körrendelet így szól : (olvassa.) 

•Több m. k. pénzügy igazgatóság részéről kérdés intéztetvén az 
iránt, vájjon az 1868. évi XXII. t.-cz 23. §-a alapján az újonnan 

építendő házak adómentesek legyenek-e az összes adótól, ide értve a 
30o/o földtehermentesítési járulékot is, vagy pedig ez utóbbit, úgy 
mint eddig az országos és földtehermentesítési pótlékot, köteleztesse- 
nek fizetni ? további kételyek mellőzése végett következő utasítás 
adatik ki stb. » 

Tehát saját közegei is kétségben voltak az iránt, hogy ezt 
be kell-e hajtani, vagy nem. A miniszter úr sokkal ügyesebb, sok- 
kal értelmesebb, semhogy homályos törvényt proponált volna, vagy 
hogy azon törvénynek más szerkezetet adott volna, mint a melyet ő 
akart annak adni. 

A ház megfontolta a törvényt, meghányta-vetette a körülmé- 
nyeket, és megállapította azon átalános kifejezést. 

Nem csekély tekintetet érdemel, a mit a miniszter úr maga is 
fölemlített, hogy azon földek, melyek canalisátiók és más költséges 
munkálatok által tétettek mívelhetőkké, mi által az adó alapját sza- 
porították, szintén adómentesség alá esnek ; és ezektől nem kívánta 
a pénzügjnniniszter úr a 30%-ot, pedig a törvény ezekre nézve éppen 
úgy szól, sőt azon törvényben, mely e földeket adómentesíté, említés 
sem tétetik, mint az előbbiben arról, hogy valami járulékot tartoz- 
nak fizetni, s csak egész átalánosságban adómentességről van szó ; 
pedig ha áll az, hogy a t. pénzügyminiszter úr kötelességének tar- 
totta azon 30o/o-ot az adómentes házakra kivetni, éppúgy kötelessége 
lett volna azokra is kivetni. (Igaz !) És mily könnyen megtörténhetik, 
hogy utóbb ezekre is ki fog vettetni, mert a miniszter úr azt mond- 
hatja : a törvény így szól, én azt így magyarázom. 

A mi azon hivatkozást illeti, hogy ugyanazon törvény megha- 
talmazza a minisztériumot az eddigi gyakorlat föntartására, nézzük 
a törvényt magát. A 49. §. szerint a miniszter fölhatalmaztatik, hogy 
a házadó kivetésének, beszedésének és kezelésének módjára vonat- 
kozó, eddig gyakorlatban levő szabályokat, a mennyiben ezen és a f. 
évi erre vonatkozó törvényczikk által meg nem változtatvák, 1869. 
deczember 31-dik napjáig érvényben tarthassa. Ez kétségtelenül 
szól, világos a törvény, s én csak azon kérdést vagyok bátor tenni : 
vájjon az, hogy valamely tárgyra adó vettessék ki, melyet a törvény 
nem rendel kivettetni, sőt melyre nézve adómentességet mondott ki, 
szintén kezelés, kivetés és beszedésre tartozik-e? (Helyeslés.) 

Ez külön megadóztatás. 

Oly tág hatalmat a minisztériumnak nem adott az ország és 
reménylem soha nem is fog adni, hogy tőle függjön valamely tárgyra 

adót kivetni, melyre a törvény határozottan adómentességet mondott 
ki. (Helyeslés.) 

Egyébiránt a mi azon érvelést illeti, hogy ha az illető nem 
házba tette volna tökéjét, akkor is fizetett volna adót, tehát miért 
mentessék fel itt? ennek egyszerű oka az, a mit a törvény is meg- 
mond, hogy szaporíttatni kívántatik ez által az adóalap. A tőkétől 
fizet valaki lOo/o-ot, de ha a tökét házba helyezi el, akkor attól annak 
idejében sokkal nagyobb adót fog fizetni. Ez az oka annak, hogy a 
házépítőnek adómentesség adatik bizcnyos időre. 

Miért adatik adómentesség azon földekre nézve, melyek műve- 
letlen állapotból müvelhetőkké tétettek, azt megmondja a törvény : 
mert ez által az adó alapja szaporodik; sőt maga az idézett 23. §. 
kiköti, hogy oly épületeknél, melyek csak részben emeltetnek újra, 
vagy az előbbi falak használatával építtetnek, ezen adómentesség nem 
áll : nem pedig azon természetes oknál fogva, mert ez által nem sza- 
porodik az adóalap. 

Az igaz, hogy az nagy fontosságú körülmény, hogy a földteher- 
mentesítési kötelezettséget teljesíteni kell, mint a miniszter úr elő- 
adta, és ha azon pénzalap nem egészen jól áll, akkor azt pótolni 
kell. De kinek kell pótolnia ? Az egész országnak. Hogy azon alap 
nem elegendő, az még nem elég ok arra, hogy az executiv hatalom 
azon kedvezményt, melyet a törvény némelyeknek adott, ezektől el- 
vonja és ezt azzal pótolja. Nem természetes- e az, hogy a miniszter 
adjon be javaslatot és mondja : uraim ez nem elég, pótoltassék így 
vagy amúgy ? Ha ő ezen törvényt terhesnek találja, annyi idő óta 
adhatott volna már be ennek megváltoztatása iránt javaslatot. 
Hiszen múlt évi májusban már innen-onnan esztendeje, azt ígérte a 
pesti küldöttségnek, mely nála járt, hogy ő így magyarázza a tör- 
vényt, de különben a dologra nézve törvényjavaslatot fog beadni a 
háznak és ez mai napig sem történt. Igen természetes, hogy itt nem- 
csak Pestről van szó, hanem más városokról is. 

Más városokban is kedvezményt kell nyújtani oly czélból, hogy 
az építkezések szaporodjanak és az adóalap ez által növekedjék. Azt 
hiszem, hogy a földtehermentesítési alap állapotát nem lehet föl- 
hozni, hogy ez által elvonassék a kedvezmény azoktól, a kiknek azt a 
törvény megadja. Hanem ha a földtehermentesítés közös teher, akkor 
az mindnyájunk terhe, azt mindnyájunknak kell viselni, és valamint 
azt egyesekre ráróni nem lehet, úgy a kedvezmény megvonása által 
egyesekre ezen terhet nem háríthatjuk. Egyébiránt azt indokolni, 

hogy mily fontos ezen kedvezmény, nem szükséges ; mert, ha azou 
különbség oly csekély : hogyan tesz mégis 300 ezer frtot ? Ne feled- 
jük el, hogy a mely háznak 20, 14 vagy 8 esztendőre megadatik az 
adómentesség, azon ház ezen idő lefolyása után sokkal nagyobb adót 
fog fizetni, és ez az ország jövedelmét némileg pótolja; de a mint 
már emlitém, ha ebből a földtehermentesitésre teher hárul, azt az 
egész országnak kell pótolnia, nem pedig egyeseknek. Hogy emelke- 
dik-e a házbér ? azt én természetesen bizonyossággal nem mondha- 
tom meg ; de valószínűleg, ha Pest városa és más városok emel- 
kedni fognak, a házbér is nagyobb lesz. Csakis az a kérdés : ha váj- 
jon ez az adó tesz-e némi különbséget arra nézve, hogy az építések 
szaporodjanak? Soha se higyje valaki, hogy ezen adó, különösen 
Pesten, az építőnek vállára nehezedik. Minden építő azt a tőkét veszi 
számítása alapjául, melyet befektet. Minél nagyobb azon összeg, annál 
nagyobb tőkét vesz számítási alapul ; hogy pedig a házbéreket ahhoz 
szabja, sőt még azon túl is emeli, az kétséget sem szenved. Eik fize- 
tik azt? fizetik azok, a kiknek házok nincsen, a kik a máséban lak- 
nak, és különösen sok szegény ember fizeti. 

Nem akarok hosszas lenni; (Halljuk !) határozott nézetem az, 
hogy ezen törvény mind alkotásakor, mind pedig jelenleg is oly vilá- 
gos tartalmú, hogy én előttem kétséget sem szenved, hogy az adó- 
mentesség az újonnan építendő házakra, azon föltételek mellett, me- 
lyek a törvényben körül vannak irva, nem az egész házadó 70% -ára, 
hanem az egész adóösszegre volt értve. 

Ha a gyakorlat ellenkező volt, éppen azért történik panasz s 
éppen ezen ellenkező gyakorlatot, mely a törvénytől csakugyan eltér, 
kell megszüntetni. En részemről ismételve kérem a t. házat : méltóz- 
tassék ezt figyelembe venni és úgy, a mint a kérvényi bizottság java- 
solja, határozatot hozni. 

Még csak egyet akarok megemlíteni. Azt mondja a t. pénzügy- 
miniszter úr, hogy ő bizottságot nevezett ki és ezen bizottság is az ö 
véleményében osztozott. Én úgy tudom — ha tán csalódom, helyre 
fog a miniszter úr igazítani, — de én úgy tudom, hogy ezen bizott- 
ság tagjai saját hivatalnokai közül voltak választva. Egyátalán nem 
vonom ugyan kétségbe bármely minisztérium tagjának józan ítéletét: 
azt sem, hogy ha saját nézete van, azt ki is meri mondani : de úg>' 
tudom, hogy a t. miniszter úr másokból álló enquétet is hitt össze, s 
ez egészen más véleményben volt ; bizonyosan tudom pedig, hog}' 
azon enquéte, mely előttem legnagyobb súlylyal bír, s mely nemcsak 

az igazságot, hanem az ország pénzügyi állását is tekintetbe vette, 
t. i. az általunk választott bizottság e törvényt épp úgy magyarázta, a 
mint mi kívánjuk magyarázni. Harmadszor is kérem tehát a t. házat : 
méltóztassanak elfogadni a kérvényi bizottság javaslatát. (Helyeslés.) 

A képviselőház a kérvényi bizottság véleményét fogadta el. 



HATÁROZATAINAK 



KÉNYSZERÍTÉS ÚTJÁN VALÓ KERESZTÜLVITELE HÍÁNT TETT 
INTÉZKEDÉSEK MEGSZÜNTETÉSE TÁRGYÁBAN. 

Az 1867 : XVn. t.-cz. életbeléptetése után Eötvös József b. vallás- 
és közoktatásügyi miniszter módot kivánt nyujtani a hazai zsidóságnak 
€gyházi alkotmánya megállapítására, s e végből 1868. deczember 10-dikére 
izraelita congressust hívott egybe. A congressustól alkotott szervező sza- 
bályzatokat ő felsége 1869. június hó 14-dikén ellátta a legfelsőbb jóvá' 
hagyás! záradékkal, s a vallás- és közoktatásügyi miniszter hozzáfogott 
keresztülvitelökhöz . 

Az 1869. évvégén 152 chittörvényhű zsidó hitközség* folyamodott 
a képviselőházhoz és kérte, hogy a vallástörvényeket szerintök sértŐ con- 
gressusi határozatok keresztülvitelénél minden kényszer mellőztessék. 
E kérvények tárgyalását megelőzte a képviselőházban az 187 0-diki állami 
költégvetés tárgyalása, a melynek folyamán, 1870 február hó 16-dikán, 
Ghyczy Kálmán megindította a vitát a katholikus autonómia és az alapít- 
ványok kérdése fölött, s az izraelita congressust is belevonván fejtegetései 
körébe, azt mondotta, hogy törvény által még el nem ismert egyházi tes- 
tületek nem intézhetik egyházi, iskolai és ezekre vonatkozó alapítványi 
ügyeiket oly érvénynyel, hogy határozataik a polgári hatóságok által is 
végrehajthatók legyenek. 

A képviselőház 1870. márczius 1 8-dikán tartott ülésében tárgyalta az 
orthodox zsidó hitközségek kérvényeit. A kérvényi bizotUiág véleménye ez 
volt : cTekintve, hogy a képviselőház a vallás- és lelkiismeret szabadságát 
elfogadta, és hogy az e tárgyban a minisztérium által már elkészített és 
már közzétett törvényjavaslat rövid idŐ alatt a törvényhozás által fog tár- 
gyaltatni ; tekintve továbbá, hogy a vallás- és lelkiismeret-szabadság elveivel 
ellenkezik, ha bármely vallásfelekezetnek tagjai a többség határozata által 
az alap -hittörvényeikkel ellenkező szervezetet elfogadni kényszeríttetnek; 

tekintve végre, hogy kérvényezők előadásai szerint az izraelita congressns 
határozatai a zsidó hittörvények alaptanaival és a papok által megállapí- 
tott alapszervezettel ellenkezésben állóknak állíttatnak, és így e szerint az 
ezen congressusi határozatok alapján szervezendő vallás-egyház dogmatikus 
zsidó hittörvények alapja az eddig Magyarországban fönállott vallásegyház- 
tól lényegesen különböző testületet képez, a melynek tagjává vallás- és 
lelki ismeret -szabadság követelményei szerint kiki csak önkéntes elhatáro- 
zás folytán, de sehogy sem kényszerítés által avattathatik föl : a kérvényi 
bizottság ezen elveknél fogva az esedczők kérelmeit méltánylandóknak, és 
panaszaikat mielőbb orvoslandóknak találja; ennek alapján ezen kérvé- 
nyeket a vallás- és közoktatásügyi miniszter úrhoz azon utasítással véle- 
ményezi átteendőknek, hogy addig is, míg a törvényhozás tüzetesebben 
intézkedik, az izraelita congressus határozatainak végrchajtiisa czéljából 
netalán igényelt állami hatósági oltalom és segély elrendelésénél a föntebbi 
elvekkel egyezőleg járjon el, és az e tárgyban már tett fönnebbi elvekkel 
ellenkező intézkedéseket szüntesse meg. • 

Deák Ferencz ; A mózes-vallást követők, úgy látszik, itt 
Magyarországban két különböző felekezetre oszlottak; az egyik a 
másiktól, a mint azt maguk állítják, valóságos dogmatikus kérdések- 
ben is különbözik. Ők az iránt, úgy tudom, megkérdeztek számos kül- 
földi tekintélyes rabbit, és azok nézete is az, hogj' a két felekezet közt 
valóságos dogmatikus különbség létezik. 

Már ha a vallásszabadságot csakugyan óhajtjuk ; ha azt elvben 
ki is mondtuk ; ha óhajtva várjuk azon törvényjavaslat minél előbbi 
beterjesztését, melyben a vallásszabadságnak teljes mértékben gyako- 
rolhatása bővebben ki lesz fejtve, melyben az is valószínűleg ki lesz 
mondva, hogy minden felekezet egyesülés útján külön alkothasson 
testületet : én nemcsak helytelennek s károsnak, de jogtalannak is tar- 
tanám, ha két oly felekezetet, mely egymástól dogmákra nézve is kü- 
lönbözik, egy egyház, egy testület alá akarnánk szorítani. (Helyeslés.) 
Természetes következménye a vallásszabadságnak az, hogy a kik 
csakugyan dogmákban különböznek egymástól, külön felekezeteket 
alkossanak. (Helyeslés.) Fordulhatnak elő kérdések alapítványokról 
és felekezeti egj'éb dolgokról ; ezeket maguk közt egyezség útján el- 
intézhetik, sőt, hogyha meg nem tudnának egyezni, követhetik azon 
módot, melyet az ó-hitüek két nemzetiségi felekezetei követtek. Hogy 
bíróilag döntessék el azon kérdéseket, nekünk az ellen legkisebb ellen- 
vetésünk sem lesz ; hanem azon kérelmök, hogy ne kényszeríttesse- 

nek, azt hiszem, tökéletesen méltányos. Én elfogadom a bizottság vé- 
leményét. (Helyeslés.) 

A k&pviselőház vita nélkül elfogadta a kérvényi bizottság véleményét. 



A BUDAPESTI KÖZMUNKÁLATOKRA 
TERVEZETT KÖLCSÖNRŐL ÉS A FŐVÁROSI KÖZ- 
MUNKÁK TANÁCSÁRÓL. 

A képviselőház 1870. április 6-dikán tartott ülésének napirendjén volt 
a kormány javaslata «a Duna folyamának a főváros mellett szabályozásáról 
8 a forgalom és közlekedés érdekében Budapesten létesítendő egyéb köz- 
munkák költségeinek födözéséről, és e közmunkák végrehajtási közegéről •. 

E javaslat a kormányt fölhatalmazta, hogy 24 millió forint erejéig 
sorsolási kölcsönt köthessen. E kölcsönből födöztetnék: ^a) & közlekedés 
könnyítése végett az ország két részét egybekötő lánczhíd megváltása; 
b) a forgalomnak és a közlekedésnek, éppen a kereskedés központján fön- 
akadás ellen biztosítása végett, egy, esetleg két új álló híd építése ; c) a 
Duna folyamának a főváros határai között oly módon szabályozása, mely, 
a midőn a fővárost az árvíz ellen biztosítja, s a hajózás akadályait a keres- 
kedés központján elhárítja, a hajózásnak és kereskedésnek tágas kikötőket 
és új rakpartokat nyit ; d) a fővárosban, az ipar és kereskedés központján, 
az árúforgalom könnyítése s a már is gyakori közlekedési zavarok elhárí- 
tása végett, de közegészségi tekintetből is kellő szélességű fővonalaknak — 
mintegy állami utaknak a községi utak nagy hálózatában — nyitása ; e) a 
az ezekre szükséges előmunkálatok, helyszini és magasságrajzi fölvételek, 
tervek, kisajátítások stb. költsége ». 

Mindezeknek tervezésére és a kivitelnek vezetésére « Fővárosi köz- 
munkák tanácsa* czím alatt külön állandó közeg állíttatnék föl. E tanács 
egy elnökből s ha szükségesnek mutatkoznék, egy alelnökből és tizennyolcz 
rendes tagból állana. A rendes tagok közül hatot sz. kir. Pest városa, hár- 
mat Buda városa képviselői választanának közgyűlésükön, kilencz tagot 
pedig, valamint az elnököt és alelnököt, a minisztérium nevezné ki. 

Irányi Dániel határozati javaslatot terjesztett elő, a mely szerint, 
mivel ca miniszterelnök által előterjesztett törvényjavaslat egy az, oly 
munkákat is országos erővel s a közmunka-tanács által tervez létesíttetni. 



a melyek országos jelleggel nem bírnak, más meg az, hogy a szükséges ter- 
vek és költségvetések hozzá mellékelve nincsenek : a ház oda utasítja a kor- 
mányt, hogy elválasztván a községi érdekű munkákat az országos érdekfiek- 
től, ez utóbbiak létesítése iránt, a megkívántató részletes tervek és költség- 
vetések kíséretében, új törvényjavaslatot terjeszszen elő, elkerülve a sors- 
játékkal egybekapcsolt kölcsön eszméjét, s a mennyire lehet, legalább ré- 
szét nyilvános aláirás útján szerezvén be a szükséges pénzösszegnek, s 
figyelmezve egyfelől arra, hogy a két város municipalis jogai a szükségen 
túl meg ne szoríttassanak, más felől pedig arra, hogy ugyancsak a két 
városnak a remélhető nyereséghez legalább némi részben mért hozzájáru- 
lása a kölcsön terheihez is eléressék ». 

Andrássy Gyula gr. miniszterelnök azt felelte Irányinak, hogy a 
törvényjavaslat szerint az olyan munkák, a melyek nem országos érdekűek, 
nem a fölveendő kölcsönből létesítendők, hanem azokra nézve csak a föl- 
ügyeleti jog tartatik fönn az alakítandó központi bizottságnak. Hogy a hely- 
hatósági jogokat nem veszélyezteti a tervezett bizottság fölállítása, erre 
nézve Pest városa hatósága és közvéleménye eléggé hangosan nyilatkozott. 
London, a mely úgyszólván mintája az összes európai municipiumoknak, 
féltékenyen őrzi helyhatósági jogait, s mind a mellett ott is nem régen 
alakítottak ilyen bizottságot, mert a város azt tapasztalta, hogy a helyható- 
sági szervezet mellett ily külön és nagyobb hatalommal fölruházott közeg 
nélkül sem úgy előrehaladni, mint más városok, sem egyöntetű irányban 
működni nem képes. 

Kautz Gyula figyelmeztette Irányit, hogy a tudomány újabb fejlődése 
különbséget tesz a közönséges lotteriajátszás és az állam -lotteriai kölcsön 
között, s hogy ez utóbbi iránt nincs többé azon föltétlenül rosszaié föl- 
fogással, mint volt azelőtt. Utalt továbbá az aláírási kölcsönök árnyék- 
oldalaira, s különösen kiemelte, hogy a tőkeszegény Magyarországnak óva- 
kodnia kell az alsóbb körökből pénzt fölszivárogtatni, a melyre sokkal 
inkább szorul reá a kereskedelem és az ipar. 

Tiszd Kálmán is úgy látta, mint Irányi, hogy a tervezett bizottság 
Pest városa municipalis jogainak megszorítását jelenti, s azért nem tartotta 
szerencsésnek a londoni példát, mert igaz ugyan, hogy Londonban a kü- 
lönböző municipiumokat törvény útján kényszerítették egy központi ható- 
ság létrehozására az ilyen czélú munkák vezetése végett ; de ott e központi 
bizottságnak minden tagját maga a hatóság választja. Igaz, hogy ott a 

terhet egyedül az órdeklettek viselik, s az ország egy fillérrel sem járul 
hozzá, 8 éppen azért, a fönforgó esetben, a mikor az ország a főváros javára 
24 milliót vállal magára, helyeseknek tartotta az olyan törvényes intéz- 
kedéseket, még ha a municipalis jogokat meg is szorítják, a melyek biz- 
tosítékot nyújtanak arra nézve, hogy az áldozatok sikertelenek nem ma- 
radnak. 

Nem tartotta azonban helyesnek a kölcsön fölvételének ter\ezett 
módját. Nem tartotta helyesnek, hogy előleges magánalkudozásokat foly- 
tattak, s az eredmény akkor, midőn a kormány a maga részéről már köte- 
lezve van reá, oly alakban terjesztetett a ház elé, hogy ennek nincs mit 
mást tennie, mint vagy elvetvén az egészet, kétségessé tenni a dolog mene- 
telét és egyúttal megingatni a kormány hitelét, vagy pedig elfogadni min- 
dent úgy, a mint van. Ily módon két irányú pressiót gyakorolnak. Az egyi- 
ket azokra, kik a fölveendő kölcsön czélját helyeslik és mentől előbb akarják 
elérni, mert így ők kénytelenek sokat, a mit nem is tartanak helyesnek, 
elfogadni azért, hogy a czél elérését ne késleltessék. Még nagyobb pressio 
az, melyet ily módon a kormány saját pártjára gyakorol, mert ha egyszer 
a minisztérium kötött ilyen szerződést és azt az országgyűlés nem ratificálja, 
a minisztérium annyira compromittálva van, hogy nem állhat meg. Ko- 
moly megfontolás alá kellett volna venni azon kérdést, nem lehetne-e a 
kölcsönt nyilvános aláirls útján létrehozni. Vagy ha ez nem tetszett, azt a 
módot kellett volna követni, hogy a kölcsön legfőbb föltételei, az elvek, a 
melyek alapján kötendő, a milyen például az is, hogy sorsjegykölcsön 
legyen-e, vagy nem, a törvényhozás által megállapíttatnak, s ezen főelvek 
alapján egyezkedik azután a kormány tekintélyesebb bankházakkal. 

Szükségesnek tartotta volna továbbá, hogy a kormány átalános ki- 
számítást terjesztett volna a ház elé az iránt, körülbelül mik azon források, 
melyek a kölcsön évi járadékainak törlesztésére kijelölvék, s a forgalmi 
adatok alapján körülbelül mit fognak jövedelmezni, mert csak így lehetett 
volna hozzávetőleg megtudni, minŐ évi terhet vállal az ország magára. 
Végre okvetetlenül szükséges lett volna, hogy a tervezett műveleteknek 
főbb vonalait egy átalános költségvetés kiséretében a háznak bemutassák, 
mert ezek nélkül még csak azt sem tudhatni, hogy a 24 millió mennyire 
sok, vagy mennyire elég, vagy nem elég. 

Ha mégis elfogadta a törvényjavaslatot, ezt azért tette, mert a köl- 
csönt minden fogyatkozásai mellett szerfölött drágának nem tartotta ; 
továbbá,, mert politikai nagy fontosságot helyezett abba, hogy Budapestnek, 
mint Magyarország fővárosának, mentől előbb meglegyenek mindazon kel- 
lékei, melyekre egy nagy fővárosnak szüksége van, s végül, mert mindaz, 



mi a főváros emelésére szolgál, közvetve az országnak is szolgál emelésére. 
Ezen átalános szempontokon kívül volt még egy oka, hogy a nézete szerint 
sok tekintetben helytelen törvényjavaslatot elfogadja és tárgyalásának el- 
halasztása ellen nyilatkozzék. Nem tartotta ugyanis megengedhetőnek, 
hogy a Duna mellett levŐ valamely város Pestet megelőzze, már pedig van 
olyan, mely erre törekszik. 

Deák Ferencz : T. ház ! A jelen törvényjavaslat átalános 
tárgyalásánál azok után, a miket a miniszterelnök úr és Kautz Gyula 
barátom e tárgyban előadtak, alig van fontos mondani valóm. Azt 
kivánom mindenekelőtt megjegj'ezni, hogy ezen 24 millió kölcsön 
nem Pest érdekében, legalább nem főképp Pest érdekében, hanem az 
ország érdekében történik (Helyeslés jobb felől); nem is csak köz- 
vetve, és az által, hogy a főváros emeltessék, a mi az égés? ország 
haszna, hanem egj^enesen és közvetlenül az által, mert e kölcsönnek 
legnagA'obb részét két oly dolog fogja igénybe venni, — t. i. a Duna 
szabályozása és a híd megváltása — melyek mindegyike országos 
érdek. Hogy a Dunát a két város közt szabályozni szükséges, azt min- 
den ember belátja, és tudja azt is, hogy ez tetemes költségbe kerül. 
A híd megváltása szintén égető szükség. íme, előttünk áll a példa. 
Még néhány évvel ezelőtt a híd megváltásához olcsóbban juthattunk 
volna, és meg vagyok győződve, ha a dolog még 5 — 10 évig haladna, 
a híd meg\^áltási ára aránylag még nagyobbra rúgna, mint most. Ha 
tekintjük e két városnak és az országos forgalomnak emelkedését, ha 
tekintjük e két város népességi szaporodását az utolsó 10 — 15 év 
alatt: hozzávetőleg könnyű kiszámítani, hogy azon jövedelem, mely 
ma már az előbbenibez képest jóval magasabb fokon áll, mennyire 
fog még emelkedni, pedig azt senki sem vonja kétségbe, hogy a híd 
megváltása az ország kereskedésének érdeke. A híd megváltása nél- 
kül — minthogy szerződés szerint el van zárva a lehetőség, hogy 
külön híd építtessék — nemcsak a két várost, hanem a vasutat a 
vasúttal sem lehetne összekötni, és az országnak nevezetesen nagyobb 
része, mely a Dunán innen a tiszai határszélig terjed, el volna vágva 
folyó által, s továbbra is megmaradna azon állapot, hogy a két vasút, 
mely az országból kiszállítja a mag}^ar terményeket, nem volna egye- 
nes összeköttetésben az ország nagyobb részével. Nem pesti, legalább 
nem főképp pesti, hanem országos kölcsön ez, oly dolog, melynek 
mindenki érzi nemcsak szükségét, hanem halaszthatatlanságát is, és 
ha kételkedtem volna valaha abban, hogy ezen kölcsönt megkössük-e, 

ilj javaslatot elfogadjunk-e, minden kétségemet eloszlatta volna azon 
körülmény, hogy maga Tisza Kálmán képviselő úr, kinek a törvény- 
javaslat ellen ezer, és mint ö mondja, súlyos kifogása van, mégis 
kényszerítve érzi magát meggyőződése szerint, hogy a javaslatot el- 
fogadja, hogy így a kölcsön megköttessék, és hogy az hosszú időre ne 
halasztassék. 

Nem ereszkedem egyes észrevételek czáfolatába, megjegyzem 
azonban azt, hogy Londonban azon központi bizottság, melyet a cor- 
poratiók választanak, rendelkezik először azért, mert az állam nem 
adott a költségekhez semmit, másodszor, mert az nem rendelkezik 
azon tárgyakról, melyeket nálunk a kormány gyakorolt eddig is. Ez 
tehát nem megszorítása a város municipális jogainak, hanem a kor- 
mány ezen javaslat szerint megosztja a várossal azon fölügyeleti 
jogot, mel3'et eddig a kormány maga gyakorolt. (Helyeslés jobb felől.) 
Ez nem jogmegszorítás, hanem a municipális jogkörnek szélesbítése. 
(Elénk helyeslés jobb felől.) 

Meg vagyok győződve, hogy ha ez lényeges megszorítása volna 
a municipális jogoknak, Buda és Pest városa nem ajánlkozott volna 
oly szívesen annak elfogadására ; de úgy tudom, hogy nemcsak el- 
fogadni késznek nyilatkozott, hanem még köszönetet is mondott e 
tervezet javaslásáért. 

Arra nézve, miképp kellett volna e törvényt előkészíteni, én az 
előttem szólott érdemes képviselő úrral egy fontos tekintetben ellen- 
kező nézetben vagyok. (Halljuk !) 

Azt mondja ő, előbb meg kellett volna kérdezni a házat, hog\^ 
minő kölcsönt akar kötni, megvitatni és megszavazni, vájjon sorsjáték 
vagy aláirás utján, avagy talán más módon kivánja a kölcsönt föl- 
venni, szóval, mintegy meg kellett volna előzetesen állapítani a köl- 
csön fölvételének részleteit. Megvallom, én e fölfogást gyakorlatilag 
nem tartom helyesnek. Sokkal inkább szeretem, ha a végrehajtó ha- 
talom, ha a felelős kormány terjeszti elő, hogy mily módon lehet köl- 
csönt kapni. Nagyon természetes, hogy a fölött a ház végleg maga 
határoz. De mutasson nekem arra valaki példát, hogy kölcsönöket 
maga a törvényhozás kötött. A törvényhozás föntartja magának a 
helybenhagyást, de a kölcsön megkötése mindig a végrehajtó hatalom 
köréhez tartozik. Szokjunk már egyszer hozzá, t. ház, ismerkedjünk 
meg a parlamentális alkotmány természetével. (Elénk helyeslés jobb 
felől.) A parlamentális alkotmány lényegében fekszik az, hogy az 
országgyűlés a törvényalkotásban lényeges részt vesz, a törvények 



végrehajtását ellenőrzi, de a törvények végrehajtásába nem avatkozik^ 
(Helyeslés) mert a törvények végrehajtásának felelősség alatt kell tör- 
ténni, az országgyűlés pedig nem, hanem csak a kormány felelős. Ha 
az országgyűlés össze akarja zavarni a hatalmakat, ha ő azt hiszi, 
hogy nemcsak ellenőrködik, hanem végrehajtó hatalmat is gyakorol 
akkor, t. ház, kész a zavar az országban, mert ez által a felelősséget 
lerontottuk, a helyett, hogy azt biztositottiik volna. (Elénk helyeslés 
jobb felöl.) 

Azon ellenvetést sem hagyhatom szó nélkül, hogy az által pres- 
HÍót gyakorol a minisztérium a házra, vagy legalább a pártra, hogy 
megkötötte a kölcsönt ; mert ha ez el nem fogadtatik, a minisztérium 
compromittálva van, sőt talán állása is tarthatatlanná válik. 

E nézetben nem osztozom. Ha valaki azt mondja, hogy pressiót 
gyakorol ez vagy amaz a házra, vagy a pártra, mindig azt kérdem, 
micsoda mérvű pressiót ért szóló ez alatt? Pressiót bizonyos tekintet- 
ben minden ember gyakorol a másikra, a kivel egy téren áll. Marti- 
nuzzi, ki kétségen kívül eszes ember és nagy államférfiú volt, midőn 
Petrovich és Török Bálint mellé gyámtársul rendeltetett, azt mondta : 
Qui socium habét, dominum habét. Még azon két ember is, kik csu- 
pán utazásra egyesülnek, egymásra pressiót gyakorolnak, különben 
megszűnik minden kapocs, minden viszony közöttük. 

Politikai pártok mindig gyakorolnak pressiót egyes tagjaikra. 
Kérdem az előttem szólott t. képviselő urat : maga azon párt, mely- 
nek ő egyik főszemélye, nem gyakorol-e pressiót becsületes és helye- 
selhető utón pártfeleire ? (Derültség.) Ez a dolog tennészetében van. 
De próbálja csak meg cgynzer és irjon ki a kormány oly kölcsönt, 
melyet az országra nézve károsnak tartok, legyen meggyőződve a 
t. képviselő úr, hogy épp oly határozottan független leszek, mint 
akárki más. (Zajos éljenzés jobb felől.) De én nem is látom át, hog>' 
ilynemű pressiónak helye lehessen. A minisztérium nem vállalt ma- 
gára felelősséget azok irányában, kikkel a kölcsönt megkötötte, arra 
nézve, hogy a beterjesztett részletek okvetetlenül helybenhagj'atnak. 
A minisztérium csak azt mondhatta nekik : mi megkötjük a kölcsönt, 
föntartva a ház helybenhagyását; tehát nem kötelezte magát sem 
jogilag, sem erkölcsileg. És én meg vagj'ok győződve, hogy ha a ház 
ma egy kölesönt, melyet a minisztérium köt — föntartva természe- 
tesen a ház helybenhagyását — elvetvén, a minisztériumot oda uta- 
sítaná, hogy kíséreljen meg egy kedvezőbb kölcsönt kötni, sokkal több 
hazafiság és férfiasság van a kormányban, semhogy gyermekes dacz- 

ból azt mondaná : «én úgy nem játszom », és azért, mert az általa 
előlegesen megkötött kölcsöntervezet nem fogadtatott el, állásáról 
lemondana. (Tetszés a jobb oldalon.) Uy esetben bizonyára követné a 
ház utasítását, és mert a kölcsön nem tetszett most, mást, talán ked- 
vezőbbet kísérelne meg. 

Hogy az előttünk levő törvényjavaslat helyes vagy nem helyes, 
káros vagy nem káros, drága vagy olcsó-e, azt a többség fogja Idmon- 
daní ; de, úgy hiszem, sokkal természetesebb volt az, hogy a minisz- 
térium kész tervvel állott elő, mint ha minket a bizonytalanság ten- 
gerében hagyott volna vergődni, midőn az egyik képviselő a finan- 
ciális tudomány szabályai szerint, vagy gyakran a nélkül is, (Derült- 
ség) azt vitatta volna, hogy a kölcsönnek legjobb neme ez meg ez, s 
a másik ez ellen tiltakozott volna, mondván, hogy a másik sokkal 
jobb ; az egyik Anglia vagy Belgium, a másik Amerika példáját hozta 
volna föl, és végre, midőn szavazásra került volna a dolog, nem tudtuk 
volna, hogy tulajdonképpen mi fölött vitatkozunk és mit állapítottunk 
meg ? Sokkal természetesebbnek tartom, hogy a ki valamely törvényt 
ínitíál, azt részletesen kidolgozva terjeszsze elő. Nekünk jogunk van 
akár az egész törvényt elvetni, akár annak részleteit módosítani ; de 
mindenesetre előbb érünk czélt így, mint ha határozatlanul tapogató- 
zunk a sötétben. 

Utoljára még csak azt akarom kijelenteni, hogy én ezen tör- 
vénjrt szükségesnek és épp úgy halaszthatatlannak tartom, mint az 
előttem szólott képviselő úr. p]s mivel nem tartozom azok közé, kik 
ha valamit jónak, czélszerűnek és elfogadhatónak tartanak, azon jár- 
tatják eszöket, hogy az ellen, a mit jónak, elfogadhatónak tartanak, 
mégis micsoda kifogást tudjanak tenni, (Elénk derültség jobb felől) és 
mivel nem is szeretek hosszas lenni, azzal végzem előadásomat, hogy 
én ezen törvényjavaslatot lényegében és módozataira nézve hasznos- 
nak, szükségesnek és halaszthatatlannak tartom, azt tehát a részletes 
tárgyalás alapjául elfogadom. (Éljenzés jobb felől.) 

Ha a részletes tárgyalás alkalmával egyes pontokra nézve valaki 
oly javaslatot terjeszt elő, melyet én jobbnak tartok, mint a mit a 
törvényjavaslat tartalmaz, minden pressio daczára, a mit reám a 
pártfegyelem gyakorol, okvetetlenül arra fogok szavazni. (Éljenzés. > 
Ismételve kinyilatkoztatom tehát, hogy a törvényjavaslatot átalános- 
ságban elfogadom. (Zajos éljenzés.) 

A képviselőház átalánosságban elfogadta a törvényjavaslatot. 

AZON ÜGYEKET, A MELYEK HORYÁTORSZÁGGAL 

KÖZÖSEK, 

AZ Ö KÉPVISELŐI TÁVOLLÉTÉBEN MÉG AZ OSZTÁLYOK 

SEM TÁKGYALHATJÁK. 

A képviselőháznak 1870. április 26-dikán tartott ülésében az elnök 
azon javaslatot tette, hogy az osztályok első helyen vegyék föl a valkány— 
perjámosi vasútról szóló törvényjavaslatot. Ezen kijelentés kapcsában Tóth 
Kálmán azon óhajtást fejezte ki, hogy az osztályok tárgyalják a Ferencz- 
csatorna ügyét is. 

Deák Ferencz : Azt hiszem, korán szólunk még ma az idő- 
ről, hogy mikor vegyük e tárgyat elő ; mert először a Ferencz- csatorna 
kérdését a pénzüg}i bizottság sem tárgyalta még, másodszor pedig 
minden vasút- vagy csatorna-kérdést úgy sem végezhetünk el addig, 
míg a horvátok meg nem jönnek, mert a törvény szerint ezen kérdések 
közösek levén, tárgyalásuknál a horvátoknak is jelen kell lenniök, 
most azonban saját országgyűlésükön vannak elfoglalva. Ha majd 
eljönnek, és elkészül a pénzügyi bizottság is jelentésével, akkor lehet 
szólni e tárgyról. 

A képviselőház legközelebbi ülésében Ghrjczy Kálmánnak kifogása 
volt a jegyzőkönyv azon pontja ellen, a mely szerint a ház az osztályokat a 
valkány — perjámosi vasútról szóló törvényjavaslat tárgyalására utasítja, 
mert úgy tartotta, hogy Deák Ferencz fölszólalása után ily határozatot nem 
lehetett hozni. Ghyczy ellenében az elnök hivatkozott arra, hogy az előtte 
való ülésben megmondotta az okot, a miért a szóban levő egy tárgyra nézve 
kivételt akart tétetni. Minthogy ugyanis e vasút kamatbiztosítás nélkül 
épülne és az illetők pénzbeli kötelezettségöket időhöz kötötték, az ügy el- 
intézésének halogatásával az egész vasút válnék kérdésessé. Erre Zscdényi 
Ede megjegyezte, hogy a törvényjavaslatban szó van adómentességről is. 
ebben pedig a horvát képviselők nélkül nem lehet határozni. 

Deák Ferencz : Tisztelt ház ! Véleményem szerint, habár 
itt kamatbiztosítás nem kéretik is, e kérdés mégis közösügy, mert 
nemcsak a kamatbiztositás tekintete, hanem átalában a vasutak kér- 
dése közösügynek van a kiegyezési törvényben megállapítva. E tör- 

vény 9. §-a ezt mondja: «Közö8 ügyei a magyar korona összes orszá- 
gainak a pénz, érczpénz és bankjeg^^ügy is, valamint a pénzrendszer 
és az átalános pénzláb meghatározása, s azon kereskedelmi és állam- 
szerződések megvizsgálása és jóváhagyása, melyek Szent István koro- 
nája országait egyaránt illetik ; a bankokat, hitel- és biztositó-intéze- 
teket, szabadalmakat, a mértéket és súlyt, árúbélyeget és mintabizto- 
sitást, fémjelzést, irói és művészi tulajdont illető intézkedés ; a ten- 
gerészeti, kereskedelmi, váltó- és bányajog, s átalában a kereskedelem, 
vámok, távirda, posták, vasutak, kikötők, hajózás. » E szakasz tehát 
nem tesz különbséget azon vasutak között, melyekre nézve kamat- 
biztosítás kéretik, s azok közt, melyeknek kamatbiztositás nem adatik. 
Helyesen jegyezte meg egyik érdemes képviselő úr, hogy ily vasutak- 
nál ezen kívül adómentességi s egyéb ily kérdések fordulnak elő. 
Egyébiránt azt hiszem, tartsuk mi magunkat a törvény betűjéhez, és 
annál kevésbbé igyekezzünk attól eltérni, mivel ez szerződés, mely a 
másik országgal köttetett. (Átalános helyeslés.) Nekünk semmi ürügj^et 
sem szabad adnunk arra, hogy ők a szerződés megszegését vethessék, 
habár talán nem teljesen alaposan is, szemünkre. A helyzet tehát 
mindenesetre kényes. 

En tegnap azt mondtam, hogy országgyűlésileg e fölött a hor- 
vátok nélkül nem lehet határozni, sőt azt tettem még hozzá, hogy az 
osztályokban a tárgyalás szintén nem történhetik meg a horvátok 
nélkül, mert ők is tagjai az osztályoknak. Én ennélfogva elhalasztatni 
kívántam e kérdést addig, míg a horvátok meg nem érkeztek, oly- 
formán, hogy addig még az osztályokban se vétessék föl ezen tárgy. 
Hacsak úgy áll a dolog, hogy az osztályokhoz utasíttatik, de addig föl 
nem vétetik, míg a horvátok el nem jönnek, ez ellen semmi kifogá- 
som ; hanem azt múlhatatlanul szükségesnek tartom, hogy még az 
osztályok se vegyék tárgyalás alá ezen ügyet, míg a horvátok meg 
nem érkeznek. (Helyeslés.) 

Az clnöh kimondotta, hogy az osztályok nem veszik tárgyalás alá az 
ügyet, míg a horvátok meg nem érkeznek. 

AZ ÁLL.\MI SZÁMVEVŐSZÉK ELNÖKE A FŐRENDEK 
HOZZÁJÁRULÁSÁVAL JELÖLTESSÉK-E KI? 

A kormánynak az állami számvevőszék fölállításáról és hatásköréről 
Bzóló tőrvényjavaslatán a képviselőház, a pénzügyi bizottság javaslatára. 

azt a változtatást tette, hogy a számvevőszék elnökét ne közvetlenül, ha- 
nem a képviselőháztól ajánlott három egyén közül nevezze ki a korona. 
Ennek ellenében a főrendiház azt követelte, hogy az Ő hozzájárulásával 
jelöltessék ki az elnök. Midőn erre a képviselőház kijelentette, hogy ragasz- 
kodik megállapodásához, a főrendiház is kimondotta, hogy ő sem tér el 
véleményétől, minthogy azon okok, a melyek elhatározására indították, 
még mindig fönállanak, újabb érvek pedig vele nem közöltettek. 

A képviselőház 1870. május 13-dikán tárgyalta bizottságának a fő- 
rendiház ezen második üzenetére készült jelentését, a mely válaszolt a 
főrendek első üzenetében előadott okokra, s a mely azt ajánlotta, hogy a 
ház maradjon meg megállapodása mellett. 

Az ellenzékről többen kifakadtak a főrendiház ellen és azt vitatták, 
hogy a főrendiház oly jogot követel magának, a melyet a képviselőház 
soha meg nem adhat neki, oly jogot, a melyet a világnak egy felsőháza 
sem gyakorol és nem is gyakorolhatna még az esetre sem, ha képviselet- 
nek lenne a kifolyása. A kezdeményezési jog ugyanis csak a képviselőházat 
és a fejedelmet illeti meg, valamint mindazokra nézve, mik az ország adó- 
jára és az arról való számvitelre vonatkoznak, a döntő befolyás a képviselő- 
házé. A szélbalról szóba hozták, hogy a főrendiház rendezéséig a kép- 
viselőház határozatát a főrendek mellőzésével kellene ő felsége elé terjeszteni. 

Deák Ferencz: T. ház! (Halljuk! Halljuk!) Óhajtottam 
volna, hogy a főrendek fogadják el e törvényjavaslatot úgy, a mint 
mi azt átküldöttük. Ők azonban egy pontra, a számvevőszék elnöké- 
nek kijelölésére nézve, nehézséget támasztottak, és e kijelölésnél be- 
folyást maguknak is követelnek. Erre a speciális esetre praecedens 
nincs, nem is lehet : mert ezen intézmény új, ez a hivatal új. Mi sem 
mondhatjuk, hogy a törvény vagy a törvényes gyakorlat szerint ez a 
mi jogunk ; ők sem mondhatják, hogy éppen ezen kijelölés az ő joguk. 
Hanem mi ezen új hivatalnál kizárólag magunknak akarjuk vindi- 
cálni a kijelölést ; ők pedig azt mondják, hogy az országgyűlés által 
eszközlendő választásoknál vagy kijelöléseknél ők mindig befolyást 
gyakoroltak, még pedig gyakorolták ezen befolyást részint elegyes 
ülésben közösen velünk, részint külön ; én a törvényben ellenkező 
esetet nem tudok. Ok tehát attól tartanak, hogy ha e módositványuk 
el nem fogadtatnék, az eddigi gyakorlathoz hasonló esetekben élvezett 
joguktól meg lennének fosztva, s e kérdést, legalább mint vitatkozá- 
saikból kitetszik, magukra nézve életkérdésnek tekintik. 

Nehéz azt állítani, hogy e kérdés egyikre vagy másikra nézve 
jogilag vagy elméletileg egészen közömbös ; de hogy gyakorlatilag 
nem igen fontos, arról meg vagyok győződve. Ugyanis a parlamentá- 
1Í8 kormánynak alapja az, hogy a minisztérium a többségre támasz- 
kodhassék, mert ha fontos elvi kérdésekben a többséget a képviselő- 
házban elvesztette, igen természetes, hogy állása is lehetetlenné vált. 
És valóban igen gyönge volna azon minisztérium s nem életrevaló, 
mely három tag közül legalább egynek nem tudna többséget szerezni, 
olyannak t. i., kit a kormány fölterjeszteni szándékszik és ő felsége 
kinevezni kész : és így a főrendek befolyása a gyakorlati téren az ered- 
ményen valóban semmit sem változtatna. 

A számvevőszék eszméjét s az arról szóló törvényjavaslatot nem 
a kormány kezdeményezte, hanem ez a ház. Már körülbelül két éve 
annak, hogy a ház legelőször elhatározta : szólíttassék föl a minisz- 
iierium az erre vonatkozó tőrvényjavaslat előterjesztésére. Sürgette 
másod ízben e törvényjavaslatot és utóbb e háznak egyik tagja meg 
is előzte a kormányt ; egyik képviselő ugyanis — ha nem csalódom 
Várady Gábor úr — törvényjavaslatot terjesztett be, és csak ezután 
adta be a minisztérium azon törvényjavaslatot, mely fölött mi a múlt 
őszszel tanácskoztunk. 

Ezen törvényjavaslat előterjesztését azért követelte a ház, mert 
nagy fontosságúnak tartották a számvevőszék felállítását. íme az első fön- 
akadás annak folytán, hogy a számvevőszék nem volt már előbb indítvá- 
nyozva 8 felállítva, maguknál a később beadott számadásoknál mutat- 
kozott, azokat mai napig sem tudtuk tökélelesen megvizsgálni: mert 
a számvevőszékre bíztuk határozatunkban azok számtani megvizsgá- 
lását. A számvevőszékre kívántuk bízni azt, hogy az egyes miniszté- 
riumok költségvetését így összeállítva terjeszsze elő a minisztérium 
Utal vagy a minisztérium befolyásával. Azt hiszem, hogy igen nagyon 
itt van már az ideje, hogy ezen költségvetés készítéséhez hozzá fog- 
janak, mert különben megint úgy járunk, mint jártunk: hogy ezen 
esztendőből négy hónapot vett igénybe az 1870-diki budgetnek meg- 
Ulapítása. Mind az ellenőrködés, mind a dolognak világosságban tar- 
tása a számvevőszék föladata. Nekem tehát nagyon szivemen fekszik, 
hogy a számvevőszék létre jöjjön. 

Én azt nem kérdem : a minisztérium akarja-e a számvevőszé- 
íei? Azt sem kérdem, melegen akarja-e vagy közömbösen? En rám 
nézve elhatározó nem volna, ha a minisztérium akarná is ; mert ha 
én részemről károsnak tartanám, ez esetben ellene szavaznék. És ha 

a minisztérium nem akarná is, de én hasznosnak, szükségesnek tarta- 
nám, rá szavaznék. 

A törvény előttünk van és egy incidentális kérdésben akad fönn. 
Ismételni, bővebben fejtegetni mások előadását nem akarom, hanem 
magamat e pillanatban a központi bizottság véleményéhez tartom. 

A központi bizottság azt hiszi, hogy a főrendeket indokok által 
rábírhatni, hogy eddigi véleményüktől elálljanak. Igen is, ha én is 
ezt hinném, azt mondanám : kíséreljük meg, hiszen egy-két hét 
veszteség nem olyan súlyos, hogy ezt meg ne próbálhassuk. De ha 
azon indokoknak kell a főrendeket meggyőzni, melyek a központi 
bizottság előadásában számláltatnak elő, én meg vagyok győződve, 
hogy a főrendek nem fognak ellenkező véleményre térni, mert én 
magam után mérem mások nézetét is : engem sem voltak ezen indo- 
kok legkevésbbé is képesek megingatni véleményemben. 

A központi bizottság maga, úgy látszik, nem hozza kétségbe, 
hogy minden eddigi választás, különösen 184f8 előtt, akképp történt, 
hogy a felsőháznak vagy főrendeknek a választásokra szintén befo- 
lyása volt. 

Hiszen azon hivatalok, melyek az ország választásától függöt- 
tek, mint a nádori és koronaőri, mindig a főrendek közbejöttével, 
elegyes ülésekben töltettek be. 

De nemcsak azok, hanem mind az, a mi az országgyűlés nevé- 
ben történt, egyszersmind a főrendek hozzájárulásával történt. Hyen 
volt a limitationális conmiissio, ilyen volt az egyes munkálatok elké- 
szítésére választott minden országgyűlési küldöttség. Ilyen volt maga 
a portális conscriptio is, mely pedig éppen az adózásnak adta meg 
alapját. Ezekre is mindig mind a két tábla választott, törvény és gya- 
korlat szerint. 

Ennek ellenében azt hozza fel a központi bizottság, hogy akkor 
egy volt az országgyűlés, habár két teremben ülésezett is, 1848-ban 
azonban e részben változás történt, és már most nem így van a 
dolog. 

Bocsánatot kérek : én ezt nem tartom. 

Az országgyűlésnek akkor volt közös elnöke, most nincs ; ha- 
nem az országgyűlés most is egy, mert csak az összes országgyűlés 
hozhat törvényeket és országgyűlési határozatokat a nemzet nevében. 
(Úgy van ! jobb felől.) 

Azt mondják, hogy 1848 óta megváltozván a dolog, másképp 
állunk. Bocsánat, ez sincs úgy. Valahányszor országgyűlési küldött- 

séget akartunk kiküldeni, a főrendek hozzájárultak. 18G7-ben a ki- 
egyenlítés alkalmával a delegatiónak egyharmadát a főrendek válasz- 
tották, kétharmadát mi a törvény szerint, mert ez az ország nevében 
van kiküldve, s igy mindkét háznak kellett hozzájárulnia ; s a mint 
Justh József képviselőtársunk megemlítette, már 1867-ben, tehát 
annyival később 1848-nál, a mire a központi bizottság is hivatkozott, 
a korcnaőröket itt választottuk közösen. A gyakorlat eddig ilyen volt, 
és így a központi bizottság által felhozott okok azért, mert nem álla- 
nak, mert a tények nem úgy vannak : nem hiszem, hogy arra bírhat- 
nák a főrendeket, hogy nézetöktöl eltérjenek. 

Egyébiránt mindezek mellett még az a tekintet is fönforog, hogy 
ha a főrendek a számvevőszéki töi*vényt illetőleg meg találnának 
maradni eddigi véleményöknél, — a mit valószínűnek azért tartok, 
mert ők indokokat kívántak és mi indokokat nem hozunk föl; lega- 
lább én a központi bizottság indokait olyanoknak tekintem, mintha 
semmit sem hoztunk volna föl ; s habár ez által az illedelemnek te- 
szünk is eleget, de capacitatióra semmit, — mondom, ha a főrendek 
hozzá nem járulnak, és a számvevőszéki törvény elmarad : attól tar- 
tok, hogy nehéz bonyodalmakba keverjük magunkat mind a költség- 
vetés, mind a számadások megvizsgálása, mind a számvevőszékre 
bízandó ellenőrködés teljes, tökéletes gyakorlatára nézve. (Helyeslés 
jobb felől.) 

A másik, a mit én szintén elkerülni szeretnék, a keserűség, 
mely a hosszas üzenetváltásokból a két ház közt igen könnyen támad- 
hatna. 

Erre könnyű szerrel azt mondhatni, hogy nem tehetünk róla. 
Ha valaki nekem kimutatja azt, hogy az a jog, melyet itt magunknak 
követelünk, egyenesen meglevő törvényen és gyakorlaton alapuló jog, 
azt mondom : igaz; lehet, hogy azoknak igázok van, a kik azt mond- 
jáky hogy még a keserűséggel sem törődnek. De ez nem alapszik a 
törvényen és gyakorlaton, mert új dolog ; nem alapszik analóg jogok 
gyakorlatán, mert az analóg gyakorlat — t. i. más választások — éppen 
ellenünk szól, pedig bizony, ha valamire nincs szükségünk, a keserű- 
ségre éppen nincs. Isten — fájdalom — ebből bőven mért reánk, s felét 
bátran odaengedhetnők ; nem hogy még szaporítanék. 

A kettő közül könnyebben engedhet a képviselőház eddigi véle- 
ményéből. Megmondom miért. Engedhet azért, mert a képviselőház 
6gy új intézménynél új jogot akar megalapítani. A főrendek pedig a 
hasonló esetben eddig gyakorolt jogukat féltik, és azt akarják meg-» 

Deák Tarmes Baexédei. VL 1^ 

tartani. Továbbá a főrendiház rendezése küszöbön van. Előbb-utóbb, 
remélem, nem sokára más alakot fog az venni. És ha más alakot 
vesz» akkor leend ideje gondoskodni, nemcsak erről, hanem minden 
egyéb esetekről is. 

Kérdem, ha most merülne föl egy választás szüksége, akkor 
sem tartanok meg az eddigi gyakorlatot ? Kétségkívül meg kellene tar- 
tanunk, mert míg azon tábla, vagy ház, vagy akárminek nevezzük — 
mert még a neve is anachronismus, minthogy főrendek és alrendek 
nincsenek, mert mi képviselők vagyunk, — de míg azon ház fön- 
áll, az eddigi gyakorlatot okvetetlenül szükséges megtartani. Az 
átalakítás, a reform feladata leend megváltoztatni azokat, a miket 
szükségesnek tartunk. Hozzá teszem azt, he gy, a mint már említem, 
az eredményre nézve valószínűleg mindegy, akárkik lesznek kije- 
lölve: mert a minisztérium bizonyosan képes lesz keresztülvinni, 
hogy a három közül az, kit ő kíván, kineveztessék ; és csak azt jegy- 
zem meg, hogy igen valószínű, hogy ezen eset egyetlen egyre fog 
reducáltatni : ezen első államszámvevőszékí elnök megválasztására, 
mert reményiem lehet, hogy a ki megválasztatik, nem hal meg rövid 
idő múlva, a főrendiház rendezése pedig nem sokára előkerülvén, 
ezen . kijelölésről tüzetesen fogunk intézkedni. (Bal felől : Akkor sem 
fognak beleegyezni !) 

Az államszámvevőszék fölállítása, a mint említem, közszükség 
lévén, (Zaj bal felől) én nem merném a magam saját személyét ille- 
tőleg elmaradásának következéseiért, ezen gyakorlatilag nem fontos, 
hanem csak elméleti különbség miatt, a felelősséget magamra vál- 
lalni, csupán azért, mert egy terméketlen theoriát akarunk kivinni. 
(Helyeslés jobb felől.) 

Nagyon óvatosan vannak némely dolgok a központi bizottság 
motivatiójában elkerülve, mert azok bizony sokkal több kárt, mint 
hasznot okozhattak volna, azért nem is szólok ezekhez, mert ez talán 
messzebb vezethetne, mint magunk óhajtjuk. 

Röviden azzal végzem szavaimat, hogy elfogadom a főrendek 
módosítványát először azért, mert a főrendek régi gyakorlatra hivat- 
koznak, mely Magyarországban közjogul szolgál minden analóg s 
más választási esetben, mi pedig sem törvényre, sem gyakorlatra nem 
hivatkozhatunk ; másodszor, mert nem akarnám a számvevőszék fel- 
állítását bizonytalan időre, talán évekre, e miatt elmulasztani ; har- 
madszor, mert nem akarnám a törvényhozó testületet kitenni a ke- 
serűségnek, mely a két tábla hosszas izenetváltásaí által egykor az 

országgTŰlésDek talán legnagyobb ostora volt, mert ha valami nehe- 
zíti a főrendiház rendezését, czélszerű átalakítását : ez azon keserű- 
ség, melyet a főrendekben támaszthatnánk. (Zaj bal felől.) 

Könnyű azt mondani, hogy el kell törölni a főrendiházat. (El ! 
Eli bal felől.) Meglehet, hogy a vitatkozások fol}i;án magam is haj- 
landó leszek azon eszmére, (Zaj bal felől.) meglehet, hegy nem ; ha- 
nem azt méltóztassanak felvenni, hogy minden törvény csak akkor 
lesz törvény, ha az eddigi jog és gyakorlat szerint a főrendiház bele- 
egyezik ; az pedig nem valószínű, hogy azok a maguk nullificatiójába 
beleegyezzenek, tehát a főrendiházat eltörölni a maguk beleegyezése 
nélkül csak a forradalom képes, mit én sok más kellemetlenségei 
miatt valóban nem óhajtok. (Derültség.) Már pedig ha a felsőházat a 
főrendek beleegyezésével kell átalakítani, akkor nem kell oly hangu- 
latot ébresztenünk, ilyen valóban practikus ok nélkül, mely hangulat 
az átalakításnak legfontosabb részeiben a főrendeket még kevésbbé 
tenné traktabilisabbakká. 

Én tehát végzem azzal, hogy elfogadom a főrendiház indítvá- 
nyát a mondott három oknál fogva. (Zajos helyeslés és éljenzés a 
jobb oldalon.) 

Hosszabb vita után a képviselőház^ névszerinti szavazás útján, 1 73 sza- 
vazattal 114 ellenében elvetette a központi bizottság véleményét és a 
főrendiház szerkezetét fogadta el. 



A JOBB PÁRTNAK A SAJTÓBAN MEGBÍZOTT 

KÖZLÖNYE NINCSEN. 

A képviselőház 1870. július 30-dikán tartott ülésének napirendjén 
volt az 1870. évre besorozott ujonczok behívásáról szóló törvényjavaslat. 

Keglevich Béla gr. fölhívta a ház figyelmét arra, hogy a Poroszország 
és Fraucziaország kö::ött támadt viszály alkalmából azon magyar hirlapok, 
a melyeket a közönség úgy ismer, mint a jobb oldal lapjait, a franczia szövet- 
ség mellett és Poroszország ellen nyilatkoznak. Utalt a f Pesti Napló i-nak 
egyik közleményére, a mely nyiltan kimondja, hogy a francziák győzelmét 
óhajtja, s mely az ellenzék magatartásának rója föl, hogy a délnémet álla- 
mok az északnémet szövetséggel együtt állanak szemben a franczia had- 
sereggel. Ezen közlemények ellenében megelégedését nyilvánította azon 

felelettel, a melyet Andrássy gr. Tisza Kálmánnak interpellátiójára július 
28dikán a ház elé terjesztett, s mely a teljes semlegességet hirdette. Bizto- 
sította róla a miniszterelnököt, hogy, a mint határozott ellenfelekint állott 
vele szemben a közjogi viták folyamában, épp oly határozottsággal lesz 
majd, ha a legnagyobb jóakaratnak sem sikerülne a háborútól megóvni a 
hazát, azon elsők között, kik minden pártérdeket félretéve, sietni fognak 
azon zászló alá, a melyen a nemzet életkérdése lesz a jelszó, hogy, ha 
egyébbel nem, vérével áldozzon a haza oltárán. 

Deák Ferencz : Szeretem, hogy Keglevich Béla gr. képvi- 
selő úr fölemlítette a hírlapokat, mert ez által alkalmam nyílik ne- 
kem is nyilatkozni, s ily nyilatkozatot én legalább valóban szüksé- 
gesnek is tartok. (Halljuk ! Halljuk!) 

A kormánynak egy orgánuma van: a hivatalos közlöny; a jobb 
pártnak egyetlen megbízott orgánuma sem létezik. Nincs oly orgánum, 
melyet a párt mint párt föntartana, nincs oly orgánum, melyet a 
párt mint párt befolyásával támogatna. Mindenik lap a maga és 
munkatársai nézetének ád kifejezést. Bármit ir az egyik vagy másik 
lap, azért a párt solidorítást soha nem vállal ; mindegyik független, 
mindegyik a maga nézetét irja le. (Atalános tetszés.) A lapoknak és 
dolgozótársaiknak lehetnek egyéni sympathiáik, antipathiáik, azokat 
követhetik, fejtegethetik, de az országnak nem szabad sympathiák és 
antipathiák szerint eljárni. (Atalános élénk helyeslés.) Az ország 
előtt csak a haza érdeke az irányadó, nem pedig az, hogy melyik 
hadakozó fél iránt érez több vagy kevesebb rokonszenvet. (Elénk tet- 
szés.) Ezt azért kellett kimondanom, mert már igen régóta tapaszta- 
lom, hogy külföldön egyik vagy másik lapot egyik vagy másik párt 
orgánumának tekintenek. Ujolag ismétlem, hogy egyik lap sem orgá- 
numa a pártnak. Ha a párt egyes tagja egyik va^y másik lapnak 
dolgozó társa, ama lapban csak saját és nem a párt nézetét adja elő. 
A párt tehát e részben minden solidaritást elmellőz magától, és nem 
akarja, nem óhajtja, hogy egyik vagy másik lap politikai előadásai a 
párt véleményének, a párt megállapodásának tekintessenek. (Élénk 
helyeslés.) A párt véleménye és megállapodása ezen részről éppen 
úgy, mint a bal oldal részéről e házban nyilatkozik ; ez az egyetlen 
competens hely, hol annak nyilatkoznia szabad és kell. A mit egyik 
vagy másik lap ir, az a párt nézetének nem tekintendő, valamint 
tudjuk, hogy a kormány csak azt tekinti a maga nézetének, mi a 
hivatalos lapban, a Közlönyben, a hivatalos rovat alatt a>datik elő. 

Ezt félreértéseknek, balmagyarázatoknak elkerülése végett tar- 
tottam szükségesnek nyilvánítani ; a fenforgó javaslatról nem tartom 
Bzükségennek szólani, mert hisz az eléggé van indokolva. (Helyeslés.) 



A KÖZÖS PÉNZÜGYMINISZTER, MINT OLYAN, NINCS 
JOGOSÍTVA KÖLCSÖN FÖLVÉTELÉRE. 

Tíz havi folytonos együttlét után a képviselőház 1870. augusztus 
5-dikén fölfüggesztette üléseit. Az ezután tartott első ülésben, október 
22-dikén, fölszólalt Zsedényi Ede, s tekintettel arra, hogy a közös pénzügy- 
miniszter az 1870-dik évre megállapított és ki is vetett közös költségeken 
kívül hadügyi követelések födözésére egy bécsi consortium útján ós magyar- 
országi activ követelések elzálogosítása mellett 15 millió forintnyi előlege- 
zési kölcsönt kötött, azon kérdést intézte a pénzügyminiszterhez : van-e 
tudomása ezen előlegezési kölcsönről, s ha van és ha az az Ő előleges jóvá- 
hagyásával köttetett, miképp tudja ezen eljárását összeegyeztetni az 1867 : 
Xn. t.-czikkel, a melynek 27. §-a szerint a közös minisztérium a magyar 
korona országainak külön kormányzandó ügyeire befolyást nem gyakorol- 
hat, 41. és 43. §-ai szerint a delegatiók altul megállapított közös költségek 
födözése a magyar országgyűléshez tartozik, 56. §a szerint pedig azon 
kérdés előleges elhatározása, vájjon valamely kölcsön közösen vétessék- e 
föl, Magyarországra nézve minden egyes esetben Magyarországot il- 
leti meg. 

Kerkapoly Károly pénzügyminiszter november 17-dikén felelt az 
interpellatióra. Előadta, hogy az 1870-dik évre teljes béke közepén meg- 
szavazott hadügyi költségvetés, a békének beállott megháborítása követ- 
keztében, nem volt elégséges azon czél megvalósítására, hogy a monarchia 
biztossága és érdekeinek megóvása csakis saját erejétől függjön. A béke 
megzavarása idején nem voltak együtt a delegatiók, sŐt a laj tán túli 
viszonyok következtében össze sem voltak hívhatók. Ennél fogva a kor- 
mánynak vagy mernie kellett, utólagos jóváhagyás reményében, saját fele- 
lősségére a megszavazottnál nagyobb összeget is kiadni, vagy mernie kel- 
lett az említett czél biztosításának elmulasztását. Az egész kormány, a 
melynek előleges tudtával és beleegj^ezésével történt, a mi történt, azt 
merte, a mit saját veszélyére, a haza biztosságának koczkáztatása nélkül, 
mernie lehetett. Vájjon volt-e elégséges ok a túlkiadásra, azt utólag kell majd 

igazolni a delegatiók elŐtt. A mi a födözetet illeti, a melyről való gondos- 
kodás az országgyűléshez tartozik, az előleg nem magyarországi activ köve- 
telések, hanem a közös activáknak sorába tartozó oly activ követelések 
elzálogosítása mellett vétetett fel, melyek részben Magyarországot fogják 
illetni, ha majd egyszer megosztatnak. Mi természetesebb, mint hogy, ha 
a közös költségek terén túlkíadásra van szükség, ez oly forrásból vétessék, 
minő a szóban levŐ. A közös pénzügyminiszter kezén közös pénzek nem 
voltak, de voltak értékek. Elzeket eladni a kincstár érdeke ellen elkövetett 
hiba lett volna. Kölcsönt fölvenni a törvényhozó testületek jogába vágott 
volna. Nem maradt más fönn, mint egyszerű pénztári művelet segélyével 
ideiglenesen gondoskodni a túlkiadások födözéséről, sértetlenül föntartat- 
ván a törvényhozásnak abbeli joga, hogy a végleges födözésről ő intéz- 
kedjék. A mint a delegatiók a dolog érdemére nézve határoznak, a kor- 
mány azonnal meg fogja kérdezni a képviselőházat, hogy minŐ módját 
akarja a födözetnek. 

Zsedényi Ede azt tartotta, hogy, ha veszedelem volt a halasztásban, 
s a pénzügyminiszter azt látta, hogy közös államhitelre lesz szükség, tet- 
szett volna az országgyűléshez fordulnia a hitelművelet iránti törvény- 
javaslattal. A mi a dolog érdemét illeti, minden olyan összeg, a melytol az 
áUam kamatot fizet, államadósság, az 1867-diki törvény pedig azt mondja, 
hogy államadósság csak akkor kötelező Magyarországra nézve, ha törvény- 
szerfíleg hozzájárul. A minisztérium köréhez nem tartozik, hogy ily hitel- 
műveletre a közös pénzügyminiszternek fölhatalmazást adjon, s azért a 
közös pénzügyminisztertől az ország tudta nélkül kötött előlegezési szerző- 
dést Magyarországra nézve kötelezőnek nem lehet elismerni. Mindezeknél 
fogva a következő napirendet indítványozta : t Miután az 1867 : XII. t.-cz. 
57. §-a szerint Magyarország semmi oly államadósságot magára nézve 
kötelezőnek el nem ismerhet, melynek fölvételéhez az országnak törvény- 
szerűen és határozottan kijelentett beleegyezése hozzá nem járult, semmi 
különbséget nem tevén előlegezett, lebegő vagy megállapított államadósság 
között : a ház tudomásul veszi a pénzügyminiszter válaszát és ennek foly- 
tán bevárja a kérdéses hitelműveletekre a ház elé a pénzügyminiszter 
részéről terjesztendő törvényjavaslatot; a közös pénzügyminiszter által 
kötött előterjesztési szerződést pedig Magyarországra nézve kötelezőnek 
nem ismervén el, napirendre tér át.» 

Az elnök föltette a kérdést, hogy tudomásul veszi-e a ház a pénzügy- 
miniszter válaszát és a jegyzők már kezdték számlálni a szavazatokat, mi- 

dőn húsz képviselő névszerinti szavazást kivánt és azt a következő ülésre 
kérte halasztani. 

A november 18-dikán tartott ülésben Kerkapoly Károly pénzügy- 
miniszter kijelentette, hogy a kormánynak semmi kifogása síqcs az ellen, 
hogy azon ügy, a melyet Zsedényi interpellatiója fölidézett és a tőle reá 
adott válasz tárgyalása alá vétessék. 

Ezen kijelentéssel szemben Tisza Kálmán azt vitatta, hogy a kérdés 
föltevése után, a szavazás előtt, a tárgyhoz senkinek, még a miniszternek 
sincs joga a szólásra, s követelte a házszabályok megtartását. Erre az 
elnök el is rendelte a szavazást, s a képviselőház 245 szavazattal 3 ellené- 
ben nem vette tudomásul a pénzügyminiszter válaszát. 

Wahrmann Mór a kérdés napirendre tűzése előtt a következő hatá- 
rozati javaslatot terjesztette elő: fA ház tudomásul vévén a pénzügy- 
miniszter válaszát, mely szerint a közös pénzügyminiszter Magyarországot 
illetőleg csak az illetékes magyar kormány megbizásából tette a kérdéses 
előlegezési műveletet : elvárja, hogy, ha a szükséglet annak utján igazolva 
és elismerve lesz, terjeszszen elő a kormány javaslatot az iránt, miképp 
legyen az végleg födözendő.i 

A képviselőház november 22-dikén tárgyalta a Zsedényi interpella- 
tiójára adott választ és az erre vonatkozólag előterjesztett indítványokat. 

Zsedényi Ede előadta, hogy a pénzügyminiszter válasza azon hatás- 
sal volt reá, hogy az előlegezési kölcsön mögött közös kölcsön rejlik. 
Növelte ezen hitét azon körülmény, hogy a közös pénzügyminiszter kötötte 
az előlegezési szerződést és Ő vette föl a pénzeket, holott ő bevételeire 
nézve, a törvény világos rendeleteinél fogva, csakis a két pénzügyminiszter- 
től neki havonkint beszolgáltatott részletekre van szorítva, más segéd- 
forrásokhoz nem folyamodhatik, s legkevésbbé van jogosítva a kiadások 
födözetérŐl gondoskodni. Ha a közös költségvetésben előirányzott össze- 
gek nem elégségesek, a pótkiadások födözéséről nem a közös pénzügy- 
miniszter gondoskodik, hanem ő tartozik Magyarországot illetőleg a ma- 
gyar pénzügyminiszterhez fordulni, ez pedig ismét az országgyűléshez. 
És ha az országgyűlés együtt nincs, s a kormány meg van győződve a költ- 
ség halaszthatatlanságáról, akkor a magyar pénzügyminiszter a maga 
felelősségére előlegez pénzeket, s utólag az országgyűléshez fordul indem- 
nityért. Minthogy Wahrmann határozati javaslata, ha nem is oly élesen, 

de szintén kifejezi az ő indítványának azon eszméjét, hogy ha a közös 
pénzügyminiszter mint ilyen kötötte az üzletet, ez egyátalában nem köte- 
lezi az országot, ő visszavonja a maga indítványát, ha a pénzügyminiszter 
elfogadja a Wahrmannét s ha egyenesen kinyilatkoztatja, hogy a közös 
pénzügyminiszter az előleges üzletet csak mint az ő megbizottja kötötte, 
a magyar pénzügyminiszternek saját felelőssége és oly föltételek mellett, 
melyekhez ő a migi jóváhagyásával hozzájárult ; továbbá, hogy a fölvett 
pénzeket csak a magyar minisztériumtól kijelölt czélokra fordította, s hogy 
e szerint közös államadósság nem létezik. 

Zsedényi beszéde után Wahiinann Mór megokolta a maga határo- 
zati javaslatát. Ebben, úgy mint Zsedényi indítványában, tisztán kimonda- 
tik, hogy a képviselőház csak azt veszi tudomásul, hogy a közös pénzügy- 
miniszter Magyarországot illetőleg csak az illetékes magyar kormány meg- 
bizásából tette meg a szóban levŐ pénzügyi műveletet. Fölöslegesnek 
tartotta azonban annak kimondását, hogy az országgyűlés a műveletet 
addig, míg hozzá beleegyezését nem adja, kötelezőnek nem ismeri el. Oly 
kiadás, melyhez az országgyűlés hozzá nem járul, az országot amúgy sem 
kötelezi. Zsedényi indítványa ezen pontjának sem gyakorlati, sem elméleti 
értelme nincs. Gyakorlati értéke azért nincs, mivel a szóban levŐ esetben 
a hitelező zálogra adta a pénzt. Elméleti tekintetben pedig azért niacs 
értéke, mert a kormány csakis saját felelősségére vállalkozott a műveletre, 
s mindaddig, míg az országgyűlés ahhoz hozzá nem járul, a födözet mód- 
jára nézve fönáll a magyar kormány felelőssége. 

Kerkapoly Károly pénzügyminiszter kijelentette, hogy a közös 
pénzügyminiszter nem mint olyan contrahálta előlegezés utján a szóban 
levő ideiglenes kölcsönt, hanem Magyarországot terhelőleg a magyar kor- 
mány, a túlfélt terhelőleg pedig azon fél kormányának megbizottjakint. 
A zálogba adott értékek oly activ értékek, a melyekre nézve a két állam 
között egyezkedésnek és osztozkodásnak van helye ; kinek jutna tebát 
eszébe, hogy azt mondja, hogy egy oly kormány tagja, a mely kormánynak 
semmi joga sincs ezen értékekhez, megterhelheti azokat. Egészen más 
kérdés mz, hogy ők factumukat kőzve tétlenül foganatosítsák-e, vagy a foga- 
natosítással az egyöntetűség szempontjából megbizzák azt, a kinek kezén, 
az osztály megtörténtéig, ezen értékek deponálva vannak. 

Simovyi Lajos b. kijelentette, hogy az esetre, ha Zsedényi vissza- 
vonja a maga indítványát, azt mag4évá teszi. 

Irányi Dániel határozati javaslatot terjesztett elő, a mely kimondotta, 
hogy a képviselőház a magyar kormány eljárását mint törvény- és alkot- 
mányellenest rosszalja, a kötött kölcsönt pedig Magyarországra nézve köte- 
lezőnek nem ismeri el. 

Hosszas és élénk vita után november 23-dikán fölszólalt Deák 
Ferencz. 

Deák Ferencz : Tisztelt ház ! Nagyon röviden fogok szólani, 
mert nézetem szerint lehet ugyan e tárgyban hosszasan beszélni, 
lehet e tárgygyal kapcsolatban igen sok dolgot fölhozni, hanem a va- 
lóságos alap, melyen a kérdés megfordul, igen kevésből áll. Fontos, 
de igen röviden elmondható. 

Kétségtelen az, hogy semmi terhet az országra, az ország alkot- 
mányos beleegyezése nélkül, róni nem lehet. Ez az alkoimányosság 
fogalmában is benne fekszik, de a törvény által is ki van mondva. 
Hanem a terhek különféleségeihez képest két utat jelöl ki a törvény, 
melyeken Magyarország a reá rovott teher elvállalását vagy el nem 
vállalását kijelentheti. 

Azokra nézve, a mik közös költségek — a hova tartozik a had- 
ügyi költség — az ország delegatiója által vesz részt az elhatározás- 
ban, minden egyebekben, úgyszintén a közös költségek kivetésében, 
behajtásában, egyenesen az ország rendelkezik. 

Azt, hogy a törvényt meg kell tartani, bizonyítani nem szükséges. 

Ha két perlekedő fél egymással vitás ügyben van : egyik sem 
fogja azt vitatni, hogy nem kell megtartani a törvényt; hanem min- 
denik azt vitatja, hogy a törvény szerint neki van igazsága. E kérdés 
fölött magán ügyekben a biró ítél ; az országgyűlési tanácskozások 
folyamában pedig a többség határozata dönti el, melyik részen áll az 
igazság. Komolyan fontolgattam e tárgyat kezdettol fogva s előttem a 
tényállás a következő : 

1870-re megállapíttatott alkotmányos utón a hadügyi költség, 
megállapította azt a két ország delegátiója, közöltetvén velünk, mi 
fölvettük azt a költségvetésbe, s annak kivetéséről és behajtásáról 
gondoskodtunk. Nekünk ahhoz szavunk nem volt : a költség szüksé- 
ges-e vagy nem? mert ennek megítélését mi magunk a törvény által 
a delegatiókra bíztuk. Időközben rendkívüli körülmények adták elő 
magukat, oly körülmények, melyek folytán, mint állíttatik, új költsé- 
gek is kívántattak, melyek a megállapított költségvetés összegéből ki 

nem kerülhettek. Állítólag e költségek födözéséről gondoskodni kel- 
lett. E költségekre nézve úgy hiszem, hogy a hadügyminiszter tett 
először előterjesztést, ki azon tárczát felelősség mellett vezeti, s kinek 
a hadügyre a végrehajtás körében ügyelni kötelessége. A hadügy- 
miniszter nem tehet egyebet, mint azt mondja, hogy « újabb körül- 
mények ilyen lépéseket tettek szükségessé, ezzen lépések ennyi költ- 
ségbe kerülnek, e költség a megállapított költségvetési összegből ki 
nem kerül : gondoskodjatok róla». 

E kijelentés után a közös pénzügyminiszter, kinek legkevésbbé 
sem tartozik köréhez a födözetről gondoskodni, mert ő a beszolgálta- 
tott összeget a költségvetés szerint átadja az illető miniszternek, a 
két ország minisztereit szólította föl, hogy állítsák elő a költségei 
A két ország miniszterei, — legalább a magyar miniszterekről tudom, 
s a lajtántúliakról nem kételkedem — azt mondották, hogy ők akar- 
ják látni és tudni : vájjon szükségeseke ezen költségek, nem kerül- 
nek-e ki a budgetből, és így más utón födözendők. Erre a minisz- 
terekkel a kimutatás mind a szükségre, mind a mennyiségre nézve 
közöltetett, miből azok, a mint hallottam, azon meggyőződésre jutot- 
tak, hogy ez a költség csakugyan szükséges és a költségvetésben 
megajánlott összegből nem födözhető. 

Mi volt már most az alkotmányos út? Mit kellett volna ekkor 
tenni? Azon testületet kellett volna összehívni, mely az alkotmány és 
törvény szerint hivatva van ezen közös költségek szüksége és mennyi- 
sége fölött határozni : ez pedig a delegatio ; mert világosan benne van 
a törvényben, hogy ezen közös költségre nézve a költségvetést az 
illető közös miniszter a két minisztérium befolyásával elkészíti, s a 
fölött véglegesen a delegatio határoz ; a kivetés és behajtás azonban 
a két fél egyes országgyűléseinek köréhez tartozik, melyek előtt már 
nem az a kérdés forog fönn, szükséges volt-e e költség, vagy ilyen 
mennyiségben volt-e szükséges ? Fölösleges a törvényt fölolvasnom, 
hiszen valamennyien ismerjük. 

Ekkor tehát össze kellett volna hívni a delegatiókat. De delega- 
tio nem volt. Abnormis állapot létezett, melyről óhajtandó, hogy 
többé vissza ne térjen. 

Oly viszályok voltak a lajtántúli részekben, hogy még birodalmi 
tanács sem volt, mely a delegatiót megválaszthatta volna. Mi e rész- 
ben sokkal helyesebben jártunk el : megtartottuk a törvényt, mert 
bevégezvén az ülésszakot, új ülésszak nyittatott meg, és ott azonnal 
megválasztatott a delegatio ; a monarchia másik részében azonban, 

nt mondám, delegatio nem volt. Tehát a minisztérium e részben 
otmányos úton nem járhatott el. 

Az egyik delegatiót nem hivhatta össze, mert az egyik delega- 
Qak külön nincsen határozati joga. 

Azt mondja tán valaki, hogy az országgyűléshez kellett volna 
dúlni. Ezt nem tartom a törvénynyel megegyezőnek, mert azon 
dés fölött, ha valamely közös kölcsön szükséges-e és mily mennyi- 
ben szükséges, a törvény s alkotmányunk szerint a delegatio hatá- 
, nem az országgyűlés. (Helyeslés jobb felől.) 

Ha a minisztérium akkor összehívja az országgyűlést és azt 
ndja, hogy újabb kölcsön szükséges, határozzon az országgyűlés 
jtte: én kötelességemnek tartottam volna, éppen a törvénynek 
tartása tekintetéből, azt mondani, hogy mi a fölött nem határoz- 
unk : ha szükséges-e kölcsön a közös hadseregre és mily mennyi- 
ben szükséges ? Ez a delegatio tárgya, nem a mienk. (Ellenmondás 
felől.) 

Meglehet, hogy mind a mellett, hogy én ezt a dolgot világos- 
i tartom, és így a törvényt nem tartottam szükségesnek fölolvasni, 
nelyek kétkednek benne : tehát fölolvasom. (Olvas.) « A közös költ- 
vetés megállapítása leend e bizottságok föladatának évenkint elő- 
iuló legfontosabb része. E költségvetést, mely egyedül azon kőit- 
ekre terjedhet, a melyek a jelen határozatban közöseknek vannak 
üölve, a közös minisztérium, mind a két külön felelős miniszteri- 
nak befolyásával, fogja készíteni, s úgy adja azt át mindenik bi- 
tságnak külön. A bizottságok a fönnebb körülirt mód szerint főg- 
ázt külön tárgyalni, s észrevételeiket egymással írásban közlik, s 
lely pontra nézve nézeteik meg nem egyeznének, azt együttes 
sben szavazattal határozzák el. Az ily módon megállapított költ- 
vetés többé az egyes országok által tárgyalás alá nem vétethetik, 
lem köteles mindenik azon arány szerint, mely előre megállapít- 
ott, a közös költségvetésből reá eső részt viselni. » 

Tehát határozhat fölötte csak a delegatio. Nekünk azt szóba 

1 lehet többé hozni, mert a törvény a kivetésen és beszedésen kí- 

erre nézve más teendőt nem biz az országgyűlésre. Az ország ha- 

oz ugyan e kérdésben is, de nem ezen testület által, hanem ezen 

tület kifolyása által, vagyis : a delegatio által. 

A minisztérium tehát azon helyzetben volt, hogy szükségesnek 
te a költségeket, halaszthatatlannak hitte a födözést ; de nem volt 
otmányos közeg, melyhez folyamodhatott volna. 



I 

E mellett egy másik tekintet az is volt, hogy a minisztérium 
felelős a mulasztásért is, és hogy az ő nézete szerint veszedelmes 
lett volna a költségeket elö nem teremteni, minek folytán saját fele- 
lősségére igyekezett ezt tenni. 

Az én hitem szerint ezen lépést nem a közös pénzügyminiszter 
tette, hanem tették a két ország miniszterei saját felelősségökre, és 
ők bizták meg a közös pénzügyminisztert ezen kölcsön negoeiálásá- 
val. A dolog tehát most a mi részünkről a magyar minisztérium fele- 
lőssége alatt áll. 

Itt még országos kölcsön nincsen, sem kö^ös, sem külön ; hanem 
a miniszterek saját felelősségökre vették föl a pénzt, mert azt hitték, 
hogy kötelességöket mulasztanák el, ha az ország védelmére az ő 
hitök szerint szükséges költségek födözéséről nem gondoskodnának. 
(Elénk helyeslés jobb felől.) 

Már most ezen tárgy interpellatio folytán került ide. Ha inter- 
pellatio nélkül éppen nem került volna ide, a minisztérium elmu- 
lasztotta volna kötelességét, de ennek természetes következése az lett 
volna, hogy az adósság nem is lett volna részünkről födözve, és azt 
úgy tekintettük volna mint nem létezőt. De e tárgy minden esetre 
idekerült volna akkor, mikcr ennek idekerülnie a törvény értelmében 
lehetett. A fölött mi nem határozhatunk, ha vájjon ezen költségek 
szükségesek-e ; a fölött a delegatio határoz. 

A minisztériumnak tehát mindenek előtt a költségek szüksé- 
ges volta és azok mennyisége felől a kérdést a delegatio elé kell ter- 
jesztenie, és ha a delegatio azt mondja : ezen költségek szükségesek, 
födözendők, akkor kezdődik a mi teendőnk : a födözet módjáról gon- 
doskodni. (Helyeslés jobb felől. Zaj bal felől.) Addig, míg ez nem tör- 
ténik, kénytelenek volnánk azt mondani, hegy nem gondoskodhatunk 
a födözetről mindaddig, míg azt nem tudjuk, vájjon a költségek csak- 
ugyan szükségesek voltak-e ? Ez pedig nem ezen testületnek, hanem 
ezen és a másik testület kifolyásának, a delegatiónak teendője. 

Ha azonban ez megtörténik, s ha a delegatio azt mondja, hogy 
a költségek szükségesek: mi még nem vagyunk kötve a kölcsönhöz; 
mert nekünk törvény szerint hatalmunkban áll a födözetről másként 
is gondoskodni és én valószínűnek hiszem, hogy nem is közös köl- 
csönnel fogunk e magában nem átlábalhatatlan nehézségen túlesni 
és az összegről gondoskodni, hanem reménylem, hogy a miniszté- 
rium talál módot, más javaslatot terjeszteni elénk ezen költségek 
födözhetésére vonatkozólag. 

Igaz, hogy a minisztérium adósságot nem hozhat az országra a 
nélkül, hogy az országgyűlés beleegyezzék ; de nem is hozott, mert 
azon kölcsön ránk nézve, az országra nézve, jogilag még nem létezik, 
B csak akkor fog az létezni, ha az országgyűlés a fölött nyilat- 
kozott. 

A íödözet módjáról mi vagyunk hivatva gondoskodni : a tör- 
vényben ez van kimondva, ezt kell tehát szem előtt tartanunk. 

Ha a minisztérium most azt mondaná: «hagyjátok helybe a mi 
költségvetésünket*, azt mondanám: «nem lehet» ; mert előbb azt 
kell tudnunk, szükségesek voltak-e azon költségek, ennek megítélése 
pedig a delegatio elé tartozik. A delegatio küszöbön van és ha a mi- 
nisztérium egy két hétig nem felelt volna az interpellátióra, e közben 
a delegatio határozott volna benne, és ekkor ereszkedhettünk volna 
mi a kérdés azon részébe, mely minket illet, de mely egyedül is illet 
minket : t. i a. födözet módjának meghatározásába. (Helyeslés jobb 
felől. Zaj bal felől.) 

Minden, a mi ezen túlmegy, sok ; minden, a mi ezen innen ma- 
rad, kevés. Mert itt áll a törvény által megszabott korlátok közt a mi 
jogunk és a mi kötelességünk. 

Azt még azok, kik e műveleteket helytelenítik, sem fogják 
mondani, hogy e költségeket födözetlenül kellett volna hagyni. Igen 
nagy dolog, ha a miniszter valamely lépést a maga felelősségére 
tesz, és ha még a formából is ki akarnók venni a dolgot, és ezen kér- 
dés első stádiumát nem azon testületnek, mely ezzel alkotmányunk 
által megbízatott, hanem mindegyik fél országgyűlésének külön elha- 
tározása alá akarnók bocsátani : nem találkoznék miniszter, ki jöven- 
dőben, a legnagyobb szükség esetében is, merne ily lépést tenni. 

A miniszter az alkotmány oltalma alatt tette e lépést és az al- 
kotmány oltalma reményében vállalta el a felelősséget. Meg fogjuk 
látni, hogy a delegatio azt fogja-e mondani, hogy helyesek voltak a 
tett lépések. Ha azt fogja mondani, hogy helyesek és szükségesek 
voltak : meg fogjuk látni, hogy ezen költségek födözésére mi módot 
fogunk mi találni, és mi módot fog javaslatba hozni a minisztérium. 

Jelenleg a dolog ezen stádiumában sem többet, sem kevesebbet 
nem látok kimondandónak, mint a mi Wahrmann Mór tisztelt képvi- 
selő társunk indítványában foglaltatik, mert az egyenesen azon alap- 
szik, a mit előbb is kifejeztem : hogy a delegatio határozzon a lépés 
helyessége fölött, a költség födözete fölött pedig annak idején mi 
fogunk határozni. 



Én tehát Wahrmann Mór t. képviselőtársam indítványát elfo- 
gadom. (Helyeslés.) 

Deák Ferencz után fölszólalt Tisza Kálmán és felhívta a jobboldalt, 
hogy a delegatiónak, mely meggyőződése szerint átkos intézmény, hatás- 
körét mind inkább ne tágítsa ; de sőt azt addig is, míg sikerülhetne azt 
vagy eltörölni, vagy míg azt az idők vihara maga eltörlené, a lehető szfik 
korlátok közé szorítsa. Éppen ezen szempontból erélyesen tiltakozott azon 
fölfogás ellen, hogy a delegatiónak kell meghatározni azt is, hogy szüksé- 
ges volt-e a szóban levő költség, és hogy közös költség-e az vagy neuL 
Követelte az országgyűlésnek azon jogát, hogy ha a delegatio közösnek 
nyilvánit valamit, a mi a törvény értelmében nem az, határozatát az 
országgyűlés cassalhassa ; • mert különben azon delegatio lassankint telje- 
sen meg fogja semmisíteni azon parlamenti jogainkat, melyeknek nagy- 
részét máris elvesztettük*. Tiltakozott az ellen is, a mi Deák beszédéből 
következtethető, hogy, ha a delegatio össze nem jöhetett, a miniszternek 
kellett intézkednie. Ha e szerint a másik delegatiónak nem tetszik össze- 
jönni, igen simán bekövetkezik a pénzügyi absolutismiis. Ha már áll is az, 
hogy ezen ügy a delegatio körébe tartozik, és hogy a delegatio nem jöhet 
össze, faz alkotmányosság szempontja mégis azt kivánja, hogy, ha nem is 
azon nagy, hatalmas testület, mely jogosítva van ez ügyről is határozni : 
a delegatio, de legalább ezen kis, csendes, alázatos országgyűlésünk tudó- 
síttassék a dologról*. Igaz, a mit Deák állított, hogy a magyar országgyűlés 
az 1867 : XII. t.-czikkben lemondott azon jogáról, hogy a delagatióktól meg- 
állapított költségek mennyiségéhez hozzá<>zóljon ; de nem mondott le arról, 
hogy ezen rovatok természetét birálat alá vegye, fölötte vitatkozzék, róla ha- 
tározzon. Erről most készül a jobb oldal lemondani. is megkívánta, hogy 
a kormány az országot érhető veszélyek elhárításáról a maga felelősségére 
intézkedhessek ; de kivánta azt is, hogy mikor augusztus 9-dikén pénzre 
van szükség, a kormány tudja ezt már augusztus 5-dikén, a mikor az 
országgyűlés még együtt volt. Kivánta továbbá, hogy midőn a kormány 
fontos perczekben fontos dolgokról intézkedik, tartsa magát kötelezettnek 
arra, hogy azonnal összehivja az országgyűlést és kérje intézkedéseire 
nézve a fölmentést. Zsedényi indítványát a rosszalás eszméjével fogadta el, 
mi azt jelenti, hogy a ház bizalmatlanságot nyilvánít a kormány iránt és 
lelépésre kényszeríti. Ellene volt tehát a vád alá helyezésnek, mert ez föl- 
tételezné a rosszhiszeműségét. «Én, t. ház, — így folytatta — úgy is 
látom, hogy a rosszhiszeműség a világon újabb időben mindenütt ritkán 
fordul elő ; úgy látom, hogy az országban és államban nem a miniszterek 

rosszhiszeműsége tett legtöbb kárt, hanem úgy volt az sok helyütt, és meg- 
eshetik nálunk is, hogy tettek kárt a legjobbhiszemű miniszterek is, de kik 
azon hitben éltek, hogy gyenge tehetségeik daczára nagy politikai capaci- 
tások. Nem a rosszhiszemű miniszterek, de a hatalomra vergődött közép- 
szerű tehetségek okozták mindenütt a legtöbb kárt.t 

Szeniozey Ödön ellenében, ki az előtte való ülésben azt mondotta, 
hogy tudomásul véve a pénzügyminiszter válaszát, úgy hiszi, helyesebben 
cselekszik, mint azok, kik nagyhangú szavakat ejtenek az ország érdeké- 
ben és nem gondoskodnak az ország biztosságáról, Tisza a józan ész íté- 
letére bizta, ki akarja a haza biztosságának eszközeit megadni, az-e, a ki 
akarja, hogy az országnak legyen hadserege, legyen ágyúja, legyen muni- 
tiója, vagy az, a ki mindezt nem akarja. Hogy az ellenzék phrasisokat mond 
a haza biztossága mellett, kétségtelen ; de az emberi nem úgy van teremtve, 
hogy magát phrasisokban kénytelen kifejezni, s ő csak azt tudná teljes lel- 
kéből sajnálni, ha valaki azon phrasisokat, melyek a haza biztosságának 
érdekében mondatnak el, üres phrasisoknak tartaná. 

Andrássy Gyula gr. miniszterelnök elismerte, a mit Tisza mondott, 
hogy igen nagy baj, ha valaki tehetségét túlbecsüli ; de azt tartotta, hogy 
ez nemcsak akkor nagy baj, ha valaki miniszter, hanem akkor is, ha nem 
az ; különösen parlamentáris országban, hol a ki ma nem miniszter, hol- 
nap az lehet. Egyetértett Tiszával abban is, hogy a fönforgó esetben nem 
bizalmi szavazat, ha a ház helyesli a kormány álláspontját ; de bizalmat- 
lansági szavazat, ha az ellenkező történik. Ei is jelentette, hogy az esetre, 
ha a szavazás a kormány ellen dőlne el, ebben bizonyos hasznot látna, azt 
tudniillik, hogy hamar constatálva volna az ország előtt, a két párt közül 
melyik az, mely tehetségét túlbecsüli. És ezért kérte az ellenzéket, hogy 
ha csak lehet, szavazzon a kormány ellen; ha rajta állana, szerezne is ne- 
kik néhány szavazatot, mert talán kívánatos volna egy kis krizis. 

• Azt mondotta továbbá a t. képviselő úr — így folytatta Andrássy a 
jobb oldal zajos helj'eslésétől gyakran félbeszakított beszédét — hogy áta- 
lában az Európában történtekből vont tapasztalata szerint jelenleg nem a 
rosszakarat, hanem a tehetetlenség az, mely legtöbb bajt okozott. En ismét 
azon helyzetben vagyok, hogy tökéletesen aláirliatom ezen állítását ; de 
szabadjon hozzátennem, hogy nem ez az egyetlen ok, hanem van még egy 
másik is, és mivel ennek bizonyos jeleit látom itt nálunk is, a t. képviselő 
úr mondása által mintegy kényszerítve érzem magamat a másik ok meg- 
említésére. A t. képviselő úr Francziaországot látszott szem előtt tartani, 
midőn a miniszterek tehetetlenségéről mondottakat ide is kivan ta alkal- 

mázni. Nézetem az, hogy ez országban, mely különben mindnyájunk sym— 
páthiáit bírja, s mely most a szerencsétlenségek legnagyobbikát tartozil^ 
viselni, a bajok egyedüli oka nem ez volt. Voltak ott különböző korma— 
nyok, többé- ke vésbbé tehetségesek ; de ezekkel szemben mindig csak ol^" 
oppositio volt, mely csupán a negatio terén mozgott, melynek positiv — 
programmja nem volt soha, mely sohasem kereste a veszély okát a főn- 
álló nehézségekben, az európai helyzetben, mások erejében, hanem csakz. 
egy programmot ismert, mely röviden abból állt: «minden jó lesz, ha ott^. 
hol ők vannak, mi leszünk ». De programmot, mely azt, mit a kormán^" 
hibázott, jóvá tette volna, mely reformálta volna a nemzetet, mely túlzott? 
ábrándok helyett csak a valóságot mutatta volna az országnak : nem ter- 
jesztett elő. 

Nem a miniszterek tehetetlensége tehát az egyetlen veszély, hanem 
én egy más veszély jeleit is látom, mely abban állana : ha nálunk azon 
politikát utánoznák, melyet itt jeleztem, melynek alapja a túlbizakodott- 
ság, jellemző vonása a fönálló viszonyok ignorálása, kiindulási pontja a 
taps, és eredménye a könyek. » 

A vita befejezése után Zsedényi Ede kijelentette, hogy mivel a pénz- 
ügyminiszter egyenesen nem mondotta ki, hogy a közös pénzügyminiszter 
az előlegezési kölcsön megkötésénél csak mint az ő ágense működött, fön- 
tartja a közös pénzügyminiszter beavatkozása ellen intézett indítványát 

A képviselőház a legközelebbi ülésben, november 24-dikén, név- 
szerinti szavazás utján 187 szavazattal 133 ellen elvetette Zsedényi indít- 
ványát s ezután elfogadta Wahrmann határozati javaslatát. 

ÚJÉVI TISZTELGÉS. 

187 1 . január 1 -sej én a Deák-párt tisztelgett Deák Ferencznél. Perczel 
Béla üdvözlő beszédére Deák Fey^eucz így felelt : 

Tisztelt barátaim ! Lelkem mélyéből mondok nektek forró kö- 
szönetet szíves, barátságos üdvözletetekért. Helytelenül cselekedném, 
sérteném a barátságot és tiszteletet, ha ezen ünnepélyes órában, a 
szívélyes barátság pillanatában, nehéz állásunkról, terhes kötelessé- 
geinkről és teendőinkről szólanék. Érzitek ezt ti valamennyien éppen 
úgy, mint én; jól ismeritek a nehézségeket, a melyekkel küzde- 
nünk kell. 

Engem e pillanat arra jogosít és arra határoz, hogy csak arról 
szóljak, mi szívem mélyének erős, mély és buzgó érzetében fakad. 
Hálás köszönet szíves barátságtokért és az a kérésem, hogy ezen 
szíves barátságot tartsátok meg irántam továbbra is. Isten áldását 
kívánom valamennyitekre és a tieitekre. Adja Isten, hogy a haza bol- 
dogságában egyúttal ti is valamennyien boldogok legyetek. Az ég 
áldása reátok. 



A KÜLÖNÁLLÓ MAGYAR HADSEREG KÉRDÉSÉRŐL. 

A képviselőház 1871. január IG-dikán tartott ülésének napirendjén 
volt a magyar sorhadi csapatokhoz és a haditengerészethez az 1 87 1 -dik 
évben kiállítandó ujoncz és póttartaléki jutalékokról szóló törvényjavaslat 
részletes tárgyalása. 

Győr ff y Gyula, mint a központi bizottság előadója, ajánlotta a ház- 
nak, hogy a czímnek ezen szavai helyébe : t a magyar sorhadi csapatok • 
ezek tétessenek : fa magyar hadsereg*. Az 1867 : XII. t.-cz. 12. és 14. §-ai 
világosan megemlítik a magyar hadsereget. « Ennek törvényes következ- 
ménye, hogy a kiegyenlítési törvény értelmében kell, hogy Magyarország- 
nak külön hadserege legyen, kell, ha tiszteletben akarjuk a törvényt tar- 
tani. » A módosítványnyal azt akarta elérni, hogy az ujonczok addig is, míg 
külön magyar hadsereg föl állíttatnék, azon magyar hadsereg számára sza- 
vaztassanak meg, a melyről az 1807 : XU. t.-cz. szól ; de a közös hadsereg- 
nek közvetlenül semmi esetre se szavaztassanak meg. Adja meg a ház 
a magyar hadseregre az üjonczokat és majd meglátja, hogy lesz magyar 
hadsereg. 

Királyi Pál, mint a központi bizottság kisebbségének előadója, a 
törvényjavaslatnak a minisztériumtól előterjesztett czímét ajánlotta el- 
fogadásra. 

Tisza Kálmán Királyival szemben azt vitatta, hogy az 1 867 : XU. t.-cz. 
egy betűvel sem mondja, hogy a hadsereg közös, hanem szól az t egész » 
hadseregről. felsége ezen egész hadseregének részét teszi a magyar had- 
sereg; <de abból, hogy a magyar hadsereg a királynak is hadserege, abból, 
hogy azon királynak más hadserege is van, azt kimagyarázni, hogy ezen 
«egész» azt teszi, hogy ezen magyar hadsereg közös a másik állammal is, 
azt hitte, semmi féle utón nem lehet*. Minthogy a létező törvény szerint 

az egyedül helyes kifejezésnek a t magyar hadsereg* -et tartotta, ennek 
számára akarta megszavazni az ujonczokat, s kérte a házat, ne küldje ismét 
törvénytelen száműzetésbe e szót « magyar hadserege, mert a láthatáron 
levő fekete pontok azon percztŐl fogva nem veszélyesek a nemzetre nézve, 
midőn saját hadereje van. 

A január 1 7-dikén tartott Ülésben fölszólalt Ghyczy Eálmán, és An- 
drássy gr. miniszterelnöknek felelve, megengedte, hogy ha a központi bi- 
zottság véleménye el is fogadtatik, azért a magyar hadsereg azonnal nem 
lesz különálló, hanem lesz kiegészítő része az összes hadseregnek, a mint 
az 1807-diki törvény mondja ; a központi bizottság véleményének elfoga- 
dásával azonban a ház eleget tesz a törvény szellemének, mely a magyar 
véderőt t magyar hadseregnek • nevezte, s ezzel kétségkívül nagy eszmét 
akart föntartani a jövendő számára, csirát akart lefektetni a törvény- 
könyvbe, mely előbb-utóbb terebélyes fává növi ki magát. Éppen azért nagy 
fontosságúnak tartotta a központi bizottság módosításának elfogadását, 
mert a kik a bizottság kisebbségi javaslatát pártolják, utólag akarják ezen 
csirát elfojtani, melynek a kiegyezési törvénybe lefektetését, ha csak az 
összes nemzetet ezen törvény ellen felzúdítani nem akarták, annak idején 
meggátolniok nem lehetett. Ezután fejtegette az önálló magyar hadsereg 
előnyeit, s különösen kiemelte a lelkesedést és önfeláldozást, a melyet az 
szülne. 

Ghyczy után szót emelt Deák Ferencz. 

Deák Ferencz : T. ház ! A magj^ar hadsereg kérdése nem ma 
kerül először a ház elé ; elsőbben vitatás alá került akkor, midőn a 
kiegyenlítési törvény, az 18G7 : XII. t.-cz. megalkottatott és azóta 
évenkint, sőt egyik esztendőben az ujonczállítás alkalmával kétszer 
is előfordult. 

1867-ben, mikor a kiegyenlítési törvény fölött vitatkoztunlí, 
voltak, a kik elvben külön magyar hadsereget nem kívántak, mert 
azt hitték, hogy ilyen külön hadsereg az országra nézve több kárt 
hoz, mint hasznot. Voltak olyanok, a kik a külön magyar hadsereget 
óhajtották ; de ettől elállottak, attól tartva, hogy különben a kiegyen- 
lítés nem jön létre, a kieg}'enlítés elmaradását pedig sokkal nagyobb 
bajnak tartották volna. Végre voltak olyanok, a kik úgy vélekedtek, 
hogy inkább semmi kiegyenlítés, mint kiegyenlítés külön hadsereg 
nélkül. Mindezen különböző nézetek, nézetkülönbségek igen bőven 
meg voltak vitatva. 

Az 1867 : XII. t.-cz., jnely a magyar hadseregről mint az összes 
hadsereg kiegészítő részéről szól, éppen azon szempontból is meg- 
támadtatott, hogy abban nincs szó külön magyar hadseregről, mert — 
úgy mondák — azon magyar hadsereg, a mely csak kiegészítő része 
az összes hadseregnek, nem külön magyar hadsereg, s így, ha alaposak 
volnának is azon okok, melyek egy különálló magyar hadsereg ala- 
kítása mellett a lelkesülés emelése tekintetéből fölhozattak, még 
mindig nem bizonyítanának a mellett, hogy az ujonczozási törvény 
ezímekint e kitétel : « magyar hadsereg » elfogadtassék. (Helyeslés jobb 
felül.) 

Ha igaz volna is az, a mi különben még igen kétséges, hogy egy 
egészen különálló hadseregben nagyobb a lelkesedés, szeretném 
tudni, vájjon e kitételnek: «magyar hadsereg» a törvényjavaslat 
czíméül elfogadása fogja-e a lelkesedést ébreszteni, ha egyébkint az 
egész hadsereg azon állapotban marad, a melyben volt 1867-ben? 
(Helyeslés jobb felől.) 

Nem ok nélkül vetettem föl azon kérdést : vájjon a czímnek 
indítványozott megváltoztatása emelné-e a katonaság vitézségét, fo- 
kozná-e lelkesedését? 

Emlékezzünk vissza a múlt időkre. Senki sem fogja tagadni, 
hogy a magyar ezredek az előbbi időben a franczia háborúban oly 
vitézséggel és kitartással harczoltak, hogy nagyobbal ezután sem igen 
fognának harczolhatni. 

Nem véve számba azt, hogy Magyarországon többféle érzület 
uralkodik, és a hadsereg is nem csupán magyar ajkú emberekből áll, 
részemről úgy vagyok meggyőződve, hogy azon vitézség és lelkesedés, 
melyet seregeink annyi századon át tanúsítottak, ezen törvénynek 
czímváltoztatása által eg}'átalában nem érintetik és nem fokoztatik. 
(Helyeslés jobb felől.) Egyébiránt, ha nem különállású hadsereg ala- 
kítása czéloztatik, az esetben az indítványozott szó mellett fölhozott 
érvek legnagyobb része nem illik e tárgyhoz ; mert ha a hadsereg 
lényegében, összeköttetéseiben ugyanaz marad, a mi eddig volt, sem- 
mit elérve nem látok az által, ha az ujonczozási törvénybe ezt a szót 
teszBzűk bele : ómagyar hadseregw. (Úgy van ! jobb felől.) Ellenben, 
ha különálló hadsereg czéloztatik, akkor nem lehet tagadni, hogy ez 
a szerződésileg megállapított törvényczikkel merőben ellenkeznék : 
mert azon törvényczikk nem különálló magyar hadsereget említ, ha- 
nem említ olyat, mely a közös hadseregnek kiegészítő része. 

Különféleképpen és mindenki a maga nézete szerint vitatkoz- 



hátik a törvény valóságos értelme fölött^ azonban nézzük meg a^ 
1867-diki alapszerződésnek idevágó szakaszát, nézzük meg a külön -- 
bözö ujonczállitási törvényeket, mindenütt, a kiegyenlítés óta a véd— 
rendszer megállapításáig, minden ujonczozási törvény « magyar ezre- 
dekhez* ajánlotta meg az ujonczokat. Sőt még a kiegyenlítést meg- 
előzőleg is, az 1867 : IX. t.-cz. is, mely kelténél fogva közelebb áll a 
kiegyenlítési törvényhez, azon kiegyenlítési törvényhez, melyben ki 
van mondva, hegy a magyar hadsereg az összes hadseregnek kiegé- 
szítő része, hogyan ajánlja mog az ujcnczokat? Következőképp: ta 
magyar ezredek kiegészítésére szükségelt ujonezok megajánlásáról •. 
Nem használja tehát a « magyar hadserege kifejezést, hanem eg}- 
szerűen mondja: « a magyar ezredek kiegészítésére szükséges ujon- 
ezok*. 

Ezt a kitételt használta az 18G8. és 69-diki törvény is egész a 
legutóbbi időig. Egyszóval : szakadatlanul mindig ezen kifejezés «iiia- 
gyar ezredek*, «magyar csapatok* használtatott. 

A védelmi rendszer kérdésen kívül előbb más volt, mint most. 
Fölösleges volna ezt hosszabban fejtegetni, s fölmentve is érzem ma- 
gamat ez alól, mert éppen akkor, midőn ezen kérdés megvitattatott, 
bátor voltam kifejteni a védrendszer fokozatait azon vád ellenébeü, 
hogy a védtörvény még a régi jogot is föladja, a mennyiben addig a 
törvényben «magyar hadsereg*-ről volt szó. Elmondottam akkor, hogy 
van egy törvény — úgy hiszem az 1802 : 1. törvényczikk — mely 
ezen szót használja: dexercítus hungaricus*. Egyenesen az mon- 
datik, hogy a 10 lovas és 12 gyalogezredben 64 ezernyi számban álla- 
píttatik meg ezen magyar sereg, és ennek completatióját három esz- 
tendőre megszavazza. De már ugyanazon országgyűlésen, valamint 
az 1805., 7., 8., 12-dikin is, a megajánlás megint a magyar ezredek 
számára történt. Tehát akkor sem úgy értették, hogy az külön had- 
sereg, hanem az összes hadsereggel egyesült magyar ezredek. 

Méltóztassanak az előbbi időkre visszamenni. Az 1 796 : 2. tör- 
vényczikk mondja: «in flagrantis Belli Gallici subsidia quinquaginta 
millia Tyronum militarium, pro intertentione tercentorum quadra- 
ginta millium Exercitus Giesareo-Begii, duos milliones, quadringenta 
millia metretarum Siliginis* stb. 

Itt a caesareo-regius exercitusra, és nem a magyar hadseregre 
történt a megajánlás ; mert a 340 ezer nem a magyar hadsereget, ha- 
nem az egész hadsereget jelenti. A védrendszerről szóló törvényczikk 
1868-ban szentesittetett ; azelőtt mindig azon kifejezés használtatott, 

hogy ennyi meg ennyi ujonczot ajánlunk meg a magyar ezredek ki- 
egészítésére. 

Az ujonczozási törvény a védrendszerről szóló törvény czikken 
alapszik, ez pedig a kiegyenlítési törvényen nyugszik, mely kimondja, 
hogy a védrendszer iránt egyenlő elvek szerint keD mindkét fél tör- 
vényhozása elé javaslatokat terjeszteni. Mit mond ezen törvény? 
•A hadsereg és tengerészet csapataihoz, lehetőleg tekintetbe véve a 
besorozottak kívánságait, az oda legalkalmasabb eg}'ének osztatnak 
be. A hadseregbe besoroztattak — az egészségügyi csapatok egyedüli 
kivételével — kizárólag magyar csapatokba osztatván be. • 

Ha tehát külön seregnek tekintették volna, nem mondták volna, 
hogy «a magyar csapatokhoz*, mert ez magától értetnék ; de még nem 
is minden katona a magyar csapatokba osztandó, mert az egészség- 
ügyi csapatok ki vannak véve, és oda lehet nem magyar ujonczot is 
osztani. 

Nem akarok hosszas lenni, csak azt kérdezem, hogy mi helye- 
sebb : az-e, hogy a kiegyenlítés óta történt minden ujonczállítási 
törvényben használt kifejezést használjuk, azt, melyet az országgyűlés 
folytonosan így állapított meg, pedig soha sem véletlenül, figyelmet- 
lenül, hanem hosszas vitatások után, vagy az : hrgy megs^áltoztassuk 
most, négy év múlva, ezen kifejezést és más kifejezést használjunk? 
Igaza van egyik érdemes képviselő úrnak, hogy jöhet idő, mikor 
lesz szükség különálló magyar hadseregre. De mikor következik be 
ezen idő? Akkor, ha a kiegj^ezés szétbomlott, ha Magyarország ismét 
azon helyzetben lesz, hog^^ ismét a personal-uniót kénytelen sürgetni. 
Akkor önként bekövetkezik a külön hadsereg szüksége. És azok részé- 
ről, kik elejétől fogva ezt vitatták, óhajtották, igen természetesnek 
találom, hogy óhajtják mindazt, a mi a csupán személyes unióra ala- 
pított viszonyból következik. 

Ez idő, mondom, bekövetkezhetik, talán nem mi általunk, nem 
a mi törekvésünk, hanem az események folytán ; de én kimondom 
lelkem belső meggyőződését, hogy, ha bekövetkezik, ez Magjar- 
országra nézve súlyos csapás lesz ; (Helyeslés a jobb oldalon. Ellen- 
mondás a bal oldalon) és a mostani viszonyok közt, Európa mostani 
területi mérvei mellett és azon számerö ellenében, melylyel mindenik 
nagyhatalom rendelkezik, Magyarországnak rendkivülileg koczkáz- 
tatná fönállását, kivált ha még önmagában is össze nem tart. (Elénk 
helyeslés jobb felől ; ellenmondás bal felöl.) És valamint akkor, mi- 
dőn nekem választanom kellett egy centralis parlament, egy közös 

reichsrath és a personal-unío közt : a personal-uniot sürgettem, bármft. i 
veszélyes, bármi káros is az, mert a másik még veszélyesebb, mé^ 
károsabb, (Helyeslés a jobboldalon) úgy, ha ezentúl olyan idő követi - 
keznék be, hogy megint aközt kellene választanom: közös parlamentbe^^, 
reichsrathba-ol vadas, vagy pedig bármi teherrel, veszély lyel járó peE=— - 
Bonal-unio, én ismét ez utóbbit választanám. Azonban míg ezen idő l> ^ 
nem következett, míg a Magyarország és az örökös tartományok kö^^.t 
kötött kiegyenlítési egyezmény fönáll, addig mindazt, a mi az egye 
meny értelmétől, szelleméből, szavaitól elüt, úgy tekintem, mint me 
sértését a kiegyenlítési egyezménynek. (Zajos helyeslés a jobbon.) 

Igaz, hogy Európában divattá kezd válni a szerződések semmil:> « 
vétele. (Halljuk ! Halljuk!) Ezt a politikát én részemről sohasem tu(2 - 
nám követni. Én kivénültem az ily újításból. Hanem, mint hid^^ 
szemlélő, azt találom, hogy e politikához is mindig csak a hata.1- 
masak nyúlnak, a kiknek elég erejök van a szerződéseket megtönm i, 
(Zajos helyeslés a jobbon) hogy azonban a gyöngébb nyúljon ilye ti 
politikához, azt én nemcsak igazságosnak nem, de még eszélyesu^l 
sem tartom. (Helyeslés a jobbon.) 

Régi dolog az, már Martinuzzi is megmondta: «qui sociuxn 
habét, dominum habét ». Mindig jobban esik önállólag intézkedni, cl€ 
ez sokszor lehetetlen, és ha az ember nem elég erős egymagában arrn, 
hogy minden bajnak, veszélynek ellenálljon és érdekeit előmozdítsn, 
egyezkedés és ennek folytán a szövetséghez folyamodik, mely esetben 
egyik fél sem határtalan ura többé a maga akaratának, hanem ködö- 
sen együtt viszik ki azt, a mit az egészre czélszerűnek tartanak. 

Lehetne erről akár elméletileg, akár a gyakorlati életet tekintve, 
hosszasan szólani ; de ennek itt valóban sem helye, sem ideje. En is 
azt állítom, a mit egy t. képviselő állított, hogy a tényekkel számot 
kell vetni. En éppen a tényekkel vetettem számot, és e számvetés 
vezetett arra, hogy megkössük a kiegyenlítési szerződést, mint a me- 
lyet a tények számbavétele mellett tartottunk szükségesnek, s melyet ^ 
föl is fogunk, legalább szavazatunkkal, tartani: mert megnyirbá- 
lása, aláásása sem a nemzet jelleméhez nem fér, sem czélszerű nem 
volna. Azon emberrel, a ki alkalmat keres a megkötött szerződés alól 
kibújni, a ki még olyankor is, ha alkalma nem nyilik, kijelenti azoD 
óhajtását, hogy ama szerződést megakarja szegni, semmi előrevigyázó 
ember szövetséget többé nem köt. Pedig Európában majdnem minden 
hatalom, különösen pedig Magyarország, oly állapotban van, hogy 
támasz és szövetség nélkül meg nem állhat. (Úgy van ! jobb felöl.) 

Arra nézve, hogy valakivel szövetséget kössenek, kettő szüksé - 
ges : először, hogy az illetőnek ereje legyen kötelezettségének meg- 
felelni, és másodszor, hegy róla a bona fidest föl lehessen tenni. Én 
azt hiszem, tőlünk, kik ezen szerződésnek létrehozását szavazatunk- 
kal elősegitettük, a bona fídes megkivánja, hogy ezen szerződés min- 
den betűjét megtartsuk. 

En nem fogadom el a központi bizottság véleményét, hanem az 
eredetileg előterjesztett törvényjavaslatot. (Élénk hosszas helyeslés a 
jobb oldalon.) 

A képviselőház a január 18-dikán tartott ülésben, névszerinti sza- 
vazás útján, 1 75 szavazattal 1 1 ti elleuében elvetette a központi bizottság 
módosítását, s ezután elfogadta az eredeti czímet. 



A GAZDÁLKODÁSNAK LEGKÁEOSABB NEME, HA AZ 
ORSZÁG A MAGA TISZTVISELŐIT SILÁNYAN FIZETI. 

A képviselőház 1871. január 24-dikén tartott ülésében átalánosság- 
ban elfogadta pénzügyi bizottságának az 1871-dik évi állami költségvetés 
előirányzatára vonatkozó jelentését, s ezután áttért a jelentés részleteire. 

Széli Kálmán előadó elmondotta, hogy a minisztérium a képviselő- 
ház határozata következtében megkísérelte az államhivatalnokok fizetési 
rendszerének végleges megállapítását, de belátva, hogy ez nem történhetik 
meg az egész közszolgálat rendszeres szabályozása előtt, az égető szükségen 
kívánt segíteni, s az J050 frton alól levő fizetések javítását és a lak- 
béreknek majdnem átalános emelését hozta az 1871-dik évi költségvetés 
előirányzatában javaslatba. A pénzügyi bizottság az állampénztár lehető 
kímélése czéljából az indítványozott javítást elvben megajánlandónak vélte 
ugyan, de nem az indítványozott mértékben és nem a kormánytól ajánlott 
minden állásra nézve. így pl. átalában a fogalmazók fizetését meghagyandó - 
nak javasolja a múlt évi összegben. A központi igazgatásnál alkalmazott 
többi tisztviselő fizetésesének előirányzott fölemelése átalában meg volna 
szavazandó ; vannak azonban egyes állások, a melyekre nézve ezen átalá- 
nos megállapodástól eltérés javasoltatik. Mindezekről az egyes költség- 
vetésekre vonatkozó jelentésekben van szó. A központon alkalmazott tiszt- 
viselők lakbérének javítását sem ajánlotta a pénzügyi bizottság oly mérték- 
ben, a mint a kormány előirányozta. A központon kívül alkalmazott tiszt- 

viselők fizetésének és lakbérének tervezett fölemelésére vonatkozó vélemé- 
nyét a pénzügyi bizottság az egyes miniszterek költségvetése tárgyában 
előterjesztett jelentéseiben adja elő. A minisztériumtól 948,000 forinttal 
tervezett javítás a pénzügyi bizottság véleményének elfogadása esetében 
120,000 frttal kevesednek. 

Simovyi Lajos b. jól akarta fizetni a hivatalnokokat, de csak akkor, 
ha kellő a számuk, s példákat hozott föl, hogy Magyarországon túlságosan 
sokan vannak. Nem fogadta el sem a miniszter, sem a pénzügyi bizottság 
javaslatát. 

Horn Ede a kisebb hivatalnokok díját ideiglen föl akarta emeltetni ; 
de egyúttal fölszólítandónak tartotta a kormányt, hogy terjeszsze elő mentől 
előbb hivatalnokainak új szervezetét. 

Csanády Sándor nem akarta a máris elviselhetetlen terheket újab- 
bakkal szaporítani. 

Kemény Mihály nem ismerte el, hogy a hivatalnokok fizetésökből 
megélni nem tudnak. Igaz, hogy a fogalmazók és fogalmazósegédek fizetése 
csekély, de ezen állások kezdő fiatal emberre nézve csak lépcsőül szolgál- 
nak magasabb hivatali fokra. Más hivatalnokok fizetésével, például a taná- 
rokéival összehasonlítva, az állami hivatalnokok előnyben vannak. A meg- 
élhetést bizonyítja az is, hogy sehol sincs olyan nagy csődület, mint éppen 
az államhivatal uoki pályán. A rossz pénzügyi viszonyoknál fogva nem sza- 
vazta meg az előirányzott javítást. 

Deák Ferencz : T. ház I Mindenekelőtt azt a megjegyzést 
teszem, hf gy én valóban éppen nem látom át, miért tárgyaljuk mi 
részletekben is a pénzügjá bizottság átalános jelentését? A jelentés 
részint motivatiója az előterjesztett költségvetésnek, vagy az abban 
töi-tént levonási knak, részint fölvilagosítás. De ennek, nézetem sze- 
rint, tárgya nincs, mert hiszen az egyes tételek az egyes budgetekben 
jönnek elő. Meg fogjuk látni, hogy még a szavazás is nehézséggel 
jár, mert némi határozati formulázás sincsen. Ha pedig az a czél, 
hogy az elvet mondjuk ki, ezt kimondhatjuk az egyes budgetek rész- 
letes tárgyalásánál mindenütt, vagy, a mi máskor is történt, a legelső 
budgetnél, mely hasonló esetet foglal magában. Tehát, megvallom, 
nem látom szükségesnek, hegy ezt a jelentést még részleteiben is tár- 

gyaljuk ; de mivel a t. ház belement a részletes tárgyalásba, én most 
is megmondom egyéni véleményemet. 

Én e részben a politikai és egyéb tisztviselőkre nézve a minisz- 
teri előterjesztést pártolom ; a főtörvényszékeknél lévő fogalmazókra 
nézve pedig a miniszteri előterjesztésen túl kivánom azon fogalmazó- 
kat épp azon javadalmakban részesíteni, melyek a többi minisztériu- 
mok fogalmazóinak megadatnak. Maga a bizottság elismeri, hogy 
ezek valóban rosszul vannak fizetve, hogy anyagi szükséggel küzde- 
nek, s elvben a fölemelés szükségét el is ismeri. Elvben valakinek 
fizetését fölemelni, de tettleg nem, ez a bajon nem segít. (Derültség.) 

Lehet valaki, a ki kételkedik abban, hogy el nem tudnának 
élni. Ez mindig azon cinosurától függ, mely ly el mérjük. Ha azon 
szempontból fcgjuk föl, hogy tudtunkkal ezen hivatalnokok közül egy 
sem halt meg éhen, akkor tökéletes igazsága van azon képviselőnek. 
El tudnak élni, mert eddig is eléltek. Hanem talán az ország a maga 
tisztviselőit nem akarja oly szomorú fizetésre kárhoztatni, hogy csak 
az éhenhalástól mentessenek meg. 

A fővárosiak, különösen a drága életmód s a lakbérek nagysága 
mellett, valóban szükséggel küzdenek. 

Azt mondják : nagyon sok a tisztviselő. Lehet, sőt valószínű is. 
Hogy a számnak meghatározása egy rendszeres munkának tárgya 
lehessen, oda szoros kiszámítás kell, azt még a közvélemény sem 
képes elhatározni számítás nélkül ; a számítást pedig szakértő em- 
bereknek kell tenni. Am történjék meg, semmi kift gásom ellene, sőt 
óhajtom is ; de addig, míg ez meg nem lesz állapítva, a legcsekélyebb 
fizetésre kárhoztatni az alsófokú tisztviselőket, sem helyesnek, sem 
méltányosnak nem tartom. 

A sok tisztviselő, ha nem alkalmatos, bizonyára nem felel meg 
kötelességének úgy, mint a kevés is, ha alkalmatos. Igen, de hogy 
alkalmatos legyen, arra kiképzés szükséges. Fokonkint a hivatalokban 
sokat nyernek a fiatalok kiképzésben ; hanem ha oly állapotra kár- 
hoztatjuk őket, hogy valóban a lelkileg legszegényebb emberek lesz- 
nek utoljára azok, a kik ide folyamodnak, mivel látják, hogy re- 
ménységök sincs a fizetésjavításra, akkor bizony csakis azok fogják 
magukat hivatalokra képezni, kiktől nem sokat lehet reményleni, s 
az administratio az országban még rosszabb lesz. 

Azt mondják, hogy a nép terheit nem kell szaporítani. Igaz, ez 
elvet én is követem. Gazdálkodjunk ott, a hol lehet. Hanem arról 
vagyok meggyőződve, hogy az a gazdálkodásnak legszomorúbb, leg- 



kártékonyabb neme, ba az ország a maga tisztviselőit oly silányan 
fizeti, hogy az egyénekben nem válogathat. 

Ha akármely magánüzletnél, mely nem is a legjobb állapotban 
van is, azon kezdik, hogy leszállitják a hivatalnokok fizetését, vagy 
megfogadnak minden embert, a ki olcsón kínálkozik, ha képtelen is : 
ott soha sem javul meg a gazdálkodás. így áll ez az államgazdálko- 
dásnál is. Semmi sem bőszülj a meg magát úgy, mint azon fukarko- 
dás, midőn valaki a kezelő tisztviselő fizetéséből húz le, és az így 
meggazdálkodott összeg igen sokszorosan megy ki az állam zsebéből. 
És ez annál fontosabb, ha éppen azon gazdálkodás által, hogy silá- 
nyabb embereket leszünk kénytelenek alkalmazni, utóbb kétszeresen 
megadjuk az árát. Es vájjon ki fogja kárát vallani ? Bizonynyal nem 
a gazdag emberek, hanem éppen a legszegényebbek, kiknek legtöbb 
szükségök van a tisztviselők támogatására. 

De azt mondhatja valaki, hogy hiszen eddig is kaptunk aJkalmaH 
és fiatal tisztviselőket. Igaz, vannak köztük derék, alkalmas egyének, 
és talán a legnagyobb része nem alkalmatlan ; de tekintetbe kell ven- 
nünk, hogy ezek azon reményben vállaltak hivatalt, hogy sorsuk 
javíttatni fog. 

Ha mi most ezek útját jövőre elvágjuk, sokkal nehezebb lesz 
alkalmas egyéneket kapni ; és ba mi mindig csak biztatjuk, de soha 
sem részeltetjük a javításban : akkor azok, akik még nincsenek hiva- 
talban, soha sem fognak oda törekedni. 

Azt sem szabad felednünk, hogy e hivatalnokok nagy része 
1867-ben lépett be, és nézzük, minő változás történt azóta? Az élelmi 
szerek drágábbak, a lakbér emelkedett, de a fizetések csak úgy állnak, 
és valóban nem tudom, hogyan jönnek ki vele. 

Ez eg^'ébiránt már igen sokszor és annyira meg volt vitatva, 
hogy nem akarom még bővebben elmondani nézeteimet ; volt már 
ebben szomorú tapasztalásom akkor, midőn egy alkalommal a sze- 
gény hivatalszolgák nyomorult fizetését óhajtottam fölemeltetni ; az 
egész összeg csak 3000 forintot tett volna, de indítványom nem sza- 
vaztatott meg. 

Áttérek azonban véleményem második részére, arra t. i., hogy 
messzebb akarok menni, mint a minisztérium ment javaslatában, 
értem a főtörvény széki fogalmazókat. Én megnyugszom abban, a mit 
a minisztérium a politikai s egyéb tisztviselőkre nézve javasolt; de 
hogy a főtörvényszékek fogalmazói alsóbb fokú tisztviselőinek fizeté- 
sére nézve semmi fölemelést nem hoz javaslatba, ez nem egyezik 

meg az én véleményemmel, és nem látom okát, miért tesz itt különb- 
séget. Az, hogy egyiknek több dolga lenne, mint a másiknak, nem 
lehet ok, mert a törvényszékek fogalmazói éppen annyi és épp oly 
fontos munkát végeznek, mint a politikaiak. Igaz, hogy a törvény- 
széki fogalmazók, ha majd a szóbeliség a törvényszéknél is be lesz 
hozva, nagy részben fölöslegessé válnak ; ez igaz ; de addig is élniök 
kell és oly fizetést kell nekik adni, a melyből megélhessenek. Hallot- 
tam említtetni, talán inkább magánkörökben, hogy azért szükséges a 
főtörvényszéki fogalmazóknak és alsó hivatalnokoknak kisebb fizetést 
adni, hogy így legyen némi fokozat közöttük és más minisztériumok 
hasonló tisztviselői közt, és majd a törvénykezésieket ide lehessen 
előléptetni. 

En ezt nem tartom helyes gazdálkodásnak, mert a kinek annyi 
fontos dolgot kell végeznie, mint a mennyi a főtörvényszéki fogal- 
mazókra bizatik, annak mindenesetre szakképzettséggel kell bírnia. 
És hogy ezen fiatal embereket, miután magukat a juridicumban ki- 
képezték, előléptessék a pénzügyminisztériumhoz, a kereskedelemhez 
vagy a belügyhöz, ezt nem tartom ezélszerű eljárásnak, mert éppen 
ezen hivatalok sorát tekintem olyannak, melyben jövőre képezni kell 
a bírói személyzetet, úgy tekintem ezt, mint a bíróság seminariumát. 

En tehát, összevonva a mit előbb is kimondottam, a politikai 
és egyéb miniszteri fogalmazókra s alsóbb fokú tisztviselőkre nézve 
nem a központi bizottság véleményét, hanem a minisztériumét foga- 
dom el, azon hozzáadással, hogy ugyanazon fizetési kategóriák álla- 
píttassanak meg a főtörvényszékek fogalmazóira és alsóbb fokú sze- 
mélyzetére nézve. (Helyeslés.) 

A képvuielf^íiáz, vita után, magáévá tette Deák Ferencz indítványát, 
8 e szerint elfogadta a minisztériumnak azon javaslatát, hogy az 1050frtnál 
kevesebb fizetéssel ellátott központi közigazgatási összes államhivatalnokok 
fizetése emeltessék; továbbá — a miniszteri előirányzattól eltéröleg — 
kiterjesztette ezen fizetésemelést a kir. curiánál és a kir. táblánál alkalma- 
zott fogalmazókra és segédfogalmazókra. 

A KÉPVISELŐHÁZ AZ ÖSSZES MINISZTÉRIUM 

CODIFICATIONÁLIS MUNKÁLATAIRA A MINISZTERELNÖKSÉG 
KÖLTSÉGVETÉSÉBEN 50,000 FRTOT ÁLLAPÍT MEG. 

A képviselőház 1871. február 13-dikán tartott ülésének napirendjén, 
volt az igazságügyminiszter 1871. évi költségvetésének részletes tárgyalása. 
A miniszter codifícationális munkálatokra, az előző év 15,000 írtjával szem- 
ben, 50.000 frtot irányzott elŐ, s ez összeget az igazságügyminiszterium 
codifícationális osztálya szélesebb alapon való szervezésének szükségével 
okolta meg. A pénzügyi bizottság, miként jelentésében előadta, az igazság- 
ügyminiszternek és a miniszterelnöknek fölvilágosításaiból meggyőződött, 
hogy nemcsak az igazságügyi szakban, hanem a közkormányzat más ágai- 
ban is nagy jelentőségű törvényjavaslatok vétettek czélba, s e szempontot 
figyelembe véve, s nem tekintve az igazságügyminiszter megokolására és 
az általa tervezett szervezésre, codifícationális munkálatokra 35,000 £rt 
megszavazását indítványozta, s mivel e hitel az összes minisztériumot illeti, 
azt a miniszterelnök költségvetésébe vélte áthelyezendőnek. 

Pprczcl Béla megszavazta a kért 50,000 frtot, s a codifícationális osz- 
tályt az igazságügyminiszterium keretében kivánta meghagyni. 

Ghyrzy Kálmán a következő határozati javaslatot indítványozta: 
•Terjeszsze a minisztérium elő azon eljárási tervét, illetőleg azon közeg- 
nek szervezetét és költségvetését, melylyel a codifícationális munkálatokat 
jövőre teljesíteni szándékozik, s a ház, ha a szervezést czélszertinek talá- 
landja, az arra szükséges költséget készséggel meg fogja szavazni; e nélkül 
a tárgyalás alatt levő rovatban kivánt összeget nem szavazhatja meg.» 

Horváth Boldizsár igazságügyminiszter figyelmeztette Ghyczyt, hogy 
itt nem a minisztériumtól független, vele coordinált testület alkotása czé- 
loztatik, hanem az igazságügyminiszterium kebelében eddig létezett codi- 
ficationális osztálynak szélesebb alapon való szervezése, ez pedig a végre- 
hajtó hatalom teendőihez tartozik és nem a törvényhozás hatásköréhez. 
Azon kérdést, hogy a kért összeg melyik miniszternek költségvetésében 
szavaztassék meg, egészen alárendeltnek mondotta. 

Hosszabb vita után, a háznak febniár 15-dikén tartott ülésében, szót 
emelt Deák Ferencz. 

IDeak Ferencz : T. ház ! Atalában érezzük, hogy Magyar- 
ország a magánjogi törvényhozás terén hátra vau, és hogy számos a 
hiány, melyet pótolni kell. Minden oldalról sok és alapos a panasz, 
hogy nekünk büntető törvénykönyvünk, magánjogi polgári törvény- 
könyvünk, kereskedelmi, bányatörvénykönyvünk stb. nincs, a mi 
pedig van, az hiányos, és hogy ezeken segíteni kell. Ennélfogva 
nagyon fölösleges volna azt bizonyítgatni, hogy a codificatio törvény- 
hozásunk egyik legfontosabb teendői közé tartozik. 

A codificatio költség, még pedig tetemes költség nélkül nem 
eszközölhető ; mert a codifícatióhoz szükséges előkészületek, az anyag 
összegyűjtése, a törvényjavaslatok szerkesztése és elkészítése nagy 
figyelmet, sok munkát, sok fáradságot igényel. Nem hamari dolog ez, 
nem könnyű a szükséges törvényjavaslatokat rögtön összeállítani és 
beterjesztem ; ez nagy megfontolást igényel. 

A codificatio igen tág kifejezés, és midőn a codificationalis költ- 
ségekről van szó, ez alatt nemcsak egész codexeket, hanem egj es tör- 
vényéket is kell értenünk. E törvények sok neműek. Vannak olyanok, 
melyek, úgyszólván, transitoriusok, vagy néha fontos tárgyak egy- 
szerű beczikkelyezésére vonatkoznak, minő például a külfölddel kötött 
kereskedelmi szerződések, némely egyes vasúti törvények, indemnityk 
és effélék. 

Ezen törvényjavaslatok elkészítésére nem szükséges valami 
nagy apparátus ; ezt minden minisztérium elkészíthette a maga köré- 
ben, és elkészíti ezentúl is. Más része a törvényeknek olyan, melyek 
állandóak, melyek életről vag}^ vagyonról rendelkeznek, melyeknek 
elkészítése nem rögtönözhető, mert több előkészületet igényelnek. 
E törvények közt vannak ismét olyanok, melyek az európai törvény- 
hozás által — értem más országok törvényhozásait — szintén meg- 
vitatva, megállapítva lettek. Ilyenek a criminalis, civilis, kereskedelmi 
ós egyéb codexek. Ezeknek nagy részére nézve jeles munkák van- 
nak előttünk, ezeket összehasonlítani, viszonyainkhoz alkalmazva 
megállapítani, egyöntetűvé tenni és javaslatba hozni: a codificatio 
dolga lesz. 

De vannak, különösen e törvények közt, olyanok, melyekre 
nézve azt óhajtom, hogy a mivelt Európa összes törvényhozásai egy 
elvből, egy szempontból és hasonló szabályokkal állapítsák meg 

azokat ; mert ezekre nézve az egyformaság a legfontosabb. Ilyenek- 
nek tartom a kereskedelmi törvényeket (Helyeslés) és mindazon tör- 
vényeket, melyek a kereskedelemre vonatkoznak, a hitel- és váltó- 
törvényeket. (Helyeslés.) 

Vannak ezeken kívül más törvények, melyek Magyarországra 
nézve igen fontosak ; de más országokban vagy nem léteznek, vagy más 
körülmények között léteznek ; ránk nézve azonban nemcsak fontosak, 
hanem sürgetősek is. Ilyenek az úrbéri természetű viszonyoknak 
átalakítására vagy megszüntetésére vonatkozó törvényjavaslatok, a 
mely viszonyok külföldön részint másképpen vannak elintézve, részint 
megszűntek. 

Ezeket azért soroltam elő, hogy kiemeljem, mennyiféle a tör- 
vény, és hogy mily sokféle módon kell azok elkészítésében és össze- 
állításában eljárni. Nem ugyanazon ember alkalmas bányatörvényt 
készíteni, ki büntetőtörvényt tud alkotni, és megfordítva, a keres- 
kedelmi törvények megállapításához és szerkesztéséhez más képesség 
kell, mint pl. ha revisio alá vennők a véderőről szóló törvényt. 

Azon szempontból indulok ki, hogy a törvényjavaslatokat, ő fel- 
sége nevében, a fejedelem initiativájánál fogva, a minisztérium, min- 
den egyes miniszter a maga szakában, valószínűleg az összes minisz- 
térium beleegyezésével, terjeszti elő, tehát a minisztériumnak kell 
gondoskodni, hogy jó javaslatok készíttessenek ; következésképpen 
arra is kell figyelmeznie, hogy minden törvényhez azon egyének 
alkalmaztassanak, a kik az illető szakban jártasak. Ez nem zárja ki 
azt, hogy más szakemberek, átalában publicisták, szintén részt vegye- 
nek a törvények készítésénél ; nem zárja ki azt, hogy figyelem legyen 
arra, hogy az egyik törvény a másiktól elvre és irányra nézve eltérő 
ne legyen. 

A törvények előkészítésére más egyének szükségesek, mások 
ismét az összeállításra és szerkesztésre. Ismerek embereket, kik az 
előkészítésben és az adatok gyűjtésében valóságos capacitások, de 
kevesebb jártassággal bírnak az összegj^üjtött adatok összeállításában, 
különösen pedig a törvények szerkesztésében. A ki törvények szer- 
kesztésével foglalkozott, tudja, hog^- még akkor is, mikor az eszme 
előtte tökéletesen világos, ha tudja is, mit akar a törvényben kife- 
jezni, sokszor órák, napok kellenek csak eg^^ szakasz helyes, szabatos 
fogalmazására. Tehát más emberekkel kell az anyagot gyűjtetni, 
másokkal azt összeállíttatui, másokkal ismét revideáltatni, mással az 
egyiket, mással a másikat ; ebből az a következés, hogy ha a minisz- 

terium codifícationális rendes bizottságot akarna fölállítani, ennek 
óriási számra kellene növekedni, hogy minden érdek, minden szak 
elegendően képviselve legyen benne. És még akkor sem volna biztos 
arról, hogy czélját eléri. 

Igen sok törvényjavaslatra nézve enquéteket kell összehívni és 
a szakértőket kihallgatni. Ennek következtében nézetem az, (Halljuk !) 
hogy a minisztérium nem képes rögtön oly szervezetet előterjeszteni, 
mely szerint a szükséges törvényjavaslatok elkészítésében eljár ; mert 
a mód, a törvények különfélesége szerint, különféle lehet, hacsak oly 
szervezetet nem készít, mely valóságos «ibis redibis» lenne, és mely 
alól, éppen átalánossága miatt, bármikor könnyen kibújhatnék. 

Egyik törvényjavaslatnál bányászati szaktudósokat hív össze, a 
mint már meg is történt; másnál kereskedőket, harmadik esetben, 
például a börtönügyekben, szakférfíakat küld más államokba, a hol a 
börtönintézetek jól vannak szervezve, s ezeknek tapasztalatait hasz- 
nálja föl. 

Óhajtom és reménylem is, hogy ha Európa békéje heljre fog 
állani : az európai államok maguk arra fognak törekedni, hogy egy 
közös összegyülekezetben az egész európai kereskedelemre, hitelre 
nézve egyforma, összhangzó törvényjavaslatok készíttessenek. 

Nem tartom lehetőnek, hogy a minisztérium ily tervezetet most 
rögtön elkészítsen ; úgyszintén nem tartom ezélszerűnek, hogy mind- 
addig, a míg az ily tervezetet elénk nem ad, codifieationális költ- 
ségekre semmit se szavazzunk meg. 'Egy évről van szó. A jövő évben 
ismét tanácskozni fogunk erről és határozhatunk a körülmények sze- 
rint. Ezen évvel minden codifieationális költséget megtagadni, és így 
a codifícatio előkészítését megakadályozni, nem tartanám helyesnek. 

Nem akarok hosszas lenni, csak azt fejezem ki röviden, hog}' 
én ezen évre óhajtok megszavazni codifieationális költségeket; de 
mivel majd minden minisztérium köréből szükséges, hogy beadas- 
sanak törvényjavaslatok, azt hiszem, hogy nem egyes miniszternek, 
hanem az összes minisztériumnak kell megszavazni a költségeket. Az 
összes minisztérium, belátása szerint, rendelkezzék ezen költségek- 
ről ; de szükségesnek tartom, hogy a pénzbeli eszközöket arra, hogy 
az előkészületeket megtehesse, hogy törvényjavaslatokat készíthes- 
sen, neki megszavazzuk. 

A mi a mennyiséget illeti, én már ezen évre sem tartom fölös- 
legesnek, hogy a kért 50,000 forint szavaztassék meg. Óhajtásom 
tehát az, hogy szavazzunk meg a codifieationális munkálatokra 50,000 

forintot az összes miniszteriumDak úgy, hogy az erről az összegről & 
szükséghez képest rendelkezhessék. 

De aggodalom merült föl ez iránt többekben. Sokan attól tar- 
tottak, hogy most már ezen összegből nagy testület fog fölállittatni, 
mely mint államhivatalnoki testület fog rendszeresíttetni, és e hiva- 
talnokok a codificatióval lesznek megbízva. Ha e testület egyszer rend- 
szeresítve lesz, e hivatalnokokat akkor, mikor a codifícatio bevégez- 
tével fölöslegesekké váltak, a ház a nyugdíjazásból ki nem rekesztheti, 
s ezen nyugdíjazás ismét új terhet ró az országra. Előbb mondottam, 
hogy én a codífieatíóra nézve, a jelen körülmények közt, állandó és 
rendes fizetéssel ellátott államhívatalnokí testületet nem tartok czél- 
szerűnek, és pedig azért nem, mert ha kevés tagból áll, akkor az igen 
sokféle szakban nem lesz képes hivatásának megfelelni; ha pedig 
igen sok tagból áll, először sok tag közt a tanácskozás mindig nagy 
nehézséggel jár, másodszor igen nagy költséget fog okozni. (Helyes- 
lés.) Mondjuk ki tehát most, hogy megszavazzuk az 50,000 forintot 
az összes minisztériumnak, de azon kikötéssel, hogy ezen pénzből ne 
valamely állandó, rendes fizetéssel ellátott hivatalnoki testület alakit- 
tassék. Ennek kizárásával a többire nézve a minisztériumra bízzuk, 
hogy az összeg hovafordításáról belátása szerint intézkedjék. 

Ennélfogva módosítványt vagyok bátor a t. háznak benyújtani, 
mely egyszerűen ennyiből áll: «Módosítvány az igazságügy minisz- 
térium költségvetésénél a codificationális munkálatokról szóló pontra 
nézve. « Codificationális munkálatokra az 1871-dik évre az összes 
minisztériumnak 50,000 forint akképp szavaztatik meg, hogy ezen 
összegről az összes minisztérium rendelkezzék, de abból valamely 
állandó és rendes évi fizetéssel ellátott államhivatali testület föl ne 
állíttassék. Minthogy ezek szerint a codificationális költség az összes 
minisztériumnak szavaztatnék meg, e pont a miniszterelnöki költség- 
vetésbe volna átteendő.w (Helyeslés jobbf elől.) 

Utóbb lesz-e szükség ily testület fölállítására, nem tudom. Ha a 
minisztérium jónak látja, és ha látja a ház, hogy szükséges, akkor 
adjon be a minisztérium javaslatot, hogy miként lehet ily testületet 
fölállítani ; de az idénre nem tartom sem helyesnek, sem czélszerű- 
nek. Magától értetik, ha a minisztérium egy ily testületet akar föl- 
állítani, azt specifice a ház hozzájárulása nélkül nem teheti. 

Még csak azt jegyzem meg, hogy mivel az én nézetem szerint 
az összes minisztériumnak szavaztatnék meg ezen 50,000 frt codifi- 
cationális költség : ezen pontot át kellene tenni a költBégvetésben a 

miniszterelnök költségvetésébe. Ezen módosítványomat bátor vagyok 
a t. ház asztalára letenni, ajánlva azt elfogadás végett. (Helyeslések.) 

A képviselőház elfogadta Deák indítványát. 



AZ 
EGYETEM TANÁROK FIZETÉSÉNEK JAVÍTÁSÁRÓL. 

Hodossy Imre a képviselőház 1871. február 20-dikán tartott ülésében 
a pesti egyetem 1 87 1 . évi költségvetésének azon tétele helyébe, mely az 
egyetemi tanárok fizetésének ideiglenes fölemelésére és évtizedi pótlékukra 
24,000 frtot irányozott elŐ, a következő tételt indítványozta: «Az egyetem 
három világi karánál működő 48 rendes és 8 rendkívüli tanár 1365, illető- 
leg 1000—1200 frtnyi alapfizetésének 2500, illetőleg 1500 frtra való föl- 
emelésére és évtizedi pótlékokra 57,680 frt.» E szerint, a mennyiben vala- 
mely tanár fizetése a tanpénzzel együtt nem éri el a 2500 frtot, a törvény- 
hozás nem ideiglenesen és nem pótlékképpen adná meg neki e fizetést, 
hanem megadná állandóan úgy, hogy ez alapfizetés gyanánt szolgálna és e 
szerint számítanák az eshetőleges nyugdíjat is. 

A képviselőház márczius 10-dikén tartott ülésében tárgyalta pénz- 
ügyi bizottságának Hodossy indítványára vonatkozó jelentését. Széli Kál- 
mán előadó elismerte, hogy az egyetem tanárainak fizetése aránytalanul 
csekély. A bizottság ideiglenesnek tekinti azt, és rendszeresen kivánja 
szabályoz tatni, ez azonban a költségvetés tárgyalásának előrehaladott stá- 
diumánál fogva az 1871-dik évre nézve már nem történhetik meg. Ezért a 
bizottság meghagyandónak vélte a 24,000 frtot, melyet a törvényhozás az 
egyetemi tanárok fizetésének 2500 frtig való kiegészítésére már az előző 
évben megállapított; mivel azonban eddig a nyugdíjat csak az 1365 frtnyi 
fizetés alapján számították, indítványozta, hogy a fizetések végleges szabá- 
lyozása előtt is nyugdíjazásnál ne az 1365, hanem a 2500 frt vétessék 
alapul. 

Hodossy Imre a didactrum-nak a fizetésbe való beszámítását félszeg 
rendszabálynak mondotta, a mely elveszi a tanárnak kedvét* attól, hogy 
több privát-collegiumot tartson. Figyelmeztette a házat, hogy oly egyének- 
ről van szó, kik nem várhatnak addig, míg bekövetkezik az egyetemnek a 

pénzügyi bizottságtól kilátásba helyezett végleges szervezése, s a kiken 
nincs segítve, ha évek hosszú sora után tétetik majd rajtok könnyítés. 

Kerkapoly Károly pénzügyminiszter azt tartotta, hogy a kérdés a 
legfontosabb megbeszélést követeli meg, s hogy ennek akkor lenne helye, 
midőn az egyetemnek végleges szervezéséről lesz szó. Hodossyval szemben 
nagyobb hasznot várt a pénzügyi bizottság módozatától, mert ennek elfoga- 
dása esetében az illető tanár nem fogja erejét négy-ötfelé szétforgácsolni, a 
mikor aztán egy irányban nem készül el, hanem egy irányban, rendes tan- 
óráiban, fog iparkodni jelentékeny működést kifejteni. 

Deák Ferencz : T. ház ! A pénzügyminiszter úr okai enge- 
met nem győztek meg arról, hogy Hodossy t. képviselő úr indítványa 
el nem fogadható. (Halljuk ! Halljuk I) Fölhozza, hogy e kérdésnek 
tüzetes tárgyalása szükséges. Elfogadom és azt mondom : tárgyaljuk 
mindjárt most tüzetesen. Hanem el nem ismerem azon argumen- 
tumot, a melyet ő fölhozott, hogy, ha rendezetlen állapotban hagyjuk 
ezen kérdést, akkor a tanárok kevesebb collegiumot fognak ugyau 
tartani, de annál jobban fognak működni, ellenkezőleg pedig többet, 
de talán annál rosszabbul fognak előadni. Ezen argumentatío engem 
egy elvre emlékeztet, a melyet egykor némelyek a költőre nézve állí- 
tottak föl, midőn azt mondották, hogy a költőnek szükséget kell szen- 
vednie azért, hogy jól írjon. (Derültség.) Én nem látok abban igaz- 
ságot, hogy a tanároknak fizetése ne legyen egyforma : már pedig nem 
egyforma ; mert ha a tanárnak privát keresete van, azt nem az állam 
adja neki, hanem ő azt magánfoglalkozás által szerzi. 

Vannak tudományok, melyek a mindennapi életbe immediate 
belevágnak, és így ezek tanárainak sok hallgatójok van ; sokszor nem 
is a professorok j élessége miatt, hanem a tudományok természeténél 
fogva. (Helyeslés.) Vannak ismét úgynevezett szárazabb, de azért igen 
fontos tudományok, melyek tanárainak igen kevés privát hallgatójok 
van a coUegiumban. Míg pl. a magán- és közjog és efféle tudományok 
tanárainak mellékjövedelme mindig igen nagy még akkor is, ha nem 
valami kitűnő egyén ül a tanszéken : addig más tudományok, pl. a 
philosophia, a mathesis és más ilynemű tudományok tanárainak, 
habár talán európai első hírességek ülnek is ilyen tanszéken, még 
sem lesz annyi hallgatójok, mint amazoknak. Ha tehát ezeknél a 
didactrumot beleszámítanék a rendes fizetésökbe, akkor ők aránylag 
hátrányban volnának. Holott ha azon másik tanártól, ki 10,000 forin- 

tot szerez magán úton, el íb vonunk 7 — 800 és talán 1200 forintot, 
illetőleg ha ezen tanároknál beleszámítjuk a dídactrumot a rendes 
fizetésbe : akkor ők azt nem érzik meg ; de az előbb említett tudo- 
mányok tanárai megérzik. 

Végleges lesz-e ezen intézkedés, és hogy miként fogjuk az egye- 
temet rendezni ; így hagyjuk-e azt, a mint most van, ezek mind oly 
kérdések, melyekre most még nem lehet válaszolni ; de annyi áll, 
hogy a méltányosság addig is megkívánja, hogy azoktól, kik a tudo- 
mány terén működnek, ne tagadjuk meg az illő fizetést, és ne vonjuk 
le tőlük, a mit ők magán úton keresnek. Ennélfogva én Hodossy 
tisztelt képviselőtársam indítványát egész terjedelmében pártolom. 
Helyeslés.) 

A képviselőház a pénzügyi bizottság véleményét fogadta el. 



INTERPELLATIÓT SZABAD-E HOSSZASAN 

INDOKOLNI? 

A képviselőház 1871. ápril 3-dikán tartott ülésében Ghyczy Kálmáii 
iüterpellatiót intézett a vallás- és közoktatásügyi miniszterhez a katholikus 
egyházi congressusra és az ettől megállapított egyházszervezetre vonat- 
kozólag. 

Az elnök megjegyezte, hogy azon figyelemnél fogva, a melylyel a ház 
Ghyczy hosszabb előterjesztését kisérte, nem szakította félbe a szónokot, k 
nem utalt a házszabályokra, a melyek szerint interpellatiót csak röviden 
indokolva lehet előadni; nehogy azonban ezen esetből következtetések 
vonassanak le, a jegyzőkönyvben meg kivánta említtetni, hogy ez kivéte- 
lesen történt. 

Az elnök kijelentésével szemben az ellenzékről azt vitatták, hogy a 
házszabályokban említett • rövid indokolás » az indítványokra vonatkozik. 
nem pedig az interpeliatiókra. 

Deák Ferencz : Kár nekünk a fölött vitatkozni, hogy rövi- 
den vagy hosszasan lehet-e az interpellatiót indokolni; annyival 
inkább kár volna erről vitatkoznunk, mert ezen fogalom: «rövid» 
vagy «hosszú» a tárgyhoz mérendő és igen sokszor, a mi terjedelmére 

nézve hosszúnak látszik, a tárgyhoz képest nem hosszú. En részem- 
ről Ghyczy Kálmán képviselő úr indokolását nem tartom hosszúnak. 
(Élénk helyeslés.) Habár nagy terjedelmet foglal is el, de a mint 
figyelemmel kisértem előadását, azon sok fontos kérdést, mely abban 
foglaltatik, mindenütt csak mintegy megütötte, részletesen pedig 
egyet sem fejtett ki. (Élénk helyeslés.) Tekintsük tehát azt inkább 
nem hosszúnak, és ne vitatkozzunk a fölött: hosszú-e vagy sem? 
(Átalános élénk helyeslés.) 



A DELEGATIO CSAK EGY ÜLÉSSZAKRA 

VÁLASZTATIK. 

A képviselőháznak 1871. ápril 22-dikén tartott ülésében fölolvastatott 
a miniszterelnök levele, és a miniszterelnökhöz intézett legfelsőbb kézirat, 
a mely szerint a delegatiók május 22-dikére hivattak össze. Ennek kapcsán 
az elnök megkérte a képviselőket, állapodjanak meg az értekezletekben a 
választandók iránt, hogy ő a választás napját kitűzhesse. 

Deák Ferencz : T. ház ! E fölött mindenesetre tanácskozni 
kell (Halljuk !), mert minthogy a törvényben az áll, hogy egy ülés- 
szakra választatnak csak a delegátusok, azon kérdés támadhat, vajjoD 
választhatunk- e mi delegátusokat, mielőtt az országgyűlés jelen ülés- 
szaka be nem záratík, és új ülésszak meg nem nyittatik. 

Nem tudom, hogyan érti az intézkedést mind ő felsége, mind a 
miniszterelnök úr ; de nagyon szükségesnek látnám, hogy ezen tudó- 
sitó levél kinyomassék, és akkor beszéljünk arról, vájjon miként értel- 
mezzük a törvényt, hogy még ezen most együtt ülő országgyűlési ülés- 
szakban lehet-e a delegátusokat megválasztani, vagy erre új ülés- 
szakot kell-e összehivni; akkor majd combináljuk a törvényt, s 
akkor fogjuk megmondhatni, mit teszünk. (Átalános helyeslés.) 

A képviselőháznak ápril 25-dikén tartott ülése elején Horváth Boldi- 
zsár igazságügyminiszter kijelentette, hogy a delegatióknak május 22-dikére 
történt egybehívása szükségképpen maga után vonja azt, hogy az ország- 
gyűlésnek második ülésszaka május 17-dikén bezárassék és a harmadik 
ülésszak május 19dikén megnyittassék. 

Az ülés végén az elnök előadta, hogy a ház rendeletére kinyomatta a 

miniszterelnöknek a delegatiók összehívására vonatkozó levelét, s kérte, 
hogy a ház határozzon henne. 

Deák Ferencz : Minthogy az igazságtigj^miniszter úr elő- 
adása szerint ezen ülésszak május 17-dikén befejeztetik és a jövő 
ülésszak 19-dikén megnyittatik, azt hiszem, hogy nem szükséges 
valami intézkedést tennünk. A megnyitandó ülésszaknak lesz föl- 
adata a delegatiót megválasztani. (Helyeslés.) 



A KIRÁLYI FŐÜGYÉSZ KÖZBEJÖTTÉVEL 

FENYÍTTESSENEKE l^IEG AZ ÜGYVÉDEK VISSZAÉLÉSEI? 

A képviselőház 1871. május 8-dikán tartott ülésének napirendjén 
volt a kir. ügyészségről szóló törvényjavaslat részletes tárgyalása. 

A 28. §. arról intézkedett, hogy a kir. főügyész hatásköre különösen 
mire terjed ki, s e §. e^ pontja így szólott: te) a kerületében lakó ügyvédek 
által elkövetett visszaélések esetében egyelőre azon hatáskörrel bír, mely 
az eddig fönálló gyakorlat szerint a m. kir. ügyigazgatót illette. » 

Az cUenzékröl többen kérdést tettek, hogy minő gyakorlatot ért e 
pont és minő visszaélésekről van benne szó. 

Hwváth Döme, az igazságügyminiszter megbizottja, előadta, hogy 
1804-ben a kanczellária az ügyvédség és ügyvitel érdekében rendeletet 
bocsátott ki, melyet a jogszeríí gyakorlat érvényesített, s melynek törvé- 
nyességét az alkotmányos megyék mindannyiszor, a mikor szükségesnek 
mutatkozott, hozzájárulásukkal elismerték. «A kir. ügyigazgató az ügyvédi 
visszaélésekre nézve a vizsgálatot teljesítette, megkereste közvetleníil a 
megyéket azok teljesítésére, s a kir. tábla a mondott vizsgálat után mint 
illetékes biróság itéletileg el is intézte az ügyet. És e szokás és gyakorlat 
újabb rendeletek által különböző időkből folyton a mai napig érvényben 
lett tartva. Ezen §.-ban is föntartatni czéloztatott addig, míg a kilátásba 
helyezett új törvény az ügyvédi rendezésről nem fog beadatni. » 

IDeák Ferencz : E szakasz e) pontja szól átalában minden 
ügyvédről, kik a kerületekben laknak, hogy azokra a kir. ügyigazgató 
fölügyeljen, ós azok visszaélései ellen lépéseket tegyen. Ezt a tör- 
vényjavaslat az eddigi gyakorlat nyomán akarja megállapíttatni. 



Én publícus életet élek már közel félszázada ; de ezen fölügye- 
leti jognak gyakorlását soha sem ismertem. Ismerem ugyan azon 
utasítást, a mely itt fölhozatott ; de hogy az valami nagy gyakorlat- 
ban lett volna, azt legalább én nem tudom. Sok visszaélést tudok az 
előbbi időkből, de ezek nem a kir. ügyek igazgatójának közbejöttével, 
hanem más úton fenyíttettek. Azon gyakorlatra történt hivatkozás 
tehát, szelíden szólva, üres dolog. 

Ha az ügyvédi rendtartást meg akarjuk alkotni, akkor határoz- 
hatunk azon kérdés fölött, hogy az ügyvédek visszaélései miként lesz- 
nek megtorlandók. En ezen §.-t teljesen fölöslegesnek tartom, mert 
oly gyakorlatra hivatkozik, melyet az egyik rész törvényes gyakorlat- 
nak tart, a másik pedig e gyakorlatot nem ismeri el. Különben alig 
tudom módját eltalálni, miképp ügyeljen föl a kir. ügyek igazgatója 
arra, hogy egyes ügyvédek visszaéléseket ne kövessenek el. 

Én szintén azt indítványozom, hogy ezen pont hagyassék ki. 
(Atalános élénk helyeslés.) 

A kéiwiselőház az e) pontot törölte. 



A hírlapi cautio eltörléséről. 

A képviselőház 1871. november 23-dikán tartott ülésének napirend- 
jén volt az ipartörvényjavaslat részletes tárgyalása. A törvényjavaslat tár- 
gyában kiküldött tizenötös bizottságtól ajánlott 103. §. tizenhat pontban 
fölsorolta azon foglalatosságokat, a melyek nem tartoznának az ipartörvény 
alá. A §. n) pontja így szólott: tn) az irodalom vagy művészet tárgyainak 
sokszorosításával foglalkozó iparágak (könyv-, réz-, aczél-, fa- ós kőnyom- 
dák) s az időszaki lapok kiadása.* 

Györffy Gyula óhajtotta, hogy a nyomdai ipar is az atalános ipar- 
törvény alá helyeztessék, s indítványozta, hogy a §. nj pontja hagyassék 
ki, s a 104. §., mely így szól : f E törvény kihirdetésétől számított tizenőt 
nap alatt lép hatályba, s e naptól kezdve valamennyi, e törvénynyel ellen- 
kező törvények, rendszabályok és törvényes szokások érvényen kívül helyez- 
tetnek*, a következő bekezdéssel toldassék meg: íAz 1848:XVin. t.-czikk 
3. és 4. fejezete a törvényhozás további intézkedéséig épségben hagyatván, 
annak csupán csak a biztosíték fizetésére vonatkozó rendeletei lépnek 
hatályon kívül. » 

Szlávy József kereskedelmi miniszter kifejtette, hogy a szakasz a 
bemie említett foglalatosságokat, mint pl. az ügyvédit, az orvosit, a mér- 
nökit stb. azért akarja kivenni a törvény alól, mert róluk külön törvények 
rendelkeznek. Éppen ilyen tárgy a sajtó és az irodalmi művek sokszorosí- 
tása. A sajtó ügye tehát nem ezen törvényjavaslat alkalmából tárgyalandó. 

Vita után az elnök szavazásra bocsátotta a kérdést, s a ház 108 sza- 
vazattal 106 ellenében nem fogadta el a tizenötös bizottságtól ajánlott 
103. §.-t. Ezután szavazásra került Győrflfy módosítványa, és a ház azt is, 
136 szavazattal 109 ellenében, elvetette. 

Deák Ferencz : A 10*.5. §. szavazás alá bocsáttatván, a több- 
ség azt el nem fogadta. Ennek ellenében volt Győrflfy képviselő úr 
módosítványa, melyet a többség szintén nem fogadott el ; tehát semmi 
sincs elfogadva. De ezen 103. §.-nak több pontja van, a melyeknek 
egy részét tudtommal senki sem akarta el nem fogadni, mert a dif- 
ferentia csak a nyomdászok és lapkiadókra vonatkozott : már most 
azért, mert csupán ezen egyre nézve volt diflferentia és ebben nem 
jöttünk határozatra, helyes, czélszerű volna-e a szakasz többi részét 
is elvetni? En azt gondolom: két módon lehetne a dolgon segíteni; 
vagy egyenkint megyünk át minden ponton ; vagy a mit még helye- 
sebbnek tartok, határozzuk el, hogy mivel sem az eredeti szerkezet 
el nem fogadtatott, sem a módosítvány : ezen tárgy az iparügyben 
működött bizottságnak adatik ki, hogy az készítsen javaslatot ezen 
kihagyott szakasz helyébe. 

Ez volna a leggyakorlatibb mód ; mert az nem történhetik, hogy 
kimaradjon ezen egész §., mely sokfélét tartalmaz, mit okvetetlenül 
ki kell mondani és a mit valamennyien ki akarunk mondani. (He- 
lyeslés.) 

Simonyi Ernő azt tartotta, hogy a kormánynak és kormánypártnak 
szavazás előtt kellett volna gondoskodniok róla, hogy legyen olyan módosít- 
vány, a melyet elfogadhatnak. Az eredeti szerkezet és Győrflfy módosít- 
ványa is elvettetvén, most már semmit sem lehet tenni. 

Az elnöknek is az volt a véleménye, hogy a tizenötös bizottsághoz 
való utasítás idején lett volna a szavazás előtt, a szerkezet és módo- 
sítás elvetése után azonban a szakaszt a bizottsághoz visszautasítani többé 
nem lehet. 



Halász Boldizsár is úgy vélekedett, hogy a szakasz elvettetvén, itt 
új alakban fejét föl nem emelheti, hanem át kell ktddeni a törvényjavas- 
latot a főrendekhez, s ha onnan az elvetett szakasz módosítványképpen a 
házhoz visszajön, itt majd hozzászólhatni. 

Kerkapoly Károly pénzügyminiszter azt vitatta, hogy a ház nem 
magát a szakaszt vetette el, hanem csak annak szerkezetét : mert ha a 
szakaszt magát végleg elvetette volna, akkor nem lehetett volna a második 
szavazásnál föltenni azon kérdést, hogy az elejtett szakasz n) pontja ki- 
maradjon-e, vagy nem, mint a hogy a Győrffy módosítványa szól. Ennél- 
fogva a ház visszakúldheti a szakaszt a ti zenötös bizottsághoz új szerkezet 
kidolgozása végett, de azon utasítással, hogy a mit a ház elfogadni akar, 
az sem a bizottság eredeti szerkezete, sem Győrffy módosítványa, mert 
a ház mind a kettőt elvetette. 

Tisza Kálmán a ház következetességének szempontjából Halász 
javaslatát tartotta az egyetlenegy alkotmányosan correct módnak a zavar- 
ból való menekülésre : nagy veszedelmet azonban abban sem látott, ha a 
ház a szakaszt a bizottsághoz visszautasítja. 

Vukovics Sebő a cautio kérdését az első szavazással eldöntőttnek 
tartotta, s úgy vélte, hogy azt új szerkezet tárgyává tenni többé nem 
lehet. 

Deák Ferencz : Az tagadhatatlan, hogy furcsa helyzetbe ju- 
tottunk, hogy többet határoztunk, mint a mennyit határozni akar- 
tunk, é8 hogy határozatunk folytán oly törvény állana elő, mely, 
mondhatom, kivitelben lehetetlen. Midőn én azt indítványoztam, 
hogy a törvényjavaslat terjesztessék vissza a tizenötös bizottfiághoz, 
épp e hiányt kívántam pótolni ; mert a mostani határozatnak, ha úgy 
magyarázzuk, hogy az egész 103. §. minden pontjára nézve elesik — 
pedig lehetlen mást mondanunk — ezzel oly értelmet adnánk, mely, 
úgy hiszem, a szavazók közül senkinek sem volt szándékában. Mert 
azt csak nem mondhatjuk, de nem is akartuk, hogy a jelen törvény 
alá ne essék : a mezőgazdasági és erdei termelés, a bányászat és 
kohászat, az állami egyedárúság, a malom és italmérési üzlet stb., 
hanem csak azt akarta a ház egy része .... (Fölkiáltások bal felől : 
Többsége !) Mindenesetre egy része, mert a többség is egy része a 
háznak. (Zaj.) Az egyik nagyobb része, a másik kisebb része. A kifeje- 

zést tehát nem veszem vÍHSza, hanem a mellett maradok, hogy a ház- 
nak egy része. 

Ha már tőlem azt kérdi valaki, mit várok és mit remélek én a 
tizenötös bizottságtól, melynek ezen javaslatot átalakítani s új szer- 
tczetbe önteni kell, akkor nyiltan kimondom : én azt kívánom tőle, 
hogy a ház határozatát respectálja. (Élénk helyeslés bal felöl.) A ház 
Ixatározata pedig 108 szavazattal 106 ellenében az volt, hogy a cautio 
elesik. (Zajos tetszésnyilatkozatok bal felöl.) Lehetne fölhozni okokat, 
lehetne még fölhozni több sophismát arra nézve, hogy ez nem áll; 
ele valljuk meg igazán, tanúi voltunk a tanácskozásnak, mely arra 
xiézve folyt, hogy a cautio eltöröltessék-e, vagy föntartassék ? A több- 
ség kimondta az eltörlést 108 szavazattal 106 ellen, és én köteles 
vagyok ennek hódolni ; (Tetszésnyilatkozatok bal felől) és mivel a ha- 
iÁrozat nemcsak arra terjedt ki, a mi fölött vitatkoztunk, hanem arra 
is, a mi fölött nem vitatkoztunk, és elvetettük azt is, a mit valameny- 
nyien meg akartunk tartani : fontosnak tartom, hogy így egészítse ki 
a tizenötös bizottság a törvényjavaslatot ezen §-ra nézve. Előre meg- 
mondom, hogy ha a tizenötös bizottság, melynek kezét semmi szín alatt 
megkötni nem akarnám, azt javasolná, hogy a cautio állíttassék helyre 
ezen §-ban, én ellene szavaznék, nem azért, mert jobbnak tartom az 
eltörlést, hanem azért, mert az eltörlést a ház már egyszer elhatá- 
rozta. (Elénk helyeslés bal felöl.) 

Természetesnek találom, hogy a felsőháznak van joga a törvé- 
nyekhez hozzászólani. Meglehet, hogy a felsőház a cautio megtartását 
követeli, és akkor azon stádium áll elő, hogy mindenki arra szavaz, 
a mire akar ; hanem sokkal czélszerűbbnek tartom, ha mi egész tör- 
vényt küldünk fel, és arra tegyenek a főrendek észrevételeket, mint- 
sem ha hiányos törvényt küldenénk föl, azon czélzattal, hogy majd ők 
pótolják. 

En tehát ismétlem : utasítsuk vissza a törvényjavaslatot a tizen- 
ötös bizottsághoz ; én igen szívesen ráállok arra is, hogy egyenesen 
kimondjuk a határozatban, hogy tekintetbe véve és fentartva a ház- 
nak a cautióra nézve hozott határozatát. (Zajos tetszésnyilatkozatok 
bal felöl.) 

A képviselőház a 103. §-t szövegezés végett áttette a tizenötös bizott- 
sághoz, azzal az utasítással, hogy a bizottság vegye figyelembe a háznak a 
cautio eltörlése iránt hozott végzését. 

A tizenötös bizottság november 24-dikén terjesztette elő jelentését, a 



melyben a 103. §-t az, n) pont kivételével, a régi szerkezetben ajánlotta 
elfogadásra ; az n) pont kihagyása következtében pedig a §. végére a követ- 
kező új bekezdést javasolta: «Az 1848 : XVUI. t.-cz., a biztosításokra vo- 
natkozó rendeletek kivételével, továbbra is föntartatik. Horvát- Szlavón- 
országokban pedig az ott fönálló sajtótörvények érintetlenül maradnak. • 

A képviselőház hozzájárult bizottsága indítványához. Ennek ellené- 
ben a főrendiház deczember 5-dikén elhatározta, hogy a hírlapi biztosíték 
eltörlését, nem tekintve a kérdés érdemére, nem tartja az ipartörvény ke- 
retébe tartozónak, s a 103. §. utolsó bekezdését a következő szerkezetben 
állapította meg : « Az 1 848 : XVIU. t.-cz. azonban, a nyomdák és kŐnyomdák 
biztosítékaira vonatkozó rendeletek kivételével, továbbra is föntartatik. 
Horvát-Szlavonországban pedig az ott fönálló sajtótörvények, mint a me- 
lyek iránti intézkedés a horvát-szlavón országgyűlés autonóm hatásköréhez 
tartozik, érintetlen maradnak. » A képviselőház 1872. január 2S-dikén, a 
központi bizottságnak a képviselőház határozata föntartását javasló véle- 
ménye ellenére, hozzájárult a főrendiház módosításához. 



A PÁRTOKNAK EGYMÁS IRÁNT TARTOZÓ . 

MÉLTÁNYOSSÁGÁRÓL. 

A képviselőház 1871. decz. 18-dikán tartott ülésében az círuJfe fölhívta 
az osztályokat, hogy még aznap délután vegyék tárgyalás alá az 1 872. január 
hóban viselendő közterhekről cs fedezendő államkiadásokról szóló törvény- 
javaslatot ; továbbá előadta az igazságügyminiszternek azon kérését, hogy 
az osztályok a délutáni ülésben tárgyalják a bírósági szervezet életbelépése 
következtében előterjesztett két törvényjavaslatát is, melyek még az orszá- 
gos űlás közben kerülnek kiosztás alá. Az ellenzék tanulmányozni kívánta 
az igazságügy miniszter törvényjavaslatait, s ezért az osztálybeli tárgyalá- 
sukat a következő napra kiviinta halasztani. 

Deák Ferencz : Többször volt már szerencsém a képviselő- 
házban efféle kérdésekben fölszólalni, s mindig azon elvből indultam 
ki, hogy a hol nem annyira sürgetők a körülmények, hogy SíZ el- 
halasztásból elmaradás vagy zavar támadna, ott a méltányosság a2 
első szabály, a mit tekintetbe kell venni. (Helyeslés.) 

Ezek a törvények most osztattak ki. (Balfelől : Még nincsenek 

kiosztva I) Még talán nincsenek is kiosztva ; az ülés háromig tart, 
Azután enni mennek a képviselő urak, bat órakor pedig már össze- 
jönnek az osztályok, és így a törvények tanulmányozására alig volna 
idő engedve. Igaz ugyan, hogy a szóban levő törvényjavaslatok igen 
rövidek; de ha a báz több tagja azt mondja, hogy azokat tanulmá- 
nyozni akarja és bogy ma erre nincs elegendő idő : higyjék el a 
t. képviselő urak, bogy nincs semmi nyereség a siettetésben. (Elénk 
helyeslés.) Engedjünk hát időt a tanulmányozásra. Hisz ha e törvény- 
javaslatokra nézve holnap tartunk osztályűléseket, azokat holnap- 
után itt mégis fölvehetjük s így semmit sem vesztünk az elbalasz- 
tással ; de megtartottuk a kölcsönös méltányosságot. (Elénk helyeslés.) 
Senkit se kötelez jobban a méltányosság szabálya, mint éppen a több- 
sóget. (Elénk helyeslés.) A minoritásnak két oltalma van : egyik a 
megállapított házszabályokban, a másik a méltányosságban, és ezt 
követni a többség kötelessége. (Helyeslés.) 

Halaszszuk el tehát e törvényjavaslatoknak az osztályokban való 
tárgyalását máról holnapra; holnap d. u. 5 órakor jöjjenek össze az 
osztályok és még holnap a központi bizottság is végezhet a dologban, 
úgy, hogy a t. ház holnapután föl is veheti a törvényjavaslatokat. 
(Elénk helyeslés.) Az indemnityre vonatkozó törvényjavaslatot termé- 
szetesen ma kellene az osztályokban fölvenni. (Helyeslés.) 



A PAKLAMENTI KISEBBSÉG EGYIK HIVATÁSÁRÓL 

Aképviselőház ISTl.deczemher lí)-dikéu tartott Ülésének napirendjén 
volt az 1872. évi állami költséí^vetós részletes tárgyalása. A fcildmívelés-, 
ipar- és kereskedelemügyi miuiszteriiini «caz újon felállítandó állatgyógy- 
intézet számára szükséges helyiségek megszerzésére és az építési előmun- 
kálatokra • 300,000 frtot irányzott elö. 

WaJit^maiin Mór, a pénzügyi bizottság előadója, utalt a ])izottságnak 
ismételve követett amaz elvére, a mely szerint nagyobb építkezésekre ösz- 
szegeket mindaddig föl nem ajánlott, míg az építkezések egész tervét és 
költségvetését nem ítélhette meg. Mivel azonban a miniszter az állatgyógy- 
intézet számára egy telekre nézve föl tételes szerződést kötött és a bizottsjíg 
e vásárt jónak tartja és azt hiszi, hogy e telek veszteség nélkül értékesít- 
hető, ha az intézet fölállítása nem határoztatnék is el, a bizottság ennél- 
fogva megszavazásra ajánlja a telek megvételére megkívánt összeget, s az 
előirányzott 300,000 frtnak 160,000 frtra leszállítását javasolja. 



Ennek ellenében a pénzügyi bizottság kisebbsége úgy vélekedett, 
hogy a város szélén, hol a megvételre ajánlott telek van, később is lehet 
majd alkalmas telket szerezni és ezért az egész tétel törlését indítványozta. 

Ghyczy Kálmán támogatta a kisebbség véleményét, noha tudta, hogy 
a jobb oldalnak azon hangulatánál fogva, a melyet eddig tapasztalt, s me- 
lyet az állampénztár iránt kíméletesnek nem mondhatott, egyátalában 
semmi reménye sincs arra, hogy érvei a többségnél visszhangra találnak. 

Wcüirmann Mór nem csodálkozott Ghyczynek észrevételén, mert ő 
mindig akkor, mikor szavazás történik, nincs jelen a házban, s így nem 
volt alkalma meggyőződni azon bőkezű hangulatról, mely a költségvetés 
sok tételénél éppen a baloldalon mutatkozik. 

Paczulay János szóba hozta, hogy a megelőző rovatnál éppen Tisza 
Kálmán indítványára szavaztatott meg a kormánytól előirányzott, de a 
pénzügyi bizottságtól nem ajánlott azon tétel, a mely szerint a tiszántúli 
kerület részére felállítandó méntelep helyiségeinek építkezésére Debreczen 
városának előlegképpen 1 80,000 frt adassék. Ha tehát a bal oldal oly czélra, 
a melyre az országnak semmi szüksége nincs, az imént is nagy összeget 
szavazott meg, akkor nincs jogosítva a jobb oldal megrovására, mert a 
költségvetés megszavazásánál nem kisebb könnyelműséget tanúsít, mint a 
jobb oldal. 

Ghyczy Kálmán kijelentette, hogy ő ellene szavazott a Debreczenre 
nézve tett indítványnak, s hogy ennélfogva valótlan Paczolaynak reá vo- 
natkozó állítása. 

Tisza Kálmán biztosította az előadót és Paczolayt, hogy, ha a ház 
megállapodik abban, hogy egy tételnél sem fog semmi szín alatt többet 
megszavazni, mint a mennyit a pénzügyi bizottság javasol, ő szivesen 
hozzájárul az ily határozat föntartásához, de ha egy helyütt lehet a pénz- 
ügyi bizottság javaslatának elvetésével a miniszter propositióját pártolni, 
akkor ezt más helyütt is lehet. 

Deák Ferencz : T. ház I Senki sem kételkedik közöttünk, 
hogy vitatkozásaink oly térre jutottak, a mely tér valóban nem alkal- 
mas arra, hogy a dolgokat czélszerüen intézzük el. 

A fölött ne vetélkedjünk, hogy ki mennyit akar törölni, és kinek 

van jogában véleményét ebben vagy abban követni. Azt hiszem, hogy 
kinek-kinek az a joga megvan, hogy a mely költséget fölöslegesnek 
vagy szükségtelennek talál: azt törölni ajánlja, a másiknak pedig 
van joga, ha azt szükségesnek vagy hasznosnak találja, azt meg- 
szavazni. 

En mindenkiről fölteszem, kötelességem föltenni, hogy ezen 
véleményét mindenki optima fide állapította meg és optima fide 
mondja ki. 

Egyre átalában bátor vagyok figyelmeztetni a t. képviselő ura- 
kat : azon igazságra, hogy minden parlamentben a törlések indítvá- 
nyozása a kisebbségnek, az oppositiónak köréhez tartozik. Az oppo- 
sitiónak kiváló szerepe őrködni mindazok fölött, miket károsnak vagy 
fölösleges költséggel járóknak tart. Hogy ő e részben szigorúbb né- 
zetből indul ki, az ismét a minoritás természetében fekszik ; mert 
ámbár nem vonom kétségbe, hogy a minoritás is az ország javának 
előmozdítását hordozza szivén, és ámbár azt hiszem, hogy a múlha- 
tatlanul szükségeseket mindenkor megszavazza, hanem mégis a tör- 
léseknél helyzetét az teszi könnyűvé, hogy a felelősség, ha valami 
nem történik meg, nem ő rajta van, hanem a többségen. A többség 
van, mint ilyen, hivatva praeferenter gondoskodni arról, hogy az ad- 
ministratio lehetőleg jó legyen. 

Azon elvet, hogy mi ígérjük és állapítsuk meg, bog}' semmi 
tárgyban többet nem szavazunk meg, mint a mennyit a miniszter 
vagy a pénzügyi bizottság javaslatba hoz, nem fogom elfogadni ; mert 
lehet, hogy valamely intézkedést, vagy költséggel járó újabb intézet 
fölállítását múlhatatlanul szükségesnek látjuk, s akkor jogunk van, 
sőt ha szükségesnek tartjuk, kötelességünk még a miniszter javaslata 
ellenére is a költséget megszavazni. Ha nem csalódom, hasonló tör- 
tént is már tavaly, vagy két éve, a mikor a népnevelésre nagyobb 
összeget szavaztunk meg, mint a mennyit a miniszter maga kívánt, 
és én azt tartom, hogy ez szükséges volt, mert azt hittük, hogy e 
részben kevesebb volt előirányozva, mint a mennyit az ország érdekei 
kívántak. 

Egyébiránt ne csináljunk személyes dolgokat e kérdésben, úgyis 
elég bajunk van, nem hogy még személyeskedések fölött is vitatkoz- 
zunk. Hiszen most nem közjogi dolgokról van szó, nem életkérdés- 
ről, hanem arról, hogy az állatgyógjintézet számára megvegyük-e a 
szükséges telket, illetőleg most csak a fundus ínstructusra szavazzuk 
meg a szükséges költséget. Maradjunk ennél. (Helyeslés.) Ha ezt 



valaki nem véli czélHzerűnek, akármi párthoz tartozzék, akkor, mivel 
ez nem politikai pártkérdéu, hanem egyszerűen administrationáÜB 
kérdés, ne szavazza meg. Engedje meg azért a t. ház, hogy kérjem, 
vessük félre mindezen keserű vitatkozásokat és szóljunk a tárgyhoz, 
vagy ha az már ki van merítve, szavazzunk. (Élénk helyeslés.) 

A kí^pvifielőház a pénzügyi bizottság javaslatát fogadta el. 



A PEREKBELI HATÁRIDŐ MEGVÁLTOZTATÁSÁT 
NEM BÍZHATNI AZ IGAZSÁGÜGYMINISZTERRE. 

A képviselőház 1871. deczember 21-dikén tárgyalta az igazságügy- 
niinisztemek az elsőfolyamodású biróságok rendezéséről szóló 1871 :XXXI. 
törvényczikk életbeléptetésére szükséges intézkedések tárgyában előterjesz- 
tett törvényjavaslatát. Ennek 3. § -a így szólott : «Az igazságügyminiszter 
fölhatalmaz tátik, hogy az 1871 : XXXI. t. -ez. hatályba léptetésével a) a 
föloszlatandó biróságok előtt folyamatban levő polgári s úrbéri perekben, 
valamint a perenkívüli birói eljárás tárgyát képező ügyekben a határidők 
félbeszakítására, illetőleg meghosszabbítására és új határnapok kitüzetésére : 
továbbá b) az a) pont alatt említett ügyekben az illetőség elleni kifogások- 
nak beadására vonatkozólag a f önálló eljárási szabályoktól eltérő átmeneti 
intézkedéseket rendeleti iiton adhasson ki.» 

Deák Ferencz : T. ház ! A határidők és határnapok részint 
törvényben, részint Ítélet által mondatnak ki. Ezeknek megváltozta- 
tását tehát, nézetem szerint, vagy a törvénynek, vagj^ birói Ítéletnek 
kell kimondania. En nem szeretném az igazságszolgáltatás ezen ré- 
szét a minisztériumra bízni, a mely az igazságügynek csak politikai 
és nem törvénykezési részében járhat el, s azt szeretném, hogy az 
országgyűlés átalános törv'ény által határozza meg ezen határidők- 
nek megváltoztatását. 

Nagyon szerettem volna, ha ezen dolog nem lett volna annyira 
égetően sürgős ; mert val(')szinűleg a mai napon túl nem igen tanács- 
hozhatunk e dologról, ennek pedig még ez év folytán kell megtör- 
ténnie, mert a mire újra összejövünk, már ezen kérdés minden nap 
előfordulhat. 

Szerettem volna, ha a miniszter úr azon szabályokat, melyeket 



czészerűeknek vél, velimk annak idejében közölve, alkalmat adott 
volna, hogy azon szabályoknak minden részét megfontolhassuk, és 
a. mennyire a törvényhozás köréhez tartozik, a fölött tanácskozhas- 
sunk és intézkedhessünk törvény által ; mert ismétlem, nem szere- 
tem, ha a törvénykezésnél, magában a törvénykezési eljárásban adunk 
^, miniszter politikai hatalmának valami jogot, mely egyébkint csak 
fcirói Ítélet vagy törvény által döntendő el. 

Én tehát ezen két pontra bátor vagyok módosítványt előterjesz- 
"teni, mely ebből áll: «A feloszlatandó bíróságok előtt folyamatban 
lévő perekben, a perenkívüli birói eljárás tárgyát képező ügyekben 
érvény által meghatározott vagy bíróilag kitűzött határidők és határ- 
xiapok, ha az 1872. január első napjáig le nem jártak, azokra nézve 
az 1872. január elsőtől január 15-ig lefolyó idő számításba nem vé- 
ietik.i» Ez átalános szabály, és én a 15 napot azért voltam bátor be- 
venni mint határidőt, mert a miniszter úrtól úgy értesültem, hogy ő 
is teljesen hiszi, hogy január 1 5-ikéig azon állapotban lesznek a tör- 
vényszékek, hogy bíróilag eljárhassanak. Ha azonban a t. háznak na- 
gyobb biztosság okáért úgy tetszik, hogy az idő hosszabb legyen, ezt 
nem ellenzem. 

Lehetnek még más intézkedések, melyek nem szükségképpen a 
törvénybe valók, hanem a minisztérium politikai hatalmával is ren- 
dezhetők. Ezekben a minisztérium meghatalmazás nélkül is eljárhat ; 
de a fönforgó tárgyban a meghatalmazás helyett óhajtom, hogy a 
törvény mondja ki a 15 napot, vagy, ha úgy tetszik, többet, a mely 
kiesik a számításból. (Átalános helyeslés.) 

A képviselőház Deák Ferencz módosítványát azon változtatással fo- 
gadta el, hogy ne 15 hanem 30 nap essék ki a számításból. 



ÚJÉVI TISZTELGÉS. 

1872. január l-sején a Deák-párt tisztelgett Deák Fereiicznól. Justh 
József üdvözlő beszédére Deák Ferencz így felelt : 

Tisztelt barátaim ! Hálás köszönetet mondok szíves, barát- 
ságos üdvözléstekért. Nehéz év folyt le ; sok bajjal járt és még nem 
vagyunk a bajok végén. Kiki számot vet saját lelkiismeretével, s ha 
azt mondhatjuk, hogy teljesítettük kötelességünket — az eredmény 

Isten kezében van — megtettük, a mit becsületes embernek tenni kell 
és tenni lehet. 

Csak arra kérlek benneteket, tartsatok meg továbbra is szives 
barátságtokban. Hiszen egyedül ez az, mi az emberre nézve lélek- 
emelő ; egyedül ez az, mi a szivet melegebb dobbanásra készteti. Mi, 
hogyan lesz, halandó nem tudja, kivált korunkban, midőn az esemé- 
nyek oly gyorsan és annyi alakban változnak, hogy minden com- 
binatio a jövőre nézve, ha nem is lehetetlen, de mindenesetre nagyon 
nehéz. Ismerjük az utat, a melyen járnunk kell, tudjuk kötelessé- 
geinket : teljesítsük ezeket, a mennyire erőnk engedi. 

Áldjon meg az Isten mindnyájatokat, s adjon boldogabb én 
örömteljesebb új évet, mint az elmúlt volt. 



AZ EGYETEMI TANÁRSEGÉDEK FIZETÉSÉNEK 

JAVÍTÁSÁBÓL. 

A képviselőház 1872. január 12-dikén tartott Ülésének napirendjén 
volt az 1872. évi állami költségvetés részletes tárgyalása. 

Schvarcz Gyula keveselte a pesti kir. egyetem orvosi és bölcsészeti 
karainál alkalmazott tanársegédeknek 420 írtjával előirányzott évi díjátf s 
indítványozta, hogy az 800 írtra emeltessék. 

Deák Ferencz : T. ház ! Schvarcz Gyula t. képviselő úrnak 
indítványát én is pártolom. Valóban lehetetlen el nem mosolyodni, 
de keserűen elmosolyodni, ha azt látjuk, hogy a tanársegédeknek évi 
fizetése 420 írt és ebből nekik Pesten kell subsistálniok. 

Mennyit panaszkodunk, hogy az egyetemhez nem kapunk elég 
alkalmatos embert. Pedig ilyen fizetés mellett azt is csodálom, hog\' 
egyátalában kapunk. 

Sokszor magunk rójuk meg és megróttuk valaha némely nagy- 
urainkat, kik komornyikjuknak sokkal több fizetést adtak, mint gyer- 
mekeik nevelőinek. Ugyan, kérem, nem esnénk-e hasonló hibába? 
(Helyeslés.) Hiszen igaz, azok a tanársegédek, kik most vannak alkal- 
mazva, fiatal emberek ; de ha azt akarjuk, hogy az egyetemre jeles 
tanárokat neveljünk, ha azt akarjuk, hogy Magyarországból kerülje- 
nek ki a jeles tanárok és ne egyedül külföldre legyünk szorítva: 
módot kell nyújtani arra, hogy az illetők magokat kiképezhessék, 

frt évi fizetés mellett pedig csak tengődni fognak és nem elő- 
ladní a tudományokban. 

Én meg vagyok győződve, hogy ahhoz, hogy valaki 420 frt mel- 
t ily állást elfogadjon, vagy óriási ügyszeretet kell, egész az en- 
isiasmusig vitt buzgólkodás a tudomány iránt, vagy megdönthe- 
len érzése annak, hogy többet alig tudnának másutt is keresni. 
:az ! Úgy van I) Ne tegj^ük ki ennek az ország legfőbb tudományos 
ézetét. 

Higyjék el a képviselők, hogy a mit mi a nevelés, az oktatás 
én meggazdálkodunk, annak igen drága árát adjuk meg, (Atalános 
lyeslés) oly árát, melyet nem lehet összegekben kifejezni, s melyet 
izadok múlva is meg fog a nemzet érezni. Én Schvarez Gyula kép- 
elő indítványát pártolom. (Atalános élénk helyeslés.) 

A képviselőház elfogadta Schvarez Gyula indítványát. 



A NEMZETISÉGI KÉRDÉSRŐL. 

A képviselőház, az 1871. évi költségvetés tárgyalása alkalmával, el- 
ve azon több ízben kimondott elvétől, hogy felekezeti tanintézetek állami 
élyezését nem tartja helyesnek, az újvidéki szerb gymnasium számára, 
ormány előirányzatának megfelőleg, évi 8000 frtot szavazott meg. Ki- 
ölte azonban, hogy a gymnasium tantervét az állam állapítsa meg és 
U azon arányban, a melyben hozzájárul az intézet összes költségeihez, 
állam nevezze ki a tanárokat. Erre az újvidéki szerb gymnasium párt- 
ósága a vallás- és közoktatásügyi miniszterhez intézett előterjesztésében 
atalosan kijelentette, hogy nem fogadhatja el a képviselőház föltételeit. 

Nehogy az oda való vidék tanügyi érdekei veszélyeztessenek, a vaUás- 
iözoktatásügyi miniszter az 1872. évi költségvetés előirányzatában Uj- 
akén egy kiválólag szerb tannyelvű új állami főgymnasium fölállítását 
ta javaslatba, s a pénzügyi bizottság ezen javaslat elfogadását ajánlotta. 
:ópviselőház 1872. január 23-dikán tárgyalta az ügyet. 

Maximoüics Miklós a képviselőháznak 1 87 1 -ben kikötött föltételeit 
•elégéseknek mondotta, mert a szóban levŐ intézet tanterve éppen olyan, 
it az állami gymnasiumoké, a mit a kormány főfelügyeleti jogánál fogva 
idig ellenőrizhet, s mert a kormány a tanárok minősítvényi táblázata- 
mindenkor meggyőződhetik, kellŐ qualifícatiójú tanárok választattak -e. 

>«&k Ferencz Beuédei. VI. 22 

A főok, a miért a képviselőház föltételei nem fogadhatók el, az, hogy a 
gymnasium alapító oklevelénél fogva a gymnasium patronatusa önállóan 
és függetlenül intézi a gymnasium ügyeit. Mindezeknél fogva kérte, hogy 
a ház a nem kizárólag felekezeti, hanem nemzetiségi jellegű újvidéki gym- 
nasiumnak a segélyt föltételek nélkül szavazza meg. 

Rátérve a fölállítandó új állami gymnasiumra, örömmel fogadta ezen 
tervet, s csak azt nem értette meg, miért akarja a miniszter az intézetet 
éppen Újvidéken fölállítani. A miniszternek azon aggodalma, hogy az oda 
való vidék tanügyi érdekei veszélyeztetnek, ha a szerb gymnasium a kért 
segélyt meg nem kapja, alap nélkül való, mert e gymnasium fönállása a 
segély nélkül is biztosítva van. A ház figyelmét Bács vármegyének egy 
másik helyére, Zomborra irányozta, mint a mely viszonyainál fogva leg- 
inkább alkalmatos arra, hogy benne gymnasiumot állítsanak föl. A követ- 
kező módosítványt terjesztette elő : lA vallás- és közoktatásügyi minisz- 
térium által javaslatba hozott államgymnasium, és pedig az 1868 : XLTS'. 
törvényczikk 17. §-a értelmében magyar és szerb tannyelvvel, Zombor 
sz. kir. városban állíttatik föl.t 

Deák Ferencz : A tanácskozás alatt levő tárgynak három 
ága van. Az egyik az : megadassék-e az újvidéki gymnasiumnak, me- 
lyet a Bzerbek nemzeti alapból tartanak fönn, a régibb segélyezés, 
vagy nem? a másik az: állitassék-e föl egy új gymnasium, melynek 
kiválólag a szerb nyelvre és a szerb nemzetiségre kellene figyelem- 
mel lennie ? végre a harmadik kérdés az: hol állíttassák föl ezen új 
államgymnasium ? 

A mi az eddig adott segélyezést illeti, minthogy azok, kik az 
eddigi 11 j vidéki szerb gymnasiumot vezették, nem fogadták el az or- 
azággj^űlés által a segélyhez kötött föltételeket, a minek folytán a 
lefolyt évben már nem is részesültek benne : én annyival inkább 
vagyok hajlandó a tavaly ez iránt hozott határozat mellett megma- 
ra<lni, mert most egy új gymnasium felállításáról van szó. 

A mi ezen új, kiválólag szerb gymnasium felállítását illeti : erre 
nézve átalános nézetem az, hogy a gymnasiumok szaporítása az or- 
szág nagy szükségei közé tartozik. Egyszerre sokat felállítani, pénz- 
úgyi viszonyaink nem engedik ; de legyünk készen arra, hogy a 
gynmasiumokat évről évre szükséges leend szaporítani. Nevezeten 
vidékei vannak az országnak, melyekben gymnasiumok egyátalában 
nem léteznek ; már pedig a gymnasiális iskolák útján való nevelés 
és kiművelödés is nagyfontosságú, sőt szükséges. Nézetem tehát az. 

hogy az államgymnasiamokat szaporítani kell és ha valahol magán- 
alapítyányokból állanak föl ily gymnasiumok : azoknak sem direct, 
sem indirect úton való megsemmisítése nem czélszerú. Ha ezek a 
gymnasiumok tanrendszeröket illetőleg helytelenül járnak el, a kor- 
mány, felügyeleti jogánál fogva, azt mindig meggátolhatja. 

íme most egy kiválólag szerb gymnasium felállítása hozatik 
indítványba. Ha mi ennek a felállítását elhatározzuk, ez nem zárja 
ki azt, hogy a jövő évben ne állítsunk fel ismét újabb gymnáziumo- 
kat ; sőt szükséges is lesz, hogy ezt tegyük. 

A mi a nemzetiségi kérdést illeti, arra nézve rég kimondtam 
véleményemet, mit értek én a nemzetiségek jogosultsága alatt, s 
így ebbe ezúttal nem bocsátkozom. Azon jogosultsága minden nem- 
zetiségnek, ha nem politikai nemzetiség is, mindenesetre megvan, 
hogy mód nyujtassék neki gyermekei nevelésére, kiműveltetésére. 
<Elénk helyeslés, különösen a nemzetiségi képviselők részéről.) 

Legyen bár az országban 300 gymnasium, legyen bár annyi, 
hogy minden 6-dik mértföldnyire találtassék egy, ha valamely vidéki 
gymnasium nem azon nyelven, vagy legalább nem kiválóan azon 
nyelven tanít, mely azon vidék népének nyelve : akkor kétségkívül 
bajos lesz a kiművelés elővitele. (Élénk helyeslés, különösen a nemze- 
tiségi képviselők részéről.) 

Emlékezzünk csak vissza, mennyit küzködtünk gyermekkorunk- 
ban azzal, hogy egy idegen, egy holt nyelven kellett tanulnunk, és 
nézzük, mennyire van most ifjainknak megkönnyítve a tanulás az 
által, hogy magyar nyelven oktattatnak. Ugyanez áll minden más 
nemzetiség nyelvére nézve. 

Ha őket arra kényszerítenök, hogy gyermekeik, kik a magyar 
nyelvben vagy éppen nem, vagy kevéssé jártasak, mert hisz a népis- 
kolában főképp a magok nemzeti nyelvén taníttattak, mindenütt és 
mindenben magyarul oktattasanak : úgy azon gymnasiumokban lehe- 
tetlen volna az ifjak elöhaladása, a szülők hiába költenék a pénzt, a 
gyermekek hiába töltenék cl idejöket. (Elénk helyeslés a nemzetiségi 
képviselők részéről.) 

Egyátalában, ha mi a nemzetiségeket megnyerni akarjuk : ennek 
nem az az útja, hogy őket minden áron magyarosítsuk, hanem az, 
hogy velők a magyar viszonyokat megkedveltessük. (Atalános helyes- 
lés.) Mert kettő tisztán áll előttem : kiirtani akarni őket istentelen 
barbárság volna (Élénk helyeslés) még akkor is, ha nem volnának 
oly számosan, minélfogva őket megsemmisíteni lehetetlen. Ellensé- 

geinkké tenni őket : nem fekszik érdekünkben. (Élénk helyeslés.) 
Hasonló helyzetben vannak ők is. Ha ők elszakadhatnának és egy 
nagy nemzetet képezhetnének : érteném a netalán erre irányzott tö- 
rekvést ; de az európai viszonyok között ez lehetetlen. Mind a két 
féhiek tehát arra kell törekednie, hogy együtt és egymás mellett 



mennél jobb egyetértésben megéljünk. (Elénk helyeslés.) 

így fogván föl föladatunkat, helyeslem a minisztérium indítvá- 
nyát, hogy egy új, kiválólag szerb gymnasium állíttassék föl. 

A kérdés a mely fönmarad, az, hogy e gymnasium hol állíttas- 
sék föl. Az egyik eszme az, hogy Újvidéken. Ha módunk volna benne 
hogy egy fenálló szerb gymnasium mellé egy másikat is állítsunk 
és mindenfelé így tegyünk: semmi kifogásom nem volna ellene; 
mert minél több az iskola, annál több a tanuló. Körülményeink közt 
azonban nem tartom czélszerűnek, hogy a hol már létezik magán- 
alapítványokból gymnasium, ugyanott szükség nélkül egy másikat 
állítsunk, és ne inkább ott állítsunk ilyet, a hol egyátalában semmi- 
nemű gymnasium nincs. (Helyeslés.) A másik eszme az, hogy ezen 
gymnasium Zomborban állíttassék föl. 

Természetesen csak statisztikai adatok megfontolása után le- 
het hozzászólni : Zombor vagy más város jelöltessék-e ki ezen új, kivá- 
lólag szerb gymnasium helyéül. En csak meg akarok említeni egy 
helyet, a hol egy ilyen kiválólag szerb gymnasium felállításának 
szüksége talán még nagyobb : és ez Becskerek. 

Egyébiránt akár egyik, akár másik helyre tétessék is az új 
gymnasium, előre kijelentem, hogy én, ha Isten azt akarja, hogy 
képviselő legyek, a jövő esztendőben melegen fogom pártolni, hogy 
azon másik helyen, mely most kimarad, hasonlóul gymnasiumot 
állítsunk. 

Összevonom az eddig mondottakat. A jelenleg fönálló újvidéki 
gymnasiumnak adandó segélyt illetőleg a tavalyi határozat mellett 
maradok; kívánom azonban, hogy egy új, kiválólag szerb gymnasium 
állíttassék föl, még pedig valamely szerb vidéken, mert hisz másutt 
nem volna értelme. (Helyeslés.) 

A szavazást illetőleg, úgy hiszem, először az iránt fogunk hatá- 
rozni: megadassék-e a jelenlegi újvidéki gymnasiumnak a segély, 
vagy maradjunk-e meg tavalyi határozatunk mellett ? Második kér- 
désünk az leend : állíttassék-e föl egy új, kiválólag szerb gymnasium ; 
a harmadik : Újvidéken állíttassék-e föl, és ha nem : negyedszer, hol 
állíttassék föl ? (Átalános helyeslés.) 



A képviselőház hosszabb vita után kimondotta, hogy mivel az új- 
vidéki szerb gymnasium patron atusa a meghatározott föltételeket nem 
fogadta el : megszavazza az új gymnasium fölállítására előirányzott össze- 
get, és a hely meghatározását, Pauler Tivadar vallás- és közoktatásügyi 
miniszter fölszólalása értelmében, a minisztériumra bízta. 



PEST VÁEOSA TELEKKÖNYVE TÁRGYÁBAN. 

A képviselőház 1872. február 15-dikén tárgyalta Pest városának kér- 
vényét, a melyben utasíttatni kivánta az igazságügyminisztert, hogy az új 
telekkönyvet Pest számára, a város viszonyainak megfelelőleg, akkint 
készíttesse el, hogy abba, megnyitása elŐtt, a városnak eddigi telekjegyző- 
könyveiben foglalt tulajdon-, zálog- és minden egyéb jog hivatalból és 
a hirdetményi eljárás mellőzésével vezettessék át. 

A kérvényi bizottság pártolta a kérvényt, teljesítését azonban a tör- 
vényhozás hatáskörébe tartozónak mondotta. 

Deák Ferencz : T. ház ! A kérvényi bizottság véleménye 
folytán mi pestvárosi országgyűlési képviselők e tárgyra vonatkozó- 
lag a következő határozati javaslatot vagyunk bátrak a t. ház elé 
terjeszteni. (Olvassa.) 

•Minthogy a Pest városban eddig törvényes érvénynyel fönálló 
telekkönyv az ország többi községeire nézve behozott telekkönyvi 
rendszerrel alaki tekintetben egyenlővé teendő, ezen alaki átváltoz- 
tatás pedig a telekönyvi törvényes jogoknak veszélyeztetése s a fővá- 
ros hitelének és terjedelmes forgalmának megrendítése nélkül csak 
úgy eszközölhető, ha az új telekönyvek készítése és közzététele iránt 
fönálló szabályoktól Pest városára nézve eltéréseknek adatik hely : 
megbízatik ezennel az igazságügyi miniszter, hogy még ezen ország- 
gyűlési időszak alatt és pedig mielőbb erre nézve terjeszszen elő tör- 
vényjavaslatot, azon elv alapján, hogy az új telekkön3wbe az ingatlan 
tulajdonosául az vezettessék be, ki az 1840. XX- törvényezikk folytán 
szerkesztett telekkönyvben mint tulajdonos ki van tüntetve és az eddigi 
telekkönyvbe bevezetett, törvény szerint még fönálló, betáblázott, 
bekebelezett, előjegyzett vagy följegyzett minden tétel az új telek- 
könyvben az illető ingatlan tulajdoni, illetőleg teherlapjára hivatal- 
ból vezettessék át, az e tárgyban hozandó törvény megalkotásáig 
Pest városa telekkönyvére nézve a jelen állapot tartatván meg.» 



Nem tartom szükségesnek most a bővebb indokolást ; méltóz- 
tassék a t. ház határozni az iránt, e javaslat most tüstént tárgyalás 
alá vétessék-e ? vagy más napra tűzessék ki napi rendre ? Ha a hatá- 
rozati javaslat ellenzésre találna, akkor mi pestvárosi képviselők főn- 
tartjuk ellenészrevételeink megtételét. Most arra kérem a t. házat, 
méltóztassék a határozati javaslatot elfogadni. 

A képviselőház február 21-dikén tárgyalta a határozati javaslatot. 

Deák Ferencz : T. ház I Pest város kérvénye oda irányul, 
hogy a telekkönyvre vonatkozó rendeletnek Pestre nézve egész terje- 
delmében behozatala Fest hitelére, forgalmára ártalmas lenne : azért 
a város kéri az országgyűlést, méltóztassék némi eltérések iránt reá 
nézve törvény által intézkedni. 

Szívesen indokolnám ezen kérvényt hosszasabban, ha három 
nem tartóztatna vissza. Egyik az, hogy a dolog már a kérvényben 
bőven van indokolva ; másik az, hogy az idő becses, s mindenesetre 
becsesebb minden tekintetben, mint az, a mit én e részben mondani 
tudnék. A harmadik pedig az, hogy egészségi állapotom nem engedi 
meg a hosszabb szólást, mert lélegzetem annyira szorul, hogy alig 
tudok beszélni. Röviden tehát csak azt jegyzem meg, hogy a minisz- 
ter nem érezte magát feljogosítva ezen nehézségek és aggodalmak 
megszüntetéséről közigazgatási úton intézkedni, minthogy egy tör- 
vény vagy törvény g}-anánt szolgáló szabál3mak rendelkezését ő köz- 
igazgatási utón meg nem változtathatja. Ezért bátorkodtunk mi pest- 
városi képviselők egy határozati javaslatot beadni, melynek folytán a 
minisztérium utasíttatnék ezen elv alapján törvényjavaslat készítésére. 

Ezen törvényjavaslatban a miniszter úr azután gondoskodhat- 
nék minden lehető körülményről. Ajánlom ezen határozati javasla- 
tot a t. háznak elfogadás végett. (Helyeslés.) 

Bittó István igazságügyminiszter a legnagyobb készséggel megígérte, 
hogy a hározati javaslat kivánatához képest legközelebb törvényjavaslatot 
terjeszt a ház elé. 

AZ ORSZÁGOS DEÁK-PÁRT KÜLDÖTTSÉGÉHEZ. 

1872. márczius 14-dikén az országos Deák-pártnak küldöttsége tisz- 
telgett Deák Ferencznél. Eajner Pál beszédére Deák Ferencz így felelt: 



:U3 

«Barátim ! Meghatva szivességtektol, nem tudom kifejezni kö- 
szönetem mélységét azon megtisztelésért, melyben részesítetek. Öt 
éve, hogy ezen az ösvényen jártunk, elmondhatom, hogy csak öt éve, 
mert előbb csak óhajtás volt az, a mi most nagy részben való. Frog- 
rammról szólni most felesleges ; a program azon része, mely a köz- 
jogi kérdéseket illeti, ki van fejezve a kiegyezési törvényben ; hiszen 
a párt ezen az alapon alakult, és csak az szakadhat el e párttól, a ki 
ezen alapot elveti. Ezen az alapon akarunk tovább is haladni. 

A mi a reformkérdést illeti, itt sem lehet többet mondani, mint- 
hogy a szabadelvű demokratia alapján akarunk haladni és létre- 
hozni, a mi létrehozható. Atalában az elmélet és a gyakorlat közt 
az életben különbség van, mert az elmélet a tudomány szabályait, a 
logika következtetéseit veszi tekintetbe, és ezekkel a nehezebb kér- 
déseket is meg lehet oldani papiron. 

De az életben egy más factor is van, és ez az ember, és az em- 
ber akaratja. A gyakorlatnak nincs akaratja, ez a józan okosság sza- 
bályai szerint formuláztatik. Az embernek van akaratja, még pedig 
gyakran igen furcsa akaratja. Az képezi a nehézséget, hogy az elmé- 
letet miként lehet átültetni a gyakorlatba, s gyakran tapasztaltam 
annak igazságát, mit Bentbam mondott, hogy « a jónak legnagyobb 
ellensége a jobb». A jó előmozdítására az igen keveset tesz, a ki a 
jót csak azért nem fogadja el, mert jobbat is tudna létrehozni. 

Nagy hiba az^ ha valaki akár valamely alkotmányt, akár vala- 
mely intézményt csak részleteiben akarna megítélni, mert nem lehet 
ma oly alkotmány, oly törvényhozás, oly kormány, melynek hibái 
ne lennének. Mindenekelőtt egészében kell a dolgot megítélni. Mint 
ahogy kereskedő abból itéli meg üzlete állását, hogy a bilance hogy 
áll : úgy a politikában is, mely a legnagyobb tudomány, éppen ezen 
szabályt kell követni. Ha valaki azt tűzi ki föladatul magának, hog>' 
akár a kormánynak, akár a törvényhozásnak intézkedéseiben azt te- 
kinti, mi hiányzik belőle, mi az, a mi hibás, mi az, a mi elmaradt, 
mint mindenütt, nálunk is azt fogja találni, hogy van hiány és hogy 
nem minden tökéletes. 

De nekünk az a feladatunk : megítélni, vájjon egyik vagy másik 
eljárásban a jelen körülmények közt több-e a jobb, mint a hiányos. 
Hiányt lehet felfedezni többet, de azért, mert hiányos valami, azt 
elvetni a nélkül, hogy hiánytalant tennénk helyébe, helytelen eljárás 
lenne, mert akkor ismét hiányos lesz az új, minthogy tökéletest al- 
kotni nem bírunk, s ismét ott lennénk, hol előbb voltunk. 

De most nem az a kérdés, bogy ez vagy amaz hiányos volt-e, 
hanem az, bogy az alap föntartassék-e ? Ha igen, akkor a cselekvés 
terére kell lépnünk, és a többségre támaszkodva, ba lehet, azt újra 
megnyerni. Itt a ti bölesességteknek jutott a feladat, megtenni a 
teendőket. Ebhez pedig mindenek felett szoros összetartás szükséges. 
Bizonyosan lesznek köztetek olyanok, kik ezzel vagy amazzal nincse- 
nek megelégedve ; de fontolják meg, hiánytalant teremteni nem lehet 
s áldozzák fel egyéni nézeteiket a közös nagy czélnak, mely, ismét- 
lem, szoros összetartást kivan. 

Minket nem a hatalom csiklandoztat, sem azokat, kik a hata- 
lom élén állanak, mert hiszen mindenki tudni fogja közületek, bogy 
ezek mindenike inkább ma menekülne tőle, mint holnap ; csak a 
hazafiúi érzet, nem pedig a hiúság csiklandósága tartja őket ama 
polczon, s vezeti, hogy úgy tegyenek, a mint tesznek. Annak, ki a 
negatio terén áll, igen könn}ü, mert felelőssége nincs. Ha valaki 
azt mondja, bogy ez vagy amaz nem jó, ennek másképp kellene 
lennie, igen könnyen okoskodbalik, mert azon «másképpet» nem le- 
het bebizonyitani, mert az élet azt nem mutathatja meg, a mi meg 
nem történt. A mi pedig meg nem történt, az olyan, mint az ó testa- 
mentum mannája, melyet mindenki úgy mag3aráz, a mint tetszik, 
mely alatt mindenki olyat gondol rejleni, a mit hisz. 

Ha a másik pártot tekintjük, azt találjuk, hogy ott a «más- 
képpre» nézve mindenkinek különféle felfogása van, mindenik a 
maga eszméje szerint érii azt, csak nálunk egy az eszme, csak mi 
nem ismerhetjük azt másképpen, s arra nézve mindnyájan egyet- 
értünk. 

Ismétlem : összetartás az, a mi most fő föladatunk. 



A DEÁK-PÁRT DEÁKNÁL. 

Az 18G0. ápril 20 dikára egybehívott országgyűlés 1872. ápril 
15-dikéu tartott utolsó ülése után mindkét ház Deák-pártja fölkereste 
Deák Ferenczet. 

Justb Józsefnek a képviselőház Deák-pártja nevében mondott beszé- 
dére Deák Fcrcncz így felelt : 

T. barátim ! Mélyen meghatva szives barátságtok által, mondok 
forró köszönetet a megtisztelésért. Nehéz pályán jártunk együtt; sok 

volt, a mivel szembe kellett szállanunk ; sok volt a teendő, mely re- 
ánk várt, és nehezek a kérdések, melyek megoldást követeltek. Az a 
fizíves ragaszkodás, az a bizalom, melyet irányomban mindig mutat- 
tatok, kétszeresen érezteti velem a fájdalmat, hogy az idő folytában 
az országgyűlés utolsó szakában haladó korom és a vele járó folyto- 
nos betegeskedés lehetetlenné tették, hogy azt, mit kötelességemnek 
ismerek, oly pont08sá<];gal és oly buzgósággal teljesítsem, mint egyéb- 
ként kellene. De ti elnézök valátok, mert Ítéletetekben a szeretet és a 
barátság vezetett. Köszönet, kétszeres köszönet ezért. 

Nehéz a helyzet, és nehezek az idők, melyek reánk várnak. 
Hazánknak sajátságos helyzete van. Midőn Európa más népei éve- 
Jien, sőt századokon keresztül minden irányban haladtak, minket az 
irigy sors ebben gátolt, és nekünk létünkért kellett küzdenünk, a 
helyett, hogy kifejlődésünket azon erélylyel vihettük volna előbbre, 
ínely szükséges vala. 

E küzdelem közben az elmaradás, melynek súlyát mindenki 
naponkint még inkább érzi, s még inkább érzi azóta, mióta e hazára, 
"úgy látszik, a béke hajnala fölviradt, annyi tárgy elintézését teszi 
szükségessé, hogy az országgyűlés egyhamar alig fogja tudni, hol 
kezdje és melyek azon pontok, azon kérdések, melyeket a többieknél 
előbbre kell soroznia. 

Ennek természetes következése az, hogy a mi a reformmal 
együtt jár, annak jótéteményeitől nagy részben meg vagyunk fosztva. 
A reformnak természetében van, hogy egyik kérdés előkészíti a má- 
sikat és lassankint, nem rohamosan, kifejlődik az egész, míg egy 
jobb, egy fényesebb jövő alakul. Nálunk ezt éppen a teendők nagy 
száma nem engedi. Mindenki más tárgj^at kívánna minél előbb el- 
döntetni és ezek egyikéről sem mondhatjuk, hogy nincs reá szükség. 
Azután az ember természetében van az, hogy kiki jól-rosszul meg- 
fontolt eszméjét a legjobbnak tartja, s ismét az ember természetében 
van, hogy azt, ki az egyedül jónak tart.^tt eszméjével nem ért egyet, 
ellenségének tekinti: nem ugyan személyes ellenségének, hanem 
azon ügy ellenségének, melyért ő küzd, melyet ő a legczélszerübbnek, 
a haza javára leghasznosabbnak vél. Ez ha nem is zárja ki egészen 
a tanácskozásokból, de nagyon nehézzé teszi a higgadtságot ; e nélkül 
pedig sehol sem lehet, de legkevésbbé a reform terén lehet czélsze- 
rüen haladni. (Tetszés.) 

Nem akarok hosszas lenni, barátim, s csak annyit mondok 
még, hogy a küzdelem, mely előttünk áll, fontos, nehéz. Egyik na- 



gyobb kellemetlenségei közé tartozik e küzdelemnek a félreértés, as. 
ezzel járó gyanúsítás és keserűség, mely az akadályokat, melyek a 
tárgyakban magukban fekösznek, még nehezebben legyözhetőkké^ 
teszi. Maradjunk azon ösvényen, a melyen állunk, ha meggyőződé- 
sünk az, hogy ezen ösvény a haza javára vezet. Gyanúsítások, félre- 
értések, keserűségek ellen egyetlen egy oltalmunk van : saját lelki — 
ismeretünk. 

Ha lelkiismeretünkben meg vagyunk nyugodva és meg vagyunkü^- 
győződve arról, hogy az, a mit mi akarunk, a haza javára czélszerú 
sőt szükséges ; ha meg vagyunk győződve, hogy a haza javán kívü 
semmi más indokok nem vezettek bennünket : ez a legerősebb pán 
czél minden gyanúsítás, minden rágalom, minden keserűség ellei^ 
Csak azt tartsuk mindig szemünk előtt, hogy mi nem egyedül és nei^ 
főképp a magunk ügyét védjük, hanem az országét. Nekünk ugyan- - 
azon kötelességeink vannak, mint a gyámnak gyámoltja iránt. A mag^ 
vagyonával, a maga értékével kiki szabadon bánhatik még akkor íh;, 
ha azt nem józanul kezeli ; az árváéval nem szabad könnyelműen 
bánni. Félre kell tenni mindeíi indulatot, minden keserűséget, minden 
gyűlölséget, és csak az árvák érdekét kell tekintetbe venni. (ElénA 
tetszés.) Mellőzvén tehát mindazt, a mi a czéltól félrevezet, legyünk 
állandók, szilárdak, kitartók. Tegyen kiki azon helyen, hova sorsa | 
állította, mindent, a mit tehet a hazáért, melléktekintetek, önérdek, 
hiúság és lappangó vagy nyilvános gyűlölet nélkül. (Elénk tetszés.) 
Mikor a ház ég, a falu veszélyben forog, nem kérdi senki, ha azon 
ember, ki neki vizet nyújt, barátja-e vagy nem barátja ? hanem egy 
czél lelkesíti : a tűz eloltása. Ellenségeink nagy száma mellett a vi- 
szály tűz volna Magyarországban. Igyekezzünk azt elkerülni, hol a 
haza érdeke általa szenvedne. Győzzük le magunkban saját nézeteink- 
nek szeretetét akkor, midőn ezzel talán kárt tehetnénk a czélnak. 
Tisztábban fejezem ki magamat : Jöhetnek elő esetek, midőn az igen 
nehéz és fontos, de nagyon megtisztelő állás után egyik is, másik is 
vágyódik. És ezt én nem is akarom a hiúság kifolyásának tekinteni* 
mert mindenkiben megvan az ösztön, hogy erejének megfelelő állást 
óhajt elnyerni azon nemes motívumból, hogy a közügynek szolgál- 
jon. De ha valamelyik közülünk oly helyzetbe jut, hogy ezen vágya 
egy más hasonlóan tiszta jellemű ember vágyával jön összeütközésbe, 
és ha azt látja, hogy ezen két összeütköző érdek szakadást idézne 
elő, mi a hazának ártana, akkor lépjen vissza. 

De nem akarok hosszas lenni. Csak ismétlem azt, hogy mélyen 

meg vagyok hatva a megtisztelés által, melyben részesítetek, s forró 
köszönetet mondok érte. Összehoz-e bennünket a sors, micsoda té- 
ren, mily viszonyok közt hoz össze. Isten tudja. Hanem kiki vessen 
magával számot ; fontolja meg annyi idő lefolyása után még egyszer, 
vájjon azon politika, melyet követünk és melyet eddig közös erővel, 
vállvetve támogattunk, a hazára nézve üdvös-e, vagy nem. Ha üdvös- 
Kiek tartjja, maradjon mellette szilárdan, s áldozzon fel érte mindent : 
a haza javát soha. Kérlek, tartsatok meg szives barátságtokbaiu 
^Szűnni nem akaró lelkes éljenzés.) 

n. 

A főrendiház Deák-pártja tagjainak érzelmeit Haynald Lajos kalo- 
esai érsek tolmácsolta. • Istentol, a minden jónak adományozójától, gazdag 
áldást kért Deák életére és közhasznú működésére, hogy kinek bölcsesége, 
mérséklete, hűsége, szeretete a nemzettel egy nagy hajótörés után ismét 
megtaláltatta azon alapokat, melyeken alkotmányos élete és fényesebb 
jövője szilárdan és biztosan fölépülhessen, az még számos évekre nyújtott 
életében legyen örvendező tanuja hona hatalmi megszilárdulásának, 
anyagi fölvirágzásának, szellemi emelkedésének, s mint a nemzet köz- 
tiszeletének tárgya testi és lelki épségben sokáig boldogul éljen. • 

Deák Ferencz e beszédre így válaszolt : 

Ha érdemeim volnának a haza iránt ; ha többet tehettem volna, 
mint a mit a legszentebb kötelesség parancsol ; ha e kötelességet is 
betölteni erőm, tehetségem lett volna : még akkor is fényes lett volna 
a jutalom, melyet e bizalom, szeretet és megtisztelés nekem nyújt. 
Érzem azt, hogy e kötelesség súlyos ; érzem azt is, hogy koromnál, 
gyengélkedő állapotomnál fogva erőm hanyatlik ; de azt hiszem más- 
részről, hogy kiki azon téren, melyen áll, ha tehet valami szolgála- 
tot, azt tartozik megtenni. Engem egyedül az vigasztal, egyedül az 
nyújt nekem megnyugtatást, hogy még gyenge erőm, tehetségem 
iránt is annyi elnézéssel voltak honfitársaim, a mennyit nem érde- 
meltem. Ezt egyedül jó szivöknek tulajdonítom, s még inkább buzgó 
Bzeretetöknek a haza iránt, melynek ügyét oly melegen felkarolják, 
hogy mindenki iránt, ki érette tehetsége szerint buzgólkodik, fára- 
dozik, oly elnézéssel, szeretettel és gyöngédséggel vannak, hogy e 
kötelesség teljesítése némileg könnyebbé válik. 



Én szivem mélyéből eredő köszönetet mondok kegyességökért, 
és óhajtom, hogy az Isten tartsa meg a főrendiház jelen levő és jelen, 
nem levő tagjait egészségben és a haza iránt buzgó szeretetben, me- 
lyet anyiszor bebizonyítottak. Ajánlom magamat szives barátságukba^ 
(Zajos éljenzés.) 

VÁLASZTÓIHOZ. 

Pest belvárosa választóinak küldöttsége 1872. április 21-dikén meg- 
kérte Deák Ferenczet az országgyűlési képviselőjelöltség elfogadására. Dcá M, 
Fercixcz válasza ez volt : 

«Hálás köszönet e megliszteltetésért. Most negyedszer szólíta- 
nak föl Pest belvárosának polgárai e nehéz pályára. Engedjék, hogy 
e negyedik fölszólítást úgy tekintsem, mint annak zálogát, hogy ed- 
digi eljárásomat helyeslik, hogy az elvekben, melyeket követtünk, 
osztoznak, hogy azt a politikát, melyet országgyűlési működésünkben 
zsinórmértékül vettünk, továbbra is fön akarják tartani. (Atalános 
helyeslés.) 

Nem hiszem, nem szabad hinnem, hogy az országban legyenek 
emberek, kik a hazát szándékosan bajba akarják vinni, veszélybe 
akarják dönteni. Szabad országban a vélemények különbözők lehet- 
nek, a vélemények szabadok. Föl kell tennem mindenkiről, hegy azért 
ragaszkodik a maga nézetéhez, mert azt tartja az országra nézve a 
legüdvösebbnek. 

En is azt hiszem, hogy a kiegyenlítés, a mely megtörtént, az 
alapelvek, melyek politikánkban vezéreltek, jelen körülményeink kö- 
zött az eg}'edüliek, melyek hazánk fölvirágzását eszközölhetik. (Elénk 
helyeslés.) 

Lehet, hogy egyik-másik tárgyban tévedünk ; a tévedést helyre- 
igazítja az idő ; de az alapnak rendíthetetlennek kell maradnia. Mert 
ha az alap megrendíttetik, elöreláthátatlan bajok fognak bekövet- 
kezni, melyek az országot veszélybe dönthetik. (Élénk t^tszésnyilat- 
kozatok.) Érzem a föladat nehézségét, ismerem az óriási felelősséget, 
mely minden képviselő vállait terheli, és aggódva fogadom el a meg- 
tiszteltetést. (Perczekig tartó viharos éljenzés.) Aggódva frgadom el, 
és pedig nemcsak a nehézségek, nemcsak az idők és körülmények 
fenyegető veszélyei miatt, hanem aggódva azért is, mert attól tartok, 
hogy hanyatló korom és többszöri betegeskedésem nem engednek elég 

'öt azt tennem, mit tenni óhajtanék, s a mit tennem kellene. (Meg- 
idolás.) 

Bízom önök szerétében, hogy ott, hol erőm kimerülése miatt 
'őngébbnek látnak, elnézéssel lesznek. 

Elfogadom a bizalmat azért, mert azt hiszem, hogy ha valaki 
)m bir is annyit tenni, mint a mennyit tenni szeretne, tegyen a hazá- 
t annyit, a mennyit tud. (Zajos tetszésnyilvánítások.) 

Ismétlem köszönetemet s hozzá a kérést csatolom : legyenek el- 
zéssel és türelemmel irántam, ha előrehaladt napjaimban ily nehéz 
lyára lépni és ily súlyos megbizást elfogadni merek ; legyenek meg- 
őződve, hogy midőn elfogadom, csupán csak kötelességérzetből 
izem. (Hosszas élénk éljenzés.) 

TI. 

Pest belvárosa választói 1872. június 19-dikén megválasztották Deák 
renczet képviselőnek az azon év szeptember 1 -sejére egybehivott ország- 
llésre. A választó polgárok ezután a vigadó nagytermében gyűltek egybe 
itt Várady Károly, a választás elnöke, üdvözölte Deákot. 

Deák Ferencz így felelt : 

Tisztelt választó polgárok! Negyedízben tisztelnek meg önök 
jybecsü bizalmukkal és e fényes, de nehéz állással. Rövid szavak- 
2, de szívből fakadó érzelemmel mondok köszönetet e megtisztel- 
ésért. 

Ismerem, érzem és tudom e pálya nehézségeit. Ha visszatekin- 
ik a múltra, örömmel kecsegtetem magamat azon hittel, hogy ha- 
ik sorsa javult. (Elénk helyeslés.) De nem elég, nem szabad egye- 
1 csak a múltra tekinteni; tekintenünk kell főképp a jövőre. Es 
cor, ha nem riadok is el, de mégis aggódva nézek azon nagy töme- 
ge a teendőknek, melyek hazánkban szükségesek és melyek nálunk 
g hiányoznak. (Helyeslés.) A teendők megválasztása, a körülmé- 
^khez alalmazott keresztülvitele a legnehezebb föladat, a mi- 
i nemcsak tapintat, nemcsak megfontolás, hanem, mint az ember 
aden cselekedetéhez, az ég áldása és szerencse is szükséges. (He- 
slés.) 

A visszatekintés a múltra ne tegyen, nem tehet bennünket el- 
akodottá. Sokkal, igen sokkal több még a teendő, mint a mi már 
g van téve, mert az, mi eddig történt, inkább csak az alapot ve- 



tette meg, inkább csak lehetővé tette, hogy jövőre ezen az alapon 
tovább működhessünk. (Helyeslés.) Ne elbizakodottakká tegyen e% 
bennünket, hanem inkább ösztönül szolgáljon, erőt és ingert adjon. 

Ha Isten eddig megsegített bennünket, magunk iparkodása és 
Isten segítsége talán tovább is visz azon a pályán, melyen a haza 
jövőjét biztosítani és a haza minden lakója jobblétét elérni akarjak. 
(Elénk tetszésnyilvánítások.) 

Véleménykülönbségek voltak, lesznek a politikának, mint átalán 
az emberi működésnek minden terén. Nem is volna jó, ha politikai 
véleményekben is különbség nem volna; mert éppen a vélemény- 
különbségek által őrlődhetik ki az igazság. Az ellenmondás teszi éle- 
sebbé az ész működését, tisztázza az eszméket, melyeknek foganato- 
sítását az ember különben könnyen elhirtelenkedné. 

Nem sajnálom, sőt óhajtom, hogy véleménykülönbségek ige 
fontos tárgyakban is legyenek. Én tisztelem és szeretem a hon pol — 
gárainak azon részét is, kik ellenfeleink. (Zajos tetszés.) Csak azfc 
adja Isten, hogy ellenfeleink legyenek e hazában ; de a polgár polgár — 
társának ha ellenfele is, ellensége ne legyen. (Viharos hosszas éljen — 
zés. Nagy tetszés.) 

Magyarország fölvirágzása csak akkor biztos, ha a politikai mű- 
ködésnek, az ellenkező irányú eljárásnak keserűségeit nem viszszük áf 
a magánéletbe (Helyeslés); ha azokkal, kik más véleményen vannak, 
ellenfelek vagyunk, határozottan ragaszkodunk a magunk jól meg- 
fontolt nézetéhez, de ellenségek soha sem leszünk. (Hosszasan tartó 
élénk tetszésnyilvánítások.) 

De nem akarom türelmüket hosszasan fárasztani. (Zajos föl- 
kiáltások: Halljuk! Halljuk!) Hiszen mindezek oly dolgok, melyek 
mindnyájunk szivében élnek. 

Megtörténhetik, hogy egyik-másik közülünk fájdalmasan lesz 
érintve majd az események, majd más emberek cselekvései által ; de 
ha a vallás azt parancsolja, hogy egymás iránt kölcsönös türelemmel 
legyünk, még inkább parancsolja ezt a hazafiúi érzelem. (Helyeslés.) 

Ismétlem szivem mélyéből fakadó köszönetemet e megtisztelés- ^ 
ért 8 bizalmukért, s arra kérem önöket, tartsák meg irányomban 
ezen bizalmat addig, míg megérdemlem. (Perczekig tartó viharon 
éljenzés és lelkes fölkiáltások : Éljen Deák Ferencz !) ígéreteket a 
jövőre nem teszek. Valamint nem mondottam akkor, midőn a jelöltség 
elfogadására fölszólíttattam, programmot, mert azt tartottam, hogy 
programmom közel félszázados politikai működésem : (Szűnni nem 

akaró viharos éljenzés.) most is azt mondom, hogy közel félszázados 
működésem az ígéret. Ennél többet tenni nem tudnék, mást tenni 
pedig nem akarok. (Hosszantartó zajos éljenzés.) 



LÓNYAY NAPJA. 

felsége 1872. deczember 4-dikén elfogadta Lónyay Menyhért gr. 
'emondását a miniszterelnöki állásról és helyébe Szlávy Józsefet nevezte ki. 

A Pesti Napló deczember 6-diki számában a Deák-körből a következő 
tidósítás jelent meg : 

A Deák-kör deczember 5-diki értekezletén megjelent gróf Lónyay 
denyhért volt miniszterelnök, ki zajos, hosszas éljenzéssel fogadtatott. Az 
rt^kezlet megnyittatván, gr. Lónyay a következő férfias beszédet monda : 

Tisztelt tanácskozmány ! 

Engedjék meg nekem, hogy néhány őszinte szót mondjak most, mi- 
lőn a nagy felelősséggel és gonddal járó hivatalos állásomtól visszalépek, s 
iörükben mint egyszerű tagja a pártnak megjelenek ; midőn ismét az leszek, 
t mit mindig a legszebb állásnak tekintek : egy önálló, független tagjaatör- 
ényhozásnak (Elénk éljenzés), ki ezután is saját meggyőződésem szerint 
elkiismeretesen fogom a törvényhozás terén is teljesíteni kötelességemet. 
Éljenzés.) Ha visszatekintek azon eseményteljes hat évi működésemre, 
ttely reám nézve a kiegyezés megindításával vette kezdetét, nyugodt ön- 
udattal mondhatom magamról, hogy mindig híven s fáradhatatlanul igye- 
;eztem teljesíteni hazám és királyom iránti kötelességemet, s nem egy ne- 
léz föladat megoldásához tényleg járultam. (Éljenzés.) Beismerem azt is, 
logy voltak visszás körülmények, melyek közt a legjobb akarat is megsem- 
oisül, a tetterő magának utat törni nem volt képes, az utóbbi napokban 
»edig oly helyzet idéztetett elő, melynél haboznom nem lehetett, s minden 
zemélyes indokot félretéve, átengedem a tért éa felelősséget azoknak, kik 
livatva érzik magukat az ország kormányát egyöntetű és együttes működés- 
ben tovább vezetni, s kik a párttól osztatlan támogatást várnak. 

A többségnek s kormányának, nézetem szerint, nagy és nehéz fol- 
yat jutott azon nagy átalakulási korszakban, melyben jelenleg élünk, 
zemben azon eshetőségekkel, melyek bekövetkezhetnek, s melyek ha ak- 
[or találnak, midőn még gyöngék, készületlenek s meghasonlottak vagyunk, 
lemzetünk és államunk léte könnyen kérdésbe j(")het. 

Ilyen körülmények közt azon többségnek s a kormánynak, mely a 
latalmat birja, tudnia kell, mit akar, s ezt következetesen kivinni köteles- 

sége ; de hogy ezt tehesse, szükséges, hogy a kormány egyöntetű ós a több' 
ség határozott támogatása biztosított legyen. (Helyeslés.) 

Úgy vélem, nem csalódom, ha azt mondom, hogy az ország józan 
nagy többsége rendezett és megállapodott viszonyokat kivan. A hon min- 
den munkás és vagyonos polgára üdvös törvényeket és szigorú intézke- 
déseket kivan a törvény pontos végrehajtásának és tiszteletben tartásának 
biztosítása végett ; követel jó és rendezett közigazgatást is, igazságkiszol- 
gáltatást, vagyon- és személybiztosságot, rendezett pénzügyet. (Helyeslés.) 
Szóval, mindazon föltételeknek kivan birtokába jutni, melyek egy alkot- 
mányos, előrehaladó, s egyszersmind civilisált és rendezett állam kellékei- 
hez nélkülözhetetlenek, s melyek szükségesek arra, hogy mindenki szer- 
zeményének és munkájának gyümölcseit nyugodtan élvezhesse, mert egy 
szellemileg és anyagilag előhaladott, lételében biztosított államnak szabad 
polgára kivan lenni. 

Jól tudom, hogy a nehézségek nagyok, a teendők sora végtelen ; ér- 
zem, hogy egyszerre mindent tenni nem lehet. 

Hiszem, hogy a jelen kormány, fölfogva a helyzet komolyságát, ezen 
irányt fogja követni, ennélfogva ezen irányban csekély erőm és szerzett 
tapasztalataim szerint támogatni fogom minden utógondolat nélkül. (Zajos 
éljenzés.) 

A közjogi alapot mi teremtők ; a kiegyenlítést mindeddig minden 
megtámadás ellen megvédtük ; ez volt a zászló, mely egyesített ; ennek vé- 
delmében tántoríthatatlanok leszünk, úgy hiszem, mindnyájan. De hogy 
ez bizton föntartható legyen, szükséges a határozott s öntudatos eljárás, a 
fontosabb elvi kérdéseknél a párt solidáris eljárása, a mi azonban nem 
zárja ki azt, hogy egyes kérdéseknél, melyeket az ország érdekében fonto- 
saknak tartok, egyéni meggyőződésemnek kifejezést ne adjak ; így például 
a pénzügyi kérdéseknél föntartom meggyőződésem nyilvánítását. (Éljenzés.) 

Azok, kik bizalommal voltak irányomban a múltban, fogadják ezért 
legőszintébb hálás köszönetemet (Hosszas éljenzés) s egyátalában mind- 
nyájan tekintsék azt, hogy már most velők egy sorban állok, mint egyszerű 
tagja a többségnek (Elénk éljenzés), kit bizonyára eddig is csak a legjobb 
akarat és meggyőződés vezérlett, ki most már bizonyára senkinek útjában 
nem áll ; tekintsék, hogy nekem, ki első ifjúságomtól kezdve folyton a leg- 
jobb erőmet a közügynek szenteltem, most sincsen más szándékom, mint 
hazám javát szűkebb hatáskörrel ugyan, de tehetségem és saját meggyőző- 
désem szerint előmozdítani. (Hosszas élénk éljenzés.) 

Gr. Lónyay e szavai zajos éljenzést keltettek. Ezután fölszólalt Parczel 
Béla, a Deák kör elnöke, s a következőleg szólt : 

Tisztelt tanácskozmány I Azt hiszem, hogy a párt tagjainak érzelmét 
ohnácsolom, midőn kifejezést adok a hála és elismerés azon érzületének, 
aelyet gr. Lónyay Menyhért, mint a 40-e8 évek szabadelvű pártjának egy- 
:ori kiváló tagja, mint a hazának az 50-es években az absolutismus elleni 
LÜzdelmekben buzgó bajnoka, mint az lS67-ben létrejött kiegyezés egyik 
őtényezője és legnehezebb részének szerencsés megoldója (Élénk helyes- 
és), átalában a haza és különösen e párt körül szerzett kiváló érdemei 
olytán magának kiérdemelt. (Zajos helyeslés.) Azt hiszem, hogy e pártnak 
(hajait és reménységét fejezem ki a tekintetben, hogy ismervén az igen 
isztelt képviselő úrnak kitűnő tehetségeit és tántoríthatatlan hazafíságát, 
övőre is a magyar képviselőháznak s különösen pártunknak munkás és 
evékeny tagja fog maradni. (Elénk éljenzés.) 

Ezután fölszólalt Deák Fcrcncz^ s a tanácskozmány legfeszültebb 
igyelme között a következőket monda : 

Teljes mértékben magáévá teszi a tanácskozmány elnökének a 
^olt miniszterelnökről mondott szavait. Azon férfiúnak, ki ama nehéz 
dőkben, midőn hazánkban az alkotmányosság hatályon kívül tétetett, 
nidŐQ az ország önállósága és szabadsága el volt nyomva, a legelsők 
órában állott azok közt, kik a haza alkotmányáért és szabadságáért 
lüzdöttek; azon férfiúnak, ki midőn kedvezőbbre fordult a helyzet, 
lagy tudományával és szakismeretével buzgón és önfeláldozón mun- 
cálkodott a kiegyenlítés létrejötte körül ; ki, midőn legyőzhetetlennek 
átszó nehézségek állottak a siker útjában, nem szűnt meg bízni és 
isüggedetlenül munkálkodni ; a ki a kiegyezés különösen pénzügyi 
'észének megoldásánál kimondhatatlan érdemeket szerzett magának ; 
kzon férfiúnak, ki újabban is a horvát kiegyezés létrejövetele és a 
latárőrvidék kérdésének szerencsés megoldása körül felejthetetlen 
izolgálatokat tett a hazának — azon férfiúnak érdemeit elfeledni nem 
izabad. (Zajos éljenzés.) 

Nem szabad különösen ezen pillanatban, midőn eddigi állásától 
rísBzavonul, és ő kislelkűségnek, menthetetlen szűkkeblűségnek tar- 
Aná, ha ezen elismerés nyilvános kijelentésében gátolva érezné ma- 
;át azon alaptalan gyanúsítások által, (iLlénk helyeslés és tetszés) 
uelyek személye ellen intéztettek, és gyávaságnak tartaná határo- 
sottan ki nem jelenteni, hogy ezen gyanúsításoknak soha a legkisebb 
bitéit nem adott. (Hosszantartó helyeslés.) 

Szóló csak egyet akar végül még kijelenteni, Logy bár várta, de 

Deák Ferenos Beuédei. VI. *^ 

kellemesen lepte meg a volt miniszterelnök azon nyilatkozata, hogy 
a páxt érdekében jövőre is tevékenyen működni akar. Múltja meg- 
hazudtolása nélkül nem is tehetne mást ; de veszteségnek tartaná, ha 
sértett kebellel, ha csak egy időre is, vissza akarna vonulni azon tér- 
ről, melyre őt választói bizalma állítá, a mit különösen a pénzügyi kér- 
dések tekintetében a hazára nézve tartana kimondhatatlan nagy vesz- 
teségnek. (Hosszantartó zajos éljenzés.) 

Deák szavai nagy hatást és átalános megindulást keltettek. A párt 
zajosan éljenezte gr. Lónyayt, Szlávy kezét nyújtotta neki. Néhány percz- 
nyi szünet után fölszólalt Szlávy miniszterelnök : 

Tisztelt értekezlet! Talán nem szükséges indokolnom, hogy mi, mint 
az ország miniszterei, a képviselőház és főrendiház előtt előbb mutattuk be 
magunkat, mint saját pártfeleink, mondhatom barátaink körében. 

Tisztelt értekezlet ! Talán nem is szükséges mondanom, hogy ezen,, 
bár fényes, de nehéz állást részemről sohasem kerestem ; de nem is érde- 
mesítenek arra a múltban szerzett érdemeim ; nem fényes tehetségeim^ 
melyekkel elődöm méltán dicsekedhetik. Ezen állásban csak úgy reménylek 
megállhatni, ha a tisztelt párt támogatásával és bizalmával fogok találkozni. 

Egyébiránt ma nem tartom helyén levőnek magamról és miniszter- 
társaimról bővebben szólani, s nem is tartom ezen ünnepélyes órát alkal- 
masnak arra, hogy czóljainkról, melyek ugyanazok, melyek voltak tisztelt 
elődöméi, bővebben értekezzem. Mélyen hatottak rám tisztelt elődömnek 
szavai. Legyen e mai nap gróf Lónyay Menyhért napja (Zajos hosszas 
éljenzés), és a legközelebbi alkalom találjon bennünket egybeforrva, mint 
egy erős nagy pártot, melynek minden egyes tagja egyaránt szivén viseli 
a haza boldogságát. (Szűnni nem akaró zajos éljenzés.) 

Az éljenzés csillapodtával ismét Deák Ferencz szólalt föl, és pedig 
körülbelől a következőleg : 

Örömmel üdvözli ő felségének azon bölcs elhatározását, mely- 
lyel az ország kormányát ismét oly férfiakra bizta, kiket mindenki 
őszintén tisztel, s kik azon tengeren, amelyen az ország hajója halad, 
jól ismerik a sziklákat és örvényeket, melyek az utat veszélyessé 
teszik, és teljes reményi nyújtanak arra, hogy a veszélyeket elkerülve, 
a hajót az óhajtott biztos révpartba vezetendik. ök támogatásra szó- 
liták föl a pártot ; szóló támogatást igér és bizalmat szavaz az új mi- 
nisztériumnak őszintén és utógondolat nélkül. Csak egy eset törhetné 

meg e bizalmat, mely azonban lehetetlen: ha elhagyják a haza szent 
ügyét. A bizalomért, melyet a minisztérium a párttól kér, ez viszont 
bizalmat és mindenekelőtt őszinteséget kivan. (Elénk helyeslés és 
tetszés.) 

A mi az alapot illeti, a melyen a párt áU és működik, az a párt 
körében nem lehet különböző vélemény tárgya. De lehetnek e meUett 
egyes kérdések, melyekre nézve egyik-másik képviselő különböző véle- 
ménynyel van. Ő részéről megígéri a minisztériumnak, hogy mindig 
őszintén meg fogja mondani véleményét és ennek indokait, de viszont 
megvárja és kéri a minisztériumot, hogy ő is terjeszsze a párt elé 
őszintén és utógondolat nélkül szándokait. A többség parlamentáUs 
hatalom, melynek állása rendesen szilárd mindaddig, míg a haza jó- 
létének érdekében működik. Csak egy veszély fenyegetheti : össze nem 
tartás, hiánya annak az egyetértésnek, mely szükséges arra, hogy e hata- 
lom a haza érdekében működhessék. De ezen egyetértés és együttartás 
mindig fontos esetekre értendő, minthogy lehetetlen, hogy egyes kérdé- 
sekre nézve véleménykülönbségek ne támadjanak. Fontos kérdéseknél 
azonban a párt többségének megzavarása az ellenkező vélemény által 
talán több kárt tehet, mint a mennyit használhatna az ellenkező véle- 
mény érvényre jutása. Szóló nem pártolja az oly pártfegyelmet, mely 
az embert szavazógéppé teszi, de igenis óhajtja azt, hogy fontos czélok 
elérésében az eszközök választására nézve a párt egymás közt egyet- 
értsen. Őszinteséget kivan tehát a párt tagjai között, őszinteséget a 
miniszterek irányában és őszinteséget a miniszterek részéről a párt 
irányában. 

Ez az, a mi a pártot erőssé és munkaképessé teszi a haza ér- 
dekében. (Helyeslés.) Talán jobb lett volna, úgymond, nem többes 
számban, a párt nevében szólania; de ha másrészről meggondolja, 
hogy koránál és beteges állapotánál fcgva nem vehet részt oly erély- 
lyel a tanácskozásokban, minővel akarna, a párt azonban életerős és 
nem beteg, erejét a kor nem törte meg, s mindenek fölött mert reméli, 
hogy a párt is bizalommal lesz a minisztérium iránt mindaddig, míg 
az, a minek ellenkezőjét, mint említé, nem tartja lehetségesnek, a 
haza érdekében működik, azt hiszi, indokolva volt a többes szám. 
Végül kitartást, szerencsét és áldást kivan a minisztériumnak, s ismé- 
telve kijelenti, hogy azt mindabban, a mit a haza érdekében czélsze- 
rüen és helyesen tesz, pártolni fogja. 

ÚJÉVI TISZTELGÉS. 

1873 újév napján megjelentek a képviselőház Deák-pártjának tagjai 
Deák Ferencz lakásán és nevőkben Pcrczcl Béla, a Deák-kör elnöke, üd- 
vözölte Deákot. Kérte, legyen ezentúl is a párt vezetője ; a párt tagjai lan- 
kadatlan buzgalommal követni fogják, mert félszázados nyilvános élete 
fényes tanúságot tesz, hogy a nemzet java előmozdítására fordította min- 
den erejét. 

Deák Ferencz : Köszönet barátságtokért és szíves üdvözle- 
tetekért, a melyet én is nektek teljes mértékben viszonzok. Kérem 
Isten áldását valamennyitekre. Adjon Isten erőt, boldogságot, meg- 
elégedést valamennyiteknek és adja Isten, hogy hazánk javára sok 
ideig ernyedetlen erővel munkálkodhassunk. 

Éppen azért, mert már félszázada annak, hogy a politikai téren 
állok, éppen azért érzem, hogy nem birom a tulajdonságokat, a me- 
lyek a nehéz állásra szükségesek. Eddig is a ti támogatástok tette 
lehetővé azon csekély szolgálatokat, a melyeket hazámnak tettem ; ez- 
után erre a támogatásra még inkább van szükségem. Legyetek elnézők 
hibáim iránt, a melyek nem a jó szándék hiányából, hanem hanyatló 
koromból és betegeskedésemből erednek. 

Magyarországnak nagyon, igen nagyon sokra van szüksége. Az 
eredmény Isten kezében van. Nekünk föladatunk, kötelességünk min- 
dent megtenni, a mit a czélra a legjobbnak, a legczélszerűbbnek, a 
leginkább kivihetőnek tartunk. Egyik legnagyobb nehézség a siker 
elérésében az, hogy a vágyak, a remények nagyobbak, mint az erő ; 
pedig, fájdalom, Magyarországban, máshol is, de kivált Magyarország- 
ban, ez nagy mértékben így van. 

Sok hátramaradásunkat kellene pótolni és éppen azért, mert a 
szükség ezen reformoknál igen nagy, oly igen élénk, nem birunk elég 
nyugalommal, elég higgadtsággal, hogy a rendes egymásutánt kifejlő- 
désében bevárjuk, hanem mindent rövid idő alatt akarunk elérni. 
Mondottam már előttetek és nem ismételhetem eléggé, hogy a refor- 
moknak, hogy ezélszerűek legyenek, az a természetük, miszerint egy 
megtett lépés előkésziti a többit, s a mi ma például nem volna ki- 
vihető, az, ha az előre tett lépések előkészítik, holnap-holnapután, 
egy-két év múlva talán sokkal könnyebben léptethető életbe. 

De minek mondom én ezeket nektek, a mikor ti ezt épp oly jól 
tudjátok, mint én. Az áldások között, a melyeket reátok s hazánkra 
nézve Istentől kérek, a legnagyobbak egyike az, hogy adjon ernye- 
detlen buzgalmat és adjon különösen egyetértést nekünk és a hazának. 
(Hosszasan tartó tetszésnyilvánitások), mert e nélkül minden fáradság 
sikertelen és ha valami czélra vezethet, ez az. (Élénk helyeslés.) 

Tartsátok meg irányomban eddigi barátságtokat és legyetek el- 
nézők irántam, ha hanyatló korom és megrongált egészségem miatt 
nem fogcm kötelességemet úgy teljesíthetni, mint teljesítettem eddig. 
(Lelkes éljenzés.) Ismételve mondok köszönetet és biztosítalak ben- 
neteket arról, hogy nálam a jóakarat nem fog hiányozni. 

Mikánt a Pesti Napló irja, 1873 újév napján a főrendek is üdvözöl- 
ték Deák Ferenczet. 



A FEKENCZ-CSAIOENA ÁLLAMSEGÉLYÉNEK 

FÖLEMELÉSÉRŐL. 

A képviselőház 1873. márczius 22-dikén tartott ülésében tárgyalta a 
• Ferencz-csatorna kiépítése tárgyában az 1870 : XXXIV. t.-czikkel tör- 
vénybe igtatott engedélyokmány módosításáról! szóló törvényjavaslatot. 

Az 1 872 : XXXIV. t.-cz. a Ferencz-csatomának 10.045,000 frtbanmeg- 
állapított építkezése valóságos költségeihez államsegély fejében 2.009,000 
forintot szavazott meg, úgy azonban, hogy a részvénytársulat ezen összeg 
erejéig részvényeket enged át névszerinti értékben, melyek után az állam- 
kincstár kamatok és osztalékokban azon időtől részesúlend, midőn a többi 
részvényre már 5o/o évi jövedelem esik. 

Mivel az alaptőke névszerinti értékének összege több mint 18 millió 
forintot tett volna ki, ez összeg kamatozására pedig biztossággal számítani 
nem lehetett volna, s különösen nem lehetett volna azon 2.009,000 frtnyi 
kincstári járulékra nézve, melynek kamatozása csak akkor kezdődött volna, 
midőn az alaptőkének 1 G millió forintot meghaladó része már teljes mér- 
tékben kamatozik : a kormány azt javasolta, hogy az államsegély 4.018,000 
forintra emeltessék föl. £z esetben a névszerinti alaptőkét legalább 25o/o-kal 
alább lehetett volna szállítani. A nagyobb államsegély fejében a részvény- 
társulat a többek közt arra is kötelezte volna magát, hogy t mindaddig, míg 
a kormány által nyújtott álllamsegély fejében átvett részvénykötvények 
után az évi kamatok 8o/o-ra nem emelkednek, az öntöző-csatorna mentén 

fekvő kincstári uradalmak területéből a pénzügyminiszter kijelölése szerint 
14 ezer hold öntözéséhez a vizet díjmentesen fogja szolgáltatni oly mó- 
don, hogy 7 ezer hold tizennégy napi időközben, 7 ezer hold pedig idé- 
nyileg, azaz őszszel és tavaszszal egyszer-egyszer átöntöztessék •. A 14 ezer 
holdnak — mondotta indokolásában a miniszter — ezen öntözése folytán 
az államkincstár évenkint legalább is 140,000 frtnyi béremelkedést várhat. 

Ghyczy Kálmán úgy látta, hogy a törvényjavaslat elfogadása eseté- 
ben a magántőke jövedelmezése nem magából az üzletből, hanem az állam 
pénztárából folyna. A vállalatra nézve igen hasznosnak, igen indokoltnak 
mondotta a javaslatot, de nem az országra nézve, s tekintettel a pénzügyi 
helyzetre, nem kivánta, hogy a végső eredményét illetőleg bizonytalan 
kimenetelű vállalatra nézve az állam bizonyos új terhet vegyen magára. 

Zsed&nyi Ede nem tartotta helyesnek, hogy a törvényhozás oly ki- 
adásokkal nyugtalanítsa az országot, a melyek nem tartoznak az okvetet- 
lenül szükségesek közé. 

Kerkapoly Károly pénzügyminiszter előadta, hogy a Ferencz -csatornát 
építő társulat az összes munkálatok 47o/o-át teljesítette a nélkül, hogy 
még csak egyetlenegy értékpapirt is eladott volna. Nagy fontosságúnak 
mondotta, hogy az első ilynemű papir, mely a világpiaczra kerül, meghozza 
a várt kamatot, különben egy második ilynemű vállalat papirjaival hiába 
keresnők föl a pénzpiaczot. A törvényjavaslat elfogadása esetén 9.600,000 
forintnyi értékpapirt kellene kibocsátani, az ellenkező esetben pedig 1 6 millió 
forintnyit, már pedig egy vállalat, a mely IG millió kamatját nem birja 
meghozni, igen jól kamatoztathat 9Vt milliót. 

Itsza Kálmán nem járult ahhoz, hogy azért, hogy a munkálatokat a 
törvény szerint különben is végrehajtani tartozó vállalkozók biztosabban 
megkapják a teljes kamatot, az állam még két milliót adjon a vállalatnak 
kamat nélkül. 

Somssich Pált megnyugtatta a vállalkozókkal kötött szerződés, a 
melyben ezek kötelezték magukat, hogy ha a meghatározott idŐre a munka 
el nem készül, azonnal megfizetik az újabb két milliónak a kamatjait, még 
pedig abból a munkából, a mely már is elkészült és a mely az őt miüió 
forintot már is megüti, úgy hogy a négy millió forintnak megvan a teljes 
fedezete. 

Deák Ferencz : Tisztelt ház ! (Halljuk ! Halljuk I) Azok után, 
a miket e tárgyban többen, de különösen a pénzügyminiszter úr és 
legközelebb Somssich barátom elmondottak, nem igen van mit mon- 
danom magára a tárgyra vonatkozólag. Egyedül azért szólalok föl, hogy 
egyetlen egy átalános megjegyzést tegyek. (Halljuk! Halljuk!) 

Mivel az ország mindazon műveket, a melyek előmenetelére 
szükségesek, maga saját erejével előállitani nem képes, vállalkozók- 
kal szokott szerződni. Mindig örülök, ha az ily szerződések lehetőleg 
olcsón köttetnek meg ; sohasem örülök, ha úgy köttetnek meg, hogy 
a vállalkozók mellettök veszítenek (Helyeslés) ; mert azon látszólagos 
nyereség, a mihez ily módon jutni reménylünk, igen erősen meg- 
bőszülj a magát. (Átalános élénk helyeslés.) Példákat hozhatnék föl 
erre Magyarország eddigi tapasztalataiból. Semmi örömem sincs ab- 
ban, hogy néhány vállalkozó vasutak építésénél tetemes veszteségeket 
szenvedett. (Élénk helyeslések.) 

Ezek után még csak azt kívánom megjegyezni, hogy az első 
ízben megszavazott két millió segélyével ezen csatorna talán létesül, 
hiszen a törvény rendeli ; hanem papírjai oly alant fognak állani, 
annyi veszteséggel lesznek csak eladhatók, hogy nagyon kérdéses, 
vájjon az ezentúl létesítendő csatornázási vállalatok papírjainak lesz-e 
hitelök ? Az ilyen első lépés megrontja a hitelt jövőre és az ország 
nem két milliónak, hanem ennél sokkal többnek szenvedi kárát. (Igaz I 
Úgy van !) 

Atalában nézetem a pénzügyi politikáról az, hogy ha az állam 
szerződik, kisebb-nagyobb, de különösen nagyobb vállalatoknál igye- 
kezzék a legelőkelőbb, a legszolidabb házakkal szerződni. (Átalános 
élénk helyeslés), még akkor is, (Halljuk ! Halljuk !) ha ez valamivel 
drágábba kerül. A szatócskodás sohasem fizeti ki magát az államnak. 
(Igaz ! Úgy van !) Másodszor meg soha se örüljünk annak, ha a vállal- 
kozók valamely vállalatnál előreláthatólag vesztenek, mert a mit ott 
nyerünk, azt más alakban, más ponton sokszorosan elveszítjük. 

En attól tartok, hogy ha ezen törvényjavaslat elesik, hogy ha 
azt az országgyűlés bármi helyes vagy nem helyes számítás folytán 
visszautasítja : a visszautasításnak olyanok lesznek a következmé- 
nyei, a melyeket nagyon megkeserülhetünk, s ezért óhajtom a törvény- 
javaslat elfogadását. (Élénk helyeslés.) 

A képviselőház 113 szavazattal 93 ellenében a törvényjavaslatot áta- 
lánosságban elfogadta. 

A VÁM- ÉS KEEESKEDELMI SZÖVETSÉG 

TÁRGYÁBAN. 

A képviselőház 1873. márczius 28-dikán tartott Ülésében tárgyaltA 
Irányi Dánielnek következő határozati javaslatát : t Küldj ön ki a képviselő- 
ház egy tizenkét tagú bizottságot, mely mezei gazdáknak, nagy- és kis- 
iparosoknak és kereskedőknek az ország minden vidékéről, valamint egyéb 
szakértőknek meghallgatása után véleményes jelentést tegyen arról, milyen 
hatása van Magyarország mezei gazdaságára, kis- és nagyiparára, úgy- 
szintén kereskedésére, és átalában közgazdasági életére az 1867-ben Ausz- 
triával kötött vámszővetségnek átalában, különösen pedig a közbenső vá- 
mok megszűnésének, a létező vámd/j szabályzatnak és a külhatalmakkal 
kötött kereskedelmi és egyéb közgazdasági szerződéseknek és a közvetett 
adók és jövedékek egyenlőségének.! 

Zichy József gr. földmívelés-, ipar- és kereskedelemügyi miniszter ki- 
fejtette, hogy már összeállított adatok megbirálására czélszerű lehet egy 
bizottság kiküldése, de nem arra, hogy e bizottság maga tegye meg a vizs- 
gálatokat. Különben fölösleges az ilyen bizottság kiküldése, mert a kor- 
mány már is gyűjteti az adatokat, készül továbbá szakértőket kihallgatni, s 
az eredményről jelentést fog a ház elé terjeszteni. Mindezek alapján a ha- 
tározati javaslat elvetését kérte. 

Tisza Kálmán azon módosítással fogadta el Irányi javaslatát, hogy a 
kiküldendŐ bizottság ne a minisztérium kizárásával, hanem meghallgatásá- 
val tegyen véleményes jelentést. 

Deák Ferencz: Tisztelt ház! Az 1867 : XXII. törvényczikk 
következőleg szól : 

«E vám- és kereskedelmi szövetség a kihirdetés napján s 10 évi 
időre lép érvénybe, s ha föl nem mondatik, további 10 évre, s így 
10 évről 10 évre folyton fönállónak ismertetik el. A fölmondás min- 
denkor csak a 9-dik év végén történhetik meg, s ez esetben a szer- 
ződés megújítása iránti egyezkedés hasonló utón haladék nélkül meg- 
kezdendő. 

Mindazonáltal a szerződési idő öt első évének elteltével min- 
denik félnek szabadságában álland e határozmányok megváltozta- 

tására alkudozást indítványozni, mely alkudozást a másik fél vissza 
nem utasithat. Ha ez nton az egyezség hat hónap alatt el nem érhető, 
mindkét fél szabadságában áll egy évi fölmondással élni. Ez esetben 
a szerződés megújítása iránti egyezkedés haladék nélkül megkez- 
dendő. 

Ha e szerződés egyes határozmányai azonnal nem lennének 
végrehajthatók, a két részről való felelős minisztériumok a szükséges 
átmeneti intézkedéseket közös egyetértéssel fogják megállapítani.* 

Az öt év letelt, és igen természetes, hogy Magyarországnak is 
jogában áll, ha a szerződés egyik vagy másik pontját, vagy az egész 
szerződést hiányosnak, Károsnak tartja, az iránt új alkudozást kezdeni. 
Hanem, hogy ezt a ház kívánhassa, arra mindenekelőtt szükséges, 
hegy maga legyen informálva az iránt, vájjon ezen szerződés átalá- 
ban véve és egészben kedvező-e, vagy nem kedvező-e Magyarországra 
nézve ; valamint arra nézve is, hogy nincsenek-e oly egyes pontjai, a 
melyeknek megváltoztatása czélszerű volna? 

Ezen tudomásnak megszerzésére, mert csak ez lehet Irányi kép- 
viselő úr szándoka, én megvallom, a két mód közül sokkal egyszerűbb- 
nek és czélravezetőbbnek tartom azt, hogy a minisztérium ntasíttas- 
sék, hogy az Ulető szakminiszter, s illetőleg a minisztérium átvizs- 
gálván a szerződést, és meghallgatván az illető szakférfíakat stb., 
adjon véleményes jelentést az iránt, hogy a szerződés egészben véve 
kedvező-e, vagy nincsenek-e olyan pontjai, a melyeknek megváltoz- 
tatása az ország érdekében van ? Ha a minisztérium, a mely erre 
nézve már is adatokkal bir, a mely igen könnyan megteheti, legalább 
könnyebben mint bárki más, e combinatiót, a mely a maga egészéből 
és magasabb szempontból ítélheti meg a dolgot, ha a minisztérium 
ezt a munkálatot elvégezte : akkor küldjön ki a ház, ha úgy tetszik, 
egy tizenkét tagból álló bizottságot, mely a munkálatot megbírálja. 

Ebben az értelemben elfogadom a határozati javaslatot, de 
mindenesetre úgy, hogy mindenekelőtt a minisztérium tegye meg az 
előmunkálatot, mint a melyet ama tízenkét tagból álló bizottság sok- 
kal nehezebben és valószínűleg sokkal hiányosabban tenne meg ; a 
minisztérium terjeszsze a ház elé véleményes jelentése mellett azon 
adatokat, a melyeket összeszedett, és ha akkor a háznak tetszik, 
bízottságot fog kiküldeni azon adatok megvizsgálására. (Élénk he- 
lyeslés jobb felől.) 

A képviselőház elfogadta Deák Ferencznek írásban is előterjesztett 

következő javaslatát : « Miután az 1867 : XXII. t.-cz. azt tartalmazza, hogy 
a kötött kereskedelmi szerződés első öt évének elteltével mindenik félnek 
joga van e Latározmányok megváltoztatását indítványozni, a mely alkudo- 
zást a másik fél vissza nem utasíthatja, az öt év pedig már letelt : utasítja 
a ház a minisztériumot, hogy az említett kereskedelmi szerződést szakértők 
meghallgatásával vizsgálja át, és adjon véleményes jelentést az iránt, hogy 
az Magyarországra nézve nem káros-e, és nincsenek-e annak oly pontjai, 
a melyeket az ország érdekében megváltoztatni szükséges volna. A minisz- 
térium e véleményes jelentése fölött azután az országgyűlés belátása sze- 
rint fog intézkedni. » 



FIGYELMETLENSÉG 

A GIZELLA FÖHERCZEGNÖ HÁZASSÁGA ALKALMÁBÓL 

VÁLASZTOTT ORSZÁGOS KÜLDÖTTSÉG lEÁNT. 

A képviselőház 1873. május 3-dikán tartott ülésében az elnök 
jelentést tett azon tizenöt tagú küldöttség eljárásáról, a melyet a ház a 
maga képviseletével bizott meg Gizella főherczegnő ő fenségének Lipót 
bajor kir. herczeggel való házassági egybekelésénél. A küldöttség Bécsbe 
érkezése után azonnal jelentkezett az ő felsége személye körüli miniszter- 
nél, s az ettől vett értesítés alapján Lipót berezegnél április 17-dikén, 
ő cs. és apóst. kir. felségöknél, valamint az aránál április ISdikán tisztel- 
gett, s mivel ez alkalommal az országgyűlés két háza küldöttségei együtt 
fogadtattak, a küldöttségi tagok megbizásából Magyarország herczegprimása 
adott kifejezést a két ház közös érzületének. Ezenkívül a küldöttség részt 
vett az ünnepélyes esküvési szertartásnál, a mi kiküldetésének tulajdon- 
képpeni tárgya volt. Végre jelentette, hogy t mint a ház elnöke azon ün- 
nepélyes lemondási cselekménynél, melynél fogva a fenséges ara trón- 
öröklési jogáról lemondott, a hasonlóképpen tanuúl fölkért felsőházi elnök- 
kel mint tanú vett részt •. 

Simonyi Lajos b. a küldöttség tagjaitól pártkülönbség nélkül úgy ér- 
tesült, hogy a küldöttség sem az ünnepélyen, sem a szertartáson nem fog- 
lalta el azon helyet, mely őt, mint a souverain hatalom egyik részének 
képviselőjét, megillette volna. Az elnök nemcsak arról nem értesítette a 
küldöttséget, hogy ki fog az ország nevében nyilatkozni, de ezen szónoklat 
tartalmát, a parlamenti szabályok ellenére, előre nem is közölte a küldött- 

seggel. Továbbá, nem értesítette a rendezéssel megbízott köröket a kül- 
döttség megjelenéséről, és e mulasztás miatt a küldöttség nem foglalhatta 
el az őt megillető helyet a magyar király leányának nászünnepélyón. Végül 
Simonyi b. nem tartotta helyesnek, hogy az elnök elhagyta a vezetésére 
bizott küldöttséget, «s mellőzvén elnöki magas állását, megelégedett azon 
előnynyel, melyet személyének, a képviselőház elnökségénél, mely alkot- 
mányos államban a fejedelem után a legelső méltóság az országban, a 
mindenesetre sokkal szerényebb belső titkos tanácsosi rang nyujtoitt. 

Bittó István elnök azt felelte, hogy igenis tudósította az ő felsége 
személye körüli minisztert a küldöttség megérkeztéről. Mindazon tisztel- 
géseknél pedig, a melyeket a küldöttség Ő felségöknél és ő fenségöknél tett, 
azt mint elnök vezette, s hogy a szónok a herczegprimás volt, corollariuma 
volt annak, hogy mindkét ház küldöttségei együttesen fogadtattak. Erről 
különben a küldöttség tagjai egyenkint értesíttettek és közülök egyetlenegy 
sem szólalt fölt az együttes fogadtatás ellen. A ház határozatánál fogva Ő a 
küldöttség kötelességszerű hivatalos föladatának csak azt tekintette, hogy 
a családi ünnepély alkalmából fejezze ki a ház szerencsekivánatait és legyen 
jelen az esküvési ünnepélyen. 

A mi pedig az ez alkalommal rendezett mulatságokat illeti, ezek a 
küldöttséget mint ilyent testületileg hivatalosan teljességgel nem illették, 
még pedig annál kevésbbé, mert a küldöttség mint ilyen ez ünnepélyekre 
meghíva nem volt. Még az annyi neheztelést szült udvari értesítvényben 
is a küldöttség mint olyan nincs említve. Igaz azonban, hogy ugyanezen 
értesítvényben az van, hogy úgy a lajtántúli, mint a lajtáninneni delegatio 
és a törvényhozások tagjai, valamint a törzstisztek stb. a karzatokon foglal- 
nak helyet, s kétséget nem szenved, hogy ezen átalános intézkedés az akkor 
éppen kiküldetésben ott járt képviselőkre is szólott. De midőn Ő ennek 
következtében az ő felsége személye körüli miniszternek a küldöttség nevé- 
ben hivatalosan kijelentette, hogy a küldöttség a helyet és az osztályozást 
az általa képviselt testület méltóságával megegyezőnek nem tekintvén, az 
ünnepélyben nem fog részt venni : azt hiszi, hogy ezzel megtette mindazt, 
a mit a ház méltósága érdekében meg kellett tennie. Hogy ezenkívül szük- 
séges volt-e még titkos tanácsosi minőségében is demonstrálnia és el- 
maradnia az ünnepélyről, a melyre csakis ezen egyetlenegy czímen hívták 
meg, azt a ház megítélésére bízta. 

Deák Ferencz : Tisztelt ház ! Úgy hiszem, senki sincs köz- 
tünk, ki meggyőződésből helyeselné mindazt, mi erre vonatkozólag 

Bécsben történt. (Igaz !) Annyi mindenesetre igaz, t. elnökünk elő- 
adása szerint is, hogy az ország küldöttsége nem részesült oly figye- 
lemben, mint aminőben állásánál és az ünnepélynél fcgva részesülnie 
kellett volna. (Átalános élénk helyeslés.) 

£n nem akadok fönn azon, hogy a delegátusok vagy egyes kép- 
viselők miként vettek részt az ünnepélyben ; azok magánemberek, és 
ott sem nem mint delegátusok, sem nem mint képviselők, hanem 
egyedül mint magánemberek voltak jelen ; de az ország küldöttsége 
hivatalból, kötelességből volt ott. (Igaz ! Úgy van !) Azonban, vala- 
mint az előttem szólott Simonyi Lajos képviselő úr mondotta, én is 
azt hiszem, hogy teljesen fölösleges e tárgyban bármi határozatot 
hozni. (Igaz I) Sokkal több hódoló tisztelettel vagyunk ő felsége sze- 
mélye iránt, semhogy azon fényes családi ünnepély emlékét kedvet- 
lenséggel akarnók zavarni. (Átalános helyeslés.) Kettőről meg vagyok 
győződve. Egyikről arról, hogy ezen figyelmetlenség, vagy bármi 
gyöngédebb vagy keményebb szóval éljünk, semmiesetre sem történt 
ő felsége akaratával, sőt talán tudtával sem ; (Ugy van !) történt a 
régi chablonok módja szerint, mely nagyon különbözik a parlamen- 
táris eszméktől. (Igaz I) A másik, a miről meg vagyok győződve, az, 
hogy alig hihető, hogy ez valaha ismét történhessék, mert a dolog 
annyi indignatiót szült magában Bécsben, hogy azon urak, kik talán 
ennek okozói lehettek, bizonyosan óvatosabbak lesznek jövőre. En 
tehát azt hiszem, hogy ez ügyet befejezettnek tekinthetjük, (Átalános 
helyeslés) és átmehetünk a napirendre. 

A képviselőház Deák Ferencz beszéde után áttért a napirendre. 



NEGYVEN TAGJA TÖRVÉNYES TÁVOLLÉTÉBEN A HÁZ 
NEM FOLYTATHAT ÉRDEMLEGES TÁRGYALÁSOKAT. 

A képviselőháznak 1873. május 3-dikán tartott ülésében &2dvt/ József 
miniszterelnök előadta, hogy két héttel elŐbb arról értesült, hogy a Bécs- 
ben ülésező delegatiók tárgyalásaikat május 3-dikág befejezik, s ennél fogva 
arra kérte a ház elnökét, hogy e napra szólítsa föl a visszajövetelre az el- 
napolt ház tagjait. Az utóbbi napokban azonban megtudta, hogy a dele- 
gatiók május 10-dike előtt nem fejezik be működésöket. Mivel az alkot- 
mányosság elvéből folyólag azt hitte, hogy a ház érdemleges határozatokat 

nem hozhat olyankor, a mikor negyven tagja hivatalból és kötelesség sze- 
rint távol van : úgy vélekedett, hogy a ház a delegatio tagjainak vissza- 
jöttéig érdemleges tanácskozást ne folytasson, hanem addig az osztályok 
némely ügyet tárgyalhatnának, s ezek a központi bizottságokhoz is utasít- 
tathatnának, és innen a jelentések megtétethetnének. 

Ilclfy Ignácz azt tartotta, hogy a delegatio intézménye lehetetlenné 
teszi Magyarország törvényhozási gépezete előrehaladását. Nem osztozott 
a miniszterelnök azon véleményében, hogy nem méltányos érdemleges 
tanácskozást folytatni, míg a háznak negyven tagja törvényesen távol van. 
•A midőn önök — mondotta — fölruháznak negyven tagot oly rendkívüli 
hatalommal, hogy nálunk nélkül döntsön Magyarország kül- és hadügye 
fölött, tehát legfontosabb ügyei fölött, hogy akkor a hátramaradó 399 kép- 
viselő ne birjon annyi hatalommal, hogy a benső házi dolgok fölött hatá- 
rozzon : az ily méltányosságot, megvallom, nem értem. Aut-aut. Vagy 
szüntessük meg a delegatiót, vagy tanácskozzunk nélküle. • 

Kijelentette továbbá, hogy midőn arról volt szó, hogy az 1874-dik 
év költségvetése még a nyár folytában elintéztessék, erre azért állott reá, 
mert az hitte, hogy április 22-dikén kezdődik meg tárgyalása ; a fönforgó 
körülmények közt azonban e határozatot nem vélte föntarthatónak, mert 
ez annyit jelentene, hogy a képviselőket nem azért hívják össze, hogy meg- 
vitassák a budgetet, hanem egyszerűen azért, hogy azt megszavazzák. 

Deák Ferencz : Tisztelt ház ! Minthogy Helfy Ignácz tisztelt 
képviselőtársam, mielőtt szólottam volna, azt, a mit mondani akar- 
tam, czáfolgatta: kénytelen vagyok felelni neki, miután ő szólott. 
ő azt mondja, hogy nem látja be azon nézet helyességét, mely sze- 
rint akkor, midőn negyven tag hivatalosan távol van, kiküldve az 
országgyűléstől, ne lehessen tanácskoznunk. Én az ő fölfogása kiiga- 
zítására nem akarok philosopbiai argumentumokkal élni, hanem azt 
tudom, hogy parlamentáris életben igen nagyon szabályozó a folyto- 
nos gyakorlat. Ez a folytonos gyakorlat pedig az volt, hogy mikor a 
delegatio tagjai itt nem lehettek Pesten, mert a delegatio Bécsben 
tartatott, akkor országos ülések nem tartattak, annyival kevésbbé 
folytak pedig érdemleges tanácskozások. Hiszen, ha azt akartuk volna, 
hogy az ő távoliétökben is érdemlegesen végezzünk, akkor kár volt 
április elején szétereszteni az országgyűlést ; mert akkor még a nagy 
hét közepéig folytathattuk volna a tanácskozásokat és némely tárgyat 
bevégezhettünk volna. 

Egyébiránt nem is csekély kérdés ez. Az országgyűlések még a 
korábbi időben is azt az elvet követték, hogy ha az országgyűlés vala- 
mely tagja nincs jelen az üléseken, ha az ország valamely része nem 
küld képviselőket, azért az országgyűlés tanácskozhatik, végezhet, 
határozhat ; de midőn az ország valamely része nem küldött követe- 
ket, mert nem küldhetett, mert meghíva nem volt, vagy midőn az 
országgyűlésen nem jelenhettek meg a tagok nem tőlük függő aka- 
dályok miatt : akkor nem tartatott az országgyűlés képesnek arra, 
hogy tanácskozzék érdemleges tárgyak fölött. Példa erre a partium* 
béli ügy 1840-ben. Akkor is egyik partiumbeli megye nem küldött 
követet ; de mivel meg volt híva, tehát az akadály egyenesen magától 
a megyétől eredt, megidézték a törvényes büntetésre, de azért a ta- 
nácskozásokat folytatták. 

£n azt hiszem, hogy ez magában a dolog természetében is van. 
Negyven tag távol van és a mi factumunknál fogva van távol ; mi 
küldöttük ki őket ; minő joggal fosztjuk meg mi azon negyven kerü- 
letet attól a jogától, hogy képviselői által a közügyekben határoz- 
hasson? Minő joggal fosztjuk meg mi azon negyven képviselőt, hogy 
az országgyűlés érdemleges tanácskozásaiban részt vehessen ? 

Én tehát teljesen osztozom azon nézetben, hogy midőn a dele- 
gatio nem itt tartatik, s így a képviselők a tanácskozásokban részt 
nem vehetnek: akkor érdemleges tanácskozásokba ne menjünk bele. 
£1 lehet az összeütközést kerülni, és az idén is elkerültük volna, ha 
az országgyűlés nagy részének s magának Helfy képviselő úrnak 
kivánata szerint is két budgetet nem akartunk volna egymásután 
most tárgyalni, valamint eddig is ez az összeütközés sohasem történt 
meg. Most két budgetet akarunk tárgyalni, és a delegatio még nem 
végezte be munkálkodását. Ebből azt a következtetést húzni, hogy a 
delegatio akadályozza törvényhozói munkálkodásunkat, én legalább 
nem merném ; mert akármit substituáljunk a delegatiók helyébe, ha 
országos küldöttségeket is, a melyek egyes esetekben érintkezzenek 
és értekezzenek, ugyanazon helyzetbejuthatnánk. 

Egyébiránt, a mi a képviselő úrnak azt az állítását illeti, hogy 
azért hivatnak össze a képviselők, hogy megszavazzák a budgetet: ez 
kérdésen kívül így van ; hanem nem úgy hivatnak össze, hogy tanács- 
kozás nélkül szavazzák meg. 

Helfy képviselő úr, mikor a dolgot tanácskozás alá veszszük, oly 
soká beszélhet, a meddig akar ; senki nincs ebből kizárva ; szólási 
jogában korlátolva senki nincs ; mindenki elmondhatja véleményét 

és ez a discussio. Azt hiszem, az 1873-diki költségvetés tárgyalása 
eléggé megmutatta, hogy bizony nemcsak megszavaztuk a budgetet, 
hanem eleget tanácskoztunk is fölötte. (Fölkiáltások jobb felől : Na- 
gyon is sokáig !) 

Tehát, ismétlem, nem azért vannak a képviselők összehíva, 
hogy csak szavazzanak, hanem azért, hogy tanácskozás után szavazza- 
nak. Ha egy résznek azután nem tetszik sokat beszélni, ebben őt 
gátolni nem lehet; valamint senki sem fogja a másik részt gátolni 
akarni abban, ha hosszasan és gyakrabban kivan a tárgyak fölött 
szólani. 

Én részemről azt hiszem, hogy a jelen ülésszakot nem lehet 
addig bezárni, mig a delegatio nem végezte be munkáját ; nem lehet 
pedig azért, mert a mely pillanatban bezáratik az országgyűlés, azon 
pillanatban megszűnt a delegatio mandátuma, és az eddigi törvények 
értelmében új delegatiót kellene választani, a mi valóban nem volna 
indicálva. Ha a delegatio bevégzi munkáját — csak a magam nézetét 
mondom el — azon tárgyakat, melyek már annyira készek, hogy csak 
a háznak kell fölöttük határozni, a melyek t. i. az osztályok és a köz- 
ponti bizottság tárgyalásain már keresztül mentek, azon tárgyakat 
még ezen ülésszak alatt el lehet végezni, azontúl pedig azonnal össze 
kell hivni az új ülésszakot. Az új ülésszakban mindenekelőtt meg- 
alakul a ház, új elnököket, új jegyzőket, új pénzügyi bizottságot stb. 
választ, akkor nyuj tátik be az 1874-diki költségvetés, s akkor adat- 
hatik ki a pénzügyi bizottságnak. Mig a pénzügyi bizottság dolgozik, 
az alatt sok fontos tárgyat végezhet el a ház ; ilyenek a kataszter, a 
határőrvidék polgárosítása és bizonyosan még sok más tárgy is. Ha 
a pénzügyi bizottság elvégezte munkálatát, belemehetünk a költség- 
vetés tárgyalásába. Ha a ház oly hangulatban lesz, hogy végtelen dis- 
cussiók nélküli tanácskozás után elfogadja a költségvetést : akkor be 
is lehet azt végezni ; ez egyedül a háztól függ. 

En tehát nagyon helyeslem a miniszterelnök úr azon nézetét, 
mely szerint addig, mig a delegatio be nem végzi munkáját, és tagjai 
haza nem jöhetnek, semmi meritoriális tárgyba ne bocsátkozzunk ; 
ellenben az elleo, hogy, mint a miniszterelnök úr említé, addig is az 
osztályokban dolgozzunk, nincs kifogásom. 

Meg vagyok győződve, hogy ha a miniszterelnök úr nem lett 
volna azon tévesnek mutatkozott reményben, hogy f. hó 3-dikáig a 
delegatiók befejezik tárgyalásaikat, nem kérte volna föl a ház elnökét 
arra, hogy f. hó 3-dikára összehívja a képviselőket. 

Most nézetem szerint legjobb, ha egyelőre nem bocsátkozunk 
érdemleges tárgyalásba, azután pedig nagy szorgalommal hozzálátunk 
a munkához. 

Hogy részemről kész vagyok június havát is itt tölteni, ha ke- 
resztülmehetünk az 1874-diki költség vetésen, annak többek közt egyik 
oka az is, hogy ha el lehet végeznünk a költségvetést még e nyáron, 
lesz a minisztériumnak őszig, talán novemberig elég ideje, hogy azon 
töivényjavaslatot, melynek tárgyalása annyira sürgetős, és melyet 
annyian, magam is, mások is, kivánunk tárgyalni, a választási tör- 
vényjavaslatot, elkészíthesse. (Fölkiáltások bal felől: Es a felsőház 
rendezését !) Bészemről a választási törvény tárgyalását a legköze- 
lebbi őszszel összeülendő ház első teendői közé sorozom. Hasonlag 
fontosnak tartom a főrendiház rendezését és sok más tárgyat is. 

Azt gondolom tehát, maradjunk meg a mellett, a mit a miniszter- 
elnök úr mondott, hogy most ne bocsátkozzunk érdemleges tárgya- 
lásokba, hanem dolgozzunk az osztályokban addig, míg a delegatio 
bevégzi munkáját és azután vegyük elő a már kitűzött tárgyakat. 
(Helyeslés.) 



A MAGYAK TÖRVÉNYHOZÁS TAGJAI NE LEHESSENEK 
A TERVEZETT MAGYAR LESZÁMÍTOLÓ- ÉS KERESKE- 
DELMI BANK IGAZGATÓ TANÁCSOSAI. 

A képviselőház 1873. május li-dikén tartott ülésében tárgyalta a 
f magyar leszámítoló- és kereskedelmi bank czím alatt Budapesten létesí- 
tendő részvénytársulatnak engedélyezendő kedvezmények iránti a kor- 
mánytól előterjesztett törvényjavaslatot. 

Madarász József indítványozta, hogy az alapszabályok 26. §-a, a mely 
meghatározza, hogy kik nem lehetnek a nevezett társulat igazgató-tanácsá- 
nak tagjai, toldassék meg e szavakkal: ta magyar törvényhozás tagjait. 

Kerkapoly Károly pénzügyminiszter úgy vélekedett, hogy a fölvetett 
kérdés megérdemli, hogy a ház ne per excerpta döntse el, hanem hogy de 
thesi vitassa meg, s hogy az átalánosságban hozott határozat átalánosság- 
ban alkalmaz tassék. Ha valahol, éppen a szóban levŐ intézetnél van ok 
reá, hogy a ház ne tegye nehezebbé oly kezekbe jutását, a melyek azzá 
tehetik, a mivé tenni mindenki kivánja. A választási törvény alkalmával, 

u mely a legközelebbi ülésszakban kerül napirendre, van helyén az incom- 
patibilitas kérdésének tárgyalása. 

Az ellenzékiek közül többen Madarász indítványa mellett szólal- 
tak föl. 

Deák Ferencz : Tisztelt ház ! Ez a kérdés rendkívül fonton. 
Azért Í8 fonton, mert első lépés lesz egy, talán idővel átalánossá vál- 
ható független, és kimondom igazán, józanabb politikára. Igaz, hogy 
összeköttetésben van némileg az incompatibilitas kérdésével, de nem 
első eset, hogy egy specifikus törvény alkotásánál egy bizonyos állásra 
kimondottuk az incompatibilitást, például a birói hivatalra nézve. 
(Helyeslés.) 

Nem látom át, miért ne mondhatnók ki ugyanezt a tárgyalás 
alatt levő bankra nézve is. (Elénk helyeslés.) Korántsem azért, mintha 
azt hinném, hogy a ki valamely társulat igazgató-tanácsában ül, nem 
lehet független ember ; mintha azoknak, a kik oda kerülnek és ott 
hivatalt vállalnak, hazafiuságában kételkedném. A világért sem. Annyi 
azonban mégis igaz, hogy a szóban levő bank is sokféle viszonyban 
lesz az állammal, érdekei sokszor, lehet látszólag, lehet valósággal, 
nem lesznek teljesen ugyanazonosak az állam érdekeivel. (Igaz ! Igaz!) 
En pedig az életben keserűbb helyzetet nem ismerek, mint a melyet 
collisio officiorumnak neveznek. Ettől meg kell kímélni a lehetőségig 
az embereket, különösen pedig az államférfiakat. Azt hiszem tehát, 
fogadjuk el az indítványt. (Elénk helyeslés.) Valóban több jót teszünk 
vele, mint kárt. (Tetszés.) 

A mint tudom, a pénzügyminiszter úr is beszédében nem egye- 
nesen ellenezte az indítványt, csak a maga nézeteit és nehézségeit 
adta elő. En, mint mondám, részemről elfogadom az indítványt, sőt 
nemcsak elfogadom, hanem kimondom, hogy azt valósággal szüksé- 
gesnek tartom. (Elénk helyeslés.) 

Azt mondja talán valaki : hát a többi bankra vagy hasonló inté- 
zetre nézve miért nem intézkedünk így ? Azok most nincsenek tár- 
gyalás alatt. Ha tanácskozás alá veszszük, lehet, hogy ezekre nézve is 
hasonlóképpen fogunk nyilatkozni. Ha azután az incompatibilitas 
kérdése kerül elő : erre nézve természetesen szintén el fogjuk mon- 
dani a magunk nézeteit, hanem én szeretem magamat mindig ahhoz 
tartani, a mi tanácskozás alatt van. Ez a bank most van tanácskozás 
alatt, erre nézve tehát most mondjuk ki az incompatibílitáBt. (Hosszas 
élénk helyeslés.) 

Deák Ferenoz Brazédei. VI. ^^ 

A képviselőház elfogadta Madarász József indítványát és elhatározta* 
hogy az külön §-ban a törvénybe is fölvétessék. 

EGY OKIRATNAK AZ IGAZSÁGÜGYMINISZTERroM 
RENDELETÉRE TÖRTÉNT TÉVÉS KÉZBESÍTÉSÉRŐL. 

A képviselőház 1873. május 20-dikán tartott ülésében Horánszky 
Nándor interpellatiót intézett az igazságügyminiszterhez a következő 
ügyben : 

Bizonyos Ehoner Márk budapesti lakos többeknek adósa lévén, hite- 
lezői követelésök behajtása végett a törvényszékhez folyamodtak, és ellene, 
Ítéletet nyer\'én, első alkalommal a bécsi törvényszéknél végrehajtást in- 
téztek, ez azonban az adós vagyontalansága miatt meghiúsulván, vártak 
addig, míg tudomásokra jött, hogy Khonernek fia Havannában elhunyván, 
erről reá örökség néz, mire a hitelezők a végrehajtást megújították és 
kérték az illető törvényszéket, hogy Khoner ezen reménybeli követelését 
foglaltassa le, a mi iránt a végrehajtás végzésileg el is rendeltetvén, ez 
nemcsak a havannai consulatusnak, hanem a bécsi közös külügyminiszté- 
riumnak, és, miként a nyilatkozatokból kivehető, a magyar kir. igazság- 
ügyminiszterjumnak is kézbesíttetett. 

A hagyaték Havannában letárgyaltatván, azon követelés, mely 
Khoner Márkra volt szállandó, a Rothschild házra intézett váltóban a kö- 
zös külüg3rminiszteriumnak megküldetett, ez pedig azt azon értesítéssel, 
hogy ezen követelésre végrehajtás vezettetett, a magy kir igazságügyminisz- 
teriumhoz küldötte át. 

Mielőtt ezen követelés az illetőknek kiadatott volna, reá több hite- 
lező ismételten végrehajtást intézett, és ezek egyike a végrehajtási záradékot 
az ezcu okmányhoz függesztett hosszabbítmányra rá is vezette, az igazság- 
ügyminisz terium azonban, daczára annak, hogy ezen követelés ekképp le 
volt foglalva, azt mégis Pest városa törvényhatóságához azzal a rendelettel 
küldte le, hogy azt az illetőnek szolgáltassa ki, megjegyeztetvén ezen ren- 
deletben, hogy ezen követelés bíróilag lefoglaltatott. Horánszky Pest városa 
törvényhatósága eljárása fölött is csodálkozott, mert tudomása szerint a 
törvényhatóságnak nemcsak joga, hanem kötelessége is reprsesentálni 
mindenütt, a hol magából az iratokból bizonyos törvényellenes eljárás 
nyilvánvaló. Ez azonban nem történt, hanem Khoner váltója kiszolgálta- 
tott és ő az arra esendő pénzt valamelyik bankárnál fölvette, és ezzel a hi- 
telezőktől a kielégítési alap tényleg elvonatott. 



371 

Pauler Tivadar igazságügymíniszter azt felelte, hogy ámbár az ügy 
i7 l-ben adta magát elő, a mikor nem ő volt az igazságügyminiszter, tu- 
>mása van róla, mert a végrehajtást intézett hitelezők azon kéréssel 
rdultak hozzá, rendelje el fegyelmi utón követelésükre nézve a kártérí- 
$t, s ő ennek következtében az actákból informálódott mindenről, a mi a 
nászra okot szolgáltatott. 

Az igazságügyminiszterium — folytatta Pauler — a Khoner-féle 
vetélésekről legelőször 1870. novemberben értesült a bécsi kereskedelmi 
•vényszék átiratából, melyben az volt mondva, hogy Zveigelt Hermina 
loner Márk ellen követelési joggal birván, a bécsi kereskedelmi törvény- 
ik tudósítja erről az igazságügyminiszteriumot és pedig, mint a végén 
>ndja, tudomásvátel végett, azt adván hozzá, hogy a szükséges intézke- 
lek a külügyminisztérium utján megtétettek. Ezen ügyirat, miután áta- 
losságban szólott, további intézkedés nélkül az irattárba tétetett. 

1871-ben augusztus havában csakugyan a külügyminisztérium több- 
í iratok közt váltót is küldött le, mely 9900 és néhány frankról szólt, 
átiratában hivatkozott az elÖbb e tekintetben a bécsi kereskedelmi 
vényszék által jelentett foglalási esetre, a nélkül, hogy a minisztériumot 
rárözottan arra szólította volna föl, hogy Zveigelt Hermina részére e 
lalást foganatosítaná. Ez azon. nem lehet tagadni, téves fölfogásra 
Igáltatott alkalmat, hogy az intézkedések már a bécsi törvényszék által 
g^^tettek és hogy a netalán időközben befolyt összegből Zveigelt Her- 
la követeléseinek kielégítését vagy legalább biztosítását lelte. E föl- 
ásban történt augusztus 26- vagy 27-dikén azon kiadványozás, hogy a 
oner számára átküldött iratok, azok közt a váltó is, neki a pestvárosi 
vényhatóság utján kézbesíttesseuek. Előbb még, mint az expeditio való- 
gal megtörtént, Blau Lázár számára a pesti törvényszék részéről fog- 
is eszközöltetett. Ezen foglalás augusztus 29-dikén történvén, magára 
áltóra, vagy inkább a váltóhoz pecsételt hosszabbítványra rávezettetett, 
közben a rendelet, mely Pest városához a kiadatás iránt intéztetett, 
dványoztatott, azaz leíratott és ki is adatott. Az ügydarabok sokaságá- 
fogva igen könnyen fölfogható, hogy azon főtisztviselő, ki akkor táj- 
i a szervezéssel is el volt foglalva és néhány nappal előbb a kiadványo- 
I; aláirta, arról, hogy az visszavonassék, megfeledkezett. (Bal felől nyug- 
mság.) Be kell vallani a tényállást úgy, a mint van, itt nincs leplezni 
6, nincs pedig azért, mert erős meggyőződésem szerint a tévedés elné- 
ből történt, és hogy mást nem lehet föltenni, ezt mutatják az acták, ezt 
tatják az ügydarabok. (Balfelől nyugtalanság.) 

így történt a kiadványozás ; egyszerűen azért, mert elŐbb már rá ada- 

tott az expediatur. Később egy ujabban érkezett váltóra nézve ez már nem 
történt, sőt letiltást is kivántak eszközölni Parisban, hogy ki ne fizettes- 
sék, és miután Ehoner, kezébe kapván a váltót, a rá vezettetett lezárolást, 
a hosszabbítmányt leszakasztotta és a pénzt fölvette, ellene a bűnvádi el- 
járás megindittatott. 

Ez a tényállás. Ez történt 1871-ben. Múlt évi deczember havában 
panasz tétetett nálam, különösen pedig panasz tétetett azzal a kérelem- 
mel, hogy az illető főtisztviselő, ki az expediaturt ráadta, kártérítésre 
fegyelmi utón szoríttassék. Én megvizsgáltam az ügyet, fölszólítottam az 
illetőket nyilatkozatra, és úgy mint most előadtam, elhagyva a kisebb 
részleteket, meggyőződtem az actákból a dolgok megtörténtéről. Hogy itt 
elnézés történt, sem én nem tagadom, de nem tagadják azok sem, kik 
abban részesek voltak. A ki ismeri az ügymenetet, a ki tudja, mennyi teen- 
dője van ily hivatalnak, az könnyen fölfoghatja, hogy ilyesmi megtörtén- 
hetik. (Fölkiáltások a baloldalon: Nem szabad!) Fegyelmi eljárás utján 
kártérítésre, fizetésre az illetőket szorítani : az én fölfogásom szerint nem 
lehet. (Többen a jobb oldalról : Helyes I Helyes ! Nyugtalanság a bal olda- 
lon I) Itt egy útja van annak, és ez a birói eljárás. (Helyeslés a jobb olda- 
lon.) Ez fogja constatálui, kit illet és mennyiben illet a kártérítés köteles- 
sége. Közigazgatási utón valakit pénzbeli kártérítésre szorítani, az én föl- 
fogásom szerint, nem lehet. Egyébiránt ezen ügy már most is bíróság, a 
polgári törvényszék előtt van ; sőt ujabb folyamodás folytán közigazgatási- 
lag is a miniszteri tanácsban fog tárgyaltatni. 

Meg lehet győződve a tisztelt ház, hogy az igazságügyminiszterium 
minden tagja, én, ki jelenleg annak élén állok, de főképp azok, kik itt köz- 
vetlenül érdekelve vannak, ezen elnézést fölötte sajnálják és mélyen érzik. 
(Fölkiáltások bal felől: Nem elégi) és el nem fogják mulasztani azt meg- 
tenni, a mit c tekintetben az igazság és méltányosság megkíván. 

A képviselőház nem vette tudomásul az igazságügyminiszter válaszát 
és az ügyet a május í24-dikéu tartott ülésében tárgyalta. 

Horánszky Nándor ekkor a következő indítványt terjesztette elo : 
• Utasítsa a képviselőház az igazságügyminisztert, hogy az interpellatio 
tárgyát képező ügyre vonatkozó hivatalos iratokat megtekinthetés végett a 
ház asztalára tegye le.» 

Pauler Tivadar igazságügyminiszter bebizonyítottnak látta, hogy 
nem forog fönn más, mint tévedés azon hivatalnok részéről, a ki a szerve- 

zéssel és más teendők halmazával volt elfoglalva és ezért kevesebb figyel- 
met fordíthatott a szóban levő ügyre, mint különben kellett volna. Bossz- 
liÍBzemŐségnek, hivatalos hatalommal való visszaélésnek a legkisebb nyo- 
mát sem találta, különben fenyítő eljárásnak lett volna a helye. Mellőzve 
azt, hogy itt oly tisztviselőről van szó, ki magasabban áll a minisztérium 
fegyelmi bizottságában résztvevő többi hivatalnoknál, a miniszter szüksé- 
gét sem látta a fegyelmi eljárásnak, mert ő, kit utolsó fórumban illet meg 
ily tárgyban az elintézés, megvizsgálván az iratokat, az ügyet olyannak ta- 
lálta, a mely hibásan intéztetett el, ezt beismerte az illető tisztviselő, s a 
tniniszter is kimondotta, és ezzel az ügyet befejezettnek tekintette. 

A mi pedig a vagyoni kérdést illeti, az illető hivatalnok letette a 
pénzt és a miniszter értesítette a váltótörvényszéket, hogy azt szolgáltassa 
d azoknak, a kiknek reá igényök van. Az államtitkár ezen kötelezettségét 
K)ha nem is tagadta, s csak azt kivánta, hogy előbb tisztáztassék becsülete 
[érdese. 

E szerint a személyes kérdést, a mely a tisztviselő felelősségére vo- 
latkozik, elintézte, mint erre hivatott közeg, a miniszter, a vagyoni kér- 
lést meg a váltótörvényszék fogja az illető felekre nézve elintézni. 

Zsed&nyi'Eáe a következő napirendet indítványozta : « Kitűnvén az 
^zságügyminiszter által előadott fölvilágosításokból, hogy a kérdéses 
áltó kiadása iránt követett hibás eljárás a miniszter által tett vizsgálat 
ltján nem szándékos visszaélésnek, de a miniszter részéről is helytelení- 
ett tévedésnek bizonyult be, a kártérítés pedig az által megtörténvén, 
^ogy az illető összeg birói kézbe tétetett le : a ház tudomásul veszi a mi- 
liszter válaszát és a napirendre tér át. » 

Deák Ferencz : Tisztelt ház ! Bocsánatot kérek, hogy egész- 
égi állapotom miatt gyöngébb hangon nagyok kénytelen szólani. 
Halljuk! Halljuk!) 

Az előttünk levő igen fontos tárgy két részre oszlik, melyeket 
gymástól lényegesen meg kell különböztetni. Egy^ik a vádlott tiszt- 
iselőnek helytelen cselekvése, a másik e helytelen cselekvés kö- 
etkezése, mely magánegyéneknek kárt okozott, a miért a károsítottak 
Lárpótlást követeltek. A dolog a jelenlegi miniszter úrnak hivatalba 
epése előtt történt ; ő akkor, midőn a dolog előtte megfordult, saját 
lőadása szerint is, teljesítette azt, a mit kötelességének vélt. A tiszt- 
iselő felelőssége, a melyet kétségbe vonni nem lehet, magában 
oglalja azt is, hogy ha a hivatalnok hibát, vagy vétséget követ el : 

Tagy fegyelmi, vagy bűnvádi eljárás alá vonandó, a szerint, a mint 
cselekvése csupán kisebb vagy nagyobb fokú fegyelmi vétséget vagy 
valóságos bűntényt foglal magában. A bűntény megítélése és megbün- 
tetése a törvényszékek köréhez tartozik. 

A mi az úgynevezett fegyelmi eljárást illeti, e részben töné- 
nyünk gondoskodott a felelősségről és a fegyelmi eljárásról a birósági 
személyekre nézve, meghatározván a fegyelmi eljárás tárgyait, a bÜD- 
tetést és a biróságot ; de gondoskodott a törvény a köztörvényhatósági 
tisztviselőkre vonatkozólag is a fegyelmi eljárásról, sőt még a megyei 
és törvényhatósági bizottsági tagokat is bizonyos esetekben fegyelmi 
eljárás alá helyezte, meghatározván az ez esetekben intézkedő birósá- 
got és ezen biróság eljárásának módját ; de a törvény nem rendelkezett 
sem a bíróságról, sem az eljárás módjáról a miniszteri hivatalnokokra 
nézve. Oka ennek abban van, hogy a biróságok tagjai személyökie 
nézve teljesen függetlenek lévén, őket a miniszter sem el nem bocsát- 
hatja, sem meg nem fenyítheti, sem meg nem dorgálhatja. Azért kel- 
lett hatalomról gondoskodni, a mely ezt megtehesse mind a magá- 
nosok, mind a status irányában, és ezek a biróságok. A megyei tiszt- 
viselők, bizottsági tagok nem a miniszter propositiójára neveztetTén 
ki, ők is e részben külön biróságok alá tartoznak. 

Az administrativ tisztviselők, a minisztérium hivatalnokai eg}'e- 
nesen a miniszter előterjesztésére, részben maga a miniszter által 
neveztetnek ki. A felelősség eszméje szerint minden hibáért, melyet 
e tisztviselők elkövetnek, in prima linea természetesen a miniszter 
felelős ; hanem ezt a felelősséget nem lehet arra magyarázni, hogy a 
miniszter felelős azért is, a mi abból következett, hogy az illető tiszt- 
viselő helytelenül adta elő a tényálladékot, mert itt in prima linea 
azon hibázó tisztviselő a felelős. Fegyelmi eljárásra azonban itt is 
van szükség. Mivel a miniszter felelős, mivel ő nevezi ki a tisztviselőt, 
vag}' az ő előterjesztésére nevezik ki, igen természetes, hogy a fe- 
g^^elmi hatalmat a tisztviselők fölött maga a miniszter g^^akorolja. 

Micsoda formákat szab magának a minisztérium, azt én részle- 
tesen nem tudom; hanem elég az hozzá, hogy a minisztérium 
kötelessége a tisztviselő iránt mindazon esetekben, a melyek fegyelmi 
eljárás alá tartoznának, a fegyelmi eljárást teljesiteni. 

A miniszter úr előadásából látjuk, hogy ő maga megvizsgálta 
az ügyet, kihallgatta az illetőt, s azon meggyőződésre jutott, hogy 
szándékosság nem fordult elő, annál kevésbbé forog fönn pedig bű- 
nösség, meii; hisz ezt egyenesen a bírósághoz kellett volna utasítani: 

hanem fordult elő hiba, mulasztás, melynek súlyos következése lett ; 
és e meggyőződésre jutván, mint a miniszter úr előadja, azon módját 
használta a fegyelmi eljárásnak, vagj', hogy úgy nevezzem, büntetés- 
nek, a mely még birósági személyek iránt is a törvényben ki van 
mondva : hel3Í;elenitette, rosszalta a hiba elkövetését. 

A kártérítést illetőleg, mivel ezt nem fegyelmi, hanem birói 
úton Ítélik meg, az ügyet a bírósághoz utasította. 

Az én nézetem szerint tehát a miniszter helyesen járt el : azt 
tette, a mit tenni hatalmában és kötelességében állott. 

A dolog újabb stádiuma annyiban különbözik az előbbitől, hogy 
a port ugyan legalább egy részről megindították ; hanem a vádlott 
tisztviselő, letévén az összeget, a mely kérdésben forog, a minisz- 
tériumnál, és erről értesíttetvén az illető törvényszék : a kártérítés 
megtörtént és megtörténhetik, az egj'es feleknek a pénz átadathatik, 
és mivel úgy értettem, hogy több a követelő és a követelés is sokkal 
nagyobb, mint az egész összeg, a melyről itt szó van : a prioritás jöhet 
kérdésbe, a melyet elintézni a törvényszék dolga. 

En tehát azt hiszem, hogy a dolog reánk nézve be van fejezve. 
A miniszter megejtette a fegyelmi vizsgálatot, a miniszter a rossza- 
lást, vagyis a fegj^elmi fenyítéket kimondotta, a kártérítés megtörtént. 

Én tehát igenis hajlandó vagyok elfogadni a Zsedényi képviselő 
úr által beadott, a napirendre való áttérést kivánó indítványt s ki- 
mondani, hogy az újabban adott felvilágosítások folytán meggyőződ- 
vén arról, hogy a miniszter e részben teljesítette, a mit tennie kellett, 
szándékosság, bűntény pedig nem forog\'án fönn, másfelől pedig a 
kártérítés is megtörténvén : mi ebben a dologban megnyugszunk s 
átmegyünk a napirendre. 

A mi az iratok előterjesztését illeti, kétséget nem szenved, hogy 
midőn a ház kívánja, a minisztérium tartozik az iratokat etőterjesz- 
teni. A legelső kérdés az : kívánja-e a ház az iratok előterjesztését ; 
mert az egész háznak kell ezt kívánni, nem pedig egyeseknek; csak 
a ház mondhatja ki többsége által, hogy kivánja, Yü,gy hogy nem 
tartja szükségesnek, l^z a dolog nincs is praecedens nélkül. 

Ez a praícedens, ha nem csalódom, öreg ember vagyok, kinek 
az emlékezete gyenge, a temesvári fakérdésnél fordult elő, hol egy 
tisztviselő vádolva volt. Akkor a pénzügyminiszter úr előterjesztette a 
dolgot, az adatokat, szóval elmondotta a resultatumofc. Ott is az egyik 
kérdés az lévén, hogy kívánja-e a ház az iratok előterjesztését, a ház 
többsége azt mondta, hogy nem kivánja. Akkor a miniszter ezt mint 

bizalmi nyilatkozatot megköszönvén, kijelenté, hogy ha azonban egye- 
sek az ügyről bővebb fölvilágosítást kívánnának szerezni, az iratokat 
megtalálják az irattárban, hová azokat leteszi. 

Ugyanez történhetik most is. Az iratoknak a ház elé terjesztését 
nem tartom szükségesnek azért, mert én teljesen elhiszem, és nincs 
okom kételkedni abban, hogy a miniszter úr a dolog állását hűen 
adta elő, vagyis úgy, a mint az a tényeknek megfelel. Én az ő szavai- 
nak hitelességében nem kételkedem, és nincs is ok rá, hogy kétel- 
kedjem. (Helyeslés jobb felől.) 

A mi azt illeti, hogy helyesen itélt-e a miniszter úr a dologban, 
azaz, nem kellett volna-e nagyobb büntetést kiszabni a fegyelmi úton : 
ezen kérdést illetőleg mi nem vagyunk fölülvizsgáló hatóság. (Elénk 
helyeslés jobb felől.) 

Valamint, ha a biróság Ítélne, és nézetünk szerint csekélyebb 
büntetést szabna valamely birói személyre, nekünk nem volna jogunk 
az Ítéletet megváltoztatni : úgy most, midőn a miniszter bír és egyedül 
ő bír azon joggal, hogy akár a büntetést, akár a megfenyítést, akár 
ennek bármi szelídebb nemét alkalmazza, mi nem bii'unk azon joggal, 
hogy ezen ítélet helyességét fölülvizsgáljuk. (Igaz ! jobb felől.) 

Szóval, hogy a minszter úr előadása a tényekkel megegyez, 
azon nem kételkedem és nem is kételkedhetem, mivel nem látok okot, 
hogy miért kételkedjem ; a fölött pedig, hogy az itélet szelídebb volt-e, 
avagy szigorúbb volt-e, mint kellett volna lennie, nem vagyunk fölül- 
vizsgálatra jogosítva. 

Kérdést sem szenved azonban, hogy a parlamentálís élet nehéz- 
ségei közé tartozik azon viszony, melyben a miniszter áll hivatal- 
nokai irányában. 

A miniszter felelős, tőle nem lehet megtagadni azon jogot, hog\', 
ha szükségesnek látja, a hivatalnokot el is bocsássa. Hanem e rész- 
ben különböző gj^akorlat van a parlamentálís országokban. Így pél- 
dául Poroszországban, mint tudom, nem bír a miniszter azon joggal, 
hogy saját akarata és meggyőződése szerint a tisztviselőt bármikor 
elbocsássa. Angliában igenis megvan ez a joga ; sőt Amerikában ezen 
jog annyira megy, hogy az elnök minden positív bűntett, kihágás 
vagy hiba elkövetése nélkül is elbocsáthatja a tisztviselőket. Példa 
volt reá, hogy, nem tudom már melyik elnök megválasztatván, egy- 
szerre 30,000 tisztviselőt bocsátott el, a kik egészen más politikai 
párthoz tartoztak, mint ő. Azt gondolom, hogy valamint egy részről 
nem lehet kívánni, hogy a miniszternek e részben legkisebb joga se 

legyen, másrészről éppen hazánkban az elbocsátásnak ezen korlátlan 
jogát még sem merném helyeselni, nem merném pedig helyeselni sok 
politikai ok mellett azért sem, mivel a hivatalok viselésével nyug- 
díj van összekötve és vagy ettől is megfosztaná a miniszter, csupán 
önkénye szerint, a több évekig szolgált hivatalnokot, vagy pedig a 
pensio megmaradna az ilyen hivatalnoknak, és ezen esetben az 
állam nagy összegekkel terheltetnék. Ezen jövőben még segite- 
nünk kell. A mi parlamentális életünkben még a tapasztalat mutat 
majd ki nem egy hiányt, melyet pótolni kell. Én tehát azt hiszem, 
hogy törvény által kell meghatározni azon viszonyt, úgyszintén a 
fegyelmi eljárást, ennek módját és a büntetést. Szóval, igen sok 
helyütt van fölállítva az administrativ igazságszolgáltatás tisztviselők 
irányában. Ez sok tekintetben kívánatos a miniszterre, kívánatos a 
tisztviselők, de kívánatos a magánosok biztosítására is, kik benne 
talán megnyugvást találnak. Én tehát reményemet fejezem ki az 
iránt, és talán nem fogok benne csalódni, hogy a minisztérium 
tanulmányozván a kérdést, törvényjavaslatot fog erre vonatkozólag 
előterjeszteni, a mi a jövőben cinosurául fog szolgálni. 

A fönforgó esetben teljes megnyugvást találván a miniszter úr 
válaszában, meg lévén győződve, hogy a vádlott tisztviselő semmi 
gazságot, semmi bűntényt, semmi oly vétséget, melynél szándékosság 
forogna fönn, el nem követett, és meg lévén arról is győződve, hogy 
H miniszter, mint fegyelmi hatalommal bíró feje azon minisztérium- 
nak, melyhez ama tisztviselő tartozik, helyesen járt el : elfogadom a 
Zsedényi által beadott, a napirendre való áttérésre vonatkozó indít- 
ványt, és azt hiszem, hogy ezúttal az iratok előterjesztése nem szük- 
séges, s azért azt óhajtom, hogy a ház előterjesztésüket ne rendelje el. 
(Hjenzés a jobb oldalról.) 

A képviselőház mellőzte Horánszky Nándor határozati javaslati! t és 
Zsedényi Ede indítványát fogadta el. 

Pauler Tivadar igazsilgügyminiszter ezután kijelentette, hogy azon 
képviselőknek, kik a szóban levő ügy iratait meg akarják tekinteni, erre 
módot ad. 

Tisza Kálmán azt tartotta, hogy egyes ember köszönettel veheti a 
miniszter ilynemű nagy kegyességét, a képviselőháznak azonban ez méltó- 
ságán alól van. 



Deák Ferencz : Tisztelt ház I (Halljuk ! Halljuk !) Én sem 
kegyességnek, sem a ház méltóságán alólinak nem tartom a miniszter 
úr ajánlatát. (Helyeslés jobb felől.) A ház nem kívánta, hogy az iro- 
mányok a ház asztalára letétessenek ; megnyugodott a miniszter úr 
előadásában. A miniszter úr most azt mondja, hogy ezen iratok bár- 
melyikét, a ki akarja, megtekintheti, azok szolgálatára állanak. Ez 
sem nem kegyelem, sem a ház méltóságának megsértése. Nem egyszer 
történik itt is, más parlamentekben is, hogy a miniszter azt mondja : 
a ki egy vagy más tárgyban az iratokat meg akarja tekinteni, azokat 
ezen vagy ama helyen megtalálja. A ki meg akarja tekinteni, tekintse 
meg. (Helyeslés.) 



CODIFICATIONÁLIS ÜGYBEN. 

A képviselőház 1873. június 21-én tartott ülésében tárgyalta a mi- 
niszterelnökség 1874-dik évi költségvetésének előirányzatiit. 

A törvények előkészítésére rendkívüli szükségletkéx^pen kért 30,000 
forintnyi tételnél fölszólalt Lázár Ádám és ez összeg törlését indítványozta. 
Az eddig követett rendszer fogyatékosságánál fogva azt kivánta, hogy a 
ház ragadja kezébe a codificationális munkálatok czéljából szükséges tes- 
tület megalakítását, állapítsa meg az elfogadandó rendszert, valamint a 
szervezendő testület működése körét, s utasítsa a kormányt, hogy e tárgy- 
ban törvényjavaslatot terjeszszen elő. Ezután szóba hozta, hogy egy ily 
czímű nyomtatvány jelent meg: «Egy regényes bűnperi, mely az igazság- 
ügyminisztertől egybehívott codificáló bizottságnak egyik tagja, Gonda 
Dániel ellen azt a vádat emeli, hogy része volt egy régi bűnügynek alap 
nélkül való újra fölvételében, s a mely nyomtatványban a többek között 
ez van : « Gonda Dániel örök emléket emelt magának és neve ott fog ra- 
gyogni a Herostratusok között, a mit egy becsületes ember sem irigyel tőle*. 

Deák Ferencz : Tisztelt ház ! A kezdeményezés joga, a uii 
közjogunk szerint, éppen úgy megilleti ő felségét, a mint megilleti a 
házat. Egyik ligy, mint a másik gyakorolhatja ezt a jogot. In prima 
linea kötelessége a minisztériumnak a fejedelem kezdeményezési 
logát gyakorlatba venni, különösen oly organikus törvényeknél, a me- 
lyeket az egész ország óhajt. 

A minisztériumot már több ízben utasította a ház és többször 
sürgette ebbeli határozatának teljesítését, hogy terjeszszen elö co- 



dexeket. A minisztérium ezen codexek előkészitésére enquétet hivott 
össze és tanácskozik azokkal, a kiket szakértőknek hisz. í]ppen azért, 
mert a munkálatot a fejedelem initiativájánál fogva a minisztérium 
terjeszti elő, nem a mi körünkhez tartozik megmondani, kiket hívjon 
meg az enquétebe, hanem egyenesen az ő jogköréhez tartozik. 

A mi a másikat illeti, a mit Lázár képviselő úr előadott, hogy 
t. i. mi nevezzünk ki egy bizottságot vagy valami efifélét tegyünk : ez a 
mi kezdeményezési jogunkhoz tartozik. A háznak ehhez is van joga : 
hanem a kettőt összekeverni nem lehet. 

Ha a miniszter oly embereket hivott meg az enquétebe, a kik 
nem értenek a dologhoz, mit, azt hiszem, senki sem fog állítani ; vagy 
ha a meghívottak közt van olyan, a ki ellen panasz van, még pedig 
nem azért, mert az az ember nekünk nem tetszik, hanem azért, mert 
mint állítják, megbélyegzett egyén : igenis van joga a háznak arra 
fölügyelni, hogy a törvény elé állittassék, hogy magát védhesse, és ha 
bűnös, büntetését elvegye. 

Ha tehát azok, a miket Lázár Ádám képviselő úr kivont egy 
röpiratból, a melynek sem íróját nem tudjuk, sem Írójának hiteles- 
ségét nem ismerjük, egy ember pellengérre állítására (Ménk helyeslés 
a jobb és a baloldalon) igazak, és Lázár Ádám képviselő úr ezeket 
előhozta volna a minisztériumhoz intézett interpellaticképpen, nem 
pedig a budget tárgyalásakor, akkor igenis én is azt mondanám : 
feleljen a miniszter, vizsgáltassa meg a dolgot, adjon alkalmat azon 
embernek a maga védelmére, és ha a dolog vagy annak legalább vala- 
mely része esakugj'an való, járjon el a törvényes úton. De hogy mi- 
képpen tartozik azon kérdéshez : megszavazzuk-e a codificatióra kért 
30 ezer forintot, a mit egyébkint szükségesnek tartunk, ez az ügy, 
föltéve még azt is, hogy az enquéte tagjainak egyike criminalításban 
gj^anus volna: ennek logikáját absolute nem értem, (lilénk helyeslés.) 
Hisz az az enquéte nem határoz, lianem c-sak előkészíti a munkát, s 
ha van tagjai közt megbélyegzett ember, őt eltávolítani a miniszté- 
rium kötelessége lesz, de ez éi)penséggel nincs összefüggésben az 
egész munkálattal. 

A mi magát az indítványt illeti, hog}' a mellett, hogy a minisz- 
térium a ház utasítása szerint készít codexet, a ház saját kezdemé- 
nyezési jogánál fogva szintén készíttessen codexet: ennek elhatáro- 
zása a háztól függ ; bár nem hiszem, hogy a ház két eodex-propositiót 
akarjon csinálni, de ha akar, van hozzá joga. 

Mint mondám, most csak arról lehet szó : megadjuk-e a kivánt 

30 ezer forintot, tekintet nélkül arra, vétett-e és mit vétett Gonda 
Dániel, a mi egészen más kérdés és Gonda Dánielt illeti, a ki, ba 
hibás, bűnbödjék. Azt határozzuk el ma. A mi pedig Lázár Ádám 
képviselő úrnak indítványát illeti, semmi kifogásom ellene, hogy, ba 
a háznak úgy tetszik, kinyomassék; ennek megtörténte után föl- 
vételére napot fogunk kitűzni, és akkor el fogjuk határozni: tár- 
í*}^aljuk-e és ha tárgyaljuk, meg fogjuk mondani véleményünket. 

()sszevonom, a mit eddig előadtam. A most fönforgó kérdést^ 
tárgyalásának befejezése után, döntsük el szavazással; Lázár kép- 
viselő úr indítványa pedig, mint a mely külön indítvány és a sző- 
nyegen lévő tárg}"gyal semmi nexusban nincs, ha tetszik, nyomassék: 
ki. (Elénk ellenmondás a jobboldalon.) Kinyomatását, azt hiszem, 
még sem lehet megtagadni. (Elénk helyeslés.) 

A képvvielöház elfogadta a 30,000 frtnyi tételt és Lázár Ádám indít- 
ványának kinyomatását határozta el. 

A NÉPNEVELÉSI LAPNAK HÉT NYELVEN VALÓ 

KÖZREBOCSÁTÁSÁRÓL. 

A képviselőház 1873. június 26-dikán tartott ülésében ttlrgyalta a 
vallás- és közoktatásügyi minisztérium 1874-dik évi költségvetésének elő- 
irányzatát. 

A pénzügyi bizottság nem ajánlotta a « Népnevelési Lap»-nak hét 
nyelven való kiadására előirányzott 30,000 forint megszavazását, mert a 
czélt ily alakban nem látta biztosítva, s ezért a miniszterrel egyetértoleg 
e lapok megszüntetését kívánta. A népoktatási irodalom segélyezésére 
ellenben 10,000 frt megszavazását indítványozta. 

Pulszky Ferencz és Várady Gábor nem helyeselték azok fölfogását, 
a kik azt tartják, hogy az orszílg költségén minek műveljük a ruthén és 
Isten tudja, miféle nyelvet, a mely nincs kiművelve. Inkább szerették, hogy 
legyenek művelt ruthenjeink, mint műveletlenek, s ezért a 30,000 forintot 
megszavazták. 

Zsedényi Ede kiemelte, hogy a pénzügyi bizottsííg nem takarékos- 
sági szempontból tette indítványát, hanem azért, mert a nem magyar nyel- 
ven szerkesztett lapok magyar nemzetellenes irányt követtek. Ha a ház 

mégis megszavazza a 30,000 forintot, gondoskodjék szigorú ellenőrzésről, 
nehogy a Népnevelési Lapok a magyar érzésű honpolgárokból oroszokat 
csináljanak. 

Deák Ferencz : T. képviselőház I (Halljuk ! Halljuk !) Előre 
bocsátom azt, a mit Zsedényi t. képviselőtársam is fölhozott, hogy 
nem takarékossági szempontból tagadta meg a pénzügy i bizottság 
ezen összeget, mert a dolgot magát fontosnak, hasznosnak és czél- 
szerűnek tartja; hanem azért, mert azzal visszaélés történik, agitatio 
a magyar nemzet ellen. Azt gondolom, hogy ha valamely szükséges 
dolgot fölállítunk s ez a visszaélés által károssá lesz : nem az a követ- 
kezés, hogy a szükséges dolgot megsemmisítsük (Átalános helyeslés), 
hanem hogy igyekezzünk annak káros voltát elhárítani. (Helyeslés.) 
Nemcsak ruthén nyelven, hanem bármely más nyelven lehet a ma- 
gyar nemzet érdekei ellen irni, és találkozhatnak is emberek, kik 
arra kedvet éreznek ; de ezeknek törvényszabta eszközökkel kell eléjök 
állani és igen silány fogalmunk lenne a minisztériumról, ha azt gon- 
dolnók, hogy a miniszteriura ez irányban nem tudna helyes intézke- 



déseket tenni. (Helyeslés.) En azt hiszem, hogy szavazzuk meg e 
czélra azt, a mit szükségesnek látunk, és a minisztériumnak köteles- 
sége lesz arra fölügyelni, hogy a lapot káros irányban ne vezessék. 
Hiszen csak nem teszszük föl, hogy a minisztérium nem talál embert, 
ki e lapokat figyelemmel kisérje ; és ha oly irányban haladnának, 
mely a sajtótörvénybe ütközik, lesz annyi erélye, hogy azt megtorolja. 
En a fürdővel a gyermeket kiönteni nem akarom azért, mert a gyer- 
mek sír. (Élénk helyeslés.) 

A képviselőház a miniszter hozzájárulásával megszavazta a Nép- 
nevelési Lapnak hét nyelven való közrebocsátására kért 30,000 forintot. 



A NEMZETI MÚZEUMBÓL. 

A képviselőház 1873. június 26-dikán tartott ülésében tárgyalta a 
vallás- és közoktatásügyi minisztérium 1874-dik évi költségvetésének elő- 
irányzatát. 

A minisztérium a múzeum rendkívüli szükségletei czímén, az 1873-ra 
megszavazott 35,000 frttal szemben, 1874-re 14,000 frtot irányzott elő. 
A pénzügyi bizottság 3000 frt törlését ajánlotta. 



Pulszky Ferencz az előirányzott egész összeg megszavazását kérte. 

Deák Ferencz : Tisztelt ház ! A múzeum keletkezésétől fogva 
kedvencze volt a nemzetnek. Még gyermekkoromban büszkén emle- 
gettük a muzeumot, a mely akkor szintén gyermekkorában volt. 
A múzeum azóta emelkedett becsben és belrendezése tekintetében, 
és kérdésen kívül díszére válik a nemzetnek. 

Ennek a múzeumnak gyarapítására sokszor adtunk ki nagy ösz- 
szegeket, néha talán olyanokat is, a melyek tetemesen meghaladták 
azt a becset, a melyet az azokért beváltott és szerzett tárgyak értek. 
Annyit azonban mégis elmondhatunk, hogy ahhoz képest, a milyen 
volt a múzeum az én fiatal koromban, óriásilag haladott. 

A muzeumok kérdésen kivül szükségei közé tartoznak a kultu- 
rális államoknak. Sok apróbb állam is büszke a múzeumára, a melyet 
erejéhez képest nagy költséggel állított össze. 

Ha azt látnám, bogy az, a mi muzeumunk körül újabb időbeu 
történt, nagy költekezéssel, pazarlással történt, meggondolnám, meg- 
szavazzuk-e a kért összeget ; de abban a meggyőződésben élek, hogy 
alig van intézetünk, a mely aránjiag kevés költség mellett akkora 
haladást tett volna. (Atalános helyeslés.) Ezt pedig nagyrészben a 
mostani igazgató szakértelmének köszönhetjük, (Igaz ! Igaz !) mint a 
ki igen jól meg tudja ítélni, mire van szükség és mi czélszerű, a ki, 
valamint a maga vagyonának kezelésében, ebben is nag}^on távol áll 
a prodigalitástól. (Derültség.) 

Tehát szívesen megszavazom azt a magában véve nem nagj' 
összeget, mindamellett, hogy készen kell lennünk jövőre még nagyobb 
költségekre, a mely költségek azonban az épület föntartására szüksé- 
gesek, s melyeket ennélfogva, akár tetszik, akár nem, meg kell majd 
szavaznunk. A most kért összeg egy része hasonlólag okvetetlenül 
szükséges : mert a múzeum telke egy részének elvágása elkerülhetet- 
lenné teszi a rácsozat új elhelyezését és az utak megváltoztatását. 

A kért összeg megszavazásával nem rovunk nevezetes terhet az 
országra, míg az muzeumunk föntartására elkerülhetetlenül szüksé- 
ges. (Elénk helyeslés.) 

A képviselőház megszavazta a kórt 14,(XK) frtot. 

AZ IFJÚSÁG ÖNMŰVELŐDÉSÉRŐL. 

A képviselőháznak 1873. június 26-dikán tartott ülésében P. Szath- 
ináry Károly a vallás- és közoktatásügyi minisztérium költségvetésének 
readkivtili kiadásai közé a következő tétel fölvételét indítványozta : « A tu- 
domány- és műegyetemi ifjúság olvasóköre helyiségének béréül 1873 — 
1874.re 3000 frt». 

Deák Ferencz : Tisztelt ház ! (Halljuk !) Alig van valami, a 
ininek én köztekíntetből jobban örülnék, mint midőn az ifjúság ön- 
Qiűvelödési ösztönét és törekvését látom. (PJénk helyeslés.) 

Helyesen jegyezte meg a múltkor Szathmáry Károly tisztelt 
képviselőtársam, hogy a magunk példáján tanulhattuk meg, hogy az 
önművelődés által sokkal többet tanultunk, mint az iskolákban, 
Vagyis annak, a mit az iskolákban tanultunk, az életre alkalmazását 
önművelődésünknek köszönhetjük. Óhajtanám, hogy minél több ily 
önművelödési kör alakuljon, és föntartásukat valóban igen fontos- 
nak tartom. Itt pedig arról van szó, hogy ezen önművelödési kör 
helyhiány miatt ideiglen megakad, mindaddig, mig az arra alkal- 
matoB hely föl nem épül. Átmeneti a költség, még pedig két évre, 
mindössze 3000 forint. 

Én alig tudok hasznosabb beruházást, a melynek ugyan nem 
már a jövő esztendőben fogjuk aratni gyümölcsét, de a mely idővel 
nőni, növekedni fog. Az ily dolgok emelik a nemzetet a kultúra ma- 
gasabb fokára. Elfogadom az indítványt. (EUéuk helyeslés.] 

AZ ÁLLAM ÉS AZ EGYHÁZ KÖZÖTTI VISZONY 

SZABÁLYOZÁSÁRÓL. 

IX. Pius pápa 1867-ben elérkezettnek látta az idÖt, hogy a pápaság 
legfőbb hatalmának elve győzelemre jusson és enunciáltassék. 

Ekkor említé egy ünnepi beszédben közzsinat összehivását. A követ- 
kező évben az Aeterni Patris Unigenitus bulla a szándékot meg is valósí- 
totta és 1869. deczember 8-dikán a világ öt részéből egybegyűltek jelenlé- 
tében a zsinat a szent Péter egyházában, szent Péter sírja közelében, ünne- 
pélyesen megnyittatott. 

76i főpap jelent meg 1037 arra jogosult közül. A tanácskozások a 

közös összejövetelekben, generális congregatiókban folytak, a határozatokat 
pedig a közülésekben, a generális sessiókban hozták. Amazok zárt ajtók 
mögött, ezek nyilvánosan tartattak. A pápa személyesen csak a nyilvános 
ülésekben vett részt. 

A két főkérdés, a mely előtt a zsinat állott : a dogmatikai tévelyek- 
kel szemben a dogma formulázása és a pápa csalhatatlansága volt. Ebben 
culminál a pápa hatalma : hogy ő, a püspöki karnak akár zsinaton, akár 
zsinaton kívül való hozzájárulása nélkül, alkot, miként legfőbb kormány- 
hatalmánál fogva a fegyelmiekben, úgy csalhatatlanságánál fogva a dog- 
mában is átalánosan kötelező szabályokat. 

£ kérdéssel az egyházi közvélemény már a zsinat összeülése előtt 
élénken foglalkozott Európa-szerte. Németországban nagy volt a nyugta- 
lanság úgy az egyháziak és theologusok (fuldai pásztorlevél,) mint a poli- 
tikusok körében (Hohenlohe fölhivása, Bismarck és Beust felelete, Hohen- 
lohe bukása) ; Olaszországban pedig mind szenvedélyesebbé fokozódott az 
agitatio, élén a jezsuitákkal és lapjaikkal (Civita cattolica, Unita cattohca). 
8 e kérdésen fordult meg kinek kinek a pártállása a zsinaton. Voltak, a 
kik a katholikus hit és szervezet tökéletesülését látták benne, de ezek elle- 
nében mások csak vészt, a mely az egyház egységét megbontja és a zsinat 
tekintélyét és létét lerontja. 

Első félen állott a többség ; a kisebbséget azonban éppen a legművel- 
tebb államok püspökei alkották. Amahhoz tartoztak, körülbelől ötszázan, a 
pápai állam püspökei, a jezsuita iskolákban nevelkedett olasz püspökök, a 
spanyol püspökök, s végül százhúsz in partibus infidehum püspök. Az ellen- 
zék táborában volt a franczia és német püspököknek körülbelől a fele, egy 
harmada az angol és északamerikaiaknak, néhány olasz püspök, s végül 
a magyar egyházfők, élükön öimor herczegprimással, köztük a nagy tehet- 
ségű Haynald, és Strossmayer, a ki ékes latinságával tűnt föl. 

18G9. deczember 8-dikán nyilt meg a zsinat ünnepélyes üléssel. 
A második sessio generális tárgya az ünnepélyes hittétel volt 1 870. január 
6-dikán. Ezután fogtak a bizottságok a tárgyalásokhoz. Nagyon természe- 
tesen a dogmatikus bizottság tárgyalásai voltak a legfontosabbak. 

Első tárgy, a melyet a javaslatok, az ú. n. themák a bizottságok elé 
terjesztettek, a katholikus hit tanainak, tisztaságának megőrzésére vonat- 
kozott. A kérdés nem lévén új, a vita róla egyhangúan folyt. Megbotrán- 
kozást keltett azonban, midőn Strossmayer, a protestantismusról szólván, 
azt mondotta, hogy vádak helyett inkább ismerjük el, a mi a protestantis- 
musban keresztényi, s hogy főtisztelendő társai mindegyikének a kezében 
szivesen látná Leibnitz vagy Guizot műveit. Az elnök haragosan félbessa- 

It/totta és heves kiáltással törtek rá : et tu hseretice I Az ülést be kellett 
2ámi. 

Az ülések eredménye az 1870. április 2i-diki sessio generálisban 
proclamált Dei filius constitutio volt, a mely a ker. kath. hittel ellenkező 
niaterialista, naturalista és nationalista tanokat kárhoztatta. 

Már ekkor köröztették a pápa csalbatatlanságának proclamálására 
Vonatkozó javaslatot és számára aláírásokat gyűjtöttek. Az eszmét támad- 
va Hefele tübingiai tanár, majd rottenburgi püspök, azzal az érvvel élt, 
b.ogy a javaslat elfogadásával oly pápák is csalhatatlanoknak mondatnak 
ki, a kiket, mint pl. I. Honoriust, az egyház, illetve a köz -zsinat kiátkozott. 
Márczius 6-dikán került a pápa hatalmáról és csalhatatlanságáról 
Szóló schema a generális congregatio elé. A pápa maga élénken buzdí- 
totta a pártját, meghódította az ingadozókat és igyekezett megnyerni az 
ellenzéket. 

Már itt volt a forró nyár és még folytak a viták. Július 13-dikán 
ejtette meg a congregatio a próbaszavazást. 405 igen, 02 igen a határozat- 
nak miként leendő szövegezésétől függővé téve, 88 nem, 70 en hiányoztak. 
Július 18-dikára tűzetett ki a IV. generális sessio, mely a kérdésben 
döntésre volt hivatva. 

Utolsó kísérletet tett az ellenzék : hat kiváló püspököt küldött a 
pápához, élükön Simor herczegprimással. A dogmának csupán enyhébb 
szövegezését kérték, hogy csak arra vonatkozzék a csalhatatlanság, a mit 
a pápa az egyház tanai alapján mond ki. Ketteler mainzi érsek térdre 
borulva kérte a pápát, adja vissza az egyház megzavart békéjét és egysé- 
gét. A pápa nem engedett. 

Július 17-dikén az ellenzék püspökei óvást, vagyis inkább tiltakozó 
meghódolást kijelentő iratot intéztek a pápához és mindnyájan elhagyták 
Rómát. 

1870. július 18-dikán a IV. generális sessióban ejtették meg a szava- 
zást. 533 ajakról egyértelműen hangzott el a piacet, s csak két eddig 
ismeretlen püspök mondotta ki a non piacet- et. 

Erre Pius olvasta a constitutio dogmatica de ecclesia Christi-t, a 
mely az üdvösségre nézve szükséges dogmakint jelentette ki, hogy a mit a 
pápa hit és erkölcs dolgában ex cathedra mint az összes keresztények 
pásztora és tanítója hirdet, abban őt isteni segítség vezérli és csalhatatlan. 
S ebből folyólag az Ő definitiói ex sese, non autem ex consensu ecclesias 
irreformabiles. 

E két constitutión kívül még egyet készített elŐ a generális congre- 
gatio : a consitutio de parvo cathecismo-t. Ez szoros összefüggésben volt 

De&k Ferencz Beszédei. VI. ^•'^ 

az előbbiekkel ; a pápától hirdetett tanokat és megállapított hittóteleket az 
egész keresztény világban egy átalános katechismus terjeszsze el, s már 
kis korában csepegtesse be minden hivŐ lelkébe. 

E javaslatból azonban nem lett törvény. A zsinat a politikai zavarok 
miatt hirtelen elnapoltatott, 1870. októberében. 

Eötvös József b. vallás- és közoktatásügyi miniszter a magyar 
minisztertanács megbizásából a zsinat tárgyalásai közben levelet intézett 
a csalatkozhatatlansági dogma kérdésében Simor János herczegprimáshoz^ 
8 azt Kovács Kálmán miniszteri tanácsossal küldötte Rómába. 

Ugyanezen tárgyban Horváth Boldizsár igazságügyiminiszter magán^ 
levelet irt Kovács Zsigmond pécsi püspöknek. 

Az utóbbi levél keletkezése történetéről Horváth Boldizsár a követ- 
kezőket beszélte el e gyűjtemény szerkesztőjének : 

•Eötvös b. azt mondotta nekem, hogy a levelet, a melyet ő ir, diplo- 
matice kell tartania és mint vallásügyi miniszter nem mondhatja el 
benne mindazt, a mit a dogma kimondásának lehető következményeiről el 
kellene mondania és el szeretne mondani. En azonban, a ki bensŐ baráti 
viszonyban vagyok Kovács Zsigmond püspökkel, irjam meg neki mindazt, 
a mit e tárgyról a miniszteri tanácsban és magunk között is beszéltünk.* 

Horváth Boldizsár levele, a melyet Kovács Zsigmond püspök Simor 
János herczegprimásnak adott át s ez megtartott, így szólott : 

Pest, márcz. 19. 1870. 
Kedves jó Zsiga bácsi I 

Midőn ezelőtt néhány nappal Kálmán bácsit meginvitálta Rómába, 
bizonyosan nem hitte, hogy e meghivásnak ily gyors eredménye legyen ; 
legkevésbbé pedig azt, hogy Kálmán bácsi mint országos futár állítson be 
az örök városba. 

Úgy van : Kálmán bácsi mint országos futár jelenik meg Róma falai 
közt, egy levelet adandó át, a melyet b. Eötvös a minisztertanács megbi- 
zásából a herczegprimáshoz intézett. E levél diplomatice van ugyan tartva 
és csak a befejező sorokból lehet némileg következtetni azokra, a mik a 
sorok közt foglaltatnak ; de a magyar püspöki kar bölcsesége és hazafiúi 
érzülete, úgy hiszem, egész terjedelmökben meg fogja érteni ama levélből 
aggodalmainkat, valamint be fogja látni azt is, hogy azon állásnál fogva, a 
melyet hazánk politikai intézményeiben elfoglal és talán épp ez állás meg- 
mentése végett nem vállalkozhatik sem a kóczevésre, sem pedig arra, hogy 
e bíivészet hallgatag tanuja legyen. 

Félek, hogy a római kúria szándékolt eljárása oly forradalmat fog 
előidézni a kath. világban, a minőt a történet még nem mutatott föl. Meg- 
lehet, hogy első pillanatban a reactio fog diadalt ülni, de rövid idő múlva 
annál nagyobb erővel fognak előtörni a hullámok és elsodorják azt is, a 
mit minden áron meg kellene mentenünk. A kath. egyházban eddig alkot- 
mányosság volt, a mit a zsinat gyakorolt ; ha az infallibilitas tanát a dog- 
mák közé iktatják : az alkotmányosságot a legmerevebb absolutismus váltja 
föl. E lépés hordereje kiszámíthatatlan. Nem akarom hangsúlyozni azt, a mi 
talán egy messzebb jövő méhében rejlik, de a miről már ma is sokan komo- 
lyan gondolkoznak : a pápaság bukásáról és az országos kath. egyházak 
független ítéséről ; azonban annyi elsŐ pillanatra is bizonyos, hogy azok, a 
kik az autokrat pápa iránt vak engedelmességgel tartoznak, a kik tehát 
idegen legislatio törvényeinek vannak alávetve, Magyarország törvényhozá- 
sának tényezői közt alig tarthatnák meg helyüket. Hasztalan, sőt alapta- 
lan azon ellenvetés, hogy a pápai hatalom csak a vallás belügyeire szorít- 
kozik. Láttuk eddig is és a <Syllabus» újabb tanúságot tesz arról, hogy 
ama hatalom a demarcationalis vonalat a vallás bel-és külügyei közt vagy 
nem ismeri, vagy nem is akarja respectálni. Elég e tekintetben hivatkoz- 
nom azon anathemára, mely a szentszéki biráskodás és a polgári házasság 
kérdésében felénk szóratik, annak igazolására, hogy egy infallibilisnek 
deciaráit pápa kifogyhatatlan forrása lesz az egyházi és világi hatalom 
közti súrlódásoknak, a melyek előbb-utóbb, de kétségtelenül oda vezet- 
nek, hogy minden állam, a mely saját törvényhozásának függetlenségét 
meg akarja menteni, kénytelen lesz a pápasággal szakítani. 

Tudjuk, hogy számosan vannak hazánkban a katholicismus ellensé- 
gei. Az sem tagadható, hogy nálunk több áll a koczkán, mint másutt. 
Nagyobb csapás alig érhetett volna bennünket épp most a harczok küszö- 
bén, mint a római kúria kurtalátásra és vakmerőségre nézve egyiránt 
bámulatos határozatai. Nemcsak ellenségeink számát szaporítják azok, 
hanem bomlást idéznek elő saját táborunkban is, sőt lefegyvereznek ben- 
nünket a támadókkal szemközt. Csak egy van, a mi megmenthetne ben- 
nünket a teljes deroutetól, a mi fölvillanyozná újra sorainkat s a meglepe- 
tés villámával szórná szét ellenfeleinket és ez : nem a meddő és előrelátha- 
tólag sikertelen oppositio, sem pedig a kapufélfától való búcsúzás, hanem, 
hogy a magyar püspöki kar testületileg komoly, ünnepélyes és nyilvános 
tiltakozással hagyja ott Kómát. 

Kérem alázatosan, ez csak magánvéleményem, de hiszem és érzem : 
hogy minden más csak félrendszabály volna, olyan valami, a mi az Isten- 
nek is, ördögnek is gyertyát gyújtana, és a minek az lenne a következ- 

25* 

menye, hogy az Istent is, meg az ördögöt is magunkra haragítanék. Mióta 
miniszter vagyok, közvetlen közelből ismerem a félrendszabályok átkát ; 
eleget küzdöttem ugyan azok ellen, de sikertelenül és most a többivel 
együtt iszom a levét. 

1870. július 23-dikán Eötvös József b. vallás- ós közoktatásügyi 
miniszter az akkor Bécsben időzött Andrássy Gyula gr. magyar miniszter- 
elnökhez levelett intézett, a melyben a többek között ezeket irta : 

cÜlés alatt ma minisztertanácsot tartottunk, melyben a hajók neu- 
tralizálása iránt velünk közlött körlevélen kívül az országgyűlés föloszlatá- 
sának módjáról tanácskoztunk és a piacet- jog kérdéséről szóltunk, a mely- 
ben a fölterjesztést a minisztérium nevében kell tennem. Az utóbbira nézve, 
Horváth kivételével, a ki a pápa irányában sokkal erélyesebb lépéseket 
kivánt, később azonban a többséghez állt, valamennyien azon meggyőző- 
dést fejezték ki, hogy ha valaha, ezen esetben a piacetet meg kell tagadni. • 

Ugyanezen levelében irja Eötvös b. : <Már több püspökkel szóltam, 
délután még néhánynyal találkozom, igen józanul nyilatkoznak, s én jót 
merek állani, hogy ha ő felsége tanácsaimat követi és én munkaképes 
maradok, minden nagyobb zavar és conflíctus nélkül fogom Magyarorszá- 
got az egyházi ba3okon keresztülvezetni. Fog-e főképp a második föltétel 
reálisai tatni, nem tudom, mert egy hétnél vagy tíz napnál tovább alig 
birom el, s ha Carlsbadba nem mehetek, ágyba kerülök. • 

Ugyanazon hónapban Andrássy grófhoz intézett egy másik levelében 
Eötvös József b. a következőket irta : 

•A conciliumra nézve remény lem, hogy ő felsége a minisztérium 
fölterjesztését eddig jóváhagyta. Ezen esetben a placetum tárgyában a 
szükséges teendők a minisztériumra bizatván, ennek nevében és így a Te 
aláirásoddal levelet kell intézni a püspökökhez, melyben intetnek, hogy a 
k. piacet kihirdetése nélkül semmi pápai bullát ne hirdessenek ki. E levél 
formuláját, melyet már a többi miniszterrel közöltem és ők helybenhagy- 
ták, ide zárom, s ha Te is elfogadod, minisztériumom minden püspök 
számára el fogja készíteni és Hozzád aláirás végett fölküldeni. 

Hy levélnek szétküldését a jelen esetben elkerülhetetlenül szükséges- 
nek tartom. 

Először, mert az 1794. bulla alkalmával ugyanezen eljárás követte- 
tett, azaz akkor is, még mielőtt a bulla az országba küldetett, de annak 
kiadatása a követség utján a kormány tudomására jutott, hasonló levél 
küldetett a püspökökhez, mint ezt előterjesztésemben is megemlítem. 

Másodszor, mert ezen levél nem közöltetvén a hírlapok utján és 
csak a púspökökhez küldetvén prsBsidiális utón, semmi provocatiót vagy 
sértést magában nem foglal. 

Harmadszor, mert mihelyt a kormány ezen kérdésben interpellál- 
tstni fog, a mi most is csak azért nem tőrtént, mert a középbal az utolsó 
dapokban a kormány elé nehézségeket gördíteni nem akart, azon választ 
Icell adhatnunk, hogy a kormány mindent már megtetty mi az állam jogai- 
xiak megóvására szükséges. 

Negyedszer, mert azon előrelátható esetre, ha a Curia püspökeinknek a 
^nblicatiót megparancsolná, igen könnyíti helyzetöket, ha a kormány, vagy 
Inkább a fejedelem tilalmára hivatkozhatnak. 

Ötödször, mert ha püspökeink között valaki találkoznék, ki Rüdigier^ 
példáját utánozni akarná, a kormány állása sokkal könnyebb, ha az illető 
püspök egy positiv parancsolat ellen cselekszik, mint ha magát avval védel- 
mezheti, hogy hona fíde járt el. 

Habár ezen ügy most nagyobb események által háttérbe szoríttatott, 
nagyfontosságú főképp következményeiben, s ezért ajánlom figyelmedbe, 
mert végre is csak Te vagy az, ki az erélyt a kellő óvatossággal egyesíteni 
tudod, s ez esetben mindkettőre van szükség.* 

Miként Aschenbrier Antal dr. a Pesti Naplónak 1892. január 22-dikén 
megjelent számában irja,t 1 870. augusztusi sején értesítette az akkori vallás- 
és közoktatásügyi miniszter, b. Eötvös József, Simor János herczegpri- 
mást, hogy a kir. minisztérium a vatikáni zsinat határozatainak ötletéből 
az állam jogainak megoltalmazása és a fönforgó nehéz viszonyok békés 
kiegyenlítése indokából szükségesnek találja ő felségének javaslatba hozni, 
hogy a placet-jogot újból gyakorolja.* 

• Mielőtt — folytatja Aschenbrier — a primás a kormánynak eme 
váratlan terve fölött a püspöki karral tanácskozhatott volna, s a tervbe 
vett placetum miatt véleményét a kormánynyal közölhette volna, ő és az 
összes érsekek, püspökök Andrássy Gyula gr. miniszterelnöknek 1870. évi 

* Egy kath. pap, a kit Felső-Ausztriában egy reáliskola vallástanítójá- 
nak választottak meg, megtagadta az esküt az állami alaptörvényekre, s 
Rüdigier linzi püspök kijelentette, hogy a római poenitentiaria rendeleténél 
fogva egy kath. papnak sem szabad ezt az esküt letenni. 

Az osztrák vallásüfjyi miniszter erre elhatározta: Minthogy sem az 
nem engedhető meg, hogy az esküt megtagadtS, sem az, hogy az egyházi 
hatóságtól alkalmatlannak kijelentett vallástanító alkalmaztassék, nem 
marad más hátra, mint hogy, ha kisegítő alkalmazása nem lehetséges, a 
vallástanítás függőben maradjon. 



augusztus 10-dikéről keltezett rendeletét vették, melyben értesültek, hogy 
miután Ő cs. és kir felsége a vatikáni zsinat egynémely határozatai folytán 
királyi apostoli jogait megszorítva látja, 1870. augusztus 9-dikén kelt leg- 
magasabb elhatározásával a placet-jog gyakorlatát legkegyelmesebben 
elrendelni méltóztatik. Értesítették továbbá őket arról, hogy a legmagasabb 
elhatározás folytán hazánkban a római zsinat, vag>' a római pápa határo- 
zatai vagy constitutiói ki nem hirdethetők, vagy az országban nem ter- 
jeszthetők, mielőtt a kormánynak azokat be nem mutatták és kihirdeté- 
süket ő felsége a kormány utján határozatilag nem engedélyezte.* 

1870. július 30-dikán ö felsége kéziratot intézett az osztrák vallásügyi 
miniszterhez, a melyben a csalatkozhatatlansági dogma megállapítása 
következtében az 1855-bcn Bécsben kötött concordatumot megszűntnek 
nyilvánítja. 

A bécsi hivatalos lap közzétette azon fölterjesztést is, a melyet 
Stremeyer osztrák vallásügyi miniszter e tárgyban ő felségéhez intézett. 
E fölterjesztésében a miniszter igen határozottan ellene nyilatkozott a 
piacet fölelevenítésének. 

Ugyanakkor közzététetett Beust közös külügyminiszter jegyzéke a 
monarchia római követéhez. Beust jelenti benne a concordatumnak 
Ausztriára nézve kimondott megszüntetését és a többek között ezeket irja : 
• A magyar kormány, az apostoli királyok egyik régi privilégiumára 
támaszkodva, a placetum regiumot készül alkalmazásba venni. Mint már 
kiemeltem, a concordatumot, a melynek törvényes érvénye Míbgyarorszá- 
gon több mint vitatott, oly országban nem kell külön megszűntnek kimon- 
dani, a hol állami törvénynek eÜsmerve nincs. Nem így van a Lajtán 
inneni országokra nézve, a hol szükséges az 1855. november 5-diki csá- 
szári pátenst, a mely a concordatumot törvényes erővel ruházta föl, vissza- 
vonni. Ez a rendszabály, a melyhez haladék nélkül fognak nyúlni, elégsé- 
gesnek tetszett, a nélkül, hogy a placetum regiummal kellene élni, a mely 
azonfölül ellentétben van az állami alaptörvények szabadelvű szellemével 
és akadályokat gördítene azon szabadság elé, a melyet ezen törvények 
különösen a katholikus kultusz gyakorlására nézve biztosítanak. » 

föíms József b. 1870. augusztus 16-dikán Carlsbadból a következő 
levelet intézte Andrássy Gyula grófhoz : 

Eedyes barátom I 

E perczben jön kezembe Beiistnak a concordatum iránt irt nótája, a 
melvben ez van : 

• Die ungarische Regierung, indem sie sich auf ein cdtes Privilégium 

der apostoliscben Kön ige stützt, bereitet sich vor das placetum regium 

anzuordnen. In Österreich ist die Aufhebung des Concordats genügend 

erschienen, ohne dass wir zum placetum regium greifen, das überdies 

»>wí dem liberalen Geiste der österreichvtchen Siaatsgrundgesetze im 

^íViderspruch steht.» 

Mir scheint es nicht die Aufgabe der österreichischen Regierung zu 
sein, irgend eine Massregel der ungarischen Regierung, welcbe diese im 
Hinvernebmen mit dem Souverain und mit dessen Einwilligung ergriffen 
lat, einer Kritik zu unterzieben. Am wenigsten kann dies die Aufgabe 
<les gemeinsamen Ministers der Auswártigen Angelegenheiten sein, der 
ja auch der Minister für die Angelegenbeiten Ungams sein sollte. 

Jedenfalls aber muss ich Dicb bitten, Seine Excellenz bierauf auf- 
merksam zu macben. Die Interessen der Monarcbie und Sr. Majestát lie- 
gen mir zu sebr am Herzen, als dass icb micb hinreissen liesse, auf diese 
Insinuation auch nur durcli die Presse zu antworten. Es wiire mir ganz 
gewiss nicht schwer zu beweisen, wie wenig die Aufhebung des Concor- 
dats im gegenwártigen Falle nützen kann, wenn man mit derselben nicht 
auch das Recht des Piacet ins Lében ruft. Die Zeit wird diesen Beweis 
iiefern. Übrigens bitté ich Dich auch Seine Majestát darauf aufmerksam 
zu machen, wie sohr unsere Stellung erschwert wird, wenn die Herren des 
Wiener Ministeriums ad captandam benevolentiam publici unsere Mass- 
regeln verdáchtigen. Ich habo, ohne meine Person zu schonen, bis jetzt 
jeden Conflict in Religionssachen zu vermeiden versucht, und werde dies, 
solange ich noch im Amte bleibe, auch in Zukunft zu thun suchen, doch 
für den Erfolg kann ich nur insofern gutstehen, als mir wenigstens von 
jenen keine Hindernisse in den Weg gelegt werden, die eben so wie ich 
die Interessen Sr. Majestát zu vertreten habén, und diese fordern vor állom 
<lie höchste Vorsicht in allém, was mit der Frage derReligion zusammen- 
hángt. 

Ezeket németül irtam, de mondhatom, magyarul káromkodtam, 
mikor Beust nótáját olvastam. 

Stremcyer Vortragjáról nem szólok ; ezt is, ha már pubhcálni akar- 
ták, máskcpj) kellett volna irni. Gondoskodjál, hogy a mi fölterjesztésünk a 
közönség elé ne kerüljön. Én fölterjesztéseimet ő felségének irom s azok 



nem valók a lapokba. Ha az országgyűlés összejön, Gbyczy interpellálni 
fog az infallibilitas iránt ; ekkor majd válaszolok ; addig ezen ügyben 
semmi nyilatkozat nem szükséges. Mert miután nálunk concordatum nem 
létezik és a placetum-jog soha nem szűnt meg, az, bogy ez esetben vele 
élünk, nem kivan semmi explicatiót. Ez kötelességünk, s azt, bogy e köte- 
lességet teljesítjük, külön kihirdetni vagy motiválni képtelenség. Valamint 
a concordatum irányában nem nyilatkoztam soha, hanem egyszerűen tör- 
vényes állásomhoz ragaszkodtam, azaz nem létezőnek tekintettem e szer- 
ződést, hasonlóan akarok eljárni itt is. Ég áldjon. Hived Eötvös. 

A placetum fölelevenítése ellen Simor János herczegprimás a püs- 
pöki kar nevében terjedelmes emlékiratot terjesztett ő felsége elé. 

A magyar kormány érvelése ez volt : A pápai csalhatatlan ság elve 
azon elvekkel, melyek az államok újabb szervezetének alapjául szolgálnak, 
ellentétben áll. Ez elvnek gyakorlati végrehajtása tehát szükségképp oly 
összeütközéseket fog támasztani az állami hatalom és a kath. egyház között, 
melyek következményei úgy az államnak, mint az egyháznak a legnagyobb 
mértékben árthatnak. E következmények pedig csak a placetum által tart- 
hatók távol. 

Az infallibilitas — így válaszolt Simor — dogma, s hozzájárulását 
egy katholikus püspök sem tagadta meg. Fölösleges tehát és az egyház 
szabadságával s alkotmányos függetlenségével merőben ellenkező minden 
törekvés, mely a placetum gyakorlata által e dogma kötelező erejét gyen- 
gíteni akarná. De nem is igazolható feltevés, hogy e dogma ellentétben áll 
az iijabb államszervezet elveivel. Ott voltak a zsinaton szabad és alkotmá- 
nyos országok püspökei Magyar-, Németországból, Észak-Amerikából, stb.; 
ellenezték a definitiót, de az érvek között, melyekkel ellene küzdöttek, egy 
sem hozta fol e nehézséget, jóllehet tudták, hogy a napi sajtó ezt is han- 
goztatni fogja, hanem mindannyian azt mint alaptalan ráfogást vissza- 
utasították. 

Téves az a feltevés is, mintha e dogma folytán az egyház és 
állam közötti viszony megváltozhatnék. Az infallibilis pápa egyéb igénye- 
ket nem támaszthat az állammal szemben, mint a minőket az infallibilis 
egyház támaszt. Erre sem oka, sem ereje nincsen. Nem is gondolható 
nagyobb anakronizmus, mint ha jelenleg a középkorra hivatkozunk és a 
történelemből akarjuk bizonyítani annak jogosultságát, hogy a pápa ellen 
óvó intézkedésekről gondoskodjunk. A pápák középkori befolyása és 
hatalma nem a dogmákban, hanem a népek szükségleteiben leli alapját. 
Mindenesetre a méltányosság követeli, hogy bevárjuk a képzelt befolyás 

hatását és merő föltevések alapján az egyház szabadságát sértő praBventiv 
rendszabályokkal ne korlátozzuk. 

A kormány továbbá szükségesnek tartotta a placetumot magának a 
katholikus egyháznak érdekében : mert szerinte csakis vele lehet megaka- 
dályozni, hogy a törvényhozás a monarchia mindkét részében ne vegye 
kezébe a dogma által veszélyeztetett állam védelmét. Ha az állam erre 
kényszerítve volna, nem vehetné figyelembe többé az egyház érdekeit és a 
tényleg uralkodó hangulatból legnagyobb bizonyossággal következtethető, 
hogy a vatikáni zsinat határozata a parlamentben az egyházi javak secu- 
larisatiója mellett sok más, az egyház érdekeivel ellentétes határozatokra 
vezethetne. Félni lehet továbbá attól is, hogy e dogma kihirdetése magá- 
ban a népben zavarokat támaszt és a hivők nagy része az engedelmességet 
az egyház iránt megtagadja. 

Ezekre a herczegprimás így válaszolt : Hogy mindez lehetséges, abban 
kételkedni nem lehet ; másrészt azonban semmiféle biztosíték nincsen az 
iránt, hogy a placetum ez eshetőségeket megakadályozhatná. 

Mert ha azok az elemek, melyek felforgatásra törekesznek és czéljuk 
eléréséhez a legbiztosabb útnak a katholikus egyház kifosztását és elnyo- 
mását tekintik, ha ez elemek remélhetik, hogy a destnictiv sajtó és társa- 
dalmi izgatás segítségével czéljukhoz juthatnak, akkor bizonyára a place- 
tum által sem engedik magukat feltartóztatni az egyház üldözésében és az 
egyházi javak kérdésének felvetésében. 

A mint pedig az egyház soha sem egyezhetnék abba, hogy anyagi 
érdekeinek biztosítása a vallási szabadság és saját függetlensége árán meg- 
kiséreltessék, vagy megváltassék, úgy kétségtelen, hogy azok, kik az egy- 
házi vagyon után áhitoznak, c zsákmányt sohasem adják oda a place tűmért. 
Elfogult emberek soha sem tanulnak a történelemből. A magyar 
többnyire saját kárán tanul. Az egyház ellensége irigy vág}'gyal ragadja 
meg a sikamlós példát, melyet e tekintetben a forradalmi törekvések más 
országokban nyújtanak ; és nemtelen örömében, melyet neki az egyház 
kifosztása okoz, megfeledkezik arról, hogy rablott jószágon áldás nincsen, 
hogy elpocsékolás folytán nyom nélkül tűnik el a vagyon, s hogy az egy- 
házi javak elrablásaért végre az ártatlan népnek az adók roppant terhével 
kell bűnhődnie. 

Mivel pedig a kormány úgy hazafias érzületénél, mint magas diplo- 
matiai belátásánál fogva az egyház tulajdou jogát kész megvédelmezni : 
rendelkezésére állanak e czélra placetum behozatala nélkül is a legalkal- 
masabb eszközök éa fegyverek, t. i. bölcs nemzeti politika követése és a 
királyi koronázási esküvel megerősített alaptörvények férfias fentartása. 

E fegyverekkel élne bizonyára a kormány, ha az országgyűlés több- 
sége a protestánsok autonómiáját és vagyonát törvénytelen módon 
támadná meg. Mi indíthatná tehát a kormányt arra, hogy a katholikus 
egyház jogainak védelmében kisebb erélyt fejtsen ki és az állampolgárok 
roppant többségének vallási javát, mely a haza javától elválaszthatatlan, 
jogtalan merényleteknek áldozza fel ? 

Még ha való is volna, a mint nem az, hogy az országban a kérdéses 
dogma a kedélyek észrevehető felháborodását okozta és az ország katholi- 
kus népe két, egyenlően ügye lemre méltó pártra szakadt volna, még akkor 
sem fogadható el az a tanács, hogy az állam ebben a kérdésben, mely egye- 
dül a valláshoz és lelkiismerethez tartozik, pártállást foglaljon el és bár- 
mely párthoz csatlakozzék. 

Egyeseket indíthat lelkiismeretük arra, hogy tetszésüket vagy nem 
tetszésüket e vallási kérdésben nyilvánítsák ; de a polgári hatalomnak, az 
államnak és parlamentáris kormánynak nem tulajdonítható az a jog, hogy 
beleavatkozzék theologikus kérdésekbe, vagy magának bármely vallásfele- 
kezet belügyei és hitczikkeire nézve birói vagy határozó hatalmat tulajdo- 
nítson. 

Hit dolgában a kormányhoz, kivált vegyes vallásos államban, teljesen 
neutrális állás illik. Már pedig éppenséggel nem volna neutrális állás, ha 
az állam a placetum gyakorlása által azoknak jönne segítségükre, kik a 
vatikáni zsinat határozatait rosszalják. 

A kormány továbbá azért tartja szükségesnek a placetumot, hogy 
ellenkezésbe ne jöjjön a magyar püspökök zsinati szavazatával és hogy a 
püspöki kar az esetre, ha a pápa a zsinati határozatok kihirdetését köve- 
telné, Rómával szemben passive viselkedhessek és engedetlenséget, hivat- 
kozással a placetumra, az állam tilalmával menthesse. 

Ez indok - - úgymond Simor — a legnagyobb zavarba hozza a püs- 
pöki kart ; ily gondoskodást és utólagos védelmet a püspöki kar sehogy 
sem fogadhat el. Miután kifejtette, hogy más a helyzet egy dogmának 
definitiója előtt és más a definitio után, érvelését így végzi : Egy katholi- 
kus püspök nem viselkedhetik passive az egyház iránt: zsinatilag elfoga- 
dott hitczikkelylyel szemben a polgári hatalom tilalmával nem védekezhe- 
tik, s minthogy dogma egyedül az egyházhoz, a vallás tanához és a katho- 
likus lelkiismeret fórumához tartozik, vele szemben a placetumnak éppen- 
séggel semmi hatálya nincsen, valamint egy püspök sem menthető fel 
vele esküje és kötelessége alól. 

A herczegprimás ezután felelt a kormánynak azon érvére, mely 
szerint a placetum szükséges, mert helyes és szükséges ez ügyben Ausztria • 

vaJ egyenlő politikát követni. Ausztriában pedig a közvélemény a vatikáni 
decretumok folytán a concordatum eltörlését követeli az állami független- 
ség megőrzése czéljából. 

Minthogy pedig nálunk a concordatum érvénynyel nem bir, nem 
marad más bátra, mint az elvek egyenlőségének nyilvánítására a place- 
tnmot behozni. 

Simor először is lehetetlennek mondja, hogy a magyar kormány 
figyelmét kikerülte volna, hogy az osztrák kormány vallásügyi politikája a 
legnagyobb felháborodást és elégületlenséget szülte Ausztria katholikus 
népénél, mely ennek a választások által kifejezést is adott. Aztán folytatja : 
Ha valamiben, akkor bizonyára ez ügyben szem előtt tartandó hazánk sar- 
kalatos törvénye ; «Ne regnum Hungáriáé ad normám aliarum provinciarum 
gubernetur.i Különben is, minden accomodálási törekvés mellett, melyet 
ez esetben a magyar kormány iránt tanúsítani akar az osztrák kormány, 
alig lehet hinni, hogy ez utóbbi a magyar kormány által választott eszközt, 
a placetumot helyeselhetné. Mert az osztrák vallásügyi miniszter, Stre- 
meyer, előterjesztésében, melyben ö felségének a concordatum eltörlését 
ajánlja, annak helyébe éppenséggel nem kívánja a placetumot tétetni, sőt 
ellenkezőleg, Ő a placetumról kijelenti, hogy az ellenkezik a birodalom 
alkotmányos alapelveivel, a polgári, személyes, vallási és sajtó-szabadság- 
gal, valamint a szabad levélváltási joggal. Sérti továbbá a vallás szentségét 
és móltóságát, az egyházat pedig megfosztja megillető szabadstlgától és 
autonómiájától és egyszerű állami intézménynyé teszi. A placetumot ezek- 
nél fogva mint privilégium odiosamot helyteleníti, és alkalmazását annál 
inkább visszautasítja, mert az ilyen gyámkodó eljárás ugyan megfelelhetett 
az egykori rendőr-állam rendszerének, de a modern jogállamban el nem 
fogadható. Különös anomália volna, ha e restructiv szabitlyt éppen a katho- 
likus egyház ellen statuálnák, melyhez az osztrák állampolgároknak túl- 
nyomó része tartozik, míg a többi felekezeteknek a cselekvés és közlekedés 
szabadsága továbbra is meghagyatnék. Jól jegyzi meg az osztrák valliis- 
ügyi miniszter, hogy a placetum a vatikáni határozatokkal szemben hiú t^s 
hatálytalan eszköz, minthogy bármely dogmának a lelkiismereteket köte- 
lező ereje nem függ a kihirdetés valamely meghatározott formájától, hanem 
6 tekintetben irányadó elv : utprimum innotuerit. így szólott a lajtántnli 
miniszter hivatalosan 1870. július í25-dikén, és ennek daczára a magyar 
kultuszminiszter augusztus elsején szükségesnek tartotta a placetumot, 
hogy vele az osztrák vallásügyi politikát támogathassa. 

Korunkban minden fölvilágosodott, alkotmányos érzelmektől és igaz- 
ságszeretettől áthatott íUlamfórfiu kénytelen az o«ztrák vallásügyi minisz- 

ellenkező törekvést pedig rosszallani. 

Mert ha a fejedelmi jogok és az állam érdekei Ausztriában placetum 
nélkül is sértetlenül fentarthatók a katholikus egyházzal szemben, akkor a 
magyar kormány előterjesztésében kifejtett érvelés sem birhat semmi 
alappal s önmagában összedől. A parlamentarismus és a modem államok 
szervezete homlokegyenest ellenkező elveken és tanokon nem alapulhat. 

Ezek után áttért a memorandum annak igazolására, hogy a magyar 
polgári törvények, az uzus és a történelem minő gyenge támpontokat 
nyújtanak a placetumra nézve. 

A kormány a Zsigmond -féle rendeletet emli tette föl, Simor pedig 
megmagyarázta, hogy az a körülmény, hogy a tridenti zsinat egy pár tör- 
vénye, mely a praelatusok kinevezésére, a javadalmak adományozására stb. 
vonatkozik, nem lett recipiálva, nem a placetummal magyarázható meg, 
hanem abban a kiváltságban leli alapját, melyet első szent királyunk a 
koronával együtt a pápától kapott. A tridenti zsinat kihirdetésének útját 
állani a magyar államnak eszébe soha sem jutott. A kormány törvényidé- 
zeteivel szembe állította a katholikus egyház szabadságát biztosító régi 
magyar törvények egész sorozatát s hivatkozott az 1 848-diki törvényekre 
is, mint a melyek átaláuos alkotmányos szabadságot biztosítanak. 

Azt az elméletet, mely szerint a placetum fölségi jog, megczáfolja 
korunk ujabb elmélete, mely éhül állítja fel az államnak az egyháztól, 
s a polgári hatalomnak az egyháztól való szétválasztását, az egyházak 
függetlenségét és a vallásfelekezetek egyenlőségét és viszonyosságát. Az 
alkotmányosság elmélete szerint veszedelmes a szabadságra az állami 
hatalmaknak, t. i. a törvényhozói, végrehajtó és birói hatalomnak egy sze- 
mélyben való concentratiója. Mennyivel inkább félelmetes akkora cfiesaro- 
papismus s mily kevésbbé egyeztethető össze az alkotmányosság fogalmá- 
val az egyházi és polgári hatalomnak egy kézben való egyesítése ? Pedig a 
dolog még feltűnőbb volna, ha ez a szokatlan elv csakis a kath. egyház 
kárára volna alkalmazandó, meghagyatván a többi felekezeteknek az őket 
megillető szabadság. A hatalomnak ilyetén kiterjesztését és részrehajló 
eljárását a magyar alkotmány soha sem helyeselte, soha sem követte, az 
1 848-diki évi törvények szelleme pedig azt teljesen kizárja. 

Végre elősorolta azokat az államokat, melyekben placetum nem léte- 
zik : Poroszország, a franczia concordatum és Ausztria nem akadályózza a 
közlekedést az egyház feje és hivei között. Angolország és Észak-Amerika 
nem ártja magát a katholikusok egyházi ügyeibe, Svájcz, Dánia és egyéb 
protestáns német államok szintén eltörölték a placetumot, Olaszországon 

kívül csak Oroszország az, mely azt a katholikus egyházzal szemben alkal- 
mazza. 

Jekelfalusfty Vincze, székes -fehérvári püspök, 1871. január 1 8-dikán 
levelet intézett Eötvös József báróhoz, melyben arra kérte, hogy a vatikáni 
zsinat határozatait magában foglaló pásztorlevclét vegye pártfogása alá. 
E levelet Pauler Tivadar, az 1871. február 3-dikán elhunyt Eötvös József b. 
utódja a vallás- és közoktatásügyi miniszteri állásban, intézte cl. 1871. már- 
czius 6-dikán kelt válaszában figyelmeztette a püspököt az 1870. augusztus 
10-dikén kibocsátott rendeletre. 

Pauler Tivadar vallás- és közoktatásügyi miniszter a képviseló'háznak 
1871. ápril 22-dikén tartott ülésében felelt Schvarcz Gyula interpellátiójára 
a csalatkozhatatlansági dogmának állítólag az ország több püspöki megyé- 
jében történt kihirdetése tárgyában. Elmondotta, hogy nincs hivatalos 
tudomása róla, hogy a dogmát több egyházmegyében kihirdették, s ezután 
előadta válaszát a székes- fehérvári püspöknek elődéhez intézett levelére. 
•Ebből — folytatta — világosan kitűnik, hogy a kormány a placetumot 
elévültnek nem tekinti, annak érvényét elismeri, s annak foganatba vétele 
iránt intézkedett, mert a kir. te tsz vényjogban azon módot látja, mely sze- 
rint apostoli királyaink az államjogokat védelmezték, melylyel azoknak 
védelmére éltek, azon módot, melynek érvényét legjelesebb publicistáink 
mindenkor eUsmerték és a mely alkalmasnak bizonyult arra, hogy az 
államnak érdekeit óvja meg a nélkül, hogy az egyháznak vagy egyeseknek 
lelkiismereti szabadságát érintette volna.* A képviselőház átalános élénk 
helyesléssel fogadta a miniszter azon kijelentését, hogy a kormány köteles- 
ségének tartja a placet-jog csorbítatlan föntartását és hogy «reméDyli,hogy 
azon törekvéseiben, hogy a haza legszentebb érdekeit, a polgári szabadságot 
épp úgy, mint a magyar közjog függetlenségét egész épségben fön tartsa : 
minden rendŰ hazafiak kész támogatására számíthat*. 

Midőn köztudomásra jutott, hogy a székes-fehérvári püspök, a 
miniszter figyelmeztetése ellenére, kihirdette a vatikáni határozatokat, 
Simonyi Ernő a képviselőháznak 1871. június 3-dikán tartott ülésében 
a következő interpellátiót intézte a vallás- és közoktatásügyi minisz- 
terhez : 

« Igaz-e a hírlapokban közölt amaz állítás, hogy a miniszter úr előtt 
a székes -fehérvári püspök kinyilatkoztatta volna, hogy ő a pápai úgyneve- 
zett infallibilitási bullát egyházmegyéjében kihirdette és kihirdettette 

légyen ? Ha igaz, szándékozik-e a miniszter úr ezen egyházmegye kormány- 
zatát továbbra is a százados gyakorlat által törvényesített királyi jogokat 
szándékosan sértő püspök kezében hagyni ?» 

Pauler Tivadar vallás- és közoktatásügyi miniszter azt válaszolta 
Simonyinak, hogy Jekelfalussy Vincze püspök kihirdette a vatikáni hatá- 
rozatokat, s hogy tá kormány a korona jogai megóvására és föntartására 
az eddigi gyakorlatnak és az államhatalom jogkörének megfelelő intéz- 
kedéseket szándékozik alkalmazásba venni és fogja alkalmazásba venni. • 

A hivatalos Budapesti Közlöny 1871. szeptember li2-dikén megjelent 
számában a következőket közölte : 

A székes -fehérvári megyés püspök hivatalosan megidéztetvén, a 
folyó hó 1 1 -dikén déli 1 órakor tartott minisztertanács előtt megjelent. 

A miniszterelnök úr a püspök úrhoz intézvén a szót, előadá, hogy Ő 
cs. és apóst. kir. felsége őt legmagasabb kéziratával legkegyelmesebben 
megbízni méltóztatott, hogy a püspök úrnak azon tette miatt, hogy a con- 
ciliumi határozatokat és pápai rendeleteket — az 1870-dik évi augusztus hó 
9-dikén kelt abbeli legfelsőbb királyi elhatározásnak ellenére, melylyel az 
ő felségét mint Magyarország apostoli királyát megillető királyi tetszvény- 
jog (jus placeti regii) gyakorlatba vétele elrendelve lőn — ő felségének 
engedélye nélkül és a magyar királyi minisztériumnak ugyanazon évi 
augusztus hó 10-dikén kiadott tiltó rendelete daczára egyházmegyéjében 
ünnepélyesen kihirdettette, ő cs. és apostoli kir. felsége egyenes rendeleté- 
ből és nevében a királyi visszatetszést, rosszalást és megfeddést kinyi- 
latkoztassa. 

E legfelsőbb parancsot teljesítvén, a miniszterelnök úr egyszersmind 
kifejezést adott azon várakozásának, hogy a püspök úr jövendőre a törvé- 
nyeknek és ő felsége legmagasabb rendeleteinek köteles tisztelettel enge- 
dolmeskedend és azok megsértésére többé alkalmat adni nem fog. 

Jekelfalussy Vincze püspök következőleg válaszolt : Köteles enge- 
delmességgel fogadom apostoli királyomnak e legmagasabb elhatározását; 
tudom kötelességemet. 

Pauler Tivadar vallás- és közoktatásügyi miniszter Schvarcz Gyidá- 
nak és Simonyi Ernőnek e tárgyban hozzá intézett kérdéseire szeptember 
26-dikáu válaszolt. Elmondotta, hogy a kormány közvetlenül azt várja 
intézkedésétől, hogy a székes -fehérvári püspök a törvények és törvényes 

rendeletek iránt ezentúl tartozó tisztelettel fog viseltetni, közvetve pedig 
azt, hogy a törvények tekintélye föntartassék és megóvassék. 

Schvarcz Gyula nem kivánt kiterjeszkedni annak a birálatára, meny- 
nyire compatibilis az audiendum verbum regium alkalmazása a parlamenti 
kormányformával ; nem kérdezte, nincs-e az némileg ellentétben, legalább 
alakiig, azon tannal, hogy a fejedelem személyét lehetőleg kivül kell 
hagyni a kormányzáson. Meg volt győződve, hogy ha az alkalmazott mód 
javára válik az ügynek, nem akad majd a házban senki, a ki e hibát számba 
vegye. Ha azonban az bizonyulna be, hogy ezen az utón a czélt nem érni 
el, a kormány remélhetőleg be fogja látni, hogy a középkorból előrántott 
ezen móddal nemcsak nem haszntilt az ügynek, hanem szemben a renitens 
főpapokkal magát a korona, az alkotmányos király tekintélyét compro- 
mittálta. 

Símonyi Ernő tudott oly előzményekről, a melyeknél az ad audien- 
dum verbummal be nem érték, hanem azt kívánták a püspöktől, hogy 
vegye vissza a kihirdetett bullát, s midőn a püspök ezt megtagadta, püs- 
pökségétől elmozdították és barátkolostorba tették. Azon az utón, a melyen 
a miniszter jár, a törvények tekintélyét nem lehet föntartani. Beszédét 
ezután így folytatta : 

• A katholikus vallás évszázadok, majdnem két évezred óta fenáll és 
bizonyos tanokat hirdetett, melyeket az ezen vallást követő hivek elfogad- 
tak és elismertek. 

A múlt évben Rómában egy püspöki gyülekezet, úgynevezett syno- 
dus tartatott, melyben elhatároznak egy új tant, raely új tan egészen más 
alapokra fekteti ezen vallást. Mert eddig ezen vallás az embereken kivül 
nem ismert más lényt, mint az Istent. Az Isten és ember között nem állott 
eddig senki. Most azonban felállítanak bizonyos félisteneket, bizonyos oly 
lényeket, melyek tökéletesebbek mint az ember. Ez oly elem a vallásban, 
mely egészen új. Azonban ennek fejtegetésébe itt bocsátkozni természete- 
sen helye nincs ; hanem következése ennek az volt, hogy a kath. vallás 
hívei közül voltak sokan, kik e tant elismerték, voltak igen nagy számmal, 
kik nem ismerték el. Azok közt, kik nem ismerték el, voltak a magyar 
püspökök, kivéve egyet, volt a magyar király, és volt a magyar kormány. 
Hogy a magyar püspökök ellene voltak, azt tudjuk mindnyájan a vatikáni 
synodus gyűléseiből ; tudjuk, hogy mindnyájan, kivéve egyet, ellene sza- 
vaztak : tehát ezen dogma püspökeink meggyőződése nem volt. Mert ott, 
miután hónapokig capacitáltattak, miután mellette minden lehető érv 

felhozatott, mindezek daczára, saját véleményöket és nézetöket követve, 
meggyőzŐdésök szerint tagadólag szavaztak. Ez tehát az Ő meggyőzŐdésök 
nem volt. De nem volt ez meggyőződése a királynak sem, mert különben 
augusztus 9-dikén kelt királyi leiratát nem adta volna ki ; nem volt meg- 
győződése a kormánynak, mert különben aug. 10-dikén nem közöltette 
volna ugyanazon királyi leiratot a püspökökkel. 

Már most, t. ház, a kérdés az, hogyha itt valami történt, a mit a kor- 
mány, a mit a király, a mit a katholikus híveknek mindenesetre nagy és 
tekintélyes része, mondhatnám, hasonlíthatlanúl nagyobb része azon katho- 
likusoknak, kik gondolkoznak, el nem fogad, el nem ismer, és a kormány 
azt a törvényekre és a régi joggyakorlatra hivatkozva eltiltja és mégis talál- 
koznak, a kik ezen tilalom ellenére cselekesznek, kérdés : van-e a kormánv- 
nak módjában a törvénynek és rendeletének érvényt szerezni ? Azt hiszem, 
igenis van. Voltak már máskor is oly eseteink, mikor a főpapok nem enge- 
delmeskedtek. Tudjuk a történelemből, hogy a főpapok nem mindig oly 
bárány szelidségüek, mint a szentirás szavai szerint is és hivatásuknál 
fogva lenniök kellene. Mit mondanak a mi törvényeink? Az 1507 — 8-dikí 
8. t. czikk ezt mondja : 

cQuicunque contra statuta Begni palám et aperte egerit ; Decretaqne 
huiuscemodi temerario abusu violare de caetero praesumpserit (prout hacte- 
nus per plerosque potentes fieri solitum erat) talis si fueritPrcelatus — külö- 
nös, hogy a törvény itt mindjárt ráteszi ujját a prselatusra — aut altéra 
persona Ecclesiastica : in amissione Praelaturae, vei alterius dignitatis, et 
beneficii ; sivero Baro vei nobilis : in amissione universorum bonorum 
suorum, et jurium suorum possessionariorium convincatur eo facto et per- 
petuus BegisB Majestatis, ac Begni infídelis et exul habeatur. 

§.1. 

Ettalium PraBlaturas, beneíicia seu dignitates vei iura possessioniaria, 
Begia Majestas cui maluerit, hberam donandi et conferendi habeat facul- 
tatem. 

Továbbá — nem akarom untatni a t. házat hosszas felolvasásokkal 
— a 2. §. azt mondja, hogy ha pedig ő felsége nem adományozná, akkor a 
vármegye az alispán vezetése alatt népfelkelést rendezvén, annak jószágait 
vegye el, melyek aztán közprédává válnak. Törvény tehát van, mely a 
főpapok büntetését elrendeli. E törvény 1507-ben kelt ugyan, de 1647 -ben, 
még pedig két helyen, t. i. az 5. és 14. t. czikkben újra megerősíttetett. 

Törvény tehát van. Már most, t. ház, én a kormány állását e tekin- 

tétben úgy fogom fel, hogy a magyar törvények szerint a magyar király az 
egyháznak fŐ patrónusa, fö kegyura. Ezen fő kegyúri jog szerint vannak 
jogai, de vannak kötelességei is ; úgy ezen jogait, mint kötelességeit alkot- 
mányos kormányforma szerint egy miniszter ellenjegyzése és felelőssége 
mellett gyakorolja. E szerint tehát minden visszaélés és minden mulasztás 
e joggyakorlatot illetőleg felelősséggel jár, s azon törvény alá esik, mely a 
miniszteri felelősséget elrendeli. 

A királynak mint fő kegyúrnak kötelessége az 1790 — 91. 23. törvény- 
czikk szerint: «Majestas sacratissima, ut supremus ecclesiarum patrónus, 
ecclesias Dei in suis iuribus conservabit, et fundationes cuiuscunque nomi- 
nis ad mentem fundatorum administrari faciet.» 

E szerint a királynak mint fő kegyúrnak kötelessége az egyház bár- 
miféle alapítványait az alapítók intézkedése és azok intentiója szerint 
kezeltetni és az általuk kijelölt czélokra fordíttatni. Kérdem t. ház, ha váj- 
jon a kath. egyház alapítványai szólhatnak-e oly hitre, mely csak a múlt 
évben keletkezett ? Szólhatnak-e oly hitre, mely oly tanokat állít fel, milye- 
nek a keresztény vallások egyikében sem léteznek, mely az ember és Isten 
közt középlényeket állít fel ? Ilyenek pedig semmiféle keresztény vallásban 
nem, hanem igenis a régi pogány vallásokból ösmeretesek. 

Ez, t. ház, nem lehetett azok intentiója, kik a magyar egyház alapít- 
ványait tették, ez alapítványokat tehát az előbbi hiveknek, azon katholikus 
hiveknek, kik a régi vallás mellett megmaradtak, megtartani a királynak 
mint az egyház főkeg;vairáuak kötelessége. Miután tehát a kormány e rész- 
ben az egész eljárás által sem a kath. vallás hiveinek érdekeit, sem a királyi 
rendeleteknek, sem a királyi jogoknak, sem a kormánynak, sem a törvény- 
nek, sem átalában az államnak tekintélyét fönn nem tartotta, én a minisz- 
ter úr válaszával megelégedve nem lehetek. 

Azon eljárás t. ház, melyet a fejérvári püspök irányában követett, 
megvallom, hogy többet ne mondjak, a kormánynak tehetetlenségét mutatja 
ki inkább, s megmutatja azt, hogy képtelen a magyar állam tekintélyét, a 
törvények méltóságát föntartani, annálfogva én ezen kérdés tárgyalását 
kivánom.» 

Schopper György rozsnyói püspök, 1872. deczember 27-dikén kelt 
fŐpásztori encyclicája kiséretében, megküldötte egyházmegyéje papságának 
a római pápa csalhatatlanságára vonatkozó vatikáni határozatokat. Nehogy 
• azon mély csend, mely e tekintetben a megyében uralgott, a főtisztelendő 
klérus azon tagjainak, kik az egyház törvényeinek kihirdetését és kötelező 
erejét illetőleg téves nézeteknek hódolnának, kibúvó alkalmul szolgáljon, 

jónak láttuk a hallgatást megszakítani s hivatalos kötelességünket telje- 
sítve, a nevezett decretumokat és kanonokát, a vatikáni zsinat hiteles 
kiadása szerint, mindegyiknek megküldeni.! 

A képviselőháznak 1873. január hó 16-dikán tartott illésében Lúkő 
Géza a következő interpellátiót intézte a vallás- és közoktatásügyi minisz- 
terhez : 

« Van-e tudomása arról, hogy Schopper György rozsnyói megyéspüs- 
pök körlevelében, a fönálló királyi tetszvényjog ellenére, Tomamegyére is 
kiterjedő egyházmegyéjében a csalhat^itlansági dogmát legújabban kihir- 
dette 9 Ha van tudomása, miként szándékozik ezen törvénytelenség ellené- 
ben eljárni ?» 

Trefort Ágoston vallás- és közoktatásügyi miniszter június 24-dikén 
felelt az interpellatióra. Kellő vizsgálat után, mondotta, azon meggyőző- 
désre jutott, hogy Schopper a csalhatatlansági dogmát formaszeríileg és 
ünnepélyesen nem hirdette ki ; de igenis a Concilium Vaticanum decreta- 
mait, a melyek egy pesti nyomdában megjelentek, 200 példányban meg- 
vette, szétküldötte és kiosztotta a megyei papság között. A miniszter a 
püspöknek ezen eljárását az 1870. augusztus 9-dikén kelt azon legfelsőbb 
elhatározás szempontjából ítélte meg, a mely szerint a római zsinat és a 
pápa ő szentsége semminemű határozatai vagy rendeletei sem ki nem hir- 
dethetők, sem szét nem küldhetők, ha csak előbb a kormány elé 
nem terjesztettek és ennek utján ő felsége kihirdetésöket és szétkül- 
désöket okmányszerűen meg nem engedte. Ehhez képest a püspök 
eljárása fölött rosszalását nyilvánította, azon hozzáadással, hogy ha a 
püspöknek ezen eljárásából törvényellenes cselekmény fejlődnék, ellené- 
ben a törvény egész szigora fog alkalmaztatni. Kevesebbet tenni a minisz- 
ter kötelességmulasztásnak tartotta volna; többet tennie nem volna seiu 
czélszerű. sem ildomos, fŐkép a sajtóviszonyoknál fogva, a mikor bárki is 
a Concilium Vaticanum decretumait kinyomathatja, s azokat bárki is nyil- 
vános helyen vitathatja, ellenezheti vagy védheti. 

Lükö Géza bebizonyítottnak látta, hogy a rozsnyói püspök a csalha- 
tatlansági dogmát valósággal kihirdette. A zsinat határozatain kivúl 
ugyanis a lelkészeknek főpásztori levelet is küldött, a melyben azt irja, 
hogy megküldi e határozatokat, mint « normám credendorum et docendo- 
rum», s hogy a lelkészek mindenek fölött szent kötelességöknek tartsák, 
hogy e részben tanítsák és buzdítsák a híveket. E kötelességek teljesítése 



i03 

tekintetéből a föpásztori levél figyelmezteti őket azon esküre, a melyet 
mindegyikük lelkészszé avatásakor tett, s a mely szerint, bármit rendeljen 
elő egyházi elöljáróságuk, vakon engedelmeskedni tartoznak. 

Lükő a miniszternek a rozsnyói püspökkel szemben követett maga- 
tartását nem tartotta következetesnek, mert az állami legfőbb felügyeleti 
jogból folyó és törvényes gyakorlaton alapuló királyi tetszvényjognak 
hasonló megsértéseért és az 1870. augusztus 9-dikén kikocsátott miniszteri 
rendelet áthágásáért, az Andrássy-kormány a székesfehérvári püspököt 
szigorúbban fenyítette meg, a mennyiben a minisztertanács elé idézte és 
az ő felsége személyét képviselő miniszterelnök megdorgálta. 

A bajt abban látta, hogy az egyháznak a múlt századokból fönmaradt 
előjogai és kiváltságai még mindig léteznek, a mint hogy az egykori világ- 
uralom visszahódításáról ábrándozó hierarchia szívós kitartással folyton 
munkálkodik is ezen kiváltságok megtartásán, sőt kiterjesztésén. Ezen 
törekvések ellensúlyozására szükség van valódi vallásbeli és lelkiismereti 
szabadságot biztosító intézményekre ; de a kormány e részben semmit sem 
tesz, sőt egj'enes szövetségben áll az ultrámon tan aspiratiókkal. A minisz- 
ter válaszával nem volt megelégedve, s föntartotta magának a jogot határo- 
zati javaslat előterjesztésére. 

A képviselőház 83 szavazattal 71 ellenében nem vette tudomásul a 
miniszter válaszát és elhatározta tárgyalását. 

A Deák-körnek ez ügyben 1873. június 27-dikén tartott értekezle- 
téről a Pesti Napló június 28-diki számában a következő tudósitást közölte: 
A Deákkör mai értekezletén a tagok nagy számmal jelentek meg. 

Trcfort Ágost miniszter hosszabb beszédben előadta az indokokat, melyek 
őt a Schopper püspök irányában követett eljárásában vezették, s kérte a 
pártot, venné tudomásul a LükŐ Géza interpellatiójára holnap adandó 

válaszát és fogadná el előterjesztendő indítványát, melyben azt ajánlja, 
hogy küldjön ki a ház bizottságot, mely az állam és egyház közötti viszony 

rendezése tárgyában teendő intézkedésekről véleményes jelentést terjesz- 
szen elő. 

Zsedényi Ede hosszabb beszédben azt ajánlja, hogy a kiküldendő 
bizottság működési köre szűkebbre szabassék. A bizottság csak a placetum 
alkalmazásának módjairól tegyen jelentést. 

Deák Fcreticz hosszabb klasszikus beszédben összes egyházpolitiká- 
dé* 

ját megismerteté a párttal. Nem vállalkozhatunk arra, hogy e beszédből , 
mely, mint Deák határozottan kijelenté, csak szűkebb körre volt szánva, 
tüzetesb kivonatot közöljünk, s így csak legfőbb tételei reproducálására 
szorítkozunk. 

Deák a küzdelem nagy arányainak elő tüntetésé vei kezdé, mely 
küzdelem az egyház és állam között világszerte folyik. Az egyházi viszo- 
nyok szabályozására többféle rendszer létezik. Az egyik az amerikai, 
mely az összes hitfelekezeteket associatióknak tekinti, ez azonban Európá- 
ban, a hol históriailag kifejlődött államegyházak vannak, nehezen valósít- 
ható. Deák kijelenté, hogy az amerikai rendszer hive, de e rendszer csak 
fokozatosan, nagy körültekintéssel vihető keresztül. Az állam és egyház 
közötti viszony szabályozása az állami élet sokféle ügyeivel függ össze, 
így összeköttetésben áll a többi között a püspökök főrendiházi tagságával, 
melyre nézve azonban nagj^on helytelenül járnánk el, ha egyszerűen ki- 
mondanók, hogy e jog megszüntettetik. Ha majd a főrendiházat szabályoz- 
zuk, ki lehet mondani, hogy megszűnik minden személyi jogosultság ; így 
a főispáné s a püspöké is, a mi nem zárja ki, hogy ő felsége meghívhasson 
egyes főispánokat, püspököket, superintendenst vagy rabbinust. Az állam 
és egyház közötti viszony rendezése összefügg a polgári házasság kérdésé- 
vel is, melyre nézve Deák kijelenté, hogy a kötelező polgári házasság hive. 
A permissiv polgári házasság több bajt okoz, mint hasznot ; míg ellenben, 
ha az állam azt mondja, hogy a házasság szerződés is, s mint ilyen az 
állam fóruma elé tartozik, a mi azonban nem zárja ki azt, hogy a házassá- 
got mint szentséget az egyház is reclamálhassa : ez sokkal correctebb 
álláspont. Az állam és egyház közötti viszony rendezése Összefügg a kath . 
autonómia kérdésével is, meljrre nézve Deák kijelenti, hogy az államnak 
arra nincs joga, hogy bizonyos önkormányzati szerkezetet praBscribáljon 
a katholikusoknak ; de arra van joga, hogy beleszóljon, milyen ne légyen 
az ; hogy t. i. az autonómia ne igényeljen magának oly jogokat, melyek 
az államot illetik. Ugyancsak az állam és egyház közötti viszony összefügg 
az alapítványok és alapok kérdésével, melynek megvizsgálására a ház 
bizottságot is küldött ki. Deák abba soha sem egyeznék bele, hogy az ala- 
pítványok és alapok elvétessenek ; de azt óhajtaná, hogy a mi az államé, 
azt az állam fordítsa kulturális czélokra, míg az egyház valódi birtoka 
maradjon meg annak egyházi czéljaira ; mert ha az alapítványokat az állam 
elvenné s a klérust fizetné : éppen nem érhetné el az állam és egyház el- 
választását. Hy sok kérdéssel függvén össze az állam és egyház közötti 
viszony rendezése, Deák helyesnek tartja, hogy a kiküldendŐ bizottság föl- 
adata ne szoríttassék szűk körre. Jobb, ha lassan, de biztosan haladunk ; 

mint elhamarkodva és veszélyeztetve sok érdeket. Végül azt ajánlja, hogy 
az indítványt fogadja el a párt ; de a bizottság ne most választassék meg, 
hanem őszszel, midőn a ház tagjai nagyobb számmal lesznek jelen. 

Tarnóczy Gusztáv nincs megelégedve a miniszter válaszával ; Steiger 
Zsedényit pártolja ; Hoffmann és Szilágyi Dezső az indítvány mellett szól- 
nak. Mindketten kifejtik, hogy a placetum elégtelen fegyver ; az államnak 
arra kell törekednie, hogy kezébe vegye az iskolaügyet ; szabályozza a 
házasságot stb. 

A párt erre hozzájárult Trefort előterjesztéséhez. 

A képviselőház június 28-dikán tárgyalta a miniszternek június 24- 
dikén tudomásul nem vett válaszát. 

Lükő Géza lehetetlennek mondotta, hogy a ház ki ne fejezze rossza- 
lását a miniszter iránt ; ha pedig a miniszter annyira érzéketlen lenne, 
hogy a rosszalás kijelentése után is megmaradna állásában, utasítást ki- 
vánt neki adatni, hogy miképp járjon el. Ehhez képest határozati javasla- 
tot terjesztett elő, a mely szerint a képviselőház mondja ki, hogy a minisz- 
ter válaszát kielégítőnek, helyesnek és következetesnek nem találja és uta- 
sítja a minisztériumot, hogy « addig is, míg az állam és egyház közti 
viszonynak meghatározása iránt törvényhozás útján gyökeres intézkedés 
jönne létre : a királyi tetsz vényjognak teljes érvényben tartása fölött őrköd- 
jék, és valamint a rozsnyói, úgy más netalán ezentúl előforduló esetben a 
fönlevő gyakorlat és törvény értelmében szigorúan járjon el ». A törvény 
szigorú végrehajtása tekintetében Lükő utalt 11. Ulászló 6 decretumának 
7. czímére, a hol világosan kimondatik, hogy az ország statútumai és de- 
cretumai ellen vétő püspökök benefíciumaiktól fosztassanak meg. 

Trefort Ágost vallás- és közoktatásügyi miniszter a vádra, hogy szö- 
vetségben van az ultramontánokkal, azt felelte, hogy « igenis conspirál az 
ultramontánokkal és a klérussal, conspirál minden felekezettel és conspi- 
rál a józan észszel a vallásos béke föntartására, a vallásos súrlódások kike- 
rülésére, mert a centrifugális erőktől szaggatott s szegénységgel és hátra- 
maradással küzdő hazának vallásos conflictusokra szüksége nincs •. 

Szemmel tartva az 1870. augusztus 9-dikén kelt legfelsőbb határoza- 
tot, a püspök ellen való föllépésnek csak két módját látta. Az egyik, a me- 
lyet a székesfehérvári esetben alkalmaztak, a másik a tőle kifejezett rósz- 



szalás. Ez utóbbit nem mint enyhébbet választotta, de mint alkotmányos 
fogalmaival megegyezőt, nem akarván a koronát és az egész minisztériu- 
mot az actióba bevonni. Törvény nem lévén, mely a tetszvényjog gyakor- 
lását szabályozza és e gyakorlás hatását biztosítja, nem volt rendelkezésére 
harmadik mód. 

Áttérve a jövőben tenni valókra, megalkotandónak mondotta a tör- 
vényt a vallás szabad gyakorlásáról. Továbbá a törvényt a polgári házas- 
ságról, tmely a vallásfelekezetek egyenjogúságának coroUariuma akként, 
hogy a házasság polgári jogi érvényességére a vallás befolyással ne bir- 
jon, s az állam a házasságot a maga szempontjából polgári szerződésnek 
tekintse, a mely fölött saját törvényei szerint itélt. Harmadszor, szabályozni 
kell a katholikus alapokat és alapítványokat. «Ezek jogi természete iránt 
csak birói utón lehet tisztába jönni. • Negyedszer, el kell intézni a katho- 
Ukus autonómia kérdését. Ötödször, rendezni kell a piacet jogát, mint a 
mely tjeién alakjában a sajtó- és szólásszabadság mellett tarthatatlan, de 
föntartandó mindemellett addig, míg más törvényes provisiók nem lépnek 
helyébe, s az állam viszonya az egyházhoz újabb alapokra nem lesz fek- 
tetve*. Mindezeknél fogva a következő indítványt terjesztette elő : • Küldjön 
ki a képviselőház bizottságot a végre, hogy a vallás- és közoktatási minisz- 
ter közbejöttével az állam és egyház közötti viszony szabályozására javas- 
latot dolgozzon ki és e javaslatot a ház elé terjeszsze.* 

Guüner Gyula kijelentette, hogy hitét, vallását, lelkiismereti szabad- 
ságát nem engedi korlátozni és értök mindig kész sikra szállni ; de épp 
úgy tiltakozik azon áramlat ellen, mely az ultramontanismus czége alatt 
hazánkban folyamatban van. E káros irány megvilágítása végett a nagy- 
abonyi kath. segédlelkész egyik nyomtatványából izgató és az államot fenye- 
gető idézeteket olvasott föl. Szükséges, hogy az állam azok ellen, a kik 
tiltó rendeletein keresztülgázolnak, hatalmának egész súlyával lépjen föl, 
s ezért nem elégséges a rozsnyói püspökkel szemben követett eljárás. 
Pártolta Lükő határozati javaslatát és elfogadta a miniszter indítványát. 

Lukácsy Béla úgy találta, hogy a katholikus egyház és szolgái annyi- 
ban csakugyan kivételes állást foglalnak el, a mennyiben napirenden van, 
hogy őket úton-útfélen bántalmazzák. A fönforgó válságos időkben, ren- 
dezetlen állapotaink mellett, sokkal czélszerűbbnek tartotta, ha az eg^yház 
és állam közötti viszonyokat, a merev álláspontok mellőzésével, a békés 
capaci tálas útján rendezik, mint ha az egyházat a harcz terére provocálják. 
Ezért elfogadta a miniszter indítványát. 

Ugrón Gábor igaznak találta, a mit Lukácsy állított, hogy a katho- 
likus vallást egy idŐ óta igen sok gúny és üldözés sújtja. De ennek azok 
az okai, kik e vallást összetévesztik saját személyökkel, saját érdekökkel és 
hatalmukkal. is ragaszkodik vallásához egész erélylyel és kitartással, de 
mivel a katholikus világiaknak nincs módjukban, hogy az egyház ügyeibe 
beleszólva, a túlkapásokat és visszaéléseket megakadályozzák, kénytele- 
nek azon fegyverhez nyúlni, melyet a világ azok ellen használ, a kikkel 
szemben a törvények eró'tlenek : a gúny feg3rveréhez. 

A miniszter indítványát nagyon tágkörtínek mondotta, mert nem 
szabja meg a javaslat előterjesztésének idejét, s mert nem állapítja mog az 
irányelveket, a melyek szerint a bizottságnak el kell járnia. 

Iloffmann Pál a rozsnyói püspök eljárását olyannak mondotta, mely 
az országban a hazafias érzés hanyatlására mutat ; meg volt azonban 
győződve, hogy az alsó papság nem követi e térre a főpapságot. A biztosí- 
tékot a csalhatatlansági dogmában rejlŐ veszély ellen nem a placetum elé- 
vült fegyverében látta, hanem abban, ha az állam, nem tűrvén meg az 
egyház befolyását oly ügyekben, a melyek minden kétségen kívül az állam 
hatóságához tartoznak, megfelel hivatásának. Mivel pedig a miniszter 
indítványával egyenesen azon útra tér reá, a melyet, a szónok nézete sze- 
rint, kezdettől fogva kellett volna követni, helyeselte a bizottság kiküldését. 

Almásy Sándor fölhivta a minisztert azon okok előadására, a melyek- 
nél fogva a csalhatatlansági dogma kihirdetését megtiltotta. 

Apponyi Albert gr. nem pártolta Lükő rosszaló javaslatát ; ellenben 
készségesen elfogadta a miniszter indítványát, különösen azért, mert ha 
nem is várta a bizottság kiküldésétől és a kérdés megoldásának elodázásá- 
tól azt a hatást, hogy azon nézeteltérések, a melyek e részben nemcsak 
hazánkban, hanem, még nagyobb mértékben mint nálunk, világszerte 
léteznek, elsimuljanak : igenis várta, hogy így e nézetek a minden tekinte- 
tet szemmel tartó, a komoly, a higgadt megfontolás útjára terel tétnek. 

Csiky Sándor azt tartotta, hogy ha a magyar király és kormánya 
tilalmának ellenére egyházi férfiak a pápának valamely rendeletét kihirde- 
tik, van mód megbüntetésökre. Törvényeink kimondják, hogy ha valamely 
egyházi vagy világi ember Rómába megy a pápához peres ügyben panaszt 
tenni : ha viltlgi ember halállal büntetik, ha pedig egyházi ember, hivata- 
lának és vagyonának elvesztésével sújtják. 

A ház nagy derültsége közepett tudva levőnek mondotta, hogy a 
csalhatatlansági dogma a közönséges vélemény szerint nem más, mint 
őrült fölfuvalkodottság. Ha a népek elhiszik, hogy a római pápa csalhatat- 
lan, akkor minden hatalom fölfordul ; akkor sem király, sem miniszter, 
sem törvényhozás meg nem állhat a pápával szemben. Ha a pápa csalha- 
tatlan, akkor isteni tulajdonánál fogva fölállíthatja azt a dogmát is, hogy 
a népek boldogításának egyetlen módja van, az, hogy ne legyen más val- 
lás, mint a keresztény katholikus, s ez esetben azt, a ki nem keresztény 
katholikus, üldözni fogják. A kik eszöknek hasznát akarják venni, nem 
hisznek a csalhatatlanságban, s azért nem kell félni, hogy a törvény szi- 
gorú alkalmazása izgatást és rendbontást fog előidézni. 

Deák Ferencz : Tisztelt ház I (Halljuk ! Halljuk !) Nem aka- 
rom Csiky Sándor képviselő urat azon térre követni, a melyet beszéde 
végén elfoglalt és a csalhatatlansági dogmáról értekezni ; nem akarom 
ezt tenni, mert a dogma vallási részéről nekünk itt sem értekezni, 
sem határozni nem föladatunk. (Helyeslés.) A dogmákat minden 
vallás maga szabja meg a maga híveinek, a hívek higyjék meggyőző- 
désük szerint, az államnak csak a politikai részszel lehet dolga. En 
tehát mindenekelőtt a fönforgó kérdésre szorítkozom, vagyis Lükő 
Géza képviselő úr indítványára. (Halljuk ! Halljuk !) 

A t. képviselő úr rosszalja a miniszter eljárását és e miatt ellene 
bizalmatlanságát fejezi ki és reményét nyilvánítja, hogy a miniszter 
nem fog helyén megmaradni. Reményével, bizalmával nekem nincs 
dolgom, hanem állításával igenis van. 

Azért rosszalja a miniszter eljárását, mert — úgymond — nem 
járt el törvény szerint és nem eszközölt szigorúbb büntetést a rozs- 
nyói püspökre. Erre nekem csak egy észrevételem van, és ez az, hogy 
nem eszközölt, mert nem lehetett eszközölnie. 

Előhozzák Ulászló 1507-diki decretumának 8. czikkét, a mely- 
ben az mondatik, hogy a ki az ország törvényei, decretumai ellen 
vét, súlyosan büntettessék. Ez ismeretes törvény ; ugyanezt idéztük 
valaha a kir. commissáriusok ellen ; ugyanez azonos tartalmú a hűt- 
lenségi és felségsértési törvényekkel. Azonban a miniszternek minden- 
előtt, mielőtt e lépéshez nyúlt volna, azt kellett volna constatálhatnia, 
hogy világos, határozott törvény ellenében miben vétett a rozsnyói 
püspök. 

Tanulmányoztam a lehetőségig a placetum jogának kérdését, de 
megvallom — lehet hogy figyelmemet elkerülte — a vastag corpus 



juriuBban egyetlen egy törvényt sem találtam, mely a placetum jogát 
szabatosan körülírva megmondaná, hogy miből áll az. (Úgy van ! jobb 
felől.) Nem kezdeni meg a port a pápai szék előtt, csak appellatában 
oda fölvinni : erről szól Lajos törvénye, melyre Csiky Sándor t. kép- 
viselő úr hivatkozott; de azt minden ember látja, hogy a jelen eset 
és azon eset különböző. Nem fogadni el idegen prépostokat, püspökö- 
ket, kiket ide nevezne a pápa a fejedelem beleegyezése nélkül : erről 
is törvény és praecedens esetek vannak, de ez megint különbözik a 
jelen esettől. 

Ha a miniszter azt mondotta volna a királyi ügyésznek, hogy 
ezen embert az 1507-diki 8. czikk alapján idézze az illető biróság 
elé, azért, mert a decretumokat nem observálta, a királyi ügyek igaz- 
gatója azt kérdezte volna : melyik törvényre alapítsam az actiót és 
melyik törvény szerint kérjek ellene büntetést ? és meg vagyok győ- 
ződve, hogy a miniszter nem tudott volna felelni. 

Ez a tetsz vényjog igen sajátságos dolog. En azt nem speciális 
jognak tartom, hanem olyan jognak, mely nem egyedül egy statust, 
kivételesen Magyarországot, hanem minden statust a világon meg- 
illet, (Helyeslés) hogy a maga fönállásának biztosítására föllépjen oly 
tanok vagy cselekvések ellen, melyek a status fönállását veszélyez- 
tetik. Ez a status fogalmából eredő jog, a mely minden statust egy- 
aránt megillet. (Helyeslés.) 

Említik, hogy Magyarország királyát mint apostoli fejedelmet 
illeti meg e jog ; de hivatkozom nálamnál a históriában jártasabb fér- 
fiakra, én úgy tudom, hogy az «apostolicus rex» czímét legelőször 
Mária Terézia kezdte használni, különösen egy pápai breve folytán ; 
azelőtt e czímet magyar királyok soha sem használták. Tehát e breve- 
nek volna az az eredménye, az apostoli czímből folyna az a jog, hogy 
a magyar király más jogokat is gyakorolhat, mint a minőket más 
statusok fejedelmei gyakorolnak? 

Egyébiránt voltak esetek, a mikor engedetlenségért a fejedelem 
egy időre beneficumaitól megfosztotta a püspököt ; hanem ne feledjük 
el, hogy közülünk talán senki sem fogja helyeselni, hogy a fejedelem- 
nek egyedül magának, birói hatalom közbejötte nélkül — a mint 
akkor történt — büntető joga legyen. En azt állítom, hogy alkotmá- 
nyos, parlamentális országban a fejedelem kegj^elmezhet, (Helyeslés) 
mert az ő legmagasabb kegyelmezési joga sértetlenül fönáll, de nem 
büntethet a maga hatalmából. (Elénk helyeslés.) 

A hol tehát a törvény sem azt, a mi a bűntett constatálására 

múlhatatlanul szükségen, nem definiálja, sem az eljárásról nem szól, 
sem a bíróságot ki nem jelöli : igen nehéz lett volna a miniszternek 
azon térre mennie, a hol előre láthatta, hogy sikertelenül fog mű- 
ködni. Én e szerint a miniszter eljárását nemcsak nem helytelenítem, 
hanem helyeslem. (Helyeslés jobb felől.) Ö élt azon figyelmeztetéssel, 
mel3rre jogosítva van bárki ellen, ki a törvényt nem tartja meg, vagy 
a fejedelem akaratától eltérőleg cselekszik ; büntető joga sem a mi- 
niszternek, sem a fejedelemnek ez esetben nem volt. A bíróságnak 
volna büntető joga, de bíróság törvény által nincs kijelölve, sem a 
követendő eljárás megállapítva nincs. 

Azt kérdezhetnék: mi tehát a teendő? Tartanak tőle, hogy ezen 
cselekvény következései — nem egyedül Schopperé — háborús vi- 
szálykodásba keverhetnek bennünket. Kérdem : valamely állam yagy 
egyes ember, ki attól tart, hogy háborús viszálykodásba keveredhetik, 
mit tekint első föladatának ? Megnézi arsenálját : megvizsgálja, ha 
van-e a háború viselésére elegendő alkalmatos fegyvere. Es ha nem 
találja elegendőknek, mindenekelőtt fegyverről gondoskodik. Mi az 
erkölcsi, az ínteDectuális háborúban a mi fegyverünk ? A törvény. 
(Helyeslés.) Ha azt találjuk, én pedig úgy találom, hogy a törvény 
nem nyújt elég eszközt, nem világos, nem határozott, sőt nem is szól 
arról, a miről talán szükség volna szólnia, mindenekelőtt arról kell 
gondoskodnunk, hogy elegendő fegyverünk legyen, azaz törvények- 
ről, a melyekre alapítva, s a melyek erejénél fogva eljárhassunk az 
oly hibák ellen, a melyek megtorlására most törvényeink nem nyuj- 
tanak elég eszközt. (Atalános élénk helyeslés.) 

Atalában, t. ház, nemcsak azt helyeslem, a mit a miniszter e 
részben eddig tett, hanem helyeslem azt is, a mit most javaslatba 
hozott, hogy t. i. bízottság küldessék ki, mely az állam és az egyház 
közötti viszonyokat a lehetőségig szabályozni igyekezzék, és ez iránt 
javashitaít a ház elé terjeszsze. Nehéz kérdés ez. Az állam és az egyház 
közötti viszonyok egész Európában a legnehezebb kérdések közé tar- 
toznak. Csak a legújabb időben is előttünk van egy példa, a porosz 
állam. A porosz állam, liol a katholikusok számaránya sokkal cseké- 
lyebb, mint nálunk, erélylyel akar föllépni, és min kezdi ? Legelsőb- 
ben is törvényeket alkot, — csak az imént fejezte be tárgyalásukat — 
a melyek alapján e tárgj'ban biztosan eljárhasson. 

Atalában, t. ház, nekem az ide vonatkozó tárgyakhoz szólni 
kissé nehéz, egyszerűen azért, mert nekem az áUam és az egyház kö- 
zötti viszonyokat illetőleg nézetem az, a mi, mint tapasztaltam, sok 

emberé nem. (Halljuk I) Én azt tartom, hogy e viszonyokat illetőleg 
a művelt világon két, eg3niiástól nevezetesen eltérő rendszer ural- 
kodik : az egyik az amerikai, a másik az európai. Az északamerikai 
államok törvényhozása — nem mindjárt az állam első alakulásakor, 
de csakhamar utána — azon elvből indult ki, hogy az állam a kul- 
tuszok dolgába minél kevesebbet avatkozzék. Körülbelül csekély mó- 
dositással úgy tekintette a kultuszokat is a statussal szemben, mint 
associatiókat, és valamint minden associatióra nézve, úgy a kultu- 
szokra nézve is, ha tanaik vagy eljárásuk a statusra veszélyesek vol- 
tak, ez ellen fölszólalt, föllépett, minden más egyebekben pedig szabad 
kezet engedett nekik. 

Ez ott könnyebb volt. Azok az emberek, kiknek ősei hazájukat 
vallásuk üldöztetése miatt hagyták el, igenis érezték és tudták, meny- 
nyire káros következésű, ha a status sokat avatkozik vallási ügyekbe. 

Az európai rendszer ettől tetemesen eltér. Európában a civili- 
satiót a kereszténység terjesztette. A mely népek a kereszténységhez 
nem csatlakoztak, vagy elenyésztek, vagy ha fönmai-adtak, a kultúrá- 
ban igen hátramaradtak. A keresztény vallás lévén a civilisatio meg- 
alapítója, ennek vezetői voltak az egyházi férfiak, kik akkor túl- 
nyomólag, hogy ne mondjam kizárólag, birtak tudománynyal és mű- 
veltséggel ; az ő befolyásuk a status ügyeit vezető férfiakra, fejedel- 
mekre és egyéb nevezetes emberekre részint túlnyomó tudományos- 
ságuk, részint pedig a vallás varázsa által nagy volt. Ennélfogva a 
kereszténységnek vagy a vallásnak érdekeit összeszőtték a status 
minden intézményével és annak gyökerei minden intézménynyel 
összenőttek. Ennek bizonyságául nem kell egyebet említenem, mint 
hogy a legújabb időkig majd minden államnak megvolt a maga állam- 
vallása, vagy legalább oly vallás, a melyet a többiek fölött kegyelt, 
ápolgatott, védett. Francziaországban, Olaszországban, Ausztriában a 
katholikus vallás, Poroszországban az evangélikus, Angliában a pro- 
testáns, különösen az episcopalis, az orosz birodalomban a keleti 
egyház, szóval mindenütt voltak kedvezésben részesült vallások. Ez 
kezd szünedezni ; de még sok helyütt nem szűnt meg, mert ezt a rend- 
szert egy nap alatt megsemmisíteni nem tartozik a lehetőségek közé, 
minthogy gyökerei oly mélyen bele vannak nőve az institutiókba, 
hogy azokat kitépni convulsiók nélkül nem lenne lehetséges, és ha 
mégis kitépni akarnók, gyökereik újra kihajtanának, még pedig bujáb- 
ban, mint annakelőtte. 

Az én nézetem — a magam elvéről szólok — az, hogy a két 

rendszer közt jobbnak, észszerűbbnek és czélszerűbbnek tekintem az 
amerikait. (Átalános helyeslés.) A mely rendszernek alapja az, hogy 
az állam ne, vagy minél kevesebbet avatkozzék a kultuszok ügyeibe, 
és csak akkor és csak annyiban, a mennyiben a status föntartása 
a beavatkozást szükségessé teszi. De ha ezt egyszerre el nem érhetem, 
a czélt mindig szem előtt tartom, és minden lépést, a mely aflFelé 
vezet, pártolok, de nem pártolok semmi olyan lépést, a mely attól 
eltávolit. (Klénk helyeslés.) 

Legyen szabad gyakorlati példákat fölhoznom. (Halljuk!) Itt 
van pl. Mag}-arországra nézve két vaDásfelekezet főpapjait illetőleg a 
jus comitiorum, melynél fogva a katholikus s keleti egyház főpapjai 
hivataluknál fogva tagjai a felsőháznak. Ez a többi vallásuakra nézve 
nincs igy\ Ha akarunk jogeg^^enlőséget a vallásokra nézve, de ha 
akarunk a józan észnek szabályai szerint rendezkedni, ez az anomália, 
ez a különbség nem állhat fönn. (Helyeslés.) Két módon lehetne a 
dolgon segíteni : vag^■ a többi vallásoknak is megadni e privilégiumot, 
(Fölkiáltások : Nem kell !) vag>' mindenkitől elvenni. (Helyeslés.) Az 
első annyi volna, mint eg}^ absurdumot még egygyel szaporítani (Föl- 
kiáltások : Igaz I) és a mint én ismerem polgártársainkat, mind a pro- 
testánsok, mind a zsidók nagyon megköszönnék és deprecalnák ezen 
kedvezést. A dolog természete tehát az, hogy eg}'iknek sem kell meg- 
adni ezen jogot. Tehát mikor és hol kellene ezt rendezni? Nem szólok 
arról, hog}' jogos-e vagy nem jogos, íg}^ vag>' amúgy téve; hanem mi 
az, a mit az óvatosság és józan ész parancsol? Nem tartanám czél- 
szerűnek, holnap egy t.-czikket hozni s azt mondani, hogy sem katho- 
likus, sem görög-keleti püspököknek nincs a főrendiházban helyük ; 
a világért sem. Azt gondolnák, harczot üzenünk nekik, üldözzük 
őket ; pedig nincs veszedelmesebb ember, mint a martyr. (Elénk 
tetszés.) 

Előttünk áll a főrendiház rendezése ; ott lesz alkalmunk kimon- 
dani, hog^: senki sem vehet részt a törvényhozásban mint törvény- 
hozó csupán hivatalánál fogva ; sem püspök, sem főispán és a többi. 
(Elénk helyeslés.) Hanem akár választás, akár kinevezés alapján ren- 
deztessék a felsőház, vagy a kettővel együtt, azoknak, a kiknek vá- 
lasztási vagy kinevezési joguk van, jogában álljon, ha akarnak püs- 
pököt is választani, vagy kinevezni, vagy superintendenst vagy rabbi- 
nust vag}' más embert ; de az akkor nem úgy ül ott mint püspök, mint 
superintendens, mint rabbinus, hanem úgy ül ott, mint kinevezett 
vagy megválasztott pairje az országnak. (Élénk helyeslés a bal oldalon.) 



Még egyet hozok föl. (Halljuk ! Halluk !) Előttünk van, és re- 
mélem, nem hosszú idő múlva a ház asztalára kerül, a polgári házas- 
ság kérdése. (Halljuk ! Halljuk I) A polgári házasság — nézetem sze- 
rint — absolute nem vallási, hanem tisztán polgári kérdés. (Elénk 
helyeslés. Igaz ! Úgy van !) A két mód közül, melyet eddig követtek, 
az egyik az engedélyezett polgári házasság, a másik a kötelező. Nem 
tehetek róla, én az elsőt, a facultativ polgári házasságot, nem tartom 
helyesnek, logikai alapon nyugvónak (Elénk helyeslés.) és magára az 
egyházi rendre nézve is sértőbbnek tartom, mint a kötelezőt, (Föl- 
kiáltások : Igaz !) mert ha nyersebb nyelven mondanók ki a facultativ 
polgári házasságról szóló törvényt, ez annyit tenne, hog}^ az állam azt 
mondja alattvalóinak: Fiaim, ha házasodni akartok, menjetek pap- 
jaitokhoz, adjanak ők össze benneteket; de ha össze nem adnak 
titeket, akkor jöjjetek hozzám, majd összeadlak én. (Tetszés.) Ellen- 
ben a kötelező polgári házasság egészen más. Ott az állam azt mondja, 
hog>' a házasság nemcsak eg}^házi szertartás, hanem polgári szerződós 
és pedig a legfontosabb, mely alapja a legitimitásnak és a successió- 
nak stb., én tehát, mint állam, megkivánom, hogy ezen polgári szer- 
ződés előttem köttessék ; annak egyházi részét azután végezzétek el a 
magatok papjánál. Ebben sem sértő, sem absurd, sem helytelen nincs. 
(Elénk helyeslés.) Mindezeket fokonkint meg lehet tenni. 

Még eg\' példát emlitek meg ; meglehet, hogy itt-ott vissza- 
tetszésre talál, de nem tehetek róla, ez meggyőződésem. Annyiszor 
említtetett már az egyházi javak elvétele ; egy helytt elvették, nem 
adtak helyébe semmit, más helytt elvették és a status vállalta magára 



az egyház költségeit. En ezt oly légiesnek tartom, a mely nem vezet 
az én főczélom felé, hogy t. i. a status csak annyiban avatkozzék az 
egyház dolgaiba, a mennyire szükséges ; ez oly lépés, a mely ettől 
visszafelé vezet. Azt hiszem tehát, nem azt kell kimondani, hogy az 
egyházi javak elvétetnek, hanem meg kell különböztetni, hogy mik az 
egj^ház valóságos tulajdonai és mik a status tulajdonai a maga kultu- 
rális czéljaira ; és ha ez meg lesz különböztetve és a status a magáét 
megtartja és használja a kultúrai czélokra, a másiknak elvételét azért 
is károsnak tartanám, mert a statusnak kellene födözni a kultusz költ- 
ségeit, a mi megint messze vezetne attól, a mit akarok, még pedig 
visszafelé vezetne. 

Igen fontos továbbá a kath. autonómia kérdése. Sürgették ezt 
már a minisztériumnál, sürgették nálunk is. En e tekintetben abban 
a véleményben vagyok, (Halljuk! Halljuk !) hogy a katholikus autó- 



nomia csak negatíve tartozik az országgyűlés elé. (Helyeslés.) Nekünk 
uincs jogunk az autonómiába akképp avatkozni, hogy így legyen, 
hanem van jogunk azt mondani, hogy így ne legyen. (Átalános élénk 
helyeslés.) 

Például, ha valamel}^ autonómiának eszébe jutna magának hívei 
irányában büntető jogot arrogálni, ezt a jogot az állam nem enged- 
hetné meg ; büntetni az államban csak az államnak van joga ; (Átalá- 
nos helyeslés) olyan autonómiát az állam el nem tűrhetne. 

De sok efféle van, a mire nézve meggyőződésem az, hogy azt 
lassankint érlelni, kifejteni, tisztába hozni legfőbb föladatunk. 

Előttünk áll, de nemcsak mielőttünk, egész Európa előtt a vál- 
tozott viszonyoknál fogva tisztába hozása az állam és az egyház közti 
viszonynak. És erre nekünk is, mint másoknak, készeknek kell len- 
nünk. Ha ezt nem ma teszszük, nem rögtön teszszük : két dolgot nye- 
rünk ; először érik az ügy, másodszor tanulunk, okulunk más orszá- 
^ok példáján, akkor is ha jól, akkor is ha rosszul járnak el. En tehát 
azt hiszem, azért szükséges ez a küldöttség, hogy mindazon dolgokat, 
melyek ebbe belevágnak, concentrice, egybefoglalva fontolja, vizsgálja 
meg és adjon róluk javaslatot. 

Ez nagy munka, hosszas munka lesz, de hosszasága által nem 
lesz rosszabb, hanem, reménylem, bizonyosan jobb. 

Egyet azonban szükséges erre nézve megemlítenem ; én majd 
mintegy föltételül óhajtanám azt, hogy a bizottsági tagok választása 
ne most történjék, hanem halasztassék a legközelebbi őszre. HaJasz- 
tassék el először is azért, mert valóban aránylag kevesen vagyunk. 

Azt lehetne mondani, hogy addig is dolgozhatnának ; ez azon- 
ban valóban theoretikus reménység volna; mert ha most ezen ország- 
í^yűlés szétmegy-, nem hiszem, hogy valaki eg^' bizottságot itt munkára 
összekaphasson, és azok, a kik most jelen nincsenek, ha beválaaztat- 
nának, éppen feléje sem néznének. 

De további okom még az, hogy a tagok meg\ álasztása igen nagy 
megfontolást igényel. Először igen kívánatos, hogy abban a bizottság- 
ban, ámbár nem politikai, lianem felekezeti kérdésekkel foglalkozik, 
de mivel mégis politikai a tárg}- , képviselve legyen a ház minden po- 
litikai árnyalata, képviselve legyenek a vallásfelekezetek és elegendő 
tekintettel legj^ünk a nemzetiségekre is. Azokat, kik a dologhoz érte- 
nek, vagy hajlandók az üg}'et tanulmányozni, a conferentiákon ki- 
válogatni előleges éi-tekezés útján nem olyan föladat, melyet ezen 
néhány nap alatt, mi*; az országgyűlés tart, el lehessen végezni. 



utoljára még csak azt mondom szavaim bezárásául, mit már 
barátaim előtt is mondottam, hogy ezen dolgokban a legnagyobb 
óvatosság szükséges. Az erélylyel és józan ószszel párosulnia kell a 
leggondosabb óvatosságnak, mert a kérdés könnyen elmérgesithető. 
Nem kérdem aztán, ki kezdte meg, a mint Lucanus mondja a Pom- 
pejus és Caesar közti harczról : «Quis justius induit arma, scire nefas*; 
itt is fölösleges kérdés, ki kezdte, ha a baj egyszer megvan. Az óva- 
tosságot azért tartom nagyon szükségesnek, mert ezen ügy hordereje 
messzebb visz, ha elhibázzuk a lépéseket, mint a mennyire kezdetben 
látszik. 

Azt mondja talán valaki, hogy az ilyen Schopperekért megél a 
világ. Ez igaz, hanem azt is sokszor igazolta a történelem, hogy ki- 
csiny dolgokból a legerősebb szakadások támadtak, mert hozzájárult 
a magánérdek, az indulat, a szenvedély, és mint a német mondja, a 
Rechthaberei. Egyik a másikat tüzelte, és az olyan ember, ki vallási 
dolgokkal nem is törődött, a legdühösebb vallási háború harczosa lett. 

Azzal végzem beszédemet, hogy én minden nemét a vallási há- 
borúknak a lehetőségig óhajtom kikerülni. Ha a vallási háború fana- 
tismusból ered és fanatismussal vitetik, káros, veszélyes. De az oly 
vallási háború — mert nemcsak feg>'verrel lehet háborút viselni, igen 
gonoszok azok is, melyek tollal és a tanácskozási termekben vitet- 
nek — oly vallási háború, mely hit, vallási buzgóság nélkül, magán- 
érdek és politikai czélokból vitetik, még veszélyesebb s e mellett utá- 
latos is. (Atalános helyeslés.) 

Ettől óhajtom megmenteni országunkat, jogaink, alkotmányos 
állásunk föláldozása nélkül, és hogy ezt tehessük, mindenekelőtt gon- 
doskodnunk kell fegyverekről, melyeket az ilyen háború esetén hasz- 



nálhassunk a magunk védelmére. Ez véleményem. En a miniszter úr 
eljárását helyeslem, nem rosszalom s az általa javasolt indítványt 
elfogadom. (Hosszasan tartó élénk éljenzés.) 

A képviselőház jimius 30-dikán folytatta a vitát. 

Huszár Imre indítványozta, hogy a ház toldja meg a miniszter javas- 
latát a következő utasítással : •Utasításul adatván ezen bizottságnak, hogy 
javaslatában azon irányelveket szigorúan tartsa szem előtt, melyeket Deák 
Ferencz t. képviselő úr június 28-diki beszédében kifejtett.* 

Trefort Ágost vallás- és közoktatásügyi miniszter kijelentette, hogy 
azon motívumok között, a melyekkel Deák Ferencz a bizottság kiküldésére 

vonatkozó indítványt támogatta, s az Ő fölfogása között nincs különbség, 
s hogy ő elfogadja mindazokat az eszméket, a melyeket Deák Ferencz a 
bizottság föladatára nézve előadott. 

A képviselőház mellőzte Lükő Géza határozati javaslatát, magáévá 
tette Trefort Ágost indítványát, s zajosan és hosszasan éltetve Deák Fe- 
renczet, fölállás útján egyhangúlag elfogadta Huszár Imre toldását. 

ves kézbesítése tárgyában. 3>73 — 
317. 37S. 

Codificationális ügyben. 378 — 
380. 

A népnevelési lapnak bét nyelven 
való közrebocsátásáról. 38 J. 

A nemzeti múzeum tárgyában. 
382. 

Az ifjúság önművelődéséről. 383. 

Beszéde az állam és egyház kö- 
zötti viszonyról a Deák-körben 
1873.jun. 27. 405— /f05. 

Beszéde ugyanezen tárgyról a 
képviselőház 1873. jun. 28. ülésén. 
408-415. 
Dietrich Ignácz. 171. 
Dimltrievics Milos. 106. 

Indítványa a szerb nemzeti szín- 
ház segélyezéséről. 02. 04 — 05. 



Dobrzánszky Adolf. 

Az egyházi bíróságok hatásköré- 
ről. 58. 

A nemzetiségi egyenjogúságról 
szóló törvényjavaslat tárgyában. 
Í06—Í08. 

Egyetem. 83. 

Eötvös József b. 389. 397. 

A népnevelésről és a törvényke- 
zésről szóló javaslatok sürgős tár- 
gyalása érdekében. 5. 

A szőlőbeli adózások megszünte- 
tése tárgyában. i6. 

A pesti egyetem tanárainak fize- 
tése emelése tárgyában. 87. 

A nemzetiségig egyenjogúságról 
szóló törvényjavaslat tárgyában. 
110. 

Levele a herczegprimáshoz és az 
egri és kalocsai érsekekhez a kath. 
autonómia tárgyában. 222. 

A kath. egyház autonómiája ér- 
dekében. 223. 

Egybehívja az izraelita congres- 
sust. 275. 

Levele Si mórhoz Rómába a csal- 
hatatlansági dogma kérdésében. 
386. 

Levelei ugyanezen tárgyban An- 
drássyhoz. 388. 388—389. 

Levele Andrássyhoz Beustnak a 
concordatum tárgyában készült 
jegyzékéről. 301—392. 
cEsti lapok*. 

A Deák-párti képviselők tisztel- 
géséről Deáknál 1868. októberi. 
42—44. 

Fábián János. 

A káptalanoknak a kath. autonó- 
miát szervező gyűlésen való külön 
képviseltetóse érdekében. 238. 
Falk Miksa. 

Visszalépése a Pest-lipótvárosi 
kerület képviselőjelöltségéröl. i60. 
161, 
L Ferencz József király ő felsége. 

Leirata az országgyűléshez a hor- 
vát egyezmény és a fiumei kérdés 
tárgyában. 11 — 13. 

Kézirata a monarchia czíniéröl. 
82- 83. 

Az 1865/68. országgyűlést befe- 
jező trónbeszéde. 142—145. 

Az 1869. országgyűlést megnyitó 
trónbeszéde. i80. 

Megerősíti a püspöki karnak, a 
kath. autonómiát előkészítő gyűlés 
tagjainak választására vonatkozó 
szabályait. 227. 

Külön képviseltetéséről a kath. 
autonómiát szervező gyűlésen. 
240-241. 

Jóváhagyja az izr. congressustól 
alkotott szervező szabályokat. 275. 

Elfogadja Lónyay lemondását a 
miniszterelnökségről és Szlávyt 
nevezi ki helyébe. 351. 

Kézirata az osztr. vallásügyi mi- 
niszterhez a concordatum meg- 
szüntetése tárgyában. 390. 
Fiume. 

A magyar és horvát küldöttségek 
nem jutnak megegyezésre. 7. 

Várady Gábor indítványa ez ügy- 
ben. 9. 



ö felsége leirata e tárgyban. 11 — 
13. 

A magyar ós horvát országgyűlé- 
sek elfogadják a üumei kérdésben 
kelt legfelsőbb javaslatot. 13. 

A provisoriumról. 262 — 266. 

Gál János. 

A pesti egyetem vagyonának ter- 
mészete tárgyában. 84. 

A törvényhatóságok egymás kö- 
zötti iratainak nyelve kérdésében. 
113. 

A kath. autonómia tagjainak napi- 
díja kérdéséről. 250. 
Gigzágó Salamon. 

A pesti egyetem vagyonának ter- 
mészete tárgyában. 88. 

A képviselőt az országgyűlésen 
mondottakért a ház feleletre von- 
hatja. 202—203. 207. 
Qeduly Lajos. 

Ideiglenesen a protestánsoknak 
is vissza kivánta adni a házassági 
ügyek fölötti biráskodást. 49 —50. 
58. 
Ghyczy Ignácz. 79. 

A képviselőháznak joga van hoz- 
zászólni az osztályoknak a meg- 
bizó-levelek hová sorozására nézve 
tett jelentéseihez. 174. 
Ghyczy Kálmán. 71. 78. 79. 89. 
208.211.223.228.324. 

Az úrbérrel hasonló természetű 
adózások megszüntetése tárgyában. 
16. 

A közös miniszterektől fölvett 
€ birodalmi miniszter* czím hasz- 
nálata miatt a delegatio tagjai ne 

folytassák munkálataikat. 61 — 62. 
7/— 75. 

Lemond delegatióbeli tagságáról. 
79. 

A pesti egyetem vagyonának ter- 
mészete tárgyában. 88. 89—90. 91. 

Az osztályoknak a megbizó-leve- 
lek hová sorozására nézve tett je- 
lentései tárgyában. 171. 

A törvények magyarázásának joga 
kérdésében. 196. 191. 

A birói hatalom gyakorlatáról 
szóló tőrvényjavaslat tárgyalásá- 
nak elhalasztása érdekében. 208. 

Az igazságszolgáltatásnak a köz- 
igazgatástól való elkülönítéséről 
szóló törvényjavaslat ellen. 209 — 
210. 

A kath. autonómiát előkészítő 
gyűlés választási szabályainak mó- 
dosítása érdekében. 221. 

A Horvátországgal közös ügyek 
képviselői távollétében még az osz- 
tályokban sem tárgyalhatók. 284. 

A különálló magyar hadsereg 
kérdéséről. 306. 

A codiíicationális munkálatok 
kérdésében. 316. 

A kath. congressus tárgyában. 
3iÍ3. 

Az állatgyógyintézet költségeiről. 
332. 

A Ferencz -csatorna államsegélyé- 
nek fölemelése ellen. 358. 
Gizella főherczegnő. 362. 
Gonda Dániel. 378. 
Gorove István. 

Előterjeszti a szőlők megváltásá- 
ról szóló törvényjavaslatot. 16. 



Gullner Gyula. 
A rozsnyói püspöknek a pápa 
csalhatatlanságára vonatkozó en- 
cyclicája tárgyában. 406. 
Györfly Gyula. 
A különálló magyar hadsereg 
kérdéséről. 305. 
A nyomdai ipar tárgyában. Bi6. 

Halász Boldizsár. 23. 

A szőlőbeli adózások megváltásá- 
ról. 18. 

A szőlőbirtok visszabocsátásáról 
a váltságdíjra jogosított részére. 22. 
A temesvári fakérdés tárgyában. 
49. 

Az ipartörvényjavaslat tárgyalása- 
kor. 328. 

Halmossy Endre. 
A szőlőbeli adózások megváltási 
eljárásának költségeiről. 29. 
Hamar Pál. 

Mint az esztergomi Deák-kör el- 
nöke Deáknál. 47—48. 
Határőrség fOloszlatása. 

A horvát ügyben kiküldött ma- 
gyar bizottság jelentésében. 8. 
Házmán Ferencz budai főpolgár- 
mester Deáknál. 155. 
Haynald Lajos érsek. 
A kath. autonómiát szervező gyű- 
lés tagjaira adott szavazatok össze- 
számítása tárgyában tervezett ve- 
gyes bizottságok mellett. 23í). 

Üdvözli Deákot a főrendiház 
Deák-pártja tagjai nevében. 547. 

Bészvétele a vatikáni zsinatban. 
384. 
Hefele. 385. 

Helfy Ignácz. 

A ház delegatio idején is folytas- 
son érdemleges tárgyalást. 365, 
Hodosiu József. 95. 106. 
£odossy Imre. 

Az egyetemi tanárok fizetése ja- 
vításának érdekében. 32i. 321— 

3n, 

^ohenlohe. 384. 
Horánszky Nándor. 

Egy okiratnak az igazságügyi mi- 
nisztérium rendeletére történt té- 
ves kézbesítéséről. 370. 31^. 311, 
Horn Ede. 

A hivatalnokok fizetése javítása 
tárgyában. 3i2, 
Horváth Boldizsár. 

A régebben keletkezett szőlöbeli 
váltságszerződések tárgyában. 26, 

A szőlöbeli megváltási összegek 
kiszámítása módjáról. W — 21, 

A miniszterek szólási jogáról. 78. 

A katonai biróságokról szóló tör- 
vényjavaslat tárgyában. i22, i20 — 
130. 130. 132. 134. 

A torturáról. i77. 

Válasza Irányi Dániel támadására 
a Böszörményi-ügyben. 201 — 202, 

Az igazságszolgáltatásnak a köz- 
igazgatástól való elkülönítéséről és 
a birák kinevezéséről. 209, 

Az igazságügy miniszter felügye- 
leti jogáról. 252, 

A testi fenyíték és bilincs eltör- 
léséről. 254—255, 251, 

A codificationális munkálatok tár- 
gyában. 316, 

A delegatio csak egy ülésszakra 
választatik. 324. 



Levele Kovács Zsigmond püs- 
pökhöz a csalhatatlansági dogmá- 
ról. 386-388, 
Horváth Döme. 223. 

Az ügyvédi visszaélések elleni 
rendszabályokról. 325, 
Horvátország. 

Országgyűlése elfogadja a közjogi 
kérdések kiegyenlítése ügyében — 
Fiumét kivéve — készült egyez- 
ményt. 7. 

Ugyanezen tárgyban a magyar 
országgyűlés. 7 — 11, 

Ugyanezen tárgyban ő felsége le- 
irata. 11 — 13, 

Országgyűlése elfogadja a fiumei 
kérdésben kelt legfelsőbb javasla- 
tot. 13, 

Képviselői elfoglalják hely őket a 
magyar képviselőházban. 14, 

Képviselőinek távollétében a Ma- 
gyarországgal közös ügyeket az 
osztályok sem tárgyalhatják. 284 — 
285, 
Hrabovszky Zsigmond. 

A szerb nemzeti szinház segélye- 
zése érdekében. 93. 
Huszár Imre. 

Az állam és egyház közti viszony 
szabályozásánál Deáknak 1 873. 
jun. 28. kifejtett irányelvei szigo- 
rúan szem előtt tartassanak. 415, 
416. 
Huszár István. 208. 



Inkey József. 

A régebben keletkezett szőlöbeli 
váltságszerződések tárgyában. 24, 

Irányi Dániel. 162. 170. 175. 

Az országgyűlés megnyitása he- 
lyéről és a fekete -sárga zászlóról. 
165. 

A testi büntetések eltörléséről. 
i77. 

Horváth Boldizsár ellen a Böször- 
ményi ugye miatt. mi. iW. '203. 
205. '20n. ws. 

A birák választása érdekében és 
a birói minősítésről. '219. 

A testi fenyiték és bilincs eltör- 
léséről. ^254. '255. 

A budapesti közmunkálatok és a 
közmunkák tanácsa tárgyában. 
t>77— 1>78. 

A közös pénzügyminisztertől kö- 
tött előleges kölcsön tárgyában. 
^297. 

A vám és kereskedelmi szövetség 
tárgyában. 360. 361. 
Ivánkovics György. 

Óvása Mocsonyinak és Miletics- 
nek a nemzetiségi törvényjavaslat 
tárgyalásakor tett nyilatkozatai 
ellen. 111 — 112. 
Ivánka Imre. 41. 61. 71. 162. 

Lemond delcgatióbeli tagságáról. 
79. 

A szerb nemzeti színház segélye- 
zése tárgyában. Íf3. 

A katonai biróságokról. 122 — 123. 
129. 
Izraelita congressus. 275. 

Jekelfalussy Vincze püspök. 
Levele Eötvöshöz a vatikáni zsi- 
nat határozatainak kihirdetése tár- 
gyában. 397. 



Hivatalos megidéztetése a vati- 
káni zsinat határozatainak kihir- 
detése miatt. 398. 

Válasza ez alkalomból a minisz- 
terelnöknek. 398. 
Jókai Mór. 162. 
Justh József. 259. 335. 344. 

Kacskovics Ignácz. 29. 

A szőlŐbeli megváltási összegek 
kiszámítása módjáról. 26. 
Károlyi Ede gr. 208. 
Károlyi György gr. 224. 227. 23 L 
Kautz Gyula. 

A budapesti közmunkálatokra ter- 
vezett kölcsönről. 278. 
Keglevich Béla gr. 1 62. 

A jobboldali sajtó magatartásáról 
a franczia-porosz viszálylyal szem- 
ben. 291—292. 
Kemény Gábor b. 

Klapka választása ügyében. 179. 
Kemény Mihály. 

A hivatalnokok fizetéséről. 312. 
Kerkapoly Károly. 

A közös pénzügyminisztertől kö- 
tött előlegezés! kölcsön tárgyában. 
293—294. 295—296. 

Az egyetemi tanárok fizetéséről. 
322. 

Az ipartörvényjavaslat tárgyában. 
328. 

A Ferencz -csatorna kiépítése tár- 
gyában. 358. 
Az incompatibilitásról. 368 — 369. 
Ketteler mainzi érsek. 385. 
Királyi Pál. 

A különálló magyar hadsereg kér- 
déséről. 305. 

Klapka György. 167. 170. 179. 
Khoner Márk. 370—378. 
Kőnek Sándor. 

A katli. autonómiát szervező gyű- 
lés tagjai választásának tárgyában. 
245—244. 

Kossuth Ferencz. 160. 
Kossuth Lajos. 201. 
Kovács Kálmán. 386. 
Kovács Zsigmond püspök. SS6, 
Kúti Márton. 239. 

A kath. autonómiát előkészítő 
gyűlésen a külön választó-testüle- 
tek fölállítása ellen. 232. 
A kath. autonómiát szervező gyű- 
lés tagjai választásának módja tár- 
gyában. 2SS. 242—243. 

A kath. autonómiát szervező gyű- 
lés világi elnökét a gyűlés válaszsza. 
240. 
A kath. autonómiát szervező gyű- 
lés tagjai napidíjakban részesülje- 
nek. 250. 
Kuuk Jenő. 229. 231. 

Latinovics Vincze. 208. 
Lator Gábor. 23. 

A szőlőbirtok visszabocsátásáról a 
váltságdíjra jogosított részére. 22. 
Lázár Ádám. 

Codificationális ügyben. 378. 319. 
380. 
Leirat kir. 

A horvát egyezmény és Fiume 
tárgj'ában. 11 — i'i. 
Lehoczky Tivadar. 259. 
Lipót bajor herczeg. 362. 
LOherer Tamás. 

A kath. autonómiát szervező gyű- 



lés tagjai napidíjban részesüljenek. 
250. 
Lónyay Gábor. 18. 

A tokaji szőlőbeli adózások meg- 
váltásáról. Í7—1S. 
Lónyay Menyhért. 

A szőlő alá való terekre nézve kö- 
tendő szerződések telekkönyvezé- 
séről. 31. 

A temesvári fakérdésről. 33 — 35. 
36. 40— 4i. 

A szerb nemzeti szinház segélye- 
zése tárgyában. 93. 

A házadómentességről. 268—210. 

Lemondása a miniszterelnökség- 
ről. 35i. 

Beszéde a Deák-körben 1872. 
decz. 5. 351—352. 

Szlávy üdvözlő beszéde ugj^an- 
ekkor hozzá. 354. 
Lukácsy Béla. 

Az egyház és az állam közötti vi- 
szonyok rendezése tárgyában. 406^ 
Lükő Géza. 

Interpellatiója a csalhatatlan sági 
dogmát kihirdető Schopper-féle 
encyclia tárgyában 402. 416. 

Felszólalásáé tárgyban. 402—403, 
405. 

Macelláriu Illés. 1 1 0. 
Madarász József. 

Az incompatibilitásról. 368. 369. 
310. 

cMagyar T7jság». 201. 
Mailath Antal gr. 

Beszéde a magyar-horvát küldíitt- 
ségek záró ülésében. 6 — 7. 
Maniu Aurél. 106. 

Manqjlovics Emil. 61. 87. 

A szőlőbeli adózások megszünte- 
tése tárgyában. 30. 32. 

Lemond delegatióbeli tagságáról. 
19. 

A nemzetiségi egyenjogúságról 
szóló törvényjavaslat tárgyalása- 
kor. i(X). 
Mazimovits Miklós. 

Szerb főgymnasium tárgyában. 
33n-33S. 
Medán Endre. 106. 
Mihályi Péter. 91. 
Miletics Svetozár. 106. 

Törvényjavaslata a nemzetiségi 
egyenjogúságról. 01 — iOO. 

Nem vesz részt a nemzetiségi 
egyenjogúságról szóló törvényjavas- 
lat részletes tárgyalásán, iii. 

Válaszfelirati javaslata az 1869. 
trónbeszédre. iSO. ÍS3—Í84. 
Missics János. 

A temesvári fakérdésről. 137. 
Mocsonyi Antal. 
Törvényjavaslata a nemzetiségi 
egyenjogúságról. .97 — iOO. 
Felszólalásáé tárgyban. iOO — iOI. 
Mocsonyi Sándor. 106. 110. 

Nem vesz részt a nemzetiségi 
egyenjogúságról szóló törvényjavas- 
lat részletes tárgyalásán. 111. 



Németh Albert. 

A képviselők választásánál a tit- 
kos szavazás jogos voltáról. 174. 
175. 
'''ikolics Sándor. 

"'''» és indítványa a 



temesvári fakéraeax^ 

36. 

A szerb nemzeti szinház segélye- 
zése érdekében. 92. 

A nemzetiségi egyenjogúságról 
szóló tőrvényjavaslat tárgyában. 
106. 
Nyáry Pál. 20. 28. 162. 

Az 1 868. költségvetés mikénti tár- 
gyalása ügyében. 5. 

A szőlőbeli adósok megváltásáról. 
18. 

A szőlőbeli megváltási összegek 
kiszámítása módjáról. 27 — 28. 

A temesvári fakérdésről, 39. 

Az egyházi bíróságok hatásköré- 
ről. 59. 

A pesti egyetem tárgyában. 87. 

Indítványa a szerb szinház segé- 
lyezése tárgyában. 92-93. 95. 
95—96. 

A közös nyugdíjakról szóló tőr- 
vényjavaslat tárgyában. 119, 

A katonai bíróságokról. 130. 

Az incompatibilitásról. 135. IX 
139—140. 



Paczolay János. 

A pesti egyetemről. 84. 

Az állatgyógyintézet költsége 
gyában. 232. 
Palásthy Pál. 

A káptalanok külön képvif 
séről a kath. autonómiát s 
gyűlésen. 233—234. 
Pap L^jos. 61. 

Lemond delegatióbeli tf 
79. 

Pap Mór. 

A jász -kunok örökváltságának 
visszatérítése tárgyában. 45—47. 
Pap Simon. 
A haza érdekét a nemzetiségek 
igényei fölé helyezi. ii2. 
Pap Zsigmond. 59. 106. 
Pásztélyi János. 107. 170 
Patay István. 128. 
Pauler Tivadar. 341 . 
Egy okiratnak az igazságügymi- 
niszterium rendeletére történt té- 
ves kézbesítése tárgyában. 37 i — 
372 372—373. 577. 
A kir. piacet -jog csorbítatlan fön- 
tartásáról. 397, 

A csalatkozhatatlansági dogmá- 
nak állítólag az ország több püspöki 
megyéjében történt kihirdetése tár- 
gyában. 398. 398—399. 
Pejacsevics László gr. 
Beszéde a horvát főispánok és 
főurak nevében Deákhoz. 14. 
Perczel Béla. 304. 316. 

Beszéde Lónyayhoz ennek lemon- 
dása alkalmával. 352 — 353, 

Üdvözlő beszéde Deákhoz 1873 
újév napján. 356. 
Perczel Mór. 6 1 . 

Lemond delegatióbeli tagságáról. 
7.9. 

A szervezendő kath. autonómia 
intézkedési tárgyaiból ne hagyás - 
sék ki a dogma. 226, 
Pest városa 

Polgárainak tisztelgése Deáknál 
1868. decz. 17. i50. 
Telekkönyvi ügye. 34Í—342, 
Pest belvárosa 



Választói Deáknál 1869. jan. 5. 

tárgyalásáról. S, 

A házassági ügyeknek a polgári 

liS—iíö. ii6. ÜT. 

A közös nyugdíjakról szóló tör- 

